
I.  FEJEZET. 

A    SZÉPIRODALOM. 


1.  §.  „Secentismus". 

Közös  sorsa  minden  irodalomnak,  hogy  nagy  virágzást 
bizonyos  hanyatlás  szokott  követni.  Láttuk  e  je)3nséget 
már  a  XV.  század  első  felében  is,  a  mikor  Dante,  Petrarca 
és  Boccaccio  letűntével  a  szépirodalom  elsekélyesedett 
és  majdnem  kizárólag  a  classikus  irodalmak  ismertetése 
és  terjesztése  emésztette  fel  az  olaszok  szellemi  mun- 
kásságát, és  látni  fogjuk  abban  a  korban  iS;  a  melyhez 
most  érkeztünk.  Valóban,  a  szépirodalom  Ariosto  és  Tasso 
halála  után  majdnem  másfél  századig  aránylag  kevés 
elsőrangú  munkát  termelt.  De  azért  ez  a  kor  az  olasz 
műveltségre  nézve  épúgy  nem  volt  meddő,  a  mint  nem 
volt  az  a  XV.  század  első  fele  sem  :  most  is,  mint  akkor, 
a  tudomány  vette  át  a  vezérszerepet,  új  és  nagy  esz- 
mékkel termékenyítve  meg  a  lelkeket.  Ha  a  secentóban 
nem  találkoznánk  egyébbel,  mint  Galilei  óriási  alakjával, 
akkor  sem  volna  jogosult  a  lenéző  fitymálásnak  az  a 
hangja,   melylyel   az   olasz  irodalomtörténet  e  századról 

beszélni  s^íokoü  s  mely  nem  kis  részben  abban  is  leli 
okát,  ho^  ép  e  század  az,  melyet  maguk  az  olaszok 
is  legkerésbbé  behatóan  ismernek.  Sajátságos,  hogy 
sokan  olyanok,  kik  a  XVI.  század  legjelentéktelenebb 
íróiról  is  eliTigadtatással  tudnak  szólaiii,  a  XVII.  század 
legjelentősebb  alakjaival  szemben  is  kákán  csomót  keres- 
nek.  mintha  bizony  iiz.  évszázadot  jelentő  szám  megvál- 
tozta  mintegy  vargágiftésre  kiirtotta  volna  minden  jónak 
a  magvát.  Szemükben  a  cinquecento  aranykor,  a  secento 
pedig  az  őrület,  a  delirinm  kora  ;  s  kimondván  ez  álta- 
lános jelzőt,  igyekeznek  amott  mindent  arany  fény  ben 
csillogtatni,  emitt  mindent  szuroknál  is  setétebbre  fes- 
teni. Láttuk,  hogy  a  múlt  század  is  nem  egy  irodalmi 
ágban  volt  meddő,  és  hogy  pl.  egyetlen  igazán  kiváló 
lírikust  sem  bír  felmutatni ;  viszont  meg  fogjuk  látni 
mostan,  hogy  a  secentónak  is  van  mivel  büszkélkednie. 

Bizonyos  hanyatlás,  ismételjük,  tagadhatatlan.  Nagyon 
is  sok  bámulóra  í;aláltak  azok,  a  kik  az  olasz  líra  egyik 
ősi  bűnét,  a  túlzott  és  erőltetett  képek  vadászását,  a 
;,concetto"-kban  való  költést  hirdették  a  művészet  neto- 
vábbjának. Nagyon  is  elhatalmasodott  az  álpathos,  az 
üres  dagály,  a  mesterkéltségek  kultusza  ;  a  közönség 
tetemes  része  örömét  lelte  a  túlterhelt  színekben,  a  czif- 
rálkodásban,  s  a  forma  sallangjai  kedveért  megbocsátotta 
a  tartalom  ürességét.  Ez  az,  a  mit  „secentismus"-nak 
szoktak  hívni.  De  a  romlott  ízlésűek  hadával  szemben 
mindig  ott  állott  egy,  habár  számra  kisebb,  de  mégis 
erős  tábor,  mely  részben  a  bírálat,  részben  a  gúny  fegy- 
vereivel, részben  a  jó  irányban  való  példaadás  eszközé- 
vel harczolt  amazok  ellen. 

Az  irodalomtörténet-írók  nagy  kedvteléssel  nyújtanak 
szemelvényeket   ama    nyakatekert   képekből    és    hason- 

latokból,  .  melyek  a  secentóban  oly  bőven  burjánoztak ; 
de  abbeli  vágyukban,  hogy  minél  elrettentöbb  képet  fes- 
senek, példáikat  még  azokból  a  költemény ekbó'l  is  merítik, 
melyek  éppen  e  szertelenségeket  parodizálták.  Egy  Sti- 
^liani  nevű  lírikns  pl.  egész  halmazát  írta  az  efféle 
paródiáknak,  a  hol  a  felhőket  „az  ég  matráczai^-nak, 
a  napot  „égi  tojásrántottá^-nak  mondja  és  Apollóról  azt 
zengi,  hogy  „a  fény  bárdjával  mindennap  elvágja  a  sötét- 
ség nyakát".  Mind  e  bohóságokat  némely  tudós  urak 
komolyan  vették,  nem  ügyelve  a  költő  előszavára,  a  hol 
e  verseit  ;,könnyfi  gyógyszernek,  kellemes  ellenméregnek*' 
hirdeti  a  verselés  sokféle  kórságának  gyógyítására. 
Bizonynyal  lehet  ilynemű  abszurd  hasonlatokat  hihalászni 
e  kor  irodalmából,  de  a  jobb  írók  munkáiban  csak  elvétve 
találkozunk  velük;  a  ki  pedig  a  tizedrangn  énekesek 
verses  könyveiből  akar  ilyesmikre  vadászni,  az  bőven  lel- 
het minden  időnek  irodalmában.  De  ha  az  említettekhez 
hasonló  badarságok  a  secento  irodalmában  is  csak  szór- 
ványosan fordulnak  elő,  tény  az,  hogy,  a  mint  mondtuk, 
a  verselők  nagy  része  igen  felkapta  azt  a  virágos  stílust, 
mely  az  egyszerűséget  valóságos  bűnnek  tekinti  és  min- 
dent csak  mennél  czikornyásabban  akar  kifejezni.  Hogy 
e  stílus  annyira  el  bírt  hatalmasodni,  annak  sokan  töre- 
kedtek meglelni  az  okát.  Kétségtelenül  azok  járnak  leg- 
közelebb a  valósághoz,  kik  e  jelenség  magyarázatát  az 
olaszországi  spanyol  hódításban  keresik.  Nem  mintha 
maga  e  hódítás,  az  idegen  járom  gyengítette  volna  a 
nemzeti  önérzetet  és  így  befolyt  volna  az  irodalom  elsat- 
nyulására  is;  korántsem.  Nemzeti  önérzetnek  a  XVII. 
században  legalább  is  annyi  megnyilatkozására  akadunk, 
mint  annak  előtte,  sőt  tekintve,  hogy  az  idegen  uralom 
mind   nyomasztóbb    lett,    e    megnyilatkozások  általában 

sokkal  erősebbek,  szenvedélyesebbek  lettek.  A  mi  a  czifra 
beszéd  divatját  előmozdította,  nem  volt  egyéb,  mint  a 
spanyol  irodalommal  való  megismerkedés,  a  hol  a  XVL 
század  végén  szintén  nagyon  lábra  kapott  a  Petrarca- 
utánzás  legrosszabb  fajtája.  A  már  természeti  hajlamuk- 
nál fogva  is  pomposus  spanyolok  éppen  a  legsilányabb, 
a  legnagyobb  hangú  olasz  petrarkistákat  bámulták  éa 
fordították  le  leginkább,  sőt  még  e  túlzóknál  is  túlzóbbak 
lettek.  Az  olaszokat  ez  elismerés,  e  hódolat,  mely  hatal- 
mas uraiktól  jőve,  csak  annál  jobban  esett  nekik,  még  meg- 
erősítette balirányukban.  De  különben  nemcsak  Spanyol- 
ország volt  hálás  közönsége  az  olasz  secentistáknak. 
Francziaország,  Németország,  Angolország  is  tapsolt  nekik: 
a  précieuse-ök,  a  Lohenstein  iskolája,  az  euphuismus  hir- 
detői, mind  lelki  rokonai  voltak  s  nem  csoda,  ha  ez 
európai  tetszészajban  csak  kevesen  hallották  közfilök  a 
józanabbak  kárhoztató  szavát. 

A  mi  a  század  irodalmi  életének  külső  képét  illeti,  az 
élénkségre  vetekedett  a  megelőző  századéval.  Igaz,  hogy 
a  meczénások  száma  kissé  megcsappant,  az  Olaszország- 
ban beállott  politikai  változások  sok  apró  herczeget  tet- 
tek szegénynyé,  a  ki  azelőtt  50  évvel  még  írók  é& 
művészek  seregével  vehette  magát  körül.  Az  Esték  már 
1589-ben  elvesztették  Ferrarát  és  kénytelenek  voltak 
megelégedni  Modena-  és  Reggióval ;  VII.  Orbán  elfog- 
lalta az  urbinói  herczegséget  is  ;  a  Gonzagák  Franczia- 
országgal  szövetkeztek,  s  ezért  aztán  a  császár  feldulatta 
székvárosukat,  Mantuát.  A  többi  kis  udvarok  is  leg- 
nagyobbrészt a  császár  kedvétől  függöttek  és  kénytelenek 
voltak  egyre  szűkebb  határok  között  mozogni.  Mégis  volt 
néhány  állam,  a  hol  e  korszakban  is  számos  író  nyert 
szives  fogadtatást.  így  a  toszkánai  udvar  hű  maradt  régi 

szép  hagyományaihoz  és  I.  Ferdinánd,  11.  Cosimo  és 
főkép  II.  Ferdinánd  méltók  voltak  nagy  ősükhöz,  a 
dicsőséges  Medici  Lőrinczhez.  A  római  pápák  is  költöt- 
tek irodalmi  és  tudományos  czélokra,  noha  az  e  korban, 
főkép  VIII.  Orbán  alatt  annyira  elhatalmasodott  nepo- 
tismas  folytán  a  Vatikán  kincsei  legnagyobbrészt  az 
unokaöcscsök  zsebeibe  vándoroltak.  Végre  az  1559-iki 
chateau-cambrésis-i  békekötés,  melyben  a  spanyolok  majd- 
nem egész  Itália  feltétlen  uraivá  lettek,  nagyobbá  és 
erősebbé  tette  a  kis  Savoyát,  melynek  herczege,  Ema- 
nuele  Filiberto,  hű  hadvezéri  szolgálatai  díjául  megkapta 
a  spanyolok  kegyéből  Piemontot.  A  berezeg  nemsokára 
áttette  székvárosát  Chambéry-ből  Turinba,  és  ő  is,  utódai 
is  udvarukhoz  vonzottak  néhány  írót,  már  ez  időben  is 
szemük  előtt  lebegvén  Olaszország  egyesítésének  nagy 
ideálja,  melynek  megvalósításához,  jól  tudták,  a  fegyve- 
ren  kívül  tollra  is  volt  szükség.  Ok  képviselték  az  olasz 
nemzeti  eszmét,  és  bármily  fukar  meczénások  voltak  is, 
a  legjobb  dalnokok  leglelkesebb  ódái  mégis  nekik  szól- 
tak. Azokban  a  tartományokban,  a  melyek  a  spanyol 
uralom  alatt  voltak,  Nápolyban,  Szicziliában,  Milanóban 
és  még  néhány  apróbb  területen,  persze  nem  igen  lehe- 
tett szó  szabad  irodalmi  életről.  A  spanyolok  nemcsak 
óriási  anyagi  terhekkel  sújtották  a  népet,  hanem  gondo- 
latszabadságát is  el  akarták  nyomni,  s  rajtuk  kívül  a 
XVI.  ,  század  közepén  felállított  inquisitio  törvényszékei 
is  rémítgették  az  írókat.  Általában  e  korszak  politi- 
kai története  egyike  legszomorúbb  fejezete  Olaszország 
évkönyveinek.  Jóformán  az  egész  félsziget  Franczia-  és 
Spanyolország  hatalmi  versengéseinek  színhelye  lett  és 
ama  számos  kisebb-nagyobb  háború  közül,  melyek  főkép 
a  század  első  felében  olasz  területen  vívattak,  csak  egyet- 

lenegy  volt,  melynek  indító  okai  magán  az  ország  terü- 
letén voltak  :  az,  a  melyet  1641 — 1644-ig  VIII.  Orbán 
folytatott  Odoardo  Farnese  parmai  berezeg  ellen.  A  töb- 
bit egyedül  a  két  batalmas  külföldi  állam  féltékenyke- 
dése  és  vetélkedése  idézte  elő. 

De  ha,  a  mint  említettük,  a  meczénások  száma  meg 
is  csappant,  viszont  a  társadalom  középső  rétegeiben 
nőtt  az  érdeklődés  az  irodalmi  élet  nyilvánulásai  iránt. 
Majdnem  minden  kis  városnak  megvolt  a  maga  kis  aka- 
démiája —  néhol  kettő-három  is  alakult  —  melyeknek 
túlnyomó  többsége  nem  tett  ugyan  valami  nagyot,  de 
akadt  köztük  egynéhány,  a  mely  kivált  a  tudomány 
némely  ágaiban  jelentős  sikereket  ért  el.  Ilyen  volt  főkép 
az  1609-ben  megalakult  s  ma  is  dicsőséggel  virágzó 
Accademia  dei  Lincei  (a  hiüztermészetfiek  akadémiája), 
mely  nagyobbrészt  természettudományi  megfigyelésekkel 
foglalkozott;  ilyen  volt  az  Accademia  del  Cimento  (a 
kipróbálás  akadémiája),  jnely  1651-től  fogva  tíz  éven  át 
mííködött,  szintén  mély  nyomot  hagyva  a  természettudo- 
mányok történetében.  De  a  tisztán  irodalmi  jellegű  aka- 
démiák kebelében  is  csináltak  üdvös  dolgokat.  A  XVI. 
század  végén  alakult  Crusca  kiadta  az  olasz  nyelv  szó- 
tárát és  hogy  felolvasó  ülésein  nemcsak  henye  csacsogást 
űztek,  bizonyíthatja  maga  az  is,  hogy  Galilei  is  ott  ült 
ez  akadémia  termében.  A  kisebb  akadémiákban  fordí- 
tották a  régi  classikusokat,  fejtegették  a  trecento  nagy- 
jainak  írásait,  aesthetikai   vitakérdéseket   tűztek  ki  stb. 

Az  újságok  is  élénkítették  az  irodalmi  életet.  Már  a 
XVI.  század  közepétől  fogva  adtak  ki  néhol  tudósítá- 
sokat a  napi  események  felől,  de  csak  kéziratban.  Nyom- 
tatott újság,  de  csak  politikai  híreket  közlő,  Olaszország- 
ban   csak    1636-ban    kezdett    megjelenni.    Midőn    aztán 

Francziaországban  1665-ben  napvilágot  látott  a  „Journal 
des  Savants",  ezt  Rómában  is  csakhamar  utánozták  a 
„Giornale  dei  Letterati"-val,  mely,  mint  czíme  is  mutatja, 
tisztán  irodalmi  czélokat  szolgált.  Hasonló  irányú  volt  a 
„Biblioteca  Volante"  (1667),  a  „Galleria  di  Minerva",  a 
„Giornale  de'  Novellisti^'  stb. 

Nagy  hasznára  voltak  a  tudományos  munkálódásnak 
a  nyilvános  könyvtárak  is ;  egyes  meczénások  részint 
tovább  fejlesztették  a  meglevőket,  részint  egészen  újakat 
alapítottak,  köztük  pl.  a  milanói  Ambrosianát,  melyet 
Federico  Borromeo  bibornok  látott  el  harminczezer  nyom- 
tatott könyvvel  és  tizennégjezer  kézirattal,  gondoskodva 
egyúttal  arról  is,  hogy  a  könyvtár  mindenkire  nézve 
könnyen  hozzáférhető  legyen.  Új  és  gazdag  könyvtárak 
nyiltak  meg  Padovában,  Flórenczben  és  Rómában  is, 
mindenütt  a  lehető  legszabadelvűbb  vezetés  mellett. 

2.  §.    M  a  r  i  n  i. 

Az  az  író,  a  ki  a  század  ferdeségeinek  leghíresebb, 
vagy  ha  úgy  tetszik,  leghirhedtebb  képviselője,  Giam- 
battista  Marini.  Benne  legszembetűnőbbek  azok  a  hibák^ 
melyeket  fentebb  említettünk,  elannyira,  hogy  a  dagályos, 
szófecsérlő,  képhalmozó  stílust  nevéről  keresztelték  el 
marinismusnak.  1569-ben  született  Nápolyban,  a  hol  atyja 
jogtudósnak  akarta  kiképeztetni.  De  Marini  inkább  versel- 
getett  és  mulatott,  annyira  magára  haragítva  szigorú 
atyját,  hogy  ez  elűzte  hazulról.  Egy  ideig  Conca  berezeg, 
nápolyi  tengernagy  fogadta  házába  titkárnak,  a  hol 
egyebek  közt  Torquato  Tassóval  is  alkalma  nyílt  talál- 
kozni ;  de  csakhamar  holmi  leányszöktetésben  való  részes- 
ség és  egy  s  más  meggondolatlan  csíny  miatt  menekülnie 

kellett  Nápolyból.  Harmincz  éves  korában  Rómába  ment, 
a  hol  egy  főpap  „gentilomo^-ja  lett ;  ilyen  minőségben 
tartózkodott  később  BavennábanJ  is,  mígnem  1608-ban, 
mikor  már  lírai  versei  híres  emberré  tették,  eljutott 
Turinba.  Itt  Carlo  Emanuele  berezeg  fogadta  kegyeibe; 
de  a  berezeg  titkára,  egy  Magyarországon  is  megfordult. 
Murtola  nevű  írócska  annyira  üldözte  irigységből  fakadt 
gyűlöletével,  hogy  turini  tartózkodása  nem  volt  éppen 
kellemes.  Mikor  pl.  a  berezeg  Marininak  a  Szt.  Móricz 
és  Lázár-rend  lovagkeresztjét  ajándékozta,  Murtola  egy- 
szer lesből  rá  is  lőtt  vetélytársára.  Noha  a  golyó  nem 
talált,  mégis  akasztófára  ítélték  a  merénylőt^  a  kinek 
aztán  a  berezeg  csak  Marini  nagylelkű  közbenjárására 
bocsátott  meg.  Murtola  ezért  azzal  fizetett,  hogy  gálád 
rágalmak  révén  börtönbe  juttatta  megmentőjét.  Marini 
ártatlansága  kiderülvén^  csakhamar  megszabadult  ugyan, 
de  mind  e  sok  galibától  elkeseredve,  1615-ben  elhagyta 
Turint,  hogy  Parisba  menjen.  Itt  valóságos  ünneplés 
tárgya  volt.  A  királynő,  Medici  Mária,  előbb  1500,  majd 
2000  tallér  évdíjat  adatott  neki,  az  udvar  és  az  egész 
főnemesség  rajongott  érte  és  kivált  a  Hotel  de  Ram- 
bouillet  ;;précieuse"-jei  istenítették.  Nyolcz  évig  fürdött 
itt  a  dicsőségben,  a  mikor  végre  1623-ban  visszatért 
hazájába.  Itt  is  jóformán  diadalmenetben  vonult  szülő- 
városa felé  ;  az  akadémiák  versenyeztek  egymással, 
melyik  ad  neki  nagyobb  czímet.  Csakhogy  nem  soká 
örvendhetett  e  sok  ünneplésnek  :  alig  két  évvel  hazatérte 
után,  1625.  márcziusában  meghalt. 

Marini  lírai  verseire  nem  kell  sok  szót  vesztegetnünk. 
Midőn  a  XV.  század  íróit  tárgyaltuk,  említettük  azokat 
a  költőket  (Cariteot,  Tebaldeot,  Serafino  deli'  Aquilát), 
a  kiknek  szerelmi  lírája  annyira  hajhászta  a  különösnél 

különösebb  ötleteket,  hogy  szinte  caricaturákat  látszot- 
tak írni.  Szolgáltunk  ott  egynéhány  mutatványnyal  is  e 
torzyersekből,  melyek  mintegy  előfutárai  voltak  a  Marini 
ezrekre  menő  szonettjeinek,  canzonéinek  és  madrigáljai- 
nak.  Igaz  érzés  egyszerű,  őszinte  hangon  való  megnyi- 
latkozását hiába  keresnők  bennük;  Marini  tana  szerint 
a  költőnek  főfeladata  meglepni,  rémületbe  ejteni  az  olva- 
sót és  ezért  folyton  keresettnél  keresettebb  szavakon, 
fordulatokon,  elmésségeken  töri  fejét.  Hölgye  megláto- 
gatja a  pozzuolii  büdös-barlangot,  s  nyomban  kész  a  szonett, 
mely  szerint  Madonna  azért  ment  oda,  hogy  lássa  azon 
ezer  iQú  holttetemét^  a  kik  miatta  oltották  ki  életüket, 
sőt  mi  több,  ama  pokoli  lángok  mellett  új  kínokat  akar 
tanulmányozni,  melyekkel  gyötörhesse  imádóit.  Levelet 
ír  hölgyének  és  „betűit  szíve  vérével  áztatja" ;  azért 
nem  áztatja  több  vérrel  is,  ügymond,  mert  nem  akarja 
egészen  szétrombolni  azt  a  szívet,  melyben  hölgyének 
képe  lakozik...  De  nem  folytatjuk  e  példákat,  melyek- 
hez hasonlókat  könyvünk  folyamán  elégszer  volt  alkal- 
munk idézni;  hiszen  az  olasz  lírában  elejétől  fogva 
mindig  igen  nagy  volt  azoknak  a  költőknek  a  száma, 
a  kik,  hogy  egy  olasz  kritikus  találó  kifejezését  idézzük, 
nem  mellhangon  énekeltek,  hanem  fejhangon. 

Nincsen  miért  hosszasabban  foglalkoznunk  Marini  egyéb 
apróbb  műveivel  sem  —  a  Murtola  ellen  írt  gúnyver- 
sekkel, melyeket  Murtoleide  név  alatt  foglalt  össze, 
néhány  alkalmi  panegirikonnal  s  egy  pár  pásztor-idil- 
lel  —  s  rátérhetünk  arra  a  munkájára,  melynek  révén 
a  legtöbb  babért  nyújtották  feléje  és  később  a  legtöbb 
ócsárlást  halinozták  reá. 

Az  „Adone"  egy  20  énekre  és  körülbelül  40,000  vers- 
sorra  terjedő   költemény,   melynek   főtárgya   Vénus    és 

Adonis  mithosa.  íme  a  mese  vázlata.  Vénus  istennő  meg- 
haragszik Ámorra  és  jól  elveri ;  ez  sírva  szalad  Apollóhoz, 
elpanaszolva  a  sérelmet.  A  dalisten  bosszúra  tüzeli:  sebezze 
meg,  úgymond,  anyját  is,  szerelmet  gyulasztva  benne  a 
szép  Adonis  iránt,  a  ki  magányosságban  él  Arábia  part- 
jain. Ámor  szót  is  fogad  és  Neptun  segítségével  a  hajó- 
kázó Adonist  elveri  Cyprns  szigetére,  s  ott  egy  patak 
partjain  elaltatja.  Vénus  is  ide  vetődik,  s  megpillantva 
Adonist,  menten  beleszeret.  Alig  hogy  felébred  az  i^ú, 
az  istenasszony  bevezeti  Ámor  palotájába,  a  hol  aztán 
megkezdődik  a  mulatságok  és  élvezetek  hosszú  sora. 
Ennyi  van  elmondva  az  első  öt  énekben,  csakhogy  a 
főcselekvényt  már  itt  is  számos  felesleges  kitérés  sza- 
kítja félbe :  így  a  II.  énekben  egy  pásztor  elbeszéli  Paris 
almájának  történetét,  a  IV.-ben  Ámor  beszéli  el  hosszan 
Psyche  iránti  szerelmét,  az  V.-ben  Mercurius  mondja  el 
Narcissus,  Ganiméd,  Ciparissus  és  még  egy  pár  más 
ókori  szerelmes  történetét,  végre  ugyanez  énekben  Mer- 
curius egymagában  eljátszik  egy  színdarabot,  mely  Acteon 
históriájáról  szól. 

Az  V.  énektői  a  Xl.-ig  jóformán  csupa  ily  epizódokkal 
van  dolgunk  és  a  cselekvény  egy  lépéssel  sem  halad 
előre.  Vénus  beviszi  Adonist  egy  szép  kertbe,  mely  öt 
részre  van  osztva,  megfelelvén  az  ember  öt  érzékének. 
Az  elsőben  szép  csarnokok,  festmények,  szobrok  és  más 
olyas  dolgok  vannak,  melyek  a  látást  örvendeztetik  meg; 
a  másodikban  virágok,  illatok,  melyek  a  szagló-érzéknek 
esnek  jól ;  a  harmadikban  madarak  és  hymnusokat  daloló 
ifjak  a  halló-szervnek  szereznek  örömet,  a  negyedikben 
zamatos  gyümölcsfák  pirulnak  és  szőlőgerezdek  sárgul- 
nak, az  ízlés  érzékét  kínálva  örömökül.  Itt  aztán  a  sze- 
relmesek  lakmároznak,   mialatt    Momus  vidám  históriák 

dalolásával  mulattatja  őket,  Thália  pedig  a  szerelem 
örömeit  dicsőíti  énekébeo.  Ezután  következik  a  kert  ötö- 
dik része,  mely  a  tapintás  érzékének  van  szentelve  és 
egy  ideig  itt  is  maradnak  a  szerelmesek  édes  egyedül- 
létben. A  hosszan  és  merész  színekben  ecsetelt  pásztor- 
órák után  az  istennő  és  kedvese  elhagyják  a  gyönyör 
kertjét  és  egy  szigetre  mennek,  a  hol  egy  Fileno  nevű 
halász  jön  eléjük,  a  kinek  képében  Marini  saját  magát 
festi.  Elmondja  életrajzát  is,  aztán  pedig  örömmel  fogadja 
Vénusnak  azt  a  parancsát,  hogy  énekelje  meg  az  ő  és 
Adonisa  történetét.  Körülöttük  a  réten,  a  vízben,  a  fákon 
tömérdek  hattyú  van,  melyek  édesnél  édesebb  hangon 
dalolnak  görög,  latin  és  olasz  verseket,  a  melyekben  a 
múlt  idők  nagy  költőit  mutatja  be  a  szerző.  Most  Vénus 
és  Adonis  Mercurius  kocsiján  felmennek  az  égbe  és 
áthatolva  a  tűz  körén,  először  a  holdban  pihennek.  Itt 
látja  Adonis  Természet  anyánkat  is,  mellette  pedig  az 
Időt  és  a  Végzetet,  mely  rendeléseit  a  Farkaknak  dik- 
tálja, valamint  az  Igazságot,  az  Idő  leányát ;  látja  továbbá 
a  földet  szomorító  összes  bajokat  és  kórságokat,  melyek 
közül  legocsmányabb  az  udvari  élet.  A  holdból  a  Mercur 
bolygóba  emelkednek  az  égi  utasok ;  itt  van  a  művészet 
háza,  itt  vannak  a  tudományok  és  azok  legkiválóbb  kép- 
viselői, a  puskapor,  a  könyvnyomtatás  feltalálója  stb. 
Mercurius  egy  fóldabroszon  elmutogatja  Adonisnak  a 
fold  összes  részeit,  beszél  a  különböző  országok  törté- 
netéről, IV.  Henrik  és  XIII.  Lajos  háborúiról,  a  savoyai 
berezegek  küzdelmeiről  stb.  Majd  a  Vénus  csillagba  jut- 
nak, a  hol  a  világ  összes  híres  szép  asszonyai  vannak 
együtt  s  a  hol  Marini  alkalmat  talál  leírni  a  franczia 
udvar  legbájosabb  dámáit  és  legkivált  Medici  Mária 
királynőt.  Három  napig  tartott  ez  utazás,  melynek  végez- 

tével  a  szerelmesek  ismét  yisszatérnek  Ámor  cyprus- 
szígeti  palotájába.  Itt,  a  XL  énekkel,  ismét  új  része  kez- 
dődik a  költeménynek.  A  Féltékenység  felizgatja  Mars 
istent,  a  ki  meg  akarja  ölni  Adonist^  de  Vénus  meg- 
szökteti kedvesét  és  aztán  lecsillapítja  a  haragos  isten 
dühét.  Adonis  futása  közben  egy  Falsirena  nevű  gonosz 
tündér  hatalmába  jut,  a  ki  hiába  akarja  őt  viszont- 
szerelemre  bírni  és  végre  madárrá  változtatja.  így  aztán 
Adonis  visszarepül  Ámor  palotájába,  a  hol  megpillantva 
az  ölelkező  Vénust  és  Marsot,  szívszaggató  bús  dalokat 
énekel.  Mercurius  ráismer  és  megmondja  neki,  miként 
öltheti  fel  újra  emberi  alakját.  Adonis  követi  a  tanácsot 
s  czélt  is  ér,  míg  a  gonosz  tündér  kígyóvá  lesz  és  most 
szolgáival  üldözteti  az  ifjút.  Mindenféle  kalandos  harczok 
után  a  két  szerelmes  ismét  találkozik  és  visszatérve 
Ámor  lakába,  sakkjátékkal  mulatnak.  Majd  királyt  akar- 
nak választani  a  cyprusiak  és  kimondják,  hogy  a  leg- 
szebb iQút  ültetik  a  trónra.  A  szépségversenyben  Adonis 
lesz  győző,  a  ki  azonban  az  uralkodás  gondjait  másra 
bízza,  csakhogy  el  ne  kelljen  szakadnia  Vénustól.  Ám  a 
szépség  istenasszonyának  egy  napra  Citerébe  kell  men- 
nie, s  ez  időt  Mars  arra  használja  fel,  hogy  halálba  ker- 
gesse Adonist:  egy  vadkant  uszít  feléje,  a  mely  megöli. 
A  visszatérő  Vénus  haldokolva  leli  a  szép  iQút  és  keser- 
vesen megsiratja.  Vigaszára  összegyűlnek  az  istenek  és 
mindegyik  elbeszél  egy,  az  Adoniséhoz  hasonló  gyász- 
esetet. Majd  megépítik  Adonis  mausoleumát  és  nagy 
fénynyel  és  pompával  eltemetik  a  boldogtalant.  A  gyász-' 
szertartást  versenyviadalokkal  teszik  díszesebbé,  melyek 
leírásával  a  költemény  véget  ér. 

Kitetszik    e    rövid    vázlatból   is,    melyből  különben  a 
másodrendű    epizódok   nagy   részét   elhagytuk,   hogy  itt 

nem  afféle  hőskölteménynyel  van  dolgunk,  a  minőnek 
mintáit  a  régi  irodalmakban  meg  lehetne  találni.  Marini 
egészen  új  műfajt  akart  vele  alkotni  és  nem  képzelhetni 
félszegebb  eljáráfet,  mint  mikor  a  kritikusok  ezzel  nem 
törődve,  akár  a  classikus,  akár  a  romantikus  eposz 
codexe  alapján  ítélkeznek  felette.  Marini,  a  ki  főkép  a 
leíró  stílusban  érezte  magát  művésznek,  a  Vénus  és  Ado- 
nis  egyszerű  meséjét  csak  keretnek  használta,  melyben 
minél  több  és  változatosabb  képet  festhessen.  Világos, 
hogy  ez  elhibázott  törekvés  volt,  mert  hosszadalmas 
leírások  túltengése  mindig  fárasztó,  még  akkor  is,  ha  a 
Mariniénál  öntudatosabb  művész  kezétől  származnak ; 
másfelől  szerencsétlen  gondolat  volt  a  kis  mesét  annyira 
túlterhelni  epizódokkal,  melyeknek  nagy  része  semmi 
összefüggésben  sincs  a  tárgygyal.  A  40,000  verssorból 
legalább  30,000- et  lehettie  törölni,  s  ez  nemhogy  hátrá- 
nyára, hanem  előnyére  válnék  a  költeménynek.  E  két 
fogyatkozás  elég  nagy  arra,  hogy  igazolja  azt  a  fele- 
dést, a  melybe  az  idők  folyamán  Marini  munkája  alá- 
hanyatlott,  és  nem  szükséges  azokat  még  egyéb,  többé- 
kevésbbé  túlzó  színben  feltüntetett  hibákkal  megtolda- 
nunk. A  mi  kivált  a  mű  stílusát  illeti,  az  korántsem  oly 
elrettentő,  mint  a  minőnek  sokan  fel  akarják  tüntetni. 
Marini  könnyedén  és  többnyire  bizonyos  bájjal  versel  és 
technikája  egyike  a  legjobbaknak.  Leírásai  is  többnyire 
szépen  indulnak,  csak  aztán  lesznek  fárasztóvá,  mikor 
a  költő  nem  tud  megállapodni  az  első  pár  ecsetvonás- 
nál, hanem  folyton  új  meg  új  színeket  rak  rá  a  képre, 
úgy  hogy  nem  akar  vége  szakadni.  Settembrini  jól  és 
röviden  jellemzi  ezt  a  nagy  hibáját,  midőn  azt  mondja 
Mariniről :  „Non  conosce  mai  il  basta",  nem  ismeri  az 
elég-et.  ízetlen  képhalmozások  akadnak  benne  bőven  és 

kivált  az  „élő  halál^  és  „haldokló  élet"-féle  ellenté- 
tekre jó  csomó  példát  lehet  kihalászni  4000  stanzájából; 
de  viszont  vannak  a  költeménynek  egyes  részei,  melyek 
meglehetősen  mentek  e  hibáktól  és  •melyeket  ma  is 
élvezhet  mindenki,  a  ki  nem  az  előzetesen  olvasott  kriti- 
káktól elfogultan  veszi  kezébe  a  könyvet. 

Erős  kifakadásokkal  illetik  Marinit  azért  is,  hogy 
„könyvében  nincsen  semmi  erkölcsi  tartalom",  hogy  az 
esak  a  gyönyör  apotheosisa.  Azok,  a  kik  minden  nagy- 
sikerű irodalmi  munkában  a  kor  erkölcseinek  tükrét 
akarják  látni,  az  „Adone'^-ből  a  XVII.  század  romlott- 
ságára következtetnek,  felkiáltva,  hogy  ily  satnya  kor 
csak  ily  hőskölteményeket  érdemelt !  Pedig  az  „Adónem- 
ben nincs  erkölcstelenség,  és  ha  Vénus  és  Adonis  szerel- 
mének festésében  itt-ott  kissé  erősen  szinez  is  a  költő, 
hasonló  vonásokra  Ariostóban,  sőt  Tassóban  is  akad- 
hatunk. Pedig  ha  ilyenek  helyükön  lehetnek  a  „Meg- 
szabadított Jeruzsálem ''-ben,  egy  szent  harczokat  éneklő 
heroikus  eposzban,  szorulnak-e  igazolásra  oly  költemény- 
ben, melynek  tárgya  a  szerelem  dicsőítése?  Vénus  és 
Adonis  bájos  meséje,  ez  a  mély  értelmű  görög  mithos 
igenis  alkalmas  és  méltó  tárgya  lehet  egy  hosszabb 
elbeszélő  költeménynek,  és  ha  Marini  egyebekben  nem 
vétkezett  volna,  mint  magában  a  tárgy  megválasztásá- 
ban, az  „Adone"  nem  élt  volna  oly  kurta  életet. 

Még  egy  nagyobb  munkája  van  Marininek :  egy  négy 
énekes  kis  eposz  („La  strage  degli  innocenti"),  mely  a 
Heródestől  elrendelt  gyermekmészárlást  énekli  meg;  iszo- 
nyatosnál iszonyatosabb  jelenetek  követik  egymást  benne 
s  ugyancsak  erős  idegzetről  tesz  tanúságot,  a  ki  ezt  a 
vérfagyasztó  gyilkolást  végig  bírja  olvasni.  A  zordon 
tárgynak    megfelelően    itt    a  stílus  is  kevésbbé  virágos, 

de  a  XVII.  század  közönsége  mégis  jól  választott,  mikor 
inkább  csak  a  „Vénus  és  Adonis"  szerelmében  gyönyör- 
ködött. 


3.  §.  Tassoni  és  kővetői. 

Ha  Marinivei  szemben  az  olasz  irodalomtörténeti  bírá- 
lat túlságosan  szigorúnak  mutatkozott,  viszont  talán  az 
ellenkező  szélsőségbe  esett  e  korszak  egy  másik  költője, 
Alessandro  Tassoni  irányában.  „Az  Elrablott  Veder"  szer- 
zője Modenában  született  1565-ben  és  a  legalaposabb 
készültséget  szerezve  Olaszország  több  egyetemén,  32  éves 
korában  ő  is  úgy  tett,  mint  korának  legtöbb  írója : 
alkalmazást  keresett  valamely  nagy  úrnál.  Ascanio 
Colonna  bibornok  fogadta  maga  mellé  titkári  minőség- 
ben, elvive  őt  magával  Spanyolországba  is.  Innen  néhány 
év  múlva  visszatérve,  Rómában  maradt,  élénk  részt  véve 
az  ottani  akadémiák  életében.  Az  a  lelkes  rokonszenv, 
a  melylyel  Carlo  Emanuele  savoyai  berezeg  politikai 
törekvéseit  kisérte,  megszerezte  neki  a  turini  udvar 
kegyeit,  úgy,  hogy  1613-tól  fogva  10  éven  át  részint 
Tarinban  a  herczeg  oldalán,  részint  Rómában  a  berezeg 
bibornok  fia  mellett  talált  állásra.  Változván  a  politikai 
viszonyok,  Savoya  ura  okosabbnak  látta,  ismét  a  spa- 
nyolokkal barátkozni  és  egyúttal  megszabadulni  attól  a 
hívétől,  a  kinek  tollából  annyi  mérges  gúny  ömlött  az 
idegen  bitorlók  ellen.  Pár  évig  visszavonultságban  élt  a 
költő,  kertjét  művelve  és  írogatva,  mígnem  1626-ban 
XV.  Gergely  pápa  unokaöcscse,  Ludovici  bibornok  fogadta 
maga  mellé,  ennek  halála  után  pedig  Ferencz  modenai 
herczeg  nevezte  ki  gentiluomo  di  belle  lettere-jének.  így 

bát  sztilőyárosában  tölthette  élete  alkonyát  és  itt  is  érte 
ntól  a  halál  1638-ban. 

Tassoni  kétségkívül  egyik  legnemesebb  alakja  a 
XYII.  század  olasz  irodalmának.  Élén  állott  ama  keve- 
seknek, a  kik  erős  meggyőződéssel  és  rendületlen  bátor- 
sággal harczoltak  a  nemzet  elnyomói  ellen  és  az  e  tárgy- 
ban írott  két  „Filippiea^-ja  mindenkor  egyik  legszebb 
emléke  lesz  az  olasz  hazafias  irodalomnak.  íme,  mily 
hangon  kezdi  az  elsőt:  „S  vájjon  még  meddig  fogjuk 
tömi.  Olaszország  herezegei  és  lovagjai,  hogy  neesak 
uralkodjék  rajtunk,  hanem  szinte  lábbal  taposson  azon 
idegen  nemzetek  hivalkodása  és  gőgje,  a  melyek  afrikai 
és  mór  erkölcsöktől  elbarbárosodva,  a  műveltséget  silány- 
ságnak tartják?  ...  Az  összes  többi  nemzetek,  a  hány 
csak  van  a  világon,  nem  ismernek  drágább  dolgot  a 
hazánál,  s  elfeledve  a  gyűlöletet  és  ellenségeskedést,  mely 
köztük  uralkodott,  egyesülnek,  hogy  azt  megoltalmazzák 
az  idegenek  bántalmai  ellen ;  sőt  az  ebek,  az  oroszlánok, 
a  farkasok  is,  melyek  ugyanabban  az  utczában,  ugyan- 
abban az  erdőben,  ugyanabban  a  vadonban  laknak,  szö- 
vetkeznek a  közös  védelemre.  S  csupán  mi  olaszok, 
különbözve  minden  egyéb  embertől,  minden  egyéb  állat- 
tól is,  hagyjuk  cserben  a  szomszédot,  hagyjuk  cserben 
a  barátot,  hagyjuk  cserben  a  hazát  is,  hogy  az  ellenséges 
idegennel  szövetkezzünk !"  Hasonló  nemes  hév  szól  hoz- 
zánk abból  a  válaszból  is,  a  melyet  egy  magáról  meg- 
feledkezett génuai  ember  művére  írt,  a  ki  igazolni  akarta 
a  spanyol  uralom  jogosságát,  sőt  jótékonyságát.  Nagy 
lélekről  tanúskodik  az  a  „Manifesto"-ja  is,  melyben  a 
savoyai  házhoz  való  viszonyának  történetét  mondja  el, 
önérzettel  hivatkozva  arra,  hogy  ez  összeköttetés  rá  nézve 
mily    kevés    anyagi   haszonnal    és  mennyi  keserűséggel 

járt,  8  hogy  őt  Turinhoz  a  haza  üdve  csatolta,  nem  saját 
érdeke.  Ez  iratában  mondja  ez  emlékezetes  szavakat: 
„Valóban,  ama  boldogtalanok,  a  kiknek  annyira  szolgai 
, lelkük  van,  hogy  örülnek,  vagy  legalább  nem  bánják, 
hogy  idegen  népek  uralkodnak  rajtuk,  nem  méltók  az 
olasz  névre !" 

Ugyanilyen  merészséggel  küzdött  kora  tudományos 
előítéletei  ellen  is,  és  „Pensieri  diversi"  czimu  ötlet- 
gyűjteményében sok  találó  mondással  támadja  meg  az 
Aristoteles-bálványozókat.  „Én  igazságot  akarok  mon- 
dani —  szólott  —  ez  az  én  czélom  és  véleményt  kérek 
barátaimtól,  nem  azért'  hogy  figyelmeztessenek,  nem 
mondtam-e  valamit  Aristoteles  ellen,  hanem  hogy  mond- 
ják meg,  vájjon  bolondságot  állítottam-e?"  Igaz,  hogy  az 
űj  igazságok  keresésében  aztán  nagyon  elveti  a  sulykot 
és  kivált  a  classikus  irodalmakról  egy-egy  hóbortos 
mondást  is  koczkáztat. 

Értékesebb  az  a  munkája,  melylyel  a  korabeli  líri- 
kusok Petrarca-majmolása  felett  tört  lándzsát,  elemezve 
a  vauclusei  énekes  néhány  szonettjét  és  canzonéját. 
E  „Considerazione"-k  tele  vannak  elmés  ötletekkel  és 
igen  gyakran  kissé  szőrszálhasogatók  is.  Egyébiránt  az 
észrevételek  nemcsak  bírálók,  hanem  magyarázók  is,  és 
a  Petrarca-commentárok  ma  is  sokat  meríthetnek  belő- 
lük. Mondanunk  sem  kell,  hogy  az  a  merészség,  a  mely- 
lyel a  költő  a  XVII.  század  lírikusainak  bálványáról 
szólt,  sok,  élesnél  élesebb  polémiára  adott  okot,  melyek- 
nek hangja  gyakran  nem  állott  messze  az  utczai  károm- 
kodásoktól. Idéznünk  felesleges  belőlük,  mert  hisz  a 
magyar  olvasó  úgyis  ismeri  e  tónust,  mely  e  század 
magyar  vallásos  vitázó  irodalmában  is  annyira  lábra 
kapott. 

'Badó:  Az  olasz  irodalom  története.  II.  ^ 

S  most  rátérhetünk  Tassoninak  főművére,  mely  nem- 
csak az  olasz  irodalomban  biztosított  neki  helyet,  hanem 
befolyt  más  irodalmak  történetére  is,  itt  is,  ott  is  után- 
zásokat keltve  életre,  melyek  között  nem  utolsó  helyen 
áll  a  mi  irodalmunk  egyik  gyöngye,  Csokonai  remek 
Dorottyája.  ^  „Az  elrablott  veder ^  (La  secchia  rapita) 
meséje  a  következő :  A  bolognaiak  modenai  területre 
mennek  portyázni,  de  a  modenaiak  rajtuk  ütnek,  üldö- 
zőbe fogják  őket  és  behatolva  városukba  is,  elviszik 
onnan  egy  közkütnak  a  vedrét.  Ezt  a  győzelmijeit  nagj'- 
örömmel  és  pompával  fogadják  Modenában.  (I.  ének.) 
A  bolognaiak  vissza  akarják  kapni  a  vedret  és  cserébe 
egy  darab  földet  ajánlanak,  de  az  ajánlat  visszautasít- 
tatván,  Bologna  most  már  nyilt  hadat  üzen  Modena 
városának.  Nagy  az  izgalom  a  modenaiak  közt,  a  kik 
ezt  mégsem  várták ;  nagyban  fáradoznak,  hogy  Frigyes 
császár  segélyezze  őket,  s  titokban  szövetkeznek  néhány 
más  ghibellin  várossal.  A  dolog  híre  eljut  a  mennyor- 
szágba is,  és  az  istenek  tanácskozásra  gyűlve,  elhatá- 
rozzák, hogy  földreszállanak  és  ők  is  résztvesznek  a 
háborúban  :  Yénus,  Mars  és  Bacchus  a  modenaiak,  Apolló 
és  Minerva  a  bolognaiak  pártjára  állanak.  (11.  ének.) 
Vénus  Enzio  sardiniai  királynak  jelen  meg  álmában, 
felszólítva  őt,  hogy  siessen  Modena  védelmére;  Enzio 
levelet  kap  atyjától,  II.  Frigyes  császártól  és  elhatározza, 
hogy  személyesen  megy  el  a  háborúba.  Az  éneket  a 
modenai  hadak  szemléje  zárja  be.  Majd  megkezdődik 
a  háború  és  a  modenaiak  ostrom  alá  fogva  Castelfrancot, 
be  is  veszik  (IV.  és  V.).  Enzio  serege  is  harczba  áll  és 

*  Csokonai  nemcsak  jól  ismerte  Tassoni  eposzát,  hanem  fordításá- 
val is  foglalkozott.  (L.  Eadó :  A  magyar  műfordítás  története.) 

egy  yéres  csatában,  a  melyben  résztvesznek  az  istenek  is, 
ő  maga  foglyul  esik,  katonái  nagy  része  pedig  futásnak 
ered.  A  szaladok  legelső  sorában  van  Culagna,  a  leg- 
gyávább  szájhős,  a  ki  valaha  élt;  ő  viszi  hírül  Mode- 
nába a  nagy  veszedelmet.  Most  azonban  egy  vitézlelku 
asszony,  a  szép  Renoppia,  összeszedi  a  modenai  nők 
hadát  és  kirontva  a  hareztérre^  sikerül  is  neki  a  bolognai 
sereget  megszalasztani  (VI.  és  VII.).  Frigyes  császár 
meghallva,  hogy  fia  foglyul  esett,  Ezzelint,  Pádua  urát 
szólítja  fel,  hogy  segítsen  a  modenaiaknak.  Ennek  hírére 
a  bolognaiak  annyira  megijednek,  hogy  tíz  napi  fegyver- 
szünetet kötve,  békét  ajánló  követeket  küldenek  Mode- 
nába. Az  itteni  podesta  valóban  kész  is  ráállani  arra 
az  ajánlatra,  hogy  ők  adják  ki  a  vedret,  míg  cserébe 
a  bolognaiak  szabadon  bocsátják  Enziót.  A  fegyver- 
szünet alatt  a  bolognai  követek  megnézik  az  amazonok 
seregét ;  itt  két  éneket  hallgatnak  meg,  melyeket  a  vak 
Scarpinello  zeng  el  Renoppia  előtt,  az  elsőben  Luna-  és 
Endimionról,  a  másikban  a  római  Lucretiáról  regélve. 
A  szűzies  amazon  mindkét  éneket  nagyon  ledérnek 
találja  és  nem  engedi  egyiket  sem  végigdalolni.  E  hosz- 
szabb  epizód  után,  mely  a  VIII.  éneket  tölti  meg,  nem  is 
térünk  vissza  a  főcselekvényhez  egészen  az  eposz  utolsó 
^III.  énekéig.  A  két  következő  éneket  egy  baj  verseny 
tölti  meg,  melyre  egy  ismeretlen  lovag  hívja  ki  a  mode- 
nai tábor  leventéit ;  ki  is  állanak  néhányan,  de  vala- 
mennyien csúfos  kudarczot  vallanak,  még  a  legvitézebb 
is,  a  hős  Titta.  Végre  magának  Culagna  grófnak  is  sze- 
rencsét kell  próbálnia ;  és  íme  ő,  a  leggyávább,  mindjárt 
az  első  rohamra  porba  dönti  az  ismeretlent.  Ez  legyő- 
zése után  varázslónak  bizonyul  és  a  nézők  óriási  derült- 
ségére kijelenti,  hogy  őt  párviadalban  csak  olyan  ember 

győzhette  le,  a  kinek  nincsen  párja  az  egész  világon  — 
gyávaságra.  Cnlagna  megharagszik,  hanem  azért   mégis 
ragaszkodik  ahhoz,  hogy  a  szép  Renoppia,  miként  igérve 
volt,   az    övé   legyen   győzelme  dijául.   Renoppia  tetteti 
magát,    mintha   ő    is   hajlanék   hozzá   és  Cnlagna,  a   ki 
nős,    elhatározza,    hogy   megmérgezi   nejét,    hogy   aztán 
Renoppiával   újra   nászra   kelhessen.   Gonosz   szándékát 
azonban  éppen  azzal  a  Tittával  közli,  a  ki  az  ő   nejé- 
nek szeretője  és  a  ki  az  asszonyt  persze  rögtön  figyel- 
mezteti a  veszélyre.  Ez,  mikor  észreveszi,  hogy  ura  valami 
port  öntött  levesébe,  hamar  kicseréli  a  tányért  férjéével^ 
s    ez   iszsza   meg    a  másiknak  szánt  italt.  Míg  felesége^ 
azt   hivén,    hogy    ura   meg   van   mérgezve,  szeretőjéhez, 
menekül,   Culagna  görcsöket    kezd   érezni ;   készül  is  a 
halálra^  de  később  kisül,  hogy  az  a  szer,  a  melyet  fele- 
ségének   készített,   nem   is  volt  méreg,  hanem  antimon^ 
melynek  hatása  nem  nagyon  aesthetikus  ugyan,  hanem 
cseppet  sem  életveszélyes.  Culagna  felgyógyulván,  keresi 
feleségét,    a   kit  azonban  Titta  olyan  máskarába  bújtat,, 
hogy   a    férj    rá   nem   ismer.  Később  mégis  nyomra  jut 
és   párbajra   hívja   a   csábítót.    Meg    is  verekesznek,  de 
Titta   fegyvere   alig   hogy  hozzáér  Culagnához,  ez  nagy 
jajgatással    földre  bukik  s  azt  kiáltja,  hogy  halálra  van 
sebezve.  Titta   később    megtudván,   hogy  Culagna  csak 
az   ijedtségtől    lett  rosszul  és  hogy  semmi  baja,  elmegy 
a    gróf   ablaka   alá    és    szidalmazásával  annyira  dühbe 
hozza,    hogy    ez   az    ablakból    tegzével   rálő    és  meg  is 
sebzi.  Ezzel  aztán  vége  van  Culagna  gróf  eposzának  és 
a   költő  befejezésül  visszatér  a  háborús  felekhez.  Azon- 
közben  lejárt    a   fegyverszünet,   és    a    modenaiak    újra. 
megverik    a     bolognaiakat.  A  pápa    egy    követe   végre 
közbenjár  és  a  két  fél  megköti  a  békeszerződést,  mely 

szerint   a   veder  a  modenaiaké  marad,  a  királyfi  pedig 
a  bolognaiaké. 

Ez  tartalma  az  „Elrablott  veder "-nek,  melynek  főér- 
deméül  mindenekelőtt  azt  róják  fel,  hogy  vele  a  költő 
új  műfajt  alapított,  a  komikus  eposzt.  Nyilvánvaló  ugyan, 
hogy  az  olasz  költészet  már  régen  ismerte  a  komikus 
hangnak  a  lovagi  eposzba  való  bevitelét  és  hogy  pl. 
Pulci  Morgante  Maggioréját  is  komikus  eposznak  lehetne 
mondani:  de  tagadhatatlan,  hogy  Tassoni  intencziója  más 
volt,  mint  akár  Pulcié,  akár  más  efféle  hősköltemény- 
íróé, a  kik  a  komoly  elemmel  a  furcsát  párosították. 
Tassoni  ugyanis  az  egész  eposzon  végig  a  komikus  han- 
got törekszik  érvényre  juttatni  és  az  egész  mesét  minden 
epizódjával  együtt  komikus  színben  feltüntetni.  Ezt  még 
ő  előtte  csakugyan  nem  kísérelték  meg  az  újabb  irodal- 
makban, és  a  régiekben  is  csak  egyetlen,  némileg  rokon 
munkára  akadunk,  a  Homeros  neve  alatt  forgó  „Béka- 
egérharcz"-ra.  A  baj  csak  az,  hogy  Tassomnál  látja 
ugyan  az  ember,  hogy  a  költő  komikus  hatást  akar 
elérni,  de  maga  ez  a  hatás  csak  ritkán  jelentkezik. 
A  hiba  már  magában  a  kiindulási  pontban  van.  A  költő 
ugyanis  rendkívül  nevetségesnek  tartja  már  magában 
azt  is,  hogy  valami  rossz  veder  miatt  tör  ki  a  háború. 
Pedig  először  is  ő  maga  mondja  az  eposz  első  éneké- 
ben, hogy  Modena  és  Bologna  már  régen  ellenséges 
viszonyban  állottak  egymással,  lévén  amaz  császárpárti, 
emez  pedig  pápapárti.  így  aztán  nagyon  sokat  veszít 
komikus  voltából  az  a  körülmény,  hogy  az  ellenséges- 
kedést a  város  egyik  vedrének  elrablása  szította  újból 
lángra.  Hisz  a  veder  csak  annyiban  idézte  elő  a  harczot, 
hogy  a  modenaiak  elégtételt  követeltek  azért  a  sére- 
lemért, hogy  ellenfeleik  behatoltak  a  város  közepébe  és 

onnan  egy,  a  város  tulajdonában  lévő  tárgyat  elvittek 
tropheumnak.  Midőn  tehát  a  költő  később  a  vedret 
mintegy  a  háború  Helénájának  akarja  feltüntetni,  maga- 
magát czáfolja  meg.  De  feltéve  azt  is,  hogy  maga  a 
veder  elrablása,  minden  egyéb  előző  ok  nélkül  idézte 
volna  elő  a  Modena  és  Bologna  közt  folyt  harezot,  még- 
sem tudják  az  embert  megnevettetni  azok  a  csatározá- 
sok, melyekben  mindkét  részről  ezer  meg  ezer  ember 
elhullott.  Igen  sok  háborút  vívtak  már  semmisnél  semmi- 
sebb okból,  sőt  a  história  tanúsága  szerint  a  háborúk 
nagyobb  részét  kicsinyes  dolgok  idézték  elő,  de  egy 
viadal,  melyben  a  holttetemek  pirosra  festik  a  folyók 
habjait,  még  nem  lesz  komikussá  azáltal,  hogy  haszon- 
talanság miatt  vivták.  Olvassa  el  bárki  például  az 
„Elrablott  veder"-nek  7.  énekét,  a  hol  majd  minden 
strófában  egy  embernek  a  fejét  szelik  ketté,  vagy  szívét 
szúrják  át,  s  aligha  fog  nevetni,  akármilyen  komikus 
neveket  ad  a  költő  a  viadal  áldozatainak.  S  annál 
kevésbbé  fogják  a  harczok  derült  kedvre  hangolni,  mert 
tudvalevő,  és  a  költő  előszavában  maga  is  elmondja, 
hogy  ez  a  veder-háború  nem  a  költői  képzelet  szüle- 
ménye, hanem  valóban  meg  is  történt.  Az  a  czélzat, 
a  melyet  sokan  Tassoni  művének  tulajdonítanak,  hogy 
t.  i.  ki  akarta  gúnyolni  az  olasz  városok  oktalan  és  foly- 
tonos hadakozását,  kétségkívül  igen  dicsérendő;  de  a  mint 
említettük,  először  is  az  a  háború,  melyet  ő  leír,  nem 
volt  oktalan,  mert  a  gvelf  és  ghibellin  városok  viszálya 
igen  fontos,  nagy  elvek  körül  forgott,  másodszor  e  harcz 
véres  folyama  következtében  hajótörést  kellett  szenved- 
nie ama  törekvésének,  hogy  e  küzdelmekkel  megnevet- 
tessen bennünket. 

E  kettős  hiba  mellett  még  egyéb  nagy  fogyatkozásai 

is  vannak  Tassoni  eposzának.  Már  a  mese  elmondása 
alkalmával  rámutattunk,  hogy  az  eposz  első  hét  éneke 
után  a  költő  jóformán  cserbenhagyja  eddigi  themáját  és 
áttér  a  Culagna  gróf  históriájára,  a  kiben  egy  Brusan- 
tini  nevű  rossz  emberét  akarta  pellengérre  állítani.  Ezzel 
aztán  mintegy  kétfelé  szakítja  a  költeményt ;  a  helyett, 
hogy  a  kettős  cselekvényt  egymásba  átszőné  és  elejétől 
fogva  egymás  mellett  vinné  tova,  igen  mfivészietlenül 
előbb  az  egyikkel  végeZ;  aztán  rátér  a  másikra.  Hogy 
aztán  a  Culagna-féle  történetnek  egyik  része,  a  melyben 
a  mérgezés  van  elmondva,  milyen  ízetlen,  azt  a  mese 
fentebbi  kivonatából  az  olvasó  maga  is  láthatta. 

Ha  a  mu  egészének  ekkora  fogyatkozásai  voltak, 
mégis  mi  okozhatta,  hogy  a  XVH.  század  olaszai  oly 
nagy  tetszéssel  fogadták  ?  E  sikerben  oroszlánrésze  annak 
a  számos  czélzásnak  van,  melyekkel  Tassoni  a  korabeli 
embereket  és  eseményeket  be  tudta  vonni  előadása  kere- 
tébe. Itt-ott  egy  pár  oldalvágás  IH.  Fülöpöt  bántja, 
amott  Mátyást,  a  német  császárt  teszi  ^  a  költő  nevetsé- 
gessé; vannak  strófák,  melyekből  a  pápa  és  a  római 
udvar  elleni  gúnyt  lehet  kiolvasni,  míg  egyebütt  az 
éppen  akkortájt  a  luccaiak  és  modenaiak  közt  folyt 
háború  egyes  mozzanatai  vannak  kifigurázva.  Emellett 
a  kortársak  egy-egy  kis  embert  is  felismertek,  a  kit 
Tassoni  belevett  költeményébe,  s  a  kik  közül  a  leg- 
fontosabbra, Culagna  gróf  eredetijére  már  volt  alkal- 
munk rámutatni.  Van  tehát  szatíra  az  „Elrablott  vederé- 
ben, csakhogy  nem  annyira  annak  egész  conceptiójában, 
mint  inkább  egyes  részleteiben,  vagy  hogy  Morsolin 
kifejezésével  éljek,  a  szatíra  a  költeménynek  csak  egy 
mellékes  ingrediense.  A  leghosszabb  ilyen  szatirikus 
részlet  a  H.  énekben  levő  olympusí  tanács,    melylyel  a 

költő  nyilván  a  mythologiának  a  szépirodalomban  való 
túlságos  dominálása  ellen  foglalt  állást.  Itt  Jupiter^  mel- 
lén az  aranygyapjú val  jelenik  meg ;  Diana  lekésett  a 
találkozásról,  mert  ;;kismosása''  volt  aznap^  a  Párkák 
sem  jöhetnek,  mert  éppen  kenyeret  kell  sütniök,  Sile- 
nusnak  pedig  a  pinezében  van  dolga,  a  hol  megvizezi 
a  cselédek  borát;  Mereur  szemüveggel  és  útitáskával 
jelen  meg,  Heraeles  pedig  mint  a  helyőrség  kapitánya, 
nagy  bottal  lépked  előre.  Sajátságos  különben,  hogy 
Tassoni,  a  ki  ez  epizódban  kicsúfolja  a  mythologia  hasz- 
nálatát, később  maga  is  Luna  és  Endimion  történetét 
daloltatja  el  Scarpinello  hegedőssel,  még  pedig  minden- 
féle parodizálás  nélkül. 

Végre  van  az  „Elrablott  veder "-nek  még  egy  érdeme: 
nyelve,  a  mely  meglehetősen  ment  a  dagálytól,  a  kép- 
halmozástól s  a  század  sok  más  divatos  betegségétől. 
Tassoni  könnyedén,  természetes  hangon  versel ;  jól  tud 
elbeszélni  s  hangja  majd  mindig  élénk  és  változatos; 
kár,  hogy  nem  ritkán  trágársággal  akarja  megnevettetni 
olvasóit,  a  mi  persze  szintén  egyik  oka  lehetett  könyve 
sikerének.  Sok  polémia  folyt  a  XVII.  században  és 
később  is  ama  kérdés  felett,  vájjon  a  furcsa  hőskölte- 
mény megteremtője  valóban  Tassoni  volt-e,  s  nem-e 
inkább  Francesco  Bracciolini  (1566 — 1645),  a  ki  azt, 
a  mit  az  „Elrablott  veder"  költője  csak  egy  énekben 
cselekedett;  t.  i.  a  hellén  istenek  parodizálását,  egy  egész 
eposz  tárgyává  tette?  Tény,  hogy  a  „Scherno  degli  Dei" 
(Istenek  csúfsága)  öt  évvel  korábban  látott  napvilágot, 
mint  Tassoni  epopeiája,  de  mégis  oly  időben,  a  mikor 
az  „Elrablott  veder"  nagy  része  már  kéziratban  ismertté 
lett.  Egyébiránt  ennek  a  heroikus  költeménynek  az  a 
legnagyobb  baja,  hogy  a  komikumot  ugyancsak  lámpa- 

val  kell  benne  keresni.  Bracciolini  azzal  a  komoly  ten- 
dentiával  költötte  művét,  hogy  küzdjön  a  hamis  istenek 
emlegetése  ellen,  a  miben  ő,  elég  alaptalanul,  a  katho- 
likus  vallásra  veszélyt  látott.  E  végből  olyan  mesét  com- 
ponált,  a  melyben  az  Olympus  lakói  először  mindenféle 
semmiségeken  intrikálnak  egymás  ellen  és  hajba  kap- 
nak, míg  végre  az  eposz  vége  felé  jön  a  Halál,  és 
Apolló  kivételével  megöli  az  összes  istenségeket.  Ráadá- 
sul jön  a  Természet  is,  s  egy  ollóval  átvágja  az  égbol- 
tozatot, úgy  hogy  az  istenek  mind  a  földre  potyognak. 
A  húsz  énekes  eposz  különben  meglehetősen  zagyva 
szerkezetű  és  voltakép  be  sincs  fejezve ;  a  végén  ugyanis 
a  földre  hullott  és  újra  feléledt  régi  istenek  harczot 
kezdenek  az  emberek  ellen,  a  mely  harcznak  aztán  hiába 
várjuk  az  eredményét.  Egy-egy  szép  epizód  azonban 
akad  e  műben  is,  pl.  az,  melyben  Vénus  maga  köré 
gyűjti  az  ég  madarait,  hogy  a  kocsiját  vonó  egyik 
galamb  helyett  más  szárnyast  fogjon  be.  Itt-ott  a  költő 
jóízű  gúnynyal  kel  ki  a  marinismus  túlhajtásai  ellen  is, 
melytől  ő  maga  nemcsak  épen  maradt,  hanem  nyelv 
dolgában  még  a  cinquecento  jobb  költőivel  is  kiállja  a 
versenyt. 

Érdekesebb  Lorenzo  Lippi  víg  eposza,  „A  visszahódí- 
tott Malmantile"  (II  Malmantile  Riacquistato).  Lippi,  a  ki 
1608-ban  született,  tulajdonkép  az  ecsettel  szerzett  pénzt 
és  dicsőséget  és  a  költészettel  csak  üres  óráiban,  dilet- 
tánsként foglalkozott.  Eposzában  az  van  elmondva,  hogy 
a  szép  Celidora  miként  hódítja  vissza  Malmantile  nevű 
várát  Bertinellától,  a  ki  azt  csellel  foglalta  el  tőle, 
leitatva  a  vár  őrségét.  A  hősköltemény  12  énekében  az 
efféle  ostromókkal  járó  viszontagságok,  párbajok,  követ- 
ségek stb.  vannak  leírva,  igazi  jókedvvel  és  leleményes- 

seggel.  Lippinek  volt  annyi  jóizlése,  hogy  gyilkos  csa- 
tákkal nem  rontotta  tárgya  komikus  hatását  és  csak  a 
mű  végén,  a  vár.  visszafoglalásakor  van  egy  kis  ártatlan 
csetepaté.  A  komoly  eposzok  szokásos  ingrediencziáit, 
a  csapatszemléket,  az  istenek  tanácskozását,  a  pokolbeli 
hadak  gyűlését  pompásan  tudja  parodizálni  és  mindvégig 
észrevehető  előadásán  az  a  hatás,  melyet  rá  a  népmesék 
olvasása  gyakorolt.  Barátjától,  Salvator  Rosa  festőtől 
megkapván  a  „Cunto  dei  Cunti"  czimű  nápolyi  népmese- 
gyűjteményt,  ennek  számos  vonását  vette  át  eposzába, 
sőt  két  elbeszélést  egészen  fel  is  dolgozott  benne. 
Az  egyik  Floriano  királyfi  története,  a  ki  világgá  megy 
és  vitézségével  megszerzi  Campi  királynak  leányát  (II. 
ének),  a  másik  Nardino  és  Brunetto  története,  mely  sok 
részben  hasonlít  a  mi  Argyrus  királyfinkhoz  vagy  ahhoz 
a  népmesénkhez,  a  melynek  alapján  Arany  János  a 
„Rózsa  és  Ibolyá"-t  költötte.  A  népmeséknek  az  eposzba 
való  ily  bevitelére  tudtunkkal  Lippi  előtt  nincsen  példa 
egyetlen  irodalomban  sem  és  már  ez  maga  is  elég  volna 
arra,  hogy  a  Maimantiiét  az  irodalomtörténet  az  eddigi- 
nél nagyobb  figyelemben  részesítse.  Az  eposz  kétség- 
kívül csak  azért  nem  lett  népszerűvé,  mert  a  költő  túl- 
ságosan sok  flórenczi  tájszólással  töltötte  meg,  elannyira, 
hogy  más  vidékről  való  olasz  ember  csak  bő  kommen- 
tárral bírja  élvezni.  Igaz,  hogy  csináltak  is  ily  kommen- 
tárt, még  pedig  nagyon  jót,  de  természetes,  hogy  olyan 
verses  munkát,  melynek  olvasása  közben  folyton  szó- 
magyarázatokat kell  az  embernek  böngésznie,  csak  a 
nyelvészek  szeretnek  forgatni. 

A  furcsa  hőskölteménynek  még  ezenkívül  is  sok  műve- 
lője akadt,  de  alig  van  köztük  említésre  méltó.  Nevezzük 
meg    mégis  Giambattista  Laliit  (f  1637)  a  kinek  mun- 

kái  közül  az  „Aeneis"  travestálása  keltett  egy  kis  fel- 
tűnést ;  e  paródia  később  Franczia-  és  Németországban 
is  utánzókat  talált,  és  a  Blumauer-féle  német  utánzatnak 
Szalkaytól  való  magyar  fordítása  nálunk  is  soká  nép- 
szerű volt.  Jegyezzük  fel  még  Bartolomeo  Corsini  nevét 
is  (1606 — 1673),  a  kinek  „Torrachione  desolato"-ja 
a  mesében  Lippi  eposzát  akarja  utánozni,  csakhogy  sem 
a  cselekvényben,  sem  az  előadás  hangjában  nincsen  meg 
az,  a  mi  a  „Malmantile"  erénye,  a  jókedv. 

4.  §.  A  lirikiisok. 

Láttuk,  hogy  a  marinismus  sokkal  nagyobb  mérték- 
ben jelentkezett  a  hírhedt  nápolyi  költő  lírájában,  mint 
Adonéjében.  A  dolog  természetéből  folyik,  hogy  azt  a 
folyton  szellemes  antithesiseket  és  szójátékokat  vadászó 
modort  nem  lehetett  végigvinni  egy  ezernyi  stanzákra 
terjedő  költeményen ;  az  énekes  okvetlenül  belefáradt 
abba  az  erőlködésbe,  mely ly el  az  ilyenféle  dalolás  járt 
és  vissza-visszatért  a  természetes  hanghoz.  Ebből  magya- 
rázható, hogy,  miként  említettük,  az  ;,Adoné"-ben  sok- 
szor egész  hosszú  részleteket  olvashatunk  a  nélkül,  hogy 
eszünkbe  jutna  a  secentismus  annyiféle  bűne.  Ez  adja 
okát  annak,  hogy  ez  a  balirány  inkább  a  rövid,  lírai 
produkcziókban  hódított,  a  minthogy  általában  is  ez  volt 
az  a  tér,  melyen  e  kór  már  a  múlt  századokban  is 
megrontotta  az  olasz  irodalmat.  Midőn  tehát  marinisták- 
ról  szólunk,  csak  a  XVII.  század  lantosainak  egy  részére 
vonatkoztathatjuk  ez  elnevezést.  A  rengeteg  hyperbolák 
és  egyéb  Ízetlenségek  nagymesterei  közül  kiváló  sikere 
volt  Claudio  Achillininek  (1574 — 1640);  a  ki  pl.  Lajos 
franczia   király    egy    diadalát    ünnepelve,   ilyen  hangon 

kezdte  szonettjét :  „Izzadjatok,  óh  tüzek,  érezeket  olvasz- 
tani, és  ti,  halandó  lelkek,  siessetek  és  hamar  szedjétek 
ki  beleit  Páros  hegyeinek,  hogy  kolosszusokat  emeljetek 
a  gallusok  királyának !"  A  szonett  aztán  ezzel  a  három 
sorral  végződik :  „Engedje  át  Róma  a  pálmát  Parisnak, 
mert  ha  Caesar  jött,  látott  és  győzött,  a  nagy  Lajos 
jött;  győzött  és  nem  is  látott  I**  Ugyanez  a  költő  másutt 
kedvese  szőke  haját  ügy  ünnepli,  hogy  a  Tajo  folyóhoz 
hasonlítja,  mely  féktelen  árral  a  tengerbe  siet,  t.  i.  min- 
den szépség  ama  tengerébe,  a  mely  nem  más,  mint 
imádottja  arcza !  Aehillinivel  versenyzett  Girolamo  Preti 
(1590 — 1696),  a  kinek  verseiből  hasonló  szemelvénye- 
ket adhatnánk,  továbbá  az  a  Murtola;  a  kiről  mint  Tas- 
soni  ellenfeléről  már  megemlékeztünk,  és  még  sokan 
mások,  a  kik  a  legfurcsább  extravagantiákkal  akartak 
feltűnést  kelteni.  Az  egyik  pl.  Cammillo  Scrofa,  latin 
szókkal  keverte  verseit  és  egy  szonettjét  így  kezdte 
meg:  „Fammi  paupere  o  dammi  gran  divizia",  egy 
másik,  Lodovico  Leporeo  a  daktilikus  végrímek  és  gya- 
kori középrímek  gazdagságával  akart  hatni:  „Yado 
sovente  in  traccía  a  caccia  a'  meroli  —  Nei  boschí  toschi 
e  tra  i  laureti  miroli  —  E  con  la  destra  mia  palestra 
tiroli,  —  gli  atterro  afferro,  prendoli  e  inearnieroli". 
Nagyban  dívtak  az  acrostichonok,  valamint  azok  a  ver- 
sek, melyeket  előre  megszabott  rímekre  írtak,  továbbá 
a  szonett-lánczok,  a  hol  minden  sor  utolsó  szava  rímelt 
a  következő  sor  első  szavával,  vagy  azok  a  szerzemé- 
nyek, a  hol  előre  meg  volt  állapítva  minden  sor  kezdő- 
betűje, és  száz  más  ilyes  léha  játék. 

De  mint  már  e  szakasz  elején  említők,  a  marinisták- 
kal  szemben  elég  jelentékeny  ellentábor  is  állott,  mely- 
nemesebb  hagyományaihoz  akarta  visszavezetni  az  olasz 

lírát.    E   tábor    tagjai   közfii   a  legkiválóbbak  Gabriello 
Chiabrera   és   Fulvio  Testi  voltak.  Amaz  1552-ben  szü- 
letett   Savonában   és  ott   is  halt  meg  86  éves  korában. 
Hossza    élete   folyamán    néhányszor    udvari   hivatalt  és 
megbízatásokat   is   vállalt,  de  legnagyobbrészt  a  költé- 
szetnek élt,  az  egész  országban  igen  sok  barátot  és  tisz- 
telőt   szerezve.    Leglelkesebb    pártfogói    közé    tartozott 
VIII.  Orbán  pápa,  a  ki  egyszer  külön  brevét  is  intézett 
hozzá,  meghíva  őt  Róma  városába.  Chiabrera  kiváltkép 
azzal   szerzett   érdemeket,   hogy   újra  és  előzőinél  jóval 
több    szerencsével    próbálta   meg   az    olasz    költészetbe 
bevinni    a    görög   líra  formáit  és  tartalmát.  Mintái  Pin- 
daros  és  Anakreon  voltak,  a  kik  közöl  azonban  inkább 
az    utóbbinak   utánzásában   volt  szerencsés.  Könnyed  és 
rendkívül  melodiosus  szerelmi  és  bordalait  a  XVII.  szá- 
zadban igen  felkapták  és  a  componisták  legszívesebben 
ezeket   szokták   volt    megzenésíteni.    Pindaros  győzelmi 
ódáinak   követésében  nem  igen  voltak  sikerei,  a  minek 
egyik    legfőbb    oka    abban    rejlett,   hogy  azok  a  lapda- 
játékok  és  mi    egyebek,    melyeknek   győzőit  nagy  em- 
phasissal  ünnepelte,    ezt  a  lelkesedést  cseppet  sem  iga-^ 
zolták.    Nem    érezte,    hogy    a    régi    görögök    olimpiai 
versenyeinek    egészen    más   volt   a  jellegük,  hogy  azok 
vallásos  és  hazafias  ünnepek  voltak,  melyek  az  ódaköltő 
nagy    hangját   nagyon    is  jogosulttá   tették.  Egyébiránt 
Chiabrera   gyakran   méltó  és  alkalmas  tárgyat  is  talált 
Pindaros-utánzatai  számára :  a   toszkánai   hajóhad   győ- 
zelmét   a  kalózokon,  a  lepantói  ütközetet,  az  apostolok 
és  vértanúk  tetteit  stb.  Persze  hogy  e  tárgyak  megének- 
lése   közben  is  egészen   elveszett  a  görög  költő  szolgai 
utánzásában,    minduntalan    a    mithologiából  és  az  ókori 
történelemből    merítve    anyagot.    De    habár    Chiabrera 

műveinek  értékénél  fogva  épügy  nem  sorolható  a  nagy 
lírikusok  közé;  mint  Marini,  mégis  nagy  szolgálatot  tett 
az  olasz  irodalomnak.  Mindenekelőtt  a  petrarkisták  örö- 
kös szerelmi  zengieséléseivel  szemben  nemesebb  tárgyak 
felé  fordult  lantja,  másfelől,  mint  említők,  valóságos 
reformátora  volt  a  lírai  formáknak,  töménytelen  új  strófa- 
szerkezettel gazdagítva  a  költészetet.  Hogy  meg  nem 
elégedve  a  rímes  versekkel,  alkaei,  asklepiadesi,  sapphói 
és  egyéb  versformákat  is  átültetett  az  olaszba,  sokan 
szintén  érdeméül  róják  fel;  de,  noha  e  kísérletében  több 
ügyességgel  járt  is  el,  mint  azok  az  elődjei,  a  kik  az  olasz 
nyelvet  is  az  időmértékes  skandálás  szerint  akarták  görög 
formákba  préselni,  noha  gyorsan  belátta,  hogy  ő  a  szó- 
kat csak  hangsúlyos  vagy  hangsúlytalan  voltuk  szerint 
veheti  számításba,  azt  hiszszük,  hogy  e  próbálkozás  még 
így  is  meddő  volt.  Az  olasz  nyelv  épúgy  nem  alkal- 
mas a  görög  Urai  metrumok  utánzására,  mint  pl.  a  fran- 
czia,  és  e  véleményünkben  meg  nem  ingathat  bennünket 
az  sem,  hogy  éppen  a  mai  olasz  költők  egyik  legki- 
válóbbja,  Giosufe  Cardueci  ismét  megpróbálta  e  formák- 
nak polgárjogot  szerezni  az  olasz  költészetben  és  hogy 
e  kísérletét  honfitársai  egy  része  nagy  lelkesedéssel  fogadta. 
Fulvio  Testi  (1593—1646)  Chiabreránál  nagyobb  lírai 
tehetség  volt,  sőt  Leopardi  méltán  látta  ő  benne  a 
XVII.  század  legnagyobb  olasz  lírikusát.  Ferrarában  szü- 
letett 1593-ban  és  már  korán  feltűnt  a  spanyolok  ellen 
irányuló  hazafias  verseivel.  Mikor  24  éves  korában 
Modenában  néhány  ilyen  verset  kinyomatott  és  a  savoyai 
berezegnek  dedikált,  az  akkori  milanói  spanyol  kor- 
mányzó kívánságára  művét  elkobozták,  a  nyomdászt 
bebörtönözték  és  őt  magát  is  törvényszék  elé  idézték. 
Testi  jobbnak  látta  menekülni,  úgy  hogy  aztán  in    con- 

tamaciam  ítélték  el  200  tallér  birságra  és  száműzetésre; 
de  később  a  modenai  berezeg  maga  hítta  vissza^  sőt 
„virtuoso  di  eamerá"-jává,  udvari  költőjévé  nevezte  ki, 
a  savoyai  berezeg  pedig  rendjelet  és  egy  aranylánezot 
küldött  neki  ajándékba.  Ezentúl  is  legnagyobbrészt 
Modenában  élt,  a  hol  Alfonz  berezeg  államtitkárnak  is 
megtette,  később  pedig  számos  más  fontos  politikai  kül- 
detést bízott  rá,  melyekben  ő  mindig  becsülettel  állotta 
meg  helyét.  1634-ben  a  reggiói  Busanellát  kapta  hűbérül 
grófi  czímmel,  egy  évvel  később  pedig  rendkívüli  követül 
küldték  a  madridi  udvarhoz,  a  hol  két  évvel  utóbb  ismét 
megjelent,  ügyes  diplomatának  bizonyulva  mindkét  alka- 
lommal. Majd  Garfagnanába  ment  kormányzónak,  ugyan- 
abba a  tartományba,  a  hol  e  tisztséget  a  múlt  században 
Ariosto  viselte  volt.  Három  évig  látta  el  e  hivatalt,  hogy 
aztán  ismét  a  diplomatiai  szolgálatba  térjen  vissza. 
Tekintélye  és  dicsősége  tetőponton  állott,  a  mikor 
1646-ban  hirtelen  elfogták.  Úgylátszik,  el  akarta  hagyni 
a  modenai  berezeg  udvarát,  hogy  Rómába  menjen  az 
ottani  franczia  védnökség  titkárának  ;  a  berezegnek  ez 
fülébe  jutott  s  ezért  lakoltatta  oly  keményen.  A  szegény 
költő  nem  szabadult  ki  többé  fogságából,  mert  pár 
hónappal  elzáratása  után  meghalt. 

Ez  érdekes,  mozgalmas  pályafutású  ember  szintén  a 
'Classikusok  követésével  harczolt  a  marínisták  ellen. 
Csakhogy  míg  Chabriera  jobbára  Pindarost  utánozta,  még 
pedig  meglehetős  kevés  önállósággal,  addig  Fulvio  Testi 
Horatius  modorát  tartotta  követendőnek,  ám  sohasem 
iévedve  szolgai  utánzásba,  plagizálásba.  Kevés  olasz 
hazafias  költeményben  van  annyi  férfias  erő,  annyi  igaz 
hév,  mint  az  övéiben.  Az  az  ódája,  a  melyben  a  megszemé- 
lyesített Olaszország  Carlo  Emanuele  herczeghez    fordul 

segélyért;  vagy  az  a  hatalmas  lendületű  pár  strófa,  hol 
a  saját  maga  nevében  szólítja  fel  Savoya  urát  az  ide- 
genek kiűzésére,  mindenha  az  olasz  líra  legszebb  alko- 
tásaihoz fognak  tartozni.  Talán  ügy  adhatunk  róluk 
legjobb  fogalmat,  ha  a  mi  Berzsenyink  legszebb  versei- 
vel helyezzük  őket  egy  színvonalra. 

Alessandro  Guidi  is  Chiabrera  és  Testi  nyomdokain 
haladt.  1650-ben  született  Páviában  és  e  városban  is 
aratta  első  irodalmi  babérait  II.  Ranuccio  udvaránál. 
Sokkal  nagyobb  dicsőség  várt  reá,  midőn  35  éves  korá- 
ban elment  Rómába^  a  hol  akkortájt  egy  fejedelmi 
hölgy,  Krisztina  svéd  királynő,  tartott  irodalmi  szalont 
Gusztáv  Adolf  e  nagyműveltségű  leánya  1654-ben 
lemondva  a  koronáról,  külföldre  ment  és  áttérve  a  katho- 
likus  vallásra,  hosszabb  bolyongás  után  Rómában  tele- 
pedett meg,  a  hol  tudósokat  és  költőket  gyűjtve  maga 
köré,  házát  valódi  középpontjává  tette  az  örök  város 
irodalmi  életének.  A  rút  külsejű,  de  rendkívül  szellemes 
Guidit  annyira  megszerette,  hogy  mindig  maga  körül 
akarta  látni  és  kétségkívül  ez  a  bőkezű  pártfogolás  is 
hozzájárult  ahhoz,  hogy  a  páviai  költő  egész  kiskirálya 
lett  ama  fényes  körnek.  Míg  pályája  elején  marinista 
volt,  most  ő  is  Pindaros  utánzására  adta  magát,  de  soha- 
sem bírva  teljesen  szabadulni  a  régi  irányával  járó  dagá- 
lyosságtól Bármennyit  ünnepelték  is  kortársai  az  ő 
„keleti  színgazdagságát",  a  mai  olvasó  hamar  belefárad 
szónokias  áradozásaiba  és  rá  nézve  igazat  fog  adni  Leo- 
pardi  ítéletének,  a  ki  meglátogatva  Tasso  sírhelyét, 
szinte  bosszúsággal  állott  meg  a  Tasso  közelében  pihenő 
Guidi  síremléke  előtt.  Pedig  éppen  Leopardi  nagyon  jól 
ismerte  Guidi  költészetét,  a  melynek  egyik  formai  újítá- 
sát át  is  vette  canzonéiba.  Guidi  t.  i.  a  petrarcai  canzone 

szabályos  rím-elhelyezését  felesleges  nyűgnek  tekintve? 
e  tekintetben  teljesen  fesztelenül  mozgott,  csak  oda  téve 
rímet,  a  hol  éppen  a  pillanat  inspirácziója  eszébe  jut- 
tatta. Ez  a  ;,szabad  strófa"  az  egyetlen,  a  mi  Guidi 
annyira  ünnepelt  költészetéből  megmaradt. 

Ellenben  a  classikus  iskola  egy  másik  költőjének, 
Vinzenzo  Filicajának  (1642 — 1707)  néhány  verse  még 
most  is  él,  sőt  egyik  szonettjét,  („Itália,  o  tu,  cui  feo 
la  sorté")  napjainkban  is  betéve  tudja  minden  olasz 
ember.  „Miért  is  vagy  oly  szép?"  kérdi  hazájától;  len- 
nél bár  erőseb b,  hogy  félne  inkább  és  remegne  tőled  — 
Vagy  ne  szeretne  úgy,  a  ki  ha  lát  —  Majd'  olva- 
doz,  s  beléd  döfi  vasát.  —  Az  Alpesekről  mint  az  ára* 
dat  —  Reánk  talán  nem  törne  most  a  had  —  S  a  gall 
barom  a  Póból  vért  nem  innék !  —  A  más  aczélja  sem 
övezne  mindég  —  Nem  küzdenél  sok  idegen  csatán  — 
Győzetve  s  győzve  rab  maradsz  csupán!"  A  nemes, 
egyszerű  pathos  e  hangjával  —  bár  itt-ott  mesterkélt- 
seggel  keverve  —  Filicaja  sok  más  versében  is  talál- 
kozunk, így  különösen  amaz  ódában,  melyre  Bécsnek 
a  törököktől  való  megszabadítása  lelkesítette.  E  versek, 
melyek  „Canzoni  in  occasione  dell'assedio  e  liberazione 
di  Vienna"  czímmel  1684-ben  láttak  napvilágot,  Filicaja 
nevét  messze,  hazája  határain  túl  is  ismertté  és  ünne* 
peltté  tették,  és  ha  némely  újabb  irodalomtörténész, 
kivált  De  Sanctis  erősen  iparkodott  is  megnyesni  babé- 
rait,  azt  hiszszük,  méltatlanul  akarják  tőle  elvitatni 
Olaszország  egyik  legjobb  lírikusának  jelzőjét. 

Viszont  távolról  sem  osztozhatunk  abban  a  mérték- 
nélküli lelkesedésben,  melylyel  sokan  Francesco  Redi- 
ről  szólnak  (1626—1698).  Ez  az  arezzói  orvos  és  filo- 
lógus, kivel  még  mint  a  tudományos  próza  művelőjével  is 

B  a  d  ő :  Az  olasz  irodalom  története.  II.  ^ 

fogunk  találkozni,  írt  egy  „Baeco  in  Toscana"  czímű 
ditirambust,  melyben  a  bor  istene  rendre  kóstolva  a 
toszkánai  borokat,  végre  a  montepulcianónak  adja  az 
elsőséget.  A  gondolat  kétségtelenül  eredeti,  a  verselés  is 
könnyed  és  elegáns,  hanem  azért  mégis  talány  marad 
előttünk,  miként  lehet  a  költeményt  „oly  tökéletes  dolog- 
nak" proklamálni;  hogy  „sem  a  görög,  sem  semmiféle 
más  modern  irodalom  nem  mutathat  fel  semmit,  mely- 
hez csak  távolról  is  hasonlítani  lehetne!"  ^ 

Még  más  két  tudósról  is  meg  kell  emlékeziíünk,  a  kik 
szintén  pengették  a  lantot,  főkép  hazafias  verseikkel 
keltve  feltűnést.  Az  egyik  Carlo  Maria  Maggi  (1630 — 1699), 
a  kinek  leginkább  milanói  tájszólásban  írt  szatíráit  és 
vígjátékait  dicsérik  s  a  ki  néhány  hazafias  szonettjé- 
vel is  hatást  keltett,  a  másik  Alessandro  Marchetti 
(1632—1714),  a  ki  főkép  a  műfordítás  terén  fejtett  ki 
igen  jelentékeny  működést  és  Lucretius  tankölteményé- 
nek átültetésével  tette  nevét  maradandóvá. 

5.  §.  A  szatira-kőltők. 

Ariosto,  a  ki  a  horatiusi  szatírát  meghonosította  az 
olaszoknál,  számos  követőre  talált  a  XVII.  században. 
De  e  műfajnak  nem  azok  voltak  legjobb  művelői,  a  kik 
Horatius  szelíden  csúfolódó  modorát  tartották  szem  előtt, 
hanem  azok,  a  kik  Horatius  helyett  Juvenalisra  és  még 
inkább  Persiusra  tekintettek,  a  kik  nem  csipkedtek, 
hanem  korbácsoltak.  A  legkülönb  volt  közöttük  Salva- 
tor  Bosa,  a  ki  ép  ügy,  mint  barátja,  Lippi,  az  ecsetet 
ugyanolyan  genialitással  forgatta,  mint  az  írótoUat.  1615-beii 

1  Tallarigo,  Lett.  it.  III.  37. 

született  a  Nápoly  melletti  Arenellában  és  már  korán 
Eómába  ment,  a  hol  hamar  egyik  legnépszerűbb  és  leg- 
kedveltebb alakja  lett  a  társadalomnak.  A  mellett;  hogy 
festegetett,  mint  versrögtönző  és  dalénekes  kezdett  sze- 
repelni ;  farsang  idején  álarczosan  járta  be  Róma  utczáit, 
mandolinnal  a  nyakában  és  dalolgatva  meg  énekelve. 
Majd  nápolyi  tájnyelven  irt  farsákkal  kaczagtatta  meg 
a  közönséget,  a  hol  a  „Coviello"  bohó  alakját  ő  maga 
játszotta  el.  Régebben  azt  is  írták  róla,  hogy  mikor 
Nápolyban  kitört  a  spanyol  zsarnokság  ellen  irányuló 
Masaniello-féle  felkelés,  az  elsők  közé  tartozott,  a  kik 
a  küzdelem  terére  siettek,  a  hol  aztán  a  csupa  festők- 
ből alakult  „halál-csapatnak"  ő  lett  volna  egyik  leg- 
Titézebb  harczosa.  Voltak,  a  kik  Masaniello  meghitt 
tanácsosának  is  mondták  és  még  egyéb  regényesnél 
regényesebb  dolgokat  költöttek  róla,  de  az  újabb  kuta- 
tások mind  e  históriákat  a  mesék  országába  utalták. 
A  Masaniello-féle  összeesküvés  idején  ő  Flórenczben 
Tolt,  a  hova  1639-ben  Medici  bibomok  vitte  magával. 
Itt  élt  kilencz  esztendeig,  folyton  egyesítve  a  festészet 
szeretetét  a  zene,  a  költészet,  a  szinészet  kultuszával. 
Toszkánából  később  megint  visszatért  Rómába  és  ott  is 
halt  meg,  58  éves  korában. 

Salvator  Rosa  mindössze  hat  szatírát  szerzett,  melyek 
•élsö  hárma  arról  a  három  művészetről  szólt,  melyekben 
ő  maga  is  otthonos  volt,  a  zenéről,  a  festészetről  és  a 
költészetről;  a  másik  három  pedig  a  háború,  az  irigy- 
ség és  a  pápai  udvar  romlottsága  ellen  irányult.  Mind 
^  hat  tele  van  nemes  hévvel  s  abban  a  mit  ostoroz, 
mindig  súlyos  ütésekkel  tudja  fején  találni  a  szeget. 
Osak  az  a  hibája,  hogy  kissé  hosszadalmas ;  mikor  már 
^zt  hinné  az  ember,  hogy  végzett  tárgya  egy  oldalával, 

Újra  meg  újra  visszatér  rá,  felesleges  módon  szaporítva 
a  szót.  Szereti  a  tndákoskodást  is,  és  sokszor  kever 
szatíráiba  az  ókori  történetből  vett  olyan  példákat  és 
czélzásokat,  melyeket  csak  kevesen  ismerhetnek  és 
melyek  miatt  a  szatirákat  kommentárral  kell  olvasni. 
Legsikerültebb  talán  a  második,  az^  a  mely  a  költészet- 
ről szól,  s  melyet,  minthogy  egyúttal  jellemzi  azt  a 
kort  is,  melyről  szólunk,  talán  érdemes  lesz  kissé  ismer- 
tetnünk. Igaz,  hogy  csak  rövid  kivonatban  tehetjük,  mert 
ez  a  szatira  is  majdnem  ezer  sorra  terjed.  A  szerző  azon 
kezdi,  hogy  csúfolódik  a  költők  végtelen  sokaságán, 
holott  a  poézisből  ugyancsak  nehéz  megélni  és  a  Pin- 
dúsról  nagyon  könnyű  út  vezet  —  a  kórházhoz.  Annál 
nagyobb  baj  a  sok  zengicsélés,  úgymond,  mert  ugyan- 
csak kevesen  értenek  hozzá  és  legtöbbje  hasonlít  a  mese-* 
béli  hollóhoz,  a  ki  egy  kis  hízelgésért  elejti  a  sajtot, 
csakhogy  énekelhessen.  „Óh  ti  oktalan  fajankók,  kiált, 
miközben  majdnem  éhen  haltok,  azt  hiszitek,  hogy  így 
majd  halhatatlanságra  tesztek  szert !  Olyan  tuskók  vagy^ 
tok,  hogy  nem  halljátok,  mennyire  kaczag  rajtatok  min- 
denki, a  mikor  hallja,  miképen  dicséritek  hölgyeteket? 
Csillagok  szemei,  ívek  szemöldjei,  mennybolt  az  arcza, 
dörgés  és  villámlás  a  szava,  villámló  a  tekintete,  szája 
meg  pokol  és  mennyország  vegyüléke!  Azt  mondjátok, 
hogy  sóhaja  bomba  és  petárda,  aranyeső  a  haja,  kovács- 
műhely a  keble,  melyben  Ámor  a  nyilait  kovácsolja!*^ 
Majd  kikel  a  század  ama  csúf  divatja  ellen,  hogy  a 
legostobább  semmiségekről  is  verset  írnak:  a  túróról 
meg  a  sárgadinnyéről,  a  babról  és  a  tökről.  Nevetsé- 
gessé teszi  a  kétértelműségeket,  a  concetti-ket,  melyeket 
hajuknál  fogva  rántanak  elő ;  aztán  rátér  a  plágiumokra, 
melyeknek   a  kor  költőiben  se  szeri,  se  száma.  Azon  a 

réven,  hogy  „utánozzák",  „követik"  a  latin  és  görög 
költőket,  szemtelenül  lopnak  belőlük,  nem  látva  be, 
hogy  azóta  más  idők  járnak  és  bibor  tógájukban  most 
már  bohóczoknak  nézi  őket  a  világ !  Az  eleven  írókat 
senki  sem  becsüli  és  seni^i  sem  idézi,  csak  azok  a  tekin* 
télyesek,  a  kik  meg  vannak  halva ;  az  ócska  versekhez, 
még  a  Bnrchiellóéihoz  is,  tudós  kommentárokat  írnak, 
mert  hiába,  csak  az  ér  valamit,  a  mi  szúette  és  avas. 
Hát  még  a  nyelvbeli  kényesség!  Olyan  szót,  a  mely 
nincsen  meg  Boecaccióban  vagy  Petrarcában,  istenkisér- 
tés  volna  használni;  mert  a  kik  megbocsátanak  akár- 
milyen bárgyúságot,  el  nem  néznék  a  világ  minden 
kincseért  sem,  ha  egy  szót  szerintük  rosszul  alkalmaz 
az  ember.  Majd  az  előszók  divatja  kerül  sorra,  a  hol 
a  költők  mindenféle  hazugsággal  akarják  igazolni,  hogy 
kinyomatták  elméjük  szüleményeit;  aztán  a  dedicatiók 
kórságát  ostorozza,  melynél  fogva  akármilyen  posztó- 
nyíröt  pár  garasért  nagy  maecenásnak  kiáltanak  ki. 
Majd  éles  hangon  állítja  pellengérre  a  sok  dicsőítő  ódát, 
melyekkel  a  poéták  a  berezegek  és  nagyurak  kegyét 
keresik,  megjövendölve  egynapos  csecsemőikről,  hogy  az 
egész  világot  ők  fogják  reformálni  és  boldogítani!  Nem 
feledkezik  meg  a  trágárságok  irodalmáról  sem,  melynek 
ép  ágy,  mint  az  előző  században,  e  korban  is  jó  sok 
művelője  akadt  Olaszországban ;  nem  fogadja  el  azt  a 
mentségüket,  hogy  „ha  lantjuk  nagyon  szabadon  szól  is, 
azért  életük  tiszta",  mert  az  egyszeri  hadvezér  sem 
fogadta  el  az  ellenség  egy  elfogott  trombitásának  azt  a 
mentségét,  hogy  „ő  sohasem  ölt,  hanem  mindig  csak 
trombitált",  mert  hisz  a  trombitaszóval  száz  mást  tüzelt 
fel  a  harczra!  Hagyják  el,  kiált,  a  sok  szerelmes  gőgi- 
csélést,    és    forduljanak    végre    az    ország  sokféle   nyo- 

morüsága  felé,  énekeljenek  a  nép  szenvedéseiről,  a  zsar- 
nok urak  kegyetlenkedéseiről,  a  hitetlenségről.  Körül- 
belül ennyi  van  e  költeményben,  a  mely,  ismételjük,  tele 
van  találónál  találóbb  vonásokkal,  melyek  nagy  része, 
a  mint  az  olvasó  láthatta,  nemcsak  arra  a  korra  illik, 
a  melyre  a  költő  őket  vonatkoztatta.  Ugyanaz  a  jó  izlés, 
az  az  emelkedett  erkölcsi  felfogás,  az  a  széles  látókör, 
a  mely  ebben  a  szatírában  nyilvánul,  megvan  a  többi- 
ben is,  melyek  közül  még  csak  a  „Háború"  czíműre 
utalunk;  a  hol  a  költő  hazafias  elkeseredéssel  beszél 
azokról  a  harczokról,  melyekben  olasz  fiak  vérzenek  el 
és  melyekből  Olaszországnak  soha  sincsen  haszna.  „Nin- 
csen, így  kiált,  nincsen  nagyobb  őrültség  közöttünk: 
mások  érdekeiért,  mások  agyrémeiért  menni  a  halálba, 
azt  sem  tudva,  miért !"  Igen  szépek  e  szatirában  azok 
a  sorok  is,  melyekkel  a  költő  Masaniello  felkelését  ün- 
nepli, Nápoly  felszabadulását  várva  tőle.  A  ki  elolvassa 
őket,  aligha  fog  igazat  adni  Giustinak,  az  olasz  politikai 
költészet  e  nagyjának,  a  ki  szerint  kiérezni  Rosa  ver- 
seiből, hogy  „nem  az  írás  volt  az  ő  művészete". 

Az  erős,  maró  juvenalisi  szatíra  szolgált  mintául  Bene- 
detto  Menzininek  is  (1646 — 1704),  a  ki  flórenczi  pap 
volt  és  élete  legnagyobb  részét  mellőzötten  és  ínségben 
töltötte.  Szatíráit  jobbára  személyes  motívumok  sugall- 
ták :  a  keserűség,  hogy  a  Mediciek  udvaránál  nem  tudott 
boldogulni,  hogy  az  egyházi  pályán  is  elébe  vágtak  a 
hypokriták,  hogy  versei  nem  találtak  kellő  becsülésre. 
Sokszor  tisztán  ki  is  érezni  belőlük,  hogy  magánbosszú 
művei,  sőt  van  közöttük  egy  tisztán  pamfletszerű  köl- 
temény, melyben  egy  Moneglia  nevű  ellenségét  teszi 
csúffá.  Egyéb  tárgyai:  A  rossz  költők,  az  álszerénység, 
mely   voltakép    a    gőgöt    takarja,  a  főurak  mértéktelen 

fényűzései,  a  papok  kapzsisága^  a  nők  romlottsága  stb. 
Általában  nagyon  is  erős  színekkel  dolgozik  és  a  túlzás 
néhol  annyira  szembetűnő,  hogy  ép  ezért  a  gúny  elveszti 
hatását :  helyenként  szinte  egy  elkeseredett  ember  hara- 
gos piszkolódását  véljük  hallani,  a  ki  abban  tetszeleg 
magának,  hogy  mindenkit  léhának  és  nyomorultnak  tün- 
tet fel.  Ezzel  a  hibával  nem  tnd  bennünket  kibékíteni 
az  az  előny,  hogy  Menzini  nyelve  sokkal  tisztább,  mint 
Salvator  Kosáé  és  verselése  is  sokkal  korrektebb  ;  a  jobb 
költő  mégis  amaz. 

Csakis  ily  formai  erényei  vannak  Lodovico  Sergardi 
szatíráinak  is  (1660 — 1726),  a  ki  már  kizárólag  élő  sze- 
mélyek, még  pedig  írótársai  ellen  irányozta  gúnyját, 
nevükön  nevezve  őket,  kifigurázva  járásukat,  ruházko- 
dásukat, magánviszonyaikat  stb.  A  nemesebb  értelemben 
vett  szatírát  művelte  Jacopo  Soldani  (1579 — 1641),  a 
Mediciek  udvarának  egyik  előkelő  tisztviselője,  a  ki  a 
korabeli  flórenczi  irodalmi  életben  is  nagyon  előkelő  sze- 
repet játszott.  Versei  csendes  erkölcsi  prédikácziók,  me- 
lyekben ő  is  a  fényűzést,  a  fukarságot,  a  hypokrizist 
stb.  ostorozta,  rendkívül  szabatos  formában^  de  nem  sok 
eredetiséggel. 

Többet  érnek  az  ő  barátjának,  az  i^abb  Michelangelo 
Buonarrotinak  szatirái  (1568 — 1646),  melyek  közül  ki- 
lencz  jelent  meg  nyomtatásban,  néhány  pedig  kiadatla- 
nul hever  a  család  flórenczi  levéltárában.  Költői  levelek 
formájában  vannak  írva,  fesztelenül,  jóizfien,  kedvesen 
szólva  a  kor  egyik-másik  nyavalyájáról,  az  udvarokhoz 
való  dörgölődzésről,  a  tudákosságról,  az  idegen,  kivált  a 
spanyol  divat  majmolásáról  stb.  Némely  versében  egy- 
egy  typust  fest:  a  túlságos  kíváncsi  embert,  a  ki  min- 
denbe bedugja  az  orrát,  a  léha  ficsúrt,    a   ki   azt  hiszi^ 

hogy  minden  nőt  meghódíthat,  s  egyéb  ilyeseket.  A  költő 
nyelve  és  verselése  is  mintaszerű,  e  szatíráiban  ép  úgy, 
mint  tömérdek  kisebb-nagyobb  lírai  költeményeiben, 
melyek  szintén  a  Buonarroti-család  flórenczi  levéltárá- 
ban várnak  kiadásra.  Kivált  a  vidám  hangú  költemé- 
nyek sikerültek  neki,  valamint  azok  a  szám  nélkül  való 
canzonetták  is,  melyeket  a  korabéli  zeneszerzők  számára 
írt.  Michelangelo  Buonarroti  egyáltalában  egyike  volt 
kora  legtöbb  oldalú  és  legrokonszenvesebb  íróinak,  a  ki 
főkép  verses  műveiben  mindig  az  olasz  költészet  leg- 
jobb hagyományait  követte.  Az  irodalomtörténetek  külön- 
ben inkább  drámai  munkái  révén  emlegetik,  s  alább, 
e  kor  színmű-irodalmának  ismertetésénél,  bővebben  is 
kell  majd  vele  foglalkoznunk. 

6.  §.  A  színművek. 

Már  a  XV.  század  költészetének  tárgyalásakor  volt 
alkalmunk  szólani  azokról  a  mindenféle  díszes  felvonu- 
lásokról, melyek  mint  mascheraták,  trionfik  stb.  gyö- 
nyörködtették a  flórenczi  közönséget  s  abból  állottak, 
hogy  különböző  jelmezekbe  öltöztetett  emberek  zene-  és 
énekszóval  végigvonultak  az  utczákon.  Tudjuk,  hogy  az 
ilyen  díszmenetek  számára  maga  Medici  Lőrincz  is  írt 
számos  költeményt  s  ezek  egyikéből,  a  „Bacco  e  Arianná"- 
ból  idéztünk  is  néhány  sort.  Mikor  a  XVI.  században 
az  udvaroknál  a  rendes  színielőadások  divatja  kapott 
lábra,  a  flórencziek  nem  akartak  lemondani  a  régi  idők 
e  daljátékairól  sem,  hanem  a  felvonásközökben  adatták 
őket  elő.  Ezek  az  „  Intermezzo  ^-k;  a  melyek  eredetileg 
talán  egy-két  alak  páros  énekéből  állottak,  később  mind 
hosszabbak  és  változatosabbak  lettek.  A  műfaj  fejlesztői 

közfii  különösen  egy  Emilio  de'  Cavalieri  nevfi  zene- 
szerzőt említenek,  a  ki,  űgylátszik,  tágabb  teret  juttatott 
az  intermezzóban  a  cselekvénynek  is,  és  nemcsak  a  lírai 
hangulatot  festő  dalocskákra  szerzett  éneket,  hanem 
olyanfajta  párbeszédekre  is,  melyeket  azelőtt  nem  hittek 
megzenésítésre  alkalmasaknak.  Ez  intermezzók  aztán 
oly  terjedelmesek  lettek,  hogy  már  a  színdaraboktól  füg- 
getlenül is  előadták  őket,  más  szóval,  az  intermezzókból 
fejlődött  a  szinielőadásoknak  az  a  neme,  a  hol  a  köl- 
tészet, a  zene  és  a  díszletek,  valamint  a  színházi  gépe- 
zet meglepő  hatása  egyesülten  mulattatták  a  közönséget. 
I.  Ferdinánd  uralkadása  alatt  is  (1587—1609),  igen 
gyakoriak  voltak  Flórenczben  ezek  az  udvari  ünnepek^ 
melyeket  főkép  a  farsang  folyamán  szoktak  volt  ren- 
dezni, vagy  kiváló  vendégek  fogadtatására,  lakodalmak 
születésnapok  alkalmával  stb.  E  czélból  az  udvar  állan- 
dóan foglalkoztatott  egy  sereg  énekest,  valamint  néhány 
igen  jeles  komponistát  is,  mely  utóbbiak  közül  különö- 
sen Jacopo  Peri  és  Giulio  Caccini  voltak  híresek.  Lakott 
akkor  Flórenczben  egy  Giovanni  Bárdi  de'  Conti  del 
Vernio  nevű  irodalom-  és  művészetkedvelő  nemes  ember, 
a  kinek  háza  gyülőhelye  volt  a  város  szellemi  aristo- 
kratiájának.  A  társaság,  mely  nála  össze  szokott  gyúlni, 
sokszor  foglalkozott  azzal  a  kérdéssel,  vájjon  milyen 
lehetett  az  az  ének,  melylyel  a  régi  görögök  előadták 
a  tragédiákat,  különösen  pedig  azoknak  lírai  részleteit? 
Jacopo  Peri,  a  ki  szintén  résztvett  e  vitákban,  később 
szerencsés  inspiráczióval  meg  is  találta  az  ének  e  for- 
máját, a  közönséges  beszéd  és  az  ária  közt  lebegő  azt 
az  előadási  módot,  melynek  ma  recitativ  a  neve.  Ezzel 
aztán  meg  volt  teremtve  az  az  új  műfaj,  melyet  a  fel- 
találók   melodrámának    hittak,    s   melyet   később  opera 

(mű)  névvel  szoktak  megjelölni,  mintha  akkor,  midőn 
irodalmi  műről  beszél  az  ember,  nem  is  érthetne  mást, 
mint  azt,  a  melyet  a  XYII.  században  minden  irodalmi 
műfaj  betetőzésének  hittek. 

Az  első  opera  1594-ben  került  szinre  Flórenczben. 
Szövegét  Ottavio  Rinuccini  írta,  Daphne  mithosát  drama- 
tizálva benne.  A  költő,  a  ki  akkor  30  esztendős  volt, 
már  azelőtt  is  írt  egy  csomó  „ intermezzo ''-t,  valamint 
nagyon  melodikus  dalocskákat ;  hanem  nagy  sikert  csak 
ezzel  a  kis,  mintegy  400  soros  operájával  aratott.  Nem 
valami  remekmű  ez  sem,  hanem  annak  a  czélnak,  mely- 
nek számára  készült,  teljesen  megfelelt:  igen  lágy,  dal- 
lamos a  verselése,  mondatfűzése  lehetőleg  egyszerű, 
könnyed,  sima,  vannak  benne  ü.  n.  „hálás"  passzusok, 
a  melyekre  a  zeneszerző  csillogó  melódiákat  költhet  és 
végre  a  szerző  alkalmat  nyújt  szép  díszletekre  és  átvál- 
tozásokra is  —  egyebet  pedig  nem  igen  kivántak  az 
efféle  előadásoktól.  Rinuccini  ez  első  darabjának  lelkes 
fogadtatása  után  nemsokára  írt  egy  másikat  is  „Euri- 
dice"  czímmel,  mely  1600-ban  került  szinre  Medici 
Máriának  IV.  Henrikkel  való  násza  alkalmából.  A  költő 
el  is  kisérte  a  szép  királynét  Parisba,  a  hol  udvari  állást 
is  kapott,  sőt  voltak,  a  kik  azt  suttogták,  hogy  Mária 
nagyon  is  gyengéd  érzelemmel  viseltetett  irányában. 
1608-ban  Cosimo  trónörökös  lakodalma  alkalmából  még 
egy  operát  adtak  tőle  elő,  az  „Ariadné"  czíműt,  miként 
az  előbbieket,  úgy  ezt  is  Peri  zenéjével.  Ez  volt  utolsó 
munkája  a  színpad  számára.  1623-ban  meghalt^  miután 
még  tanuja  lehetett  a  melodráma  gyors  felvirágzásának 
és  láthatta  egész  seregét  az  ily  költeményeknek,  melyek 
mind  a  tőle  jelzett  nyomokon  íródtak.  Olyan  nagyon 
megszerették  az    olaszok  az  operát,  hogy   másféle   szini 

előadásoknak  alig  volt  közönségük,  a  mig  eyébiránt 
némileg  még  ma  is  így  van.  A  mellett  a  külföldre  is 
elhatott  az  új  műfaj  s  több  mint  száz  éven  át  majd 
mindenütt  olasz  szerzőktől  való  és  olasz  nyelven  elját- 
szott operák  uralkodtak  a  színpadokon.  Az  így  előállott 
operaszövegekfaez  különben  vajmi  kevés  köze  van  az 
irodalomtörténetnek ;  íróik  közfii  csak  egyetlenegygyel 
kell  majd  foglalkoznunk^  a  XVIII.  századbéli  Metas- 
tasio-val. 

Sokkal  inkább  érdekelhet  bennünket  egy  más  műfaj, 
mely  szintén  ebben  a  században  jelentkezett  legelőször 
az  olasz  színpadokon,  de  a  mely  fájdalom,  nem  fejlődött 
tovább;  értjük  az  olasz  népszínművet.  A  XVI.  század 
szini  irodalmának  ismertetésekor  már  szóltunk  arról  a 
sienai  mesteremberekből  álló  írói  társaságról,  a  mely 
majdnem  kizárólag  paraszt-színdarabok  írásával  és  elő- 
adásával foglalkozott.  A  „Rozzi"-k  e  produkeziói  azon- 
ban —  hisz  már  íróik  foglalkozásából  is  gondolhatni  — 
művészietlen  és  nyers  dolgok  voltak,  melyekről  mono- 
grafusuk,  Mazzi,  alapos  buvárlat  után  abban  összegezi 
véleményét,  hogy  „valamennyien  hiján  vannak  bármiféle 
művészi  értéknek",  és  éppen  csak  nyelvészeti  szempont- 
ból figyelemreméltók,  a  mennyiben  nagyon  sok  régi 
népies  szó  van  bennük  megőrizve.  A  mi  e  darabok  cse- 
lekvényét illeti,  ugyancsak  az  említettük  forrás  szerint, 
„valamennyiben  benn  van  az  erkölcstelenség  és  trágár- 
ság, melyek  a  végén  diadalmaskodnak".  Nos  hát,  az 
iQabb  Michelangelo  Buonarroti,  ugyanaz,  a  kiről  fentebb 
mint  lírikusról  szóltunk,  ezekből  a  durva,  kezdetleges 
munkákból  merítette  inspiráczióját,  midőn  megírta  a 
„Tancia"-t;  az  olasz  irodalom  első  népszínművét,  a  mely 
minket  magyarokat,  mint  a  kiknél  e  műfaj,  habár  csak 

három   századdal   későbben,  akkora  virágzásnak  indult, 
kiválóan  érdekelhet. 

A  darab  első  felvonását  Cecco  és  Ciapino  nyitják  meg, 
két  fiesolei  pórlegény,  a  kik  közül  az  utóbbi  szerelmes 
a  szép  Tanciába.  Minthogy  azonban  hiába  próbálta  meg- 
lágyítani a  leány  szívét,  most  barátjához,  Ceccóhoz  for- 
dul, a  ki  imádottjának  távoli  rokona^  és  arra  szólítja 
fel,  hogy  ejtsen  érdekében  pár  jó  szót.  Ceceo  azonban 
nem  igen  biztatja  reményekkel,  minthogy  azalatt,  míg 
Ciapino  távol  volt  hazulról,  Tanciába  egy  városi  ember, 
Pietro  Belfiore  vendéglős  szeretett  bele,  és  a  leány  apja 
is,  az  öreg  Giovanni,  örülne,  ha  e  frigy  révén  Tanciá- 
ból  űri  dáma  lehetne.  Kis  vártatva  megismerkedünk 
ezzel  a  kérővel  is,  a  ki  prózában  is,  meg  egy  kis  can- 
tatában  is  elmondja,  mennyire  szerelmes.  Egyszerre  csak 
csengő  nóta  hallatszik  a  színfalak  mögül :  Tancia  énekel 
ott  egy  népdalt ;  mikor  aztán  szinre  lép  és  Pietro  ostro- 
molni kezdi,  ő  csúfondáros  módon  visszautasítja.  Erre 
Pietro   egy   szomorú   monológjával  ér  véget  a  felvonás. 

Mikor  a  függöny  újra  felgördül,  Tanciát  együtt  talál- 
juk egy  leánypajtásával,  Cosával,  a  ki  titokban  Ciapinóba 
szerelmes  és  ezért  mindenképpen  arra  akarja  rábeszélni 
Tanciát,  menjen  feleségül  a  városi  úrhoz.  Össze  is  zör- 
dülnek  és  Cecco  csak  ügy  gyei-bajjal  bírja  őket  kibékí- 
teni, mire  aztán  mindnyájan  egy  tánczdalt  énekelnek. 
Cecco  egyedül  maradva  a  leánynyal,  híven  eljár  meg- 
bízatásában és  iparkodik  Ciapinónak  hasznára  lenni. 
Csakhogy  Tancia  hallani  sem  akar  a  legény  felől  és  a 
néző  könnyen  észreveszi,  hogy  voltakép  Cecco  az,  a  ki 
szívét  bírja.  Maga  Cecco  is  kezdi  ezt  gyanítani,  és 
elgondolva,  hogy  Tancia  milyen  derék  és  szép  leány, 
örül  is  e  felfedezésén.  A  narmadiktól   a   tizedik  jelenetig 

terjedő  részt  néhány  henye  epizód  tölti  be :  Cecco  meg- 
kéri Pietrót,  fogadja  fel  egyik  birtokára  gazdának,  Pietro 
összeszólalkozik  vetélytársával,  Ciapinóval,  majd  meg 
újra  kéri  Tanciát,  hogy  jöjjön  hozzá  feleségül,  hisz  már 
apja  oda  is  igérte  neki. 

A  harmadik  felvonás  Cecco  egy  monológjával  kezdő- 
dik, a  ki  lelkiismereti  furdalást  érez,  hogy  Ciapino  érdé- 
keinek  nem  volt  egészen  őszinte  szószólója.  Látva,  hogy 
Cosa  jön  arrafelé,  félrevonul  s  meglesi  a  leányt,  a  ki 
éppen  Ciapino  iránti  szerelmén  kesereg.  Ekkor  előlép  és 
azt  az  ajánlatot  teszi  Cosának,  szóljon  ügyében  Tanciá- 
val,  viszontszolgálat  fejében  pedig  majd  ő  szól  mellette 
Ciapinóval.  De  Cosa  közbenjárása  feleslegessé  lesz,  mert 
nemsokára  kijön  Tancia  is  és  sirva  panaszolja  el,  hogy 
apja  parancsára  férjhez  kell  mennie  a  városi  úrhoz 
Cecco  bevallja  neki  szerelmét  és  a  leány  a  nagy  felin- 
dulástól elájul.  Ez  az  ájulás  kissé  sokáig  tart,  mert  a 
szerző  arra  használja  fel,  hogy  kifigurázza  a  parasztok- 
nak a  betegségekről  való  babonáit.  Jön  két  paraszt- 
asszony," a  kik  mindenféle  ráolvasással  akarják  Tanciát 
magához  téríteni ;  verses  mondókáik  nagyon  érdekesek 
ugyan  néprajzi  szempontból,  hanem  a  cselekvényt  túlon- 
túl is  megakasztják.  Ebben  a  felvonásban  már  aztán 
nem  is  történik  egyéb. 

A  következőben  Ciapino  szemrehányást  tesz  Ceccónak, 
hogy  hűtlenül  viselte  magát,  mert  a  helyett,  hogy  az  ő 
számára  szerezte  volna  meg  Tancia  szerelmét,  inkább 
maga  udvarolt  neki.  Cecco  csak  azzal  tudja  lecsitítani, 
hogy  hiszen  nem  tehet  arról,  hogy  Tancia  öt  szereti,  s 
különben  nem  is  veheti  el  feleségül  ő  sem,  mert  a  leány 
a  városi  úrnak  van  ígérve.  Erre  keserves  panaszolko- 
dásra  gyújtanak  és  elhatározzák,  hogy  legjobb,  ha  mind- 

ketten  meghalnak.  A  második  jelenet,  mely  egyike  a 
legjobbaknak  a  darabban,  a  hősnő  kapzsi  apját,  az  öreg 
Oiovannit  mutatja  be^  a  mint  lelkére  beszél  leányának, 
hogy  ne  utasítsa  vissza  Pietro  kezét,  mert  ezzel  őt  az 
apát  is  úrrá  teszi.  Tancia  engedni  kénytelen  és  az  éppen 
ekkor  érkező  Pietro  el  is  jegyzi  magának.  Csakhogy 
Pietrót  rokonságának  egyik  megbízottja  erőnek  erejével 
le  akarja  beszélni  a  rangján  aluli  házasságról,  a  miből 
aztán  kissé  hosszadalmas  párbeszéd  fejlődik  a  jó  és  rossz 
feleségekről.  Ezenközben  egy  Berna  nevű  paraszt  rossz 
újságot  hoz  :  elmondja  t.  i.,  hogy  látta  a  két  legényt, 
Ceccót  és  Giapinót,  a  mint  öngyilkosságot  emlegetve,  tép- 
ték hajukat  künn  a  réten  és  hogy  nagy  nehezen  rábírta 
őket,  térjenek  inkább  be  hozzá  egy  kis  borocskára. 
Csakhogy  az  ital  megártott  nekik  és  felesége  kiverte 
őket  a  házból.  Majd  jön  egy  más  hírnök  is,  a  ki  látta^ 
hogy  a  két  legény  valaki  elől  lélekszakadva  futott  és 
belezuhant  egy  szakadékba.  Cosa  már  halottnak  véli 
Ciapinót  és  az  ő  kesergésével  ér  véget  a  felvonás. 

Az  utolsó  felvonásban  aztán  minden  eligazodik.  Mind- 
járt az  elején  megtudjuk,  hogy  Pietrót,  minthogy  nem 
akart  lemondani  Tanciáról,  családja  börtönbe  csukatta. 
Aztán  találkozunk  a  két  szerelmes  leánynyal,  a  kik  a 
szokásos  népies  siratóversek  formájában  panaszkodnak 
veszteségükön.  De  bánatuk  nem  sokáig  tart;  kiderül 
ugyanis,  hogy  a  két  legényt,  a  mikor  egy  fa  tövében 
borosan  elaludtak,  Pietro  egy  bérencze  jól  elverte  és 
hogy  bár  gyáva  futásuk  közben  belezuhantak  egy  mély- 
ségbe, mindazonáltal  nem  esett  bajuk.  Meg  is  jelennek  és 
Ciapino  lemond  Tanciáról,  elvéve  Cosát,Cecco  pedig  Tanciá- 
val  kel  frigyre.  Így  aztán  valamennyien  dalra,  majd  tánczra 
gyújtanak,  s  ilyen  vígasság  között  ér  véget  a  színdarab. 

Látjuk,  hogy  meséje  meglehetősen  sovány  és  nem 
valami  nagy  leleményességről  tanúskodik,  de  így  is 
érthető  az  a  siker,  melylyel  ez  alkotást  a  közönség  fo- 
gadta, és  mely  a  mű  számos  előadásában  és  könyvalak- 
ban való  rendkívüli  elterjedésében  is  nyilvánult.  A  muftg 
ép  olyan  új  volt,  mint  az  opera,  és  csak  az  a  csodála- 
tos, hogy  maguknál  az  olaszoknál  is  csak  a  jelen  század- 
ban, még  pedig  csak  pár  évtizeddel  ezelőtt^  akadt  ez  első 
népszínmű-írónak  követője.  Egyébiránt  Buonarroti  paraszt- 
jai nem  valami  idealizált  Tirsisek ;  nagyobbára  kissé 
alantas  gondolkozású,  materialistikus  emberek,  kikben 
azonban  a  nycrseségnek,  a  trágárságnak,  mely  a  Rozzik 
póralakjait  jellemzi,  nyoma  sincsen.  Buonarroti  is  moso- 
lyog ugyan  rajtuk  és  majd  drastikus  népies  szavakat 
adva  ajkukra,  majd  elferdíttetve  velük  az  irodalmi  hasz- 
nálatú szókat,  e  réven  is  nevetségessé  teszi  őket.  Paraszt- 
jai még  nagyon  is  távol  állanak  a  XIX.  század  népies 
irodalmának  sokszor  pathetikus  alakjaitól,  de  ismételjük, 
a  haladás  a  régi  népies  bohózatokhoz  képest  igen 
tetemes.  Abban  pedig,  hogy  a  parasztlegényeket  iga- 
zán szerelmeseknek  festi,  a  városi  Pietróban  pedig 
inkább  egy  léha  és  kéjvágyó  ficsúrt  rajzol,  már  bi- 
zonyos demokratikus  vonás  is  észlelhető.  A  darab  vers- 
ben van  írva,  még  pedig  nyolczas  stanzában,  melyet  csak 
itt-ott  szakit  meg  egy-egy  áriának  másféle  versmértéke ; 
nyelve  a  legzamatosabb  népnyelv,  melyet  valaha  írtak 
és  csak  a  városi  emberek  beszélnek  tisztán  irodalmi 
nyelven. 

Buonarroti  számos  egyéb  drámai  munkái  közül  még 
a  „Fiera"  (vásár)  is  figyelmet  érdemel.  A  költő  ebben  is 
valami  újat  próbált  alkotni :  egy  országos  vásárt  rajzol, 
tarkánál  tarkább  jelenetekben  tüntetve  elénk  azt  a  moz- 

galmas  életet;  melylyel  az  efféle  sokadalmak  járnak. 
Az  eszme  nem  lett  volna  rossz,  csak  az  a  baj,  hogy 
ezeket  a  jeleneteket  nem  fűzi  össze  jóformán  semmi 
kapocs  —  hacsak  azt  nem  akarjak  kapocsnak  venni, 
hogy  a.  városbiró,  a  podesta,  vásár  közben  végig  vizs- 
gálja a  kórházat,  a  börtönt^  a  vámhivatalt  stb.,  minden 
egyes  intézményről  elmondva  kritikáját.  így  a  munka, 
mely  tulajdonkép  nem  is  egy  darab,  hanem  egy  öt  da- 
rabból álló  pentalogia,  mindennek  mondható^  csak  nem 
színműnek.  Elolvasása  —  az  öt  darab  mindegyike  öt 
felvonásra  terjed  —  nem  éppen  a  legmulatságosabb ; 
nem  is  csoda,  hogy  eddigelé  vajmi  kevesen  mentek  rajta 
végig,  és  hogy  azok  az  Irodalomtörténet-írók,  a  kik  tár- 
gyalták, a  legfelületesebb  ismertetéseket  közöltek  róla. 
Pedig  a  sok  vásári  jelenet  között  akad  nem  egy  eleven 
és  jól  megrajzolt  kép  is,  mely  kiszakítva  abból  az  óriási 
tömegből,  még  most  is  hatást  kelthetne  bármely  szín- 
padon. 

Buonarroti  mint  librettista  is  szerepelt  és  szövegköny- 
vei legalább  is  oly  jók  voltak,  mint  Rinucciniéí.  Vannak 
vígjátékai  is,  melyek  közfii  a  még  kéziratban  levő  „La 
Dote"  (A  hozomány)  nagyon  megérdemelné,  hogy  kinyo- 
massák. Falun  játszik  ez  is,  de  ott  nyaraló  városiak 
körében;  egyszerű,  igénytelen  meséje  nagyon  ügyesen 
és  igen  jó  versekben  van  feldolgozva.  Ne  váljunk  meg 
a  költőtől  a  nélkül,  hogy  meg  ne  említenők  az  ő  számos 
költői  elbeszélését  is,  melyek  közül  csak  az  „Ajone" 
látott  napvilágot.  Ez  is,  valamint  a  kiadatlan  „Antilla 
e  Mompello"  afféle  helyi  rege,  a  minőt  Boccaccio  köl- 
tött legelőször  Ovidius  Metamorphosisának  példájára  és 
a  minőkkel  a  magyar  irodalmat  főleg  Kisfaludy  Sándor 
gazdagította.    Sok    prózai    munka   is   maradt   tőle,  me- 

lyek  azonban  messze  mögötte  állanak  verseinek ;  míg 
ezekben  többnyire  könnyed,  természetes,  elegáns  sti- 
lista,  addig  prózája  nehézkes  és  retorikai  czafrangokkal 
van  tele. 

Egy  más  író  is  nagy  sikereket  aratott  e  kor  szín- 
padjain: Girolamo  Gigli  (1660 — 1722),  a  ki  mint  a  sienai 
egyetem  olasz  nyelvtanára,  kemény  harezot  folytatott  a 
Crnsca  sokféle  pedantériája  ellen.  Sienai  szent  Katalin 
munkáihoz  irt  szómagyarázataiban  olyan  hevesen  támadta 
a  nyelvi  kérdések  főtörvényszékét,  hogy  a  sodrukból 
kijött  akadémikusok  hóhér  keze  által  nyilvános  helyen 
elégettették  e  munkáját.  Melodrámákon,  cantatékon  és 
apróbb  verseken  kívül  írt  két  vígjátékot  is,  melyek  any- 
nyiban  érdemelnek  kiváló  figyelmet,  a  mennyiben  első 
nyilvánulásai  annak  a  hatásnak,  melyet  Moliére  az  olasz 
színi  irodalomra  gyakorolt.  A  félszigeten  ekkor  is  majd 
mindenütt  a  commedia  deli'  arte  dívott,  az  irott  víg- 
játékok pedig,  köztük  a  nyelvi  tekintetben  kiváló  Nic- 
colö  Amentáéi  is,  csak  folytatásai  voltak  ama  Plautus- 
és  Terentius-utánzatoknak,  melyeknek  annyi  példája 
akadt  már  a  XVI.  században  is.  Gigli  először  Moliére 
Tartufe-ját  dolgozta  át,  nagyjában  ragaszkodva  az  ere- 
detinek meséjéhez  és  szerkezetéhez,  de  a  részletekben 
az  olasz  viszonyokhoz  való  adaptáláson  kívül  is  sokféle 
módosítást  téve  rajta.  Az  ő  hipokritáját  Don  Pilone-nek 
hívják  és  Moliére  e  geniális  alakja  ez  olasz  köntösben 
is  óriási  hatást  tett  mindenfelé.  Egészen  eredeti  meséje 
van  Gigli  másik  darabjának,  a  Sorellina  di  Don  Pilone- 
nek,  mely  egy  álszenteskedő  asszony  felültetése  körül 
forog.  A  cselekvény  itt  meglehetősen  gyenge,  dejellem- 
zetes  párbeszédén  látszik,  hogy  a  szerző  nem  hiába  for- 
gatta és  fordította  Moliére-t.  Nyelvi  tekintetben  is  hala- 

dást  jelez  Gigli  e  két  darabja,  a  mennyiben  a  költő,  nem 
sokat  törődve  azzal,  mit  tart  a  Crusca-akadémia  szótára 
leírhatónak  és  mit  nem,  inkább  a  polgári  elem  hétköz- 
napi beszédjét  vette  mintául.  Még  a  nyelvtani  szabályokat 
sem  tekintette  szentírásnak,  hanem  ha  a  közhasználat 
ellenkezésbe  jött  velük,  emez  után  indult.  E  merész- 
ségeért kortársai  sokat  üldözték,  hanem  az  utókor  neki 
adott  igazat,  kimondva,  hogy  inkább  a  grammatikának 
keli  alkalmazkodnia  az  élő  nyelvhez,  mint  az  élő  nyelv- 
nek a  grammatikához. 

A  tragédiáról  nem  sok  mondani  valónk  van.  Ez  egy- 
általán nem  bírt  menekülni  a  senecai  szomorújáték 
utánzásától,  és  ha  művelői  közfii  mégis  megemlítjük  Pier 
Jacopo  Martellit,  nem  azért  teszszük,  mintha  az  ő  mun- 
káinak nagyobb  volna  a  belső  értéke ;  neve  csak  egy 
versforma  révén  maradt  meg,  melyet  ő  alkotott,  szeren- 
csésen utánozva  benne  a  franczia  alexandrint.  A  „versi 
martelliani^-ket  azonban  nem  a  tragédia-írók  kapták  fel, 
mert  a  tragédiákat  az  olaszok  ma  is  rím  nélküli  hendeca- 
syllabusokban  írják,  hanem  a  vígjátékírók. 

Még  a  rögtönzött  színdarabokról  is  meg  kell  emlé- 
keznünk, melyek  az  egész  századon  végig,  sőt  még  a 
következő  század  első  felében  is  domináltak  az  olasz 
színpadokon,  mindaddig,  míg  Goldoni  reformátori  mun- 
kája ki  nem  irtotta  a  mascherákat.  A  commedia  delP  arte 
mibenlétéről  már  volt  alkalmunk  szólani  s  azért,  feles- 
legesnek vélve  egy  sereg  híres  szinész-improvisator 
nevének  felsorolását,  elbúcsúzhatunk  a  színházak  iro- 
dalmától s  ezzel  együtt  a  XVII.  századbeli  szépiro- 
dalomtól is. 

Az  elbeszélésekről,  a  melyek  a  cinquecento  irodal- 
mának olyan  jelentékeny  részét  teszik,   nincs  mit  szól- 

nnnk  ;  mindössze  egy-két  pásztorregény  jelent  meg, 
Ambrogio  Marini  ,,Calloandro  fedele"-je,  Giovan  Fran- 
cesco  Loredano  „Dianea"-ja  stb;  de  a  franczia  d'ürfé 
^Astrea"-jának  e  terjengős,  affektált  ntánzatai,  bármilyen 
kedvelt  olvasmányai  voltak  is  a  század  közönségének, 
alig  érdemesek  említésre. 

II.  FEJEZET. 
A    TUDOMÁNY. 


1.   §.    Qalilei    és    iskolája. 

Mi  e  könyvben  nem  a  tudományok  történetét  írjuk 
meg,  hanem  azt  csak  annyiban  érintjük,  a  mennyiben  a 
tudomány  visszahatott  a  költői  termelésre  is,  akár  üj 
anyagot  szolgáltatva,  akár  az  előadás  formái  által  helyet 
követelve  a  szépmuvek  sorában.  A  múlt  században  a 
történet,  az  államtudomány  és  a  hadi  tudományok  nagy 
műv^előjével,  Machiavellivel  kellett  e  czímen  megismer- 
kednünk, a  XVII.  században  pedig  ugyanilyen  okokból 
kell  bevonnunk  tárgyalásaink  körébe  a  természettudo- 
mányok egyik  művelőjét,  Galileo  Galileit,  a  kinek  nagy 
neve  nemcsak  az  olasz  irodalomé,  hanem  a  világ  mű- 
veltség-történetéé. 

Ama  töménytelen  tévhit  ellen,  melyek  az  egész  közép- 
koron át  a  természettudományokon  uralkodtak,  ő  küz- 
dött ugyan  legdicsőbb  sikerrel,  de  voltak  e  harczban 
előzői  is,  kiket,  minthogy  már  e  téren  mozgunk,  nem 
hagyhatunk  említés  nélkül.  íme  a  legkiválóbb  olasz, 
tudósok,  a  kik  már  a  XVI.  század  második  felében  elő- 
futárai  voltak    a  bölcselet  új  korszakának,  előmozdítva 

a  filozófiai  szellemnek  az  egyházi  tekintélytől  való  füg- 
getlenítését:  Girolamo  Cardano(1501 — 1580),Bernardo  Te- 
lesio  (1505— 1588),  Tommaso  Campanella  (1568— 1639), 
Giordano  Bruno  (1548 — 1600),  Giulio  Cesare  Vanini 
(1585 — 1619).  Valamennyien  szenvedélylyel,  sőt  rajon- 
gással keresték  a  való  megismerését,  de  sokféle  fantasz- 
tikus ábrándba  is  beletévedve  ;  valamennyien  kalandos, 
nyugtalan  életet  éltek,  sokat  szenvedve  a  hierarchia 
üldöztetéseitől;  melyek  kettejüket,  Brúnót  és  Vaninit  a 
máglyahalálra  juttatták,  Campanellát  pedig  a  hosszú 
kínoztatás  és  börtön  áldozataivá  tették.  Ám  e  hírnökei 
a  tudományok  új  hajnalának  majdnem  kivétel  nélkül 
latin  nyelven  írták  munkáikat  és  csak  Bruno  és  Cam- 
panella szerepeltek  mint  olasz  írók  is.  Amaz,  miként 
hajdan  PlatO;  a  beszélgetések  formáját  választotta  tanai 
hirdetésére,  olasz  stílusában  nem  Boccaccio  kissé  mes- 
terkélt, latinos  mondatszerkezeteit  választva  mintaképéül, 
hanem  ama  kisebb  trecentistákét,  a  kik  az  élő  beszéd- 
hez jártak  közel.  „La  Cena  de  le  Ceneri";  „l'Asino 
Cillenico"  s  számos  egyéb  párbeszédeinek  elmés  vi- 
tatkozásaiban nemcsak  a  szakbeli  filozófus,  hanem  a 
laikus  is  élvezetet  találhat.  írt  a  Plautus-utánzatok 
modorában  egy  „Candelajo"  (Gyertyamártogató)  czímfi 
vígjátékot  is,  sőt  filozófiai  meggyőződései  lírai  ver- 
sekre is  inspirálták,  melyek,  ha  néha  kissé  szá- 
razak és  tudományosak  is,  másutt  magasröptű  szárnya- 
lással fejezik  ki  a  költő  eszményeit.  Kivált  a  szamár 
dicsőítésére  írt  szatirikus  költeménye  érdemel  említést, 
valamint  az  a  prófétai  szellemben  írt  „Ikarus"  czímfi 
szonettje,  a  hol  büszkén  hirdeti,  hogy  nem  bánja,  ha 
lebukik  is  a  magasból :  „megelégedve  halhat  meg  az, 
a    kinek   a  sors  ily  dicső  halált  szánt!"  Campanellának 

is  van  néhány  szonettje,  melyek,  ha  nem  is  válnak  ki 
formai  erényeik  által,  annál  mélyebbek  és  tartalma- 
sabbak. 

Ily  alakok  előzték  meg  azt  a  férfiút,  a  ki  a  tekin- 
télyben yaló  vak  hitre  a  legsúlyosabb  csapásokat  mérte, 
a  kit  az  emberi  gondolkodás  történetének  megirói  Yeru- 
lami  Baco  mellé  szoktak  helyezni,  de  a  ki  talán  nagyobb 
volt  ennél,  mert  nemcsak  szóval  hirdette,  hogy  a  tudo- 
mányokat a  tapasztalás,  az  empiria  alapjára  kell  vissza- 
vezetni, menten  mindenféle  elvont  elmélet  és  hagyomá- 
nyos előítélet  jármától,  hanem  a  mit  hirdetett,  meg  is 
valósította,  a  csillagászat  és  a  fizika  számtalan  ágában 
korszakos  felfedezésekkel  téve  nevét  halhatatlanná. 

Galileo  Galilei  1564.  február  15-én  síiiletett  Bologná- 
ban, a  honnan  apja,  a  ki  sokat  foglalkozott  a  zene  elmé- 
letével, 18  évvel  későbben  Flórenczbe  költözködött.  Innen 
az  ifjú  17  éves  korában  a  pisai  egyetemre  ment,  hogy 
az  orvosi  pályára  készüljön,  de  sokkal  nagyobb  hajla- 
mot érezve  a  mathematíka  iránt,  csakhamar  szakított 
orvosi  tanulmányaival.  Már  diákkorában  nagyfontosságú 
megfigyeléseket  tett  az  ingamozgások  isochronismusát 
illetőleg,  s  ugyancsak  Pisában  szerkesztett  egy  hidro- 
statikai  mérleget,  melyet  „La  Bilaucetta^  czíniű  munká- 
jában irt  le.  Visszatérve  Flórenczbe,  még  pedig  doktori 
vizsgálat  letevése  nélkül,  pár  évig  részben  tanulmányai- 
val, részben  leczkeadással  foglalkozott,  hiába  pályázva 
mígd  a  bolognai,  majd  a  páduai,  majd  a  flórenczi  főis- 
kola egyik-másik  tanszékére.  Végre  1589-ben  elérte  czél- 
ját:  kinevezték  a  pisai  egyetem  mathematika-profesz- 
szorának  —  igaz,  hogy  csupán  60  scudo  évi  fizetéssel, 
a  melyből  csak  nagy  nélkülözések  közt  bírt  eltengődni, 
kivált   midőn   apja    halála  után  neki  kellett  családjáról 

gondoskodnia.  A  mellett  pisai  tanártársai  is  rossz  szemmel 
nézték,  üldözve  és  gúnyolva  őtíij  tanaiért,  sőt  az  ural- 
kodó fejedelmi  család  egyik  tagja,  Giovanni  de'  Medici 
is  megneheztelt  rá,  a  miért  egy  hóbortos  tervéről  tár- 
gyilagos ítéletet  mondott.  így  aztán  mindenkép  iparko- 
dott szabadulni  Pisából,  a  mi  1592-beu  csakugyan  sikerült 
is  neki.  A  velenczei  köztársaság  a  páduai  egyetem 
professzorává  nevezte  ki,  az  előbbinél  három  akkora 
fizetéssel;  mely  aztán  az  évek  folyamán  többször  és 
jelentékenyen  emelkedett.  Tizennyolcz  esztendeig  műkö- 
dött e  fSiskolán,  s  ezek  voltak  élete  legboldogabb  évei. 
Jó  barátoktól  környezve,  ünnepelve  tanítványaitól,  meg- 
becsülve polgártársaitól  és  a  köztársaság  fejeitől,  nyu- 
godtan élhetett  tudományos  buvárlatainak,  melyeknek 
eredményét  egész  Európa  tudósai  várva  várták.  A  sze- 
relem is  boldogította  és  egy  Marina  Gamba  nevű  nőtől 
két  leánya  és  egy  fia  született.  1610-ben  fordulat  állott 
be  életében.  Az  előző  évben  ugyanis  megszerkesztette 
telescopiumát  s  midőn  egyéb  nagyfontosságú  észleleteken 
kívül  felfedezte  a  Jupiter  bolygóit  is,  melyeket  Medici- 
csillagoknak  nevezett  el:  a  Medici-család  e  figyelmet 
azzal  viszonozta,  hogy  megkínálta  az  udvari  mathema- 
tikusi  és  pisai  professzori  czímmel,  nem  kötelezve  őt 
tanításra  és  ezer  scudo  évi  díjazást  ajánlva  fel  neki. 
Galilei  ez  ajánlatot  elfogadta,  meg  nem  gondolva,  hogy 
míg  Yelencze  területén  teljes  szabadsággal  hirdethette 
tanait,  addig  a  római  kúriától  nagyon  is  függő  Toszká- 
nában  aligha  fogják  megvédhetni  az  inquisitio  elől.  Előbb 
csak  néhány  flórenczi  barát  támadta  meg  részint  a  szó- 
székről; részint  nyomtatásban,  heresisnek  nyilvánítva, 
a  mit  Copernicus  nyomán  a  föld  mozgásáról  hirdetett. 
De  csakhamar  a  Vatikánban  is  kezdtek  ellene  áskálódni. 

%y  hogy  jónak  látta  személyesen  elmenni  Rómába,  hogy 
ott  igazolja  magát.  Ezúttal  az  inquisitio  urai  megeléged- 
tek egy  kis  intéssel  és  korholással  és  Galilei  nyugodtan 
térhetett  vissza  Flórenczbe,  folytatni  munkásságát.  Midőn 
1624-ben  iQúkori  jó  ismerőse,  Maflfeo  Barberini  lépett 
VIII.  Orbán  néven  Szent  Péter  örökébe,  Galilei  megint 
Rómába  ment,  azt  hivén,  hogy  az  iránta  mindig  szives- 
nek  mutatkozott  pápa  közbenjárására  végleg  el  fog 
hallgatni  ellenségeinek  tábora.  A  pápa  csakugyan  jó 
szívvel  is  fogadta,  hanem  mikor  Galilei  hat  évvel  későb- 
ben nagy  nehezen  ki  bírta  nyomatni  egyik  főmunkáját, 
a  Dialoghi  dei  massimi  sistemi-t,  ellenségei  el  tudták 
hitetni  VIII.  Orbánnal,  hogy  a  beszélgetés  egyik  szerep- 
lőjében, a  nehézkes  észjárású  Simplicióban  Galilei  őt 
akarta  csúffá  tenni.  A  pápa  ezért  nagy  haragra  gyúlt, 
megindíttatta  ellene  a  vizsgálatot,  és  ráparancsoltatott  a 
68  éves  aggastyánra,  hogy  rögtön  jelenjék  meg  az 
inquisitio  előtt  és  igazolja  magát.  Az  agg  tudós  pár 
hónapi  halogatás  után,  melyet  betegsége  okozott,  csak- 
ugyan Rómába  ment,  a  hol  a  vizsgálat  megejtése  után 
kénytelen  volt  ünnepélyesen  kijelenteni,  hogy  a  föld 
mozgását  illetőleg  „tévedett".  1633.  június  22-én  a 
Minerva-templomban  olvasták  fel  előtte  a  végzést,  mely 
a  visszavonás  kötelezettségén  kívül  börtönbüntetést  is 
mért  rá.  Sokáig  beszélték  és  hitték  is,  hogy  a  boldog- 
talan öreg,  mikor  megtette  a  tőle  kivánt  nyilatkozatot, 
lábával  csendesen  dobbantott  egyet  és  azt  mondta  hal- 
kan:  „Eppur  si  muove"  —  „És  mégis  mozog!"  De 
ennek  az  adatnak  valótlansága  ma  már  be  van  bizo- 
nyítva, noha  a  Galilei  ellen  folyt  per  minden  részletére 
még  nem  derült  teljes  világosság.  így  például  nem  tudni 
teljes  bizonyossággal,  vájjon  szenvedett-e  Galilei    kínoz- 

tatást,  vagy  sem?  A  börtönbüntetés,  a  melyet  rámértek, 
"tudjuk,  hogy  eleinte  afféle  ;,custodia  honesta"  volt,  me- 
lyet a  toszkánai  nagyherczeg  palotájában  töltött.  lit  is 
<58ak  egy  hétig  kellett  tartózkodnia,  aztán  eleresztették. 
Előbb  Sienába  utazott  egy  barátjához,  aztán  pedig  meg- 
engedték neki,  hogy  Flórenez  környékén  levő  arcetri-i 
villájában  húzódjék  meg,  de  ügy,  hogy  ki  ne  mozduljon 
•onnan.  Lelki  gyötrelmeken  és  mindenféle  családi  bajon 
kívül  ez  időtájt  sok  testi  szenvedés  is  kínozta.  Élete 
utolsó  éveiben  még  az  a  csapás  is  süjtá,  hogy  szemei, 
-a.  melyekkel  annyi  üj  igazságot  bírt  meglátni,  fokról- 
fokra gyengültek,  ügy  hogy  végre  teljesen  megvakult. 
Bű  tanítványaitól,  Vincenzo  Vivianitól  és  Evangélista 
T^orricellitől  környezve  halt  meg  1642.  január  8-án. 
Azok,  kik  életében  üldözték,  még  halálában  sem  bocsá- 
tottak meg  neki,  eltiltva,  hogy  testét  a  Santa  Croce 
templom  belsejében  helyezzék  örök  nyugalomra.  Csak 
1736-ban  volt  szabad  ide  átvinni  hűlt  tetemeit  és  csak 
<e  század  elején,  1820-ban  engedte  meg  VII.  Pius  pápa, 
hogy  Galilei  tanait  hívő  katholikus  is  vallhassa. 

Nincs  itt  helyén  ismertetnünk  mindazokat  a  vívmá- 
nyokat, melyeket  Galilei  lángelméjének  köszönhet  a  csil- 
lagászat, az  erőműtan,  a  hydraulika,  a  statika,  a  fénytan; 
mind  e  dolgok  elemzése  kívül  esik  körünkön,  valamint 
hogy  nem  foglalkozhatunk  a  mester  latin  munkáival 
sem.  Csak  olasz  munkái  egy  részét  említhetjük  e  helyen; 
a  „Saggiatore"-t,  a  tudományos  polémia  egyik  remek- 
művét, melylyel  Galilei  egy  Grassi  nevű  jezsuitának 
felelt,  a  ki  az  üstökösökre  vonatkozó  elméletét  iparko- 
dott megczáfolni ;  a  Dialoghi  sopra  i  dul  massimi  sis- 
temi-t,  melyben  a  ptolemaeusi  és  copernicusi  rendszert 
fejtegetve,    az    utóbbinak   kétségbevonhatatlan  igazságát 

bizonyította;  a  Sydereus  Nuntiust,  melyben  csillagászati 
felfedezéseiről  ad  számot ;  a  Dialogbi  delle  Nuove 
Scienze-t,  a  bol  a  mechanika  és  mozgástan  körébe  vágó 
kérdéseket  taglalta;  végre  számos  leveleit  a  napfoltok- 
ról, az  üstökösökről,  a  Jupiter  bolygóiról,  a  mikroszkóp- 
ról stb.  Mind  e  munkáiban  valódi  példaképét  nyújtja  a 
tudományos  prózának.  Egyszerű  és  világos,  magvas  és 
velős;  „férfias'^  prózának  mondották,  s  e  jelző  valóban 
találó  is,  mert  híján  van  minden  cziczomának,  mindea 
sallangnak,  mégis  mindig  válogatott,  mindig  nemes,  min- 
dig harmonikus.  A  legkomplikáltabb  dolgokat  csodálatos, 
könny  fiséggel  bírja  érthetővé  tenni  és  e  részben  mindig 
utánzandó  mintája  lesz  minden  ország  természettudo- 
mányi íróinak.  Megtanulhatják  tőle,  hogy  a  szakírónak 
is  a  nagy  classikusok  emlőin  kell  táplálkoznia^  mert 
ő  is  a  régi  latin  írókon  és  a  legjobb  olasz  költőkön 
képezte  stílusát.  Kivált  Ariosto  volt  kedvencze,  és  élet- 
írója, Yiviani  beszéli,  hogy  midőn  magasztalták  előtte 
nyelve  világosságát,  szemlélhetőségét,  mindig  azt  szokta 
felelni,  hogy  ha  e  tulajdonok  igazán  megvannak  míivei- 
ben,  tisztán  csak  az  „Őrjöngő  Lóránt^  sűrű  olvasásának 
köszönheti.  Valóban,  könyv  nélkül  is  tudta  majdnem  az. 
egész  Ariostót.  De  nemcsak  élvezte  a  költőket,  hanem 
kissé  maga  is  verselgetett  és  azonfelül  számos  kritikát 
írt  az  olasz  irodalom  klasszikusairól:  Dantéról,  Petrar- 
cáról, Berniről.  Az  Őrjöngő  Lóránthoz  „Postillákat*^ 
szerzett,  Tasso  „Megszabadított  Jeruzsálem" -ét  igen  be- 
ható, de  sok  részben  elfogult  és  igazságtalan  „Elmél- 
kedések" tárgyává  tette,  Dante  „Poklának"  alakjáról,, 
szerkezetéről  és  nagyságáról  két  nyilvános  felolvasást 
tartott  és  bocsátott  közzé.  Nemcsak  ő  maga  egyesítette 
lelkében   a   tudomány   és  költészet  szeretetét,  hanem  át 

tudta  azt  plántálni  tanityányaiba  is^  a  kik  nem  pusztán 
a  kutatás  módszereit  örökölték  tőle,  hanem  egyszersmind 
annak  az  igazságnak  átérzését  is,  hogy  dőrék  azok,  a  kik 
beleásva  magukat  az  emberi  ismeretek  egyetlenegy 
ágába,  minden  egyéb  iránt  vakok  és  érzéketlenek. 
Az  olasz  tudósoknál  meg  is  maradt  ez  a  nemes  tradi- 
czió  egész  a  legújabb  időkig. 

Azok  közül,  a  kik  közvetlenül  Galilei  hatása  alatt 
állottak  és  dolgoztak,  főleg  a  már  fennebb  említett 
TorriceUi  (1607—1647)  és  Viviani  (1622—1703)  váltak 
ki,  aggkorának  kedvenczei.  Amaz  úgy  tudományos  fel- 
fedezéseivel,  melyek  közfii  csak  a  légsúlymérőre  utalunk, 
mint  nyelvének  erényeivel  is  annyira  megközelítette 
mesterét,  hogy  nem  ok  nélkül  mondták  róla  kortársai : 
„En  virescit  Galileus  altér",  íme,  új  Galilei  virágzik ! 
Emez  mathematikai  írásaival,  Euclides  ötödik  könyvé- 
nek magyarázásával,  valamint  a  mesteréről  irt  biográ- 
fiával vívott  ki  nevet.  Galilei  hatása  alatt  állott  Franeesco 
Redi  is,  a  kiről,  mint  a  „Bacco  in  Toscana"  költőjéről 
már  megemlékeztünk.  Tudományos  értekezései  mellett, 
melyek  a  viperáról,  a  rovarok  keletkezéséről,  az  élősdi 
állatokról  stb.  szólnak,  az  olvasók  szélesebb  körét  inkább 
orvosi  tanácsai  érdekelhetik  (Consulti),  melyekben  ő  küz- 
dött először  a  természetes  gyógyításmód  mellett,  hibáz- 
tatva a  sok  orvosságszedést,  melylyel  a  betegeket  gyö- 
törni szokták.  Alig  van  e  korszaknak  kedvesebb, 
szeretetreméltóbb  műve,  mint  e  levelek,  melyekből  egy 
XVIII.  századbeli  tudós  megállapíthatta  az  egész  olasz 
orvosi  mőnyelvet.  Tudományos  értekezései  is  olyan  ele- 
venen vannak  megírva,  mint  holmi  szépmeséjű  novellák; 
egészen  subjective  írja  le  kísérleteinek  folyamát,  úgy 
hogy  mindig  bizonyos  psychologiai  érdekessége   is   van 

iratainak ;  mindig  őt  látjuk  magunk  előtt,  a  mint  derült 
kedvvel  keresi  az  igazságot;  mindig  ért  hozzá,  hogy 
minket  is  részeseivé  tegyen  annak  az  örömnek,  melyet 
érez,  ha  egy  lépéssel  előbbre  haladt  kutatásaiban;  ért 
ahhoz  is,  hogy  a  legszárazabb  dolgot  megértesse  és  meg- 
szerettesse az  olvasóval,  akármennyire  laikus  legyen  is 
az.  Valóban  nehéz  eldönteni,  hogy  a  „bizonyos  rovarok 
keletkezéséről"  szóló  munkája  nem  sorolható-e  ép  annyi 
joggal  a  belletristika,  mint  a  tudomány  körébe? 

A  század  legjobb  prózaírói  közé  tartozik  Lorenzo  Maga- 
lotti  is,  az  Accadcmia  del  Cimento  titkára  (1637— 1712), 
természettudós,  diplomata  és  lirikus  költő  egy  személy- 
ben; sőt  még  novellákat  és  kritikákat  is  irt,  a  mellett 
számos  külföldi  útleírást,  földrajzi  munkát  és  egyebet 
fordított  francziából,  angolból,  spanyolból,  latinból  és 
görögből,  s  végül  arra  is  maradt  ideje,  hogy  latin  ver- 
seket írjon.  Természetes,  hogy  ilyen  bámulatos  sokol- 
dalúság mellett  nem  alkotott  egy  ágban  sem  valami 
elsőrendű  dolgot,  de  minden,  a  mit  írt,  szellemes  olvas- 
mány és  nem  kis  mértékben  dicsekszik  ama  stílusbeli 
erényekkel,  melyek  Galilei  körét  jellemzik.  A  most  fel- 
soroltakkal e  kört  korántsem  merítettük  ki ;  még  szól- 
hatnánk Cassini  csillagászról,  Malpighi  és  Bellini  astro- 
nomusokról  s  még  sok  másról  is,  a  kiknek  nevét  a 
természeti  és  orvosi  tudományok  művelői  jól  ismerik; 
de  ideje  immár,  hogy  rátérjünk  a  XVII.  század  próza- 
íróinak egy  másik  csoportjára,  a  történetírókéra. 

2.  §.  Történetírók,  kritikusok,  szónokok. 

E  század  történetírói  közt  a  legnagyobb  alak,  a  kivel 
találkozunk,  egy  velenczei  szervita  barát  volt,  Fra  Paolo 
Sarpi.  1552-ben  született  és  15  éves  korában  lépett  be 
rendjébe.  Nagy  theologiai  és  filozófiai  tudásával  már 
18  éves  korában  annyira  feltűnt,  bogy  a  mantuai  ber- 
ezeg megtette  udvari  theologusának,  öt  évvel  később 
pedig  Carlo  Borromeo  bibomok  hítta  oldala  mellé.  27  éves 
korában,  letéve  a  theologiai  doktorátust,  nyomban  kine- 
vezték a  rend  provinciálisának,  három  évvel  később 
pedig  Rómába  hittak  helyettes-generálisi  minőségben. 
1597-ben  aztán  állandóan  Velenczében  telepedett  meg, 
a  hol  a  köztársaság  és  a  római  kúria  között  támadt 
súrlódásokban  ép  annyi  hévvel,  mint  tudással  védte 
hazájának  igazát.  1606-ban  államtanácsosnak  nevezték 
ki,  és  midőn  ugyanez  évben  V.  Pál  pápa,  hiában  töre- 
kedvén kényszeríteni  Velenczét,  hogy  vesse  magát  a 
szentszék  egyházi  törvényhatósága  alá,  kimondta  az 
interdictumot,  ő  volt  az,  a  kinek  tanácsára  kijelentette 
a  köztársaság,  hogy  az  egyházi  átkot  semmibe  sem  veszi, 
s  nem  ismeri  el  Kómának  azt  a  jogát,  hogy  az  állam 
nyugalmát  ilyen  módon  megzavarja.  Néhány,  a  czenzu- 
rákról  szóló  „Elmélkedés"-ével,  az  excommunicatio  érvé- 
nyességéről írt  „Apológia*' -jávai  s  más  hasonló  szellemű, 
irataival  annyira  magára  haragította  a  kúriát,  hogy 
október  havában  az  inquisitio  elé  idézték.  Sarpi  nem- 
csak nem  tett  eleget  az  idézésnek,  hanem  egy,  az  inqui- 
sitorokhoz  írt  merész  hangú  levelében  még  tovább  is 
ment  a  támadások  terén.  Róma  nem  is  szűnt  meg  őt 
üldözni  még  akkor  sem,  midőn  a  következő  évben  már 
elsimult   a    Velenczével   való  viszálykodás;  1607.  októ- 


62  A  TUDOMÁNY. 

bérében  bérgyilkosok  támadtak  reá,  és  a  három  tőr- 
szúrástól  megsebzett  barát  keserű  humorral  mondhatta: 
;,agnoseo  stylum  curiae  romanae !"  Ez  időtől  fogva  majd 
mindig  szobájában  tartózkodott  és  ha  mégis  az  utczára 
kellett  lépnie,  a  köztársaság  éberen  vigyázott  életére. 
Ekkor  dolgozott  élete  főmnnkáján,  a  trienti  zsinat  tör- 
ténetén („Storia  del  concilio  Tridentino"),  melynek  első 
kiadása  1619-ben  jelent  meg  Londonban,  Európaszerte 
óriási  feltűnést  keltve.  Négy  évvel  e  mfive  megjelenése 
után,  1623.  januárjában  halt  meg  és  a  velenczei  köz- 
társaság dogéja  külön  levélben  jelentette  elhunytát  Olasz- 
ország és  egész  Európa  udvarainak. 

Sarpi  majdnem  minden  munkájában  az  egyház  világi 
hatalma  és  a  pápai  absolutismus  ellen  küzdött,  lándzsát 
törve  a  nemzeti  egyházak  mellett,  szabadon  értelmezve 
a  szentírást,  sőt  egyben-másban  a  protestáns  felfogáshoz 
is  közeledve.  Azt,  a  mit  már  Dante  és  Machiavelli  is 
hangoztattak,  a  laikus  államnak  az  egyházzal  szemben 
való  függetlenségét,  ő  rendkívül  széles  látkörű  tudással 
és  a  szabadságért  való  igaz  lelkesedéssel  fejtette  ki 
írásaiban.  A  mi  különösen  főművét  illeti,  az  ép  annyira 
kiváló  a  felhasznált  források  gazdagságánál,  mint  a 
tények  csoportosításánál  és  elrendezésénél  fogva.  Nyelvét 
az  olaszok  némileg  kifogásolják,  egy  kis  pongyolaságot 
vetve  szemére,  de  az  előadás  elevenségét,  ötletességét, 
melegségét  nincsen,  a  ki  el  ne  ismerné.  Azt  a  hibáját 
fel  kell  azonban  említenünk,  hogy  irányzatos  szellemben 
írva  munkáját,  nem  egyszer  súlyosan  vétkezik  a  törté- 
neti tárgyilagosság  ellen,  hivatkozva  olyan  forrásokra, 
melyek  nem  léteznek  és  czéljához  képest  gyakran  még 
a  bizonyító  okiratokat  is  helytelenül,  ferdítctten   idézve. 

A  római  kúria  nem  hagyhatta  válasz  nélkül  a  táma- 

dást  és  egy  tndós  jezsuitát;  Sforza  Pallavicinót  bizta 
meg  a  zsinat  apológiájának  megírásával.  A  Sforzák  híres 
családjának  e  sarja  csak  23  éves  korában  lépett  az 
egyházi  pályára^  a  hol  gyorsan  haladt  előre.  A  Jézus 
rendjébe  30  éves  korában  vétette  fel  magát,  s  aztán  a 
Colle^ium  Romanum  tanára,  később  pedig  tanulmányi 
felügyelője  lett.  VII.  Sándor  pápa  1669-ben  bibornokká 
nevezte  ki  és  számos  fontos  tisztségben  alkalmazta,  míg 
irodalmi  sikerei  a  különböző  akadémiák  részéről  is  szá- 
mos elismerést  szereztek  neki.  Latin  theologiai  munkái 
mellett  olasz  verseket  is  írt,  sőt  egy  Ermenegildo  czímű 
tragédiával  is  tett  kísérletet;  van  egy-két  olasz  nyelvé- 
szeti és  kritikai  munkája  is:  „Elmélkedések  a  párbeszéd 
stílusáról",  „Nyelvtani  figyelmeztetések  azok  számára, 
a  kik  olaszul  írnak"  stb.;  valamint  maradt  egy  kisebb 
történeti  munkája  is,  melyben  VII.  Sándor  pápa  életét 
beszéli  el.  Főműve,  az  „Istoria  del  Concilio  di  Trento" 
1656 — 57-ben  jelent  meg  Róma  városában,  s  ép  olyan 
feltűnést  keltett  mint  Sarpi  könyve,  melynek  361  tény- 
beli hibáját  igyekszik  bebizonyítani.  Ő  is  rendkívül  sok 
új  forrást  használt  műve  megírásához,  kiváltkép  azokat, 
melyek  a  vatikáni  levéltárban  őriztetnek,  s  melyek  alap- 
ján sokszor  ki  is  bírja  mutatni  Sarpi  egyik-másik  állí- 
tásának helytelenségét  vagy  pontatlanságát.  Csakhogy 
ha  irányzatos  volt  Sarpi,  ő  maga  is  az  volt,  s  azokba 
a  hibákba,  a  melyeket  ellenfelének  szemére  hányt,  bele- 
botlott ő  is.  A  pártatlanság  erényével  az  egyik  époly 
kevéssé  dicsekedhet,  mint  a  másik.  Nyelvi  szempontból 
azonban  kétségkívül  Sarpi  munkája  értékesebb  ;Pallavicino 
ékesebben,  simábban  írt  ugyan,  de  míg  amaz  a  közvetlen- 
ség erejével  tudja  magával  ragadni  az  olvasót,  addig  emez 
az    ő    sokszor   kikent-kifent   prózájával    hidegen    hagy. 

Híres  történeti  munkája  e  századnak  Enrico  Caterino 
Davila  könyve  Francziaország polgári  háborúiról:  „Storia 
delle  Guerre  Civili  di  Francia".  Davila  1516-ban  szüle- 
tett és  már  gyermekkorában  Franeziaországba  került, 
a  hol  egy  nagybátyja  a  marsaili  méltóságra  emelkedett. 
18  éves  korában  belépett  a  franczia  hadseregbe  és  csak 
27  éves  korában  hagyta  el  második  hazáját,  hogy  Pá- 
diiában  telepedjék  meg.  Miután  egy  ideig  csak  tanul- 
mányainak élt,  a  velenczei  köztársaság  szolgálatába 
lépett,  s  Candia,  Friaul,  Dalmáczia,  végül  Brescia  kor- 
mányzójaként tett  bizonyságot  nagy  képességeiről.  55  éves 
korában  halt  meg  gyilkosság  áldozataként.  Nagy  mun- 
kája, melynek  első  kiadása  1630-ban  látott  napvilágot, 
II.  Henrik  halálával,  1559-el  kezdődik  és  az  1598-iki 
eseményekig  halad.  Gondos  forrástanulmányok  alapján, 
ha  nem  is  mindig  pártatlanul,  beszéli  el  benne  Franczia- 
ország ama  zivataros  korszakának  történetét,  folyton 
fürkészve  és  legtöbbször  meg  is  találva  a  valódi  okokat. 
Maguk  az  akkori  eseményekbe  beavatott  francziák  is 
ámulva  olvasták  fejtegetéseit,  a  hol  a  tettek  olyan  rugóit 
is  feltárva  látták,  melyekről  azt  hitték,  hogy  senki  sem 
sejthette  őket.  Politikai  éleselméjtiség  dolgában  nem 
hiába  mondták  Gucciardini  örökösének.  Előadása  eleven 
és  gazdagon  színezett,  s  az  olaszok  csak  azt  fi^lalják, 
hogy  a  szerző;  hosszú  ideig  távol  élve  hazájától;  számos 
gallicismussal  rútította  el  írásait. 

Idegen  nemzet  történetével  foglalkozott  a  ferrarai 
Guido  Bentivoglio  is  (1579—1644),  a  kit  már  28  éves 
korában  Flandriába  küldtek  pápai  nuntiusnak,  s  a  ki 
ottani  nyolcz  évi  tartózkodását  arra  használta  fel,  hogy 
anyagot  gyűjtsön  az  1559  — 1607-ig  folyt  németalföldi 
háború  történetének  megírásához.  Munkájának   nemcsak 

az  az  érdeme  van,  hogy  a  helyszinén  tett  tanulmány  alapján 
lehető  hűséggel  adja  elő  ama  véres  harezok  lefolyását, 
melyekkel  Flandria  a  spanyol  jármot  akarta  lerázni ; 
törekedik  a  szereplő  személyeket  jellemezni  is,  mindig 
figyelemmel  van  az  események  okainak  felderítésére  és 
végre  folyékony,  habár  néha  kissé  nagyon  is  virágos 
stílusban  tárja  elő  kutatása  eredményeit.  Egyébiránt  ügy 
ő,  mint  Davila  is  követik  Livius  ama  modorát,  melyet 
a  cinquecento  historikusai  is  magukévá  tettek,  hogy  t,  i. 
koholt  beszédeket  adnak  hőseik  ajkára.  A  mai  olvasó 
ezenkívül  még  a  sok  helyütt  kissé  hosszadalmas  leírá- 
sokon is  megütközik,  melyek  szintén  mindkettejük  műveit 
Tontják. 

Igaz,  hogy  ebben  a  tekintetben  korántsem  tévednek 
abba  a  szélsőségbe,  a  melybe  Daniele  Bartoli,  a  század 
egy  másik  jezsuita  írója  (1608 — 1685),  a  ki  rendjének 
történetét  írta  meg.  Kezdi  Loyola  életrajzán  s  aztán 
elmondja  azt  a  misszionáriusi  tevékenységet,  melyet 
rendtársai  főkép  a  távol  keleten,  Indiában,  Japánban, 
Kínában  kifejtettek,  mindenütt  beleszőve  az  illető  vidék 
leírását,  lakosságának  erkölcseit,  szokásait  stb.  így  aztán 
persze  sok  olyan  részlet  akad  könyvében,  melynek  a 
jezsuita-rend  történetéhez  vajmi  kevés  köze  van,  de  az 
olvasó  szívesen  megbocsátja  e  kitéréseket.  Bartoli  valódi 
művésze  a  leíró  stílusnak,  s  e  részben  versenyezhet  sok 
modern  „naturalistával"  ;  kár,  hogy  ott,  a  hol  lelki  éle- 
tet kellene  rajzolnia,  távolról  sem  birja  megközelíteni 
természetfestéseit.  A  „Jézus-rend  történeté "-nek  stílusát 
némely  olasz  író,  köztük  kivált  Giordani,  követendő 
mintául  állította  az  olasz  il;júság  elé,  s  ha  a  legvirtuó- 
:zabb  leírások  és  a  mindenütt  sima  és  hibátlan  szabatos- 
sága nyelv  valóban  elégségesek  volnának   a   tökélyhez, 

Badó:  Az  olasz  irodalom  története.  II.  o 


66  A  TUDOMÁNY. 

igaza  is  lett  volna.  Bartoli  különben  nemcsak  ezzel  az 
egy  munkájával  szerepel  e  század  legjobb  prózaírói 
sorában.  Kisebb  művei  közt  van  néhány  értékes  nyel- 
vészeti vitairat  is :  „Az  olasz  helyesírásról",  „Arról, 
a  mit  nem  lehet  olaszul  mondani",  „Az  iróemberról" 
stb.,  melyben  sok  a  találó  megjegyzés,  kivált  a  Crusca 
pedánsságai  ellenében.  Nyelvészeti  vitairatoknak  mond- 
juk e  műveket,  mindamellett,  hogy  a  maguk  idejében 
irodalmi  kritika-számba  mentek,  a  minthogy  ama  kor 
legtöbb  bírálója  alig  tett  egyebet,  mint  a  szavak  és 
kifejezések  jó  vagy  rossz  olaszságán  rágódott. 

Az  irodalmi  kritikát,  a  szó  legjobb  értelmében  Trajano 
Boccalini  űzte  (1566 — 1613),  az  egyházi  állam  egy  tiszt- 
viselője, a  ki  részint  mint  városi  kormányzó,  részint 
mint  magasabb  rangú  biró  szolgálta  a  Vatikánt.  De 
késó'bb  a  spanyolok  iránti  gyűlöleténél,  valamint  szabad 
gondolkozásmódjánál  fogva  olyan  rossz  szemmel  nézték, 
hogy  jobbnak  látta  elhagyni  az  örök  várost  és  Velen- 
czében  keresni  menedéket,  az  egyetlen  államban,  a  hol 
akkor  az  inquisitiónak  nem  volt  hatalma.  Itt  azonban 
csak  rövid  ideig  élhetett,  mert  már  egy  évvel  odaérkezte 
után  meghalt,  valószínűleg  gyilkos  kezektől.  Boccalini 
felháborodással  nézte  a  formának  azt  a  túlságos  cultu- 
sát,  mely  a  korabeli  írók  legnagyobb  részének  főhibája 
volt,  és  fennen  hirdette,  hogy  az  irodalomnak  nagy 
erkölcsi  eszmék  szolgálatában  kell  állania.  Maró  gúny- 
nyal fordult  azok  ellen,  a  kiknek  kritizálása  vagy  abból 
állott,  hogy  a  szavakon  nyargaltak,  vagy  abból,  hogy 
Aristoteles  codexe  szempontjából  marasztalták  el  vagy 
mentették  fel  az  írókat.  Függetlenül  minden  előítélettől, 
szabadon  minden  elfogultságtól  vizsgálta  az  irodalmi 
termékeket,  és  észleleteit  annyi  szellemességgel  és  csípős- 

seggel  tndta  előadni,  hogy  e  nemű  írásai  még  ma  is  az 
olasz  irodalom  legjobbjai  közé  tartoznak.  Boccalini  oktató 
czéljai  számára  fantastikus  formát  keresett.  „Eagguagli 
di  Parnasso"-jában  (Hirek  a  Parnassusról)  azt  képzeli, 
hogy  a  Parnassas  hegyén  állandó  tanácskozások  foly- 
nak az  irodalom  dolgai  felől:  egész  kis  parlament  ülé- 
sezik ott,  melynek  élén  maga  Apolló  áll,  tanácskozó 
testületében  pedig  képviselve  vannak  az  elmalt  idők 
legkülönb  szellemei.  Mihelyt  valami  fontos  kérdés  merül 
fel,  Apolló  összehívja  a  testület  tagjait,  meghallgatja  a 
kiküldött  vizsgálóbiztosok  véleményét  s  az  arról  folyó 
vitákat,  aztán  pedig  kimondja  a  döntést,  melyet  írásba 
foglalnak  és  közölnek  a  földi  lakókkal.  így  a  történet- 
írók felől  Livius  referál,  a  politikusok  felől  Tacitus,  a 
szépirodalom  munkásai  felől  Castelvetro  stb.  íme,  pl. 
hogyan  tárgyalja  ez  a  halhatatlan  bíróság  Tasso  esetét. 
A  „Megszabadított  Jeruzsálem""  költője  jelentkezik  Apolló 
szine  előtt  és  hivatkozva  hőskölteményére,  arra  kéri, 
hogy  avassa  fel  őt  is  „halhatatlannak".  A  múzsák  vezére 
a  művet  kiadja  Castelvetrónak  bírálatra,  a  ki  azt  két 
hónapig  magánál  tartva,  végre  akképen  ítél,  hogy  az 
eposzt  nem  lehet  beilleszteni  a  delfi  könyvtár  kitűnő 
műr^i  közé,  minthogy  nincsenek  benne  kellően  meg- 
figyelve Aristoteles  „ Költészettan "-ának  szabályai ;  vissza- 
adja hát,  hogy  igazítsa  ki  a  hibákat,  aztán  nyújtsa  be 
újra.  Tasso  méltatlankodva  Apollóhoz  fordul  és  elmondja, 
milyen  bántalom  érte.  Az  isten  nagy  haragra  lobban  és 
maga  elé  idézve  Aristotelest,  megkérdezi  tőle,  hogyan 
merészelt  törvényeket  diktálni  a  költői  szellemnek,  holott 
ő  semmiféle  nyűgöt  nem  rakott  az  íróknak  és  a  termé- 
szet utánzóinak  genie-jére.  A  szegény  Aristoteles,  a  ki 
megkötözve  áll  a  költőkirály  trónja  előtt,  remegve  véde- 

kezik  ;  mások  tudatlanságáért,  úgymond,  ne  sújtsa  Apolló 
őt,  a  ki  korántsem  abban  az  értelemben  szerzett  szabá- 
lyokat, a  melyet  azoknak  tulajdonítottak;  ő  csak  meg 
akarta  könnyíteni  a  költői  termelést,  megmutatva  azt 
az  utat;  melyen  a  leghíresebb  költők  dicsőséggel  bírtak 
haladni;  különben  pedig  bevallja,  hogy  a  kiváló  szelle- 
mek e  szabályok  lábbal  taposásával  is  fognak  olyan 
míiveket  alkothatni,  melyekből  aztán  ismét  lehet  köve- 
tésre érdemes  új  szabályokat  levonni.  Ilyenféle  keretbe 
öltözteti  Boccalini  az  ő  tanításait  az  irodalom  majd  min- 
den ágát  illetőleg,  itt-ott  el  is  vetve  ugyan  a  sulykot, 
főképpen  midőn  a  forma  tülbecsülőivel  szemben  az 
ellenkező  szélsőségbe  esik,  de  általában  annyi  bölcse- 
séggel  és  annyi  eredetiséggel  foglalva  álláspontot  az 
írók  és  az  irodalmi  műfajok  megítélésében,  hogy  „par- 
nassusi  döntvényeinek"  legnagyobb  része  az  örök  igaz- 
ság értékével  bír. 

A  „Ragguagli"  két  részből  áll,  melyek  mindegyikében 
száz  esetet  tárgyal  a  szerző,  az  irodalmi  kérdések  mel- 
lett itt-ott  politikai  kérdésekre  is  kitérve.  A  „Pietra  del 
Paragone  politico"-ban,  mely  amannak  mintegy  folyta- 
tása, már  csakis  politikai  kérdések  foglaltatnak,  és 
ugyancsak  ezek  alkotják  tartalmát  a  „Bilancia  politica"- 
nak,  melynek  ezek  az  egyes  részei:  „Osservazioni  poli- 
tiche  sopra  i  6  libri  degli  Annali";  „Osservazioni  sopra 
il  I.  libro  deir  Istoria  e  sopra  la  vita  di  G.  Agricola 
di  Tacito"  és  végül:  „Lettere  politiche  ed  istoriche*'. 

Mind  e  munkákban  a  szerző  egy  nagy  czél  érdeké- 
ben küzdött:  függetlennek  akarta  látni  Olaszországot, 
függetlennek  nemcsak  a  spanyol  járomtól,  hanem  min- 
den  idegen  hatalomtól  is.  0  volt  a  legelső  olasz  író, 
a   ki    a  savoyai  ház  fejében  látta  Olaszország  megmen- 

tőjét,  azt,  a  ki  körött  a  nemzet  összes  erőinek  csopor- 
tosulniok  kell;  s  Tassoni  meg  a  többi  hazafias  költők, 
a  kikről  fentebb  szóltunk,  kétségkívül  az  ő  hatása  alatt 
küzdöttek  ugyanez  eszme  mellett.  Boccalini  e  politikai 
iratai  egyébként  az  akkori  kormányzati  formákról  szól- 
nak, ismertetve  és  birálva  herczegségeket  és  köztársa- 
ságokat, még  pedig  annyi  szabadsággal,  hogy  még 
Velenczéről  is,  a  hol  pedig  lakott,  elmondta,  a  mit  kor- 
mányzatában hibásnak  vélt. 

A  művészeti  kritikának  és  a  műtörténetnek  is  voltak 
a  XVII.  században  jeles  művelői.  Filippo  Baldinucci 
(1624 — 1696)  Vasari  munkáját  dolgozta  át  és  bővítette 
ki,  megírta  Bernini  életrajzát,  ismertette  a  rézmetszés 
művészetének  eredetét  és  fejlődését  stb.  Hozzá  sorako- 
zik Carlo  Dati  (1617—1675),  a  ki  régi  festők  életéről 
írt  egy  munkát.  Emennek  főleg  stílusbeli  erényei  van- 
nak,  amannak    nagy   alaposságát  és  jó  ízlését  dicsérik. 

Még  egy  kiváló  egyházi  szónokról  is  meg  kell  emlé- 
keznünk: Paolo  Segneriről  (1624 — 1694),  a  ki,  mint  a 
Jezsuita-rend  tagja,  1665-ben  kezdett  prédikáczióival 
feltűnni.  Sajátságos,  hogy  Olaszország  irodalmában  a 
hítszónoklat  mint  irodalmi  műfaj  csak  ebben  a  század- 
ban jelentkezik,  s  hogy  a  gazdag  cinquecentóban  nem 
termeltj  egyebet,  mint  scholastikus  vitatkozásokkal  é& 
szőrszálhasogatásokkal  tele  dörgedelmeket;  még  az  oly 
buzgó  hitéletfi  trecento  prédikátorairól  is  azt  írják  kor- 
társaik, hogy  beszédük  üres  csacsogás  volt.  Segneri  nem 
az  egyházatyákat  vette  példaképül,  hanem  a  classikus 
irodalom  nagy  szónokait,  a  mi,  ha  a  forma  dolgában 
előnyére  is  vált,  viszont  arra  a  téves  űtra  csábította, 
hogy  mindig  inkább  meg  akart  győzni,  mintsem  meg- 
indítani, inkább  az  okoskodásból  merítette   érveit,   mint 

a  szívből.  A  ki  elolvassa  beszédjeit,  nem  hiszszük,  hogy 
azt  a  lelki  megindulást  érezné,  melyet  a  hitszónoknak 
el  kell  érnie ;  hanem  igenis  fog  gyönyörködhetni  a  beszé- 
dek arányos  szerkezetében,  a  beléjük  szőtt  elbeszélések 
elevenségében,  a  szépen  kicsiszolt  mondatok  harmóniá- 
jában és  eleganeziájában. 


A  XVIII.  SZAZAD. 

III.  FEJEZET. 

AZ  ÁRKÁDIA  KORA. 


1.  §.  Az  újjáébredés. 

Olaszország  története  a  XVIII.  század  első  felében 
éppen  olyan  sivár  képét  mutatja  a  nemzet  életének, 
mint  a  minőt  a  muIt  században  láttunk.  A  félsziget  most 
is  oda  volt  vetve  prédául  az  idegen  hóditóknak,  a  kik 
az  olasz  tartományok  bírása  miatt  egyre  háborúskodtak 
és  békeszerződéseikben  ide-oda  csatolgatták  őket.  Előbb 
a  spanyol  örökösödési  háború  özönlötte  el  az  országot 
katonasággal.  Savoyai  Jenő  berezeg  az  osztrák  dinasztia 
pártjára  állva,  hősiesen  hadakozott  a  franczia  hadsereg 
ellen  s  ezért  a  savoyai  ház  az  1713-iki  békekötés  alkal- 
mával megkapta  egész  Szicziliát,  Monferratót  és  Ales- 
sandriát ;  így  a  hajdan  kis  herczegségből  egyszerre  erős 
és  független  királyság  lett.  Milano,  Nápoly  és  Sardinia 
az  osztrák  császár  jogara  alá  jutottak ;  a  mantuai,  a 
castiglionei,  mirandolai  berezegek  is  elvesztették  kis 
országaikat.  Csakhogy  az  utrechti  béke  által  teremtett 
helyzet    nem    sokáig   tartott.    A  spanyol    király  merész 

ministere.  Alberoni  bibornok  1717-ben  ismét  megkezdte 
a  háborút,  hajóhadat  küldve  Sardiniába,  majd  elfoglalva 
egész  Szicziliát  is.  A  Franczia-  és  Angolország,  Holland- 
és  Ausztriából  álló  négyes  szövetség  útját  állotta  a  spa- 
nyol   hódító    terveknek    és    Olaszország  területén  ismét 
változás  állott  be,  Ausztria  kapván  meg  Szicziliát,  mely- 
nek   elvesztéseért    a    savoyai    családot  Sardiniával  kár- 
pótolták.   A    század    másik    nagy    háborúja,    a    lengyel 
örökösödési    háború    szintén    nem    maradt  nyom  nélkül 
Olaszországban.  1731-ben  kihalván  a  pármai  Farnese-k, 
1737-ben  pedig  a  toszkánai  Mediciek  családja,  most  ez 
a    két    herczegség   lotharingi    Ferenczre,   Mária  Terézia 
férjére  szállott,  a  két  Sziczilia  trónjára  a  spanyol  király 
fia,   don   Carlos  ült,  Savoya  pedig  Tortonával  és  Nova- 
rával   gyarapodott.   Két   évvel    az    1738-iki  bécsi  béke- 
kötés  után,    mely    mind    e   dolgokat   elintézte,  meghalt 
VI.    Károly  osztrák  császár  és  kitört  az  osztrák  örökö- 
södési háború,  melyben  a  Bourbonok  meg  akarnak  osz- 
tozkodni az  íQú  Mária  Terézia  birodalmán.  Ez  a  háború 
is  nagyrészt  Olaszország  területén  folyt,  a  hol  a  savoyai 
ház  segélyt  nyújtott  az  osztrákoknak.  Az  aacheni  béke, 
mely  e  háborúnak  véget  vetett,  ismét  új  területi  alaku- 
lást  vont    maga  után.  Ekkor  keletkezett  a  Parma,  Pia- 
cenza  és  Guastallából  álló  új  herczegség,  melyet  V.  Fülöp 
spanyol  király  hasonnevű  fia  kapott.  Milano  és  Toszkána 
megmaradt   az   osztrák  jogar  alatt,  a  modenai  herczeg- 
ség pedig  franczia  protektorátus  alá  került.  Ennyi  hábo- 
rúskodás   után    Olaszország   sorsa  mégis  elég  tűrhetően 
alakult;  most  is  szét  volt  ugyan  szakítva  egész   csomó 
herczegségre,    királyságra    és    köztársaságra,    de    mégis 
csak  az  egyetlen  Lombardia  volt   idegen   hatalom   pro- 
vincziája,  mert  a  toszkánai  herczegség,    bár   az    osztrák 

uralkodócsalád  kezében  maradt,  mégis  független  volt  a 
császárságtól.  Ilyen  maradt  Olaszország  állapota  1748-tól 
1789-ig,  a  franczia  forradalom  kitöréséig  s  e  hosszú 
béke  tartama  alatt  kezdett  az  ország  újjáéledni. 

A  múlt  század  nagy  reformeszméi  alig  hogy  meg- 
fogantak Francziaország  talajában,  már  Olaszországban 
is  tenyészni  kezdettek.  A  béke,  mely  annyi  idő  után 
végre  ismét  biztosította  az  olasz  tartományok  belnyugal- 
mát,  egyúttal  lehetővé  tette,  hogy  a  Voltaire,  Rousseau 
és  Montesquieu  hirdette  magvak  életre  keljenek  a  két 
Szicziliában  ép  úgy,  mint  Lombardiában,  és  Velenczében 
ép  úgy,  mint  Flórenczben.  Ez  a  négy  tartomány  szolgál- 
tatta a  kor  ideáljainak  leghataltíiasabb  harczosait.  Az 
első  kettőben  inkább  a  tudomány,  a  lagúnák  városában 
és  az  Arno  mellett  a  költészet  fejezte  ki  az  új  igaz- 
ságokat. 

Nápolyban  1759-ben  IV.  Ferdinánd  lépett  trónra  és  a 
melléje  rendelt  kormányzósági  tanács  élén  Tanucci 
állott.  0  neki  köszönhető,  hogy  a  nápolyi  főnemesség 
hatalmi  köre  mind  szűkebbre  szoríttatott,  hogy  a  római 
egyház  praetensiói  mind  erélyesebb  visszautasítást  nyer- 
tek, hogy  a  nép  mindinkább  tudatára  ébredt  hatal- 
mának. A  XVIIL  Bzázad  egyik  legnagyobb  harczát,  az 
állami  hatalomét  az  egyházi  ellen,  sehol  sem  vítták 
akkora  tudományos  apparátussal,  mint  Nápolyban.  Az  ösz- 
szes  ottani  jogtudósok  az  állami  hatalom  függetlensége 
mellett  szállottak  síkra,  s  ép  e  tétel  fontosságánál 
fogva  valamennyi  tudományág  közül  a  jurisprudentiának 
akadt  legtöbb  művelője. 

Lombardiának  a  század  közepétől  fogva  negyven  éven 
keresztül  Firmian  gróf  volt  a  kormányzója,  ez  a  fel- 
világosodott   szellemű    osztrák    politikus,    a  ki  maga  is 

egyik  közvetítője  volt  a  Franeziaországból  beáradó 
reformeszmék  elterjedésének.  Szoros  baráti  viszonyban 
élt  azzal  a  kis  irodalmi  körrel,  mely  a  „CafFlb^  hirlap 
körül  csoportosult,  s  melyről  még  bővebben  kell  majd 
szólannnk. 

De  az  új  eszmék  legnagyobb  mérvben  Toszkánában 
hatottak.  A  mivel  másutt  csak  elméletben  mertek  fog- 
lalkozni, azt  itt  a  gyakorlat  váltotta  fel.  Az  utolsó  Medi- 
cit  lotharingiai  Ferencz  követte  a  trónon  és  már  ő  is, 
de  kivált  utóda  Lipót,  a  legmesszebbre  mentek  az  újí- 
tások behozatalában.  Új  büntető  eodexében  eltörölte  a 
halálbüntetést,  kevesbítette  a  katonaságot,  csökkentette 
az  adókat;  megszüntette  az  inquisitionális  törvényszéket, 
sőt  még  egy  alkotmánytervezetet  is  kidolgoztatott. 
II.  Józsefnek  a  haladásért  vívott  harczában  nem  volt 
nemesebb  követője  Lipótnál. 

Még  egy  országot  kell  megemlítenünk,  mely  már 
földrajzi  helyzeténél  fogva  közelebb  állott  a  franczia 
reformeszmék  talajához :  Piemontot.  A  turini  udvar  már 
századok  óta  majdnem  hű  mása  volt  a  franeziának. 
Ugyanaz  volt  nyelve,  ugyanaz  volt  élvhaj hászata,  ugyan- 
azok voltak  gyengeségei.  A  turini  Palazzo  reale  minia- 
tűré Versaillesnek  látszott.  De  a  Savoya-ház  katonás 
uralma  még  absolutistikusabb  volt,  mint  a  Capeteké. 
A  ííkirály  még  a  polgárok  legapróbb  magánügyeibe  is 
beavatkozhatott ;  ha  valaki  pénzt  akart  kivinni  az  or- 
szágból, ő  felsége  engedélye  kellett  hozzá;  ha  valaki 
Parisba  akart  utazni,  ő  felsége  beleegyezését  kellett 
kikérnie ;  a  könyvcensura  olyan  szigorú  volt,  hogy  még 
testi  büntetéssel  is  sújtották  azokat,  a  kik  vétettek  paran- 
csai ellen.  De  a  piemonti  nép  hegyi  nép  volt:  erős,  bátor 
és    szabadságszerető;    a    franczia    eszmék  ép  az  ő  vér- 

mérsékletüknek  feleltek  meg  leginkább,  a  minthogy 
később;  a  forradalom  után,  a  szabadság  első  fáját  Pie- 
mont  földjén,  Mondoviban  ültették  el.  E  hajlam  a  kény- 
uraskodás súlya  alatt  szenvedélylyé  növekedett :  és  a  mint 
természetszerű  volt,  hogy  Olaszország  apró-cseprő  tar- 
tományait Piemont  vezette  az  egyesülés  felé,  iigy  ter- 
mészetszerű volt  az  is,  hogy  körülbelül  egy  századdal 
e  világtörténelmi  tény  előtt  a  piemontiak  sorában  tűnjék 
fel  Alfieri,  az  az  (ró,  a  ki  az  olaszok  között  a  leghatal- 
masabb előharezosa  volt  a  forradalomnak,  s  egyúttal  a 
nemzet  egyesítésének. 

De  a  XYIII.  század  nemcsak  a  politikai  reformok 
élesztőjét  vitte  be  az  irodalomba,  hanem  útját  egyen- 
gette a  másféle,  tisztán  nyelvi  reformnak  is.  Vissza 
kezdtek  térni  Dantéhez,  s  ez  a  visszatérés  nemcsak 
nyelvi  reformot  jelentett.  Az  emberek  meg  kezdték  érteni 
a  Divina  Commedia  magas  politikai  czélzatait,  úgy  hogy 
a  legnagyobb  flórenczi  példája  a  hazafias  irányköltészet 
izmosodásához  is  hozzájárult. 

így  az  a  század,  melynek  tárgyalásába  fogunk,  főkép 
második  felében  az  eszmék  forrongásának  kora  volt; 
Olaszország  nagy  múltjához  méltóan  vett  részt  abban 
a  küzdelemben,  mely  a  modern  szabadsági  intézménye- 
ket megteremtette;  résztvett  tudósaival,  kiknek  neveit 
az  emberi  műveltség  története  mindig  meg  fogja  őrizni, 
résztvett  költőivel  is,  a  kik,  ha  a  külföldön  kevésbbé 
ismertek  is,  mint  azok  az  óriások,  kikkel  Olaszország  a 
XIII.  és  XVI.  században  élére  állt  az  európai  irodalom- 
nak, de  a  kiknek  neve  annál  szentebb  önnön  nemzetük 
előtt,  melyet  ők  lelkesítettek  új  ösvényen  való  haladásra. 

2.  §.  Az   „Árkádia". 

A  század  költészet  dolgában  rosszul  kezdődött.  Láttak 
az  előző  fejezetekben,  hogy  a  marinisták  ellen  már 
mindjárt  e  rút  divat  lábrakapásakor  kifakadtak  és  hogy 
kivált  Chiabrera  és  Testi  a  régi  classikusokhoz  vald 
visszatérésükkel  jobb  ösvényt  is  mutattak  a  lírának. 
Csakhogy  a  javulásnak,  mely  a  dolog  természeténél  fogva 
már  megkezdődött,  hamarosan  útját  állotta  egy  irodalmi 
társaság,  mely  éppen  a  megromlott  ízlés  gyógyítását 
tűzte  ki  czélul.  Értjük  az  „Árkádiád-akadémiát,  mely 
egy  félszázadon  át  dictatora  volt  az  olasz  szépirodalom- 
nak, és  mely  a  világirodalomra  is  nagy  hatást  gya~ 
korolt. 

Szó  volt  már  Krisztina  svéd  királynőről,  a  ki  lemondva, 
atyja  trónusáról,  Rómába  vonult  vissza  és  ott  a  XVII.  szá- 
zad utolsóelőtti  évtizedében  tudósokból  és  költőkből  áll6 
társaságot  gyűjtött  termeibe,  a  kik  némelyikének  nagyon, 
bőkezű  pártfogója  volt.  A  királynő  kedvencz  poétái 
nagyon  sokat  beszéltek  akkortájt  arról  a  czifra  stílusról, 
melyet  a  marinisták  az  olasz  irodalomban  meghonosí- 
tottak, és  gyakran  hangoztatták  annak  a  szükségét,  hogy 
e  szertelenségek  ellen  tuzzel-vassal  kellene  harczolni. 
Ez  írói  társaság  nem  oszlott  szét  akkor  sem,  a  mikor  a 
svéd  királynő  meghalt ;  össze-összejöttek  és  megmuto- 
gatva egymásnak  szerzeményeiket,  vitatkoztak  irodalmi 
dolgokról.  1690.  tavaszán  tizennégyen  közfilök  oda  sétál- 
tak ki  az  Angyalvár  mögötti  rétségre  s  végignyúlva  a 
gyepen,  egyik  is,  másik  is  elszavalgatta  múzsája  leg- 
újabb termékeit.  A  tájék  gyönyörű  képe,  meg  a  Theo- 
kritos  idilljeire  emlékeztető  „dalverseny"  egyiküket  e  fel- 
kiáltásra lelkesítette :  „Szinte  azt  hiszi  az  ember,    hogy 

mi  ma  újra  élesztettük  Árkádiát !"  S  ez  a  lelkesült  mon- 
dás adta  nekik  az  eszmét  arra,  hogy  az  „Árkádia"  név 
alatt  akadémiát  alkossanak,  melyben  a  társaság  czimé- 
hez  híven,  mindenki  valami  régi  görög  pásztornevet 
yálaszszon,  és  mely  a  pásztorélet  örömeinek  egyszerű 
hangon  való  megéneklésével  ellenképe  legyen  a  dagályos 
marinismnsnak 

íme,  ez  az  „Árkádia^  megalakulásának  története,  úgy 
a   hogy   azt  a  híres  akadémia  történetírója.  Morei  elbe- 
széli és  azóta  minden  irodalomtörténet  ismétli.  Olvasóink 
különben   tudják,  hogy    ez  a  pásztorpoézis  csöppet  sem 
új  dolog  az  olasz  irodalomban;  tudják,  hogy  Boccaccio 
kezdte  „Ameto"-jával,  hogy  azután  a  XV.  század  végén 
a    nápolyi    Sannazaro    folytatta    egy    éppen    „Árkádia'' 
czímfi  regénynyel,  hogy  a  pásztorregények  divatja  átcsa- 
pott Spanyolországba,  Francziaországba  és  Angolországba 
is ;    tudják,    hogy    Tasso    is    egy     pásztorjátékkal,     az 
„Amintá"-val    szerepel    az    olasz    színház    történetében, 
hogy  Guarini  „Híí  pásztor''-át  az  egész  világ  olvasta  és 
dicsérte   stb.   De    a   mit  még  bizonynyal  nem  hallottak, 
és    a    miró'l    az   olasz   történetírók   sem  látszanak  tudo- 
mással bírni,  az  az,  hogy  efféle  „pásztor-akadémia"  már 
száz  esztendővel  az  „Árkádia"  megalakulása  előtt  is  volt, 
még  pedig  Flórenczben,  a  hol  egy   csomó   író    1590-től 
fogva  „Pastori  Antellesi"  (Antellai  pásztorok)  neve  alatt 
gyűlt  össze,  majd  ennek,   majd   annak  a   „pásztor"-nak 
birtokán,   szintén  jobbára    verseket  szavalgatva  és  egy- 
egy  víg  dáridót  csapva.  Nekik  is  mindannyioknak  pász- 
tornevük  volt,    s    az   ifjabb   Michelangelo,  kivel  mint  a 
„Tancia"    szerzőjével   ismerkedtünk    meg,   éppen   azt  a 
nevet   hordta,    melyet    az   „Árkádia"  egyik  alapitója  és 
legelső   elnöke   választott   magának :  Alfesibeo  volt  ő  is. 

Az  „Árkádia**  alig  hogy  megalakult,  elkészítette  tör- 
vénykönyvét, még  pedig  latin  nyelven  és  márványba 
vésve.  De  a  „Tabula",  a  mely  Gravina  híres  jogtudós- 
nak munkája  volt,  tíz  szakaszában  egyebek  közt  azt  a 
bölcs  dolgot  is  tartalmazta,  hogy  „mala  carmina  ne 
pronuncientur",  „rossz  versek  ne  olvastassanak  fel", 
a  mit  mindenesetre  könnyebb  egy  irodalmi  társaság 
alapszabályaiban  kimondani,  mint  a  tagokkal  végre  is 
hajtatni.  Különösen  az  „Árkádia**  akadémiában  nehé'^ 
volt  ennek  a  szakasznak  tiszteletben  tartása,  minthogy 
mindjárt  a  következő  paragrafus,  a  8-dik,  szórói-szóra 
ezeket  mondja:  „In  coetu  et  rebus  arcadicis  pastoribus 
mos  perpetuo,  in  carminibus  autem  et  orationibus,  quan- 
tum  res  fért,  adhibetur**.  Magyarul:  „Az  Árkádia  össze- 
jöveteleiben és  minden  dolgában  mindvégig,  a  versekben 
és  szónoklatokban  pedig  a  mennyire  csak  lehet,  a  pásztori 
szokások  követendők**.  Az  Akadémia  tehát  nemcsak  azt 
szabta  meg  tagjainak,  hogy  pásztornevet  válaszszanak, 
hogy  az  éveket  olympiadok  szerint  számítsák  és  több 
ily  nevetséges  formaságokat,  hanem  azt  is  megkívánta, 
hogy  verseik  tárgyait,  képeit,  hasonlatait  lehetőleg  a 
pásztorélet  köréből  vegyék.  Világos,  hogy  oly  intézmény, 
mely  ilyen  balga  módon  akar  nyűgöt  rakni  az  egyesek 
költői  tehetségére,  már  alapjában  véve  el  van  hibázva 
és  az  egyik  mesterkéltség  ellen  küzdve,  az  irodalmat 
egy  másféle  mesterkéltség  kátyújába  dönti.  Hanem  azért 
az  Árkádia  hamar  népszerűségre  tett  szert  Olaszország- 
ban. Először  csak  római  patríciusok  és  praelatusok  ipar- 
kodtak magukat  felvétetni  a  díszes  gyülekezetbe,  később 
aztán,  mikor  az  akadémia  fiókokat  alapított  az  egész 
olasz  hazában,  a  tagok  száma  napról-napra  nőtt,  úgy 
hogy  nemsokára   1300,   mondd   ezerháromszáz   árkádiai 

poéta  zengicsélése  verte  fel  az  olasz  Parnassust.  A  római 
központ  eleinte  egyes  főurak  parkjaiban  tartotta  össze- 
jöveteleit, később  aztán,  1726-ban  L  János  portugál 
király  bőkezűségéből  külön  otthont  alapított,  még  pedig 
a  Jauiculus  hegyén,  a  hol  még  ma  is  mutogatják  a 
pásztorok  berkét;  a  „Bosco  Parrasio"-t.  Mert  az  akadé- 
mia még  ma  is  fennáll  Olaszországban,  igaz,  hogy  csak 
mint  a  római  társadalom  pápapárti  kisebbségének  jelen- 
téktelen gyülekezete,  mely  megelégszik  azzal,  hogy  telente 
néhány  felolvasó-estélyen  szórakoztatja  tagjait  és  az 
esetleg  meghívott  idegeneket. 

De  ne  vélje  senki,  hogy  az  Árkádia  oly  nagy  csa- 
pás volt  Olaszország  irodalmára,  mint  azt  sokan  el 
akarnák  hitetni.  Úgy  volt  ezzel  az  írói  társasággal  is, 
mint  annyi  mással,  hogy  talán  mint  társaság  nem  sok 
jót  művelt,  hanem  a  ki  sorra  veszi  a  társaság  egyes 
tagjait,  azt  fogja  látni,  hogy  közűlök  nagyon  sokan 
igen  értékes  munkákkal  gyarapították  az  irodalmat. 
Természetes,  hogy  az  ilyen  „akadémia^,  mely  annyira 
bőkezűen  osztja  a  tagsági  diplomákat,  nem  teremthet 
egyszerre  ISOO  poétát,  hanem  azt  a  néhány  jó  költőt, 
a  kik  akkor  is  voltak,  nem  rontotta  el  az  a  körülmény, 
hogy  őket  is  beírták  a  pásztorok  lajstromába.  Hiszen 
a  mint  meg  fogjuk  látni,  „árkádiai^  volt  maga  Parini 
is,  Olaszország  egyik  legnagyobb  szatirikusa,  sőt  még  a 
zordon  tragikus,  Alíieri  sem  hiányzott  az  árkádok  sorá- 
ból. Maguk  az  alapítók  között  is  volt  néhány  jeles  tehet- 
ségű férfiú,  a  kik  nem  helyeselték  azt  az  irányt,  melybe 
a  többség  az  akadémiát  vitte.  Ott  volt  mindenekelőtt 
a  már  említett  Gravina,  a  törvénytábla  szerzője,  a  ki 
már  az  akadémia  fennállásának  első  évében  szakadást 
is  provokált.  Gravina  nem  ügy  képzelte  a  dolgot,  hogy 

az  árkádok  csupa  tej-  és  csnpa  méz-poézist  űzzenek,  nem 
helyeselte  az  édeskésséget,  a  csinált  naivságot.  mely 
nagyon  közel  járt  a  gyermekes  bárgyusághoz,  nem  tet- 
szett neki  az  a  sok  szonettecske;  madrigálocska,  áriácska 
stb.,  melyekkel  a  pásztor  urak  telezengték  füleit^  és 
csakhamar  elkedvetlenedve,  néhányadmagával  ott  hagyta 
az  elnököt,  Crescimbenit  és  az  ezzel  tartó  többséget. 
Természetes,  hogy  e  többség,  az  árkádok  nagy  tömege, 
&  gy^^g^y  dilettáns  poéták  sorából  került  ki. 

Ha  ez  árkádok  nagy  tömegét  összehasonlítjuk  a  mari- 
nisták  hadával,  valóban  nehezünkre  esik  eldönteni,  melyik 
félnek  költészete  Ízléstelenebb?  Amazok  felfütták  a  dol- 
gokat, ezek  agyonlapították,  amazok  dörgedelmes  han- 
gon kiabáltak,  ezek  mindig  lágy  mollban  suttogtak. 
A  helyett,  hogy  valóban  a  természet  kebelére  tértek 
volna  vissza  és  abból  merítették  volna  ihletüket,  mint 
a  classikus  irodalom  nagy  pásztori  költői,  ők  a  cinque- 
cento petrarkistáihoz  fordultak  s  ezek  közfii  főleg  Con- 
stanzo  modorát  hirdették  követendőnek;  arról  írtak 
commentárokat,  annak  verseiből  vonták  le  a  költészet 
szabályait.  így  az  egyik  irány  is,  a  másik  is  csak  szol- 
gai utánzás  volt,  és  a  kettő  közti  különbség  csak  jelen- 
téktelen külsőségekre  szorítkozott.  De  a  marinismus  talán 
mégis  nagyobb  költői  tehetséget  igényelt,  mint  az  arka- 
dismus ;  amazok,  kik  szertelen  képekkel  dolgoztak,  leg- 
alább megerőltették  a  képzelőtehetségüket,  emezek  az  ő 
czukrosvíz-enyelgéseikkel  és  lagymatag  szellemeskedé- 
seikkel  olyan  könnyűvé  tették  a  versírást,  hogy  jófor- 
mán mindenki  képesnek  érezhette  magát  felpattanni  a 
Pegasusra.  Egy  haragos  olasz  kritikus,  a  kiről  még 
később  lesz  alkalmunk  szólani,  a  piemonti  Baretti, 
^eunuch-költészet"-nek  mondta  ezt  az  egész  lírát,   s   ez 

az  elnevezés,  mindig  csak  az  árkádok  tömegéről  szólva, 
találó  is  volt. 

De  a  mily  igazságtalanság  volna  tagadni,  hogy  a 
XVIII,  század  első  felének  költői  nem  vonhatók  egy 
kalap  alá :  ép  oly  hiba  volna  elhallgatnunk  azt,  hogy  a 
pásztori  akadémiának  bizonyos  tekintetben  jó  hatása 
is  volt  az  olasz  műveltség  fejlődésére.  Azok  a  fiókkörök, 
melyeket  az  „Árkádia^  az  egész  olasz  hazában  létesített^ 
igaz,  hogy  meglehetős  henye  dolgokkal  foglalkoztak,  de 
mégis  csak  megvolt  az  az  érdemük,  hogy  az  olaszokban 
megerősítették  a  nemzeti  összetartozás  érzetét.  A  római 
írók  ilyenformán  összeköttetésbe  léptek  a  milánóiakkal, 
velenczeiekkel,  nápolyiakkal,  és  míg  a  területi  beosztás 
és  a  politika  hercze-hurczái  szétválasztották  az  egyes 
olasz  államok  lakóit,  az  irodalom  ismét  egyesíteni  kezdte 
őket.  Másik  nagy  előnye  volt  az  Árkádiának  az  is^  hogy 
kebelében  teljesen  demokratikus  egyenlőség  uralkodott; 
befogadtak  oda  mindenkit,  a  kinek  habár  szemernyi 
tehetsége  is  volt  az  irodalomhoz.  így  összekerült  ott  a 
szegény  nevelőcske  a  gazdag  főúrral,  a  szurtos  reve- 
rendája falusi  káplán  a  dúsgazdag  bibornokkal;  s  ha 
a  XVIIL  század  reform  eszméi  olyan*  gyorsan  bírtak  tért 
hódítani  Olaszországban,  ha  kivált  a  főúri  körök  olyan 
szívesen  közeledtek  a  polgári  osztályhoz,  ez  nem  kis 
részben  tudható  be  az  Árkádiának.  A  pásztori  költészet 
egyébként  nem  éreztette  rossz  hatását  sem  az  elbeszélő; 
sem  a  drámai  költészetben;  csak  a  lírát  infieziálta, 
a  mely  —  ezt  nagyon  jól  tudjuk  —  az  olasz  trouba- 
durok  óta  folyton  abban  az  eredendő  bűnben  szenvedett, 
hogy  hajlott  a  mesterkéltség  felé.  Hisz  már  akkor,  midőn 
a  Laura  dalnokának  költészetét  ismertettük,  meg  kellett 
jegyeznünk,    hogy    az    olasz    lírának    mindig   az  volt  a 

B  a  d  ó :  Az  elasz  irodalem  története.  II.  ^ 

főbaja,  hogy  egész  a  legújabb  időkig  nem  bírt  szaba- 
dulni a  „petrarkismns"  bűneitől;  pedig  az  arkadismus 
is  csak  a  petrarkismusnak  volt  egyik  formája. 

Az  „Árkádia**  első  elnökéről,  Gian  Maria  Crescimbeni- 
ről  (1663—1728),  a  ki  38  esztendőn  át  viselte  e  méltó- 
ságot, nem  sok  mondani  valónk  van.  Ez  a  tudós  római 
kanonok,  noha  nem  kevesebb,  mint  kilencz  kötetre  való 
verset  adott  ki,  mégis  csak  az  irodalomtörténészeket 
érdekelheti,  a  kik  becses  anyagot  találhatnak  az  ő  külön- 
böző prózai  munkáiban,  s  főkép  az  „Istoria  della  volgar 
poesia"-ban,  melyben  igen  sok  életrajzi  adat  és  tömér- 
dek munkaczím  van  felsorolva,  de  kellő  kritika  és  kellő 
pontosság  hiján.  ;,L' Arcadia"  czimn  munkája  is  csak  iro- 
dalomtörténeti szempontból  érdekes,  a  mennyiben  itt  a 
társaság  megalapításának  és  első  hét  évének  történetét 
mondja  el  roppant  pedanteriával. 

Sokkal  kiválóbb  alak  volt  Gianvincenzo  Gravina 
(1664—1718),  a  ki,  mint  már  említettük,  megírta  az  új 
társaság  törvénytábláját.  Fiatal  korában  Nápolyban  jogot 
tanult  és  hírét  első  sorban  jogtudományi  munkáinak  is 
köszönheti,  melyek  közül  az  „Origines  Juris  Civilis"  a 
jogtörténet  tudományában  szinte  korszakalkotó  fontos- 
ságú volt.  E  munkája  alapján,  mely  legelőször  vitte  be 
a  philosofiai  szellemet  a  római  jog  történetébe,  és  mely 
forrásul  szolgált  Montesquieunek  is,  számos  németországi 
egyetem  hítta  meg  tanárul ;  de  ő  nem  hagyta  el  hazá- 
ját és  mint  a  római  „Sapienza^^  professzora  halt  is  meg. 
Szépirodalmi  munkássága  csekély  értékű;  néhány  eklo- 
gája  és  római  tárgyú  tragédiája  inkább  tudósnak,  mint 
költőnek  a  művei.  Annál  jelentékenyebb  volt  az  a  mun- 
kálkodás, melyet  a  kritikai  irodalom  terén  kifejtett. 
„Della  ragion  poetica"  (A  költészet  törvényeiről)   czimn 

könyvét  sokan  még  ma  is  a  legjobb  olasz  aesthetikai 
munkának  tartják,  s  ha  e  dicséret  talán  túlzott  is,  annyi 
mindenesetre  áll;  hogy  Gravina  többnyire  ép  annyi  tudás- 
sal, mint  jó  Ízléssel  tárgyalja  benne  az  olasz  irodalom 
egyes  kiváló  alkotásait.  Főkép  a  drámaírás  törvényeivel 
foglalkozott  sokat,  és  alaposan  ismerve  a  görög  tragé- 
diát, nagyon  tanulságosan  fejtegette  Guidi  egy  rossz 
szomornjátékának,  az  „Endimion^-nak  fogyatkozásait, 
írt  a  tragédia  elméletéről  is  egy  könyvet,  melyet  néme- 
lyek az  első  lépésnek  tartanak  az  olasz  tragédia  újjá- 
élesztésére. Gravinával  különben  még  találkozni  fogunk 
későbben  is,  még  pedig  mint  az  olasz  melodráma  leg- 
nagyobb mesterének,  Metastasiónak  nevelőatyjával. 

Ámde  sem  Crescimbeni;  sem  Gravina  nem  tekinthetők 
az  árkádiai  költészet  képviselőinek,  s  talán  inkább  helyén 
való  lett  volna,  ha  nem  is  itt,  a  hol  a  líráról  kivánunk 
szólani,  hanem  a  tudomány  művelői  közt  emlékeztünk 
volna  meg  róluk.  Az  árkádok  leghíresebb  lírikusa  Giam- 
battista  Zappi  volt  (1667 — 1719),  a  ki  maga  is  a  tár- 
sulat alapítói  közé  tartozott.  Még  akkor  csak  27  éves 
Tolt  ugyan,  de  már  szinte  veterán  költőnek  tekintették; 
afféle  csodagyermek  lévén,  már  13  éves  korában  letette 
az  ügyvédi  doctorátust  s  már  20  éves  korában  szerepelt 
a  római  irodalmi  életben.  íme  egy  szonettje,  mely  valódi 
prototypusa  az  árkádiai  modorosságnak :  „Hajnal  felé 
álmodtam,  s  úgy  rémlett  nekem,  mintha  átváltoztam 
volna  kis  kutyuskává;  azt  álmodtam,  hogy  nyakam 
körött  szép  lánczot  hordok  és  keblem  közepén  hószínű 
<i8Íkot.  Egy  réten  voltam,  a  hol  nimfák  válogatott  kará- 
ban Cloris  is  ült;  én  benne,  ő  én  bennem  gyönyörkö- 
dött. S  így  szólt :  „Szaladj,  Lesbino" ;  s  én  szaladtam. 
Poly tattá :  „Hol  hagytad  az  én  Tirsisemet,  a  te  Tirsise- 

det?  Hova  ment?  Mit  csinál?  Mit  csinálsz  te?**  Én  ugatva 
jártam  körülötte  és  azt  akartam  mondani:  Én  vagyok. 
Ő  ekkor  ölébe  vett,  én  két  lábra  álltam,  ő  szép  ajkát 
az  enyém  felé  közelítette,  s  mikor  meg  akart  csókolni, 
felébredtem!"  Egyébként  igaz,  hogy  Zappi  az  efféle 
Ízléstelen  bárgynságok  mellett  irt  néhány  igazán  szép 
verset  is ;  főkép  a  leiró  és  elbeszélő  szonettet  kultiválta 
szerencsével,  s  noha  ily  versek  már  a  cinquecento  köl- 
tészetében is  akadnak;  kétségtelen,  hogy  ő  fejlesztette 
tovább  ezt  a  műfajt,  melyet  éppen  a  legújabb  franczia 
lírában  oly  nagyon  felkaptak.  Zappinak  volt  egy  híres 
szépségű  felesége.  Faustina  Maratti,  a  nagy  festő  leánya, 
a  ki  szintén  verselgetett ;  az  ő  szalonjuk  volt  az  akkori 
római  irodalmi  élet  középpontja. 

Francesco  Lemene  (1634 — 1704),  eleinte  a  marinisták 
modorában  verselgetett,  hogy  későbben  ő  is  az  árkádok 
pásztorkunyhójába  térjen  és  édeskés  szonettjeivel  és 
madrigáljaival  túl  tegyen  Zappin  is.  íme  egy  eflféle  ma- 
drigálja:  „Kezével,  mely  túltesz  a  hónak  fehérségén,  az 
én  gyönyörű  hölgyem  egy  czukorból  késztilt  szívet  adott 
nekem.  Elfogadtam  az  imádott  ajándékot,  feléje  fordítva 
sóvár  szemeimet  és  mosolygó  ajakkal  ezt  mondtam 
neki:  Oh  édes  szívem!"  Az  eflféle  úgynevezett  szelle- 
mességek mellett  Lemene  írt  számos  vallásos  verset  is^ 
melyekben  a  fenség  helyét  dagály,  a  mélység  helyét 
homályos  theologiai  subtilizálások  foglalják  el. 

Feleslegesnek  tartjuk  e  lapokat  még  egy  sereg  jelen- 
téktelen árkádiai  pásztor  nevével  megtölteni,  s  azért 
beérve  e  két  korifeus  említésével,  áttérünk  azokra  a 
költőkre,  a  kik,  ha  az  Árkádia  kötelékébe  tartoztak  is, 
mégis  többé-kevésbbé  távolodtak  annak  sablonjaitól. 
Ilyen  volt  mindenekelőtt  Paolo  Antonio  RoUi  (1687—1765), 

a  ki  Rómában  született  u^van,  hanem  élete  javarészét 
Angliában  töltötte.  Egy  lord  Steers  nevű  angol  főúr 
ngyanis  annyira  megkedvelte,  hogy  elvitte  magával  Lon- 
donba, a  hol  a  királyi  család  olasz  nyelvmestere  és 
később  a  kir.  tudóstársaság  tagja  is  lett.  1747-ben  dicső- 
séggel és  anyagi  jayakkal  megáldva,  visszatért  hazájába 
és  Todiban  telepedett  meg.  a  hol  aztán  gondtalan  jólét- 
ben élt  egész  haláláig.  Rolli  Angliában  főkép  mint  opera- 
librettók írója  szerzett  sok  tisztelőt ;  rendkívül  melodiosus 
versei  csakugyan  nagyon  alkalmasak  voltak  a  meg- 
zenésítésre, hanem  mint  színdarabok  e  művei  nem  igen 
különböznek,  az  operaszövegek  ama  mérhetetlen  töme- 
gétől, melyek  a  XVII.  század  óta  elárasztották  Olasz- 
országot. A  verselésben  való  virtuozitás,  nyelvének  édes 
lágysága  nagyon  népszerűvé  tették  apró  canzonettáit, 
melyek  némelyike  még  ma  sem  vesztett  kedves  frisse- 
ségéből. Igaz,  hogy  kicsit  édeskések,  de  ezt  a  hibájukat 
szinte  feledteti  az  emberrel  könnyedségük,  harmóniájuk 
bája.  Rollinak  nagy  érdeme  volt  azonfelül,  hogy  ő  is 
résztvett  ama  néhány  olasz  író  munkájában,  a  kik  ez 
időtájt  hazájukat  a  külföldi  irodalom  remekmfíveivel 
akarták  megismertetni.  így  lefordította  angolból  Milton 
„Elveszett  paradicsom*' -át  még  pedig  az  olasz  műfor- 
dításokban egészen  szokatlan  hűséggel;  átültette  Racine 
„Esther"-ét  és  „Athalie^'-ját,  valamint  néhány  tudomá- 
nyos prózai  munkát  és  egyet-mást  a  latin  és  görög  köl- 
tőkből is.  Az  utóbbiak  között  Anacreonnal  foglalkozott 
legszívesebben,  a  kit  rosszul  fordított  ugyan,  valószínű- 
leg másodkézből,  de  annál  inkább  meg  tudott  közelíteni 
eredeti  verseiben. 

Eustachio   Manfredi   (1674 — 1739),   a  ki  mint  mathe- 
matikus  és  csillagász  európai  hírre  vergődött,  és  a  párisi 

és  londoni  akadémiák  tagságát  is  megszerezte,  verseiben 
nem  hagyta  ugyan  el  az  Árkádia  tárgykörét,  de  meg- 
matatta, hogy  az  apácza*felszentelések,  doktorrá  avatá- 
sok, házasságok,  születések  és  halálozások  alkalmára 
írott  költeményekben  is  távol  lehet  maradni  a  banális 
ürességektől  és  ^mélyen  szántani^.  Csakhogy  neki  is 
az  a  hibája,  a  mi  a  legtöbb  tudós  lirikusé:  tartalmas, 
de  többnyire  száraz;  korrekt,  de  többnyire  színtelen. 

Az  árkádok  költészetében  szinte  új  iskolát  alapított 
Carlo  Innoeenzo  Frugoni  (1692—1768).  Míg  Zappi  a 
szonettben  s  Rolli  a  canzonettákban  aratta  sikereit,  ő 
a  rím  nélküli  verseknek,  a  verso  scioltoknak  szerzett 
becsületet.  Frugoni  Gennában  született  patrícius  család- 
ból, a  mely  az  egyházi  pályára  szánta.  Eleinte  szerze- 
tes, később  világi  pap  volt,  s  mikor  Pannában  a  Bour- 
bonok jutottak  uralomra  (1749),  udvari  költő,  színházi 
felügyelő  és  a  szépművészeti  akadémia  titkára  lett.  Ér- 
dekes példája  az  olyanfajta  felszínes  költői  tehetségek- 
nek, a  minők  minden  korban  akadnak,  s  a  melyeknek 
egyébként  alig  van  más  erényök,  mint  hogy  csodás 
könny  fiséggel  ontják  a  csillogó  köntösű  verseket;  ha  az 
ember  hallgatja  őket,  szinte  kápráztatnak  az  egymást 
kergető  képek  halmazával;  de  a  ki  figyelmes  olvasás 
útján  akarja  őket  megismerni,  rögtön  látja,  hogy  a  sok 
czifra  tiráda  alatt  mekkora  az  üresség.  Olaszország  min- 
dig bőviben  termelte  az  eflféle  tehetségeket,  melyek  mint 
improvvisatore-k  (rögtönző  költők)  sokszor  nagy  hírre 
tettek  szert.  Éppen  ebben  a  korban,  melyről  szólunk, 
egyiküket,  Bemardo  Perfettit  a  Capitoliumon  meg  is 
koszorúzták.  Csakhogy  Frugoni  nem  a  színházak  közön- 
sége előtt  produkálta  rögtönző  tehetségét,  hanem  leírta 
és   kinyomatta    szerzeményeit.    Tömérdek    versei  .közt. 

melyek  tíz  kötetben  láttak  napvilágot,  alig  van  egy  is, 
melyet  ha  az  ember  elemezni  akar,  ne  mutatkoznék  fel- 
fújt hólyagnak.  De  a  felületes  közönség  —  és  az  olva- 
sók legnagyobb  része  mindig  az  —  roppantai  megcso- 
dálta e  verseket,  és  Frugoni  egy  ideig  mint  egy  sarkcsillag 
tündökölt  az  olasz  költészet  egén :  mindenki  szeme  feléje 
fordult.  Kivált  az  ő  rím  nélküli  hendecasyllabusait  cso- 
dálták, a  melyekben  az  annyira  zengzetes  canzonetták 
elleni  visszahatás  nyilvánult.  Emezekben  a  melódia  mel- 
lett szinte  elfeledték  a  tartalmat,  s  azért  Frugoni  meg 
akarta  mutatni,  hogy  a  líra  nemcsak  a  csengő-bongó 
külsővel  hathat,  s  hogy  rím  nélküli  sorokban  is  érvé- 
nyesülhet a  dallamosság.  így  aztán  az  Annibal  Caro 
híres  Aeueis-fordítása  óta  majdnem  egészen  elhanyagolt 
versi  scioltikat  ismét  divatba  hozta  és  valóban  nume- 
rosusakká  is  tette ;  de  ha  a  túlságos  rím-csilingelésnek 
némileg  útjába  is  állott,  azt  a  másik,  nagyobb  czélját, 
hogy  a  költészetet  tartalmilag  is  emelje,  már  el  nem 
bírta  érni.  Ha  nem  is  írt  kis  kutyuskákról,  mint  Zappi, 
de  bármiről  írt,  mindig  nagyon  keveset  mondott. 

Frugoni  példájára  a  velenczei  Francesco  Algarotti 
(1712 — 1764)  is  a  „verso  scioltajo"-k  táborába  állott. 
Mint  a  már  említett  Manfredi  tanítványa,  foglalkozott 
fizikával,  anatómiával,  majd  a  hadászatra,  a  művészet- 
történetre, a  nyelvészetre  adta  magát,  a  mellett,  hogy  a 
szépirodalomban  is  már  korán  próbálgatta  szárnyait. 
Húsz  éves  korában  elment  Parisba,  a  hol  megismerke- 
dett Voltaire-rel,  a  kinek  be  is  mutatta  egyik  legelső 
munkáját,  melyben  a  Newton  elméletét  törekedett  köny- 
nyed,  „asszonyoknak  való"  formában  megismertetni. 
A  nagy  franczia  azt  mondta  róla,  hogy  Galilei  óta  senki 
sem   tudott   olyan   élvezetes   formában   oktatni,   mint  ő. 

Francziaországból  Algarotti  elment  Londonba,  majd 
Pétervárra,  később  pedig  Poroszországba,  a  hol  nagyon 
megszerettette  magát  az  akkor  még  csak  trónörökös 
Nagy  Frigyessel.  Később  ez,  mikor  kormányra  lépett, 
rögtön  magához  hitta  és  az  olasz  poétának  jelen  kellett 
lennie  a  koronázás  ünnepén  is,  melyen  grófi  czimmel 
ruházták  fel.  Pár  évig  ott  is  lakott  a  berlini  ndvamál 
és  csak  1754-ben  tért  vissza  Olaszországba.  Itt  előbb 
Velenczében,  majd  Bolognában  tartózkodott,  végre  pedig 
Pisában  keresett  enyhülést  ama  sülyos  mellbajában, 
a  mely  aztán  életét  is  kioltotta.  Nagy  Frigyes,  a  ki 
mindvégig  megőrizte  iránta  való  szeretetét,  maga  állít- 
tatott neki  síremléket,  melynek  feliratát  is  maga  szer- 
kesztette :  „Algarotto,  Ovidii  aemulo.  Newtoni  discipulo^ 
Fredericus  rex".  E  külső  sikerekben  oly  gazdag  írói 
pályafutás  semmit  sem  hagyott  hátra,  a  mi  maradandó 
értékű  volna.  Hanem  azért;  mégis  hálátlanság  az  olasz 
irodalomtörténészek  némelyike  részéről,  hogy  semmibe 
sem  veszik  Algarotti  számos  kisebb-nagyobb  értekezését, 
melyekkel  a  tudomány  népszerűsítésén  fáradozott.  írt 
az  építészetről,  a  festészetről,  a  zenedrámáról,  Horatius- 
ról,  Róma  királyairól,  az  Inkákról,  a  kereskedésről  s 
még  töméntelen  más  tárgyról,  s  mindenből,  a  mit  írt, 
tanulhattak  kortársai.  Oroszországról  írt  úti  levelei  még 
most  is  érdekesek;  előadásmódja  kellemes  és  eleven, 
és  kivált  az  idegen  olvasó,  a  ki  nem  olyan  érzékeny 
Algarotti  gallicismusai  iránt,  szívesen  fogja  őket  forgatni. 
A  mi  verseit  illeti,  melyeknek  révén  itt  foglalkoztunk 
vele,  azok  egy  cseppet  sem  árkádikusak ;  jobbára  igény- 
telen költői  levelek,  melyek,  ha  nyelvtisztaság  tekinte- 
tében szintén  sok  kívánni  valót  hagynak  hátra,  de 
egyébként,  mint  egy  szeretetreméltó  egyéniség  közvetlen 

megnyilatkozásai  több  dicséretet  érdemelnének,  mint 
a  mennyiben  általában  részesítik  őket.  Kortörténeti  szem- 
pontból is  érdekesek,  majdnem  ugyanoly  mérvben,  mint 
az  az  óriási  levelezés,  melyet  kora  legkiválóbb  alakjai- 
val folytatott,  s  a  mely  összegyűjtött  munkáinak  teljes 
kilencz  kötetét  foglalja  el. 

Az  „Árkádia"  költőivel  kapcsolatban  kell  megemlé- 
keznünk végre  Metastasióról,  a  ki,  mint  RoUi,  szintén  a 
canzonetta  terén  aratta  babérjait,  de  a  mellett  a  virág- 
zás legnagyobb  fokára  juttatta  azt  a  specziálisan  olasz 
műfajt  melyet  a  XVI.  század  végén  a  flórenczi  Ottavio 
Rinuccini  és  Jacopo  Peri  alapítottak:  értjük  a  melo- 
drámát. 

3.  §.  Metastasio. 

Midőn  az  opera  keletkezéséről  szóltunk,  említettük, 
hogy  az  új  műforma,  melyet  a  zene  és  költészet  nászá- 
ból születettnek  szoktak  mondani,  hihetetlen  gyorsaság- 
gal hódított  teret  nemcsak  Olaszországban,  hanem  egész 
Európában  is.  Már  a  XVII.  század  első  tizedében  egész 
sereg  operaénekes  volt  Olaszország  ünnepeltje,  s  az  új 
színházak,  melyeket  építettek,  majdnem  kivétel  nélkül 
e  művészet  szolgálatában  állottak.  Mazarin  átplántálta 
az  olasz  operát  Francziaországba  ;  Bécsben,  Drezdában. 
Münchenben,  Hannoverben,  Berlinben,  Salzburgban  olasz 
költőket  és  olasz  zenészeket  szerződtettek ;  Angliában  is 
előbb  vegyes  nyelvű,  olasz  és  angol  operaelőadásokat 
rendeztek,  de  későbben  itt  is  a  tisztán  olasz  nyelvű 
opera  ütötte  fel  sátorfáját.  A  XVII.  század  ez  operái 
nem  a  jóízlés  termékei  voltak.  A  szövegben  történeti  és 
mithologikus  tárgyak  voltak  összezagyvalékolva  az  olasz 

commedia  delP  arte  maskaráival.  A  képteleiinél  képte- 
lenebb mesékben  csak  arra  figyeltek,  hogy  minél  több 
dolga  akadjon  a  színházi  díszlet-mesternek  és  a  gépész- 
nek; rendkívül  szerették  a  tündéries  átváltozásokat,  a 
nagy  embertömegek  felvonulását,  állatok,  kivált  mese- 
beli szörnyetegek  szereplését  —  egy  szóval  e  darabok- 
hoz a  józan  észnek  minél  kevesebb  köze  volt,  s  nem 
sokkal  magasabb  színvonalon  állottak,  mint  azok  a  nagy 
tömegeket  szerepeltető  látványosságok,  melyekkel  manap 
a  ezirkuszok  szokták  előadásaikat  befejezni.  Zene  tekin- 
tetében is  meglehetősen  kezdetleges  alkotások  voltak; 
a  hangszerelésről  még  alig  lehetett  szó,  az  áriák  nehéz- 
kesek voltak,  s  az  énekes  teljhatalommal  változtatott 
az  elébe  irt  ^ótán.  De  a  műfaj  két  eleme  közül  mégis 
a  zene  volt  az  első,  a  mely  nemesbült  és  nemesbtilésé- 
ben  magával  vonta  a  másikat  is,  a  költészetet.  A  XVII. 
század  végén  támadt  néhány  zeneszerző,  a  kik  a  dal- 
lamnak kerekebb,  tisztább  formát  tudtak  adni,  a  kik  a 
recitativ  részt  is  kivetkőztették  régi  feszességéből  és 
unalmasságából,  a  kik  a  hangszerkiséretet  kifejezőbbé 
téve,  emelték  fontosságát,  végre  az  énekestől  is  többet 
kívántak,  mint  hangbeli  erőt,  hanem  egyúttal  ízlést  és 
iskolázottságot  is.  E  zeneszerzők,  Scarlatti,  Bononcini^ 
Pistocchi,  nem  lehettek  megelégedve  az  olyan  szöveg- 
könyvvel, a  mely  hemzsegett  a  szertelenségektől,  a  mely 
tele  volt  dagályossággal;  egyszerűségre  és  igazságra 
törekedvén  a  zene  kifejezésében,  az  egyszerűséget  és 
igazságot  keresték  a  versben  is.  S  ez  úton  egy  tudós 
jött  segítségükre,  a  ki  sokféle  egyéb  munkája  között 
tán  éppen  ezzel  törődött  legkevesebbet,  a  ki  meglehetős 
gyenge  költő  is  volt,  de  a  ki  mégis  nagyot  lendített  az 
opera    sorsán.    Apostolo    Zeno    —    így    hittak    —   már 

49  éves  volt,  mikor  1717-beii  elszerződött  Bécsbe, 
VI.  Károly  „császári  költő  "-jenek,  értsd  udvari  librettó- 
szerzőjének.  Tíz  kötetre  való  melodrámáiban  szakított 
a  régi  szövegírók  fantasztikus  meséivel,  s  inkább  az 
ókori  és  bibliai  történetből  merítve  tárgyait,  iparkodott 
természetes  bonyodalmat,  észszerű  jellemeket  vinni  a 
színpadra.  A  tragikus  mesékbe  nem  vegyített,  miként 
elődjei,  alacsony  komikumot  és  trágárságot;  alakjait 
jellemüknek  és  az  illető  kornak  megfelelően  akarta 
beszéltetni,  nem  pedig  az  akkor  ilynemű  darabokban 
divatos  nyakatekert  és  hóbortos  stílusban  ;  egy  szóval 
mindenképpen  arra  törekedett,  hogy  szövegkönyvei  zene 
nélkül,  mint  drámák  is  megállják  helyüket.  Csakhogy 
Apostolo  Zeno  inkább  tudós  volt,  mint  költő;  meséi 
többnyire  lomhán  haladnak,  hosszadalmas  és  fárasztó 
dialógusokkal,  híjával  annak  a  könnyedségnek  és  ele- 
gancziának,  mely  a  zene  számára  írott  verses  műnek 
elengedhetetlen  követelménye.  Nem  is  űzte  nagy  kedv- 
vel ezt  az  udvari  poéta-mesterséget  és  tizenkét  év  múlva 
nagyon  szívesen  vált  meg  évi  4000  aranyforinttal  és 
számos  egyéb  mellékjövedelemmel  járó  fényes  állásától, 
hogy  helyet  adjon  egy  fiatalabb  tehetségnek,  Pietro 
Metastasiónak. 

A  nagy  tudományú  Gravina,  az  „Árkádia"  akadémia 
megalapítója,  az  Európaszerte  nagy  hírre  vergődött 
jogász,  a  római  egyetem  professzora  stb.  stb.,  az  1709. 
esztendő  valamelyik  napján  séta  közben  a  Piazza  dei 
Cesarinin  egy  csomó  embert  pillantott  meg,  a  kik  egy 
kis  fiút  hallgattak.  A  csinos  arczú,  szép  hangú  gyermek 
verseket  rögtönzött,  melyek  olyan  könnyedén  folytak 
ajkáról,  hogy  egy  darabig  Gravina  is  nagy  gyönyörű- 
séggel figyelt  rá,  végül  pedig  megkérdezte,  hogy'  híjják. 

hány  éves  és  ki  fia  légyen.  Megmondta ;  Trapassi  Péter 
volt  a  neve,  1698-ban  született,  apja  pedig  szatócs  volt 
a  Cappellari-utczában.  „Prisco  Censorino"  —  ez  volt  a 
hires  tudós  neve  az  Árkádiában  —  másnap  magához 
kérette  a  fiűt  iS;  apját  is.  s  az  utóbbinak  azt  az  aján- 
latot  tette,  engedje  át  neki  a  kis  Pétert,  majd  ő  fel- 
neveli és  embert  farag  beló'le.  A  szegény  szatócs  nagy 
örömmel  fogadta  a  gazdag  pap  ajánlatát  s  nála  hagyta 
a  fiút,  a  kit  aztán  Gravina,  nagyon  prózainak  találva 
a  „Trapassi"  nevet,  nyomban  sietett  egy  megfelelő  jelen- 
tésű görög  névre,  Metastasiora  keresztelni.  Előbb  csak 
tanítványai  közé  vette  be,  de  csakhamar  azután  egészen 
házába  költöztette  s  mint  fogadott  fiával  bánt  vele. 
A  kis  improvisator  12  éves  korától  egészen  20  éves 
koráig  élvezte  pártfogója  bőkezűségét,  a  mely  különben 
nem  volt  egészen  önzetlen.  Gravina  mindenüvé  elczipelte 
a  csodagyermeket,  itt  is,  ott  is  szavaltatva  vele,  s  a 
gyermek  sikereit  mint  a  saját  felfedező  tehetségének  és 
tanító  tudományának  diadalait  rakva  zsebre.  Igaz,  hogy 
sokat  is  fáradozott  vele ;  kezébe  adta  az  összes  ó-kori 
classikusokat,  rövid  időre  elküldte  filosofiát  tanulni  egy 
szicziliai  rokonához,  a  cartesianus  Caroprese-hez,  sőt  a 
jogtudomány  tanaiba  is  beavatta.  S  a  korán  érett  gyer- 
mek meg  is  jutalmazta  atyai  barátja  gondoskodását, 
14  éves  korában  egy  kész  tragoediával  állva  elő,  a 
„Giustino"-val,  mely  egy  cseppet  sem  volt  rosszabb  az 
antik  tragoediák  tömérdek  utánzatainál,  melyek  akkor- 
tájban elárasztották  az  olasz  könyvpiaczot.  Különben 
Gravina  nem  annyira  költőnek  akarta  nevelni,  mint 
inkább  jogtudósnak  és  bölcsésznek,  a  minő  maga  is  volt, 
habár  örömmel  látta,  hogy  a  gyermek  üres^  óráiban 
képes  Apollónak  is  szolgálni.  Metastasio,  a  kit  a  sok  korai 

kényeztetés  és  beczézgetés  igen  lágy  jellemű  ifjúvá  tett, 
valószínűleg  engedett  is  volna  nevelőatyja  kérésének, 
csakhogy  még  mielőtt  erre  rákerült  volna  a  sor,  Gravina 
meghalt.  Vagyonának  a  felét  az  ő  kedves  tanítványára 
hagyta,  a  ki  így  20  éves  korában,  egyszerre  mintegy 
15,000  római  scudo  ura  lett.  Metastasio  hálás  szívvel 
elsiratta  jótevőjét,  azután  pedig,  szabadulva  a  járomtól, 
új  életet  kezdett  élni.  Mindenekelőtt  mohón  kezdte  falni 
mindazokat  a  könyveket,  melyektől  Gravina  eltiltotta 
volt,  főképpen  pedig  a  franczia  tragikusokat,  Corneille-t 
és  Eacine-t,  aztán  Tassót,  a  ki  szintén  proscribálva  volt 
a  szigorú  humanista  házából  és  végre  pár  tuczat  melo- 
drámát, abból  a  selejtes  fajtából  valókat,  melyekről  fen- 
tebb megemlékeztünk.  A  mellett  mulatott,  udvarolt, 
megvendégelte  pajtásait  s  a  15,000  scudo  birtokosának 
elég  sok  jó  barátja  akadt.  Ily  módon  három  víg  esz- 
tendő alatt  szerencsésen  nyakára  is  hágott  az  egész 
örökségnek.  Mikor  aztán  őrajta  is  teljesedett  a  latin 
költő  jóslata,  „majd  ha  borúi  az  eged,  senkise  lesz  körü- 
led**: elkeseredetten  hátat  fordított  az  örök  városnak 
s  azzal  a  szándékkal  ment  Nápolyba,  hogy  munka  után 
látva,  ezentúl  tisztán  a  belétölcsérezett  jogtudományból 
fog  élni.  Egy  Castagnola  nevű  ügyvédnél  talált  alkal- 
mazást, a  ki  csak  azzal  a  kikötéssel  fogadta  irodájába, 
hogy  végkép  lemond  a  verselésről.  Metastasio  meg  is 
Ígérte,  de  nem  sokáig  állott  szavának.  Egy  előkelő  ne- 
mes asszony,  a  ki  ismerte  tehetségeit,  ajánlotta  őt  az 
alkirálynak,  s  ez  egyenesen  egy  udvari  ünnepre  való 
színdarabot  kért  tőle.  A  költő  ígérte  is,  hogy  megírja, 
de  csak  úgy,  ha  szerző  volta  egészen  titokban  marad, 
mert  hisz  különben  elvesztette  volna  kenyérkeresetét, 
így   született   meg   a   „Gli-Orti  Esperidi''  czímű  dráma- 


94  AZ  ÁRKÁDIA  KORA. 

tizált  költemény,  melyben  Vénus  és  Adonis  igen  szép 
versekben  gőgicsélnek  egymással,  untalan  emlékeztetve 
Tasso  és  Guarini  pásztorjátékaira.  Yénus  szerepét  az 
előadáson  egy  ép  oly  szépktilsejű,  mint  jóhangű  éne- 
kesnő játszotta,  egy  Bulgarellí  nevű  poétácska  felesége, 
Marianna  Benti,  a  kit  közönségesen  „la  Romanina^-nak 
hittak.  Ezt  az  opera  szépen  csengő,  tiszta  formájú  versei 
annyira  elbájolták,  hogy  mindenféle  furfanggal  élve, 
kikutatta  a  darab  szerzőjét,  meghivta  egy  estélyre  és 
ott  hirtelen  és  véletlenül  az  egész  társaságnak  bemutatta 
mint  sokat  fürkészett  költőjét  a  „Hesperidák  kertjéé- 
nek. Mikor  ez  a  nagy  újság  fülébe  jutott  Castagnolának, 
ez  menten  elcsapta  a  hitszegő  patvarístát,  a  ki  most  a 
legnagyobb  nyomorba  jutott  volna,  ha  a  bájos  prima- 
donna férje  nem  ajánlotta  volna  fel  neki  házát,  mely 
akkor  mintegy  központja  volt  a  nápolyi  zenei  életnek. 
Ez  időtől  fogva  Marianna  Bulgarellí*  lett  Metastasio 
múzsája;  ő  lelkesítette,  ő  vezette  első  lépteit  azon  a 
pályán,  melyen  annyi  dicsőség  várt  reá.  Az  ő  házában 
szerezte  meg  azt  a  kiváló  zenei  képzettséget,  melyre 
mint  operaszövegirónak  szüksége  volt;  az  ő  körében 
avatták  be  azokba  a  sokféle  szabályokba,  melyeket  akkor 
a  librettistáknak  figyelemmel  kellett  tartania,  végre  ő 
készítette  elő  színpadi  sikereit,  melyeknek  minél  telje- 
sebbé tételéhez  odakölcsönözte  ritka  tehetségének  egész 
kincsesházát. 

Metastasio  nem  hozott  áldozatot  szerelmének,  midőn 
lemondva  a  classikus  tragoediáról,  operalibrettók  írására 
adta  magát.  Ellenkezőleg,  meg  volt  arról  győződve,  hogy 
az  ókori  írók  tragoediájához  semmi  sem  hasonlíthat 
jobban,  mint  az  akkori  idők  melodrámája,  főleg  ha  a 
szövegíró  lehetőleg  felszabadul  a  zeneszerző  zsarnoksága 

alól.  Ez  is  volt  czélja :  olyan  melodrámákat  írni,  melyek- 
ben a  költő  hajtja  szolgálatába  a  zeneszerzőt,  és  nem 
mint  addig  történt,  megfordítva.  Olyan  darabokat  akart 
írni,  melyeknek  nem  is  volna  szükségük  a  zene  segít- 
ségére, hogy  tessenek.  De  bármekkora  tehetséggel  fogott 
is  e  programmja  megvalósításához,  a  dolog  természeté- 
ben volt,  hogy  azt  végre  nem  hajthatta.  A  közönség, 
bármilyen  jó  librettót  ii*tak  is  az  opera  számára,  mégis 
csak  első  sorban  a  zene  kedvéért  ment  a  színházba  és 
a  költő,  akarva  nem  akarva,  kénytelen  volt  ezzel  szá- 
molni. Minden  párbeszéd  tovább  tart,  ha  eléneklik, 
mint  ha  elszavalják :  a  költőnek  tehát  tartózkodnia  kel- 
lett a  helyzetek  nagyobb  kiszínezésétől,  a  hosszabb  jele- 
netektől. A  zeneszerző  lehető  változatosságra  törekszik 
az  áriák  és  recitativók  egymásutánjában:  a  szövegírónak 
tehát  egyre-másra  váltogatnia  kellett  a  színpadra  lépő 
személyeket,  ezzel  szaggatottabbá,  aprólékosabbá  téve 
a  cselekvényt,  mint  különben  szabad  volna.  A  zeneszerző 
akkor  még  csak  nem  is  ismerte  a  manap  dívó  terzettet, 
qnartettet,  sőt  a  duett  is  igen  szokatlan  volt:  a  költő- 
nek tehát  gondoskodnia  kellett  arról,  hogy  minden  fő- 
szereplőjének legyen  egy-egy  magánjelenete,  melyben 
eldalolhassa  a  maga  nótáját.  Finom  árnyalatok,  mély 
lélektani  megfigyelések  nyomtalanul  elvesznek  az  opera 
színpadján,  a  hol  csak  a  vaskosabb  dolgok  bírnak  kel- 
lőleg érvényesülni :  a  költő  tehát  kénytelen  volt  az 
érzelmek  festésében  ép  úgy,  mint  az  emberek  jellemzé- 
sében mindig  a  felszínen  maradni.  De  nagyon  befolyá- 
solta a  szövegírót  az  énekes  művész  is.  A  zenében  a 
legfiatalabb,  a  legüdébb  és  a  leggazdagabb  hangok  domi- 
nálnak, a  tenorprimek  és  a  szopránprimek ;  mindig 
ezeknek    kellett   tehát    a    cselekvényt  hordozniok,  mely 

ennélfogva  majdnem  kivétel  nélkül  a  hős  és  hősnő  közti 
szerelmi    viszonyból    fejlődött.    A    többi    érzelmek,    a 
nagyravágyás,   a   hazaszeretet,   a  bosszú  szomja,  a  má- 
sodrendű   énekesekre    maradtak.    A    primadonna    és    a 
prim^  uomo  aztán  megkivánták;  hogy  nekik  a  darabban 
legalább   négy   külön    áriájuk   legyen,    sőt   azt  is  meg- 
szabták,  hogy  ez  áriák  hogy'  legyenek  az  egyes  felvo- 
násokban   elosztva,    nehogy    nagyon    kifáraszszák   őket, 
valamint   azt  is  megkövetelték,  melyik  felvonásban  mi- 
lyen  természetű    dalt   kelljen    énekelniök.   Természetes, 
hogy  a  seeonda  donnának  csak  legfeljebb  két  énekszám 
juthatott,  a    többiekre    legfeljebb    egy,    nehogy    esetjeg 
alkalmuk   nyíljék   elhomályosítani   a  primadonnát.  És  e 
sokféle    regulához,    melyeket   igen    hosszadalmas   dolog  ^ 
volna    egyenként   elősorolni,    még  a  színigazgató  kíván- 
ságai  is  járultak.   Ez  nem   tágított  attól,  hogy  alkalma  ^ 
legyen  minél  többféle  és  minél  fényesebb  díszletekkel  is  ^^j' 
elragadni    a   közönséget,   valamint  a  világ  minden  kin- 
cséért  sem   egyezett   volna  bele,  hogy  az  opera  rosszul 
végződjék,    mert   akkor  szerinte  a  hallgatóság  leverten, 
rosszkedvűen  távozott  volna  a  színházból.  Mind  e  szem- 
pontokat figyelembe  kellett  vennie  a  XVII.  század  librettó- 
írójának  és  természetes,  hogy  Metastasio  sem    szakitha- 
tott velük. 

Igaz,  hogy  másfelől  ugyané  szempontok  igen  sok 
tekintetben  üdvös  hatással  is  voltak  a  szövegre.  A  szín- 
térben való  változatosság  követelménye  magával  hozta, 
hogy  a  költő  szakított  a  helyegység  szabályával,  melyet 
Aristoteles  félreértett  tana  révén  a  renaissanee  tragikusai 
szentnek  és  sérthetetlennek  tartottak.  A  helyegységgel 
együtt  elesett  az  időegység  is,  mely  szerint  a  cselek- 
vénynek egy  nap  leforgása  alatt  kellett  lefolynia.  A  zene- 

szerző   nem   kezdhetvén  semmit  80 — 100  soros  elbeszé- 
lésekkel,   a    költő    kénytelen   volt  úgy  az  expositióban, 
mint  az  elbeszélésekben  lehető  rövidségre  törekedni,  a  mi 
a  darab  menetét  elevenebbé,  a  párbeszédeket  drámaiab- 
bakká  tette.  £  mellett  a  zeneszerző  szép  verseket  kívánt, 
világosakat,  szabatosakat,  csengőket,  a  mi  azután  a  köl- 
tőt arra  indította^  hogy  verselés  és  nyelv  tekintetében  a 
lehető  legnagyobb  művészetet  fejtse  ki.  Sőt  a  szerenesés 
befejezés  követelményének  is  volt  némi  jó  hatása.  Igaz, 
hogy  a  legtöbb  esetben  arra  bírta  a  költőt,  hogy  a  meg- 
indult  tragikai    összeütközést   valami   áldatlan  deus  ex 
machinával  vágja  ketté,  pl.  holmi  hirtelen  felismeréssel, 
vagy  rögtönös  megj avulásával  a  gonoszlelkű  hősnek:  de 
'^  olykor  sikerült  neki  ez  eszközök  nélkül  is  kibékítő  meg- 
T  oldást  találnia,  megczáfolva  ezzel  azt  a  tévhitet,  mintha 
;?  a   tragoedia   csak   egy   pár  gyilkossággal  végződhetnék 
í^  és  mintegy   útját    egyengetve    a    középfajú    drámákban 
^  szokásos  kifejléseknek.    De    mindent   összevéve,   tagad- 
hatatlan,  hogy    az    előnyök,   a  melyek  a  zene  zsarnok- 
ságából  folytak    vagy    folyhattak,  sokkal  csekélyebbek 
voltak    ama   hátrányoknál,    melyeket   maga   után  vont. 
A    librettista   oly    békók  között  mozgott,  hogy  csak  oly 

nagy  tehetség,  mint  Metastasio,  bírta  még  e  békók  közt 

ff 

is  megóvni  a  műfaj  irodalmi  színvonalát.  0  volt  az  első 
e  téren,  a  ki  eleget  téve  a  zeneszerzőnek,  eleget  tett  a 
művelt  olvasók  nagy  részének  is,  sőt  utána  is  hosszú 
időnek  kellett  elmúlnia,  míg  oly  énekes  drámák  kelet- 
keztek —  a  Wagner  Richárdéi  —  melyek  mint  költői 
művek  is  figyelembe  jöhettek. 

KöItőnk^-ff^'^^Rőííaníná^j^  való  együttélése  idejében 
mindjáyf^^eís^ő  művévelV^é^^idone  abbaiulfi(p|©S*-val 
is    tütóa^jfie^  sil^^rt  a>g.tott?-M^  szq^4 

galommal  írta  a  szövegkönyveket ;  gyors  egymásutánban 
keletkeztek  a  „Catone  in  Utica",  a  „Semiramide  ricono- 
sciuta**,  az  „Alessandro  nelle  Indie",  az  „Artaxerxes". 
Hogy  milyenek  voltak  e  darabok,  arról  akképpen  aka- 
runk fogalmat  nyújtani,  hogy  egyiküket,  az  „Artaxer- 
xes^-t  kissé  bővebben  is  elemezzük. 

íme  a  meséje.  A  susai  perzsa  király  udvarában  va- 
gyunk, hol  Artaban  fővezér  a  saját  fia,  Arbaces  számára 
akarva  biztosítani  a  trónt,  megöli  a  királyt,  Xerxest 
De  nyomban  a  gyilkosság  után  éppen  Arbacesnek  adja 
át  a  véres  kardot,  hogy  ez  rejtse  el.  Sokkal  okosabb 
lett  volna  persze  a  véres  kardot  letörölni,  a  mit  az 
Arbacessel  folytatott  beszélgetés  ideje  alatt  kényelmesen 
elvégezhetett  volna:  de  hát  akkor  nem  lett  volna  dráoíia. 
Mert  Arbaces  a  karddal,  a  mely  még  „gőzölgött  a  vér- 
től", elment  a  királyi  kertbe,  a  hol  aztán  az  őrök  elfog- 
ták és  mint  a  király  gyilkosát,  a  király  fia,  Artaxerxes 
elé  vitték.  Csakhogy  ez  az  Artaxerxes  olyan  jó  barátja 
Arbacesnek,  ki  különben  egyszer  életét  is  megmentette, 
hogy  nem  akarja  őt  rögtön  kivégeztetni,  hanem  előbb 
„meggondolja  a  dolgot".  A  második  felvonásban  akképpen 
menekül  a  nagy  lelki  tusából,  hogy  az  Arbaces  feletti 
törvénylátást  Arbaces  apjára,  Artabanra  bízza.  Ez  halálra 
ítéli  fiát  persze  azzal  a  szándékkal;  hogy  az  időközben 
szervezett  összeesküvés  részeseivel  majd  ki  fogja  men- 
teni a  börtönből.  De  a  harmadik  felvonásban  Artaxerxes 
elébe  vág,  mert  maga  megy  el  a  tömlöczbe  és  vissza- 
adja szabadságát  az  elítéltnek.  A  színváltozás  most  a 
koronázás  terére  visz  bennünket,  a  hol  Artaxerxes  a 
szertartás  szabályai  szerint  éppen  ki  akarja  üríteni  a 
szentelt  serleget,  a  melyet  az  összeesküvők  megmérgez- 
tek volt.  A  mint  ajkához  emeli,  künn  vészkiáltás  hang- 

zik :  a  testőrség  fellázadt  és  más  királyt  kivan.  De  a 
harczi  zaj  csakhamar  elnémul,  mert  Arbaces  lelkére 
beszélt  a  katonáknak  és  elnyomta  a  zendülést.  Arta- 
xerxes  most  hálából  hivatalosan  is  meg  akar  kegyel- 
mezni Arbacesnek  és  csak  azt  kivánja  tőle,  esküdjék 
meg,  hogy  nem  ő  a  gyilkos.  Arbaces  már  ki  akarja 
üríteni  az  esküvésre  való  serleget,  a  mikor  a  fia  éle- 
téért remegő  apa  előáll  .és  bevallja,  hogy  ő  ölte  meg 
Xerxest  Artaxerxes  már  most  őt  akarja  kivégeztetni, 
de  Arbaces  közbenjárására  száműzetésre  változtatja  a 
büntetést.  Ez  eddig,  eltekintve  a  cselekvény  megindítá- 
sának valószinűtlenségétől,  elég  erős  és  kerek  dráma 
volna,  de  elbeszélve  a  mese  e  vázlatát,  hallgattunk  a 
két  női  szereplőről,  Mandanéról  és  Semiráról.  Mandane 
a  megölt  király  leánya  és  kedvese  Arbacesnek,  Semira 
pedig  Arbaces  húga  és  kedvese  Artaxerxesnek.  Már 
most  Mandanéban,  ép  úgy  mint  Corneille  „Cid"-jének 
Chiméne-jében,  küzd  a  szerelem  a  bosszüvágygyal :  a  kit 
szeret,  apja  gyilkosa,  s  ezért  halált  kivan  fejére.  Az  pe- 
dig, a  kit  Semira  szeret,  azon  a  ponton  van,  hogy  kivé- 
geztesse az  ő  bátyját !  A  legerősebb  tragikai  motívumok- 
nak ez  a  halmozása,  ez  a  tűlzsufolása,  igen  hálás 
jeleneteket  nyújthatott  a  komponistának,  de  annál  na- 
gyobbat rontott  a  darabon.  Majd  minden  jelenetben 
találkozunk  valakivel,  a  kiben  az  a  bizonyos  két  érze- 
lem küzd  :  Arbacesben  a  fiúi  szeretet  ütközik  össze 
majd  a  jó  barátja,  Artaxerxes  iránti  hűséggel,  majd  a 
jegyese,  Mandane  iránti  szerelemmel;  Artaxerxesben  az 
uralkodói  kötelesség  éa  a  megölt  apja  iránti  tartozás 
küzd  ugyancsak  a  barátsággal  és  a  Semira  iránti  szere- 
lemmel; a  két  leány  lelkében  is  folytonos  a  két  ellen- 
tétes   érzelem    küzdelme,    úgy    hogy    e    sok    tragikum 

majdnem  komikummá  lesz,  azaz  hogy  azzá  válnék,  ha 
a  költő  nem  békítene  ki  némileg  az  ő  nyelvével.  Ez  a 
nyelv  ritkítja  párját  szabatosság  tekintetében,  ügy  hogy 
egy  előkelő  franczia  kritikuS;  Laharpe,  nem  ok  nélkül 
mondhatta  Metastasióról  :  „Je  ne  connais  point  parmi 
les  modernes  d'écrivain  plus  précis".  —  Darabjaiban 
annyi  a  kellem,  annyi  az  eleganezia,  hogy  az  olaszok 
már  ez  okból  is  a  classikusok  közé  merték  igtatni. 
Kivált  azokat  a  kis  áriáit  csodálták,  melyekkel  egyes 
fontosabb  jelenetek  végén  rendkívüli  igazsággal  és  to- 
möttséggel  fejezte  ki  a  szereplők  érzelmeit.  Ez  apró, 
8 — 10  soros  versecskék  legnagyobb  részét  könyv  nélkül 
tudta  a  muIt  század  egész  szinházjáró  közönsége,  sőt 
még  ma  is  lépten-nyomon  idézik  őket  az  olaszok.  Egy 
legújabban  megjelent  olasz  idézetek  tárában,  Fumagalli 
„Chi  rha  detto"-jában  ki  van  mutatva,  hogy  Dante 
után,  a  kinek  mintegy  170  mondása  él  a  nép  ajkán, 
Tasso  és  Metastasio  következnek,  amaz  48,  emez  45 
„szálló  igé"-vel. 

Egyébiránt  e  formai  előnyökön  kívül  más  jó  tulaj- 
donságokat is  találhatunk  költőnknek  kivált  ama  mun- 
káiban, melyeket  működése  második  időszakában  szer- 
zett. Ez  időszak  az  1730.  évvel  kezdődik,  a  mikor 
Metastasio  VI.  Károly  császár  felhívására  Bécsbe  ment, 
hogy  ott  Apostolo  Zeno  helyett  „poéta  caesareus"  legyen. 
Kapva  kapott  a  fényes  ajánlaton,  mely  neki  3000  forint 
fizetést  és  előkelő  rangot  biztosított,  sőt  azt  kell  hin- 
nünk, hogy  nemcsak  a  nagy  állás  csábjai  következtében 
fogadta  a  felhívást  örömmel,  hanem  azért  is,  mert  a 
Bulgarelli  házában  átélt  kilencz  esztendő  éppen  elég 
volt  neki  arra,  hogy  beleunjon  a  már  hervadozó  szép 
asszony  jármába.  A  mondott  esztendő  áprilisában   érke- 

zett  Bécsbe,  a  hol  a  császár  igen  kegyesen  fogadta,  s 
a  hol  az  özvegy  Pignatelli-Althan  herczegnőben  ép  oly 
gyengéd  pártfogóra  talált,  a  minőt  pár  héttel  azelőtt 
elveszített.  Boldogan  és  lelkesedéssel  írogatta  meló- 
drámáit;  melyekért  a  megállapított  fizetésen  kívül  egész 
halmaz  ajándékot  kapott  a  császári  ház  tagjaitól,  sőt 
a  zenebarát  fejedelem  azzal  is  kifejezte  nagy  elégedett- 
ségét, hogy  egy  busásan  jövedelmező  calabriai  adó- 
szedési  jogot  adományozott  neki.  Csak  egy  dolog  nyug- 
talanította a  „császári  költőt^:  az  elhagyott  Marianna 
szenvedélyes  levelei,  melyekben  őt  egyre  sarkalta,  sze- 
rezzen neki  valami  alkalmazást  az  udvari  énekkarban, 
hogy  újra  együtt  tölthessék  napjaikat.  De  aztán  ez 
aggodalomtól  is  megmenekült :  a  szegény  „Didone  abban- 
donata^  meghalt,  rátestálva  egész  vagyonát,  melyről 
azonban  Metastasio  elég  jóízlésű  volt  az  özvegy  férj 
javára  lemondani. 

Bécsben  tartózkodása  első  tíz  éve  alatt  írta  meg  leg- 
jobb darabjait ;  ez  időtájban  keletkeztek  „Demofoonte", 
„La  Clemenza  di  Tito",  „Olimpiádé",  „Issipile",  „Achille 
in  Sciro",  „Temistocle",  „Attilio  Regolo"  s  még  egy 
pár  más.  Ezeknek  a  cselekvénye  már  nem  olyan  túl- 
tömött; mint  az  első  korszakbeli  daraboké;  sőt  pl.  az 
„Attilio  Regolo"-ban  már  az  ellenkező  szélsőségbe  esik, 
nagyon  is  vézna  akcziót  adva:  hanem  azért  e  műveket 
sem  szabad  oly  szemmel  bírálnunk,  a  minővel  pl. 
Racine-éit  nézzük.  Majd  mindegyikben  megtaláljuk  a  két 
szerelmes  párt,  a  kik  valami  módon  elszakadván  egy- 
mástól, a  darab  végén  holmi  csodálatos  véletlen  segé- 
lyével mégis  egymáséi  lehetnek.  Az  Olimpiade-ben  pél-- 
dául  az  a  mese  van  feldolgozva,  melylyel  Arany  „Toldi. 
8zerelmé"-ben    találkozunk:    egy    hős    megverekszik   jó; 

barátja  helyett,  mindazonáltal,  hogy  a  bajviadal  bére 
éppen  annak  a  leánynak  a  bírása,  a  kit  ő  is  szeret. 
De  Metastasio  nagyon  könnyen  kiszabadítja  a  derék 
leventét  kétségbeesett  helyzetéből :  valami  nyakián  ez 
segélyével  kiderül,  hogy  az,  a  ki  helyett  a  bajnok  meg- 
verekedett, tulajdon  bátyja  a  leánynak,  s  így  hát  nem 
is  veheti  feleségül.  A  derék  vitéz  elveheti  hát  a  prima- 
donnát, míg  az  ő  gyáva  jó  barátja  kénytelen  beérni  a 
seconda  donnával,  a  kit  annak  előtte  hűtlenül  cserben 
hagyott  volt.  Metastasio  a  cselekvényt  nem  veszi  valami 
nagyon  komolyan :  hogy  valószinű-e,  az  nem  igen  bántja ; 
a  fő  az,  hogy  mozgalmas  legyen  és  hogy  alkalmat  adjon 
hatásos  jelenetekre.  Miként  a  cselekvényben,  úgy  az  ala- 
kokban is  bizonyos  egyformaság  uralkodik.  Nem  annyira 
egyénített  jellemek,  mint  inkább  bizonyos  jellemek  álta- 
lánosságban elfogadott  típusai:  a  szerelmes,  a  nagyra- 
vágyó, a  jó  hazafi  s  majd  mindegyikben  bizonyos  lágy- 
sággal, bizonyos  érzelgősséggel  találkozunk.  A  szerelmesek 
mind  egyformán  gőgicsélnek  és  a  nagy  királyok  és 
hadvezérek  mind  egyformán  hajlanak  a  legcsodálato- 
sabb nagylelkűségre.  Mind  igen  finoman  és  előkelően 
tudják  magukat  kifejezni,  sohasem  sértve  ajóizlést,  sem 
a  társadalmi  illemszabályokat.  A  történeti  hűséggel,  a 
korfestéssel  sem  sokat  gondolt  Metastasio  :  a  perzsák 
ép  úgy  beszélnek,  mint  a  görögök  és  a  görögök  úgy, 
mint  a  kínaiak.  De  mindezek  a  dolgok  mellékesek  vol- 
tak az  operában.  Persze  most,  olvasva,  egészen  másként 
hatnak  ezek  az  Artaxerxesek,  Olintok  és  Zenobiák,  mint 
a  mikor  Cimarosa,  Porpora  vagy  Hasse  szép  zenéjével 
ajkukon  jelentek  meg  a  fényes  színpadon.  Csak  hogyha 
megint  így  látnók  őket,  akkor  bírnánk  egészen  tárgyi- 
lagos   ítéletet    mondani  Metastasio  munkásságának  érté- 

kéről.  0  a  zene  számára  dolgozott  és  a  zenétől  elsza- 
kítva csak  félannyit  érnek  munkái,  mint  a  mennyit  azzal 
együtt  értek.  Csak  ha  ismét  igy  látnók  e  színdarabokat 
akkor  bírnók  megérteni  azt  az  óriási  lelkesedést,  raely- 
lyel  koruk  fogadta  őket;  akkor  értenők  Roussenut,  a  ki 
Metastasiót  égig  magasztalta,  azt  mondván  róla,  hogy 
„egyetlen  költője  a  szívnek,  a  ki  a  költői  és  zenei  har- 
mónia bájaival  meg  tud  indítani^  ;  akkor  értenők  a  múlt 
század  legszigorúbb  olasz  kritikusát,  Barettit,  a  ki  majd 
hogy  Dante  fölé  nem  helyezte  \  akkor  értenők  egész 
Európa  tudós  és  költői  akadémiáit,  a  melyek  mind  tag- 
jaik sorába  választották,  akkor  értenők  a  mi  dédapáin- 
kat is,  a  kik  Metastasiót  talán  az  összes  olasz  költők 
közül  legjobban  szerették  és  legtöbbet  fordították  is.  * 
Akkor  aztán  meggyőződnénk  arról,  hogy  mindazok  a 
hibák,  melyek  az  olvasónak  feltűnnek,  a  nézőt  és  hall- 
gatót alig  zavarják,  míg  ellenben  tízszeresen  jutnak  ér- 
vényre mindazok  az  erények,  melyeket  már  említettünk, 
első  sorban  a  versek  rendkívüli  bája. 

Metastasio  még  csak  férfikora  delén  állott,  a  mikor 
már  vénája  apadóban  volt.  A  mily  korán  kezdte,  oly 
korán  hagyta  is  abba  írói  működését.  Ugyanakkor,  mi- 
kor dicsősége  tetőpontját  érte,  a  mikor  Európának  majd- 

1  lllei  lefordította  Titust  (Kassa  1767);  Döme  Károly  Ábelt, 
Joast,  Themistoclest  (Komárom  1802),  Aehillest  Scirusban,  Klólia 
győzelmét.  Niktétit,  Attilius  Regulust,  Zenobiát,  az  Olimpiást  (Pozsony, 
181  ö).  Csokonai  a  Pásztorkirályt  (Nagyváradon  1806),  Berzeviczy 
Pál  az  Alcidest  a  válaszúton  (Pest,  1793),  Egerváry  Ignáez  Arta- 
xerxest  (Megjelent  a  „Magyar  Játékszín"  IV.  kötetében),  br.  Rad- 
vánszky  Karolina  a  „Puszta  sziget-'-et  (ugyanott  a  II.  kötetben).  Ka- 
zinczy fordításaiban  játszták  színészeink  Themistoclest  és  Titust 
(1.  Bayert),  Wesselényi  fordításában  Codrust. 


104  AZ  ÁRKÁDIA  KORA. 

nem  minden  neves  komponistája  megzenésítette  egyik- 
másik drámáját,  a  mikor  Madridtól  Pétervárig  minden 
színpadon  visszhangoztak  az  ő  versei,  a  mikor  nap  nap 
után  özönével  érkeztek  hozzá  a  gratuláló  és  hízelgő 
levelek :  akkor  kezdett  hanyatlani  alkotó  ereje.  42  éves 
korától  fogva  már  alig  írt  valamit;  ő,  a  ki  azelőtt 
18  nap  alatt  elkészült  egy  drámával,  most  évekig  hever- 
tette félbenmaradt  kéziratait,  úgy  hogy  élete  második 
felében  talán  ötödrészét  sem  írta  annak,  a  mit  első 
felében.  50  éves  korától  fogva  84  éves  koráig  csak 
egy-egy  dalocska;  egy-egy  cantata,  egy-egy  aesthetikai 
fejtegetés  jelent  meg  tőle,  s  talán  három-négy  színdarab, 
körülbelül  a  leggyengébb  darabjai.  A  társaságtól  is  igen 
korán  visszavonult  úgy  hogy  már  1740-ben  sehova  sem 
járt  és  vendégül  is  csak  kevés  embert  fogadott  hajié- 
kában. 

Öreg  korában  meg  kellett  érnie  azt  is,  hogy  az 
újabb  zeneszerzők  már  nem  igen  reflektáltak  librettóira. 
Az  opera  igényei  változtak,  a  komponisták  másféle  cse- 
lekvényt követeltek,  az  egyes-ének  mellett  mindinkább 
tért  hódított  a  duett,  a  terzett,  a  quartett ;  s  azok  a 
librettók,  a  melyekkel  azelőtt  40— 50  évvel  világra  szóló 
sikereket  lehetett  elérni,  nem  kellettek  már  senkinek. 
Nem  csoda,  ha  a  régi  istenítés  helyébe,  természetes 
visszahatásként,  csakhamar  bekövetkezett  a  fitymáló 
lenézés,  s  akadtak  olyanok  is,  a  kik  Metastasio  nevét 
általában  ki  akarták  törölni  az  irodalomtörténet  lapjai- 
ról, csak  a  zene  történetében  akarva  neki  helyet  jut- 
tatni. Túloztak  a  bálványozok,  s  még  sokkal  inkább 
túloztak  az  ócsárlók,  a  mikor  Shakespeare-rel  mérik 
össze  Metastasiót,  feledve  az  egészen  másnemfi  czélokat, 
melyeknek  ez  szolgálatában  állott,  feledve,  hogy  Metas- 

tasio  oly  téren  szerzett  diadalokat  az  irodalomnak, 
a  melyen  ez  addig  csak  a  zene  megvetett  lakája  volt, 
feledve,  hogy  az  olasz  nemzet  egyik  legnagyobb  büsz- 
kesége, a  modern  opera,  Metastasio  nélkül  nem  lett 
Yolna  azzá,  a  mi. 

így  Metastasio  volt  az  Árkádia  legnagyobb  dicsősége. 
A  század  második  felének  kezdetén,  akkor,  a  mikor  ő 
már  mind  ritkábban  szólamlott  meg,  Lombardiában  ép 
akkor  kezdte  pályáját  egy  fiatal  pap,  a  kinek  költészete 
egészen  más  ideálokat  tűzött  maga  elé,  mint  azoké 
a  „mfipásztoroké",  kik  azelőtt  uralkodtak.  Neve  Pa- 
rini  volt. 

4.  §.    P  a  r  i  n  i. 

Midőn  a  múlt  században  a  franczia  filosofia  hatása 
alatt  Olaszország  közszelleme  is  ébredezett,  midőn  az 
egyenlőség  nagy  eszméi  átrepültek  az  Alpeseken  és  egy 
egész  nemzedéket  forrongásba  hoztak:  a  készülőben  levő 
nagy  átalakulásnak  rögtön  akadt  dalnoka  is,  a  ki  sza- 
kítva az  utolsó  évtizedek  lírájának  tárgykörével,  egészen 
új  eszméi  számára  egészen  új  formát  talált.  Ha  minden 
íróra  áll  az,  hogy  teljes  méltányolhatása  végett  lehető- 
leg be  kell  helyezkednünk  ama  korba,  melyben  élt  és 
irt:  kétszeresen  igaz  e  tétel  az  oly  költőknél,  a  kiknek 
legfőbb  jelentősége  inkább  művük  didaktikus,  mint  aes- 
thetikus  értékében  rejlik.  Talán  az,  a  miért  küzdöttek, 
most  már  régen  el  van  érve,  túl  van  haladva,  azok  az 
igazságok,  melyek  ajkaikról  újakként  hangzottak,  most 
már  szinte  banálisakká  lettek  és  senkit  sem  hoznak 
többé  lázba ;  s  ezért,  ha  valahol,  itt  nagy  a  veszélye 
annak,    hogy    a   későbbi    nemzedékek  kicsinylik  a  régi 

költő  hatását  és  értékét.  Nos  hát,  Panni  éppen  ama 
költők  közé  tartozott,  a  kiknek  megítélésében  legkevésbbé 
szabad  elfeledkeznünk  e  történeti  szempontokról ;  ismer- 
nünk kell  a  társadalmat,  melynek  körében  élt,  ismer- 
nünk kell  a  ferdeségeket,  a  félszegségeket,  melyek  ellen 
küzdött ;  ismernünk  kell  a  nagy  reformot,  melyet  ver- 
seivel szolgáit  és  előmozdított. 

Már  az  1555-iki  augsburgi  béke  óta  Olaszország  leg- 
nagyobb része  idegen  járom  alatt  volt,  s  ha  a  béke- 
kötés óta  lefolyt  első  száz  évben  akadtak  is,  a  kik  a 
nemzeti  önérzetet  fel  akarták  rázni  dermedtségéből,  las- 

r 

san-lassan  elnémultak  az  ébresztő  hangok.  Az  Árkádia 
a  költészetet  merő  játékká  sülyesztette,  mely  a  szelle- 
mes szórakozásnál  egyéb  czélt  alig  ismert;  a  pásztori 
szonettek  és  dalocskák  özönében  elveszett  a  nagy  esz- 
mék iránti  érzék,  és  mikor  a  közönség  beleunt  a  Daph- 
nek-  és  Phillisekért  való  nyögdécselésbe,  nagyhangú 
alkalmi  ódáktól  visszhangzott  a  Parnassus:  születés- 
napok, névnapok,  előléptetések,  doktori  vizsgálatok  s  a 
mindennapi  élet  más  ezer  esip-csupsága  ihlette  dalra  az 
énekeseket.  Tartalmatlan  volt  a  nagyurak  élete  és 
ugyanolyan  tartalmatlan  lett  a  költészet  is,  mely  a  szá- 
mos akadémiában  pusztán  nagyúri  időtöltéssé  vált.  Kivált 
ezek,  a  főnemesek  hanyatlottak  mélyre ;  léha  semmit- 
tevéssel telt  el  a  napjuk ;  az  öltözködés  czifrasága,  a 
díszhintókon  való  kocsikázás,  az  operák  látványossága 
foglalták  el  gondolatvilágukat;  hogy  pedig  érzelemvilá- 
gukban is  mekkora  volt  a  romlottság,  semmisem  bizo- 
nyítja inkább,  mint  a  cicisbeoság  intézménye,  mely  a  jó 
modor  törvényévé  tette,  hogy  minden  férjes  asszonynak 
legyen  „szolgáló  lovagja",  cavalier  servente-je,  a  kinek 
nevét  sokszor  már  a  házassági  szerződésbe  is  belefoglalták. 

így  állottak  a  dolgok,  midőn  a  köztudatban  lassan- 
ként megérlelődött  az  a  hit,  hogy  a  társadalmi  intézmé- 
nyeket reformálni  kell.  S  annak,  a  mit  mindenki,  habár 
csak  homályosan  is,  átérzett,  csakhamar  hangot  adott  a 
költészet  is.  A  nagy  átalakulás  előkészítői  között,  még 
pedig  első  sorban,  találkozunk  azzal  a  plebejus  pappal, 
a  kiről  itt  szólanunk  kell :  Giuseppe  Parinivei.  Egy  kis 
lombardiai  helységben,  Bosisioban  született,  1729.  május 
22-én  ;  apja  szegény  selyemkereskedő  volt.  Kilencz  éves 
korában  Milanóba  vitték,  a  hol  a  barnabiták  gimnáziu- 
mában elvégezve  középiskolai  tanulmányait,  családja 
rábeszélésére  pappá  lett.  Az  is  maradt  élete  végéig, 
sokáig  a  legnagyobb  Ínséggel  küzdve  és  eleinte  máso- 
lással, később  úri  házaknál  való  nevelősködéssel  keresve 
kenyerét.  Versei  már  23  éves  korában  ismertté  tették; 
ekkor  jelent  meg  egy  kis  kötete,  mely  ha  nem  is  tar- 
talmazott értékes  dolgokat,  mégis  megnyitotta  előtte  a 
Trasformatik  irodalmi  társaságának,  valamint  az  Árkádia 
milanói  fiókkörének  kapuit.  Talán  ennek  is  köszönhette, 
hogy  1754-ben  a  Serbelloni  berezegi  család  praeceptora 
és  házi  abbéja  lett,  tíz  évet  töltve  ez  állásban.  Ekkor 
is  csak  azért  hagyta  el  a  nagyúri  házat,  mert  a  herczeg- 
nővel  szemben  pártját  fogta  egy  szegény  leánynak,  a  ki 
társalgónői  minőségben  volt  ott  alkalmazva  és  a  kit  az 
úrnő  arcznlütésekkel  akart  falusi  villájában  marasztalni. 
Pariniben  fellázadt  a  demokrata  és  maga  kisérte  vissza 
a  leányt  Milanóba. 

A  költő  ezért  a  lovagias  szolgálatért  azzal  bíínhődött, 
hogy  hónapokon  át  a  legijesztőbb  nyomorúsággal  kellett 
küzködnie.  Hogy  mennyire  jutott,  mutatja  egy  szomorú 
verse,  melyben  egy  kanonok  jóakarójától  tíz  zechinót 
kér  kölcsön  s  melyből  íme  néhány  strófa  :  ;,Tegnap  este 

nem  szóltam  semmit,  mert  szégyeltem  önnek  megmon- 
dani, milyen  keserves  állapotba  jutottam.  Megmondom 
hát  most :  veszszek  el,  ha  zsebemben  nem  két  Urát, 
hanem  csak  két  soido-t  is  találok!  Mise  után  való  ala- 
mizsnát tudja  az  Isten,  mikor  fogok  kaphatni  és  nincsen 
egy  kutya  sem,  a  ki  szánalmas  Ínségemből  kirántana. 
Szegény  anyámnak  nincsen  kenyere,  ha  nem  adok  neki 
enni,  nekem  pedig  nincsen  annyim  sem,  hogy  csak  a 
holnapi  napon  is  eltarthatnám.  Ha  önt  nem  hatja  me^ 
az  én  keserű  kínlódásom,  nem  tudok  hova  fordulni  és 
kénytelen  leszek  holnap  eladni  a  melegítő  üstünket...^ 
Ilyen  sorsban  gyötrődött  a  költő  1763-ban,  a  mikor  meg- 
jelent nagy  munkájának,  a  „Giorno"-nak  (Nap)  első 
része :  a  „Mattino"  (Reggel).  Ettől  fogva,  úgy  látszik^ 
ismét  jobban  folyt  a  dolga;  ez  a  szatíra  megszerezte 
neki  Lombardia  szabadelvű  helytartójának.  Firmian  gróf- 
nak jóakaratát,  a  ki  1769-ben  a  Gazzetta  di  Milano 
czímű  félhivatalos  újság  szerkesztését  bízta  rá,  pár  hóval 
utóbb  pedig  egy  sokkal  inkább  neki  való  hivatalra 
nevezte  ki,  a  palatinusi  iskolák  retorikai  tanszékére, 
melyet  1774-ben  a  Brera-akadémia  széptudományi  tan- 
székével cserélt  fel.  Társadalmi  állása  ettől  fogva  egyre 
tekintélyesebb  lett ;  1776-ban  egy  kis  évjáradékot  kapott 
a  pápától,  1785-ben  a  császári  udvartól,  1791-ben  pedig 
a  milanói  kormánytanács  ajánlatára  Lipót  császár  kine- 
vezte tanfelügyelőnek  is,  évi  fizetését  4000  lirára  emelve, 
így  érte  meg  a  költő  azt  a  nagy  napot,  1796.  május 
2-át,  melyen  a  Bonaparte  alatti  franczia  csapatok  bevo- 
nultak Milanóba,  a  hol  akkor  már  régen  elő  volt  ké- 
szítve a  talaj  a  szabadság,  egyenlőség  és  testvériség  esz- 
méinek befogadására.  A  lombardiai  művelt  társadalom 
nagy   lelkesedéssel    üdvözölte    a  „Repubblica  cisalpina^ 

megalkotását  és  Bonaparte,  a  ki  mindenütt  a  legjobba- 
kat akarta  intézményei  számára  megnyerni,  őt  is  meg- 
tétette városi  tanácsosnak.  De  nem  sokáig  működött 
ebben  a  tisztében;  sokkal  szabadabb  gondolkozású  yolt 
semhogy  össze  ne  tűzött  volna  a  köztársaság  biztosával. 
Még  megérte,  hogy  az  osztrákok  rövid  időre  visszatér- 
tek Milanóba,  de  már  ekkor  sokat  betegeskedett  s 
1791.  augusztus  15-én  meg  is  halt. 

Főműve,  a  „Giorno"  egy  hosszú  szatira,  melyben  a 
költő  ironikus  hangon  tanácsokat  osztogat  egy  léha 
ficsúrnak,  hogy  miképpen  töltse  el  napját.  Négy  részre 
oszlik :  a  Reggelre  (II  Mattino),  a  mely,  mint  említet- 
tük, 1763-ban  jelent  meg,  a  Délre  (II  Mezzogiorno), 
mely  két  évvel  utóbb  látott  napvilágot,  végre  az  Estére 
és  Éjszakára  (U  Vespro,  La  Nőtte),  melyeket  a  költő 
nem  dolgozott  ki  teljesen  és  melyeket  csak  két  évvel 
halála  után  lehetett  kinyomatni.  Az  első  rész  1231  sorra 
terjed,  a  második  1190re,  a  harmadik  510-re,  a  negye- 
dik 535-re,  s  mind  a  négy  rész  rím  nélküli  hendekasyl- 
labusban  van  írva.  Vegyük  őket  sorra. 

A  költő  felszólítja  a  „fiatal  urat"  („Giovin  Signor"), 
hogy  hallgassa  meg  őt,  a  szeretetreméltó  szokások  taní- 
tóját, és  tanulja  meg  tőle,  hogyan  kell  eltölteni  az  élet 
unalmas  és  hosszú  napjait.  Kezdi  a  reggelen,  a  melynek 
persze  távolról  sem  szabad  hasonlítania  a  munkában 
gyötrődő  plebséhez.  A  mint  felébred  és  eldöntötte,  hogy 
vájjon  kávé  vagy  csokoládé  legyen-e  az  itala,  bocsássa 
maga  elé  az  uri  nevelés  legfontosabb  férfiait,  a  táncz-, 
az  ének-,  a  hegedű-,  a  franczia  nyelvmestert  —  vívó- 
mesterről persze  szó  se  legyen,  sőt  még  amazokkal  sem 
sokat  kell  bíbelődnie;  inkább  csevegjen  velük  a  napi 
botrányokról    és   egyéb  léhaságokról.  Aztán  öltözködjék 

kellő  gonddal,  közben  arra  a  hölgyre  gondolva,  a  ki 
„az  ő  mindennapi  fontos  cselekedeteinek  társnője".  Hadd 
jöjjön  be  a  fodrász  és  míg  ez  lelkiismeretes  gonddal  és 
híven  követve  a  kapott  utasításokat,  végez  fontos  mun- 
kájával, a  fiatal  úr  olvasgasson  —  persze  csak  a  fran- 
czia  irodalom  termékeit,  azok  közül  is  csak  minél  ledé- 
rebbeket.  Ha  a  fodrász  készen  van,  a  hajporozás  követ- 
kezik, majd  az  öltözködés,  mely  mellett  egyetlenegyet 
sem  szabad  elfeledni  ama  fontos  ékességek  és  szerszá- 
mok közfii,  melyek  egy  elegáns  uracsnak  nélkülözhe- 
tetlenek. Még  egy  séta  vagy  néhány  levél  írása  van 
hátra,  aztán  hősünk  felövezheti  kardját  és  elindulhat 
nagy  útjára,  cicisbeája  házába. 

A  „DéP  mindenekelőtt  a  dáma  öltözőtermébe  visz 
bennünket,  a  hol  már  más  uracsok  is  együtt  vannak; 
mulattatva  a  bájos  asszonyt.  Mindenki  beszédes,  csak  a 
férj,  a  türelmes  férj  mosolyog  hallgatagon  és  félre- 
vonulvn.  Majd  megérkezik  a  „törvényes  imádó",  a  mi 
„fiatal  urunk",  a  kit  a  dáma  legbájosabb  mosolyával 
fogad,  s  a  ki  viszont  egy  kis  féltékenységi  jelenettel 
tartja  kötelességének  élénkíteni  a  plátói  viszonyt.  Ezalatt 
a  konyhában  megindul  a  nagy  munka  s  nemsokára  tálal- 
nak. A  társaság  ebédhez  ül  és  a  költő  elmondja,  miféle 
beszélgetések  folynak  étkezés  közben.  A  szeladon  persze 
a  ház  asszonya  mellé  ül,  a  férj  lent  az  asztal  végén. 
Amaz  gondosan  ügyel  hölgye  minden  falatjára  és  „mér- 
sékli étvágyát",  hogy  drága  egészségét  megóvja  gyer- 
mekei számára,  a  kiket  különben,  mióta  megszülte  őket, 
alig  látott.  Megismerkedünk  az  asztaltársaság  egyes 
típusaival,  a  kik  között  különösen  mulatságos  egy  vege- 
táriánus, a  ki  csak  kenyeret  majszol,  mert  barbarismus- 
nak  tartja  az  ártatlan   állatokat   leölni,   hogy   húsukkal 

táplálkozzuDk.  Az  ő  kegyes  szavai  eszébe  juttatják  a 
ház  úrnőjének  egyik  legborzasztóbb  fájdalmát,  ügy  hogy 
szép  szemeiből  könyek  csillannak  elő.  Emlékszik  a 
napra,  a  melyen  ^^szűzi  kis  kntynskája,  a  grácziák  ne- 
veltje", 77  elefántcsont  fogával  gyengéd  nyomot  hagyott 
a  pór  inas  lábain",  ez  pedig  ;,vakmerően,  szentségtörő 
lábbal",  félre  rúgta.  A  dáma  elájult,  az  egész  háznép 
rémülten  sereglett  össze  és  a  nyomorult  szolgának,  a  ki 
csak  20  év  óta  szolgálta  híven  gazdáit,  rögtön  el  kel- 
lett pusztulnia.  Hiába  is  keresett  új  szolgálatot,  mert  a 
kegyes  lelkfi  úrnők  elborzadtak  a  dolog  hallatára  és 
gyűlölték  a  kegyetlen  gonosztett  elkövetőjét.  „A  nyo- 
morult, piszkos  porontyaival,  félmeztelen  feleségével  ott 
fetrengett  az  úton,  az  arramenők  fülét  hasztalan  jaj- 
veszékeléssel töltve  meg:  de  te,  szfizi  kutyus,  az  emberi 
áldozattól  kiengesztelt  bálvány,  itt  állsz  büszkén  !" 

Az  asztal  feletti  beszélgetés  közben  a  fiatal  úrnak 
mindenről  lehet  szólnia.  Legjobb,  ha  otthon  elolvas  seb- 
tében valami  új  dolgot  és  ügyesen  arra  tereli  a  beszél- 
getést, hogy  minél  inkább  pompázhasson  tudásával. 
A  vallás  dolgában  persze  a  legszabadabb  elvűnek  kell 
lennie  ;  a  franczia  filosofusok  nyomán  indulva,  hitet  és 
erkölcsöt  hagyjon  a  plebsre.  De  abban  aztán  már  ne 
kövesse  Voltaire-éket,  a  mit  az  emberek  egyenlőségéről 
összefirkálnak.  „Őrizkedjél,  óh  őrizkedjél  uram,  az  Is- 
tenért, ettől  a  halálos  méregtől,  melyet  a  franczia  köte- 
tek kilehelnek  és  a  mely  ámító,  csábos  nyelven  meg 
akarja  rontani  származásodra  való  azt  a  dicső  büszke- 
ségedet, mely  elkülönít  a  köznéptől.  Azt  fogod  tőlük 
hallani,  hogy  a  halandók  mindegyike  egyenlő,  hogy  a 
természet  és  az  ég  előtt  te  nem  vagy  kedvesebb,  mint 
az.   a   ki    lovadat   hajtja,    földedet  szántja  és  hogy  szá- 

nalmadnak,  tiszteletednek  gyáva  módon  e  teremtésekig 
is  le  kellene  szállnia  !  Beteg  ember  őrült  álmai !  Fel  se 
vedd  az  ilyen  hóbortos  tanácsokat ..."  Ilyen  beszélge- 
tések között  telik  az  ebéd,  mely  ntán  a  fekete  kávé 
következik ;  aztán  a  játékasztalok  köré  gyülekezik  a 
társaság  és  ezzel  véget  ér  a  „Dél". 

Míg  a  „Reggel"-ben  főkép  a  fiatal  úr  toilettje,  „Déli- 
ben pedig  az  uri  társaság  nagy  ebédje  vannak  leírva, 
az  „Esté "-ben  a  látogatások  és  a  „corso"  kerülnek  sorra. 
A  „cicisbeo"  és  hölgyei  készülnek  kikocsizni,  hogy  meg- 
látogassák ismerőseiket,  a  kikkel  különben  nem  törőd- 
nek semmit ;  csak  anyagot  keresnek  a  pletyka  számára. 
A  fiatal  úr  csak  névjegyét  küldi  fel  egy  beteg  „jóbarát- 
jához",  aztán  elkiséri  hölgyét  egy  másik  úrnőhöz,  a  hol 
vígan  foly  az  emberszólás,  s  a  hol  a  tettetett  nyájasság 
mögé  a  legcsúfosabb  irigység  és  rosszakarat  rejtőzkö- 
dik. Innen  egy  gyermekágyas  asszonyhoz  mennek  gra- 
tulálni; úgy  látszik,  a  költő  e  helyen  akarta  beszőni  a 
gyermekek  nevelésére  vonatkozó  észrevételeit,  de  e  rész- 
nek csak  egyes  töredékeit  találták  meg  hátrahagyott 
irataiban.  Ellenben  egészen  kidolgozta  a  „corso"  leírá- 
sát, gazdag  színekkel  rajzolva  azt  a  tarka  képet,  melyet 
a  nagyúri  társadalom  e  kedvtelései  nyújtanak.  Itt  már 
az  új  nemesekre  és  a  főúri  dámákkal  mindenáron  ver- 
senyezni akaró  polgárasszonyokra  is  rájár  a  rúd,  a  kikre 
az  arisztokraták  gőgösen  néznek  alá.  A  kocsik  tömegé- 
ben most  feltűnik  a  mi  szerelmes  párunk  hintaja  is  ; 
alig,  hogy  ez  megáll,  a  dámákat  új  udvarlók  serege 
veszi  körül,  míg  a  cicisbeo  siet  a  többi  hintók  úri  asz- 
szonyainál  is  tiszteletét  tenni. 

A  tetralógia  utolsó  részében,  az  „Éjszaká"-ban  az 
ú.  n.    „conversazione"-kbe,  a  szalonok  esti  összejövete- 

leibe  visz  bennünket  a  költő,  hogy  aztán  onnan  a  szín- 
házba vezessen  ;  de  már  ez  utóbbi  rész  festése  csonka 
maradt.  A  palota  —  írja  —  meg  van  világítva  és  min- 
denütt nyüzsögnek  a  családok,  fogadni  az  egyre  érkező 
vendégeket.  Diadalmasan  érkezik  meg  a  mi  fiatal  urunk 
is  és  karján  felvezeti  hölgyét  a  terembe.  A  ház  úrnője 
cercle-t  tart  a  terem  közepén  és  minden  új  vendégével 
pár  szót  vált,  aztán  mindenki  elfoglalja  helyét.  Megis- 
merkedünk az  uri  társaság  típusaival:  emez  egész  nap 
ját  kávéházban  tölti,  hogy  igyék,  tubákoljon  és  friss 
híreket  halljon;  amaz  sportsman  és  kivált  az  ostorpat- 
togtatás  művészetében  vitte  sokra;  a  harmadiknak  az  a 
foglalkozása,  hogy  bevásárlásoknál  tanácsokkal  szolgál 
a  hölgyeknek  stb.  Aztán  megkezdődik  a  „társalgás", 
a  mely  persze  lovak,  léha  hírek  és  haszontalanságok 
körül  forgolódik.  A  költő  a  „fiatal  úr"  okulására  szánja 
mindezek  leírását,  a  mik  talán  „a  vak  köznép  előtt  ala- 
csony és  értéktelen  dolgoknak  látszhatnak" ;  de  tanít- 
ványa e  dőre  felfogásban  bizonyára  sohasem  fog  osz- 
tozhatni, mert  hisz  látja,  hogy  ilyen  módon  telik  a 
rangjabeliek  élete  és  hogy  így  épül  ama  sok  hősnek 
dicsősége  és  fénye,  kiket  aztán  az  otromba  vulgus  földig 
borulva  imád. 

Ez  Parini  „Giomo"-jának  vázlatos  tartalma,  melynek 
elmondásával  talán  sikerült  meggyőznünk  az  olvasót 
.arról,  hogy  e  költemény  a  maga  idejében  nemcsak  nagy 
irodalmi  mfi,  hanem  nagy  politikai  tett  is  volt.  Sok 
helyütt  túlmenve  azon  a  kereten,  melyet  maga  elé  sza- 
bott, Parini  nemcsak  az  arisztokráczia  fiatal  léhűtőinek 
ad  szigorú  leczkéket,  nemcsak  hirdeti  és  előkészíti  a 
világtörténet  egyik  legnagyobb  eseményét,  az  ariszto- 
kráczia  hatalmának    megtörését,   hanem    gúnyja    maró- 

Uadó:  Az  olasz  irodalom  története.  II.  o 

lúgjával  végigönti  a  korabeli  társadalom  sok  egyéb  fer- 
desége!  is.    Kiizd   a   humanismus  legmagasztosabb  esz- 
méiért, a  szocziális  különbségek  elenyésztetéseért,  a  nép 
nyomorának   lehető   enyhítéséért.  A  ,, szűzi  kutyus"  tör- 
ténetében hasonló  kitérések,  jól  ezélzott  vágások  voltak 
ama  társadalom  sokféle  kórságára  és  sok  részben  még  ma 
is  találó  karrikaturái  bizonyos  osztályok  világnézletének. 
De    hacsak    egyféle    vélemény    uralkodhatik    Parini 
szatírájának  erkölcsi   értékéről,   nagyon   is  vitás  kérdés 
az,  vájjon  aesthetikai  értéke  ugyanakkora-e?  Mi  részünk- 
ről  megvalljuk,   hogy  egyetlenegy  olasz  író  megítélésé- 
ben sem  találtuk  magunkat  annyira  ellentétben  az  olasz 
kritikusok  legnagyobb  részével,    mint    éppen  a  Griorno- 
nál.  Készséggel  elismerjük,  hogy  ez  a  mű  a   szatírának 
egészen  új  formája,  a  minőre  a  költő  sem  a   régi,    sem 
az    új    irodalmakban    példát   nem  találhatott.  Uj  eszme 
volt,  mintegy  tanítókölteményét  írni  a  léhaságoknak,  de 
úgy,  hogy  a  tanítás  hangja  mindenütt  éreztesse  az  elítélő 
gúnyt;  új  eszme  volt  a  szatírát  mintegy  összeolvasztani 
az  epikával   s  egy  folytonosan  haladó  cselekvény  kere- 
tében tüntetni  fel  azt,  a  mi  ostorozandó ;  új  eszme  volt^ 
nem  egyes  alakokat  tenni  a  gúny  czégtáblájává,  hanem 
egy  egész  társadalmi  osztályra,  sőt  egy  egész  korszakra 
sütni    rá    a   bélyeget.    De    nekünk    úgy  rémlik,  hogy  a 
szatirának   ez   új    formája   ilyen    hosszúra    megnyújtva, 
ezer  meg  ezer  verssoron  át   szőve,    fárasztóvá,  egyhan- 
gúvá   lesz,  még  pedig  annál  fárasztóbbá,  és  annál  egy- 
hangúbbá, mennél  inkább  törekszik  a  költő,  hogy  gúnyos 
oktatásait  ugyanabba  a  mesterkélt,  czikornyás,  dagályos 
nyelvbe  öltöztesse,  melyet  e  társadalmi  körök  a  maguk 
kedvencz  poétáiban  legszívesebben  láttak.  Megengedjük^ 
hogy    a    költő    ezzel    a    hanggal   is  csúfolódását  akarta 

hatásosabbá  tenni,  de  ítéljen  maga  az  olvasó,  yajjon 
eléri-e  a  czélját  Panni,  midőn  annyi  meg  annyi  lapon 
át  a  legjelentéktelenebb  dolgokat,  pl.  a  szakácsoknak 
az  ebédhez  való  készülődését  is  ilyen  ünnepélyes  frá- 
zisokkal mondja  el :  „De  már  teremből  terembe  vissz- 
hangzik neved,  óh  nram ;  már  meghallották  az  alsó 
műhelyek,  a  hol  a  jól  kiművelt  szájpadlások  szeszélyes 
ízlése  számára  csiklandozó  inger  készül,  mely  gyöngé- 
den felrázza  az  idegeket  és  különböző  fajta  gyönyörű- 
ségeket áraszszon  egész  a  szív  legközepéig.  Fehér  kön- 
tösben sürgölődnek  jeles  szolgák,  hogy  bevégezzék  a 
nemes  művet  és  nekik  törvényt  egy  nagy  elme  diktál, 
mely  abból  az  országból  eredt,  a  hol  Colbert  és  Riche- 
lieu  voltak  híresek  stb.  stb".  Pedig  fordítás  nem  is  ad- 
hatja vissza  az  eredetinek  még  ennél  is  ünnepélyesebb 
hangját,  melyet  mindenféle  szónoklás  inversiók,  régies 
szavak  és  szófözések  és  végül  a  mithologiának  rend- 
kívül sűrű  használata  is  emelnek.  Lassan-lassan  tűrhe- 
tetlenné válik  ez  a  parodizáló  hang,  mely  jóformán 
semmit  sem  nevez  meg  a  maga  nevén,  mely  a  táncz- 
mester  helyett  azt  mondja  :  „az  édes  mester,  a  ki  lábaidat 
tetszése  szerint  vezeti  és  igazgatja",  franczia  nyelvmester 
helyett  pedig  ezt :  „ama  gyengéd  idiomának  oktatója, 
mely  a  Szajnától,  a  Grácziák  anyjától,  a  megcsömörlött 
Itália  ajkainak  mennyei  ambroziával  való  telehintésére 
jött!"  Kétségtelen,  hogy  ez  szépen  csengő,  olasz  jam- 
busokban  van  mondva,  s  így  bizonynyal  másként  hang- 
zik, de  mégis  csak  ez  az  a  mód,  melylyel  Parini  körül- 
czirkalmazza  a  legegyszerűbb  fogalmakat.  Még  valami 
van,  a  mi  bánthatja  az  olvasót.  Nem  azt  a  hosszadal- 
masságot értjük,  melybe  a  költő  néha  beleesik,  mert 
hiszen^  midőn    terjedelmesen   írja  le  például  a  hajporo- 

zást,  már  e  terjedelemben  is  ki  van  figurázva  az  a  nagy 
fontosság,  melyet  a  toilette  e  részének  a  „fiatal  úr^ 
tulajdonit ;  hanem  igenis  hosszalljuk  azokat  a  részleteket, 
melyeket  a  költő  szintén  csúfondáros  hangon  ad  elő, 
mintha  azokon  is  valami  nevetni  való  volna,  holott  olyan 
ártatlan  dolgok,  melyeken  a  legzordonabb  erkölcsbiró 
sem  találhat  megbotránkozni  valót :  pl.  hogy  az  udvarló 
megkérdezi  hölgyétől,  vájjon  a  feketekávét  kevés  vagy 
sok  czukorral  szereti-e? 

De  e  fogyatkozások  mellett  nem  szabad  említetlentil 
hagynunk  Parini  művének  ama  tulajdonságait,  melyek- 
nek idegen  olvasó  nem  lehet  illetékes  birája.  Értjük  a 
verselést  és  a  nyelvet,  melyekre  nézve  csak  azt  akar- 
juk ismételni,  a  mit  a  mai  Olaszország  egyik  legkiválóbb 
költője  és  irodalomtörténésze,  Carducci  mond.  ^  Szerinte 
Parini  leírásai  a  legszebbek,  melyeket  Dante  óta  az 
olasz  irodalom  felmutathat,  sőt  az  egész  modern  iroda- 
lomban is  kevés  versenytársuk  van ;  rendkívül  magasz- 
talóan  emeli  ki,  mennyi  szép  régi  szót  elevenített  fel  s 
mily  találóan  használja  őket,  mennyi  színes  frázist  alko- 
tott —  ép  ügy,  mint  nálunk  Vörösmarty  —  milyen  vál- 
tozatos és  újszerű  az  ő  képeiben,  milyen  „merészen 
elegáns"  sok  helyütt  stb.  stb.  Carducci  mind  e  dicsére- 
teket érdekes  példákkal  igazolja,  a  melyekből  nagyon 
sokat  tanulhat  az,  a  ki  az  olasz  költői  nyelv  minden 
árnyalatát  meg  akarja  ismerni.  Hasonlóan  példákkal 
illusztrálja,  milyen  sok  finomsággal  tette  Parini  hajlé- 
konyabbá, zengzetesebbé,  változatosabbá  a  rím  nélküli 
hatodfelest,  melyet  az  olasz  költők  olyan  sokáig  elha- 
nyagoltak; s  melyben  Parini  elérte  a  tökély  netovábbját. 

*  Storia  del  Giorno.  Bologna  1891.  VII.  fej. 

E  formai  kiválóságokkal  is  számot  kell  vetnünk,  midőn 
olvassuk  a  „Giorno^  költőjének  alkotását,  mert  a  munka 
tartalmi  fontossága  mellett  éppen  ezek  tették,  hogy 
Parinit  az  olasz  irodalomtörténet  írói  oly  magas  fokra 
helyezik,  melyet,  a  ki  a  nagy  szatírát  fordításban  olvasná, 
nem  tarthatna  jogosultnak. 

Parini  nemcsak  szatirikus,  hanem  lírikus  is  volt,  de 
mint  ilyen  is  mindig  didactikus  czélokat  tartott  szeme 
előtt.  Maga  mondja  egyik  versében,  hogy  ő  a  szépet  a 
hasznossal  akarja  egyesíteni  s  ahhoz  képest  választotta 
meg  tárgyait  is.  Ha  a  marinisták  legnagyobb  részének 
azt  lehetett  szemükre  hányni,  hogy  verseikben  csupa 
ürességgel  és  léhasággal  foglalkoznak :  Parinit  talán  az 
ellenkező  szélsőség  vádjával  lehet  illetni,  mert  bizony 
azok  a  thémák,  melyeket  ódáiban  megénekel,  és  talán 
még  inkább  az  a  mód,  a  hogy  megénekli  őket,  sokszor 
nem  éppen  ódaiak.  Az  egyikben  pl.  (czíme:  „A  levegő 
egészséges  volta")  abból  indul  ki,  hogy  a  Milano  kör- 
nyékén levő  réteket  egyre  öntözik,  hogy  a  gazdagoknak 
ott  legelésző  lovai  a  nedves  ffiben  annál  jobb  táplálé- 
kot találjanak ;  s  nemcsak  e  rétek  rontják  kigőzölgé- 
seikkel  a  levegőt,  hanem  az  utczai  piszok  is,  melyre 
senkinek  sincsen  gondja,  az  itt-ott  elhulló  állatok,  me- 
lyeket nem  takarítanak  el  stb.  Ezek  mind  igen  helyes 
dolgok,  csakhogy  nehéz  őket  egy  lendületes  óda  stró- 
fáiba beilleszteni.  Nagyon  nemes  intencziók  nyilvánulnak 
a  himlőoltásról  írt  ódában  is,  vagy  a  hol  a  nevelésről 
í^í  vagy  arról  a  műveletről,  melynek  segélyével  a  six- 
tusi  kápolna  jó  szopranistákat  nyer;  mindezekben  a 
versekben  egy  nagy  jellemű,  felvilágosodott,  bölcs  em- 
ber szólal  meg,  de  a  kinek  költői  szárnyalása  nem  igen 
tud  magasra  emelkedni.  Természetes,  hogy  azok  a  nyelvi 


118  AZ  ÁRKÁDIA  KORA. 

és  versbeli  előnyök,  melyeket  fentebb  Carducci  szavai- 
val jellemeztünk,  itt  is  megvannak  s  igy  e  versek  Í8 
jóval  nagyobb  gyönyört  nyújtanak  az  olasz  fülnek.  Meg- 
említhetjük szerelmes  dalait,  valamint  néhány  rövid 
szatíráját  és  tréfás  versét  is,  melyek  mind  kedvesek  és 
elmések;  különösen  a  borbély  halálára  irt  gyászének 
tetszetős,  valamint  „A  babér**  czimfi  költemény,  hol  a 
költő  a  rossz  poéták  megkoronázásán  nevetgél. 

Mint  prózaíró  Parini  nem  volt  jelentékeny.  Legérde- 
kesebb az  a  párbeszéde,  melyet  „A  nemességről"  írt 
(Della  nobiltá),  s  melyben  mintegy  előizét  kapjuk  a 
Griorno-ban  hirdetett  eszméknek.  A  párbeszédet  egy  nemes 
ember  és  egy  költő  folytatják,  még  pedig  lent  a  föld 
alatt,  mert  mindkettőt  csak  nemrég  temették.  A  nemes 
ember  haragszik,  hogy  a  költő  közel  mert  hozzá  feküdni 
s  ezen  aztán  összeperelnek,  a  nemesség  jogairól,  szaba- 
dalmairól és  érdemeiről  perorálva.  A  hosszú  vita  folya- 
mán a  költő  meggyőzi  a  nemes  embert,  hogy  alaptala- 
nul tartja  magát  nála  különbnek,  hogy  az  őseire  való 
hivatkozásnak  nincsen  semmi  értelme  és  hogy  az  egyik 
ember  csak  annyit  ér,  mint  a  másik.  Ha  valaki  derék 
ember  —  ennyit  elismer  a  költő  —  jól  eshetik  neki 
az  a  tudat,  hogy  apja,  öregapja  és  minden  őse  is  derék 
emberek  voltak.  „Ha  feltámadnék,  úgymond  a  költő,  én 
mindenekelőtt  azt  kívánnám,  hogy  jóravaló  férfiú  legyek, 
másodszor,  hogy  legyek  egészséges,  aztán  hogy  legyek 
nagytehetségű,  és  végre,  a  mikor  már  nem  maradna 
semmi  kivánni  valóm  sem  és  mégis  okvetlenül  még 
kellene  valamit  kivánnom :  nos.  akkor  megeshetnék, 
hogy  csupa  fáradtságból  arra  adnám  magamat,  hogy 
azt  kívánjam,  hogy  legyek  nemes  ember,  a  szónak  abban 
az  értelmében,  melyet  annak  a  nagy  tömeg  ad." 

E  párbeszéden  kívül  még  írt  néhány  irodalmi  érteke- 
zést is,  dicsérő  és  egyéb  alkalmi  beszédeket;  melyek 
azonban  nem  járultak  hozzá  hírneve  emeléséhez.  Az  egye- 
dül Giorno-ján  nyugszik. 

5.  §.  A  classikai  iskola. 

A  XVIII.  század  második  felében  Parinivei  egyidejű- 
leg számos  más  lírikus  is  elpártolt  az  „Árkádia^  költői 
iskolájától.  A  lantosok,  mintegy  folytatva  Cbiabrera  és 
Testi  munkáját,  ismét  az  ókori  irodalmak  felé  fordultak, 
hogy  azokból  merítsenek  üj  tárgyakat  és  új  formákat. 
Feledve  volt  már  Tassoni  és  Braceiolini  szatirája,  mely- 
ben annyira  csúfolták  a  mithologia  túltengését :  a  görög 
istenek  megint  elárasztották  az  olasz  költészetet  és  sok 
ideig  nem  tágítottak  mezejéről.  A  költők  különben  nem 
szorítkoztak  csupán  a  latin  és  görög  írók  tanulmányo- 
zására és  utánzására,  hanem,  megismerkedve  az  újabb 
külföldi  irodalmakkal,  a  némettel,  az  angollal,  a  fran- 
cziával,  iparkodtak  azokból  is  tanulni  s  azok  kiválóbb 
munkáit  honfitársaik  számára  is  hozzáférhetővé  tenni. 
A  költők  csoportjában  nem  találkozunk  nagy  tehetsé- 
gekkel ;  bármennyire  ünnepelték  is  őket  a  maguk  ide- 
jében, most  már  vajmi  kevés  versük  kelthet  gyönyörű- 
séget. Ha  jobb  ízlésű  dolog  volt  is,  inkább  Horatiust 
utánozni,  mint  Angelo  Constanzo  szonettjeit,  ez  is,  az  is 
csak  utánzás  volt.  Van  e  lírának  is  egynémely  virága, 
mely  szép  színekben  pompázik,  de  illatuk  nincsen,  mert 
művirágok.  Az  irodalomtörténet  azonban  kénytelen  fog- 
lalkozni ez  írókkal  is,  mert  ők  voltak  azok,  a  kik  ne- 
mesebb minták  felé  fordítva  tekintetüket,  ismét  maga- 
sabb eszmei  tartalmat  adtak  a  lírai  költészetnek  s  útját 

egyengették  az  olasz  irodalom  ama  hatalmas  fellendü- 
lésének, melylyel  a  jövő  század  tárgyalásakor  fogunk 
megismerkedni. 

Ez  új  classikusok  között  egészen  külön  helyet  foglal 
el  Alfonso  Varano  (1705 — 1788),  egy  ferrarai  nemes 
ember,  a  kinek  Theokritost  és  Virgilinst  ntánzó  idilljei, 
valamint  a  szintén  görög  példákon  induló  tragédiái 
majdnem  észrevétlenül  enyésztek  el.  De  annál  nagyobb 
feltűnést  keltett  akkor,  midőn  megírta  „ Látomásai ^-t, 
ezáfolni  akarva  Voltaire-nak  azt  az  állítását,  hogy  a 
kereszténység  nem  alkalmas  forrása  a  költészetnek. 
E  végből  a  keresztény  költészet  legnagyobb  remekéhez, 
Dantéhez  fordult,  hogy  abból  merítsen  inspirácziót,  s  át- 
vette tőle  a  vizió  formáját,  abban  a  téves  hitben,  hogy 
a  „Divina  Commedia"  e  külső  kerete  bártoply  korhoz 
és  bármely  tárgyhoz  egyaránt  illő.  Munkája,  a  „Visioni", 
tizenkét  összefüggéstelen,  fantasztikus  képet  tartalmaz, 
melyeknek  terzinái  sokszor  nagyon  szerencsésen  meg- 
közelítik Danteéit.  Tagadhatatlan,  hogy  sok  bennük  az 
erő,  s  a  költői  előadásban  megvan  az  a  komor  színezet, 
mely  annyira  jellemzi  az  Isteni  Színjátékot ;  de  éppen 
az  a  gondosság,  melylyel  ellesi  és  alkalmazza  Dante 
egyes  kifejezéseit  és  fordulatait,  bántólag  hat  az  em- 
berre, a  mennyiben  egyre  provokálja  a  két  költő  közti 
összehasonlítást,  természetesen  az  utánzónak  rovására. 
De  Varano  munkája  még  így  is  nagy  hatással  volt 
korára  A  közönség  nem  igen  törődött  azzal,  hogy  a 
Voltaire  századába  nem  igen  illenek  bele  az  efféle  misz- 
tikus látomások,  azt  sem  igen  bánta,  hogy  e  látomáso- 
kat nem  fűzi  össze  valami  szorosabb  kapocs.  Vagy  ha 
észre  is  vette  e  hibákat,  szívesen  megbocsátotta  azért 
az    újításért,    hogy    Varano    a    híglevü    canzonettákkal 

szembe  egy  ünnepélyes  tárgyú  és  tartalmú,  sokszor  fen- 
séges  menetű    poémát   állított  melyben  szakitra  a  szá- 
zadokon át  majdnem  megakasztás  nélkül  folyt  Petrarca- 
utánzással,  ismét  az  olasz  költészet  atyjának  nyomdokába 
lépett.  Maga  ez  a  jó  példa  megérdemli,  hogy  Varanóról 
kegyelettel   emlékezzék    meg   az  olasz  irodalomtörténet. 
Az    új    classikai   iskola    többi    tagjai  jórészt  beérték 
Horatius,  Ovidius,  Propertius  utánzásával,  a  mit  ki  több? 
ki  kevesebb  önállósággal  űzött.  Kiemelkedik  sorukból  a 
bolognai    Lodovico    Savioli    (1729—1804),    a    ki    előbb 
rímes  versekben  lefordította,  azután  pedig  szabad  átdol- 
gozásban újra  költötte  Ovidius  „Szerelmeit".  De  ha  meg 
is  tartotta  az  antik  költészet  formáit,    nem    félt   azokba 
modern  eszméket  és  képeket  is    belevinni ;   Savioli  kö- 
zönsége ezt  az  újítást  nagy  lelkesedéssel  fogadta   és  az 
„Amori"    ezímu    gyűjtemény    kiadást   kiadás    után    ért. 
A    kisebb    olasz    kritikusok;    a    kik   Savioliról  és  alább 
következendő  társairól  szólnak,  valamennyien  kedvtelés- 
sel idézik  Carduccinak  róluk  írt  dicséreteit ;  feledni  lát- 
szanak, hogy  e  tárgyban  nem  lehet  objectiv  biró  a  híres 
bolognai   professzor,   a    ki    a    XIX.  század  első  felének 
román ticismusa   ellenében   ismét   az    ókori    classicismus 
formáiban    harczolt.   Ezért,   bármilyen  nagyra  tartsák  is 
mások,  hogy  Savioli  modern  tárgyakról  is  zengett  az  ő 
görög  istenektől  hemzsegő  ódáiban,  mi  azt  hiszszük,  hogy 
az   ókori   classikusok   ilyetén    utánzása   még  művésziet- 
lenebb,    mint    ha     a    költő    egészen    visszahelyezkedik 
Horatius  világába. 

A  venosai  lírikus  utánzásával  aratott  babérokat  Agos- 
tino  Paradisi  is  (1736—1783),  a  ki  igaz,  hogy  kissé 
szolgai  módon  követi  a  latin  lírikust,  de  a  ki  Saviolinál 
melegebb,    lendületesebb,   s  a    kinek  bibliai  ízű,  merész 

képeit  Dagyon  szerették  kortársai.  Különben  a  franezia 
irodalom  tolmácsolásával  is  foglalkozott  átültetve  két 
Comeille-  és  három  Voltaire-féle  tragédiát.  A  pármai 
Angelo  Mázza  (1741 — 1817)  Pindaroson  lelkesedett 
a  kit  kétszer  is  lefordított  olasz  nyelvre.  Volt  egy  „spe- 
cialitása" :  a  zene  dicsőítésére  írt  szonettek  és  canzonék, 
melyeket  annak  idején  roppantul  magasztaltak  és  melyek 
fejében  a  költő  tiszteletére  még  érmet  is  verettek.  Benne 
is  sok  a  hév,  sok  a  fantázia,  habár  versei  mai  olvasók 
előtt  kissé  lármásaknak  tetszhetnek.  Francesco  Cassoli 
(1749 — 1812)  szintén  Horatiust  fordította  és  agyanőt 
utánozta  az  ennél  sokkal  híresebb  Giovanni  Fantom 
(1751  —  1807),  a  kit  inkább  Arkádiabeli  nevén  (Labindo) 
szoktak  emlegetni.  Különben  a  „toszkán  Horatius"  volt 
az  epithetoDJa  és  e  néven  emlegeti  és  dicséri  még  a 
zordon  Alfierí  is.  Valóban  egyetlen  olasz  költő  sem  tudta 
annyira  elsajátítani  Horatius  modorát,  mint  ő;  nemcsak 
a  frázisokban,  nemcsak  a  szerkezetben,  nemcsak  az  esz- 
mék körében  ragaszkodott  Horatiushoz,  hanem  még  a 
mértékben  is  a  lehető  legközelebb  iparkodik  hozzá  jutni, 
noha  a  rímről  nem  mond  le.  A  sapphoi,  az  alkaeosi, 
az  asklepiadesi  strófa,  melyet  szerkesztett,  valóban  szép 
hangzású  is,  s  midőn  az  olaszok  száz  évvel  utóbb  újra 
divatba  hozták  e  mértékeket,  már  nem  sokat  kellett 
rajtuk  javítani.  Fantoninak  különben  e  formák  fejlesz- 
tésén kívül  van  még  egy  más  érdeme  is;  míg  ugyanis 
a  többi  új-classikus  költők  beérték  azzal,  hogy  itt-ott 
egy-egy  strófácskában  czéloztak  a  körülöttük  álló  és 
mozgó  világra,  s  még  Savioli  is  inkább  csak  holmi 
divatos  viseleteket,  álarczosokat  mert  belevinni  verseibe, 
addig  az  ő  lantján  erős  visszhangot  keltettek  mindazok 
a  nagy  politikai  események,  melyek  a  múlt  század  végén 

felfordították  Európát.  Háborúk  és  békekötések,  nagy 
viadalok  és  nagy  vereségek  —  mindent  megénekelt 
ódáiban,  melyek  mintegy  előfutárai  ama  tömérdek  poli- 
tikai versnek,  mely  a  XIX.  században  segítette  meg- 
csinálni az  egységes  Olaszországot. 

Horatius  ez  utánzói  közül  csak  egyet  kívánunk  még 
megemlíteni :  Aurelio  di  Giorgio  Bertola-t  (1753 — 1798), 
a  ki  fiatal  korában  a  szerzetes-kolostorból  melybe  aka- 
rata ellenére  vitték,  megszökött  és  eljött  Magyarországba 
hadakozni.  A  mellett,  hogy  fordította  Horatiust,  ő  volt 
az  eisó',  a  ki  az  olaszokkal  megismertette  a  német  köl- 
tészetet. „Idea  della  poesia  alemanna"  czímfi,  fordítási 
mutatványokkal  ellátott  könyve,  valamint  később  meg- 
jelent   értekezése,    „Sulla    bella    letteratura    alemanna". 

ff 

nagy  hatást  gyakoroltak  honfitársaira.  0  vitte  be  Olasz- 
országba Gessnert,  a  kivel  személyesen  is  megismerke- 
dett és  a  kinek  idylljeit  szépen  átültette ;  az  angol  iro- 
dalmat is  tanulmányozta  és  Youug  „Éjszakái"  nyomán 
irta  meg  „Notti  Clementine"-it.  Foglalkozott  a  mese 
elméletével  is  és  maga  is  írt  egy  csomó  „apologo"-t, 
melyek  azonban  gyengén  vannak  megverselve  és  külön- 
ben is  keveset  érők. 

Az  üj-classikusokkal  kapcsolatban  akarunk  megem- 
lékezni egy  más  íróról  is,  a  ki  szintén  külföldi  iroda- 
lomból való  fordítás  révén  gyakorolt  igen  nagy  ha- 
tást az  olasz  irodalomra ;  Melchiorre  Cesarotti-t  értjük 
(1730—1808),  Ossiánnak,  annak  az  északi  költőnek  for- 
dítóját, a  kit  éppen  az  ókori  classikusok  legnagyobbjával 
szerettek  szembeállítani.  Bizonynyal  felesleges  emlékez- 
tetnünk az  olvasót,  hogyan  származtak  azok  az  epikai 
költemények,  melyek  a  múlt  század  második  felében 
Ossián    neve    alatt  járták    be    a   világot    és  mindenfelé 

elragadtatást  keltettek.  Ma  már  teljesen  bizonyos,  hogy 
Macpherson,  az  a  fiatal  skót  költő^  a  ki  Ossián  verseit 
kiadta,  nem  gyűjtötte,  hanem  irta  őket,  felültetve  e  pá- 
ratlan irodalmi  esinynyel  fél  Európát.  Maga  Goethe  is 
bámulta  az  északi  „bárd'^-ot,  a  francziáknál  Ghateau- 
briand  és  Lamartine  állottak  hatása  alatt,  és  mindenki 
tudja,  hogy  a  mi  irodalmunkban  is  hány  fordítója  akadt 
és  milyen  magas  röptű  énekben  dalolt  róla  Petőfi.  A  sok 
elassikus  mithologiával  jóllakott  olvasók  megbűvölten 
csodálták  azt  az  új  világot,  melyet  Macpherson  meg- 
nyitott előttük.  Homér  dala  után,  a  hol  „a  mennybolt 
egy  csendes  örömnek  örök  mosolya",  jól  esett  látniok 
és  hallaniok  Ossiánt,  a  ki  „az  északi  tenger  örök  ködü 
földén  vad  szikla  felett  viharokkal  együtt  harsogja  dalát 
az  alaktalan  éjben".  Az  olasz  irodalom  a  legelső  volt, 
a  mely  fordításban  is  bírta  Macpherson  könyvét.  Egy 
Sackville  nevű  ember  ugyanabban  az  évben,  melyben 
megjelent,  1762-ben  vitte  el  a  munkát  Velenczébe,  a  hol 
megismerkedvén  Cesarottival,  ki  a  Grimani  patriczius 
családban  nevelősködött,  odaajándékozta  neki.  Gesarotti 
valódi  lázzal  feküdt  a  gaél  ének  lefordításának  és 
könyve  már  a  következő  évben  meg  is  jelent,  példátlan 
izgalomba  hozva  az  egész  olasz  irodalmi  világot.  A  for- 
dítás verso  scioltokban  készült,  melyeknek  erejét  és 
báját  még  Gesarotti  ellenségei  is  elismerték  és  a  melyek 
később  Alfierinek  is  mintául  szolgáltak;  a  mellett  hű  is 
volt,  a  mi  —  mondtuk  már  —  az  olasz  költői  fordítá- 
sokban nagyon  ritka  erény.  Mégis  sokan  megtámadták 
e  munkát,  melyben  Gesarotti  a  nyelv  tekintetében  körüU 
belül  arra  az  álláspontra  helyezkedett,  a  melyre  a  mi 
nyelvújítóink,  azzal  a  különbséggel,  hogy  ő  csak  a  szó- 
lások és  nem  a  szók  alkotása  tekintetében  volt  merész. 

Sokan  az  olasz  Macphersont  szebbnek  mondják  az  ere- 
detinél, s  így  nem  csoda,  ha  a  Fingalról  és  Lathmonról 
szóló  énekek  olyan  rendkívüli  hatással  voltak  az  olasz 
nemzetre,  s  halálosan  megsebezve  az  Árkádiát,  itt  is, 
mint  egyebütt,  előkészítették  a  XIX.  század  romanticis- 
mnsát. 

Cesarotti;  a  ki  élete  legnagyobb  részét  Pádnában  töl- 
tötte, mint  az  ottani  akadémia  titkára  és  egyetemi  pro- 
fesszora, Ossiánon  kívül  még  Hómért  is  lefordította,  még 
pedig  kétfélekép  is,  előbb  prózában,  aztán  versben ;  de 
ez  a  munkája,  melyet  félig-meddig  azzal  a  czélzattal 
készített,  hogy  kimutassa,  mennyivel  különb  az  északi 
bárd  a  vak  maeonidánál,  már  nem  sikerült.  Tömérdek 
egyéb  műve  közül,  melyek  nem  kevesebb,  mint  negyven 
kötetet  töltenek;  meg,  még  egy  tudományos  értekezését 
kivánjuk  megemlíteni :  a  „Saggio  sulla  filosofía  delle 
lingue"-t,  melyben  azok  ellen  védekezik,  a  kik  az  ő 
Ossián-fordításának  új  és  néha  idegenszerű  szófűzéseit 
korholták.  Kifejti,  hogy  a  nyelv  sohasem  elég  gazdag, 
hogy  azt  mindig  gyarapítani  és  módosítani  kell,  hogy 
ezt  a  nép,  ép  úgy  mint  az  írók,  tényleg  folyton  meg  is 
teszik.  Érdekes  volna  megállapítani,  vájjon  Kazinczy, 
midőn  körülbelül  hasonló  elvek  alapján  akarta  megújí- 
tani a  magyar  nyelvet,  ismerte-e  Cesarotti  művét, 
vagy  sem  ? 

6.  §.  Tájnyelvi  költők. 

E  könyv  első  szakaszaiban  láttuk,  hogy  az  olasz  iro- 
dalom, fejlődésének  kezdetén  tulajdonképpen  csak  külön- 
böző tájnyelvek  irodalma  volt;  északi,  közép-  és  déli 
Olaszország  egyes  vidékei  külön-külön  hangokon  szólal- 

tak  meg,  s  az  egységes  irodalmi  nyelv  csak  a  XVII. 
század  közepén  kezdett  érvényre  jutni.  De  bármennyire 
általánossá  lett  is  a  toszkánai  nyelvnek,  mint  irodalmi 
nyelvnek  használata,  a  tájnyelvek  irodalma  sohasem 
szűnt  meg  Olaszországban.  A  XIV.  századból  még  nagyon 
sok  ilyen  tájnyelv-irodalmi  emlék  maradt  fenn :  nmbriai 
nyelven  írt  vallásos  énekek  és  tréfás  szonettek,  abrnzzói 
nyelven  írt  krónikák,  nápolyi  nyelven  írt  tanító  verse- 
zetek stb.  A  XV.  századból  sok  népies  dal  maradt  fló- 
renczi  tájnyelven,  azonkívül  sirató  versek,  verses  és 
prózában  írt  krónikák,  mely  utóbbiak  közt  a  velenczei 
Marin  Sanutónak  Diariumai  számos  magyar  vonatkozá- 
saiknál fogva  reánk  nézve  különös  fontossággal  bimak. 
A  cinquecento  néhány  tájnyelvi  költőjét  már  annak  ide- 
jén és  helyén  megemlítettük  :  láttuk,  hogy  Angelo  Beolco 
páduai  tájnyelven  írta  színdarabjai  legnagyobb  részét 
Andrea  Calmo  pedig  velenczei  nyelven.  Ugyané  század- 
ban tűnt  fel  Giulio  Cesare  Croce  (1550-1609),  a  ki 
Bolognában  abból  élt,  hogy  a  gazdagok  házaiban  eléne- 
kelte saját  szerzeményű  dalait,  maga  kisérvén  magát 
lantszóval.  Nemcsak  vidám  nótákat  szerzett,  hanem  a 
középkor  egy  s  más  népszerű  elbeszélését  is  átdolgozta, 
pl.  Salamon  és  Markalf  történetét,  mely  tudvalavőleg  a 
magyar  ponyvairodalomban  is  elterjedt.  Tőle  való  a 
„Bertholdo  és  Bertholdino  csínyjeiről  és  elmés  mondá- 
sairól" szóló  népies  olvasmány  is,  melyet  aztán  egy 
Banchieri  nevű  bolognai  író  megtoldott  Bertholdino 
fiának,  Cacasennonak  ostobaságaival  és  bohóczkodásai- 
val  („Scempiaggini  e  buflfonate  di  Cacasenno  figlio  del 
semplice  Bertholdino").  A  XVII.  század  irodalmának  tár- 
gyalása közben  megemlékeztünk  az  ifjabbik  Buonarroti- 
ról,  a  ki  népszínműveiben  olyan  nagy  szerepet  juttatott 

a  tájnyelvnek.  Giambattista  Basile  (f  1632),  a  kinek 
irodalmi  nyelven  írt  versei  egészen  jelentéktelenek,  ná- 
polyi tájnyelven  igen  fontos  könyvet  szerzett:  a  Lo  cunto 
delli  Cunti  czímű  népmese-gyűjteményt,  melyet  mint 
Lippi  furcsa  hőskölteményének  egyik  forrását,  már  szin- 
tén megemlítettünk.  Francesco  Baldovini  (1634—1716) 
egy  „Lamento  di  Cecco  Varlungo"  czímu  poemájával 
aratott  sikert,  híven  utánozva  benne  a  flórencz-vidéki 
népnek  szólásmódját.  Carlo  Assonica  (1626 — 1676)  a 
„Megszabadított  Jeruzsálem "-et  travestálta  bergamói  táj- 
nyelven. Carlo  Maria  Maggi,  kit  már  ismerünk  mint 
lírikust,  milanói  tájnyelven  irt  néhány  színdarabot.  Ter- 
mészetes, hogy  ezzel  korántsem  merítettük  ki  a  tájnyelvi 
írók  névsorát ;  e  téren  minden  vidéknek  megvoltak  a 
maga  poétái,  kik  a  maguk  tájnyelvének  ápolását  szinte 
hazafias  kötelességnek  tartották.  De  hát  mi  e  könyvben 
a  tájnyelvek  irodalmát  nem  tárgyalhatjuk  részletesebben, 
s  a  kisebbrendü  írók  tekintetében  megelégedve  e  rövid 
vázlattal,  itt  csak  egy  elsó'rangü  költői  tehetséget  kívá- 
nunk kimerítőbben  ismertetni. 

Sajátságos,  hogy  Sziczilia,  a  hol  mint  láttuk,  már  a 
XVII.  században  valóságos  irodalmi  czentrum  képződött, 
azóta  alig  játszott  szerepet  Olaszország  irodalomtörté- 
netében. De  e  jelenséget  eléggé  megfejtik  azok  a  poli- 
tikai viszontagságok,  melyeknek  e  szerencsétlen  sziget 
annyi  évszázadon  keresztül  zsákmányul  volt  vetve. 
A  Hohenstaufoktól  még  a  XIII.  században  az  Anjouk 
kezébe  jutott  az  ország,  kiket  csakhamar  a  spanyol 
arragoniai  Péter  váltott  fel,  s  ezóta  egész  a  legüjabb 
időkig  majdnem  félbeszakítás  nélkül  spanyol  uralkodók 
vagy  alkirályok  alatt  állott,  kik  jóformán  elszakították 
a    többi    olasz    tartományokkal    való    minden  kulturális 

érintkezéstől.  Sokáig  nem  is  volt  Szicziliának  igazi  iro- 
dalma, habár  kivált  a  XVI.  századtól  fogva  ott  sem 
hiányoztak  verselők,  krónikások,  philologasok.  Annál  na- 
gyobb sikere  volt  aztán  Giovanni  Melinek  (1740 — 1815), 
a  ki  pár  évig  egy  kis  szicziliai  faluban  űzött  orvosi 
gyak  rlatot,  aztán  pedig  a  palermói  egyetemen  lett  a 
vegytan  professzora.  Nyugodt,  jókedvű,  egészséges  élet- 
philosophiájú  ember  volt,  a  ki  szeretett  a  néppel  érintkezni 
s  ellesni  tőle  a  bájos  és  dallamos  szicziliai  tájnyelvnek 
minél  több  finomságát.  Költeményeiben  aztán  a  népéletet 
is  festette,  a  szegény  halászokét,  a  kik  olyan  keservesen 
tengetik  életüket  s  a  vidám  halászleányokét,  a  kik  ked- 
veseikről dalolva,  foltozzák  a  hálót.  így  jóformán  meg- 
előzte a  skót  népköltőt  Burnst,  a  ki  azonban  kétség- 
telenül sokkal  egyszerűbb,  sokkal  népiesebb  volt.  Meli 
a  népről  majdnem  mindig  csak  ügy  énekelt,  mint  egy, 
a  népen  kívül  álló  szemlélő,  Burns  mint  magának  a 
népnek  fia.  Aztán  Meli  tanult  ember  volt,  a  ki  ügy  lát- 
szik, nemcsak  ismerte  az  árkádiás  költészet  sok  ízlés- 
telenségét, hanem  némileg  e  baliránynak  hatása  alatt 
is  állott;  sokszor  ugyanazt  az  édeskés  affektáltságot 
érezni  ki  verseiből,  melyet  a  Zappi-féle  poétikában  talá- 
lunk. De  ezt  a  hangot  csak  ritkán  üti  meg;  még  sze- 
relmi verseiben  is  többnyire  inkább  friss,  vidám,  mintsem 
szentimentális.  Ám  legszebbek  azok  a  versei,  melyekben 
a  természet  iránti  szeretetét  s  az  ő  optimista  világnézle- 
tét  énekli  meg;  ezekben  olyan  derült,  nyájas  képeket 
ád,  hogy  valóban  Theokritost  és  Anakreont  juttatja  az 
olvasó  eszébe.  A  „Bucolica"  czímű  gyűjteményében 
egybefoglalt  kis  idillek,  szonettek,  mesék^  epigrammák 
legtöbbjében  annyi  jókedv,  annyi  csendes  humor  nyil- 
vánul, festéseiben  annyi  egészséges  realismus,  hogy  nem 

ritkán  még  ama  két  nagy  görögöt  is  felülmúlja.  Milyen 
pompásan  ír  le  pl.  egy  falusi  disznótort  („Invernu")! 
Mennyi  szeretetreméltósággal  énekli  meg  a  tücsköt  („La 
Cicala^),  kikelve  a  La  Fontaine  meséjének  kegyetlen 
tanulsága  ellen!  S  milyen  kár,  hogy  Mellnek  mindezek 
a  versei  tájnyelven  vannak  írva,  melyet  még  az  olaszok 
nagy  része  sem  ért  meg  jegyzetek  és  magyarázatok 
nélkül !  Ha 'olasz  irodalmi  nyelven  költötte  volna  őket; 
ki  tudja,  mekkora  hatást  gyakorolt  volna  kortársaira? 
Bár  másfelől  lehet,  hogy  levetve  a  tájnyelv  jelmezét  és 
felöltve  a  mindennapi  irodalmi  nyelv  ruháját,  ezek  a 
költemények  kevésbbé  hatnának.  Nyelvi  kérdésről  lévén 
szó,  itt  ismét  egy  illetékes  olasz  kritikusnak  véleményét 
idézzük,  a  ki  pedig  Meliről  a  legnagyobb  elragadtatás- 
sal értekezett.  De  Sanetis  azzal  végzi  egy,  a  szicziliai 
költőről  irt  tanulmányát,  hogy  Meli  nagyon  bölcsen  cse- 
lekedett, midőn  nem  az  irodalmi,  hanem  a  tájnyelvet 
használta.  Az  Árkádia,  úgymond,  a  tájnyelvbe  átvive, 
új  erőhöz  jut.  „Bármilyen  együgyű,  közönséges  gondolat 
is,  ha  idegen  nyelven  találkoztok  vele,  újnak  látszik 
előttetek;  és  valóban  új  is,  mert  az  idegen  szó  más 
képben,  más  vonatkozásban  adja  eléd.  Ezt  érzitek  a 
tájnyelvben  is,  a  hol  ragyog  és  bámulatba  ejt  bennete- 
ket az,  a  mi  a  kimerült  erejű  olasz  szóban  már  elvesz- 
tette minden  ízét^.  Mellnél  is  bizonyára  akad  sok  elko- 
pott közhely,  mely  irodalmi  nyelven  nem  tetszenék 
senkinek,  de  a  költő  erényeinek  legtöbbje  nem  menne 
veszendőbe  bármely  más  nyelven  sem. 

Ő  egyébiránt  nemcsak  lírikus  volt ;  irt  három  hosszabb 
epikus,  illetőleg  szatirikus  költeményt  is,  melyek  közfii 
azonban  egy  sem  sikerült  neki  teljesen.  Az  elsőnek 
czíme  ^La  fata  galanti",  melynek  nyolcz  énekre  terjedő 

B  ft  d  ö  :  As  olass  ir*dalem  története.  II.  ^ 

Btanzáiban  az  van  elbeszélve,  hogy  egy  jótékony  tündér 
miként  vezeti  végig  a  költőt  a  túlvilág  egyes  birodal- 
main. A  költő  ezt  a  Dantéra  és  Aríosto  AstolQára 
emlékeztető  tervet  arra  használja  fel,  hogy  kicsúfolja  a 
világ  sokféle  hiábavalóságát  s  aztán  a  költők  országá- 
ban Sannazarót  és  Metastasiót  ünnepelje.  E  fiatalkori 
munkájánál  jóval  kisebb  értékű  az  „Origini  di  lu  munna^ 
(A  világ  eredete)  ezimű  szatirikus  költeménye,  a  hol  a 
mindenség  keletkezéséről  szóló  különböző  új  fílosofiai 
elméleteket  teszi  csúffá,  míg  a  12  énekre  terjedő  „Don 
Chisciotti  e  Sanciu  Panza"  czimn  furcsa  hősköltemény- 
ben Cervantes  világhírű  regényét  akarta  továbbszőni. 
E  munkáit  már  a  szicziliaiak  is  elfeledték,  de  dalait 
még  most  is  váltig  éneklik  Palermóban;  olasz  nyelvre 
hiába  fordították  le  őket,  mert  e  fordításban  az  eredeti- 
nek bája  teljesen  elveszett. 

Mind  Meli,  mind  pedig  ama  többi  írók,  kiket  köny- 
vünk e  fejezetében  megismertettünk,  összefüggtek  az 
„Árkádia" -val,  vagy  mint  ez  irodalmi  társaság  irányá- 
nak kisebb-nagyobb  mértékben  való  követői,  vagy  mint 
annak  támadói.  Immár  rátérhetünk  a  század  két  leg- 
nagyobb alakjára,  a  kik  már  egészen  kívül  esnek  az 
Ákádián,  a  kik  oly  téren  is  munkálkodtak,  melyre  az 
„úri  pásztorok"  alig  vetettek  ügyet :  a  drámairodalom 
terén.  E  két  író  egyike  az  olasz  vígjáték,  másika  az 
olasz  tragédia  legnagyobb  művelője.  Amaz  Carlo  Goldoni, 
emez  Vittorio  Alfieri. 


III.  FEJEZET. 

G  0  L  D  0  N  L 

A  Moliere-buvárok  kiderítették,  mennyit  tanult  Pocqelin 
mester  azoktól  az  olasz  szinészektől,  kik  a  XVI.  század 
óta  Parisban  rögtönzött  komédiákat  játszottak.  A  nagy 
franczia  bőven  visszaadta  e  kölesönt  az  olaszoknak, 
mert  az  ő  példájának,  az  ő  hatásának  köszönhették,  hogy 
száz  évvel  őutána  nekik  is  lett  egy  nagy  vígjáték-iró- 
juk,  a  ki  bátran  szembeszállva  a  még  mindig  hatalmas 
commedia  dell'arte-vel,  ép  úgy,  mint  a  még  hatalma- 
sabb operával,  képes  volt  szakadatlan  munkával,  lan- 
kadatlan termékenységgel  átcsábítani  a  közönséget  oda, 
a  hol  a  színpadi  deszkák  valóban  az  életet  jelentették. 
Ezt  a  komikai  gcniet  Carlo  Goldoninak  hívták. 


1.  §.  Élete. 

Az  olasz  vígjáték  mestere  1787-ben,  80  éves  korában 
maga  írta  meg  életrajzát,  még  pedig  franczia  nyelven. 
Az  EmléJciratok  Goldonija  bőbeszédű  öreg  úr,  a  ki  tet- 
szeleg magának  abban^  hogy  terjengősen  előadja  ifjúi 
életének  minden  „genialitásra  valló"  rendetlenkedését. 
Természetes,  hogy  ő  is  már   gyermekkorában   kiválóan 

szeretett  színdarabokat  olvasni,  hogy  írt  is  egyet  nyolcz 
éves  korában  stb.  stb.  A  serdülő  Carluecio  egyike  volt 
a  legnynghatatlanabb  költő-természeteknek,  a  ki  nem 
bírt  megférni  egyetlen  iskolában  sem ;  itt  consilinm 
abeundi  szakítja  meg  tanulmányait,  amonnan  maga  szo- 
kik meg  egy  vándor  komédiás-társulattal.  Szülei  nem 
tudnak  mit  csinálni  a  „hatalmas  gyereke-kel.  Majd  apja 
foglalkozására  akarják  nevelni  és  az  öreg  orvos  szor- 
galmasan magával  viszi  fiát  betegei  látogatására,  majd 
hivatalnokot  faragnának  belőle,  majd  meg  prókátori 
dicsőségről  álmodozik.  Neki  kedve  van  mindenre  és 
nincs  kedve  semmire.  Ma  eszébe  jut,  hogy  fölcsap  szí- 
nésznek, holnap  kedve  kerekedik  a  csuklyás  barátok 
közé  állani.  Mikor  aztán  nagy  nehezen  bedugják  a 
chioggiai  birósághoz  valami  írnokfélének,  ő  azt  az  állást 
arra  használja  fel,  hogy  mentől  jobban  megismerkedjék 
a  néppel,  az  érzékeny  Luciettával,  meg  a  szapora  nyelvű 
Orsettával,  a  kiknek  aztán  olyan  classikus  arczképét 
nyújtotta  a  Baruffe  Chiozzotte-hem, 

A  sok  szerelmi  kaland  közben  egyszer  csak  azon 
veszi  magát  észre,  hogy  huszonnégy  esztendős,  hogy 
apja  elhunytával  őt  illeti  az  anyjáról  és  öcscséről  való- 
gondoskodás, szóval,  hogy  ideje  volna  végre  „megko- 
molyodnia". Elmegy  Paduába  és  egy,  a  játékasztal  mel- 
lett átmulatott  éjszaka  után  odaáll  a  vizsgáló-bizottság: 
elé.  A  hihetetlen  megtörténik  és  Goldoni  mint  „dottore*^ 
és  „avvocato"  tér  vissza  Velenczébe.  De  mi  haszna  az 
ügyvédi  oklevélnek,  ha  széles  Velenczében  egy  árva 
lélek  sem  érzi  annak  szükségét,  hogy  perpatvaraival 
épen  signor  Goldonit  háborgassa  ?!  A  mi  újdonsült  pró- 
kátorunk azonban  stoikus  nyugalommal  veszi  a  kliensek 
elmaradását   és   ebben  mintegy  a  végzet  intelmét  látja^ 


J 

hogy  inkább  írjon  —  tragédiákat.  Nem  természetes-e 
egy  vígjátékírói  géniénél? 

Alig  készül  el  első  ilynemű  remeke  —  czíme  „Ama- 
lasnnta^  —  hóna  alá  csapja  a  kéziratot  és  ott  hagyja 
irodáját  és  egy  megúnott  kedvesét^  útra  kel,  Milanóban 
beáll  a  velenczei  követség  hivatalnokának,  azt  is  meg- 
unja, elmegy  Páduába,  Pármába,  Veronába  és  ki  tudja 
még  merre,  egyre  gyártogatva  a  rossz  tragédiákat,  az 
opera-librettókat,  a  komikus  intermezzókat.  Majd  elván- 
dorol egy  szinésztársulattal  Génuába  is,  a  hol  a  lutrin 
száz  aranyat,  Conio  nótárius  uram  házában  pedig  egy 
kedves,  hűséges,  szerető  feleséget  nyer. 

A  házas  élet  csak  jó  hatással  lehetett  olyanféle 
mfívészkedélyre,  a  minő  a  Goldonié  volt.  Valamint 
szíve  a  sok  ide-oda  röpködés  után  most  egy  tárgyon 
pihent  meg :  akként  írói  működésében  is  legalább  csök- 
kent az  eddigi  ingadozás,  és  Goldoni  immár  elhagyva 
az  eddigi  tragédia-gyártást,  rátért  arra  az  útra,  melyre 
egész  tehetsége  utalta :  a  vígjáték-írásra.  De  az  a  sok- 
féle anyagi  baj,  melylyel  küzdenie  kellett,  még  jó  da- 
rabignem engedett  neki  teljes  nyugalmat.  Megint  elhagyta 
Velenczét  és  egy  kis  ide-odabolyongás  után  Pisában 
állapodott  meg.  Az  Arno- melléki  irodalmi  emberek  már 
hírből  ismerték  Goldonit  és  tárt  karokkal  fogadták.  Csá- 
bitgatásaiknak  nem  bírt  ellenállani  és  könnyű  szerrel 
rávétette  magát,  hogy  ügyvédi  irodát  nyitva,  maradjon 
ott  körükben.  Tán  jó  része  volt  ez  elhatározásában  ama 
tudatnak  is,  hogy  nejének  biztos  életmódot  tartozik  nyúj- 
tani, a  melyet  pedig  a  színműírásban  —  ezt  nagyon  is 
jól  belátta  —  akkor  még  hiába  keresett  volna.  így 
esett,  hogy  pár  esztendőre  megint  a  tóga  rabja  lett. 
De   vígjátékírói   álmai   ez   idő  alatt  sem  engedték  nyu- 

godni.  Folyton  terveigetett,  meséken  törte  fejét,  olvasta 
Moliére-t,  és  ha  egy-egy  érdekes  bűnügye  akadt,  több 
ideig  ábrándozott  azon,  milyen  gyönyörű  színdarabot  le- 
hetne abból  írni,  mint  azon,  hogy  milyen  szép  védbeszédre 
fog  az  neki  alkalmat  nyújtani.  Nem  is  bírta  ki  tovább 
az  tigyvédkedést  mint  négy  évig,  és  felhasználta  a  leg- 
első kínálkozó  alkalmat,  hogy  megint  bncsút  mondjon 
a  codexnek. 

A  véletlen  egy  vállalkozó  szellemű  színigazgató  sze- 
mélyében segítségére  jött  és  Goldoni  a  „Compagnia  Mede- 
bach"  kedveért  hátat  fordított  a  ferde  toronynak.  Ez  évtől, 
1748-tól  1762-ig,  tehát  csak  tizennégy  évig  tartott  Gol- 
doni életének  ama  korszaka,  melyben  lázas  munkásság- 
gal, óriási  becsvágygyal  látott  neki  ama  nagy  feladat- 
nak, melynek  megoldása  már  ifjú  korában  határozatlan 
tervként  forgott  agyában.  Nála  iS;  mint  Molifere-nél,  csak 
a  férfikor  teljes  érettségében  állott  be  a  komoly  alkotás 
ideje.  Az  1748-ki  esztendő,  melyben  a  velenczei  szín- 
igazgató küldötte  bekopogtatott  a  pisai  ügyvédi  irodába, 
új  korszak  megnyíltát  jelenti  Goldonira  és  az  olasz  víg- 
játék történetére  nézve  is.  A  társulat;  melynek  udvari 
költőjévé  szegődött,  egyike  volt  a  múlt  század  legna- 
gyobb olasz  vándortársulatainak.  Nem  kevesebb,  mint 
32  férfi-  és  16  nőtaggal  barangolta  be  Felső-Olaszország 
városait ;  művészei  között  olyan  nagyhírű  erők  is  vol- 
tak, a  minő  Cesare  D'Arbes,  korának  legelső  Pantalone- 
ábrázolója,  Antonio  ColaltO;  Teodóra  Medebach,  Marianna 
Ricci.  ^  Repertoirja  legnagyobbrészt  rögtönzött  darabok- 
ból állott.  Adtak  elő  néha  írott  tragédiákat,  sőt  írott 
vígjátékokat   is,    de    ezek    a    műsornak  csak  kis  részét 

^  Fr.  Bartoli :  Notizie  storiche  de'  comiei  italiani. 

tették.  A  társaság,  melynek  sok  tagja  a  kötéltánczosság 
„magas''  művészetét  cserélte  fel  a  cothurnus-  és  soe- 
cussal,  csak  akkor  érezte  magát  igazán  elemében,  midőn 
a  száraz  rövidséggel  megírt  scenario  után  szabadon  for- 
málhatta párbeszédeit.  Ez  a  műforma  állott  legközelebb 
a  czirkuszi  clownok  rögtönzéséhez.  Medebachék  téli  állo- 
máshelye Velencze  volt,  melynek  közönsége  —  hogy 
modern  kifejezéssel  éljünk  —  „műpártolás"  dolgában 
túltett  valamennyi  olasz  városon.  Sehol  egyebütt  nem 
volt  vígabb  az  élet,  mint  a  piazza  San  Marcón.  A  mos- 
tani síri  némaság  helyett,  mely  lomhán  nehezedik  a 
canal  grandéra  és  összes  mellékcsatornáira,  mindenfelé 
hangos  nóta  járta,  „daloltak  a  tereken,  az  utczákon,  a 
vizeken  —  mondja  Goldoni  —  daloltak  a  kereskedők, 
mikor  eladták  portékájukat^  daloltak  a  munkások;  mikor 
végezték  dolgaikat,  daloltak  a  gondolások,  várva  gaz- 
dájukat''. A  Procuraziék  árkádjai  alatt,  a  Palazzo  du- 
cale  árnyékában,  a  Riva  degli  Schiavonm  reggeltől  késő 
éjfélig  süru  emberár  hömpölygött,  mely,  alig  nyilt  meg 
Velencze  6—7  színházának  kapuja,  sietett  mindegyiket 
színültig  megtölteni.  Igazán  „szenvedélyes"  közönség 
volt,  mely  mérték  nélkül  tudott  rajongani  azokért  az 
Írókért,  a  kik  mulattatják. 

Goldoni  jól  ismerte  a  velenczei  népet,  hisz  neki  is 
hazája  voltak  a  lagúnák  ;  kétszeres  örömmel  jött  hát 
ide,  hogy  hosszú  szünet  után  újra  felvegye  a  drámaírói 
tollat.  Ide  jött,  bár  mint  szerződött  költője  egy  magán- 
embernek ;  ide  jött,  habár  egy  kapzsi  igazgató  kénye- 
kedvének kellett  alávetnie  tehetségét.  De  hát  az  olasz 
vidéki  színészet  nyomorúságos  tengődése,  mely  száz  év 
óta  vajmi  keveset  változott,  lehetetlenné  tette,  hogy  egy 
drámaíró    tantiémekből    éljen    s    így    Goldoni  kénytelen 

volt  vele,  hogy  testestül-lelkestül  eladja  magát  egyetlen 
társulatnak,  kötelezve  magát  ünnepi  prológok  és  epiló- 
gok  írására,  régi  darabok  átdolgozására,  a  saját  és 
esetleg  a  mások  dolgainak  betanítására,  s  ki  tudja,  még 
mi  mindenre.  Ennyi  kötelességnek  csak  olyan  bámulsi- 
tosan  termékeny  tehetség  bírt  eleget  tenni,  mint  Gol- 
doni,  a  ki  egyetlen  esztendőben  tizenhat  színművet  írt, 
melyek  közfii  négyet-ötöt  legkiválóbb  munkáihoz  sorol- 
hatni, a  bukás  szomorú  sorsa  pedig  csak  egyetlen  egyet 
ért  utói.  Medebach  uram  annyira  kizárólagos  tulajdoná- 
nak tekintette  Goldonit,  hogy  még  darabjainak  kiadási 
jogát  is  saját  maga  akarta  bitorolni.  De  Goldoni  aláírt 
mindent,  kötelezte  magát  mindenre ;  ha  Medebachnak 
külön  színműíróra  volt  szüksége,  őneki,  a  reformátor- 
nak, még  nagyobb  szüksége  volt  külön  színtársulatra, 
iii^ly  6gy  darabját  se  utasíthassa  vissza.  Aláírt  minden 
feltételt  és  elfogadta  volna  még  a  sátán  szerződését  is, 
csakhogy  kezébe  kapjon  egy  színházat,  melyben  meg- 
valósíthassa minden  ábrándját.  Negyven  éves  koráig 
csak  a  setétben  tévelygett,  csak  előízét  érezte  a  sikeiv 
nek.  Most  négy  évi  szomj  ázás,  a  pisai  törvényszéki  ter- 
mek unalmas  levegője,  csak  még  inkább  fokozták 
epekedését.  Tapsra  vágyott,  hangos,  falat  rengető,  eget 
harsogtató  bravo-riadalra,  a  mikor  a  lábak  dobognak, 
a  kendők  lobognak,  a  mikor  az  egész  épület  csakhogy 
meg  nem  inog  az  evvivázás  viharától.  Goldoni  emlék- 
iratainak minden  sorából,  levelei  minden  betűjéből  kirí 
ez  a  külső  siker  utáni  mérhetetlen  vágyódás,  melynek 
akárhányszor  feláldozta  mfivészi  meggyőződését,  méltó- 
ságát is.  Nem  volt  meg  benne  a  nagy  újítók  vas-követ- 
kezetessége, mely  semmiféle  transactióra  rá  nem  áll, 
hanem  egyenesen  megy  előre,  nem  kerüli  meg  a   bozó- 

tot,  mely  eltorlaszolja  ösvényét,  hanem  bátran  keresz- 
tülvágja magát  rajta.  Goldoni  majdnem  olyan  eszélyes 
és  óvatos  mfivész  volt,  a  milyen  eszélyes  és  óvatos 
kereskedőket  szeretett  rajzolni.  Ha  első  hevében  kissé 
büszkén  támadott,  egy  pár  lépésre  előbbre  nyomult, 
mint  a  józan  okosság  tanácsolta,  sietett  azonnal  egy  pár 
lépést  tenni  hátrafelé.  Szeretett  megalkudni  a  viszo- 
nyokkal, és  e  vonása  végigvonul  amaz  egész  harczon, 
melyet  az  olasz  jellemvígjáték  megteremtése  körül  tizen- 
négy éven  át  folytatott.  A  Siker  volt  szirénája  és 
midőn  1762-ben  a  tündérmesék  dramatizálója^  Gozzi, 
genreja  újságával  egy  időre  elhomályosította  a  San 
Luca-színház  komolyabb  művészetét,  annyira  elkesere- 
dett, hogy  ott  hagyta  hazáját.  Meg  akarta  mutatni  a 
hálátlan  Velenczének,  hogy  a  ^ világ  közepe".  Paris, 
jobban  meg  fogja  becsülni  tehetségét  és  azután  a  Szajna 
mellett  szerzett  babérokkal  koszorúzva  akart  visszatérni 
a  velenczei  színpadokra. 

így  esett,  hogy  útra  kelt  az  ő  imádott  VelenczéjébŐl, 
elhagyva  a  „campiélo"-kat,  melyeknek  életét  oly  híven 
tudta  másolni,  el  a  „ca11i"-kat  lármázó  gondolásaikkal, 
el  a  chioggiai  partot  perlő  halásznépével  és  elment 
messze  idegenbe,  új  téren  új  nevet  hódítani.  Talán  az 
utolsó  perczben  megbánta,  hogy  annyira  sietett  aláírni 
a  párisi  olasz  komédiások  szerződését ;  talán  érezte,  hogy 
a  költőnek,  mint  a  fának,  legjobb  a  saját  maga  talaján 
maradnia.  A  ki  elolvassa  távozása  előtt  színre  került 
utolsó  népszínművét,  be  fog  pillanthatni  ebbe  az  érzé- 
keny kedélybe,  melyben  a  sértett  büszkeség  egy  perezre 
győzött  a  hazaszereteten  és  mely  a  válás  perczében 
egyszerre  vérezni  kezd.  ^Szerencsés  utazást  kívánok, 
mondják   a    darab   hősének,    sir    Anzoleto   szövetminta- 

rajzolónak,  a  kit  Velenczéből  Moszkvába  hittak.  Ne  feled- 
kezzék meg  rólunk  !**  „Ugyan  mit  nem  beszél,  kedves 
Bastian  uram,  felel  Anzoleto-Goldoni.  Már  hogy'  feledném 
el  ezt  az  országot?  Az  én  imádott,  drága  hazámat? 
Az  én  munkaadóimat?  Az  én  drága  barátaimat?  Nem 
először  megyek  el  innen,  és  mindig,  bárhol  is  voltam, 
magammal  hordtam,  szivembe  vésve,  Velencze  nevét. 
Mindig  visszaemlékeztem  a  sok  szívességre,  a  sok  jóté- 
teményre, melyben  itt  részem  volt ;  mindig  vágyakoztam 
visszatérni  és  mikor  visszatértem,  mindig  örült  a  szivem. 
Valahányszor  összehasonlítottam  más  városokkal,  az  én 
hazám  mindig  szebbnek,  tiszteletreméltóbbnak  tűnt  fel 
eló'ttem,  valahányszor  újra  láttam,  mindig  új  szépsége- 
ket fedeztem  fel  benne.  És  igy  lesz  mostan  is,  ha  ugyan 
az  Úristen  visszajönnöm  enged.  Megvallom,  becsületemre 
esküszöm,  hogy  tépett  szivvel  távozom,  hogy  semmiféle 
csáb,  semmiféle  kincs  —  ha  ugyan  jutok  majd  hozzá  — 
nem  fogja  elfeledtetni  velem  azt  a  bánatot,  hogy  távol 
kell  élnem  azoktól,  a  kik  szeretnek !  Szeressetek  ezután 
is,  édes  barátaim.  Az  Isten  áldjon  meg  benneteket  — 
szivemből  kivánom!"  A  mikor  Anzoleto  elmondta  e  sza- 
vakat, a  meghatott  közönség  tomboló  lelkesedéssel  hívta 
Goldonit.  0  azonban  nem  jött  a  lámpák  elé.  Ott  állott 
a  színfalak  között,  fejét  az  ő  kedves  Nicolettája  vállaira 
hajtva,  és  zokogott.  A  nézőtéren  pedig  harsogott  a  taps. 
„Szerencsés  utat  ser  Carlo,  visszajöjjön  ám;  megtartsa 
a  szavát !  Sok  szerencsét !  Visszajöjjön  ám  !  .  .  ." 

Az  az  esztendő,  melyben  Goldoni  megvált  az  ő  imá- 
dott Velenczéjétől,  egyúttal  határkövét  jelenti  drámaírói 
munkássága  legkomolyabb  részének.  Parisban  egészen 
mást  talált,  mint  a  mit  remélt.  Azt  hitte,  hogy  a  fran- 
czia  udvartól  fentartott  olasz  színházban  sokkal  nagyobb 

sikere  lesz  reform-törekvéseinek,  mint  volt  Velenezében, 
hogy  Moliére  hazájában  sokkal  inkább  fogják  méltá- 
nyolni a  maseherák  ellen  intézett  harczot,  hogy  az 
Arlecchinók  utolsó  ivadékait  is  ki  fogja  verni  a  mázsák 
templomából  —  és  keservesen  csalódott.  A  párisi  olasz 
színtársulat  estéi  nem  álltak  sokkal  magasabb  szinvona- 
lon,  mint  egy  napjainkbeli  ezirknsz  pantomimikus  elő- 
adásai. A  közönség  legnagyobb  része  nem  értvén  a 
nyelvet,  az  erre  amúgy  is  hajló  színészek  még  inkább 
kényszerültek  tisztán  bajazzo-élczekkel  hatni  a  nevető- 
izmokra. A  „nyaraló-kórság"  szatíráját  hiába  játszották 
volna  ő  felsége  komédiásai ;  ők  azzal  nevettették  a  kö- 
zönséget, hogy  Brighella  a  mitsem  sejtő  Dottore  háta 
mögé  kerülve,  azt  kissé  gyöngédtelen  módon  kényszerí- 
tette a  főidre  ülni.  Ezt  a  komikumot  megértette  a  fran- 
czia  közönség  is ! 

Goldoni  elszomorodva  látta  e  jelenséget  és  hiábavaló 
pörre  kelt  a  színészekkel,  kényszeríteni  akarva  őket^ 
játszszanak  megírott  darabokat.  Beszélt  nekik  a  művé- 
szet eszményiségéről,  az  igazi  vígjáték  becséről,  a  rög- 
tönzés léhaságáról,  de  mind  hiába,  prédikácziója  síket 
füleknek  szólott.  Majd  arra  gondolt,  hogy  tán  hama- 
rabb czélt  érne,  ha  előbb  rögtönzött  darabokkal  nyerné 
meg  a  közönség  rokonszenvét,  de  midőn  hat-hét  „kana- 
vász"  elkészítése  után  ismét  megírott  darabokat  nyújtott 
át  társulatának,  ez  újra  nem  akarta  betanulni.  ^^De  solo 
pane  non  vivit  homo",  kiáltott  fel  a  dicsvágyó  refor- 
mátor és  már  párisi  tartózkodása  első  évében  elhatá- 
rozta, hogy  mihelyt  lejár  szerződése,  visszatér  Velen- 
ezébe.  Tán  ha  megteszi,  győzedelmesen  fejezi  be  a 
harczot,  melyet  a  siker  kilátásával  kezdett  meg;  de  Paris 
bűvös  légköréből  nem  bírt  szabadulni.  Maga   előtt  látta 

ama  szellemi  mozgalmat,  mely  előkészítője  volt  a  világ* 
történelem  egyik  legnagyobb  rázkódtatásának ;  ott  élt 
középpontján  az  egész  Enrópát  igazgató  politikai  és 
irodalmi  áramlatoknak,  baráti  viszonyban  Marmontellel, 
érintkezve  a  „Contrat  Soeial"  írójával,  együtt  vacsorálva 
a  Mereure  de  Francé  irányadó  embereivel,  eszmét  cse- 
rélve  az  encyklopaedistákkal,  eljárogatva  a  világ  első 
színpadának  előadásaira,  tele  tüdővel  szíva  magába  az 
igazi  nagyvárosi  élet  minden  kellemetességét,  és  nem 
volt  ereje  kiszakítani  magát  e  körből  Velencze  kedvéért, 
a  mely  apró  vidéki  városkának  tűnt  fel  előtte,  tele  szűk 
látkörfi  emberekkel,  a  kik  meg  nem  bírják  becsülni 
saját  prófétájukat.  Arra  gondolt^  bogy  esteli  sétáiban 
tán  fülébe  hatolhatna  a  Gozzi  közönségének  tetszés-zaja 
és  hogy  Velencze  végleg  elpártolna  a  jellemvígjátéktól. 
Mikor  elment  hazájából,  félig  nyerve  volt  játéka,  félig 
vesztve ;  most  attól  reszketett,  hogy  egészen  elveszítené. 
S  aztán  lebilincselte  a  franczia  udvar  is,  melybe  eleinte 
csak  bejáratos  volt,  mint  az  olasz  udvari  előadások  ren- 
dezője és  a  melyben  később  mint  a  királyi  herczegnők 
olasz  nyelvmestere,  állandó  tanyát  üthetett.  A  szerény 
polgárember,  a  szükecskén  élő  velenczei  orvos  íia^  a  ki 
végigszenvedte  a  komédiás- élet  minden  nyomorúságát, 
egyszerre  ott  találta  magát  berezegek  és  herczegnők 
között,  cordon  bleuk  és  maréchalok  társaságában ;  louis- 
d^orokkal  tele  aranyszelenczéket  kapott  Madame  de 
France-tól  és  feleségével  a  Dauphine  is  szóba  állott. 
Azelőtt  irigységgel  gondolt  ama  szerzőkre,  a  kiknek 
darabjait  a  Comédie  Frangaise-ben  adják  elő,  és  íme 
megérte  e  boldogságot  is:  „Bourru  bienfaisant"-ját  Pré- 
ville,  Mólé,  Bellcour  tolmácsolta!  Nem,  nem  volt  ereje 
elhagyni  azt  a  Parist,  mely  elkábította ;  ott  volt,  a  hol 

Európa  történelmét  csinálták  és  világhírt  osztogattak  s 
a  hol  —  tán  ez  sem  ntolsó  dolog  egy  öregedő  ember- 
nél —  két-három  évi  nyelvmesterkedés  után  4000  frank 
évi  nyugdíjat  adtak  neki  a  királyi  pénztárból.  Goldoni 
nyugodtan  élvezte  nyugdiját  egész  a  franczia  forradalom 
kitöréséig,  majdnem  húsz  éven  át.  Ekkor  már  a  86  éve& 
aggastyán  nem  volt  képes  megérteni  a  szeme  előtt 
lefolyó  eseményeket;  nem  tudta,  tán  nem  is  sejtette^ 
hogy  az  a  néptömeg,  mely  ablakai  alatt  üvölt,  voltakép 
az  ő  ideálját  valósítja  meg,  midőn  tettel  lép  fel  as^ 
arisztokráczia  előjogai  ellen,  melyeket  ő  csak  szóval 
bírt  gúnyolni.  Az  a  világtalan  öreg  ember,  a  ki  a  Rue 
Pavée  egy  csendes  házában  merengett  a  régmúlt  idő- 
kön, csak  annyit  tudott,  hogy  az  ő  felséges  jóltevőjét 
börtönbe  vetették  és  hogy  új  kormány  jutott  hatalomra,. 
mely  az  olasz  nyelvmesterek  királyi  nyugdíjait  a  budget 
^SJ  teljesen  fölösleges  részének  tartotta.  Csak  hat  hó- 
nappal élte  túl  az  eseményt,  mert  1793.  február  6-án 
elhunyt.  Egyetlen  nappal  ha  tovább  él,  tán  fülébe  jutot- 
tak volna  ama  szép  szavak,  melyek  a  nemzeti  konven- 
czió  ülésén  hangzottak  el  érdekében.  André  Chénier 
öcscse,  Josef  Maria  Chénier  volt  az,  a  ki  február  7-én 
fellépett  a  szószékre  és  megható  beszédben  indította 
könyörületre  a  polgártársakat  „Olaszország  Molifere"-je 
iránt.  „Nyolczvanhat  éves  korában  —  így  szólt  —  csu- 
pán egy  unokaöcscse  jószívűségére  utalva,  a  ki  vele 
osztja  meg  szorgalmas  munkája  gyümölcsét,  betegen  é& 
nyomorban  kell  a  sírba  szállnia  .  .  .  Önök,  uraim,  segít& 
kezet  fognak  itt  nyújthatni  a  legszentebbnek,  a  mi  van 
a  földön :  az  erénynek,  a  géniének;  az  aggkornak,  a 
szerencsétlenségnek  !**  A  „Moniteur  Universel"  két  nap- 
pal azután  megjelent  száma  szerint   ugyancsak   Chénier 

február  9-én  bejeleutette  a  nemzeti  konvencziónak,  hogy 
felszólalása  megkésett,  s  igy.  ba  már  magán  Goldonin 
nem  is,  de  legalább  özvegyén  segített  Francziaország, 
özvegyén,  a  kire  a  közoktatásügyi  bizottság  előadója 
szerint  „nem  hagyott  egyebet  híres  nevénél,  erényei  em- 
lékénél és  szegénységénél!"  De  ha  nem  adatott  meg- 
érnie a  napot,  a  melyen  e  szavak  hangzottak  el  tiszte- 
letére, legalább  nem  érte  meg  azt  sem,  a  mely  sokkal) 
de  sokkal  fájdalmasabb  lett  volna  rá  nézve.  Azt  a  napot 
értjük,  a  mikor  négy  évvel  elhunyta  után  —  eltörölte- 
tett a  fold  szinéről  a  velenczei  köztársaság  is,  melyen 
önkénytes  száműzetésében  is  mindig  oly  mély  honvágy- 
gyal  csüngött  s  a  melyről  búsan  énekelte : 

Da  Venezia  lontan  do  mila  mia. 
No  passa  di  ohe  no  me  vegna  in  mente 
El  dolce  nome  de  la  patria  mia 
El  lingvazo  e  i  costumi  de  la  gente. 
(Kétezer  mértföldre  szép  Velenczém  tája! 
Nem  múlik  el  nap,  hogy  ne  gondolnék  rája, 
Édes  hazám  nevét  hogy  ne  ismételném, 
Ne  tűnődném  népén,  édes  szava  nyelvén!) 

Végig  kisérve  Goldonit  hosszú  élete  útján,  csak  né- 
hány jellemvonását  volt  alkalmunk  kiemelni.  Egészítsük 
ki  e  képet,  ismerkedjünk  meg  jobban  Goldonival,  az 
emberrel,   hogy  jobban    értsük    meg  Goldonit,  a  költőt. 

Ha  megnézzük  arczképét,  mindenütt  nyugodt,  szelíd, 
okos,  nyilt  tekintet  szegeződik  ránk;  mindenütt  olyan 
benyomást  tesz  az  emberre,  mintha  valami  nagyon  éles- 
szemű, jókedvű,  joviális  úr  lett  volna.  Dal  Zotto,  a  ki 
a  költő  velenczei  szobrát  mintázta,  sétáló  helyzetben 
tünteti  fel,  a  mint  hosszú  bottal  kezében,  derülten  néz 
szét    a    körötte    elterülő    térségen.    És  csakugyan  ez  az 

állás  látszik   leginkább   megfelelni  az  ő  egész  tempera- 
mentumának. Ilyennek  képzeli  olvasója  mindig :  a  mint 
végig  jár   Velencze    utczáin,  megfigyelve  a  járókelőket 
gúnyosan   megmosolyogva   ezt  is,   azt   is,  ellesve  a  nép 
ajkáról  egy-egy  zamatos  mondást,  keresgélve  „alakokat'^. 
A    megfigyelés    és    a   gúny  —  ez  volt  szellemének  két 
legerősebb  tehetsége.  Szenvedélyek  nem  igen   háborgat- 
ták. Ne  vezessen  bennünket  félre  iQü  korának  sok  baran- 
golása ;  ne  következtessünk  untalan  vándorlásaiból  valami 
byroni  jellemre,  a  mely  sehol  sem  bírja  nyugtát  találni. 
Igaz,  hogy  járt-kelt,  Velenezéből  Pisába,  onnan  Rómába^ 
Rómából   vissza   Flórenczbe,   Bolognába  és  így  tovább : 
de    csak    azért,  mert  jól  tudta,  hogy  mint  színműírónak 
minél   jobban    kell    ismernie    a    világot.  Nemcsak  hogy 
nem  volt  vérében  a  kalandorság :  sőt  ellenkezőleg,  sze- 
rette  a   csendes   és  békés  életet.  Még  leghevesebb  elle- 
neivel sem  szeretett  összetűzni.  Irodalmi  vitáiban,  melyeket 
Gozzival  folytatott,  mindig  csak  akkor  válaszolt,  a  mikor 
már  teljességgel  el  nem  kerülhette ;  Barettinak,  a  ki  az 
„Irodalmi  Korbács ^-ban  a  legvadabb  támadásokkal  illette, 
nem    is    felelt.   Midőn    elmegy    Parisba    és  hallja,  hogy 
Diderot   neheztel  rá,   felkeresi  és  ki  akar  vele  békülni. 
Rousseau    kéri,   hogy    mutassa    meg    neki    a    Jótékony 
zsémbes   kéziratát,    de    Goldoni  attól  tart,  hogy  a  genfi 
filosofus   tán    magára   ismer   a   darab  hősében  és  többé 
el  sem  megy  hozzá.  Szeretne  mindenkivel  jó  lábon  állani, 
nemcsak  azért,  mert  irtózik  a  czivódástól,   hanem   azért 
is,  mert  gyakorlati  ember,  a  ki  tudja,  hogy  rossz  dolog 
ellenségeket   szerezni.  Abból   él,  a  mit  tollával  keres  és 
azért    a    magánéletben    engedékeny ;   azokkal,  a  kikkel 
üzleti  összeköttetésben  áll,  óvatosan  bánik.  Eleinte,  mikor 
még    csak  meg   kell   hódítania   a  velenczei  közönséget, 

elfogadja  a  legsúlyosabb  feltételeket  is,  melyeket  Mede- 
bach  igazgató  eléje  szab ;  később  azonban  ért  hozzá, 
mint  javítson  a  szerződés  pontjain.  A  San  Lnca-szinház 
igazgatójával  váltott  leveleiben  ^  hosszan  és  nyomatéko- 
san kívánja  tiszteletdíja  felemelését  és  óhaját  teljesítve 
is  látja.  E  tekintetben  egészen  hasonlít  a  rögtönzött  víg- 
játék egyik  legjobb  maszkjához,  Pantalone  de^  Bisognosi- 
hoz :  majdnem  olyan  gyakorlati  érzékű  ember,  mint  ez. 
De  egyebekben  is  hasonlít  hozzá ;  jótékony  és  tetőtől 
talpig  becsületes  ember.  Gyakorlati  életfilosofiája  a  sze- 
relmet nem  fogja  fel  valami  romantikas  színezetben. 
Neki  magának  volt  ugyan  egy  pár  szerelmi  kalandja, 
de  mélyebb  jelentősége  egyiknek  sem  lehetett.  Azután 
35  éves  korában  megnősült  és  egy  kedves,  egyszerű 
asszony  oldalán  zavartalan  boldogságban  érte  meg  arany- 
menyegzőjét.  A  nagy  fájdalmak  mindig  elkerülték.  Nem 
voltak  gyermekei  és  így  a  gondokból  is  kevés  rész 
jutott  neki.  Olasz  életírói  szeretik  mártírként^  feltüntetni 
és  Parisba  költözését  úgy  írják  le,  mintha  Velencze 
kiűzte  volna,  mintha  megvonta  volna  tőle  a  megélhetés 
feltételeit.  Ez  érzelgős  leírásból,  melyet  egyik  biografus 
a  másiktól  másolt,  egy  szó  sem  igaz.  Föntebb  elmond- 
tuk, hogy  Goldoni  miért  ment  Parisba  és  miért  nem  tért 
hazájába  vissza.  Dino  Mantovani  által  közzétett  levele- 
zéséből látható,  hogy  még  a  múlt  század  hetvenes  évei- 
ben is  mennyire  zaklatták  a  velenczei  impresáríók 
újdonságokért,  a  mi  bizonyára  legcsattanósabb  ezáfolata 
annak  a  sok  érzelgős  tirádának,  melyekkel  pl.  Galanti 
is  kikel  a  hálátlan  Velencze  ellen.  ^  Ne  keressünk  Gol- 

^  Mantovani :  Carlo  Goldoni  e  11  Teatro  di   San   Luoa.   Caiteggio 
inedito. 

'  Carlo  Goldoni  e  Venezia  nel  seoolo.  XVIIi.  429.  lap. 

doni  életében  eflFéle  tragikus  mozzanatokat.  Ne  higyjük, 
liogy  Coriolannshoz  kell  őt  hasonlítgatnunk,  mert  külön- 
ben élete  tán  nagyon  prózai  színben  fog  feltűnhetni ! 
Hagyjuk  meg  őt  annak,  a  mi  volt  és  ne  véljük,  hogy 
egy  höltö  életét  mennél  több  költői  vonással  kell  fel- 
ruháznánk ! 

2.  §.  Reformja. 

Midőn  Goldoni  reform-munkájához  fogott,  a  talajt  már 
némileg  előkészítve  találta.  A  természethez  való  vissza- 
térés, ez  a  nagy  jelszó,  mely  Francziaországból  igen 
hamar  átjuthatott  a  szomszéd  olaszokhoz,  halálos  ítélete 
volt  ama  declamálásnak  és  rhetorizálásnak,  mely  egész 
odáig  a  „classikus  tökély"  neve  alatt  uralkodott  az  iro- 
dalomban. Az  új  irány  ép  ügy  anathémát  mondott  a 
római  és  görög  herosok  ama  conventionális  világára, 
melyben  Metastasio  mozgott,  mint  az  „árkádiai  pászto- 
rok" érzelmes  gőgicsélésére.  Azt  kezdték  hangoztatni, 
hogy  a  színház  nem  puszta  időtöltés,  hanem  nagy  érzel- 
mek iskolája.  El  a  fantastikussal,  el  a  gigásival,  félre  a 
hamis  pathosszal,  halál  a  modorosságra  !  A  modern  iro- 
dalomnak csak  egy  elve  lehet:  a  természetes;  a  művé- 
szet világában  csak  az  igazat  illeti  meg  a  trónus ! 

De  az  a  milanói  csoport,  mely  Beccariával  és  Verrivel 
élén  ily  elméleteket  hangoztatott,  Goldoni  fellépte  idején 
még  teljesen  elszigetelve  állott.  Még  egész  Velencze 
oldalnyilallásig  kaczagott  az  arlecchino  Sacchi  ötletein, 
melyeket  maga  Goldoni  is  humoros  formába  öltöztetett 
senecai,  cicerói  és  montaignei  eszméknek  mondott ;  még 
az  olaszok  egy  része  nemzeti  büszkeséget  látott  a  mű- 
vígjáték  sajátos   genre-ében ;   még  senki  sem  feledte  el 

Rsdó:  Az  olasz  iredalom  története     II.  10 

azt  az  időszakot,  melyben  egy  Salvator  Rosa,  egy  Bernini 
öltötte  fel  a  „Coviello"  nápolyi  álarczát  és  komoly  tudó- 
sok és  költök  :  Torricelli,  Viviani,  Dati,  Redi,  sőt  egy 
fejedelem  is,  estei  Hercules  belépett  az  improvizáló  mű- 
vészet dilettánsai  közé. 

Ilyen  korban  lépett  fel  Goldoni  és  újítási  hevében 
rögtön  tele  tüdővel  kikiáltotta,  hogy  a  rögtönzött  víg- 
játékot meg  kell  semmisíteni  vagy  legalább  is  számfizni 
kell  az  igazi  költészet  birodalmából.  A  színpad  az  élet 
hű  mása  legyen,  szólt,  élő  jellemeket  akarunk  ott  látni, 
nem  pedig  pupazzo-khi !  Természetes,  hogy  ez  elméletek 
ellen  leghevesebben  küzdöttek  azok  a  színészek,  a  kik 
eddigi  pályájukon  folyton  esak  „maschera*'-kat  ábrázol- 
tak és  kétségben  voltak  a  felől,  vájjon  tudnának-e 
födetlen  arezczal  is  játszani?  Egész  létüket  látták  veszé- 
lyeztetve, ha  Goldoni  reformja  keresztülhatol.  Hogyan  I 
éveket  töltöttek  azzal,  míg  elsajátították  a  tömérdek 
flosculust,  melyet  a  rögtönző  színésznek  folyton  „rak- 
táron" kell  tartania,  hogy  a  kellő  időben  előránthassa ; 
hosszú  munka  és  vesződség  után  elérkeztek  oda,  hogy 
egy-két  órai  próba  után  bármiféle  darabban  eljátszhattak 
állandó  szerepüket:  és  íme,  most  arra  akarják  őket 
kényszeríteni,  hogy  szerepüket  betamUják,  szórói-szóra 
betanulják,  hogy  ne  legyen  joguk  egyetlen  mondatot, 
egyetlen  régi  élczet  sem  beleszőni  a  dialógusba,  sőt  mi 
több,  azt  kívánják  tőlük,  hogy  mindennap  más  szerepet 
játszszanak :  ma  egy  pazarló  i^út,  holnap  egy  zsugori 
öreget,  még  a  gestusokban  is  a  szerző  utasításai  szerint 
járva  el !  Nem,  ezt  nem  nézhették  nyugodt  szemmel  ; 
ez  ellen  fel  kellett  lázadniok,  ez  ellen  harczolniok  kel- 
lett az  élet-halál-küzdelem  kétségbeesésével! 

Hiába   mutatott   rá  Goldoni,  hogy  a  rögtönzés  a  leg- 

több  színésznél  úgy  sem  egyéb,  mint  alkalmazása  egy 
halom  frázisnak,  éleznek,  ötletnek,  melyeket  mindenféle 
helyzet  számára  előre  be  szoktak  tanulni,  hogy  a  rög- 
tönző színészeknek  egész  formularíum  állott  rendelke- 
zésükre a  szerelem;  a  gyűlölet,  a  harag,  a  féltékenység 
stb.  kifejezésére,  hogy  ilyenformán  a  közönség,  ínég 
mielőtt  a  szereplő  kinyithatta  volna  száját,  körülbelül 
már  tudta,  miféle  kifejezésekkel  fog  élni;  hiába  utalt 
arra  is  ,hogy  a  „maschera"-k  egy-egy  állandó  jellemet 
képviselvén,  mely  minden  darabban  ugyanaz  marad,  a 
drámai  alakokban  a  lehető  legnagyobb  egyhangúság  áll 
elő;  hiába  gúnyolta  az  átöltözködések,  elveszések,  fel- 
ismerések immár  unalmassá  vált  szövevényét,  melyet  a 
színészek  csak  durva  trágárságokkal  bírtak  vonzóvá 
tenni :  a  közönségben  még  igen  sokan  voltak,  a  kik  a 
commedía  a  soggetto  eltörlését  valóságos  hazaárulásnak 
vették. 

Egyik  részről  az  ál-hazafiak,  másrészről  a  kenyerét 
féltő  színész-sereg :  ilyen  két  tűz  közé  jutott  a  béke- 
szerető, csendes  Goldoni.  Azaz,  hogy  voltaképpen  három 
tűz  közé.  Az  elfogult  közönség  és  az  éhes  színészek 
mellett  ott  állott  egy  irodalmi  társaság  is,  a  velenczei 
^Accademia  dei  Granelleschi"  (magyarul  tán  a  „Bab- 
szem Jankók  társasága"),  egyike  ama  számos  szövetsé- 
geknek, melyek  a  római  „Arkádiá"-t  majmolták.  Tudjuk, 
hogy  Olaszország  majd  minden  zugában  felburjánzott 
eflféle  „pásztori  liga",  mely  aztán  az  ízlés  feletti  őrkö- 
dés hangzatos  czégére  alatt  üres  játékkal  töltötte  idejét. 
A  tagok  elkeresztelték  magukat  Mirtillónak,  Labindónak, 
Polianzónak  és  minden  két  hétben  összegyülekezve,  fel- 
olvasták egymásnak  gyengéd  versikéiket,  tele  finom 
érzékenységgel,    keserves    hangon    siratva   Aglaura    kis 

ölebecskéjének    gyászos  elhunytát,  Daphne  kanárimada- 
rának   ellopatását   vagy  Chloe  náthájának  makacs  vol- 
tát.   A    velenczei    Babszem    Jankók,    a  kiknél  nyelv  és 
tárgy    dolgában    a    legmagasb    fokú    eleganczia   volt    a 
főtörvény,    egy    szép    reggelen    arra    ébredtek,   hogy    a 
San  Luca-színházban  tapsolnak  egy  darabot,  a  melyben 
—  fidonc!  —  egy  közönséges  mosónő,  egy   haszontalan 
gondolás,  egy  igazi  házaló  és  még  több  ilyes  alak  volt 
színpadra   vive.   S    ha  még  ezek  a  házalók,  gondolások 
és   mosónők   olyan    stílusban   beszéltek    volna,   mint    a 
Granellesco-pásztorok  :     finoman ,     hasonlatokkal ,     kör- 
mondatokkal, climaxokkal  és  a  szép    irály   egyéb  ékít- 
ményeivel !  De  nem,  Catte  asszonynénémnek  a  színpadon 
is  csak  úgy  pergett  a  nyelve,  mint  mikor  az  embernek 
valóságban  haza  hozza  a  fehérneműjét ;  a  gondolás  sem 
beszélt  váiogatottabban,  mint  a  mikor    utasával   elindul 
a  Rialto  hídja  alól,  sőt  a  házaló  sem  vette    figyelembe, 
hogy  ö  most  színpadi  házaló,  s  hogy  illenék  kissé  össze- 
szednie magát;  ő  is  úgy  beszélt,  mintha  tudomással  sem 
bírna  arról,  hogy  most  nem  élő  alak,  hanem   csak  sze- 
rep !   És    minő  olaszsággal  beszéltek  ezek  az  emberek  ! 
Még  azok  is,  a  kik  nem  tájnyelvet  használtak,   nyakra- 
főre éltek  olyan  szavakkal,   melyekről    a   Crusca-szótár 
teljességgel   nem  vett  tudomást.  A  tiszteletreméltó  nagy 
lexikon  ellen  elkövetett  e  merénylet  olyan  súlyos  beszá- 
mítás  alá  eső  bűn  volt  a  Granellescók  szemében,  hogy 
Goldonit  nem  tartották  többre  érdemesnek,  mint  agyon- 
hallgatásra.  De   csak   hivatalosan,   mint  Accademia  dei 
Granelleschi,  jártak  el  ily  nagy  szigorral  a  mi  szegény 
reformátorunk   iránt.   Ott,   a   hol  nem  voltak  Labindók, 
Mirtillók    és    Thyrsisek,    hanem   csak   prózai  Anselmók, 
Mauriziók   és  Tobiák:  mint  magánemberek;  ők  is  teljes 

erejükből  csatlakoztak  ama  színészekhez,  színigazgatók- 
hoz, színháztnlajdonosokhoz;  a  kik  Goldoni  ellen  „han- 
galatot szerettek  csinálni '^ 

Az  egész  hadjáratban  az  volt  Goldoninak  legnagyobb 
baja,  hogy  nevét  folyton  együtt  emlegették  egy  tehet- 
ségtelen, vizenyős  íróéval,  a  ki  gyárilag  írta  a  regénye- 
ket, elbeszéléseket,  vig-  és  szomorüjátékokat,  melyekben 
ritka  leleményességgel  egybeolvasztotta  mindazt,  a  mi 
tetsző  banalitást  a  régi,  spanyol  nyomon  járó  olasz  iro- 
dalomban és  az  új  eszméket  hirdető  francziában  talált. 
Pietro  Chiari  —  így  hittak  Goldoni  e  vetélytársát  — 
látta,  hogy  a  nemzeti  elbeszélő  irodalom  terén  vége  van 
a  Boccaccio-féle  novella  uralmának,  vége  az  Orlando- 
féle  kalandok  csodálatának;  észrevette  azt  is,  hogy  a 
közönség  milyen  szomjúsággal  kap  mindazon,  a  mit  az 
ízlés  európai  metropolisából  importálnak  hozzá :  és  azért 
fogott  egy  csomó  franczia  elbeszélést  és  belézagyvalé- 
kolva  mennél  több  filosofiát,  átdolgozta  az  olasz  közön- 
ség számára.  így  születtek  azok  a  siralmas  művek, 
melyekben  lehetetlen  jellemek  a  legszörnyebb  események 
között  természeti  törvényekről,  természeti  jogokról  szó- 
nokoltak, melyekben  szerelmes  apáczák  az  éj  sötétében 
kötélhágcsón  ereszkedtek  le  kedvestik  karjaiba,  hogy 
melodramatikus  zenekíséret  mellett  egy  tóparti  kastélyba 
nyargaljanak,  a  melyben  khinaí  és  japáni  leányzók 
„természetes**  fiúkkal  szeretkeznek  és  a  legédesebb  pil- 
lanatban ádáz  rabszolga-kereskedők  martalékjaiként 
hurczoltatnak  tova.  De  hisz  ki  ne  ismerné  a  múlt  szá- 
zadbeli franczia  irodalom  ez  exotikus  históriáit,  melyek- 
ről a  testőr-iskola  révén  nekünk  is  elég  bőven  kijutott 
a  részünk  ?  !  Ezekből  faragta  Chiari  regényeit  ép  úgy, 
mint  drámáit,  minden  tekintetben  eleget  téve   a  közön- 

ség  legalsóbb  rétegei  ízlésének,  nyújtva  nekik  fantas- 
tikus,  hátborsóztató  cselekvényeket,  melyek  az  olvasók- 
nak vagy  nézőknek  legalább  két  hétre  elrabolták  álmukat. 
Az  Accademia  dei  Granelleschi  rövidlátó  hősei  nem 
sokat  gondolkoztak  ama  különbségen,  mely  Goldoni  és 
Chiari,  a  modenai  berezeg  udvari  költője  között  fenfor- 
gott.  Igaz,  hogy  amannak  csak  a  dialógus  túlságos  ter- 
mészetességét rótták  fel  bűnül,  Chiarinak  pedig  tömér- 
dek ezikornyás  idegenszerűséget,  de  azért  az  ő  szemök- 
ben  mindkettő  egyformán  „nem  tudott  olaszul".  Igaz, 
hogy  Goldoni  Moliére-hez  járt  iskolába,  Chiari  pedig 
rablótörténeteket  dramatizált,  de  azért  mégis  mind  a  kettő 
egyaránt  „gallomán"  volt  és  társadalom-felforgató  elve- 
ket ültetett  át  Olaszországba.  „L^ampoUosa  frenesia 
chiarista",  a  Chiari-féle  őrültségek  és  a  „bestialitá  Gol- 
doniane",  a  Goldoni -féle  baromiságok  (sic !)  egy  kalap 
alá  kerültek. 

E  nem  nagyon  hizelgő  kifejezéseket  Carlo  Gozzi  hozta 
forgalomba,  a  kit  már  föntebb  volt  alkalmunk  említeni 
s  a  kivel  még  külön  is  kell  majd  foglalkoznunk.  0  is 
Granellesco,  de  a  mellett  még  „conte"  is ;  elszegénye- 
dett grófi  család  ivadéka,  arisztokrata  és  konzervatív 
minden  izében,  a  ki  elkeseredett  haraggal  szemlélte  a 
tiers  état-nak  Francziaországban  való  felemelkedését, 
a  ki  bosszúsan  látta  beszivárogni  hazájába  az  újítók 
tanait  és  a  ki,  mert  ellensége  volt  minden  reformnak, 
ellensége  volt  Goldoninak  is.  Bár  későbben,  a  franczia 
forradalom  után,  készséggel  átváltozott  „Gozzi  polgár- 
társ "-sá,  sőt  még  a  szabadság,  egyenlőség  és  testvériség 
hármas  mottóját    is    rányomatta    könyveire :    de    akkor 

még  dühös  haraggal  küzdött  a  „conservatorik"    tábora- 

ff 

ban  a  „reformatorik"  ellen.  0  és  vele  együtt   a   velen- 

czei  nemességnek  legnagyobb  része  minden  újat  büszke, 
oligarchikus  ellenállással  utasított  vissza :  hogyne  lázadt 
volna  hát  Goldoni  ellen,  a  ki  majdnem  beaumarchaisi 
merészséggel  szállott  síkra  a  polgárság  mellett !  Míg  a 
többi  patrícius  nem  akart  magára  ismerni,  ha  az  ügyes 
szatirikus  nápolyi  vagy  flórenczi  marcheseket  gúnyolt, 
Gozzi  teljesen  átértette  Goldoni  czélzatait.  „0  gyakran  — 
így  szól  szerzőnkről  emlékirataiban  —  a  valódi  nemes- 
séget mint  az  igazságtalanság  tükrét,  mint  megannyi 
nevetséges  alakot  tüntette  fel  az  igazi  néppel  szemben, 
melyből  az  erény  és  a  komolyság  példaképeit  vette." 
Ez  volt  a  legrettenetesebb  vád,  melyet  hangoztatott 
ellene.  Gozzi  és  vele  együtt  egy  kis  csapat  maradi  főúr 
oly  vígjátékot  követelt,  mely  ne  firtassa  a  fennálló  tár- 
sadalmi viszonyokat,  ne  bántsa  a  cavalierek  játékdühét 
és  cicisbeóskodását,  ne  tegye  nevetségessé  a  tönkrejutott 
nemesek  gőgjét,  sem  a  grófokhoz  dörgölődző  és  leányai- 
kat arisztokratáknak  kinálgató  polgári  osztályt. 

E  sok  ellenségen  kívül  volt  Goldoninak  egy  jó  barátja, 
a    ki    majdnem    több    bajt    okozott  neki,  mint  Gozzi  és 
egész  hada.  Voltairet  értem.  A  ferney-i  diktátor  dicsérő-  ~^ 
versekkel,  magasztaló  levelekkel   halmozta  el   Goldonit, 
de  azok  nemhogy  elrémítették  volna  Goldoni  ellenségeit, 
sőt  még  több  és  élesebb  fegyvert  szolgáltattak  kezükbe 
Voltaire  neve,  mint  néhol  még  ma  is,  az  akkori    velen- 
czei   társadalom    szemében   personificatiója   volt  minden 
erkölcstelenségnek,   minden   aljasságnak;   romlottság  és        j 
voltairianismus   egy   fogalom    volt,    sőt  mi  több,  a  Vol-       é 
taire-rel   való   czimborálás   még   hazaárulás    számba    is 
ment.  Voltaire  őrültségnek  nyilvánította  a   Divina  Com- 
médiát,    és  az   ajkairól  jövő  dicséretnek  már  csak  azért 
is  megbélyegzőnek  kellett  lennie  minden  olaszra  ! 

Ilyen  nézetek  mellett  valóban  csoda  volt,  hogy  akadt 
a  velenczei  arisztokraczia  körében  ember,  a  ki  nyíltan 
pártját  merte  fogni  a  „forradalmár^  Goldoninak,  a  ki 
mindamellett,  bogy  Granellesco-akademikus  volt  6  is, 
bátran  szembeszállt  a  vele  egy  levegőt  szívó  társadalmi 
körökkel  és  a  ki  meg  merte  írni  Goldoniról  egy  higgadt 
kritikai  tanulmányban  azt,  a  mit  Voltaire  lelkes  poé- 
mában  énekelt  róla.  Ez  az  ember  a  lehető  legközelebbi 
viszonyban  állt  Goldoni  legveszedelmesebb  ellenségéhez, 
mert  nem  volt  senki  más,  mint  Gasparo  Gozzi,  talajdon 
édes  öcscse  Carlónak,  Olaszországnak  a  XVIII.  század- 
ban legelső  újságírója,  a  kiről  e  könyvben  még  bőveb- 
ben is  lesz  szó.  De  a  múlt  század  hírlapirodalmában  a 
színházi  kritika  még  távolról  sem  foglalta  el  azt  a  kiváló 
helyet,  mely  a  jelenkori  journalistikában  jutott  neki ; 
sem  az  újságok  nem  foglalkoztak  oly  behatóan  a  művé- 
szeti kérdésekkel,  sem  a  közönség  nem  hallgatott  az 
újságok  véleményére.  A  kritika  e  mestere  hiába  védte 
volna  Goldonit,  ha  nem  lett  volna  segítségére  az,  hogy 
egész  reformjában  Velencze  egyik  legbefolyásosabb  osz- 
tályára, a  kereskedő-osztályra  támaszkodhatott.  Ebben 
Jelte  meg  a  hibák  kigünyolására  irányzott  jellemvígjáték 
leghálásabb  közönségét.  A  velenczei  polgárság  zöme 
majdnem  minden  tekintetben  hű  mása  volt  a  XVIII. 
század  angol  közönségének.  Megvolt  benne  ugyanaz  a 
szabad,  független,  pozitív  szellem,  mely  a  brit  kalmár- 
világot jellemzi.  A  velenczei  kereskedő  typusa  az  a  zor- 
don ;,medve"  volt,  a  kinek  Goldoni  oly  pompás  rajzát 
adja  a  „Rusteghi"-ban.  Pantalone  de'  Bisognosi,  a  Biso- 
gnosi  és  fia  czég  főnöke,  a  színházat  erkölcsrontó  intéz- 
ménynek tartja  és  csak  akkor  bír  megbocsátani  a  szín- 
műírónak, ha  darabjai  első  sorban  gyakorlati  értékűek. 

S  Goldoni  müvei  ilyenek  is  voltak.  A  mit  Parini  csak 
félénken  próbálgatott :  szembeállítani  a  nyomorgó  népet 
a  here  főúri  világgal,  Goldoni  megtette  nyiltan.  0  volt 
él&ő  olasz  kifejezője  az  Angol-  és  Francziaország 
felől  érkező  áramlatoknak,  melyek  a  lordok  és  duc-ök 
helyébe  új  embereket  állítottak  a  társadalom  élére. 
O  volt  az  első  igazán  demokrata  írója  Olaszországnak  ; 
ő  volt  az  első,  a  kinél  a  nép  köréből  vett  jellemek  nem 
pusztán  arra  valók,  hogy  nevetést  keltsenek ;  az  első, 
a  ki  hősöket  faragott  a  komornyikokból  és  hősnőket  az 
apró  varróleányokból. 

3.  §.  Alakjai. 

Azt  mondottuk,  hogy  Goldoni  tehetségének  legerősebb 
oldala  a  megfigyelés  és  a  gúny.  Valóban,  ő  az  olasz 
irodalom  legelső  megfigyelő  lángelméje  ;  sem  előtte,  sem 
utána  nem  volt  senki,  a  ki  úgy  át  bírt  volna  látni  az 
emberen,  észrevenni  nemcsak  egyes  vonásait,  hanem 
egész  lényét.  De  Goldoni  a  XVIII.  századnak  és  Veleu- 
czének  fia,  tehát  gyakorlati  gondolkozású  és  moralista 
volt.  Vígjátéka  szatirikus  és  jellemeit  is  e  czélhoz  képest 
alakítja.  Neki  az  volt  meggyőződése,  hogy  a  vígjáték 
művészi  formába  öntött  didaktizálás ;  ő  nevelője,  okta- 
tója akart  lenni  népének  a  szó  legszorosabb  értelmében. 
Hiába  ítéli  el  a  mai  aesthetika  ez  irányt ;  a  szatirikus 
vígjáték,  ép  úgy,  mint  a  szatirikus  regény  létező  műfa- 
jok, melyeknek  sokkal  nagyobb  példányképei  vannak 
a  világirodalomban,  hogysem  megtagadhatnék  létjogukat. 

Hogy  az  irány  nála  is  visszahat  a  jellemek  alakítá- 
sára, természetes.  Visszahat  sokkal  nagyobb  lángésznél 
is :    Dickensnél,    Thackeraynél !    Ő    sem  fogja  elkerülni 

azt  a  hibát,  hogy  az  ostorozandó  bűnöket  mintegy  per- 
sonifikálva  állítsa  elénk.  Ha  vígjátékának  hőséül  hizel- 
gőt választ:  „Don  Sancio"-ban(L'adulatore)  megszemélye- 
sítve fogjuk  látni  e  tulajdonságot,  össze  fog  halmozni 
minden  vonást,  melylyel  Sanciót  megvetésre  méltóbbá 
tegye ;  minden  szavában,  minden  tettében  csupán  a  rossz 
ezélokból  való  hizelgést  fogja  feltüntetni,  és  hogy  vége- 
zetül teljes  legyen  a  morál,  a  darab  végén  meg  fogja 
mérgeztetni  a  gonoszt.  Goldoni  „Hazug"-ja  (II  bugiardo), 
túltesz  alarconi  nagyatyján  ;  minden  jelenetben,  minden- 
nemű ok  nélkül  nagyokat  füllent,  hogy  legvégül  óriási 
felsüléssel  távozzék  a  színpadról;  a  „Szeszélyes  asszony" 
(La  donna  volubile)  jelenetről-jelenetre  megváltoztatja 
véleményét  és  hajlamait,  a  miért  aztán  azzal  bűnhődik, 
hogy  aggszűz  marad ;  az  „Ellenmondás  Szellemé"-nek  hős- 
nője pedig  mindenkinek,  mindenben,  mindennemű  ok 
nélkül  ellentmond.  Vagy  ott  vannak  az  ő  „kombinált*' 
jellemei.  Eszébe  jut  pl.,  hogy  hatást  idézhetne  elő  olyan 
ember,  a  ki  féltékeny  is,  meg  fösvény  is,  s  alkot  egy 
jellemet  (11  geloso  avaro),  a  kiben  e  két  tulajdonság 
mindegyre  összeütközik.  Folyton  ugyanazt  az  egy  vonást 
látjuk,  igaz,  hogy  százféle  világításban.  Azt  a  tulajdon- 
ságot, melyet  a  költő  kiválasztott,  ritka  erővel  tudja  szem- 
léltetni;  „Pazarló"-jában  látjuk  a  pazarlás  egész  psicho- 
logiáját,  „Szeszélyes  asszonyá"-ban  a  női  szeszély  minden 
dőreségét:  de  mégis  csak  a  pazarlást,  csak  a  szeszélyt 
látjuk,  egy  ember  egyetlen  tulajdonát  és  nem  egész 
embert. 

Minél  inkább  háttérbe  szorul  a  szatirizáló;  a  morali- 
záló Goldoni,  annál  inkább  előrenyomul  a  művész  Gol- 
doni. Már  jellemvígjátékaiban  is  észrevehetjük  azt  a 
fokozatosságot,  hogy  minél  távolabb  áll  egy-egy  alak  a 

főjellemtől  vagyis  inkább  minél  kevésbbé  kell  bizonyos 
irány  szolgálatában  állnia,  annál  hívebben  van  papirra 
vetve,  annál  több  mellékes  vonással  rabásua  fel  a  szerző^ 
annál  igazabban  beszélteti.  Egyik  leg^yohh  vígjátékában, 
a  „Locandiera"-ban  (vendéglősné)  Forlipopoli  marchese  és 
Albafiorita  gróf  a  tönkrejutott  régi,  és  a  pénzen  ezímer- 
hez  jutó  új  nemesek  kigünyolására  szolgálnak.  Amaz 
elszegényedett  mágnás,  a  ki  még  mindig  el  szeretné 
hitetni  a  világgal,  hogy  könyökig  vájkál  az  aranyban, 
emez  gőgös  pénz-arisztokrata,  a  ki  szereti  csillogtatni 
mindenható  zecchinóit.  Hallgassuk  párbeszédüket  és  azt 
fogjuk  hinni,  hogy  nem  egy  elszegényedett  marchese  és 
egy  kereskedőből  lett  gróf  beszélgetnek  egymással, 
hanem  az  üres  zsebű  Hetvenkedés  társalog  a  tele  zsebfí 
Hetvenkedéssel.  De  forduljunk  e  két  alaktól  Mirandoli- 
nához,  a  kivel  a  költőnek  nem  volt  egyéb  czélja,  mint 
az,  hogy  egy  kaczér  leányt  fessen  benne :  és  egy  élettől 
pezsgő,  finom  részletezéssel  kidolgozott  alakot  fogunk 
csodálhatni,  a  melyben  minden  egyes  vonás  plastikus. 
Miran dolina  már  nem  nagyon  fiatal,  de  azért  még  min- 
dig észbontó  szépség,  a  mellett  fürge  és  szellemes  ;  igazi 
tűzről  pattant  leányzó,  a  kinek  főkép  a  feje  és  a  nyelve 
van  helyén;  vendégei  egyre-másra  udvarolnak  neki  s 
bár  ő  alaposan  megveti  a  marcheset  ép  úgy,  mint  a 
grófot,  mégis  sokkal  élelmesebb,  hogysem  őket  elriaszsza 
korcsmájából;  elfogadja  ajándékaikat  is,  „per  non  dis- 
gustarli",  hogy  el  ne  kedvetlenedjenek;  még  leány 
ugyan,  de  azért  nagyon  jól  ismeri  a  világot ;  nyoma 
sincs  benne  a  sentimentalisrausnak ;  szereti  az  önállósá- 
got, a  függetlenséget  és  azért  nem  is  gondol  néhai  apja 
ama  tanácsára,  hogy  menjen  nőül  Fabrizióhoz,  a  főpin- 
czérhez,   hanem    azért  kaczérkodik  ezzel  is,  hogy  annál 

hivebben  szolgálja.  Minden  számító  okossága  mellett 
azonban  ő  is  csak  Éva  leánya ;  és  midőn  a  megszokott 
bókok  helyett  közönynyel  mennek  feléje,  midőn  az 
asszonygyfílölő  Ripafratta  lovag  még  szóba  sem  akar 
vele  állni,  fejébe  veszi,  hogy  csak  azért  is  magába  fogja 
szerelmesíteni.  Előveszi  az  asszonyi  kaczérság  minden 
fegyverét ;  majd  szemérmesen  hallgatag,  majd  érzelgősen 
beszédes,  és  ravaszul  kimérve  minden  szavát  és  tettét, 
hamar  czélhoz  is  ér.  De  nagy  hevében,  hogy  „bosszút 
álljon  a  megsértett  női  nemen",  kissé  túllőtt  a  czélon  ; 
a  lovag  úr  annyira  felhevült,  hogy  Mirandolinának  ismét 
minden  ravaszságára  van  szüksége,  hogy  tisztességgel 
meghátrálhasson  ;  el  kell  magát  határoznia,  hogy  hirte- 
lenében mégis  férjhez  menjen  Fabrizióhoz,  a  mit  aztán 
meg  is  cselekszik  azzal  a  kijelentéssel :  „Ezzel  az  em- 
berrel legalább  azt  teszem^  a  mit  én  akarok  !" 

S  az  ilyen  művészileg  megalkotott  jellemek  Goldoni- 
nál  tuczatszám  akadnak.  Száznyolczvan  darabjában  szinte 
beláthatatlan  sorát  alkotta  meg  a  legkülönbözőbb  ala- 
koknak ;  rendkívül  éles  szeme  mindenütt  meglátta  a 
színre  valót,  sőt  színszerfivé  bírta  tenni  azt  is,  a  mit 
bárki  más  észre  sem  vett  volna.  Nem  láthatott  a  Mer- 
cerián  egy  rikácsoló  zöldséges  kofát,  hogy  képzeletében 
azonnal  a  színpadra  ne  állította  volna.  S  azért  nem 
képzelhetünk  igazságtalanabb  vádat  annál,  melyet  Schle- 
gel  emel  ellene,  midőn  „Einförmigkeit  der  Charactere"-t 
akar  rábizonyítani.  ^  Csak  az  koczkáztathatott  ilyen  állí- 
tást, a  ki  Goldonitól  talán  négy-öt  darabot  olvasott, 
véletlenül  olyanokat,  melyekben  a  művígjáték  egyné- 
mely typikus  alakja  még  előfordul.  Csakis  az  beszélhet 

^  Üeber  (Iramat.  Kunst  und  Literatur  II.  85. 

ez  alapon  „egyforma  jellemek "-ről,  a  ki  teljességgel 
nem  ismeri  Goldoni  reformátori  szerepét  az  olasz  víg- 
játék történetében.  ^Mintha  a  dolog  természeténél  fogva 
nem  gyökereznék  minden  reform  a  mnltban,  mintha 
képzelhető  volna  olyan  újítás,  a  mely  egyszerre  teljesen 
szakít  minden  meglevővel !  Igenis,  Goldoni,  kivált  pályája 
kezdetén,  még  sűrűen  használja  a  Commedia  a  soggetto 
jeDemzetes  álarczait.  Midőn  egy  darabjában  nyolcz- 
kilencz  eredeti  alakot  teremtett,  igenis  tett  annyi  enged- 
ményt közönsége  ízlésének,  hogy  megtartotta  Arlecchinót, 
az  ostoba  vagy  furfangos  inast,  a  ki  megváltozott  névvel 
bár,  de  azért  ma  is  kisért  még  a  legtöbb  vígjátékban, 
és  megtartotta  Pantalone  de'  Bisognosit,  a  ki  a  modern 
francziáknál  szintén  házi  orvossá  vagy  bizalmas  ügy- 
véddé alakult  ugyan  át,  de  azért  megmaradt  annak  a 
gyakorlati  eszű,  okos  öreg  embernek,  a  ki  mint  jó  szel- 
lem áll  a  darab  személyei  mellett  és  egyenes  tolmácsa 
a  színmű  moráljának.  De  vájjon  ki  tagadhatja,  hogy 
azok  a  mascherák,  melyeket  Goldoni  alkalmazni  szokott, 
a  legtöbb  esetben  csak  külsőleg,  megjelenéstik-  és  nevük- 
nél fogva  azonosak  a  művígjáték  alakjaival?  Ki  nem 
veszi  észre,  hogy  a  Pantalone  köpenye  alatt  hány  új  jel- 
lemet csempészett  be  Goldoni  vígjátékaiba?  Emitt  a 
könnyelmű  kereskedő  (1  Mercanti),  a  kit  fiatalos  pasz- 
sziói  bukásba  rántanak ;  amott  az  elvakult  apa  (Padre  per 
amore),  a  kit  komikussá  tesz  lányai  iránti  majomszere- 
tete; a  „Futta  Onorata"-ban  becsületes  polgári  voltára 
büszke  demokrata*;  a  „Donna  prudente"-ben  az  ariszto- 
kracziához  dörgölődző  és  hiú  stb.  stb.  És  vájjon  Kosaura 
és  Beatrice  csakugyan  mindig  az  a  két  egyforma  leány-e, 
a  kiknek  Schlegel  hirdeti:  az  egyik  szentimentális,  a 
másik  vidám  ?  És  Brighella  mindig  az  a  ravasz,  fecsegő 

imposztor-e,  a  minőnek  a  Commedia  a  soggettóban  naeg- 
jelen?  És  Corallina,  a  nyelves,  borravalót  szomjazó 
szobalány  nem  emelkedik-e  fel  a  „Serva  Amorosa''  pathe- 
tikus  jelleméig  is  ?  Természetes,  hogy  a  ki  csak  a  sze- 
mélyek névjegyzékéből  akar  következtetni  egy  darab 
jellemeire,  könnyen  fog  oly  állításokat  koczkáztatni,  mint 
Schlegel!  Mások  a  Schlegel  vádját  csakis  Goldoni  nŐi 
alakjaira  nézve  ismerik  el  jogosultnak  s  azt  mondják, 
hogy  valóban  csupán  kétféle  asszonyt  bír  felmutatni 
repertoirja.  De  vájjon  hol  marad  hát  a  „Legyező"  tőrül- 
metszett parasztleánya;  a  pergőnyelvű  Giannina,  a  ki  a 
bizalmaskodó  grófnak  olyan  daczosan  tud  odafelelni  ? 
Hol  marad  az  öreg  Silvestra  néni,  a  „Víg  asszonyok'' 
e  porapás  alakja,  a  ki  ötven  esztendős  létére  álarczban 
megy  bálba  és  udvaroltat  magának?  Hol  marad  a 
„Donna  di  testa  debole"  tudákos  leánya,  a  ki  minden- 
áron a  „műveltségével^  akar  imponálni ?  Elfeledhetjük-e 
a  „Chioggiai  perpatvarok"  classikus  trifoliumát,  Liberát, 
Orsát  és  Checcát?  Hát  a  „Nyaraló  kórság"  Gianniná- 
ját,  e  független  szellemű;  férfias  jellemet  ki  merné  bele- 
dobni a  chablon-alakok  lomtárába?  Hát  Donna  Petro- 
nilla,  az  úri  leány,  a  ki  hozzámenve  egy  bankárhoz, 
folyton  nemességéről  szónokol?  S  így  folytathatnók  e 
sort  még  három  lapon  keresztül! 

Igen,  de  nincsenek  igazán  költői  alakjai,  nincsenek 
magasztos  teremtései,  minőket  Shakespeare-nél  látunk  I 
Mintha  bizony  a  Miranda,  Cymbeline  és  Cordelia-féle 
alakok,  a  romanticismus  e  bájos  hajtásai  a  naturalista 
vígjáték  körébe  tartoznának;  mintha  bizony  a  nagj^ 
brit  költő  asszonyainak  fenséges  exaltatiója  beleillenek 
a  ;,Locanderia"-k  légkörébe  !  De  azért  ott,  a  hol  a  darab 
hangja,  iránya  megengedi,  Goldoni  igenis  bír  alkotni  és 

alkot  is  költői  jellemeket.  Középfajú  drámáiban  nem 
egy  példájára  akadunk  a  nŐi  odaadás  és  Mség  meg- 
ható képeinek.  Avagy  nem  poétikus  alak-e  a  „Moglie 
Saggia"  Rosaurája,  a  ki  panasz  nélkül,  hősies  feláldo- 
zással tűr  férje  részéről  minden  hantáimat  s  nem  kese- 
reg még  apja  előtt  sem,  a  ki  boldogtalanságának  szer- 
zője? Nem  egész  idyllt  alkot-e  a  „Jó  család"  házaspárja? 
Nem  mondjuk,  hogy  ily  alakot  még  sokat  lehetne  fel- 
sorolnunk, de  ki  keresi  őket  Goldoninál,  a  ki  realista 
volt  a  szó  legnemesebb  értelmében,  a  kinek  művészi 
programmja  a  valóság  utánzása  volt  és  a  kinek  költé- 
szete nem  a  fenkölt  érzések  dicsőítését,  hanem  hibák 
kigúnyolását  tűzte  ki  czéljául? 

Egyben  igenis  hasonlítanak  egymáshoz  Goldoni  nő- 
alakjai :  egyformán  szeretnek.  Goldoni  a  morál  költője 
volt  és  arra  gondolt,  hogy  vájjon  mit  szólnának  a 
velenczei  családapák,  ha  Rosaura  a  színpadon  azzal 
utasítaná  vissza  a  számára  kiszemelt  férjet,  hogy  nem 
szereti?  Rosaura  nem  is  teszi  hát.  A  „Figlia  Ubbidiente" 
engedelmes  leányzó,  a  kinek  legszebb  erénye,  hogy 
minden  ellenvetés  nélkül  elfogadja  azt,  a  kit  atyja  neki 
szán,  és  a  „Rusteghi"  Luciája  is  csak  akkor  lázad  fel 
egy  kissé,  midőn  a  házassági  szerződés  aláírása  előtt 
még  csak  meg  sem  akarják  neki  mutatni  jövendőbelijét- 
Óh  milyen  végtelenül  jók,  milyen  erkölcsösök,  milyen 
naivok  házasság  dolgában  azok  a  tüzes  szemű,  lángoló 
szívíí  velenczei  leányok  !  Milyen  ártatlan,  milyen  kedves 
az  örömük,  midőn  meghallják,  hogy  a  papa  főkötő  alá* 
juttatja  őket !  Mennyire  tetszik  nekik  Florindo  vagy 
Giacinto,  vagy  Lelio  vagy  bárki  más  !  Romeo  földjén 
vagyunk,  de  hol  itt  a  szerelmes  pár  önkívülete  ?  Goldoni 
nyárspolgárai  nyárspolgári  módon  házasodnak  is,  gyak- 

ran  a  közvetítőknek  „többé  nem  szokatlan  útján^.  Egy 
komámasszony  bekopogtat  Sióra  Marcolináboz  („Sor 
Todero  Brontolon")  és  egy  pár  szónyi  bevezetés  után 
rögtön  előáll  a  kérdésével :  „Mondja  csak,  szívem,  férj- 
hez adná  a  leányát?"  Marcolina:  „Hogyne,  ha  akadna 
valami  jó  partié!"  Fortunata:  „No  hát  eljöttem  meg- 
mondani, hogy  igenis  akadt !"  —  És  megkezdődnek  az 
alkudozások;  majd  a  családi  fórum  elé  kerül  a  dolog; 
az  anya  igent  mond,  a  nagyapa  nemet,  a  férj  nem  mer 
pártállást  foglalni,  a  szegény  Cecilia  pedig  hallgat  és 
örülnie  kell,  hogy  ilyen  buzgón  foglalkoznak  az  ő  bol- 
dogságával. Egyetlenegyszer  fest  Goldoni  szenvedélyes 
szerelmeseket,  az  „Innamoratk"-ban,  és  akkor  is  két 
bolondot  állit  elénk,  a  kik  minden  perczben  hajba  kap- 
nak. Ez  kétségkívül  igen  erkölcsös  felfogása  a  szere- 
lemnek, de  egyúttal  kissé  unalmas  is. 

Még  egy  hibája  van  a  Goldoni-jellemek  egy  csoport- 
jának, melyre  szintén  rá  kell  mutatnunk.  Moliere-t  vévén 
példányképül  és  egyik  főczéljául  az  arisztokrata  társa- 
dalom kigünyolását  tűzvén  ki,  természetes,  hogy  sok 
darabja  játszik  az  ügynevezett  felsőbb  régiókban.  De  ha 
nem  tudnók  élete  rajzából,  megtanulnók  darabjaiból, 
hogy  ő  e  körökben  mindaddig,  míg  Parisba  nem  jött, 
vajmi  keveset  forgolódott.  A  donok  és  conték  világa 
nem  az  ő  világa  ;  csak  hírből  ismerte  a  társadalom  ama 
rétegét,  melyben  Moliére  oly  otthonos  volt.  Különben  tán 
színészei  sem  bírták .  volna  magokat  beleélni  ama  fino- 
mabb társalgási  modorba,  melyet  az  e  nemű  darabok 
megkivánnak.  A  mfivígjáték,  melyben  egész  Goldoni  fel- 
léptéig majdnem  kizárólagosan  működtek,  megkívánta, 
hogy  tanuljanak  ábrázolni  ügyvédet,  katonát,  kereskedőt, 
szolgát,  szobaleányt :  de  arisztokratát  nem.  A   színészek 

is  tehát  egészen  beleélték  magukat  a  középosztály  tónu- 
sába és  nagy  küzdelmükbe  került  volna,  ba  a  marquis-k 
és  lovagok  hangján  kellett  volna  megszólalniok.  Ezért 
tesznek  „mágnásai"  néha  ugyanolyan  benyomást,  mint 
az  utczai  hordárok. 

íme,  ilyennek  látta,  ilyennek  festette  Goldoni  az  em- 
bert. Ha  miben  hibázott,  azért  kárpótlást  nyújt  abban, 
a  mi  hibáját  okozta :  darabjai  irányában.  Goldoni  tár- 
sadalmi szatirái  nagy  eszmék  szolgálatában  állottak  és 
nagy  hatással  is  voltak  korára;  jelentős  mozzanatokként 
szerepelnek  nemcsak  Olaszország  irodalmában,  hanem 
politikai  történetében  is. 

4.  §.  Czélzatai. 

Már  föntebb,  midó'n  a  Gozzi  és  Goldoni  közti  harcz- 
ról  szóltunk,  megjegyeztük,  hogy  a  szerzőnk  ellen  inté 
zett  támadások  leginkább  a  velenczei  arisztokráczia  egy 
töredékéből  indultak  ki,  mely  a  minden  izében  demo- 
krata színműírót  makacsul  üldözte  Valóban,  Goldoninak 
majdnem  összes  vígjátékain  keresztülhüzódnak  az  egyen- 
lőség azon  nagy  elvei,  melyek  csak  egy-két  évvel  halála 
előtt  lettek  az  emberiség  köztulajdonává.  A  becsületes 
kereskedőt  akárhányszor  találjuk  nála  szembeállítva  a 
léha  nemes  uracscsal,  a  ki,  mert  őseitől  czímert  és  egy 
pár  száz  holdat  örökölt,  fitymálva  néz  le  a  munka  em- 
berére. Mihelyt  Goldoni  aláírja  Medebachchal  kötött 
szerződését,  mindjárt  működése  első  hónapjában  kilépett 
a  küzdőtérre  és  derekasan  megforgatta  lándzsáját  a 
lenézett  polgári  társadalom,  a  tiers-état  érdekében.  Már 
a  San  Angelo-színháznak  írt  második  vagy  harmadik 
munkája   megmutatta   az  irányt,  melyben  haladni  szán- 

dékozott,    és    tán   lobogójának    e   korai  kitűzése  okozta 
nagy  részben  későbbi  vereségét. 

A  „Cavaliere  e  la  Dáma"  egyike  Goldoni  legmeré- 
szebb támadásainak  a  múlt  századbeli  velenczei  oligarchia 
ellen,  a  melynek  egyik  legimmorálisabb  intézménye,  a 
cicisbeóság  van  benne  kipellengérezve,  ugyanaz,  melyet 
Parini  is  megostromol  a  „6iorno"-ban.  Midőn  a  milanói 
szatira-íróról  szóltunk,  említettük,  hogy  az  a  patriziatus^ 
melynek  ereje  hajdanában  dicsőséggel  bírt  megküzdeni 
a  Cambraiben  ellene  esküdött  Európával,  két  századdal 
utóbb  már  alig  bírt  egyébre  gondolni,  mint  vadásza- 
tokra, játékasztalokra,  bálokra.  A  pazar  fényűzés  raga- 
dós betegsége  lassan-lassan  megtöltötte  egész  Velenczét 
a  tönkrejutott  földesurak  hadával,  a  családi  élet  elfaju- 
lása pedig,  e  minden  erkölcsi  hanyatlás  kezdete,  elha- 
gyottakká tette  a  házi  tűzhelyeket.  Gúny  tárgya  volt  azi 
asszony,  a  kit  legalább  két  „cavaliere  servente**  nem 
halmozott  el  udvariasságával,  és  e  „szolgáló  lovagok" 
már  nevüknél  fogva  praedestinálva  voltak  arra,  hogy 
könnyű  szívvel  lássák  közeledni  hazájuk  szolgaságát  is. 
Velenczének  már  nem  volt  ereje  másra,  mint  az  élve- 
zetekre. 

Goldoni  méltó  tárgyat  talált  vígjátékírói  tolla  számára^ 
midőn  a  gúny  fegyverével  támadta  meg  a  „Gran  Con- 
siglio"  nemesi  családjainak  e  fertőbe  sülyedését.  A  „Cava- 
liere  e  la  Dáma"  ép  oly  élesen  támadja  meg  a  cicis- 
beóság  léha  intézményét,  mint  a  felfuvalkodott  nemesi 
gőgöt.  Szinte  érthetetlen,  hogy  azok  a  nobilik,  kik 
páholyaikból  megvetéssel  köpködtek  le  —  és  ez  nem 
képlet !  —  a  földszinti  padsorok  plebsjére,  miként  hall- 
gathatták el  szó  nélkül  azt  a  leczkéztetést,  melyben 
Anselmo,  a  kereskedő,  részesíti  Don  Flaminiót,  a  nemes. 

embert.  „Az  olyan  lovagok,  dörgi  Goldoni,  a  kik  csak 
névre  azok  és  csak  visszaélnek  e  czímmel,  nem  állhat- 
nak egy  fokon  egy  magamforma  kereskedővel !"  „Én 
lovag  vagyok  és  ön  silány  kufár,  ön  paraszt  l"'  felel 
Flaminio.  „Silány  kufár?  paraszt?  Ha  tudná,  mit 
jelent  e  szó  „kereskedő",  nem  beszélne  így  !  A  keres- 
kedelem olyan  foglalkozás,  a  melyet  önnél  sokkal  maga- 
sabb rangú  lovagok  űztek  és  űznek  mai  nap  is.  Paraszt 
igenis  az,  a  ki,  mert  egy  kis  czím  meg  egy  kis  föld- 
birtok marad  rá,  henyéléssel  tölti  idejét,  azt  hiszi,  lábbal 
taposhat  mindenkit  és  megélhet  erőszakoskodásból ! 
Silány  ember  igenis  az,  a  ki  nem  ismeri  kötelességét, 
a  ki  hetvenkedik,  hogy  tömjénezzenek  kevélységének 
és  ezzel  megmutatja,  hogy  bár  véletlen  nemesnek  szüle- 
tett, voltaképpen  parasztnak  kellett  volna  születnie  !" 

Don  Flaminio,  a  ki  megvetéssel  néz  le  hitelezőjére, 
a  silány  kufárra  és  már  jövő  évi  termését  is  rég  elpa- 
zarolta, méltó  párját  találja  a  darab  egy  másik  alak- 
jában, a  nálunk  is  eléggé  ismert  Nyúzó  fiskálisban, 
a  ki  az  olaszban  Dottor  Buonatesta  (jófejű  doktor)  név 
alatt  zsarolja  ki  védencze  utolsó  filléreit.  Ha  még  hozzá- 
veszszük,  hogy  Goldoni  elég  bátor  volt  e  művében  színre 
hozni  egy  nemes  jellemű  embert,  a  ki  a  párbajra  való 
kihívást  egyenesen  azzal  utasítja  vissza,  hogy  a  párbajt 
lovagiatlan  és  törvénytelen  cselekedetnek  tartja:  meg 
fogjuk  érteni  azt  a  szenvedélyes  vitát,  melyet  Goldoni 
e  darabja  a  közönség  köreiben  támasztott.  A  cicisbeók, 
a  dottor  Buonatesták  és  a  „véres  elégtételt"  szomjazó 
lovagocskák  egyesült  chorusban  átkozták  ki  Goldonit, 
megtagadva  tőle  a  tehetség  minden  sziporkáját. 

De  Goldonit  meg  nem  riasztotta  e  roham.  Habár  a 
velenczei  viszonyok  parancsolta  óvatossággal,   de  azért 

folyton  és  szívósan  küzdött  azon  meggyőződése  mellett 
hogy  az  államnak  nem  az  elerőtlenedett,  romlott  patri- 
ziatusban,  hanem  a  még  józan  gondolkozású,  munkás 
polgári  elemben  kellene  keresnie  megmentőit.  S  ép  azért, 
mert  csak  a  kereskedő-családokban  volt  még  bizalma, 
ellensége  volt  mindama  kisérleteknek,  melyek  az  arisz- 
tokrata-családoknak  a  polgársággal  való  egybeforrasz- 
tására  irányultak.  Ceci  tuera  cela,  gondolta,  és  művei- 
ben a  leghatározottabban  foglalt  állást  a  főúri  és  a 
középosztálynak  házasság  által  való  egybeolvasztása 
ellen.  Akár  a  férj  arisztokrata  és  a  nő  polgárleány, 
mint  a  „Buona  Moglie"-ben,  akár  pedig  megfordítva, 
mint  a  „Sposa  Sagace"-ben,  ő  mind  a  kettőben  egy- 
forma veszedelmet  látott,  a  középosztály  megmételye- 
zését. 

Az  „Okos  menyasszony"  komikai  hősnője  Donna  Pe- 
tronilla,  a  ki  annyira  „leereszkedik",  hogy  nem  lévén 
semmi  hozománya,  nőül  megy  Don  Policarpióhoz,  az 
egyszerű,  de  gazdag  kereskedőhöz.  Ő  benne  gúnyolta 
ki  Goldoni  a  velenczei  arisztokráczia  azt  a  részét,  mely 
nem  átallotta  kopott  czímerét  a  Merceria  háziurainak 
aranyával  újra  kiczifráztatni.  Igaz,  hogy  az  óvatos  Gol- 
doni a  darab  cselekvényét  Palermóba  tette  át,  de  a 
lepel  sokkal  átlátszóbb,  hogysem  azok,  kiket  a  gúny 
illetett,  el  ne  értették  volna. 

Még  élesebben  nyilvánulnak  Goldoni  tendencziái  a 
„Régész  családja "-ban,  a  hol  a  tönkrement  Anselmo 
gróf,  felesége  nagy  bosszúságára,  egy  gazdag  kereskedő 
leányát  véteti  el  fiával.  A  főúri  napa  ki  nem  állhatja 
polgári  származású  menyét,  bár  annak  hozományát  a 
legnagyobb  élvezettel  költi  el.  „Maga  húszezer  scudóért 
bepiszkolta  czimerünket !"  rivall  férjére,  —  hanem  attól 

már  nem  tart,  hogy  a  mercantessa  aranyai  be  fogják 
szennyezni  kezeit.  Hasonló  tárgya  van  az  „Okos  fele- 
8ég"-nek,  a  kit  édes  apja,  Pantalone  velenczei  keres- 
kedő áldozott  fel  önhiúságának,  hozzákényszerítve  őt 
Ottavio  grófhoz.  Leánya  boldogtalanságának  láttára  a 
becsületes  öreg  kétségbeesve  így  kiált  fel:  „Elvakít- 
tattam  magamat  a  nagyravágyástól,  azt  hivén,  ha  a 
leányom  grófné  lesz,  ez  már  szerencséssé  fogja  tenni 
őt  is,  engemet  is  í''  A  „Cavalier  di  Buon  Gusto"  is  6ol- 
doni  demokrata  szellemének  tolmácsa.  A  darab  hőse 
ugyanis  azzal  bizonyítja  be  Jó  ízlését",  hogy  lovag 
létére  összeáll  Pantalone  kereskedővel  és  vele  tár- 
sas czéget  alapít,  fennen  hirdetve,  hogy  a  kereskede- 
lemmel foglalkozni  még  egy  cavalierére  nézve  sem 
szégyen. 

Ha  Goldoni  a  velenczei  patriziatus  nagy  hatalma 
daczára  is  ilyen  elveket  mert  hirdetni,  képzelhetjük, 
mennyivel  nagyobb  volt  bátorsága,  midőn  a  társadalom 
alsóbb  osztályának  hibái  ellen  kellett  harczolnia.  A  pol- 
gári osztályok  között  is  elharapódzó  költekezési  mánia 
a  gazdag  és  szegény  között  még  itt  is  nyilvánuló  osztály- 
gőg,  a  nők  tudákoskodása,  fényűzése,  a  férfiak  játék- 
dühe: mindez  bő  anyagot  adott  maró  szatírájának. 
Goldoninak  kétségkívül  egyik  legjobb  vígjátéka  az,  mely- 
lyel  a  rendkívül  elterjedt  nyaralási  kórságot  ostorozta. 
A  velenczei  polgárság  nagy  része  bizonyos  becsvágy 
kielégítését  látta  abban,  ha  nyáron  mennél  több  vendé- 
get láthatott  „villegiatura"-jában,  ha  mennél  pazarabb 
lakomákat  adhatott,  ha  mennél  hosszabb  ideig  és  men- 
nél feltűnőbben  mulathatott  Monteneróban  vagy  a  Brenta 
partján.  E  divat  ellen,  mely  mai  nap  sem  avult 
el,  Goldoni  egész    színmfí-trilogiával   küzdött;    „A  nya- 

ralás  kórja'',  „A  nyaralás  élményei"  és  „A  hazatérés 
a  nyaralóból''  mindmegannyi  ellene  intézett  ostromló 
löveg. 

Vannak  aztán  olyan  erkölcsvígjátékai,  melyek  nem 
külön-külön  támadják  meg  az  ariszto-  és  a  demokrá- 
cziát,  hanem  ugyanegy  darabban  végeznek  mind  a  kettő- 
vel. Ilyen  mű  a  „Finnyás  asszonyok"  (Le  donne  punti- 
gliose),  egyike  Goldoni  ama  tizenhat  darabjának,  melyeket 
egy  év  alatt  írt  meg.  Hó'snője,  Donna  Rosaura,  egy 
közönséges,  elég  okos,  csinos  fiatal  asszony,  a  kinek 
csak  az  a  hibája,  hogy  szeretne  castellamarei  barátnői- 
nek és  ismerőseinek  szörnyen  imponálni.  Nem  éri  be 
azzal,  hogy  férje  gazdag  kereskedő  és  hogy  ennélfogva 
abban  a  kisvárosi  társadalomban  úgyis  előkelő  szerepet 
játszhatik:  ő  be  szeretne  jutni  a  fővárosi  arisztokrata 
körökbe,  részt  akarna  venni,  hacsak  egyetlen  egyszer 
is,  valami  grófi  mulatságban,  el  akarna  dicsekedni  oda- 
haza Castellamaréban,  hogy  a  palermói  dámáknál  ezt 
látta,  meg  amazt  hallotta;  irigységet  akarna  azzal  kel- 
teni, hogy  neki  egy  marchese  is  udvarolt,  homályba 
akarná  borítani  összes  társnőit,  a  kiknek  még  nem  jutott  az 
a  szerencse,  hogy  Dúca  X-szel  vagy  Conte  Y-nal  tár- 
saloghattak volna.  Természetes,  hogy  e  hiú  törekvései- 
ben utóiéri  őt  is  a  vígjátéki  nemezis,  a  kegyetlen  felsülés, 
mely  mint  jótékony  orvosság,  kigyógyítja  minden  úrhat- 
námsági vágyából.  De  ott  van  a  polgári  osztály  dőre 
kapaszkodásának  ellenképe  is :  az  úri  osztály  egy  részé- 
nek léhasága.  Egy  grófnő  száz  aranyat  és  tömérdek 
ajándékot  fogad  el  Rosaurától,  mert  csak  ily  „fizetés" 
ellenében  hajlandó  őt  bevezetni  szalonjába,  egy  grófocska 
pedig  ugyancsak  ily  indokból  arany  órát  kap  tőle. 
A  többi  „finnyás  asszony"    sem   különb  :  nyíltan,    irtóz- 

nak  egy  kereskedő  feleségével  érintkezni,  négyszem  kö- 
zött   szívesen  fogadnak  el  tőlük  bármit. 

Siessünk   most  át  egy  más  birodalomba,  a  hol  arisz- 
tokraták és  egyszerű  kereskedők  helyett  varró-  és  mosónők, 
hordárok  és  gondolások,  házalók  és  mesteremberek  sze- 
repelnek ;  a  hol  a  „becsületes  leányzók^  és  Jó  feleségesek 
ajkáról   lágyan   ömlik   a  velenczei  tájnyelv  édes  muzsi- 
kája,   a    hol    a    gondolások    este    a    holdvilág  fényénél 
egymásnak  visszhangot  adva,  dalolják  a  Tasso  verseit : 
„Canto    l'armi    pietose  e  '1  Capitano".    Goldoni    a    líép 
világából   merítette   egyik  legszebb  vígjátékát :  a  „Rus- 
teghi"-t.  A  „Medvék"   —  talán  legjobban  így  fordíthat- 
nék   a    darab  czímét  —  apró  velenczei  boltosok,  a  kik 
rémülettel    és   utálattal    szemlélik  a  velenczei  erkölcsök 
hanyatlását  és  szigorúan  puritán  életmódjukkal  az  ellen- 
kező túlságba  csapnak.  Négyen  vannak;    valamennyien 
jó  családapák,  a  kik  őszintén  szeretik  övéiket ;  de  mind- 
azonáltal, vagy  inkább  éppen  azért  lehetőleg  elkeserítik 
a   hozzájuk   közel    állók  életét.  Visszavonultan  akarnak 
élni   a   romlott   nagyvilágtól,  otthon,  a  szoba  négy  fala 
között,    a  hová  híre  sem  hat  az  álarczos  menetek  zajá- 
nak,  a   Eidotto   táncz-zenéjének,   a    színház    tapsainak ; 
feleségeik   ruházatán    meg   nem   tűrik    a  legcsekélyebb 
czifraságot   sem ;    fiaiknak  a  boltból  haza  és  hazulról  a 
boltba  vezet   egyetlen   útjok,  leányaiknak  apácza-életet 
kell  élniök.  És  ha  eljön  az  idő,  melyben  a  „signor  padre" 
czélszerfinek  látja  gyermekét  a  házasság  révébe  vezetni 
a  szegény  Luciettának  és  az  ártatlan  Filipetónak  a  szer- 
ződés aláírása  előtt  még  csak  sejtenie    sem    szabad,  ki 
az,  a  kihez  életöket  lánczolják.  De  az  asszonyok   gyen- 
géd szíve   fellázad    ez    igazságtalanság    ellen ;    ármányt 
szőnek,    hogy   az    egymásnak    szánt    fiatalok    láthassák 

egymást.  A  csel  sikerül:  Lucietta  és  Filipeto  találkoz- 
nak. De  a  zord  apák  felfedezik  a  szörnyű  bűntényt  és 
beüt  a  rettenetes  katasztrófa.  Az  asszonyok  sikoltoznak, 
a  menyasszony  zokog,  a  vőlegény  térdel  és  bocsánatért 
könyörög,  a  „Rusteghi"-k  pedig  roppant  méltatlankodás 
sukban  iszonytató  törvényt  ülnek  a  vétkesek  felett. 
„Elrontani  egy  ilyen  leányt !"  kiált  fel  az  elkeseredett 
apa.  „Összehozni  egy  fiatal  emberrel !  Igaz,  hogy  férjé- 
nek szántam,  de  mit  tudja  ő :  hátha  időközben  megbán- 
tam a  dolgot?  hátha  a  házasságból  mégsem  lesz  semmi? 
hátha  várni  akartunk  volna  még  egy-két  évig  ?  És  be- 
csempészték azt  a  gyereket!  be  az  én  házamba!  És 
Lucietta  látta,  beszélt  vele !  Az  én  leányom !  az  az 
ártatlan  galamb !  Nem  bírok  dühömmel . . . !"  De  a  „sze- 
rencsétlensége megtörtént,  a  bajt  nem  lehet  másként 
orvosolni,  mint  ha  a  házasság  csakugyan  végbemegy, 
a  mibe  a  négy  „medve"  nagy  mormogás  között  végre 
bele  is  egyezik.  E  kicsi,  epizódoktól  teljesen  ment  és 
mégis  rendkívül  hatásos  cselekvénynek  közepette  dom- 
borodik ki  a  darab  négy  főjelleme,  közös  vonásaik  daczára 
mindegyik  külön  árnyalatokkal  rajzolva  ;  és  ép  akkora 
elevenséggel  jelennek  meg  a  darab  nőalakjai :  a  felesé- 
gek, a  kik  mind  más-más  módon  szegülnek  ellen  házi 
zsarnokuknak  és  a  leány,  a  kegyetlen  apai  törvények 
elől  menekülni  akaró  Lucietta. 

5.  §.  Cselekvónyei.  Nyelve. 

Természetes,  hogy  az  a  költő,  a  kinek  első  sorban  a 
jellemfestés  volt  a  czélja,  és  a  ki  a  csupa  cselekvény- 
ből álló  cselszö vényes  vígjáték  ellen  akart  visszahatást 
kelteni,  darabjaiban  nagyon  könnyedén  feláldozta  a  drá- 

mai  érdeket  a  jellemek  czélzatosságának.  Nem  mintha 
nem  értett  volna  a  mese  szövéséhez:  a  „Ventaglio"-ban 
pl.  megmutatta,  hogy  e  téren  ép  oly  virtuóz  tudott  lenni^ 
mint  a  modern  franczia  bohózat-írók  legjobbjai;  de  mű- 
vészi meggyőződése  volt,  hogy  a  színdarabban  a  cse- 
lekvény csak  másodrendű  dolog  és  hogy  a  vígjáték 
legelső  sorban  arra  való,  hogy  jellemek  szatirizálása 
által  erkölcsöt  tanítson.  Midőn  mindent  e  czélnak  ren- 
delt alá,  nyilván  tévesen  fogta  fel  a  drámai  költészet 
lényegét.  Igenis,  erkölcsfestést  kívánunk  a  vígjátékíró- 
tól, de  az  erkölcsfestésnek  mindig  csak  erős  cselekvény 
lehet  az  alapja;  igenis,  jellemeket  akarunk  látni,  de  a 
jellemeknek  eseményekben  kell  nyilvánulniok.  Goldoni 
egy  meggyökerezett  hibás  irány  ellen  akart  reagálni, 
a  mely  szerint  a  jellem  semmi,  az  „intrigo''  minden  — 
és  ő  is  a  reformátorok  szokott  hibájába  esett,  midőn 
részéről  sietett  proklamálni  a  merőben  ellentétes  elvet : 
a  jellem  minden,  a  cselszövény  semmi.  Arra  bizonyára 
nem  is  gondolt,  a  mi  már  előtte  százötven  évvel  meg- 
történt a  Globe-színház  színpadán :  hogy  ez  a  két  elem 
teljesen  át  is  hathatja  egymást,  miként  a  chemiai  vegyü- 
lék,  melyhez  mindkét  anyagból  egyenlő  quantumot 
teszünk  az  olvasztó  görebbe,  és  melyben  többé  sem  az 
egyiket,  sem  a  másikat  nem  lehet  felismerni. 

De  ha  hiányzik  is  Goldoninál  a  komikai  bonyolítás 
művészete,  ha  az  érdekfeszítés  tudományát  is  nélkülöz- 
zük nála :  viszont  vannak  a  színműírás  technikájának 
egyes  oldalai,  melyekben  messze  túlszárnyalta  nemcsak 
olasz  elődjeit,  hanem  magát  Moliére-t  is.  Bár  ő  is  ragasz- 
kodott az  időegység  szabályához,  de  elég  merész  volt  a 
helyegység  elméletét  teljesen  elvetni.  Ezzel  elérte  azt. 
hogy   darabjai    színterét   illetőleg   tarka  változatosságot 

bírt  létesítem;  ritka  leleményességgel  tudott  érdekesnél 
érdekesebb  helyeket  választani  felvonásai  számára ;  itt 
egy  falusi  piacz  mozgalmas  élete,  amott  a  Ridotto  báli 
terme ;  itt  a  kávéház  játékszobája,  amott  a  San  Marco- 
tér  nyüzsgő  zsivaja  szolgálnak  cselekvénye  keretéül  — 
mindmegannyi  realizmussal  elénk  állítva,  a  minőt  most 
csak  a  legújabb  franczia,  ü.  n.  „kiállítási"  darabokban 
szoktunk  látni. 

Cselekvényei  igaz,  hogy  véznák,    de  azok    elrendezé- 
sét,   és    általában   a  művészi  kompoziczió  minden  kívá- 
nalmát illetőleg  lényeges  haladást  találunk  nála  előzőivel 
szemben.   Jelenetei  természetesen  folynak  egymásból;  a 
cselekvény  szálait  szilárdul  össze  bírja  tartani ;  a  drámai 
mfivek  legfontosabb  egysége,  az  érdeklődés  egysége  ellen 
soha    sem    vét;    henye  jeleneteket   ép  úgy,  mint  henye 
személyeket  csak    ritkán    találni    nála;  bizonyos,  habár 
csekély  fokozást  mindig  észrevehetünk  cselekvénye  mene- 
tében, és  —  a  mi  szintén  a  szerkezet  erényei  közé  tar- 
tozik  —  igen  helyes    és  fontos  müelveket  állított  fel  a 
monológok    és    félrebeszélések    segédeszközeire    nézve, 
melyekkel  kivált  a  Commedia  a  soggetto  írói  rendkívüli 
szabadsággal   éltek.  A  cselekvény  üreit  kitöltő  elmélke- 
déseket azonban  ő  is  bőven  használja.  Gyakran  ád  sze- 
mélyei ajkára  prédikácziós  tirádákat  a  becsületességről, 
a   hűségről,   az   igazi   családi  életről  stb.  Olyan  par  ex- 
cellence  tanító  irányú  költészetnél,  a  minő   a    Goldonié, 
ezen  nincs  is  mit  csodálkozni. 

Már  volt  alkalmunk  föntebb  ráutalni  Goldoni  reform- 
jának egy  másik  fontos  oldalára  is,  a  nyelvire.  Említet- 
tük, hogy  felvette  programmjába  ama  képletekkel  és 
hasonlatokkal,  ellentétekkel  és  szójátékokkal  tele  stílus 
kiirtását,  melyet  a  secento    marinistái    folvittek    a  szín- 

padra  is,  és  mely  a  dráma  nyelvét  rhetorikus  czafrangok 
halmazává  tette.  A  való  volt  egész  művészetének  főelve ; 
a  valót  tartotta  szemmel  nyelvében  is.  Emberei  nem- 
csak természetesen,  hanem,  a  mi  még  fontosabb,  mindig 
jellemüknek  megfelelőleg  beszélnek.  Igaz,  hogy  nem 
szolgálhat  a  classikus  olaszság  mintaképéül,  a  minek 
okaira  majd  később  fogunk  ráutalni,  de  igenis  mintájául 
szolgálhat  az  egyszerű;  sima,  tiszta,  világos  színpadi 
nyelvezetnek.  Nem  találkozunk  nála  a  cselekvő  szemé- 
lyek ama  folytonos  szellemeskedésével,  melyet  sokan, 
ügylátszik,  a  shakespearei  vígjáték  főerényének  tarta- 
nak, de  azért  dialógusa  sokszor  sziporkázik  és  pattog. 
Versélését  sem  lehet  brilliánsnak  mondani,  de  azért  kevés 
megverselt  vígjátéknak  van  oly  folyékony,  minden  licen- 
tiától,  minden  erőszakos  szófelforgatástól  ment  stílusa, 
mint  pl.  a  „Sposa  sagace"-nak. 

A  nyelv-  és  mondattani  formák  inkorrektségét  szok- 
ták szemére  hányni;  felhozzák,  hogy  toszkán  nyelve 
nagyon  is  szaturálva  van  francziás  vagy  tájnyelvi  szóla- 
mokkal. Bizonyára  merészség  volna  idegentől,  ha  e 
nyelvi  kérdésben  az  olasz  műbirákkal  szemben  ítéletet 
arrogálna  magának ;  de  talán  szabad  Goldoni  védelméül 
felhoznunk  a  következőket.  Az  olasz  irodalmi  nyelv  sok- 
kal távolabb  áll  a  közéletben  használt  nyelvtől,  mint 
bármely  más.  És  ha  a  tájnyelv  még  most  sem  bírt 
kiszorulni  az  előkelő  körökből  sem:  a  múlt  század  ele- 
jén, Goldoni  idejében,  még  az  ügyvédek  is  velenczei 
tájnyelven  tartották  védőbeszédeiket,  a  velenczei  dogé 
is  ezen  szónokolt  a  tanácsülésen,  sőt  még  igen  sok  hiva- 
talos okmányt  is  az  illető  vidék  tájnyelvén  szerkesztet- 
tek. A  velenczei  embernek  a  múlt  században  az  irodalmi 
nyelv  fogalma  azonos  volt  az  idegen  nyelvével,  és  hogy 

idegen  nyelven  ritka  ember  lehet  kiváló  stiliszta,  az 
természetes.  Goldoni  csak  akkor  írt  voltaképpen  anya- 
nyelvén, midőn  személyeit  a  sziszegős  adriai  tájnyelven 
beszéltette.  Mihelyt  a  „lingua  toscana"-val  élt,  olyan 
nyelvet  használt,  melyet  csak  megtanult  és  tegyük  mind- 
járt hozzá,  rosszal  tanult  meg.  Az  olaszok  sajnálattal 
említik,  hogy  Goldoninak  a  helyett,  hogy  elment  Parisba, 
el  kellett  volna  mennie  Flórenczbe,  hallgatni  a  zöldség- 
árus kofák  perlekedését.  Ha  ezt  megteszi,  lehet,  hogy 
ma  az  olaszok  is  o/as5iA;t/$aiA;  közé  sorolják,  ép  xigy,  mint 
a  velenezeiek.  De  a  ki  a  nyelvi  tökélytől  oly  messze 
áll,  mint  Goldoni,  elvesztette  igényeit  e  ezímre. 

Az  eddigiekben  mindig  csak  a  vigjátékiró  Goldoniról 
szóltunk,  a  minthogy  valóban  Goldoni  egész  szereplése  csak 
a  vígjáték  terén  bír  igazán  sülylyaL  De  nem  volna  teljes 
a  kép,  melyet  róla  adni  szándékozunk,  ha  mellőznők 
drámaírói  munkássága  egyéb  részeit  és  ezek  közt  első 
sorban  népdrámáit. 

Mihelyt  Diderot,  Destouches,  Nivelle  de  la  Chausset 
stb.  összeforrasztották  a  szomorújáték  jellemző  vonásait 
a  vígjátékéival,  megteremtve  ez  úton  az  ügynevezett 
„ríkató  vígjátékot**:  az  új  műfaj  gyorsan  megtalálta  útját 
a  külföldi  színpadok,  és  különösen  a  franczia  eszmék 
befogadására  mindig  kész  Velencze  felé.  Párhuzamosan 
terjedt  az  el  a  polgári  szomorújátékkal,  e  szintén  keve- 
rék-műfajjal, mely  a  richardsoni  regényekből  fejlődve, 
ép  oly  gyorsan  meghódította  Európa  színpadait. 

Természetes,  hogy  Goldoni,  a  kinek  nemcsak  egy, 
hanem  egyszerre  több  színház  napi  szükségleteit  kellett 
kielégítenie,  iparkodott  a  közönségnek  ép  úgy  Diderot-, 
mint  Richardson-féle  táplálékot  nyújtani.  Utánozta  mind 
a   két   műfajt   és   mind  a  kettőt  nagy  színházi  sikerrel. 

De  e  nemű  termékeinek  még  nagyobb  ártalmára  volt 
az  ő  moralizáló  szenvedélye,'  mint  vígjátékainak.  Ha  a 
vígjátékban  az  erkölcsbiráskodás  bizonyos  mértékig 
helyén  is  lehet,  de  a  drámában  a'  (íoldoni  modora  sze- 
rinti katekizálás  csak  nevetséges  lehet.  Mit  szóljunk  az 
„Okos  férfiü"-ról,  r,  kit  kedves  fia  és  második  felesége 
meg  akarnak  mérgezni?  Egy  kis  kutya  eszik  a  neki 
szánt  ételből  és  rögtöni  halála  feldoi'íti  a  tervezett  bűn- 
tényt; Pantalone  nemeslelkűen  megbocsát  a  merénylők- 
nek ;  a  törvényszék  előtt  tagadja,  hogy  a  kis  kutya 
megdöglött  és  bizonyságul  egy  más,  eleven  mopszlit  hoz 
a  birák  elé  ;  a  két  gonosz  lélek  elérzékenyedik,  könyek, 
megbánás,  megbocsátás  —  és  kész  a  siker. 

Sokkal  számbavehetőbbek  Goldoni  ama  drámái,  me- 
lyeknek anyagát  a  nép  köréből  merítette.  A  modern 
értelemben  vett  népszínmű  annyira  megfelelt  Goldoni 
művészi  temperamentumának,  hogy  mindjárt  legelső 
e  nembeli  darabjával  egyikét  érte  el  legnagyobb  sike- 
reinek. Igaz,  hogy  a  „Putta  Onorata"  diadalában  nagj' 
része  volt  egy  olyan  tulajdonságnak  is,  melynek  kevés 
köze  van  a  művészethez :  a  hazafiságnak.  A  „Becsületes 
leányzó"  —  mellesleg  mondva,  egyike  Goldoni  legsike- 
rültebb női  jellemeinek  —  a  velenczei  leányok  typusa- 
ként  van  bemutatva;  a  becsületes  kereskedő  mindenek- 
előtt a  velenczei  kereskedők  typusa ;  sőt  még  Menego 
Cainello,  a  gondolás  is  dícsbeszédeket  tart  a  velenczei 
gondolásokról.  Minden  magasztos  e  darabban,  a  mi  iga- 
zán velenczei,-  és  a  darab  legrosszabb  embere,  Ottavio 
marchese,  idegen.  Midőn  a  dráma  személyei  egy  füst 
alatt  erkölcsiséget  hirdettek  és  a  haza  dicsőségét  zen- 
gették, természetes,  hogy  minden  tenyér  megmozdult ; 
csakhogy  az  efféle  hatások  vajmi  olcsók. 

A  moralizálás  és  a  hazafiaskodás  nem  lépnek  fel  oly 
zavarólag  Goldoni  népies  életképeiben.  Egymás  mellé 
rakott  népies  jelenietek  e  művek,  minden  szigorúbb  szer- 
kezet, minden  egységes- cselckvény  nélkül,  de  a  jellem- 
zés  oly  erejével,  a  minőt  Goldom  iránymfiveiben  ritkán 
találunk.  Ott  vannak  pl.  a  „Chií>ggiai  perpatvarok" 
(Le  baruflfe  chiozzotte),  melyet  Goethe  olaszországi  útjá- 
ban végignézett  és  ^nelynek  eleven  cselekvénye  oly  lel- 
kesült kifejezésekre  ragadta  tollát.  A  „Faust"  írója, 
a  kire  a  népdal  oly  nagy  hatással  volt,  gyönyörrel  néze- 
gette ama  képeket,  melyeket  Goldoni  bűvös  lámpája 
eléje  vetett :  a  tengerparti  házikók  előtt  üldögélő  és  csip- 
két varró  halászlányokat,  kiket  az  udvarias  Tofifolo  Mar- 
mottina  sült  úri-tökkel  kinálgat;  az  egymásra  féltékeny 
Luciettát  és  Checcát,  a  kiknek  versengése  előbb  csak 
gúnyos  czélzásokban,  majd  pedig  drasztikus  szitkokban 
tör  .  ki  és  tovább  harapódzva,  lángba  borltja  az  egész 
falut;  Páron  Tóni  halászbárkáját,  mely  telerakva  adriai 
csemegékkel,  érkezik  vissza  hosszú  útjáról ;  a  szerelmes 
Beppót,  a  ki  előtt  rágalmazzák  a  menyasszonyát  és  a  ki 
rögtön  késsel  szeretne  elégtételt  szerezni;  a  chioggiai 
tájszólásban  gagyogó  Páron  Fortunatót,  a  mint  hiába 
békíti  a  haragvókat,  a  kik  köveket  hajigálnak  egymás 
felé  és  bizonyára  le  is  szúrnák  egymást,  ha  a  sikoltozó 
asszonyok  a  háborús  felek  közé  nem  vetnék  magukat. 
S  ép  ily  tőrülmetszett,  népies  alakokat,  ép  ily  zajos, 
mozgalmas  képeket  látunk  Goldoni  valamennyi  népies 
életképében.  Megismerkedünk  a  cselédekkel  (Le  Mas- 
sere),  a  kik  szeretőiknek  jó  falatokat  tesznek  félre,  a 
nyelves  szobalányokkal,  a  kik  kedélyes  tereferében  veszik 
le  a  keresztvizet  asszonyaik  becsületéről,  a  boltoslegé- ' 
nyekkel,  a    kik   leereszkednek  a   szakácsnék   színvona- 

Iáig  és  vasárnap  este  a  kávéházba  mennek  velők.  S  ki 
feledné  el  az  öreg  Biasiót  és  b?^ratját  Zuliánt,  két  kaland- 
vadász agglegényt,  a  kik .  az  álarczban  járó  mosogató- 
lányokat kisasszonyoknak  nézik  és  szerényen,  udvaria- 
san közelednek  feléjük:  „Jó  estét,  kedves  maschera, 
hová  így  magában?"  Ki  felejtené  el  a  gőgös  Cattét 
(El  campielo),  a  kinek  apja  „maroni"-t  árult  a  szent 
Márk-téren^  Gnese-t,  a  foltozó  varga  leányát,  és  a  sely- 
pes Gasparinát,  a  ki  eltagadja,  hogy  édes  papája  a 
rongyszedés  nemes  foglalkozását  űzte?  Állítsuk  őket 
egymás  mellé,  ez  élettől  duzzadó  alakokat,  és  ott  fogjuk 
magunkat  érezni  a  múlt  század  Velenczéjének  kellő 
közepén,  mintha  magunk  is  hozzátartoznánk  e  zsibongó, 
elmésfcedő,  perelő,  malicziózus,  dévajkodó  sokasághoz. 
Alacsonyabb  színvonalon  állanak  Goldoni  romantikus 
darabjai,  melyeknek  megírására  leginkább  a  Chiari  darab- 
jaival való  versengés  kényszerűsége  indította.  Mindenki, 
a  ki  csak  némileg  is  ismeri  a  XVIII.  század  színmű- 
irodalmi  viszonyait,  bír  tudomással  e  Rührstiick-ekvő]^ 
melyek  még  ma  is  kisértenek  néhol,  s  melyek  most 
száz  éve  mannája  voltak  a  közönségnek.  Goldoni  nagy 
sikereket  aratott  e  fajta  termékeivel  is  ;  a  Pamela  nubile 
és  a  Pamela  maritata  diadaláról  valóságos  lelkesedéssel 
emlékezik  meg  naplójában  s  a  hasonlókép  idegenből 
átdolgozott  Scozzese-t  elég  naivul  repertoirja  gyöngyei 
közé  sorozza.  0,  a  ki  csak  a  hamisítatlan  természet 
hangján,  tudott  jól  beszélni,  ezekben  a  siralmas,  üres 
pathosszal  és  hazug  szentimentálizmussal  tele  művekben 
nem  érezhette  magát  elemében.  Különben  nem  voltak 
azok  egy  hajszálnyival  sem  jobbak,  vagy  rosszabbak, 
mint  amaz.  egész  áradata  a  regényekből  dramatizált 
színdaraboknak,    melyek    akkortájt    bejárták    a    közép- 

-európai  színpadokat.  Valamint  Goldoni  inkább  mester- 
«égszeruen,  külső  szükségnek  engedve  Írogatta  e  műveket, 
ép  ügy  gyártotta  halomfizámra  az  opera-librettókat  és 
vaudeville-szövegkönyveket,  sőt  szükség  esetén  a  rög- 
tönzött vígjátékhoz  való  canavacciókat  is. 

Ne  feledkezzünk  meg  Goldoni  cselvígjátékairól  sem. 
Az  ő  művészi  programmja  az  lévén,  hogy  a  cselszö- 
vényre  alapított  commediákkal  szemben  a  tisztán  jelle- 
mekre alapított  vígjátéknak  szerezzen  diadalt :  természe- 
tes, hogy  a  mi  kevés  eselvígjátékot  irt,  azokat  ő  maga 
sem  vette  nagyon  komolyan.  És  valóban,  e  nemű  mun- 
kái —  számra  nézve  alig  6 — 7  —  mind  abban  az  idő- 
ben keletkeztek,  midőn  a  költő  a  párisi  olasz  színház 
követelményeinek  volt  kénytelen  eleget  tenni,  a  hol 
tudvalevőleg  jellemvígjátékaival  nem  volt  szerencséje- 
Ebből  az  időből  való  a  már  említett  „Legyező*',  ebből 
a  „Két  gazda  szolgája",  ebből  a  „Házassági  pályázat", 
ebből  a  „Szeget  szeggel".  Mélyebben  bele  nem  hatol- 
hatunk e  művek  egyikébe  sem,  nemcsak  azért,  mert 
kívül  esnek  Goldoni  írói  működésének  súlypontján,  hanem 
^zértis,  mert  főbecstik,  a  virtuozitással  szőtt  bonyodalmak, 
tartalmuknak  olyan  részletes  elmondását  követelné,  a  minőt 
sem  e  könyv  terjedelme  meg  nem  engedne,  sem  a  darabok 
belbecse  nem  igazolhatna.  Legnagyobb  részük  csupán 
napi  szükségletre,  a  repertoir  betöltésére  volt  szánva  és 
maga  Goldoni  panaszolja;  hogy  sokat  közűlök  a  kiadók 
az  ő  tudta  és  beleegyezése  nélkül  nyomattak  ki.  Ha 
ugyan  van  szükségük  mentségre,  megtalálhatják  ama 
szavakban,  melyeket  Goldoni  mély  keserűséggel  mondott 
Voltairenek:  lo  scrivo  per  pane !  Kenyérért  írok  !  Emlí- 
tettük csodás  termékenységét,  melynél  fogva  négy-öt 
nap   alatt  egy   verses  vígjátékot  fejezett  be  és  nyomta- 

tásban  megjelent  darabjai  száma  meghaladja  a  száz- 
nyolczvanat !  Hogy  ilyen,  Lope  de  Vegára  emlékeztető 
szaporaság  mellett  tökéletes  müvek  vajmi  ritkán  szület- 
nek világgá,  tán  felesleges  külön  is  megjegyezni. 

Említettük  annak  főokát,  hogy  Goldonit  miért  nem 
sorolják  az  olasz  nemzet  classikusái  közé  :  nyelve  fogya- 
tékosságáért. De  ép  azért,  mert  ez  a  legjelentősb  hibája, 
az  idegen,  a  kinek  nincs  oly  eleven  érzéke  egy-egy  fran- 
cziás  szólam  fülsértő  volta  iránt,  vagy  a  ki  talán  fordí- 
tásban olvassa  Goldonit,  nagyobbnak  fogja  őt  látni,  mint 
honfitársai.  Ámbár  ezek  is  díszes  helyet  adnak  neki 
Pantheonjukban.  Láttuk,  hogy'  vezette  az  olasz  vígjáté- 
kot a  túlzások,  a  valószinfitlenségek  ösvényéről  az  igaz- 
ság útjára,  láttuk;  mennyire  megelőzte  korát  stílusa 
nemes  realizmusával,  láttuk  harezát  a  színművészet  leg- 
veszedelmesebb ellensége,  a  soggettós  darabok  ellen,  és 
végre  láttuk,  hogy'  vetett  véget  a  kicserélt  gyermeke- 
ken és  egymáshoz  hajszálig  hasonlító  ikreken  alapuló 
cselekvényeknek.  Ennyi  elég  arra,  hogy  Goldonit  a  har- 
madik olasz  renaissance  egyik  legjelentősb  alakjának 
ismerjük  el  akkor  is,  ha  irodalmi  reformjai  mellett  nem 
is  veszszük  tekintetbe,  mennyire  közreműködött  mun- 
káival a  politikai  reformok  előkészítésén.  Goldoni  új 
irányt  szabott  az  olasz  vígjátéknak,  és  a  kik  utána  jöt- 
tek, egyúttal  utánzói  is  voltak.  Ám  forgassuk  Giraud-t, 
Nota-t  8  a  többieket  is  le  egész  Paolo  Ferrariig,  Goldoni 
szellemének  nyomát  ott  fogjuk  találni  mindnyájában. 
Ha  életében  nem  is  adatott  meg  neki  a  siker  teljes 
■élvezete,  ha  elkedvetlenedve  hagyta  is  el  a  küzdő- 
teret :  az  irodalomtörténet  rávésetheti  szobra  talapza- 
tára e  szót :  „Győztél !" 

Badó:  Az  olasz  irodalom  története.  II.  ^^ 

6.  §.  Goldoni  ellenlábasa. 

Leírva    ama  harczokat,  melyeket  a  nagy  vígjátékíró- 
nak végig  kellett  küzdenie,  már  megemlékeztünk  Carlo 
Gozziról,   a   ki   ellenségei   között  a  legfélelmesebb  volt. 
Nem    válhatunk   meg  a  XVIL  század  vígjátékirodalmá-- 
tói   a   nélkül,  hogy  bővebben  is  ne  foglalkoznánk  ezzel 
az  íróval,  a  ki  sajátságos  módon  sokkal  nagyobb  becsü- 
letet   vallott  a  külföld;  mint  saját  honfitársai  szemében. 
Tudvalevő,  hogy  főkép  a  németek  kapták  fel  darabjait^ 
melyeket  Tieck  és  Schlegel  dicsértek  s  melyek  egyikét 
maga  Schiller  ítélte  átdolgozásra  méltónak  ;  de   a  mel- 
lett a  francziák  is  sokat  foglalkoztak  vele,  sőt  újabban 
egy  kiváló   angol  irodalomtörténész,    Symonds  is   neki 
szentelte    egyik  könyvét.  Ezzel  ellentétben  az  olasz  iro-- 
dalomtörténészek    legnagyobb    része    csak    a    megvetés 
hangján   tud   róla  szólani,  fel  nem  bírva  fogni,  hogy  a 
múlt   század    velenczei  közönsége   annyira  rajonghatott 
az  ő  állítólagos  hóbortosságaiért.  Nézzük,  hogy   mennyi 
a  túlzás  mindegyik  fél  ítéletében  és  ismerkedjünk    meg^ 
közelebbről   is    ez    íróval,  a  kinek  munkássága  minket,^ 
magyarokat   már   azért  is  érdekelhet;  mert  nem  vélünk 
csalódni,   ha    benne    látjuk   irodalmunk   egyik  legszebb 
remekének,  Vörösmarty  „Csongor  és  Tünde  "-jenek  elő- 
futárát. 

Ahhoz  a  pár  életrajzi  adathoz,  melyet  róla  már  a 
Goldoniról  szóló  szakaszokba  beleszőttünk,  még  hozzá 
kell  tennünk;  hogy  1720-ban  született  Velenczében, 
a  honnan  fiatal  korában  Dalmácziába  ment,  hogy  a. 
katonaságnál  iparkodjék  boldogulni.  De  már  24  éves 
korában  otthagyta  e  pályát,  hogy  visszatérve  szülőföl- 
dére,   családja    anyagi     ügyeit     rendezze.     Ez    annyira. 

a  mennyire  sikerült  is  neki,  ügy  hogy  ettől  fogva,  ha 
szűkesen,  de  mégis  csak  megélt  csekély  vagyonából. 
Semmiféle  hivatalt  nem  akart  vállalni;  tisztán  csak  iro- 
dalmi kedvteléseinek  szentelve  idejét.  így  érte  meg 
86-ik  évét,  a  mikor  elhunyt 

Láttuk;  hogy  tagja  volt  a  Granellescók  akadémiájá- 
nak, a  hol  nagyon  haragudtak  az  akkor  annyira  nép- 
szerű Chiarira  s  a  még  népszerűbb  Goldonira.  Ő  mind- 
kettőt egyformán  csúfolta,  s  szíve  egész  melegével 
pártfogolta  a  Sacchi-féle  színtársulatot,  a  mely  akkor  a 
rögtönző  vígjátéknak  egyetlen  művelője  volt  Velenczé- 
ben.  Irt  számukra  mindenféle  prológokat,  alkalmi  köl- 
teményeket és  egész  sereg  „discorso  generico"-t,  azaz  a 
gyakran  előforduló  helyzetekhez  illő  tirádát,  melyeket  a 
színészek  aztán  a  kellő  helyen  „rögtönöztek".  Becsüle- 
tes, jóravaló  emberek  voltak  és  a  ki  közülök  vétett  az 
erkölcsök  ellen,  azt  a  szigorú  igazgató  könyörtelenül 
elcsapta.  Gozzi  szerette  őket  s  azért  vérzett  a  szíve, 
a  mikor  azt  kellett  tapasztalnia,  hogy  a  közönség  mind- 
inkább hátat  fordít  a  commedia  delParte-nek  és  inkább 
oda  tódul,  a  hol  Goldoni  és  Chiari  szerepelnek  a  szín- 
lapon. Eleinte  csak  gúnyversekkel  töltötte  ki  ezen  való 
keserűségét,  de  mikor  ellenfelei  a  közönség  ítéletére 
hivatkoztak,  egy  lépéssel  tovább  ment;  bebizonyítandó, 
hogy  a  közönség  ítélete  mennyire  megbízhatatlan,  meny- 
nyire nem  lehet  annak  súlyt  tulajdonítani:  meg  akarta 
mutatni,  hogy  nincsen  olyan  dajkamese,  melylyel  ne 
lehetne  elragadtatásba  hozni  a  nézőket.  így  született 
meg  1761-ben  legelső  színmüve,  az  „Amore  delle  tre 
melarancie"   „Szerelem  három  narancs  iránt". 

Ez  a  darab  rögtönzésre  való  vígjáték,  melynek  a 
szerző  csak  ;;kanavászát"  írta  meg,  egynéhány   passzus 

kivételével  a  színészekre  bízva,  hogy  mit  mondjanak. 
Megvannak  benne  a  commedia  delParte  szokott  sablon- 
alakjai, Pantalone,  Tartaglia,  Brighella  s  még  néhány 
ilyen,  de  a  cselekvény,  melynek  hordozói,  egészen  más, 
mint  a  minőt  e  fajta  darabokban  a  közönség  megszo- 
kott. Gozzi  tudniillik,  híven  ahhoz  a  fogadásához,  hogy 
a  közönség  akármilyen  ostoba  dajkamesét  is  megtapsol, 
a  népmesék  kincsesbányájához  fordult,  s  abból  merítette 
a  cselekvényt.  Egyrészt  a  nápolyi  „Cunto  delli  cunti" 
(melyet,  mint  láttuk,  már  Lippi  is  felhasznált  egy  epo- 
szában), másrészt  az  arab  mesék  voltak  fŐforrásai,  innen 
iS;  onnan  is  az  olasz  közönség  eló'tt  legismertebb  dol- 
gokat válogatva  össze. 

így  a  „Három  narancs"  meséjében  az  van  megírva, 
hogy  Silviónak,  a  makk-királynak  fia,  Tartaglia  berezeg, 
mélakórban  szenved,  melyből  csak  ügy  gyógyulhatna  ki, 
ha  valaki  jól  meg  tudná  nevettetni.  A  rossz  Morgana 
boszorkány  ezt  meg  akarja  gátolni,  de  éppen  ő  maga 
kelti  kaczajra  a  herczeget ;  ezen  való  dühében  azzal 
átkozza  meg,  hogy  ne  legyen  nyugta,  míg  meg  nem 
szerzi  a  három  bűvös  narancsot.  A  király  ruhatárában 
akad  egy  pár  vasczipő,  melyekkel  akár  az  egész  vilá- 
got be  lehet  járni,  és  a  berezeg  hű  szolgájával,  Truflal- 
dinóval  e  czipőkbe  bújva,  útra  kél.  Egy  erős  szélroham 
addig  fúj  hátukba,  míg  el  nem  érkeznek  ama  vár  elé, 
a  hol  a  három  narancsot  őrzik.  Itt  valami  jóakaró  mágus 
segélyével  győznek  az  eléjük  torlódó  összes  akadályo- 
kon és  csakugyan  megszerzik  a  három  narancsot.  Am 
az  ügyetlen  szolga  megfeledkezik  arról  a  törvényről, 
hogy  a  narancsokat  csak  a  forrásvíz  közelében  szabad 
felbontani,  s  ezért  a  két  tündérleány,  a  ki  a  két  első 
narancsból  előugrik,  menten  szomjan   hal.   A    harmadik 

narancsot  már  a  herczeg  bontja  fel  s  már  az  abból  elő- 
ugró tündérleány  életben  marad,  minthogy  a  herczeg 
rögtön  megitatja.  A  boszorkány  azonban  most  sem 
nyugszik;  a  szép  leányt  galambbá  yáltoztatja,  helyébe 
pedig  egy  gonosz  cselédleányt  varázsol ;  a  herczeg  kény- 
telen azt  elvenni  feleségül,  de  a  darab  végén,  minden- 
féle varázslatok  után,  a  galamb  megint  visszaváltozik 
tündérleánynyá,  a  bűnösöket  száműzik,  a  herczeg  pedig 
boldog  lesz  menyasszonyával. 

Ilyenféle  mesékkel  dolgozott  Gozzi,  de  akképpen,  hogy 
untalan  a  helyi  viszonyok  szatirájával  akasztotta  meg  a 
eselekvény  folyamatát.  így  ez  első  darabja  a  boszor- 
kány képében  Chiarit,  a  jó  mágus  képében  pedig  Gol- 
donit  tette  csúffá.  A  harmadik  felvonásban  például  ezek 
ketten  összevesznek  és  az  egyik  rettentő  dagályosan,  a 
másik  a  törvényszékek  stílus  kuriálisában  védi  a  maga 
igazát ;  másutt  a  gonosz  udvaronczok  meg  akarják  mér- 
gezni a  trónörököst  s  e  végből  a  modern  poéták  mar- 
teliianus-verseit  szeretnék  neki  beadni ;  meg  másutt  egy 
udvari  szini  előadás  tervelése  közben  nyilik  alkalma  a 
költőnek,  hogy  kikeljen  az  „új  módi"  jellemvigjáték 
ellen'  stb.  stb.  Látható  ebből,  hogy  nem  egészen  alap 
nélkül  hasonlították  össze  némelyek  a  Gozzi-féle  víg- 
játékot Aristophanes  darabjaival ;  itt  is,  ott  is  fantasz- 
tikus mese  áll  a  szatirikus  czélzatok  szolgálatában. 
A  különbség  persze  csak  az,  hogy  a  nagy  görög  írónál 
a  szatíra  nemcsak  egyes  kitérésekben,  egyes  czélzások- 
ban  van  meg,  hanem  az  egész  mesében,  míg  Gozzinál 
e  szatirikus  részletek  egészen  művészietlenül,  csak  rá 
vannak  aggatva  a  cselekvény  vázára,  melyről  így 
lerínak.  Gozzi  szatírája  majdnem  mindig  rovására  van 
a  színpadi  illúziónak.  Most  is  láthatjuk  holmi  bohózatok 

vagy  operettek  előadásánál,  hogy  a  színész  valami  helyi 
vagy  napi  vonatkozású  extemporéval  megnevetteti  a 
közönséget,  a  mely  az  ilyesmit  ma  is  csak  alacsony 
rangü  műfajoknál  engedi  meg,  és  még  ott  is  bántó,  ha 
sokszor  ismétlődik.  Gozzi  kevés  ízlést  mutat,  a  mikor 
az  ilyesmit  lépten-nyomon  előhozza.  De  hisz,  hacsak  ez 
volna  a  különbség  Aristophanes  és  Gozzi  között!  Sza- 
bad-e egy  lélekzetre  is  említenünk  a  kettőt,  ha  elgon- 
doljuk, hogy  Gozzi  amaz  első  darabjában  csakis  mese- 
vázlatot adott  a  színész  kezébe,  s  a  többiekben  is  éppen 
a  legmulatságosabb  szerepeket  hagyta  megiratlanul,  rá- 
bízva őket  a  színészek  rögtönző  tehetségére !  Sőt  a  mit 
meg  is  írt,  mily  sebtiben  készült,  mily  pongyola,  felüle- 
tes munka !  Látszik  minden  jelenetén;  hogy  olyan 
embertől  került,  a  ki  valóban  nem  veszi  komolyan  sem 
a  színházat,  sem  a  maga  művészetét.  Hogy  nem  volt 
tudatos  az  ő  reformmunkája,  már  az  is  mutatja,  a  mi- 
ből kiindult,  hogy  t.  i.  a  dajkamesék  feldolgozásával  a 
közönség  itéletnélküliségét  akarta  bebizonyítani  !  Már 
ő  maga  is  csúfolja  a  közönséget^  hogy  azokon  a  tündér- 
históriákon  mulatni  birt  s  ép  e  csúfolódásával  mutatja 
meg,  hogy  fogalma  sem  volt  a  népmesék  kincsesbányá- 
jában elrejtett  színaranyról !  De  ha  maga  Gozzi  nem  is 
volt  tisztában  azzal,  hogy  mit  tett,  ez  nem  von  le  sem- 
mit kisérleteinck  irodalomtörténeti  jelentőségéből.  Tény 
az,  hogy  ő  volt  a  legelső,  a  ki  a  népmese-költészet 
anyagából  merített  színműtárgyat,  s  ezzel  egészen  új 
műfajjal  gazdagította  a  világirodalmat.  Újítása  éppen 
abba  az  időszakba  esett,  a  mikor  a  külföldi  nemzetek 
mind  nagyobb  figyelemmel  kezdtek  a  népköltészet  felé 
fordulni  s  kétségtelenül  ennek  a  körülménynek  lehet 
tulajdonítani,  hogy  Gozzi  darabjai  mindenfelé  olyan  óriási 

figyelmet  keltettek.  Hozzájárult  még  az  is,  hogy  miként 
említettük,  e  darabok  olyan  lapos  nyelven  voltak  írva, 
hogy  fordításban  csak  nyerhettek.  Nagyon  emelte  Gozzi 
hírét  a  németek  között  Schiller,  a  ki  egyik  darabját, 
a  „Tiirandot"-ot,  átdolgozta.  A  német  közönség  fordí- 
tásnak hitte  a  Schiller-féle  Turandot-ot,  holott  az  any- 
nyira  eltér  az  eredetitől,  hogy  maguk  az  olaszok  is 
szükségesnek  tartották  nyelvükre  lefordíttatni. 

Gozzi  mindössze  kilencz  darabot  írt,  melyek  közül 
BA  említetteken  kívül  még  az  „Augellin  Belverde^-t 
kívánjuk  megemlíteni,  mint  a  melyet  újabban  némely 
olasz  operett-társulat  megint  előrántott  a  feledés  homá- 
lyából. Ebben  is  több  népmese  van  összegyúrva,  csupa 
olyan  motívumok,  melyek  a  magyar  népmese-gyűjte- 
ményekben is  bőven  szerepelnek  :  a  gonosz  anyós,  a  ki 
menyének  csecsemő  gyermekei  helyébe  kutyakölykeket 
tesz,  a  gyermekeket  pedig  vízbe  dobatja ;  a  gyermekek 
nem  vesznek  el,  hanem  egy  szegény  ember  házában 
felnövekednek  és  később  visszakerülnek  apjukhoz ;  a 
királykisasszony^  a  ki  megkívánja  a  szóló  almát,  az 
éneklő  vizet,  meg  a  beszélő  madarat  stb.  stb.  Itt  is 
tömérdek  szatirikus  részletre  akadunk,  a  mennyiben  a 
szerző  a  franczia  íilosoiiát  akarta  kicsúfolni,  a  mit  azon- 
ban meglehetősen  esetlenül  tesz. 

Gozzi  e  tündérmeséken  kívül,  melyeket  fiaba-kusik 
hívott,  még  számos,  spanyolból  átdolgozott  darabbal 
segítette  ki  a  pártfogása  alatt  álló  társulatot.  Ez  átdol- 
gozások egyikét;  a  „Droghe  di  Amore"  czímfit  külön  is 
megnevezzük  ;  ebben  ugyanis  egy  Don  Adone  nevű  alak 
fordul  elő,  a  melyben  egy  vetélytársát,  Gratarol  sena- 
tusi  titkárt  akarta  Gozzi  megcsúfolni,  noha  ő  maga  ezt 
tagadta.  Az  illető  színész  úgy  játszotta  e  szerepet,  hogy 

az  egész  közönség  ráismert  Gratarolra,  a  kinek  e  kipel- 
lengérezés  annyira  ártott,  hogy  végül  kétségbeesetten 
elhagyta  Velenczét.  Előbb  hosszú  ideig  bolyongott  Angliá- 
ban és  Hollandiában,  aztán  a  mi  Benyovszky  Móriezunk- 
hoz  csatlakozva,  Madagaszkárba  ment,  a  hol  meg  is 
halt.  A  szerencsétlen  egy  könyvet  tett  közzé  halála  előtt, 
a  hol  apróra  elmondta  üldöztetésének  történetét,  keserű 
vádakkal  illetve  Gozzit.  Főkép  hogy  e  vádakra  feleljen, 
írta  meg  a  költő  emlékiratait  („Memorie  inutili"),  me- 
lyekben igen  részletesen  mondja  el  hosszú  élete  törté- 
netét. A  négy  kötetre  terjedő  munka,  mely  egyike  a 
legérdekesebb  korrajzoknak,  most  sokkal  olvasottabb, 
mint  tündérmeséi;  melyeknek  népszerűségét  már  ő  maga 
is  túlélte. 


V.  FEJEZET. 


A  L  F  1  E  R  I. 


1.  §.  Előzői:  Maffei,  Conti. 

Az  olasz  irodalom  tárgyalása  során  eljutottunk  a 
XVIIÍ.  század  második  feléig,  a  nélkül,  hogy  egyetlen 
kiváló  tragédia-íróval  találkoztunk  volna.  Pedig  már  a 
XVI.  század  elején  megírta  Trissino  az  első  szabályos 
olasz  tragédiát,  a  „Sofonisbá"-t,  s  őt  aztán  csakhamar 
Rueellai  és  Alamanni,  Giraldi  és  Speroni  követték.  Ám 
mind  e  darabok  csak  a  görög  és  latin  tragédia  halvány 
utánzatai  voltak,  nagy  tragikai  jellemek  és  indítékok 
nélkül.  A  XVIIi.  században,  a  mikor  Francziaországban 
Corneille  és  Racine  nevei  ragyogtak,  Olaszország  szin- 
téo  csak  gyenge  utánzókat  mutathatott  fel  a  szomorú- 
játék terén,  azzal  a  különbséggel,  hogy  most  már  nem- 
csak az  antik  írókat,  hanem  a  francziákat  is  másolták. 
Az  olasz  irodalomtörténetírók  ezt  a  hosszú  meddőséget 
mindenképpen  igyekeznek  megmagyarázni.  Hogy  mily 
különös  állításokba  tévedtek  e  magyarázások  közben, 
hadd  jellemezzük  Settembrini  e  szavaival:  „Olaszország- 
nak nem  volt  tragédiája  —  így  szól  —  mert  nem  vol- 
tak  nagy    szenvedélyei ;    a  nagy  szenvedélyek,  melyek 

nagy  ellentéteket  szülnek,  vagy  vallásosak,  vagy  poli- 
tikaiak, mi  pedig  skeptikusok  és  szolgák  voltunk. 
Az  egyéni  szenvedélyekben,  melyek  csak  kevesek  között 
idéznek  elő  összeütközést  és  nem  terjeszkednek  ki  so- 
kakra, csekély  a  változatosság  és  már  ezeket  a  régiek 
felhasználták  ;  a  szerelemnek  magában  véve  nincsen 
semmi  tragikus  eleme,  mert  közös  a  nagy  és  kis  em- 
berekkel". Hogy  e  fejtegetések  mily  önkényesek,  nyil- 
vánvaló. Hogy  az  olaszoknak  nem  voltak  nagy  szenve- 
délyeik, csak  az  mondhatja,  a  ki  megfeledkezik  ama 
viharos  három  század  történetéről,  mely  a  flórenczi  gvelf 
és  ghibellin  harczok  kezdetétől  egész  VIII.  Károly  olasz 
útjáig  tartott ;  Dante  korában  nem  voltak  az  olaszok 
sem  skeptikusok,  sem  szolgák.  Éppen  olyan  merész 
mondás,  hogy  az  egyéni  szenvedélyekben  „nincsen  elég 
változatosság"  és  hogy  azokat  „már  a  régiek  felhasz- 
nálták" —  nem  is  szólva  arról,  hogy  ugyanezt  a  költészet 
bármely  ágáról  el  lehet  mondani.  Csak  a  Francesco  és 
Paolo  tragikus  történetére  hivatkozunk,  melyhez  hasonló 
valóban  nem  akad  az  egész  ókori  irodalomban.  Más  írók 
ismét  más  okokkal  iparkodnak  magyarázni  az  olasz 
tragédia-irodalom  szegénységét,  legtöbben  azzal,  hogy 
az  olaszok  már  nemzeti  jellemüknél  fogva  is  inkább  a 
lírára  hajlanak.  E  merőben  önkényes  magyarázatokkal 
szemben  felmerül  a  kutató  előtt  az  a  kérdés,  vájjon 
nem  szabad-e  az  olasz  tragikus  irodalom  késői  kifejlő- 
dését nagy  részben  a  véletlen  müvének  tulajdonítani? 
Miként  a  lovagregényekből  egy  nagy  lángelme  ki  bírta 
fejleszteni  a  lovag-époszt,  azonképpen  megvolt  minden 
feltétele  annak  is,  hogy  a  sacre  rappresentazionekból,  a 
misteriumokból  az  olaszok  is  ép  ügy  kifejleszszék  drá- 
májukat,  mint  a  hogy  ezt  a  spanyolok  tették.  Akadtak 

is,  a  kik  e  téren  próbálkoztak  ;  s  ki  merné  biztossággal 
állítani,  hogy  pl.  Cecehi  példája  nyomán  nem  születhe- 
tett volna  az  olasz  drámának  is  Lope  de  Vegája  vagy 
Calderonja  ? 

Hogy  az  olasz  nemzetben  ép  úgy  megvan  a  tragikai 
költészetre  való  rátermettség,  mint  akármely  más  kultur- 
uépben,  azt  a  múlt  század  végén  Alfieri  bebizonyította. 
Sőt  bebizonyította    annak    az    állitásnak   alaptalanságát 

is,  hogy  az  antik  tragédiához  való  túlságos  ragaszkodás 

ff 

állotta  útját  az  olasz  tragédia  fejlődésének.  0  is  ez  ala- 
pon állott  és  költészete  mégis  nemzeti  jellegű  volt  és 
mégis  óriási  hatást  tudott  gyakorolni  népére.  Ám  a 
XVIIl.  században  nem  Alfieri  volt  az  olaszok  egyetlen 
ünnepelt  tragikusa  ;  rajta  kívül  még  két  író  tett  egy-egy 
lépést  e  téren  Mafifei  és  Conti,  kiknek  elseje  nemcsak 
otthon,  hanem  Corneille  és  Racine  hazájában  is  sikert 
tudott  aratni,  versenyzésre  bírva  magát  Voltaire-t  is. 

Mafifei  1675-ben  született  előkelő  veronai  családból  s 
eleinte  a  katonai  pályára  adta  magát.  Megválva  a  had- 
seregtől, szépirodalmi  és  tudományos  kutatásokkal  töl- 
tötte idejét,  résztvéve  a  „Giomale  dei  letterati"  alapítá- 
sában (1710)  és  kivált  a  régi  olasz  színház  történetével 
foglalkozva.  E  buvárlatai  közben  kapott  kedvet  egyet- 
len szomorújátéka  megírására,  mely  „Merope"  czímmel 
1713-ban  került  először  színre  s  rövid  idő  alatt  óriási 
tetszés  mellett  bejárta  az  összes  olasz  színpadokat.  Fáj- 
dalom, ez  irányú  munkásságát  nem  folytatta;  írt  ugyan 
egy  vígjátékot  és  néhány  melodrámát,  de  ezek  alig  ér- 
demesek szóra.  Annál  fontosabb  volt  a  tudományos  iro- 
dalom terén  kifejtett  tevékenysége,  melynek  legkiválóbb 
gyümölcse  a  szülővárosa  történetéről  szóló  „Verona  illus- 
trata",  az    „Istoria  diplomatica"    és    számos   egyéb  tör- 

téneti  és  természettudományi  értekezése,  melyeknek  révén 
Európa  legkiválóbb  akadémiái  tagjaik  sorába  iktatták. 
Dicsőségtől  koszorúzva  és  mélyen  meggyászolva  nem- 
zetétől, 1755-ben  hunyt  el. 

A  „Merope**  tárgyát  MaflFei  előtt  is  többször  feldol- 
gozták Olaszországban.  A  XVI.  században  három  író  is 
felhasználta  e  mesét,  melyet  a  régi  írók  ekképpen  adnak 
elő :  Cresphontest,  Peloponesas  királyát,  megölik  az 
ellene  fellázadt  főurak  ;  trónusát  Poliphontes  foglalja  el, 
a  ki  elődje  özvegyét,  Meropét  kényszeríti,  hogy  menjen 
hozzá  nőül.  Meropének  azonban  sikerült  megmentenie 
egy  kis  fiát,  Aegisthust,  a  kit  egy  hu  öreg  szolga  nevel 
fel  a  távol  Aetoliában.  A  fiú  felnő  és  álnév  alatt  vissza- 
tér hazájába,  a  hol  elhiteti  a  királylyal,  hogy  ő  megölte 
Aegisthust.  A  király  ezen  örvend,  de  Merope  elkesere- 
detten bosszút  akar  állani  fia  vélt  gyilkosán  ;  már  bár- 
dot is  emel  az  alvó  i^üra,  a  mikor  belép  az  öreg 
szolga  és  tudtára  adja,  hogy  voltakép  önnön  gyermekét 
akarja  megölni.  Merope  ezután  szövetkezik  Aegisthussal, 
a  ki  leszúrván  a  bitorló  Poliphontest,  maga  foglalja  el 
a  trónt. 

Maffei  e  mesén  számos  módosítást  tett ;  darabjában  a 
legnagyobb  súlyt  az  anyai  szeretet  festésére  akarta  vetni, 
s  azért  kiküszöbölt  mindent,  a  mi  nézete  szerint  a  nézők 
Merope  iránti  rokonszenvét  csökkenthetné.  így  nála  az 
új  király  nem  veszi  nőül  Meropét,  hanem  csak  15  évvel 
trónrajutása  után  kéri  meg,  mert  MaflFei  azt  hitte,  hogy 
egy  asszony,  a  ki,  habár  erőltetve  is,  nyomban  összekel 
férje  gyilkosával,  lehetetlenné  válik  a  modern  színpadon. 
Nála  csak  azt  kell  a  nézőnek  elfogadnia,  hogy  Poli- 
phontes még  15  évvel  a  gyilkos  tett  után  sem  érzi  magát 
biztonságban,    és    csak    ekkor  látja  szükségesnek,  hogy 

magához  fűzze  a  volt  király*  özvegyének  a  sorsát.  Még 
egy  fontos  körülményen  változtatott;  nála  az  ifjú  ber- 
ezeg nagy  jólétben  és  biztos  helyen  nevelkedik,  sőt  maga 
sem  tudja,  hogy  kicsoda,  mert  Mafifei  az  anyai  szeretetet 
sokkal  erősebben  vélte  festhetni,  ha  Merope  folyton  re- 
megni kénytelen  fia  sorsáért.  Végre  az  olasz  tragoediá- 
ban  az  ifjú  herczeg  nem  azzal  a  szándékkal  indul  el 
hazulról,  hogy  bosszút  álljon  apja  gyilkosán,  banem 
valami  kimondhatatlan  nyugtalanság,  valami  különös 
sóvárgás  űzi  a  királyi  udvarba.  Mafifei,  a  mint  emiitet- 
tük, az  anyai  szeretet  tragédiáját  akarta  megírni  ;  már 
pedig,  ha  a  herczeg  tudja,  hogy  Merope  az  anyja,  akkor 
ezzel  rögtön  az  udvarba  való  megérkezte  után  megis- 
mertetheti magát,  s  a  tragoediában  nincsen  egyéb  hátra, 
mint  a  bitorló  király  megöletése.  így  azonban  Merope 
nem  tudja,  hogy  fia  az  az  idegen:  hallja,  hogy  fia  eltűnt 
hazulról,  hallja,  hogy  az  idegen  az  országúton  megölt 
valakit,  s  végre  az  idegen  ujján  egy  gyüru  van,  a  mely- 
ben ráismer  arra  a  gyűrűre,  melyet  a  menekülés  napján 
ő  adott  át  fia  nevelő  apjának.  Minden  megerősíti  benne 
azt  a  hitet,  hogy  csakugyan  fia  gyilkosával  van  dolga, 
és  így  teljesen  indokolva  van  a  darabnak  az  a  merész 
és  nagyhatású  jelenete,  a  mikor  egy  oszlophoz  kötözteti 
Aegisthust  és  önön  kezével  akarja  átdöfni.  Anya  és  fiú 
így  állanak  egymással  szemben,  nem  ismerve  egyik  sem 
a  másikat ;  ez  kegyelmet  kér,  az  a  kegyelmet  megta- 
gadja, és  csak  egy  véletlen  halasztja  el  a  bosszú  mű- 
vét. E  jelenet  kétségenkívül  sokkal  szebb,  mint  az,  a  mely 
a  forrásul  szolgáló  görög  mesében  adva  van,  a  hol, 
mint  mondtuk,  Merope  álmában  tör  rá  a  fiúra ;  a  baj 
csak  az,  hogy  Mafifei  ezt  a  jelenetét  a  darabnak  meg- 
ismétli. 

Kétségtelenül  nagy  művészi  öntudatossággal  járt  el  a 
költő  e  mesével  szemben,  de  az  is  igaz,  hogy  módosí- 
tásaihoz sok  szó  fér,  a  mint  hogy  Lessing  a  „Hambnr- 
gische  Dramaturgie"-ban  hosszasan  és  kimerítően  bon- 
czolta  is  őket.  Azt  azonban  sem  ő,  sem  a  Merope  többi 
bírálói  nem  vonták  kétségbe,  hogy  a  darab  abban  a 
formában,  melyet  neki  Maffei  adott,  erős  drámaírói  tehet- 
ségről tanúskodik.  A  cselekvény  elég  gyors  menetű  és 
természetesen  folyó;  ha  nem  is  elég  egyszerű,  ha  jut  is 
benne  némi  tér  a  véletlennek,  de  korántsem  jut  abban 
a  mértékben,  mint  a  csupán  a  deus  ex  machinával  dol- 
gozó régebbi  olasz  tragédiákban ;  az  alakok,  ha  nincse- 
nek is  valami  nagy  mélységgel  megconcipiálva,  kör- 
vonalaikban egyszerűek  és  igazak,  cselekvéseik  indíté- 
kai —  kivévén  talán  az  egy  Poliphonteséit  —  világosan 
és  könnyen  érthetők;  végre  a  dialógus  is  sokkal  kevésbbé 
fellengző,  mint  az  olasz  tragédiában  megszokták  volt. 
Persze,  még  távol  áll  az  igazi  tragikus  nyelvtől,  s  főkép- 
pen abban  hibázik,  hogy  sokszor  hosszan  kiszőtt  hason- 
latokat, periódusokat  ad  a  szereplők  szájába.  Haladás 
volt  Maflfei  színdarabjaiban  a  tekintetben  is,  hogy  el- 
hagyta a  görög  tragédia  szokásos  chorusait,  valamint- 
hogy,  ha  a  helyegységhez  ragaszkodott  is,  de  az  idő- 
egységet már  nem  vette  szigorúan. 

Alfieri  másik  előzője,  Antonio  Conti  (1677--1749), 
hosszabb  ideig  tartózkodott  Londonban,  a  hol  megismer- 
kedett Shakespeare  műveivel.  Jóízlésű  tudós  volt,  a  ki 
megértette  a  nagy  angol  tragikust,  lelkesedett  is  érte, 
és  az  ő  nyomán  járva  akarta  megteremteni  az  olasz 
szomorüjátékot,  bár  nem  merve  szakítani  az  aristotelesi 
hármas  egységgel.  Négy  darabot  írt,  mindegyikben  poli- 
tikai   indítékokkal   vegyítve  a  szerelmi  történetet,  a  mi 

különösen  a  „Június  Brutus^-ban,  a  hol  a  szabadsághős 
szerelmes  a  zsarnok  leányába,  kiválóan  sikerült  is  neki. 
A  korfestésre  is  gondosan  ügyelt,  jellemei  is  követke- 
zetesek, a  eselekvényt  is  jól  gondolta  ki,  csak  az  a  baj, 
hogy  híján  van  a  költő  egyik  legfontosabb  adományá- 
nak: dikeziójában  nincs  hév,  nincs  erő.  így  is  azonban 
előbbre  vitte  az  olasz  tragoediát,  példát  mutatva  abban 
az  irányban,  hogyan  lehetne  a  tragédia  is  az  emberiség 
nagy  ideáljainak,  a  haladásnak,  a  szabadságnak  szolgá- 
latában. Igaz,  hogy  mind  Maífei,  mind  Gonti  hatása  csak 
jó  későn  mutatkozott.  Amannak  Meropéja,  mint  említet- 
tük, 1713-ban  adatott  elő,  emennek  négy  darabja 
1726-ban  jelent  meg  nyomtatásban,  s  ez  évtől  fogva 
egész  félszázadnak  kellett  elmúlnia,  míg  Alfíeri  megírta 
„Fülöp "-jenek  első  vázlatát. 

2.  §.  Alfleri  élete. 

Míg  Goldoni,  ki  a  vígjáték  fegyvereivel  tette  nevetsé- 
gessé a  múlt  század  olasz  arisztokrácziáját,  ésGiuseppe 
Parini,  ki  a  szatíra  éles  támadásaival  világította  meg  a 
„contino"-k  léhaságait,  mind  a  ketten  polgári  szárma- 
zásúak voltak:  Alfieri  Piemont  egyik  legelőkelőbb  grófi 
családjához  tartozott.  Maga  emeli  ki  e  körülményt  ön- 
életrajza első  fejezetében:  „Piemont  Asti  nevű  városá- 
ban születtem  1749.  január  17-én,  nemes,  vagyonos  és 
tisztességes  szülőktől,  s  e  három  körülményt  külön-külön 
nyomatékosan  említem  fel,  és  nagy  szerencsémnek  tar- 
tom mind  a  hármat,  még  pedig  a  következő  okokból: 
az,  hogy  a  nemesek  osztályából  származom,  nagyon  elő- 
nyömre volt,  a  mennyiben  később  önnönmagáért  vethet- 
tem meg  a  nemességet,  leplezhettem  le  nevetséges  olda- 

lait  visszaéléseit,  bűneit,  a  nélkül,  hogy  haszontalan 
irigységgel  vádolhattak  volna  érte;  de  egyúttal  nem  kis 
előnyömre  volt  nemes  voltom  azért  is,  mert  ez  hasznos 
és  egészséges  befolyást  gyakorolt  arra,  hogy  semmiben 
se  szennyezzem  be  ama  művészet  nemességét  sem,  mely- 
nek magamat  szentelem.  S  hogy  jómódúnak  születtem, 
az  szabaddá  és  tiszta  erkölcsüvé  tett,  s  nem  engedte, 
hogy  az  igazságon  kívül  másnak  is  szolgáljak.  Végre 
szüleim  becsületességének  köszönhetem,  hogy  sohasem 
kellett  pirulnom  nemesi  voltom  miatt". 

Midőn  Alfieri  született,  apja  már  60  éves  volt,  anyja 
pedig,  az  öreg  grófnak  második  neje,  fiatal  asszony, 
így  történt,  hogy  a  grófné  alig  egy  év  leteltével  özve- 
gyen maradt.  Nem  sokáig  viselt  azonban  gyászruhát, 
mert  már  egy-két  évvel  azután  újra  férjhez  ment,  a  mi- 
nek bizonyára  nagy  része  volt  abban,  hogy  a  kis  Vit- 
torio  nevelésére  nem  fordították  a  legnagyobb  gondot. 
Egy  Don  Ivaldi  nevű  pap  lett  házi  tanítója,  a  ki  túl- 
ságos szigorú  bánásmódjával  már  korán  elmérgesítette 
a  gyermek  kedélyét.  Nyolcz  éves  korában  már  annyira 
tele  volt  gyűlölséggel  környezete  iránt,  hogy  öngyilkos- 
sági kísérletet  követett  el.  Jelleme  szenvedélyes  és  hara- 
gos lett;  az  erőszak,  melyet  sűrűen  alkalmaztak  ellené- 
ben, makacscsá,  csökönyössé  tette ;  minél .  szigorúbban 
parancsoltak  rá  valamit,  annál  elszántabban  húzódozott 
tőle.  Már  akkor  csírázott  ki  lelkében  a  minden  aukto- 
ritás iránti  ellenszenv.  Tele  volt  büszkeséggel,  és  meg 
jiem  alázkodott  volna,  bármi  kincset  ígérjenek  neki.  Egy 
nagynénje  egyszer  azt  mondta;  kérjen  tőle  valami  aján- 
dékot; a  gyermek,  hogysem  kért  volna,  inkább  lemon- 
dott az  ajándékról.  Siettek  is  megszabadulni  a  vad, 
szenvedélyes  fiútól.  Alig  volt  kilencz  éves,  már  elküldték 

a  tarini  nemes  iQak  akadémiájába,  a  hol  hat  esztendőt 
töltettek  vele.  Emlékirataiban  hosszan  leírja  ezt  a  keser- 
ves időt,  kikelve  az  intézet  vezetői  ellen,  a  kiknek  fo- 
galmuk sem  volt  tanításról,  a  lélek  nevelésével  meg 
éppenséggel  nem  törődtek  semmit.  Tizenhárom  éves  ko- 
rában, úgylátszik,  mégis  felébredt  benne  a  poézis  iránti 
hajlam;  megírt  egy  szonettet,  melyért  azonban  Turinban 
lakó  nagybátyja  annyira  megleczkéztette,  hogy  ezentúl 
25  éves  koráig  egyetlen  egyszer  sem  jött  kedve  az 
olasz  nyelv  ellen  hasonló  merényletet  elkövetni.  E  mel- 
lett folyton  gyengélkedett;  vézna  testalkata  volt  s  hetekig 
kellett  az  ágyat  őriznie,  a  mi  szintén  hozzájárult  ahhoz, 
hogy  kevesebbet  tanuljon  nála  gyengébb  tehetségű  tanuló- 
társainál is.  yégre  egy  rá  nézve  nagyon  fontos  esemény 
egyszerre  gyökeresen  megváltoztatta  egész  élete  módját. 
Meghalt  a  gyámja,  s  ő  a  piemonti  törvények  értelmé- 
ben, 14  éves  korában  ura  lett  jövedelmének.  Alig  lett 
szabaddá,  legelső  dolga  az  volt,  hogy  beiratkozott  a 
lovagló-iskolába,  és  ezentúl  gyakran  napokat  áldozott 
sport  szenvedélyeinek.  A  paripa  lett  élete  legfőbb  pasz- 
sziója,  és  vallomása  szerint  annak  köszönhette  egészsége 
helyreállítását,  megizmosodását  is.  Nemsokára  ezután 
áthelyeztette  magát  az  intézet  amaz  osztályába,  a  hol  a 
külföldi  nagy  urak  fiai  nevelődtek.  Itt .  aztán  versenyt 
szórakozott  azokkal  a  dúsgazdag  angol,  német,  lengyel 
és  orosz  ifjakkal,  a  kik  több  időt  töltöttek  sétakocsizá- 
sokon,  mint  az  intézet  padjain.  A  velők  való  társalgás 
felkeltette  benne  az  utazásra  való  hajlamot,  vagy  talán 
inkább  csak  élesztette  azt,  miután  nyugtalan  természete 
amúgy  is  szeretett  untalan  helyet  változtatni. 

Al}g  lépett  ki  tehát  az  akadémiából,  17  éves  korában 
már  útra  kelt  Akkor  tette  meg  első  nagyobb  utazását 

mely  Milanóba,  Flórenczbe,  Rómába,  Nápolyba  és  Velen- 
czébe  vezette,  s  a  melyet  csakhamar  egy  második,  még 
nagyobb  utazás  követett  Parisba.  Az  akkori  elegáns  világ 
elmaradhatatlannak  tartotta  „fairé  son  tonr  d^Enrope^; 
azért  a  fiatal  gróf  ez  útjában  mi  rendkívülit  sem  látott 
senki.  Igaz,  hogy  a  versaillesi  udvarnál  kissé  furcsál- 
lották,  hogy  már  18  éves  korában  oly  nagy  erőt  vett 
rajta  a  világlátás  passziója,  de  azért  az  elegáns  külsejű 
classikns  arczú,  merész  piemonti  fiú  mindenkinek  meg- 
nyerte tetszését.  Bemutatták  XY.  Lajosnak  is,  ki  azon- 
ban gőgös  modorával  csak  még  inkább  erősítette  Alfieri- 
nek  a  hatalmasok  elleni  gyűlöletét.  Parisból  átment 
Angliába,  onnan  pedig  Hollandba.  Hágában  beleszeretett 
egy  milliomos  feleségébe,  a  kitől  olyan  nehezen  esett 
megválnia,  hogy  —  most  már  másodszor  —  ismét  véget 
akart  vetni  életének.  Ez  a  szerelem  —  mint  maga  be- 
széli —  felélesztette  tanulás-vágyát,  és  alig  hogy  haza- 
tért Piemontba,  félesztendőn  keresztül  egész  lázzal  feküdt 
neki  az  olvasásnak;  nem  közlekedett  senkivel,  s  az  egész 
napot  otthon  töltötte  könyvtára  mellett.  Forgatta  Rons- 
seaut  és  Voltaire-t,  de  ezeket  még  nem  értette  meg  tel- 
jesen; annál  nagyobb  élvezetet  talált  Montesquieuben. 
A  királynak,  az  udvarnak,  a  nagyoknak  ama  folytonos 
szatirizálása,  mely  a  „Persa  Levelek"-nek  akkora  hatást 
biztosított,  őt  is  elragadta.  Az  abszolutisztikus  uralom 
megvetésével  együtt  magába  szívta  a  régiek  köztársa- 
sága iránti  lelkesedést:  egész  bibliája  lett  ama  fejezet, 
a  hol  Usbek  ekként  jellemzi  a  monarchiát:  „A  monarchia 
erőszakos  állapot,  mely  mindig  zsarnoksággá  fajul ;  a 
becsület,  a  hír  s  az  erény  szentélyei  csak  azon  orszá- 
gokban vannak  helyreállítva,  a  hol  ki  szabad  ejteni  a 
haza  nevét".  Benne,  a  kit  a  turini  akadémia  pap  tana- 

rai  és  az  együgyű  Don  Ivaldi  annyira  elkeseritettek, 
a  legélénkebb  visszhangot  keltette  amaz  irónia,  melylyel 
Montesquieu  az  egyházról  beszél,  az  a  fitymálás,  mely- 
lyel a  theologusokról  megemlékezik,  az  a  megvetés, 
melyet  a  barátok  iránt  mutat.  Az  angol  intézmények 
neki  is  ép  annyira  tetszettek,  mint  Montesquieunek,  és 
ebben  leli  magyarázatát,  hogy  ezentúl  is  oly  szívesen  s 
oly  gyakran  ment  Londonba.  Montesquieu  elmélkedései 
a  rómaiak  nagyságának  és  hanyatlásának  okairól  szin- 
tén mély  hatást  tettek  reá.  Innen  merítette  lelkesedését 
a  szabad  köztársasági  intézmények  iránt,  míg  a  Sylla 
és  Lysimachus  párbeszédei  a  despotismus  iránti  gyűlö- 
letét szították  nagyobbra.  Az  irodalmi  nevelést,  mely 
alapját  vetette  egész  működése  irányának,  Plutarchus 
olvasása  egészítette  ki.  Ebből  tanulta  bámulni  a  lelki 
erőt,  a  politikai  erények  gyakorlását,  a  szabadsághősö- 
ket. Timoleon,  Brutus,  Caesar,  Pelopides,  Cato  életrajzait 
ötször-hatszor  is  elolvasta,  közbe-közbe  nagyokat  kiáltva 
lelkesedésében,,  majd  pedig  keservesen  zokogva;  ha 
valaki  hallott  volna  —  szól  önéletrajzában  —  okvet- 
lenül bolondnak  tart. 

Ezalatt  elérte  20-ik  évét  és  a  piemonti  törvények  ér- 
telmében nagykorú  lett.  Űzve  attól  a  nyughatatlan  szel- 
lemtől, mely  annyira  rokonná  teszi  a  hozzá  külsőre  nézve 
is  hasonlító  Byronnal,  és  egyúttal  kergetve  a  hona  auto- 
krata intézményei  elleni  gyűlölettől,  rögtön  ismét  útra 
indult,  ezúttal  már  íilosofiai  olvasmányaitól  kissé  meg- 
érlelt felfogással  nézve  a  világot.  Egy  egész  nyarat  töl- 
tött Bécsben  és  1769.  júliusában  ellátogatott  Magyar- 
országba is,  melyről  azonban  önéletrajzában  semmi 
részletes  megjegyzést  nem  tesz;  csak  annyit  mond,  hogy 
Budáig  jutott  el.  Annál  többet  beszél    az    osztrák    fővá- 

rosról,  a  hol  megpillantotta  az  akkoriban  annyira  ünne- 
pelt olasz  udrari  poétát,  Fietro  Metastasiót  Schönbrnnn- 
ban  volt  a  császári  kertben,  a  hol  Metastasio  a  királyné 
előtt  a  szokásos  térdhajlást  olyan  szolgailag  vidám  és 
hizelgő  arczczal  végezte,  hogy  a  merész  lelkű  római 
hősökről  ábrándozó  Alfieri  egészen  elnndorodott  tőle. 
Mindennemű  meghunyászkodás  csömörrel  töltötte  el ; 
büszke,  daczos  lelke  a  milyen  véghetetlenül  tudott  rajon- 
gani Flntarchus  hőseiért,  annyira  tudta  gyűlölni  az  úgy- 
nevezett alattvalói  hódolatot.  Ez  a  gyűlölet  nála  való- 
ságos fanatizmus  volt,  ép  olyan,  a  milyen  fanatizmus 
volt  későbben  a  francziák  elleni  gyűlölete.  Semmi  érze- 
lemben nem  bírt  középutat  tartani.  Csak  végtelenül  tudott 
szeretni  és  végtelenül  gyűlölni. 

Ausztriából  elment  Németországba,  s  bemutattatta 
magát  Nagy  Frigyes  udvaránál.  Onnan  pedig  Svéd-,  Finn- 
es Oroszországba  vándorolt,  a  nélkül  azonban,  hogy 
vágyat  érzett  volna  megjelenni  Katalin  czárné,  a  „hir- 
hedt  autokrata^  előtt.  Azután  Németországot  barangolja 
be  és  22  éves  korában  1771.  májusban  ismét  viszont- 
látja  Albiont.  Önéletrajzában  nagy  kedvteléssel  és  bő- 
beszédűséggel  mondja  el  egy  londoni  szerelmi  kalandját, 
mely  akkoriban  nemcsak  Angliában,  hanem  az  egész 
kontinensen  is  feltűnést  keltett,  s  a  melyben  egy  gazdag 
arisztokrata  asszony  mellett  egyformán  szerencsés  vetély- 
társként Alfieri  Vittorio  gróf  és  —  egy  jockey  szere- 
peltek. Ez  az  újabb  szerelmi  viszony  ismét  felkelti 
tudományszomját,  és  ép  úgy,  mint  a  hágai  kaland  után^ 
most  is  egész  kis  könyvtárt  vásárol  össze,  ezúttal  azon- 
ban már  olasz  írókból  állót.  Dante,  Ariosto,  Petrarca 
Tasso,  Boccaccio  és  Machiavelli  ekkor  kerülnek  először 
kezei  közé. 

Spanyolország  és  Portugália  meglátogatása  után  vissza- 
térvén Piemontba,  neki  is  ült  az  újon  szerzett  kincsnek, 
s  azzal  a  szenVedélyeéséggel,  mely  minden  tettében  ve- 
zette, végigolvasta  valamennyi  classiküst.  Kivált  Machia- 
velli ragadta  meg.  Annyira  hatott  rá  a  „Principe^,  hogy 
ő,  a  szenvedélyes  republikánus  elfogadta  a  flórenczi 
államférfiú  ama  tételét,  hogy  Olaszországnak  egységes 
monarchiává  kell  alakulnia,  de  természetesen  megtoldotta 
azzal,  hogy  a  monarchia .  csak  átmeneti  stádium  volna 
a  köztársasághoz.  És  Olaszország  egy  politikai  pártja 
e  tanát  még  ma  is  magáénak  vallja.  Már  ekkor  annyira 
elfoglalták  lelkét  hona  nagy  írói,  hogy  innentől  fogva 
már  csak  egy  lépés  kellett  arra,  hogy  újra  felébredjen 
benne  az  az  írói  vágy,  melyet,  a  mint  láttuk,  oly  kegyet- 
I         lenül  nyomott  el  nagybátyja. 

I  A   harmadik  lökést  megint  egy  szerelmi  kalandjának 

'         kellett    megadnia.   Huszonnégy   éves   korától   huszonhat 
j  éves   koráig   nyögött  —  hogy   az  ő  kifejezését  ismétel- 

jük —  $z  újabb  szerelmi  hálókban,  melyeket  1774-ben 
egy  sajátságos  szerrel  tépett  szét :  azzal  t.  i.,  hogy  el- 
kezdett tragoediákat  írni.  Önéletrajzában  elolvashatjuk 
legelső'  ilynemű  műve,  a  „Cleopatra"  egyes  részleteit 
s  láthatjuk  belőle,  hogy  Alfieri  24  éves  korában  nem 
produkált  jobbat,  mint  manapság  egy  gymnasista,  a  kit 
az  önképzőköri  pályázat  késztet  ötös  jambusok  gyártá- 
sára. Nemsokára  tágul  e  költői  munkásságának  tere: 
farsangi  poemákat  költ  a  turini  színház  álarczos  játé? 
kához,  állítólag  terzinákban,  melyek  azonban  csak  azt 
árulják  el,  hogy  tragoedia-írónk  hat  évvel  nagykorúsí- 
i  tása  után  még  azzal  sem  volt  tisztában,  milyen  volta- 
képen egy  ol^^^^^^^m,  S^^^  ^gf^ízggjqrtjMM 
annyira   sarl^^Sá   nag§^_^t^^^^^|E^;^^^c^^vette 

Cleopatrát  s  harmadszor  is  átdolgozyán,  1775.  júniasban 
elő  is  adatta. 

Ezzel  a  határnappal  zárja  le  Alfieri  élete  harmadik 
korszakát,  ifjúságát,  belépve  a  komoly  munkásság :  a 
férfikor  idejébe.  Azok  a  tapsok,  melyekkel  turini  bará- 
tai a  Cleopatrát  fogadták,  véglegesen  irányát  szabták  a 
veleszületett  díesvágynak.  íme,  a  26  éves  fiatal  ember, 
a  ki  jóformán  egész  életét  lovaglással  és  utazással  töl- 
tötte, jobbára  franczia  könyveket  olvasgatva,  egyszerre 
fejébe  veszi,  hogy  neki  olasz  íróvá,  még  pedig  olasz 
tragédia-íróvá  kell  lennie.  Az  a  tetterő,  mely  eddig  csak 
fiatalos  kicsapongásban  nyilvánult,  egyszerre  a  legneme- 
sebb térre  veti  magát;  ellenállhatatlan  vágyát  érzi  an- 
nak, hogy  lelke  minden  szeretetét  és  gyűlöletét  átöntse 
másokba  is,  átöntse  egész  nemzetébe.  A  legfogyatéko- 
sabb  nevelés,  a  leghézagosabb  olvasmányok,  az  olasz 
nyelv  leggyarlóbb  ismerete,  mindez  akadályok,  melyek- 
nek tudatában  volt,  meg  nem  riasztották.  Egyik  kezé- 
ben a  grammatika  volt,  a  másikban  egy  tragédia-terv. 
Első  szomorüjátékát,  „Fülöp^-öt,  franczia  prózában  kel- 
lett papírra  vetnie  és  szinte  kétségbe  esik,  ha  elgon- 
dolja amaz  utat,  mely  innen  az  olasz  jambusokig  vezet, 
„Elfogott  a  düh,  sírtam  —  így  szól  élete  e  korszakáról  —  de 
mindhiába!  Bele  kellett  törődnöm  a  dologba  és  üjra  kez- 
denem mindent;  közbe  pedig  falnom  kellett  a  legostobább 
és  a  legkevésbbé  tragikus  olvasmányokat,  melyek  nyel- 
vünk szövegei  gyanánt  vannak  elfogadva,  csak  azért^ 
hogy  beleéljem  magamat  a  toszkán  nyelvbe  ...  Ez  év 
júliusától  fogva  nem  akartam  többé  egy  franczia  szót 
sem  kiejteni,  és  kerülve  kerültem  minden  embert  és 
minden  társaságot,  a  hol  e  nyelven  beszéltek.  Es  mind- 
azonáltal mégsem  bírtam  odajutni,  hogy  elolaszosodjam  I^ 

Elkezdi  olyasni  Dantét,  de  oly  nehéznek  találja, 
hogy  Ariosto-  és  Tassóhoz  nyúl.  Végigmegy  a  „Jeru- 
zsálem"-en,  azután  az  „Őrjöngő  Lóránt"-on  és  csak 
miután  ezen  a  46  hosszú  éneken  keresztülrágta  magát, 
mer  visszatérni  az  Isteni  Színjáték  homályos  szövegé- 
hez, melyet  nyelvezet  dolgában  követendő  mintaképéül 
állított  fel.  Kijegyez  minden,  előtte  ismeretlen  szót,  min- 
den szólásformát,  figyel  a  verselésre,  betanul  egész  éne- 
keket. Azután  szeretné  olvasni  Seneca  tragédiáit  és 
restelkedve  tapasztalja,  hogy  jóformán  alig  ért  még  egy 
mondatot  is  latinul.  Fogad  egy  nyelvmestert  és  éjen- 
napon  át  rekapitulálja^  a  mit  ezelőtt  tíz  évvel  az  isko- 
lában kellett  volna  megtanulnia.  Bámulatos  akaraterővel 
dolgozott.  „VoUi,  volli,  sempre  e  fortissimamente  voUi" 
—  „akartam,  akartam,  mindig  és  a  lehető  legerősebben 
akartam^,  mondja  ő  maga  egyik  levelében.  És  e  tekin- 
tetben méltán  szolgálhatott  ő  maga  modelljéül  ama 
tragikai  hősöknek,  melyeket  Taine  akarathősöknék  nevez. 
A  milyen  daezos  és  féktelen  volt  gyermekkori  szeszé- 
lyében, a  milyen  heves  és  meggondolatlan  volt  ifjúkori 
kalandjaiban,  olyan  bámulatra  méltó  kitartással  és  a 
hihetetlenig  csigázott  erélylyel  áldozott  most  írói  ambi- 
cziójának.  Arra,  a  mit  eltökélt  magában,  igazán  rátette 
a  lelkét ;  de  tanulmányai  sok  ideig  nem  vezettek  czélra. 
Belátta,  hogy  nem  fog  előbb  olaszul  írhatni,  míg  el  nem 
megy  Toszkánába.  Rögtön  útra  is  kelt,  folyton  csinálva 
nyelvtani  jegyzeteket,  emlézve  szavakat  és  szólásformá- 
kat. Megkomponálja  második  és  harmadik  tragédiáját 
is:  a  „Polinice"-t  és  az  „Antigone"-t.  Zavaros,  kusza 
ismeretekkel,  naiv  művészi  felfogással  veti  papírra 
mind  a  kettőt,  de  mindenütt  eredetiségre  törekedve. 
Midőn  látja,  hogy  amabba  észrevétlenül  átvett  egy  pár 

racine-i,  emebbe  egy  pár  statiusi  vonást,  annyira  félteni 
kezdi  eredeti  voltát,  hogy  még  Shakespearet  sem  akarja 
olvasni,  nehogy  véletlenül  utánozza.  „Mennél  inkább 
szivemhez  szólt  ez  az  író  —  úgymond  — -  annyival  in- 
kább akartam  tartózkodni  tőle!^  Elmenve  Flórenczbe, 
megcsinálja  „Agamemnon"-ja  és  „Orestes^-e  tervét,  majd 
„Don  Garzia"-t  is  elkészíti  vázlatban.  Közbe  pedig  egyre 
olvassa  Sallustinst,  a  kinek  rövidsége  annyira  meg- 
felel erélyes  temperamentumának,  hogy  fordítani  pró- 
bálja ;  a  mikor  kész  a  munkával,  újra  meg  újra  neki  ül, 
minden  igyekvését  arra  fordítva,  hogy  mennél  kevesebb 
szóval  bírja  visszaadni  Jugurtha  történetét.  1774:-ben, 
érezve,  hogy  még  nagyon  sokat  kell,  főkép  nyelvi  szem- 
pontból tanulnia,  megint  elmegy  Toszkánába,  s  ezúttal 
Sienában  telepedik  meg:  azon  a  helyen,  a  hol  legszeb- 
ben beszélnek  olaszul  az  egész  appenini  félszigeten. 
Örömmel  hallja  itt  egy  barátjától  a  Pazzik  összeeskü- 
vésének történetét  és  zsarnoki  thémákra  való  vadásza- 
tában rögtön  elhatározza;  hogy  e  tárgyat  is  tragédiává 
fogja  feldolgozni.  Alig  készül  el  a  mű  tervrajzával, 
szükségét  érzi,  hogy  a  tyrannusok  elleni  gyűlöletét, 
melyet  eddig  csak  drámai  formában  fejezett  ki,  egy 
politikai  munkában  megörökítse.  Ekkor  születik  a  „Della 
tirannide**  czímű  munkája,  melyet  a  forradalom  idején 
Francziaországbau  sokat  olvastak  és  melyet  még  most 
is  sokkal  inkább  forgatnak  Parisban,  mint  Olaszor- 
szágban. 

Ez  volt  a  legelső'  múlt  századbeli  olasz  mu,  a  mely 
merészen  követelte  Olaszország  újjászületését,  teljes  poli- 
tikai, erkölcsi  és  irodalmi  szabadságát.  Már  ez  időben 
majdnem  hét  tragédiája  volt  készen,  és  Alfieri  még 
mindig  oly  kevéssé  „olaszosodott"  el,  hogy  naplóját  még 

egyre  francziául  irta  és  csak  ez  év  áprilisában  tért  át 
ebben  is  az  olasz  nyelv  használatára. 

Ekkor,  28  éves  korában  ismerkedett  meg  azzal  a 
nővel,  a  ki  ez  időtől  fogva  élete  végéig  perezre  sem 
csökkenő  szenvedélyt  ébresztett  benne.  Férjes  asszony 
volt  ez  is,  ép  úgy,  mint  hollandi  és  londoni  szerelmi 
kalandjainak  két  hősnője.  S  ép  úgy,  mint  ezek,  ő  is 
idegen  volt.  Stolberg-Geldem  Lujza  herczegnő  1773-ban 
kelt  egybe  a  Stuartok  utolsó  férfi-ivadékával,  Eduárddal, 
az  ismert  angol  trónkeresővel.  Az  52  éves  ember,  a  ki 
annyi  merészséggel  és  oly  kevés  sikerrel  próbálta  vissza- 
küzdeni  ősei  koronáját,  előbb  borba  akarta  fullasztani 
csalódott  reményei  emlékét,  aztán  pedig,  mikor  ez  nem 
aikerült,  egy  19  éves  gyönyörű  asszony  oldalán  keresett 
vigasztalást.  E  házasság,  mely  itt  két  merőben  ellentétes 
kedélyt  vezérelt  össze,  nem  lehetett  más,  mint  boldog- 
talan. Akkor,  mikor  Alfieri  Sienába  jött,  a  herczegnő, 
ki  férje  oldalán  a  contessa  d'Albany  nevet  viselte,  már 
válásra  gondolt.  Hiába  kivánt  szórakozni  a  főúri  szalo- 
nok mozgalmas  életében,  a  fényes  flórenczi  színházi  bálo- 
kon, a  toszkánai  külföldi  diplomáczia  ragyogó  estélyein: 
féltékeny  és  e  mellett  beteges  ura  megkeserítette  min- 
den örömét.  A  házi  békét  a  legbrutálisabb  jelenetek 
zavarták  meg,  úgy  hogy  Alfieriban  valósággal  a  szána- 
lom nyitotta  meg  útját  a  szerelemnek. 

Mindjárt  e  szerelem  legelső  stádiumában  Alfieri  me- 
rész, nagy  tettre  határozta  el  magát.  Egy  piemonti  tör- 
vény megtiltotta  a  király  minden  vazallusának,  hogy 
felsőbb  engedély  nélkül,  akár  az  ország  határain  kívül 
is,  bárminő  könyvet  nyomasson.  Már  pedig  Alfieri,  ki 
ép  akkor  fejezte  be  a  zsarnokság  elleni  művét,  meg 
lehetett  győződve^  hogy  irodalmi  munkásságának  vajmi 


202  ALFIERI. 

kevés  terméke  fogja  megnyerni  a  turini  censorok  tetszé- 
sét. Vagy  maradni  vazallusnak  és  lemondani  az  iroda- 
lomról, vagy  írni  és  hazát  cserélni:  ez  volt  a  dilemma, 
melylyel  szemben  találta  magát.  Lett  volna  még  egy 
harmadik  útja  is:  kijátszani  a  törvényt;  de  büszke  lelke 
ilyesmire  rá  nem  adta  magát.  Alfíeri  egy  perczig  sem 
habozott:  összes  jószágait  közjegyzői  okirattal  odaaján- 
dékozta nővérének,  cserébe  21,000  lirányi  évi  jövede- 
lemért csak  9000  lira  évi  járadékot  kötve  ki  a  maga 
számára.  így  érte  el  Alfíeri,  bár  nagy  anyagi  áldozat 
árán,  az  irodalmi  működéséhez  szükséges  teljes  politikai 
függetlenséget. 

Toszkánában  telepedett  meg,  nemcsak  azért,  mert 
nyelvét  csak  ott  tökéletesbíthette  igazán,  hanem  azért  is, 
mert,  mint  már  jeleztük,  Toszkána  állt  legközelebb  a 
szabadelvű  ország  amaz  ideáljához,  mely  Alfíeri  szivé- 
ben élt.  1788-tól  fogva,  mikor  az  említettük  donáczió 
megtörtént,  költőnk  minden  idejét  múzsája  és  kedvese 
közt  osztotta  meg.  Ez  időtájt  kezdődött  nyilvános  iro- 
dalmi szereplése  is,  amennyiben  1782-ben  adták  elő 
római  arisztokrata  műkedvelők  „Antigoné "-ját,  a  követ- 
kező évben  pedig  tíz  tragoediája  jelent  meg  nyomtatás- 
ban. Ekkor  kezdtek  Alfíerivel  szélesebb  körben  is  fog- 
lalkozni; hírlapírók,  folyóiratok  bőven  megemlékeztek 
könyvéről,  egy  nápolyi  irodalomtörténész  pedig,  Eanieri 
de'  Calzabigi  ívekre  terjedő  és  meglehetős  alapos  bírá- 
latot tett  róla  közzé. 

Tragoediái  száma  ez  idő  óta  mintegy  kilenczczel  sza- 
porodott. 1787-ben  írta  meg  az  utolsót,  „Bruto  Secondo"-t, 
immár  Parisban,  a  hová  Albany  grófnéval  együtt  állandó 
tartózkodásra  elköltözködött.  Ez  évben  szakadt  meg 
drámaírói    pályája,   mert   neki    az    volt    meggyőződése, 

hogy  kis  podgyászszal  könnyebben  bejuthat  a  halhatat- 
lanságba, mint  nagygyal.  Ezentúl  már  csak  inkább  köl- 
teményeket irogatott,  politikai  tartalmú  és  szerelmi  szo- 
netteket, politikai  és  társadalmi  szatirákat,  epigrammokat 
melyek  között  nagyon  sok  a  kiváló  dolog.  Néhány 
szerelmi  verse  és  szatírája  megmentené  nevét  a  feledés- 
től akkor  is,  ha  nem  irt  volna  tragoediákat.  Parisban 
kinyomatta  egy  „Etruria  vendieata"  czímű  apróbb  epo- 
szát is,  melyben  Lorenzino  de'  Medicit,  Alessandro  de' 
Medici  berezeg  gyilkosát  énekli  meg  s  ugyanazt  fejezi 
ki  elbeszélő  formában,  a  mit  színmüveiben  :  a  zsarnok- 
ság elleni  gyűlöletet  és  a  királygyilkosság  apotheozisát. 
Közben  folyton  újra  átnézte  és  sorról-sorra  javítgatta 
tragoediáit,  egy-egy  kifejezésen  sokszor  órák  hosszat 
gondolkozva;  aztán  pedig,  mikor  mindezzel  végezett, 
1788-ban  sajtó  alá  adta  színmüvei  végleges  összkiadá- 
sát. Alig  hogy  ez  megjelent,  kiütött  a  franczia  forrada- 
lom. Alfieri,  a  ki  azt  hitte,  hogy  végre  meg  fognak 
valósulni  politikai  ideáljai,  egetverő  lelkesedéssel  üdvö- 
zölte a  Bastille  lerombolását,  de  ezután  ő  is  úgy  járt 
mint  korában  annyi  más,  s  főleg  a  vele  rokonlelkű 
német  szabadságköltő,  Klopstock:  a  forradalom  lefolyása 
iszonynyal  és  mély  gyűlölettel  töltötte  el  azok  iránt,  a 
kik  szerinte  „a  szabadság  szent  és  fenséges  ügyét  galá- 
dul elárulták".  1790-ben  már  azt  írta  naplójába:  nem 
v^ágyom  semmi  másra,  mint  szabadulásra  ebből  a  bűz- 
hödt kórházból,  mely  a  gyógyíthatatlan  betegeket  és  a 
bolondokat  egyesíti  magában. 

Mily  átalakulásokon  ment  át  Alfieri  ez  évtől  fogva, 
már  jóval  kevesebbet  érdekelhet  bennünket,  mint  bio- 
gráfiájának eddigi  része.  A  tragoedia-íróból  most  már 
nyelvész    lett,  a  ki  beleássa  magát  a  görög  poétákba  s 

még  hellén  verseket  is  próbál  irogatni.  Alkotott  egv 
új  genret  is,  meljet  tramelogoediának  keresztelt  el.  Végül 
pedig  megírt  hat  politikai  vígjátékot  is,  melyek  mai 
napság  csak  mint  kuriózumok  bírnak  érdekkel.  Alfieri 
irodalmi  jelentőségére  mind  e  dolgok  nincsenek  befo- 
lyással, s  azért  velük  e  helyütt  nem  is  akarunk  foglal- 
kozni. Csak  életrajza  teljessége  kedvéért  említjük,  hogy 
Alfieri  1791-ben  csakugyan  elhagyta  Parist,  de  egy  pár 
hónapig  tartó  angliai  utazás  befejeztével  kénytelen  volt 
oda  újra  visszatérni.  Mind  Albany  grófné,  mind  saját 
vagyonának  legnagyobb  része  franczia  papírokba  volt 
fektetve,  melyeknek  a  külföldön  vajmi  csekély  értéke 
kezdett  lenni,  s  így  már  pénzügyi  szempontokból  is  tgra 
a  gyűlöletes  Parisban  kellett  tanyát  ütniök.  De  sokáig 
nem  lehetett  maradásuk.  Az  1792-iki  júniusi  események 
már  életveszélyessé  kezdték  tenni  a  franczia  fővárosban 
való  tartózkodást.  Augusztus  10-ike  után  az  idegenek 
tömegesen  kezdték  elhagyni  Parist  és  Alfieri  első  volt 
a  menekülők  sorában.  így  is  kevésbe  múlt,  hogy  a  Bar- 
rifere  blanche  mellett  összegyűlt  csőcselék  ki  nem  fosz- 
totta kocsijukat  és  őket  magukat  vissza  nem  kisérte  a 
városházára.  Ha  ez  megtörténik,  bizonyára  mind  a  ket- 
ten ott  rekednek  a  rendőrség  börtönében  szeptember 
2-áig,  és  aligha  kerülik  el  azt  a  sorsot,  a  mely  e  napon 
annyi  embert  vezetett  a  guillotine  csapó-bárdja  alá. 
De  sikerült  szerencsésen  kijutniok  Francziaországból,  és 
már  Flórenczben  voltak,  midőn  híiét  hallották,  hogy.  két 
nappal  eltávozásuk  után  egy  Albany  grófné  nevére  szóló 
elfogatási  parancsot  vittek  párisi  palotájukba.  S  így  még 
örülni ök  kellett,  mindamellett,  hogy  vagyonuknak  majd- 
nem kétharmada  odaveszett,  és  hogy  legértékesebb  hol- 
mijukat, köztük  Alfieri   újonnan   kinyomatott   müveinek 

Összes  példánjait  zsákmányul  kellett  hagyniok  a  fosztó- 
gatóknak.  Különös  iróniája  volt  a  sorsnak,  hogy  éppen 
«zt  a  két  irót,  a  kiknek  egész  élete  arra  volt  teremtve^ 
hogy  a  franczia  forradalom  eszméjének  Olaszországban 
is  előkészítsék  a  talajt,  éppen  Goldonit  és  Alfierit  a  leg- 
érzékenyebben sújtotta  a  forradalom.  Amannak  a  com- 
mnne  beszüntette  királyi  nyugd^át,  emezt  pedig  gazdag 
főúrból  majdnem  szegény  emberré  tette.  Természetes, 
hogy  ez  események  nagy  mérvben  szították  ama  gyűlö- 
letet, melyet  Alfieri  mindjárt  a  forradalom  első  idejében 
érzett  a  francziák  iránt;  később  e  gyűlölet  valóságos 
elvakult  szenvedélylyé  lett,  mely  megkeserítette  egész 
életét.  Verset  versre  írt  a  francziák  ellen,  elannyira, 
hogy  ilynemű  műveiből  egész  kis  kötet  gyűlt  össze;  a 
„Misogallo".  Flórenczben,  a  hol  élete  utolsó  esztendejét 
töltötte,  kétszer  kellett  franczia  inváziót  megérnie,  s 
mind  a  két  esetben  a  megszállás  egész  tartama  alatt 
perezre  sem  mozdult  ki  lakásából.  Szívében,  melynek 
mindig  féktelen  erős  érzelmekre  volt  szüksége,  szabad- 
ságszeretete helyét  egészen  a  franczia  elleni  gyűlölség 
váltotta  fel.  így  élt,  görög  auktorai  közé  temetkezve, 
40  éves  korától  egész  67-ik  évéig,  a  mikor  Albany 
grófné  karjai  közt  meghalt.  Nyughelye  ott  van  a  Santa- 
Croce- templomban;  egy  Canova  vésője  alól  kikerült  sír- 
emlék alatt  pihen,  Michel  Angelo  koporsójának  szom- 
szédságában. 

3.  §.  Művel. 

Alfierit  véralkata  és  nevelése  büszke,  szenvedélyes,, 
féktelen,  daczos  jellemmé  képezték,  megvetőjévé  minden 
tekintélynek.  Kora  igen  sok  férfiában  megvoltak  azok 
az    elvek,    melyek  az  ő  irodalmi  működését  inspirálták,. 

de  míg  mások  hidegvérrel,  mint  fílosofikns  problémákat 
tárgyalták  őket:  addig  Alfieri,  ki  minden  érzelmében 
túlzó  volt,  csak  oljan  szent  lelkesedéssel  bírt  róluk  szó* 
lani,  a  minőnek  párjára  csupán  a  XIX.  század  szabad- 
Hságdalnokai  között  akadhatunk.  0  amaz  eszméknek, 
melyek  akkoriban  minden  olaszt  foglalkoztattak,  egy- 
szerre erőteljes,  egészen  megfelelő  kifejezést  bírt  adni« 
sokkal  erőteljesebbet,  mint  akár  Parini,  a  nemesség  fél- 
szegségeinek  jóakaratú  gúnyolója,  akár  Goldoni,  a  cicis- 
beók  léhaságainak  ostorozója.  A  mit  e  kettő  írt,  az  jó 
volt  Alfieri  mfive  előkészítőjének;  de  midőn  a  nézetek 
már  bizonyos  fokig  megértek,  akkor  nem  a  szatíra, 
hanem  a  legmagasabb  pathos  hangja  volt  helyén;  maguk 
a  Juyenálisok  sohasem  csinálhatnak  forradalmat.  Alfieri- 
ben  nyilvánult  a  legnagyobb  erővel  kora  és  népe  egyik 
legjelentősebb  vonása:  az  a  vágy,  mely  az  apró  király- 
ságok eltörlésén  át  a  szabad  respublika  megalkotása 
felé  tört.  E  vágy  módosult  ugyan  annyiban,  hogy  az 
olasz  nép  legnagyobb  része  nem  szabad  respublikát, 
hanem  szabad  királyságot  kezdett  kívánni,  de  leglénye- 
gesebb momentuma,  az  t.  i.,  hogy  Olaszország  apró  zsar- 
nokai elűzessenek,  valóban  majdnem  egy  évszázadig 
politikai  ideálja  maradt  a  nemzetnek.  Mély  és  tartós 
volt  tehát  a  korszak  ama  karaktere,  melyet  Alfieri  kife- 
jezésre juttatott:  ép  oly  mély  és  tartós,  a  minő  az,  mely 
Racine  tragoediáiban  van  megörökítve.  A  franczia  költő 
a  feudális  hűséget  dicsőíti,  az  olasz  a  királyok  elleni 
gyűlöletet;  amott  a  lovagi  becsület  apotheozisával  talál- 
kozunk, itt  a  szabadság  szeretetével;  amott  a  fensőség 
előtti  megalázkodás,  itt  a  hajthatatlan  büszkeség  tűnik 
elő;  amott  a  finom  udvariasság,  a  szép  kifejezéseket 
keresgélő  mesterkéltség,  itt  a  formákkal  nem   törődő   s 

legerősebb  hatásokat  kereső  féktelenség;  amott  a  vallá- 
sos áhítat,  itt  a  pápák  elleni  gyűlölet.  Alfieri  ép  űgy 
tökéletesen  kifejezte  százada  geniejét,  mint  Racine. 

Ép  azért,  mert  kifejezte,  volt  arra  nagy  hatással  is. 
Hőseiben  megtaláljuk  azt  a  bátorságot,  azt  az  erélyt, 
azt  a  lankadatlan  tevékenységet,  azt  a  hidegvért,  azt  a 
győzhetetlen  szilárdságot,  melyek  megvoltak  az  ő  saját 
lelkében.  Mind  végtelenül  tndnak  szeretni,  ingadozás 
nélkül,  rettenthetetlenül,  ép  ügy,  mint  ő.  S  azért  volt 
Alfieri  költészetének  a  szó  legnemesebb  értelmében  jóté- 
kony hatása;  alakjai  mind  olyanok  voltak,  melyek 
egyaránt  fejlesztették  a  nép  akarat-  s  cselekvés-erejét. 
Ezt  a  hatást  nem  szabad  senkinek  figyelmen  kívül 
hagynia,  a  ki  működésével  foglalkozik.  S  ép  Alfieri  érde- 
meinek ez  az  oldala  az,  melyet  az  idegen  aesthetikusok 
nem  méltatnak  eléggé.  Rendesen  fogják  az  ő  tragoediáit, 
bonczolják  az  ő  jellemeit,  cselekvéseit,  nyelvét,  s  mikor 
mindezekből  minél  több  hibát  bírtak  kideríteni,  gúnyos 
mosolylyal  mondják  ki  rá  a  sújtó  verdiktet  és  naiv 
csodálkozással  czitálják  tekintélyes  olasz  irodalomtörté- 
nészek lelkesült  magasztalásait.  És  működésének  ugyanez 
az  oldala  teszi  érthetővé,  hogy  miért  ítélik  meg  Alfierit 
az  olaszok  legnagyobbrészt  egy  kis  elfogultsággal,  mely 
gyakran  annyira  megy,  hogy  a  „Divina  Commedia"  író- 
jával helyezik  egy  talapzatra. 

És  most  vizsgáljuk  részletesen  is  azt,  a  mit  az  imént 
általánosságban  mondtunk  ki  Alfieri  színházának  czél- 
jairól  és  hatásáról:  nézzük,  hozzájárult-e  a  hatás  eme- 
léséhez a  dráma  műértékének  minden  tényezője,  jellemei 
úgy  vannak-e  alkotva,  meséi  úgy  vannak-e  kitalálva, 
stílusa  úgy  van-e  idomítva? 

És  első  sorban  nézzük  jellemeit.  Alfieri  az   elnyomót- 

tak  harczát  az  elnyomók  ellen  akarta  színpadra  vinni 
és  a  szabadság  ügyéért  való  lelkesedésében  majdnem 
valamennyi  zsarnokát  embertelen  szörnyetegnek,  majd- 
nem valamennyi  szabadsághősét  félistennek  rajzolta. 
Az  ő  „Fülöp"-je  pl.  olyan,  a  minőnek  Tacitus  festi 
Tiberiust:  a  megtestesült  gonoszság.  Csak  a  zsarnok 
typusa;  az  apa,  a  férj,  az  ember  meg  vannak  benne 
halva,  sőt  meg  sem  születtek  benne  soha.  0  csak  maga 
„a  zsarnok^,  a  ki  kívül  áll  a  természeten  és  fölötte  áll 
minden  emberi  és  isteni  törvénynek;  egy  erkölcsi  mon- 
strnm,  a  ki  nem  beszámítható  és  nem  felelős  tetteiért; 
a  ki  még  magának  sem  ad  számot  arról,  a  mit  végre- 
hajt, a  ki  a  rosszat  csak  a  rossznak  kedveért  teszi, 
lelkiismeret  és  ok  nélkül.  Alfieriben  nem  volt  meg  az  a 
művészi  tapintat,  mely  még  a  gonosz  hősöket  is  bizonyos 
emelkedett  fokra  bírja  állítani;  azt  hitte,  hogy  annyival 
nagyobbá  teszi  „Don  Carlos^-t,  a  mennyivel  kisebb  az 
ellenség,  kivel  szembeállítja.  Pedig  a  mennyivel  nagyobb 
erőt  győz  le  valaki,  annál  nagyobbnak  látszik  maga  is. 
Abban  különbözik  Schiller  „Fülöp"-je  Alfieriétől,  abban 
Sophokles  „Kreon"-ja  Alfieri  „Kreon"-jától.  Ilyen  az  ő 
„Néró"-ja  is,  melyre  egészen  ráillik,  a  mit  Beöthy  Zsolt 
Seneca  ugyanazon  hőséről  mond :  „a  pusztán  gonosz^ 
hatalmas  küzdelmek  nélkül,  benső  ellenség  nélkül,  a 
lelkiismeret  szenvedélyes  mozgása  nélkül,  éppen  nem 
fenséges.  A  római  császárok,  keleti  zsarnokok,  inquisi- 
torok  őrült  vérszomja,  mely  valódi  küzdés  nélkül,  ön- 
magában megnyügözve,  számbavehető  ellentállással  nem 
találkozva,  biztonságában  elbizakodva  rombol  és  pusztít, 
távol  van  a  fenségestől".  Ilyen  az  Alfieri  Claudiusa 
„Virginá"-ban,  ilyen  az  ő  Egisto-ja  az  „Agamemnon"- 
ban,  a  ki  csak  iszonyodást  és  undort  bír  kelteni. 


MŰVEI.  209 

Nézzük  most  ez  alakok  ellenképeit.  Itt  már  sokkal 
több  művészettel  fogunk  találkozni.  Majdnem  mindnyá- 
jukban megvan  a  fenségbeli  kiválóság  ;  Orestes  és  Don 
Carlos,  a  Tarquiniussal  és  a  Caesarral  szemben  álló  Bru- 
tus  mind  pathetikus  alakok,  melyek  a  szenvedély  igaz 
hevével  törnek  czéljuk  felé.  De  valamint  amazoknál, 
úgy  itt  is  kevés  a  tiszta  emberi  vonás.  Ezek  a  szabad- 
sághősök —  a  mint  említettük  —  nem  ingadoznak  egy 
perczig  sem,  és  még  ha  apjukat  kell  is  ledöfniök  a 
szabadság  ügyeért,  mint  a  második  Brutusnak:  szem  hu- 
nyorgatás nélkül  megteszik.  Valódi  vasemberek,  „hommes 
de  fer  et  de  glace",  a  kik  merően  czéljuk  felé  néznek 
és  a  világ  semmi  érzelme  által  el  nem  téríttetik  magu^ 
kat  útjukról.  Valamint  „Kreon"  embertelen  rósz,  ügy 
az  Alfíeri  „Antigone^-ja  is,  ha  szabad  így  mondanunk, 
embertelenül  jó.  Valamint  Kreonnak  nincs  meg  az  az 
igazolása,  a  mi  megvan  neki  Sophoklesnél,  „hogy  a  tör- 
vényt fenn  kell  tartanunk,  mert  fejetlenségnél  nincs 
rosszabb  az  ég  alatt",  ügy  Antigoné  sem  siratja  egy 
perczig  sem  életét.  Nála  nyoma  sincs  Sophokles  hős- 
nője ama  megható  fájdalmának:  „a  ragyogó  nap  nem 
rs^og  énnekem  immár!  nem,  soha  többet!  nincs,  ki 
felettem  könyeket  áldoz!"  Sőt  mi  több,  Alfieri  még  azt 
Í8  gyanlttatja,  hogy  Antigoné  valósággal  szereti  Kreont 
és  még  e  szerelmet  sem  könyezi  meg  egy  árva 
cséppel  sem.  Az,  a  kit  szeret,  fia  a  hon  zsarnokának 
s  ennyi  elég,  hogy  inkább  halálra,  mint  nászra  vágy- 
jon. Az  Alfieri  hősei  szilárd  hitű  martyrok  és  a  mar- 
tyrok  ép  ügy  nem  tragikusok,  mint  maga  Jézus  Krisz- 
tus. A  németek  nagy  drámaírója,  a  ki  szintén  szabad- 
ságot hirdetett,  ebben  a  tekintetben  is  felette  áll  az 
olasznak.    Schiller   valóban    eleget   tett   a   saját    maga 

hirdette  parancsnak:  „und  menschlich  handelt,  mensch- 
lich  fúhlt  der  Held." 

Alfieri  tragoediája  clasBikus  volt.  Egészen  ki  kellett 
volna  lépnie  nemzete  irodalmi  traditióiból,  ha  mást  akart 
7olna  teremteni.  És  azért  nála  is  megtaláljuk  a  classi- 
kus  tragoediának  ama  tulajdonságát,  hogy  a  jellemek 
csak  pathosuk  magaslatán  vannak  bemutatva  s  fgy 
sohasem  teljesek.  A  mikor  megismerkedünk  e  hősökkel, 
első  szavaikból  átláthatunk  egész  egyéniségükön;  már 
ekkor  egész  valójukat  csak  egy  czél,  egy  eszme  moz- 
gatja: többnyire  a  zsarnokság  iránti  elkeseredés.  És  mint- 
hogy, miként  már  fentebb  említettük,  Alfieri  az  emberi 
vonásokat  még  inkább  kerülte,  mint  a  görög  classiku- 
sok,  azért  alakjai  is  sokkal  inkább  közelednek  az  általa 
hirdetett  eszmék  elvont  személyesítéséhez.  Valamint 
az  ő  zsarnoka  csak  „a  zsarnok",  az  ő  szabadsághőse  is 
„Si  szabadsághős",  úgy  a  miként  őket  általános  voná- 
sokkal el  szokták  képzelni.  Ezért  nem  maradnak  alakja 
emlékezetünkben  ;  Alfieri  classikusabb  akart  lenni  a 
classikusoknál,  s  ezért  hősei  inkább  typusok,  mint  valódi 
emberek. 

Említettük,  hogy  Alfieri  hasonlított  Byronhoz :  szár- 
mazásra, külsőre,  lelke  szenvedélyességére  nézve.  Hogy 
mily  rokonok  voltak  tehetségeik  is,  az  is  mutatja,  hogy 
valamint  Byron  „Kalóz"-a,  „Lara"-ja,  „Don  Juan"-ja, 
szóval  majdnem  minden  hőse  csak  ő  maga,  akként 
Alfieri  is  minden  szabadsághősében  csak  magát  vitte 
színpadra.  Byron  egész  egyénivé  tette  az  elbeszélő  köl- 
tészetet, Alfieri  a  tragoediát  akarta  ugyanolyanná  tenni, 
s  ez  nagy  hiba.  Azért  hiába  keressük  nála  a  jellemek 
változatosságát ;  érzelmeinek  csak  igen  szűk  a  köre : 
haza,  szabadság,  zsarnokság,  szolgaság.  A  legnagyobbak,. 

egy  Shakespeare,  egy  Goethe  a  mellett,  hogy  kifejezték 
korukat,  kifejezték  egyszersmind  az  egész  emberiségnek, 
minden  kornak  mozgató  eszméit  és  érzéseit ;  Alfíeri  csak 
egy  kor,  egy  nemzet  érzéseit  bírta  kifejezésre  juttatni. 
Nála  nem  találunk  szerető  apát  vagy  fiút,  sem  szerető 
hitvest,  sem  általában  igazi  szerelmet :  ott,  a  hol  hősei 
erős  szenve,dély  által  mozgattatnak,  az  a  szenvedély 
mindig  egy:  a  zsarnokság  elleni  gyűlölet,  a  hazaszeretet 
Ez  most  nekünk  monoton  —  korában  csak  fokozhatta  ha- 
tását. 

Alfieri  tragoediájának  meséje  szintoly  egyszerű,  mint 
alakjai.  Szigorúan,  classikusan,  szabályosan  jár  el  itt  is; 
egyetlen  cselekvényt  hoz  színpadra,  melynek  előrevite- 
lében  kerül  minden  mesterkéltséget.  Párbeszédek  vagy 
monológok  meglesése,  hirtelen  és  váratlan  felismerések 
nála  sohasem  bántják  a  nézőt.  Valamint  cselekvényeiből 
kiküszöböl  minden  nem  okvetlenül  szükséges  személyt, 
úgy  hogy  e  tekintetben  a  franczia  tragoedia  minden 
darabján  túltesz:  akként  eltöröl  belőlük  minden  epizó- 
dot is.  Itt  is  classikusabb  akar  lenni  a  classikusoknál, 
a  kik  bárha  ritkán,  mégis  megengednek  maguknak  oly 
részleteket,  melyek,  ha  nem  is  viszik  előre  a  cselek- 
ményt, de  kiegészítik  a  képet,  vagy  annak  egyik-másik 
főalakját  jobban  kiemelik.  Ezért  Alfierinek  nincs  háttere^ 
az  a  pár  ember,  kik  a  darab  központját  képezik,  úgy 
áll  a  színen,  mint  a  küzdők  a  sivatagban.  Felgördül 
a  függöny  és  már  ott  látjuk  őket,  készen  egymásra 
rohanni;  a  második  felvonásban  megindul  a  birkózás, 
a  harmadik  és  negyedikben  tovább  folyik,  az  ötödikben 
egyik  vagy  másik  győzedelmeskedik.  Nincs  itt  semmi 
bonyodalom  és  azért  mozgás  is  csak  kevés  van.  Emlí- 
tettük,   hogy  Alfieri  a  jellemeket   pathosuk  magaslatán 

14* 


312  AliFIBBI. 

szereti  bemutatni,  azaz  a  katasztrófában,  és  hogy  azért 
hiányzik  azokból  az  igazi  fejlődés,  ép  úgy,  mint  a  tel- 
jesség; most  hozzátehetjük,  hogy  híven  a  görög  tragoe- 
diához,  egész  cselekvényei  is  a  katasztrófába  szoktak 
beleszorulni.  Az  d  törekvése  nem  volt  más,  mint  az, 
hogy  mennél  erősebb  érzelmeket  ébreszszen.  Attól  tar- 
tott, hogy  a  mese,  ha  nagyon  szövevényes  volna,  eltérí- 
tené a  néző  figyelmét  az  eszmétől.  Azért  nála  mindig 
csak  ezt  ismételgetik  öt  felvonáson  keresztül,  és  a  mel- 
lett keveset  cselekednek.  Alfíeri  tudatosan  írta  meg 
legtöbb  darabját  ily  módon  és  midőn  egyik  bírálója 
megjegyezte,  hogy  a  „Timoleon"  czímü  tragoediája  ellen 
sokan  azt  a  kifogást  fogják  tenni,  hogy  kevés  benne 
az  akczió:  egyszerűen  azzal  felelt:  „nagyon  helyesen 
jegyzi  meg  a  tisztelt  bíráló,  hogy  a  „Tímoleon"  oly 
tragoedia,  melyben  majdnem  semmi  sem  történik:  nagyon 
igaz;  én  úgy  írtam  meg,  mert  a  tárgy  nem  kínált  több 
akcziót;  már  pedig  eseményeket  kigondolni,  ott,  a  hol 
nem  kell  lenniök  (!)  mindig  ép  oly  könnyfi,  mint  unal- 
mas dolognak  tartottam^.  Mindenesetre  sajátságos  művé- 
szeti elvek,  melyek  megint  csak  arra  utalnak,  hogy 
genie  is,  ha  kellő  tanulmányok  nem  igazítják  útba  szel- 
lemét, milyen  ál-ösvényekre  tévedheti^ 

Hogy  honnan  meríti  tragoediájának  cselekményét? 
Először  a  görög  mythosból  és  történelemből,  többnyire 
utánozva  az  antik  classíkusok  hason  tárgyú  darabjait. 
Ily  módon  születtek  „Antigoné"-ja,  „Agamemnon",  az 
„Orestes",  a  „Merope",  az  ^Agis"  és  a  „Mirra".  Máso- 
dik forrása  a  római  történelem :  „Virginia",  „Octavia", 
„Sophonisbe",  az  első  és  a  második  „Brutus"  innen 
van  véve.  A  modern  történelemből  négy  darabjához 
merített   tárgyat:   a  Második  Fülöphöz,  Don  Garziához, 

a  Pazzik  Összeesküvéséhez   és  Stuart   Máriához.  Végre 
van  egy  bibliai  tárgyú  szomorújátéka:  „Saul**. 

A  mint  látható,  e  meséknek  migdnem  mindegyike  a 
költő  tendencziájához  híven  van  kiválasztva;  kivéve 
„Saul"-t,  ;,Mirrá"-t  és  „Stuart  Mária** -t,  a  melyekről  egé- 

!  szén  külön  kell  majd  megemlékeznünk,  mindegyike  a 
hazaszeretet  vagy  az  autokráczia  elleni  gyűlölet  körül 
fordul    meg.    Fülöp    sötét   lelkfi    zsarnok,    a   ki  tisztán 

I  gonoszságból  tör  fia  élete  ellen.  A  Schillernél  előtérbe 
nyomuló  féltékenységi  motivum  nála  egészen  elenyészik; 
Alfieri  „Fülöp"-jének  ez  csak  ürügy  arra,  hogy  Don 
Carlost,  nem  tudni  mi  okból,  eltegye  láb  alól.  Polinice 
versengése  testvérével  Eteoclessel,  szintén  csak  a  trónra 
való  vágyódás  gyászos  következményét  van  hivatva 
megérzékiteni.  Mind  a  ketten  megfeledkeznek  hazájuk  bol- 
dogságáról, saját  anyjuk  iránti  kötelességeikről,  vadak 
és  érzéketlenek,  mert  telve  vannak  uralomvágygyal. 
Valamint  Polinice  nem  az  Aeschyllus  Polinicese  többé 
úgy  Antigoné  sem  a  Sophokles  hősnője.  Hogy  mennyire 
és  mily  értelemben  van  átváltoztatva  ő  is,  Kreon  is, 
már  említettük.  Legkevésbbé  kellett  hamisítania  Virgina 
történetét,  mely  már  ügy,  a  mint  Liviusban  meg  van 
írva,  a  legjobb  tragoedia-tárgyat  szolgáltatja.  Talán  ez 
is  egyik  oka  annak,  hogy  ép  e  mű  Alfieri  egyik  legjobb 
tragoediája.  Az  Agamemnonban  is  Aegisthus  a  hős,  a  ki 
házasságtörés  és  gyilkosság  útján  jut  a  trónhoz.  Az  „Ores- 
tes'*  is  még  mindig  a  zsarnok  dölyfét  és  később  annak 
bűnhödését  viszi  a  néző  szemei  elé.  Még  rettenete- 
sebb, még  undokabb  királyokat  mutat  be  „Rosamunda", 
kinek  atyja  koponyájából  kellett  bort  innia.  Az  „Octa- 
via"  hőse  Nero,  s  ez  elég.  Az  „Agis"  az  ismert  spár- 
tai király    történetét  dramatizálja,  tehát  ismét  egy  sza- 

bad8ág-herosét.  „Timoleon"  főalakja  is  kegyetlen  zsarnok, 
a  ki  csupán  véres  eszközökkel  bírja  magát  fentartani 
a  trónon.  „Merope",  mely  Euripides  és  Maflfei  darabjai 
után  készült,  szintén  a  legélesebb  világításba  helyezi 
Poliphontes  király  gonoszságát.  A  „Pazzik  Összeesküvése" 
és  a  „Don  Garzia"  par  excellence  zsarnokság  elleni 
összeesküvést  tárgyalnak.  A  „Sophonisbe"  a  hazaszeretet 
és  a  győző  rómaiak  elleni  gyűlöletet  hirdeti.  Végül  a 
két  Brutus-darabnak  is  csak  czimüket  kell  említe- 
nünk, hogy  mindjárt  tisztában  legyünk  irányukkal. 

Ha  végignézünk  e  meséken,  kétségkívül  mindegyikben 
meg  fogjuk  találni  a  tragikus  fejlődés  magvait,  mind- 
egyik alkalmas  arra,  hogy  belőle  jó  szomorújáték  készül- 
jön és  jelentékeny  részükből,  kivált  a  görög  tárgyüak- 
ból,  készültek  is  elegendő  számmal.  Azonban  már  fentebb 
mondottuk:  e  mesék  a  költő  tendencziáihoz  híven  vannak 
kiválasztva,  sőt  arra  is  utaltunk,  hogy  czéljainak  meg- 
felelően vannak  módosítva  is.  Nos,  e  módosítás  legtöbb- 
nyire  gyengítette  az  azokban  rejlő  tragikumot.  Alfieri 
sokkal  kevesebbet  tanult  és  tudott,  hogysem  átlátta  volna, 
mennyire  szükséges  a  tragikai  harczhoz  az  egymással 
szemben  állók  egyenjogú  volta.  Majdnem  minden  egyes 
szomorújátéka,  tanulságra  felváltva,  így  szólt:  „hogyha 
akár  a  zsarnok  iránti  gyűlöletből,  akár  a  szabadság 
iránti  szeretetből  áldozatot  kell  hoznod,  ne  tusázz  egy 
perczig  sem,  miként  nem  tnsáznak  az  én  hőseim,  s  ha 
talán  bosszúvágyad  összeütköznék  más  szent  érzelmeid- 
del; még  akkor  se  tétovázzál ;  eszedbe  se  jusson,  hogy 
tragikus  dilemmában  vagy,  mert  nem  vagy  abban;  ott, 
a  hol  szabadságról  van  szó,  ott  minden  másnak  el  kell 
némulnia!"  S  mivel  az  ő  herosai  ilyenek,  mivel  nála 
minden  jog  az  egyik  részen,  minden  jogtalanság  a  má- 

sikon  van,  mivel  emberei  a  lehető  legtávolabb  állanak 
a  franezia  tragikum  combats  du  coenr-jétől,  azért  darab- 
jai sokszor  úgy  hatnak  reánk,  mint  egy  ünnepélyes 
kivégzés,  hol  négy  felvonáson  át  kalapálnak  az  ácsok, 
felállítva  a  bitófát,  és  végre  az  ötödikben  végbemegj^  a 
parádés  exekuezió.  Az,  a  kinek  ekkép  oltják  életét,  vagy 
gálád  zsarnok,  és  akkor  a  szerző  és  vele  a  közönség 
ujjong,  vagy  feükölt  lelkű  szabadsághős  és  akkor  halá- 
lát mint  megdicsőülést  köszöntik. 

Alfieri,  mint  minden  valóban  nagy  író,  átérezte,  hogy 
munkája  minden  részecskéjét  ama  főczél  alá  kell  ren- 
delnie, mely  egész  irodalmi  működésében  vezérelte. 
Hősei  erejének,  érzelmeik  erőszakosságának  visszhangot 
keresett  tehát  meséi  alakításában  is.  Csakhogy  —  mint 
emiitők  —  ideges  művészi  természete  tülment  a  határon 
Alfieri  ösztönszerűen  mindenben  megérezte,  mely  úton 
kell  haladnia,  csak  azt  nem  súgta  meg  ez  ösztön,  hogy 
meddig?  Az  irányt  megadta  neki  lángelméje,  a  mely 
eltalálta  korának  minden  ideálját:  a  mértéket  nem  adta 
meg  neki.  Itt  a  nagy  írók  munkáin  fegyelmezett  ízlés- 
nek, tapintatnak  kellett  volna  közbelépnie,  de  éppen  ez 
volt,  mit  Alfieri  el  nem  sajátíthatott.  Maga  mondja: 

„Nulla  di  quanto  ruom  scienza  chiama 
Per  gli  oreechi  mai  giunto  m'era  al  cuore. 
Ira,  vendetta,  líbertade,  amore 
Sonava  io  sol  come  chi  freme  ed  ama." 

„Soha  semmi  sem  hatolt  fülembe  abból,  a  mit  az 
emberek  tudománynak  neveznek!  Én  csak  haragot  és 
bosszút,  szabadságot  és  honszerelmet  zengtem,  mint  olyan 
ember,  a  ki  dühöng  és  szeret." 

Az  élet  nyugodt  contemplatiója  neki  nem  jutott  részül. 

Soha  egy  elfogulatlan  pillantást  nem  bírt  vetni  sem  a 
történelemre,  sem  embertársaira.  Valóban,  úgy  nézte  az 
életet,  mint  a  ki  „dühöng  és  szeret''.  És  ezért  nem  is 
látta  meg  jól.  Hiába  keresünk  hát  meséiben  filosofikus 
felfogást,  hiába  keresünk  történelmi  érzéket.  Mindig  csak 
a  zsarnok-vért  szomjazó  demagóg  színében  fog  előttünk 
feltűnni,  a  kinek  nincs  más  mondanivalója,  mint  az, 
hogy  öld  meg  a  monarchákat,  mert  valamennyien 
„Nero"-k. 

Abból,  a  mit  az  imént  Alfieri  meséinek  tömöttségéröl 
mondtunk,  következtetést  lehet  vonni  szerkezet-módjára 
is.  Természetes,  hogy  ő,  a  ki  lehető  gyors  menetűvé 
akarta  tenni  akczióit,  arra  iparkodott,  hogy  mennél  ke- 
vesebb személyre  legyen  szüksége.  Hatnál  több  nevet 
személyei  jegyzékében  ritkán  találunk  felsorolva.  Azt  hitte, 
hogy  sokkal  természetesebbé  teszi  a  színdarabot,  ha 
csak  olyanokat  léptet  fel  benne,  a  kikből  a  cselekmény 
kiindul  és  a  kikre  egyenesen  visszahat.  Félreértette  a 
színházat,  a  minthogy  félreértette  a  történelmet  is. 
A  minimumra  szorítva  a  személyek  számát,  még  inkább 
gyengítette  azt  az  illúziót,  melyet  a  színpad  bennünk 
fel  akar  kelteni  és  a  mely  még  akkpr  sem  egész  teljes, 
ha  annyi  alakot  léptetünk  is  színpadra,  a  mennyit 
Shakespeare ;  mert  a  valóságban  kétségkívül  sokkal 
többen  folytak  be  pl.  „Július  Caesar"  tragoediájára,  mint 
a  mennyien  a  brit  költő  színdarabjában  megjelennek. 
Félreértette  másodszor  a  történelmet,  a  melyet  ő  egé- 
szen a  személyek  harczaként  ad  elénk,  függetlenül  a 
környezettől,  függetlenül  a  koreszmék  hatásától.  Ez  az 
eljárás  az  élet  képének  már  nem  kisebbített,  hanem 
csonkított  alakban  való  feltüntetése.  Ha  ezt  a  szerke- 
zeti módot,  a  személyekkel  és  jelenetekkel  való  fösvény- 

kedést  oly  író  követi,  a  kinek  cselekvénye  szinte  duz- 
zadozik  az  érdekes  részletektől,  eljárása  még  menthető 
lesz.  De  oly  mesék  mellett,  minők  az  Alfieriéi,  melyek 
meddőségét  csak  az  álczázhatná,  ha  az  író  a  részletek- 
nek mennél  nagyobb  tért  engedne :  ily  mesék  mellett 
az  a  rendkívüli  tömöttség  csak  még  üresebbnek  tünteti 
fel  a  darabot.  A  személyek  számának  apasztása  vitte 
rá  Alfierit  is,  hogy  a  görög  és  franczia  tragoediában 
annyira  otthonos  meghitteket,  dajkákat  eltávolítsa.  Ez  min- 
denesetre nagy  haladás  volna,  ha  ugyan  Alfieri  a  con- 
fidensek  helyét  nem  töltötte  volna  be  valamivel,  a  mi 
azoknál  még  sokkal  elítélendőbb,  mert  természetellene- 
sebb: a  monológokkal.  Abban,  hogy  valaki  egyjóbarát- 
jával  és  bizalmas  emberével  minden  ügyét-baját  közli, 
senki  sem  fog  semmi  különöset  látni,  de  már,  hogy  a 
monológok  a  színpadi  illúziónak  mennyire  kárára  van- 
nak, aligha  fogja  tagadni  bárki  is. 

A  mi  a  cselekvénynek  öt  felvonásra  való  felosztását 
illeti,  arra  nézve  idézzük  magának  Alfierinek  önbirálatát: 
„A  főhiba,  melyet  e  tragoediák  egész  menetében  észre- 
veszek, az  egyformaság.  A  ki  megfigyelte  az  egyiknek 
vázát,  már  tudja,  milyen  valamennyié.  Az  első  felvonás 
igen  rövid,  a  hős  legtöbbnyire  nem  jelenik  meg  a  szín- 
padon, csak  a  második  felvonásban;  soha  semmi  inci- 
dens, sok  dialógus;  a  4-ik  félvonás  rövid,  itt-ott  egy 
űr  az  akczióban,  melyet  a  szerző  szenvedélyes  párbeszé- 
dekkel remélt  betölteni  vagy  elrejteni;  az  5-dik  felvoná- 
sok nagyon  rövidek,  nagyon  gyorsak  és  többnyire  csupa 
cselekmény  és  látványosság;  a  haldoklók  nagyon  keve- 
set beszélnek  —  íme  röviden  összevonva,  e  tragoediák- 
nak  egymáshoz  nagyon  hasonló  kompozicziója^. 

Csak  azért  idéztük  ez  önbírálatot,  hogy  ezzel  is  jellé- 

mezzttk  Alfieri  kritikátlanságát.  Minden  ú.  n.  ^parere^- 
jéből,  melyet  tragoediái  után  függesztett,  ugyanazon 
naivság,  a  művészetben  való  ugyanilyen  járatlanság 
tűnik  ki.  Ha  jót  alkotott,  a  legritkábban  tette  tudatosan, 
íme,  fShibának  azt  nézi,  hogy  darabjai  kompozicziója 
hasonlít  egymáshoz  és  egészen  mellékesen  említi  fel, 
hogy  ,) semmi  incidens,  sok  dialógus^.  S  később  megint: 
„itt-ott  egy-egy  űr  az  akezióban,  melyet  a  szerző  szen- 
vedélyes párbeszédekkel  remélt  betölteni,  vagy  elrejteni". 
Mint  nagyon  jellemzetes  dolgot  említi  fel,  hogy  a  hős 
legtöbhnyire  a  második  felvonásban  jelenik  csak  meg, 
holott  éppen  megfordítva,  legtöbhnyire  mindjárt  az  első- 
ben látjuk,  és  végre  nagy  súlyt  fektet,  mint  szerkezeti 
tulajdonságra  arra  is,  hogy  a  haldoklók  nagyon  keveset 
beszélnek. 

A  mi  darabjai  nyelvét  illeti,  már  fentebb  rámutattunk, 
hogy  Alfieri  legelső  drámaírói  kísérletei  idejében  még 
oly  keveset  tudott  olaszul,  hogy  nemcsak  vázlatait  írta 
franczia  nyelven,  hanem  egész  darabokat  is.  De  láttuk 
azt  is,  hogy  milyen  csodálatos  erélylyel  vetette  magát 
az  olasz  költői  nyelv  tanulására!  Ha  egy  színműve  meg- 
írása három  hónapot  vett  igénybe,  ez  idő  kétharmadát 
bizonyára  stilisztikai  simítások  foglalták  el.  Fentebb 
említett  önbirálatában  maga  is  példáját  hozta  fel  annak, 
hogy  egy-egy  sort  hányféleképpen  próbált  megírni,  míg 
az  minden  tekintetben  ki  nem  elégítette. 

Megalapítani  az  olasz  tragikus  nyelvet,  ez  volt  ideálja 
és  ez  ideálját  valósította  is.  Bízvást  elmondhatni,  hogy 
ha  a  korára  gyakorolt  nagy  hatása  nem  tenné  nagy 
íróvá,  saját  nemzete  már  nyelvi  érdemeiért  is  nagy  író- 
nak üdvözölhetné.  Csak  Alfieri  óta  van  Olaszországnak 
igazi    tragoedia-irodalma,    mert    egy    műfaj    természet- 


MÜVEI.  219 

szerűleg  csak  akkor  indulhat  igazán  fejlődésnek,  ha 
akad  lángész,  a  ki  bármennyire  hibázott  más  szempon- 
tokból, legalább  megalapította  a  műfaj  nyelvét.  Alíieri 
nélkül  nem  lehet  képzelni  Montit  és  Niecolinit,  a  kik 
mind  a  ketten  az  általa  emelt  talapzaton  építettek 
tovább. 

Nyelve  valóban  a  legmagasabb  fokban  tragikus;  kerüli 
a  frázisokat,  a  hosszú  körülírásokat,  a  végtelen  leíráso- 
kat, a  czikornyás  képes  beszédeket,  a  trillákat  és  áriá- 
kat, melyek  akkoriban  divatosak  voltak;  merő  ellentétbe 
helyezkedvén  a  bőbeszédű  Metastasióval,  mint  a  Dante 
felé  visszatérő  reakczió  legerősebb  kifejezője,  rövid  volt 
és  tömött,  erélyes  és  szenvedélyes.  Eleinte  a  szórend 
merész  felforgatásában,  a  sűrű  transpositiókban  kereste 
a  méltóságot,  később  azonban  megérezte,  hogy  a  tragikai 
méltóság  nem  a  kifejezések  egymástól  való  elszakítása- 
ban  áll,  nem  kereste  a  pompás,  nagyot  szóló  mondáso- 
kat, nem  volt  rhetorikus  mint  Corneille  és  Racine,  hanem 
egyszerű  természetessége  daczára  is  bírt  fenséges  lenni. 
Cantü  megtámadja,  hogy  az  ő  személyei  mind  pathosz- 
szal  beszélnek.  De  hát  nem  következik-e  ez  az  ókori 
tragoedia  conventióiból,  melyeknél  fogva  gyakran  a  leg- 
vadabb tettek  elkövetői  a  legékesebb  jambusokban  szó- 
lalnak fel  ?  Lemaitre  mondja  egyik  essai-jében,  hogy  az 
antik  tragoedia  sok  személye  úgy  cselekszik,  mint  a 
kötni  való  bolondok  szoktak  és  úgy  beszél,  mint  csak 
egy  Euripides  vagy  Sophokles  tudhatott  szónokolni. 
A  folytonos  pathosz  jellemző  vonása  a  classikus  tragoe- 
diának,  melyet  Alfierinek  ép  oly  kevéssé  fogunk  szemére 
vethetni,  mint  a  hogy  pl.  említést  sem  tettünk  arról, 
hogy  ő  is  megtartja  a  három  egységet. 

Alfieri  tragoediáiból  egész  anthologiáját  lehetne  össze- 

állítani  a  velős,  gyakran  szentencziózus  tragikai  dikczió- 
nak.  Az  „Octavia"  pl.  így  kezdődik: 

Seneca:  „Világ  ura,  mondd,  mid  hiányzik?*' 

Nero:  „Béke!" 

Seneca:  „Ne  vedd  el  mástól,  majd  bírod  te  is". 

Vagy  a  „Fülöp "-ben:  Fülöp:  „Hallottad?" 

Gomez:  „Hallottam". 

Fülöp:  „Láttad?" 

Gomez:  „Láttam". 

Fülöp:  „Oh  düh!  Tehát  a  gyanú ..." 

Gomez:  „Immár  valóság". 

Fülöp:  „És  Fülöp  még  bosszütlan?" 

Gomez:  „Gondoskodjál". 

Fülöp :  „Már  megvan  !  Kövess  !" 

Vagy  „Antigoné"  IV.  felvonásában  híres  e  kis  pár- 
beszéd Kreon  és  a  hősnő  között:  ;, Választottál?  —  „Vá- 
lasztottam". —  ^Emont?"  —  „A  halált".  —  „Meg  is 
kapod". 

Igaz,  hogy  néha  a  tömöttség  e  keresése  mesterkéltté 
teszi  a  dikcziót;  igaz,  hogy  az  erő  néha  erőltetettséggé 
fajul.  Az  az  író,  a  ki  Sallustius  fordításán  gyakorolta 
magát,  és  a  kinek  Tacitus  volt  egyik  kedvencze,  nagyon 
könnyen  eshetett  a  latinizmus  hibájába.  De  e  fogyatko- 
zások  elenyésznek  ama  nagy  munkával  szembeálUtva, 
melyet  Alfierinek  teljesítenie  kellett,  midőn  nyelv  dolgá- 
ban egészen  járatlan  utakra  lépett  Ennek  kell  betudni, 
hogy  nyelve  a  legtöbbször  érdes  és  még  többször  ryth- 
mustalan,  és  hogy  csak  pályájának  legvégén,  a  „Saul"- 
ban  tudta  a  tragikus  hendecasillabust  igazán  harmoni- 
kussá tenni. 

4.  §.   „Saul*'   és  „Mlrra". 

Mindazokat,  miket  eddig  mondtunk,  Álfierinek  nem 
összes  tragoediáiból  vontuk  le.  Van  művei  között  három, 
melyeket  fejtegetéseink  egész  folyamában  figyelmen 
kívül  kellett  hagynunk,  nehogy  minden  állításhoz,  me- 
lyet a  többinek  olvasásából  dedukálnunk  sikertilt.  ne 
kelljen  mindjárt  kivételt  is  csatolnunk.  Az  egyik,  „Stuart 
Mária",  egy  teljesen  elhibázott  alkotás,  Alfieri  művei 
közt  okvetlen  a  legrosszabb,  melyet  mint  egy  nagy  költő 
valamely  rossz  napjának  torz-szülöttjét,  bízvást  egészen 
elmellőzhetünk.  A  másik  kettő,  a  melyet  már  említet- 
tünk, „Saul**  és  „Mirra",  Alfieri  két  leghíresebb  tragoediájai 
melyek  elsejével  Emesto  Rossi^  másikával  Adelaide 
Bistori  járta  be  a  fél  világot,  mindenütt  bámulókat  sze 
rezve  a  maguk  geniejének  és  egyúttal  ama  két  műnek 
is,  melyben  azt  teljes  fényében  ragyogtathatták. 

„Saul"  és  „Mirra"  nem  politikai  irány-darabok;  egyik 
sem  hirdet  szabadságot,  egyik  sem  kívánja  a  zsarnok- 
ság eltörlését,  egyik  sem  akar  hazaszeretetet  ébreszteni^ 
egyik  sem  akar  Brutusokat  nevelni,  sőt  mi  több,  a  király 
mind  a  kettőben  becsületes,  jólelkű  ember.  A  főjellegben 
való  különbség  maga  után  vonja  a  részletekben  való 
különbséget  is.  Egyikben  sincsenek  olyan,  minden  emberi 
gyarlóságtól  ment  jellemek,  a  minők  Alfieri  egyéb  mű- 
veiben akadnak;  ha  Mirrának  nem  is,  de  Saulnak  cse- 
lekvénye is  sokkal  mozgalmasabb,  mint  Alfieri  bár- 
mely más  darabjáé;  nyelv  tekintetében  pedig,  mint  éppen 
az  imént  említettük,  kivált  a  Saul  messze  túlszárnyalja 
költőnk  minden  más  művét. 

Guerzoni,  a  ki  hosszan  írt  Alfieri  Sauljáról,  azt  mondja, 
hogy   a   költő  teljesen  elejthette  e  művében  a  politikai 

problémát,  legfeljebb  csak  jelezte  azt,  s  hogy  szemeiben 
a  fődolog  a  psichologiai  probléma  volt.  Guerzoninak 
nincs  igaza.  Azt,  hogy  Saul  a  világi  hatalmat  képviseli, 
szemben  az  őt  üldöző  Sámuellel,  a  ki  a  hierarchia  sze- 
mély esítője,  Alfieri  nagyon  is  erősen  ki  tudta  éreztetni. 
Mindenki,  a  ki  elolvassa  a  darab  negyedik  felvonásának 
ama  nagy  jelenetét,  a  hol  Achimelech,  a  pap,  állott 
szemben  Saullal,  a  királylyal,  meg  fogja  látni,  hogy  itt 
igenis  a  tiara  és  a  korona  harcza  van  színpadra  vive. 
És  mi  éppen  azt  tartjuk  a  jelenet  főbecsének,  a  mit 
Guerzoni  hibáztat  benne.  „A  király  szava  —  így  szól 
a  bolognai  tanár  —  a  mely  a  méltatlan  papi  mester- 
kedést  felfedi,  magasztos  és  rettenetes;  de  nem  kevésbbé 
magasztos,  sőt  ünnepélyesebb  is  a  papnak  beszéde ;  a 
párbeszéd  ügy  van  folytatva  és  a  két  vetélkedő  ügy 
van  odaállítva,  hogy  a  jog  majdnem  Achimelech  részén 
látszik  állani!''  Ismételjük,  éppen  ez  emeli  „Sault''  Alfieri 
minden  egyéb  tragoediája  fölé!  Mert  ez  az  egyetlen, 
a  hol  —  bár  itt  is  művészi  öntudatosság  nélkül  — 
eltalálta  azt,  a  mit  sehol  másutt;  a  hol  az  a  hatalom, 
a  melyet  a  hős  vele  szemben  talál,  vele  egyenjogú. 
Ha  Alfieri  ügy  festi  a  papságot,  mint  a  hogy  zsarnokait 
festi,  ha  azt  akarja  e  tragoediájával  mondani,  hogy  a 
királynak  a  papi  hatalmat  ép  ügy  meg  kell  törnie,  mint 
a  hogy  a  szabadsághősnek  meg  kell  törnie  a  Nérókét: 
akkor  „Saul"  is  oda  kerül,  a  hova  a  két  „Brutus",  a 
hova  „Fülöp",  a  hova  „Orestes"  — akkor  „Saul"  is  hiján 
lesz  az  igazi  tragikumnak.  így  azonban,  a  hogy  Alfieri 
megkonczipiálta,  Guerzoni  szerint  hibásan,  messze  ki- 
magaslik valamennyi  alkotása  közül,  és  nemcsak  az  ő 
művei  közül  legtragikusabb,  hanem  egyúttal  az  egész 
modern    szomorújáték-irodalom    egyik    leghatalmasabb 

tragikus  eszméjét  rejti  magában.  Saul  a  harczias,  a  nemes* 
lelkű,  a  hatalmára,  a  dicsőségére  féltékenj  katona,  szem- 
ben találja  magát  a  fanatikus,  zordon  Sámuellel  és  iránta 
való  iriselkedésével  odajut,  hogy  a  főpap  istentől  kiát- 
kozottnak  mondja. 

Még  ez  maga  nem  okozná  a  hős  bukását.  Alfieri 
„Saul"-ja  öngyarlósága  folytán  vész  el.  Nem  menekül- 
hetett ő  sem  a  zsidó  vallás  komor  tanaitól;  a  bosszuló 
Jehova  képe  az  ő  szívébe  is  mélyen  beültetődött;  ő  is 
fia  népének;  fia  korának.  Ebben  rejlik  gyarlósága,  ezért 
kell  buknia.  A  papság  ellen  való  harczában  egyre  val- 
lásos kételyek  gyötrik ;  hátha  mégis  valóban  elhagyta 
őt  Jehova?  Hátha  mégis  igaz,  hogy  Isten  az  ő  ellenei 
sorába  állott  ?  És  e  folytonos  lelki  harezoknak  közepette 
lelki  egyensúlya  meginog,  előbb  folytonos  izgatottság 
vesz  rajta  erőt,  mindenkiben  kémet  lát,  mindenkiben 
ellenséget  sejt,  még  vejében  Dávidban  is,  kinek  mene- 
külnie kellett  előle.  Nem  hallgatott  fiára,  Jonathánra, 
nem  hallgatott  leányára,  Micolra;  ölelésük  inkább  hara- 
got kelt  szivében,  mint  gyöngédséget.  Egyre  gyanakodó, 
türelmetlen,  komor.  Kerüli  az  álom,  s  hogyha  alszik, 
rémes  látványok  kezdik  gyötörni.  Ily  állapotban  látjuk 
őt  legelőször,  híven  a  classikus  szomorújáték  traditió- 
jáhoZ;  mindjárt  a  katasztrófához  közel.  Innentől  fogva 
mesteri  tollal  van  ecsetelve  lelki  állapotának  fejlődése. 
Midőn  Dávid  megjelenik  előtte  és  bebizonyítja,  hogy 
életére  nem  tört:  megnyugszik  egy  pillanatra,  de  csak- 
hamar felébred  gyanúja,  még  rettentőbben.  S  mikor 
Dávid  hárfájával  le  akarja  csendesíteni  viharzó  szívét 
és  a  maga  diadaláról  is  megemlékezik  énekében,  egy- 
szerre majdnem  őrjöngve  támad  reá:  „Ki  az?  Ki  dicsek- 
szik   itt?    Hát    más    kard   is    van    a  táborban,  mint  az 

enyém,  mint  az,  melyet  itt  kirántok  ?  Nyomorult !  Öljé- 
tek meg,  veszszen  el,  a  ki  e  kardot  megveti  !^ 

A  IV.  felvonásban  aztán  Acbimeleeh-hel  áll  szemben 
8  itt  kitör  belőle  szivének  egész  keserűsége.  A  pap  azt 
mondja  neki,  hogy  csupán  azért  jött  a  táborba  a  frigy- 
ládával, hogy  biztosítsa  a  zsidók  győzelmét. 

Saul :  „Honnan  e  nagy  könyörületesség  bennetek  ? 
Bennetek,  ti  kegyetlen  papok,  ti  lelketlenek,  kik  mindig 
vért  szomjúhoztok  ?  Sámuel  előtt  súlyos  bűnnek  tetszett, 
hogy  nem  öltem  meg  az  amalekita  királyt,  a  kit  a  csa- 
tában fogtam  el  harcz  közben:  azt  a  dicső  királyt,  azt 
a  merész,  nagylelkű  harczost,  a  ki  népe  javáért  bőven 
ontotta  vérét.  Szerencsétlen  fejedelem!  Nehéz  bilincsben 
vonszolták  hozzám  és  bár  legyőzve,  mégis  megőrizte 
nemes  büszkeségét:  s  nem  szitkozódott,  sem  kegyelmet 
nem  kért.  A  vad  Sámuel  bátorságát  bűnösnek  nevezte, 
és  az  ő  papi  kezével  háromszor  mártotta  a  fogoly  véd- 
telen mellébe  a  vasat.  Ezek  a  ti  harczaitok,  ti  gyávák! 
Hanem  a  ki  saját  királya  ellen  fel  meri  emelni  büszke 
homlokát,  az  nálatok  támaszt  talál,  paizsot,  menhelyet. 
Minden  egyébre  van  gondotok,  csak  az  oltárra  nem. 
Kik  vagytok?  Kik  vagytok  ti?  Nyomorult,  kegyetlen 
fajzat,  mely  nevet  a  mi  veszélyeinken  a  hűvös  árnyék- 
ban, mely  puha  vászonba  takarózva,  fölénk  akar  kere- 
kedni, kik  pánczél  alatt  izzadunk.  Minket  akartok  leverni, 
a  kik  közepette  vérnek;  rémületnek,  halálnak,  felesé- 
geinkért, gyermekeinkért  és  tiértetek  magatokért  is 
folyton  rettenetes,  kínos  napokat  élünk  !  Ti  hitványak, 
ti  silányabbak  a  henye  asszonyoknál,  ti  a  nyomorult 
vesszővel,  e  bemagolt  imáitokkal  akarjátok  megfékezni 
vasunkat  és  minmagunkat  is?^ 

S  utána  megszólal  Achimelech  is:  „Hát  te  ki    vagy? 

Királya  a  földnek;  de  az  Isten  előtt  kicsoda  a  király? 
Saul,  térj  magadba.  Nem  vagy  más,  mint  koronát  viselő 
pór.  Én  magamban  nem  vagyok  semmi  sem,  de  villám, 
forgószél,  vihar  vagyok,  ba  Isten  száll  belém;  az  a  nagy 
Isten,  ki  téged  is  alkotott,  a  ki  alig  nyugtatja  rajtad 
pillantását  —  s  már  hol  van  Saul?  Rosszul  teszed,  hogy 
Agag  útjára  térsz;  a  hitetlenség  ösvényein  rosszul  köve- 
ted lépteit!  Van-e  más  bűnhődés  egy  hitetlen  királyra 
nézve,  mint  az  ellenség  fegyvere?  És  vájjon  sujthat-e 
bármi  kard,  ha  nem  akarja  az  Isten?  Isten  márványba 
írja  bosszűmfiveit  és  ép  úgy  rábízhatja  a  filiszteusra, 
mint  Izraelre  !  Reszkess  Saul !  Mert  én  fekete  felhőben 
tűzszárnyakon  láttam  repülésnek  eredni  a  halál  vad 
angyalát ;  immár  egyik  kezével  ki  is  rántja  lángoló 
bosszú  vasát;  a  másikkal  már  megragadja  gonosz  fejed- 
nek ősz  üstökét ;  reszkess  Saul !  Lássad,  ki  űz  a  halálba. 
£z  az  Abner,  a  sátán  fivére,  ez  az,  a  ki  agg  szívedet 
megnyitja  a  gyanúnak,  a  ki  fenséges  harczosból  a  gyer- 
meknél is  kevesebbé  változtatott.  Te  elvakult,  a  ki 
házadnak  szilárd  oszlopát  akarod  elmozdítani!  Hol  van 
Saul  háza  ?  A  hullámra  építette  !  Már-már  roskadozik, 
már-már  beomlik,  már-már  hamuvá  lesz  . . .  már  sem- 
mivé lőn  !'* 

A  darab  e  tetőpontja  után  a  költőnek  már  nem  sok 
mondanivalója  akad.  Az  V.  felvonásban  még  egyszer 
elénk  vezeti  az  agg  királyt,  még  pedig  most  már  való- 
ságos őrültségi  rohamban,  mely  öngyilkossággal  végző- 
dik. Ezzel  a  tragédiának  is  vége. 

íme,  Alfieri  „legtragikusabb^  tragédiájának  vázlata, 
melyben  művészete  tetőpontját  érte  el.  Majdnem  egy 
rangon  áll  „Saul"-lal  „Mirra",  melyben  szintén  igazi  erős 
tragikummal  találkozunk.  Mirra,  az  ismert  mythosi  hősnő, 

Kadó:  Az  olftsz  irodalom  története.  II.  1^ 

a  természeti  törvényt  sérti,  mert  szerelemre  gyúl  apja, 
Ciniro  iránt.  Ez  férjhez  akarta  adni  Pereo  herczeghez 
és  már  közeleg  is  a  nász  napja.  Mirra,  a  ki  egyre  küzd, 
hogy  elnyomja  szenvedélyét,  kész  hozzámenni  kérőjéhez, 
de  Pereo  megérzi,  hogy  szerelme  nem  talál  viszonzást 
és  csak  Ciniro  rábeszélésének  engedve,  megy  az  esküvői 
szertartásra.  Midőn  azonban  Mirra  nem  tnd  magán  ural- 
kodni s  az  oltár  előtt  is  elárulja,  hogy  nem  szereti 
jegyesét,  ez  elszakítja  magát  oldala  mellől  —  és  a 
halálba  ront.  A  szerencsétlen  leány  pedig  végre  apjától 
vallatva,  szörnyű  lelki  tusa  után  elárulja  titkát,  de 
ugyanabban  a  perczben  már  véget  is  vet  életének. 
Ez  röviden  a  „Mirra"  meséje,  melynek  mythikus  magvát 
Alfieri  Ovidiusból  vette.  Kétségkívül  egyike  a  legnehe- 
zebb tárgyaknak,  melyekkel  elbánni  rendkívül  nagy 
művészeti  tapintatot  igényel.  Alfierinél  a  tragédia  ele- 
jétől fogva  a  néző  csak  sejti  azt  a  szörnyű  érzést,  mely 
Mirrát  emészti ;  abban  a  pillanatban,  mikor  ez  bizo- 
nyossá lesz  előttünk,  az  iszonyú  valóság  már  nem  tá- 
maszthat többé  undort,  mert  a  Mirra  öngyilkossága 
feletti  szánalom  már  csak  valóban  tragikai  megrendülést 
idézhet  elő. 

Saul  és  Mirra  azonban  nemcsak  e  tekintetben  foglal- 
nak el  kivételes  állást  Alfieri  művei  sorában,  hogy 
mindkettőben  igazi  tragikum  van,  hanem  ebből  folyólag 
majdnem  minden  részük  másként  alakult.  Jellemeik 
éppen  azért,  mert  egyik  irányban  sem  volt  szüksége 
túlzásra,  sokkal  emberiebbek:  nincsenek  köztük  sem 
szörnyetegek,  sem  félistenek.  Mindkettőben  sokkal  több 
a  cselekmény  menetében  rejlő  művészi  fokozás,  mint 
egyebütt  és  végre  már  csak  azért  is  nagyobb  hatást 
keltenek,   mert   Alfieri    valamennyi  tragédiája    közfii   a 

szerelem  csak  itt  van  igazi  drámai  erővel  megérzékítve. 
Mirrában  az  őrüléssel  határos  szerelem  és  a  szenvedé- 
lyesség egész  végzetes  erejében  van  feltüntetve,  Saulban 
pedig  a  gyengéd  hitvesi  szeretet  képe  jelenik  meg  előt- 
tünk: Mieol,  a  kitől  apja  elszakította  férjét  Dávidot,  és 
a  kinek  érzékeny  lelke  a  gyermeki  és  hitvesi  szeretet 
végzetes  dilemmájában  vergődik. 

íme,  bemutattuk  az  Alfieri-féle  tragédiát.  Ráutalva 
annak  sokféle  hiányaira,  egyet  tán  világosan  kitüntet- 
tünk: azt,  hogy  a  piemonti  drámaíró  eredeti  szellem 
volt;  a  kinek  minden  alkotása  magán  hordja  művészi 
lelke  bélyegét.  Jól  mondja  egy  olasz  kritikusa :  a  ki 
ismeri  Alfierit,  ismeri  egy  sajátságos  módját  is  az  érzés- 
nek, a  gondolkozásnak;  a  verselésnek,  melyet  össze  nem 
téveszthetni  semmi  mással.  Más  poéták  egész  tömege 
közt  is  egyetlen  sor  rávall  Alfierire.  Nagyon  is  elvakit- 
tatta  magát  nemzeti  chauvinismusától  Yillemain,  midőn 
azt  mondja,  hogy  Alfieri  mindig  csak  franczia  tragédia- 
költő marad,  „avec  les  eonfidens  de  moins  et  la  répu- 
blique  de  plus".  Hiszen  a  corneille-i  és  racine-i  tragé- 
dia első  sorban  arra  van  számítva,  hogy  tessék  a 
nagyuraknak  —  az  Alfieri-féle  a  tömegnek.  Afrancziák  — - 
mondja  Taine  —  gyengítik  az  igazságot,  a  mely  termé- 
szeténél fogva  gyakran  nyers:  Alfieri  még  drasztikusabbá 
teszi.  Corneille  nem  visz  gyilkosságot  a  színpadra,  Alfieri- 
nek  majdnem  minden  hőse  ott  hal  meg.  Corneille-ben, 
Racine-ben  gondosan  van  elkerülve  minden,  a  mi  a 
fialon-élet  finomságaihoz  szokott  kedélyekre  visszataszí- 
tólag  hathat.  Alfieri  gyakran  keresve-keresi  az  erősza- 
kosságot, a  mennél  megrázóbbat.  A  francziáknál  a  dia- 
lógus, mint  valami  fényes  czifraság  van  ráborítva  az 
akezióra,  válogatott  szavak,  harmonikus  rímek  ringatják 

15* 

el  a  hallgatót  —  Alfieriről  említettük,  hogy  verselése  is 
rideg,  legtöbbször  rythmustalan  és  bár  mindig  megőrzi 
fenséges  jellegét,  sohasem  ezifra.  És  végre  a  eomeille-i 
tragédia  mindig  egy-egy  morális  problémát  állít  fel  a 
darab  elején,  vitatja  a  bonyodalomban  és  megoldja  a 
befejezéssel:  Alfieri  nem  ismer  problémákat.  Ha  ő  írja 
meg  „Cid^-et,  sohasem  tartatja  Bodrigóval  a  habozás 
ama  fényes  monológját,  a  melyet  Corneille;  Ximenával 
sem  játszatja  végig  a  lelki  tusák  ama  megrendítő  jele* 
netét,  melyet  a  franczia  tragikus.  Az  ő  herosai  nem 
ingadoznak.  És  végre,  melyik  tragédiának  nagyobbak 
a  tárgyai,  a  francziáé,  vagy  az  olaszé?  Nem  bizonyos 
fenségesebb  neme-e  a  tragikumnak  a  „Brutus"-é,  mint  a 
„Rodrigo"-é  és  a  többi  franczia  hősök  most  már  nevet- 
ségesnek látszó  becsületbeli  kényeskedése  ?  Nem,  Alfieri 
nem  franczia  tragikus  költő  „avec  les  confidens  de  moins 
et  la  république  de  plus".  Valóban  nemzeti  költő,  nem- 
csak azért,  a  mit  nemzetéért  tett,  hanem  ama  módért  isr 
a  melylyel  tette.  Nemcsak  czéljainál  fogva  ismerik  el 
az  olaszok  nagynak,  hanem  eszközeinél  fogva  is ;  de 
nagyobb  mérvben  mégis  czéljainál  fogva.  Darabjai  már 
a  múlt  század  nyolczvanas  éveiben  oly  népszerűek  vol- 
tak, hogy  nemcsak  színházakban,  hanem  a  kisvárosi 
mesteremberek  rendezte  dilettáns  előadásokon  is  játszot- 
ták őket ;  nyilvános  tereken,  korcsmákban,  felhangzot- 
tak „Orestes"  tyrannus-káromló  szavai  és  a  Pazzik 
zsamokirtó  esküje.  Midőn  pedig  a  franczia  forradalom 
után  Olaszországban  is  kiütött  a  szabadság  és  eltörölték 

a    czenzurát,    Alfieri    darabjai   pár   év   alatt  18  kiadást 
ff 

értek.  0  lett  a  kor  kedvencze,  ő  lett  nemzete  életre- 
keltője. Alfieri  —  így  szól  De  Sanctis  —  lángra  gyúj- 
totta a  politikai  és  hazafias  érzületet,  gyorsította  a  nem- 

zeti  öntudat  alakulását,  helyreállította  az  életben  és 
művészetben  egy  belső  világ  komolyságát.  Epigrammái. 
szentenczíái,  mondásai,  tirádái  közmondásokká  lettek  és 
részeit  képezték  a  közoktatásnak.  Zsarnokságról  és  sza- 
badságról deklamálni  divatba  jött  s  a  mi  előbb  csak  ár- 
tatlan időtöltés  volt,  később,  midőn  az  évek  komolyabbra 
fordultak,  politikai  tüntetéssé  vált^  tele  vonatkozásokkal 
a  jelenre. 

Kortársai  —  mondja  az  idéztük  író  —  midőn  tapsol- 
tak tirádáin  a  színházakban,  még  nem  gondoltak  arra, 
hogy  ama  maximáknak  be  kell  hatolniok  lelkükbe  és 
őt,  ki  szentül  hitt  bennük,  vadnak  és  különcznek  tar- 
tották. De  az  újabb  nemzedékben,  melyet  csalódások 
sújtottak,  melyben  meggátolták  az  érzelmek  nyilatkozá'- 
sát:  az  oly  magasztos,  oly  szenvedélyes  tragikus  ideá- 
lok megfeleltek  az  emberek  lelkiállapotának ;  e  szúró 
és  tőrként  lecsapó  versek,  ezek  a  kátészerű  tömöttség- 
gel  megírt  mondások,  nem  kis  részben  hozzájárultak  a 
jellemek  alakításához.  Alfieri  híre  nőtt  befolyásával  együtt 
és  csakhamar  úgy  tetszett  Olaszországnak,  hogy  van  tra- 
gikus   költője,    a    ki  a  legnagyobbakkal  mérhető  össze. 


VI.  FEJEZET. 

1.  §.  Gozzi  és  Baretti. 

Láttuk,  hogy  az  új  idők  eszméitől  előidézett  forron- 
gás miként  nyilvánult  Parini-,  Goldoni-  és  később  Alfieri- 
nél;  mind  a  három  a  gúny  fegyvereivel  is  küzdött  a 
társadalom  hibái  ellen,  még  pedig  Alfieri  csak  kisebb 
szatirákban^  Goldoni  a  vígjáték  formái  közt,  Parini  pedig 
a  szinte  eposzi  terjedelmű  G/orwo-ban.  Köréjük  egész 
serege  csoportosult  az  íróknak,  kik  szintén  olyatén  czél- 
zattal  forgatták  a  tollat,  részint  ugyancsak  a  szatíra 
köntösében,  részint  más  rokon  formákban^  a  tréfás  hős- 
költeményekben, tankölteményekben,  mesékben.  Am  ez 
írók  legnagyobbrészt  nem  érték  be  a  verses  formával, 
hanem  prózában  is  szolgálták  az  új  eszméket,  mint  kri- 
tikusok, mint  moralisták ;  a  nagy  közönségre  akarva 
hatni,  iparkodtak  könnyed,  mindenki  számára  élvezhető 
alakba  önteni  tanaikat  s  e  tekintetben  szivesen  igénybe 
vették  az  újkor  egyik  leghatalmasabb  fegyverét,  az  idő- 
szaki sajtót. 

Az  írók  e  csoportjának  élén  Gasparo  Gozzi  állott, 
Carlonak,  a  tündérmesék  írójának  testvérbátyja,  akivel 

már  mint  Goldoni  lelkes  védőjével  volt  alkalmunk  meg- 
ismerkedni. A  szegény  velenczei  gróf  egész  életén  végig 
folyton  keservesen  küzdött  a  megélhetés  gondjaival. 
Sokkal  rosszabb  helyzetben  volt  mint  bátyja,  a  színmű- 
iró,  a  kinek  csak  egymagáról  kellett  gondoskodnia ;  ő 
meg  is  házasodott,  elvéve  egy  kék  harisnyás  „árkádiai" 
leányzót,  a  kinek  fogalma  sem  volt  a  gazdálkodásról. 
Az  asszony  pazarlása,  valamint  öt  gyermek  felnevelésé- 
nek gondjai  súlyos  terhet  raktak  vállaira  s  még  a  mellett 
az  a  szerencsétlenség  is  érte,  hogy  bérbe  vévén  egy 
színházat,  tönkrement  rajta.  így  aztán  jobbára  irodalmi 
napszámos-munkával  kellett  magát  tengetnie,  fordítva, 
kompilálva,  napi  újdonságokat  írogatva.  1761-ben  újsá- 
got indított  „Gazetta  Veneta"  czímmel,  de  egy  évnél 
tovább  nem  bírta  fentartani.  Majd  ,,Osservatore"  czím- 
mel újra  kiadta,  de  ekkor  sem  húzhatta  ki  hosszabb 
ideig.  Polgártársai  most  két  apróbb  hivatallal  segítettek 
rajta,  úgy  hogy  kevesebb  anyagi  gondja  lett;  csakhogy 
ekkor  meg  mindenféle  betegség  kezdte  sanyargatni, 
^gy  hogy  1777-ben  egy  idegrohamában  öngyilkosságot 
is  megkisérlett.  Élete  utolsó  éveit  Paduában  töltötte  s 
ott  is  halt  meg  73  éves  korában. 

Gozzi  temérdek  munkát  hagyott  hátra,  a  melyek 
nagyobb  részén  meglátszik,  hogy  a  lehető  leggyorsabb 
termelésre  volt  kényszerítve.  Ámde  a  sok  középszerű 
vagy  éppen  selejtes  mű  mellett  akad  sok  jó  is.  Kim 
nélküli  versekben  írt  szatírái  például  („Sermoni"),  melyek 
még  a  Pariniéi  előtt  jelentek  meg,  derült  képekben 
jóízű  humorral  rajzolják  ugyanazokat  a  félszegségeket, 
melyeket  Goldoni  is  szeretett  csúfolgatni;  kellemesen, 
könnyedén,  czikornyátlanul  vannak  írva,  emlékeztetve 
az  Ariosto-féle  szatírákra.  Nagyon  megragad  az  a   köz- 

vétlenség  is,  melylyel  e  verseiben  néha  saját  magáról 
szól,  az  a  csendes  melancholia,  melylyel  elpanaszolja, 
hogy  „unciánként  kell  eladnia  a  lelkét,  drachmánként 
az  agyvelejét",  hogy  folyton  nagy  munkák  tervei  jár- 
nak a  fejében,  de  azok  helyett  silány  franczia  regénye- 

f 

ket  és  színdarabokat  kell  fordítania.  „Am,  mit  tehetek, 
kiált  fel ;  a  fecske,  melynek  napról-napra  eledelt  kell 
vinnie  fiókjai  számára,  nem  csaponghat  kedvére  a  leve- 
gőben, a  merre  neki  tetszik  !" 

Az  olaszok  legutóbb  új  és  olcsó  kiadásban  közzé- 
bocsátották  újságát,  az  „Osservatore"-t  is,  melyet  6  maga 
töltött  meg  csevegésekkel,  elmélkedésekkel,  apró  novel- 
lákkal, versikékkel.  Nem  valami  nagyon  tartalmas  dol- 
gok és  kivált  azok  a  beszélgetés  formájába  öntött  böl- 
cselkedések a  czeremóniákról,  a  nőnevelésről,  az  álarczok 
viseléséről  s  töméntelen  más  ilyenféle  tárgyról,  bajosan 
fognak  tetszeni  a  mai  olvasónak.  AfiPéle  tárczák  ezek, 
a  minőket  a  mai  ujságirodalom  is  oly  bőven  termel, 
s  a  melyek  egy-két  napnál  hosszabb  életre  nem  igen 
számíthatnak.  Az  olaszok  mégis  megbecsülik  az  „Osser- 
vatore"  közleményeit,  melyek  mint  a  jó  olasz  próza 
példaképei  a  ma  használatban  levő  iskolai  könyvekbe 
is  átmentek. 

Gozzi  legjelentősebb  munkája  az  a  könyvecske,  melyet 
egy  velenczei  könyvárus  megbízásából  Dante  védelmére 
írt;  „La  Difesa  di  Dante".  1756-ban  ugyanis  egy  Saverio 
Bettinelli  nevű  jezsuita  író  kiadott  egy  verskötetet,  mely- 
ben, mint  a  czímlap  mondta,  „három  kitűnő  költő  mun- 
kái" voltak  bemutatva  a  közönségnek.  A  „három  kitűnő 
költő"  Frugoni,  Algarotti  és  maga  Bettinelli  volt.  A  ver- 
seket „Vergilius  tíz  levele  az  Árkádiához"  előzte  meg, 
a  hol    a   szerző  az    „Aeneis'^    költőjének    álarcza    alatt 

Ugyancsak  keményen  nekirontott  az  árkádiai  költészet 
s  a  régi  olasz  irodalom  némely  ünnepelt  nagyjának. 
A  könyv  rendkívüli  merészséggel  akarja  lerombolni  az 
akkori  közönség  nem  egy  bálványát,  erős  és  éles  fegy- 
verekkel harezolva  a  szolgai  utánzás  mindenféle  neme 
ellen.  De  ha  törekvése  helyes  volt  is,  annál  oktalanab- 
bak voltak  azok  a  túlzások,  melyekre  magát  a  régi 
költők  megítélésében  ragadtatta.  Különösen  Dantével 
szemben  vetette  el  a  sulykot,  kimondatva  a  mennybeli 
poéták  gyülekezetével,  hogy  az  egész  „Isteni  Színjátéká- 
ból csak  három-négy  éneket  szabad  megmenteni  a  fele- 
déstől, a  többiből  pedig  legfeljebb  néhány,  pár  soros 
töredéket.  Bettinelli  e  műve  képzelhetőleg  nagy  feltűnést 
keltett ;  sokan  olyanok  is  dicsérték,  a  kik  nem  értettek 
egyet  azokkal  a  szélsőségekkel,  melyekbe  a  szerzőt  az  ő 
alapjukban  helyes  intencziói  sodorták.  De  minél  nagyobb 
ünneplés  tárgya  lett  a  „Lettere  Virgiliane"  szerzője. 
annál  szükségesebb  volt  nyíltan  is  szembeszállani  éppen 
e  szélsőségekkel.  Gozzi  éppen  ezt  tette  meg  említett 
könyvében,  a  hol,  alkalmazkodva  ahhoz  a  formához 
melyet  a  támadó  fél  használt,  elmeséli,  hogy  Vergilius 
fenn  az  Elysiumban  elolvassa  Bettinelli  leveleit  és  rop- 
pant haragra  gyúl,  hogy  azokat  az  ő  nevében  merték 
közrebocsátani.  Vergilius  azután  más  költőkkel  egye- 
temben védelmezi  Dantét  és  Gozzi  úgy  tünteti  fel  a  dol- 
got, mintha  az  Elysiumban  folyt  beszélgetésekről  egy 
Doni  nevű  költő;  a  kiről  könyvünk  első  kötetében  már 
volt  szó,  kimerítő  tudósításokat  küldene  Zatta  velenczei 
könyvkereskedőnek.  A  miket  a  szerző  a  mennybeli  tár- 
saságnak szájába  ad,  a  mai  Dante-buvárlat  szempont- 
jából természetesen  elavult  dolgok,  de  ez  mitsem  von  le 
Gozzinak   abból   a   nagy  érdeméből,  hogy  annyi  század 

után  ő  Yolt  az,  a  ki  felelevenitette  az  olaszok  között  a 
Divina  Commedia  kultuszát,  hogy  igazi  szeretettel  merült 
bele  szépségeinek  élvezésébe  és  ismertetésébe,  s  hogy 
végre,  ép  úgy,  mint  később  Foscolo,  nem  annyira  a 
tudósnak,  mint  inkább  a  költőnek  szemével  nézte  a 
halhatatlan  poémát.  A  modern  Dantisták  persze  kicsiny^ 
lőleg  beszélnek  ezekről  a  mennybeli  aesthetisálásokról, 
hisz  nagy  részük  csak  abban  látja  az  üdvösséget,  ha 
minden,  Dantétől  említett  személyről  öles  értekezések 
jelennek  meg.  Pedig  aligha  helyesebb  irányba  nem  terelte 
a  Dante val  való  foglalkozást  a  jó  öreg  Gozzi,  a  kiben 
kevesebb  volt  a  történeti  tudomány,  de  annál  több  volt 
a  fogékonyság  a  dantei  mű  költői  értéke  iránt.  Hibáz- 
tatják Gozzi  e  művének  formáját  is,  azt  mondva,  hogy 
a  komoly  tartalomhoz  nem  illik  az  a  könnyed  társalgási 
hang,  melylyel  Vergilius  és  társai  beszélgetnek.  Igaz 
hogy  a  mai  olvasó  előtt  szokatlan  s  talán  Ízetlen  is  az 
ilyesmi,  de  az  akkori  közönség  hozzászokott  volt  e  for- 
mához, és  szerette  is.  Pedig  Gozzi  a  nagy  közönségre 
akart  hatni,  ugyanarra,  melyet  ellenfele,  Bettinelli  is 
szem  előtt  tartott,  s  így  nem  választhatott  más  fegyver- 
nemet, mint  azt,  a  melylyel  emez  harezolt.  S  könyve 
valóban  hatott  is,  s  az  1758-ik  esztendő,  melyben  meg- 
jelent, fontos  dátuma  lett  az  olasz  irodalomnak. 

Kritikus  és  újságíró  volt  Giuseppe  Baretti  is,  a  múlt 
század  egyik  legérdekesebb  alakja,  a  ki  Gozzinál  keve- 
sebb művészettel,  de  nagyobb  tudással  harezolt  az  írók 
és  irodalmi  irányok  ellen.  Turinban  született  1719-ben 
és  fiatal  korában  egy  guastallai  kereskedő  házában  szol- 
gált mint  holmi  irnok.  De  itt  csak  két  esztendeig  maradt; 
irodalmi  hajlamai  nem  engedtek  neki  nyugtot  s  elment 
Velenczébe    meg    Milanóba,    megismerkedvén    az   ottani 

híres  írókkal,  szerepelvén  az  akadémiákban.  Nyugha- 
tatlan természeténél  fogva  sehol  sem  volt  maradása  s 
addig  járt  városról  városra,  mígnem  1751-ben  egészen 
el  nem  hagyta  Olaszországot.  Londonba  ment,  a  hol 
akkor  az  olasz  szónak  nagy  divatja  volt,  s  a  hol  mint 
nyelvmester  tisztességesen  meg  bírt  élni.  Kilencz  esz- 
tendeig maradt  itt,  alaposan  megismerkedvén  az  angol 
és  franczia  irodalommal  s  aztán  Portugálián,  Spanyol- 
os Francziaországon  át  visszatért  szülővárosába.  Ama 
pár  év  közül,  melyeket  most  Olaszországban  töltött,  leg- 
fontosabb az  1765.  és  66-ik  volt,  mert  ekkor  adta  ki 
Velenczében  és  Anconában  a  „Frusta  Letteraria"  (Irodalmi 
korbács)  czímű  újságát,  a  hol  ^^Aristarco  Scannabue" 
(bikaölő  kritikus)  név  alatt  közölte  bírálatait.  1768-ban 
megint  Londonban  találjuk,  a  honnan  ezentúl  is  nagyobb 
utazásokra  indult;  de  ideje  legnagyobb  részét  mégis  az 
angol  fővárosban  töltötte,  a  hol  1789-ben  érte  utói  a 
halál. 

Baretti  kritikájának  főjellemvonása  az  a  korlátlan 
szabadság,  melylyel  magát  mindenféle  iskolai  hagyo- 
mánytól, tekintélyekben  való  vakhittől  emanczipálni  tudta. 
Általában  helyes  érzéke  volt  a  költői  művek  megítélé- 
sében, de  úgy  ítéleteiben,  mint  gáncsoskodásaiban  nem 
tadott  megmaradni  a  józan  nyugodtság  határai  között ; 
vagy  egekig  emelte  az  Jrót,  vagy  véresre  csapkodta 
ostora  suhintásával.  A  szenvedély  nélküli,  higgadt  elem- 
zés nem  volt  kenyere ;  konok  volt  és  türelmetlen,  szilaj 
és  mértéket  nem  ismerő,  s  ennek  lehet  betudni,  hogy 
hatása  sokkal  csekélyebb  volt,  mint  a  minő  egyébként 
lehetett  volna.  De  így  is  sokat  tanultak  tőle  honfitársai; 
az  irodalmi  kritikának  egészen  az  ő  koráig  csak  nagyon 
kevés  művelője  volt  s  azok  is  csak  a  régi  classikusokon 

köszörülték  elméjüket:  a  kortársak  csak  akkor  írtak 
egymásról,  ha  kölcsönös  dicsérő  szövetségre  léptek,  vagy 
pedig  egymáson  bosszút  akartak  állani.  A  kritikusok 
kódexe  még  most  is  legtöbbnyire  Aristoteles  volt,  és 
minden  mű  értékét  ezzel  a  mérővesszővel  akarták  meg- 
szabni. Baretti  keveset,  talán  kelleténél  is  kevesebbet 
törődött  a  költészet  szabályaival  s  egészen  a  saját  Ízlé- 
sének sugallatára  bízta  magát.  Ha  így  gyakran  tévedett 
is,  sok  elavult  dogmát  bírt  elrontani  és  a  külföldi  iro- 
dalmak alapos  ismereténél  fogva  szélesebb  látókört  és 
új  szempontokat  vitt  be  az  olasz  irodalomba.  Bölcsen 
ostorozta  az  árkádiai  költészetet,  mely  a  versköteteket 
haszontalan  édeskésségekkel  töltötte  meg,  merész  sza- 
vakkal csúfolta  a  petrarkisták  sohasem  szűnő  bégetését, 
nem  kiméivé  még  azokat  a  bálványképeket  sem,  melyek- 
ről az  ő  korában  csak  áhitattal  mert  szólni  mindenki, 
így  mindamellett,  hogy  Velenczében  írt,  olyan  hangon 
mert  nyilatkozni  a  cinquecento  legnagyobb  petrarkistá- 
járól,  Bembo  kardinálisról^  hogy  Velenczéből  kikergették. 
0  volt  az  első,  a  ki  Olaszországban  fennen  hirdette 
Shakespeare  nagyságát  s  a  ki  számos  más  külföldi  költő 
műveire  is  legelőször  hítta  fel  honfitársai  figyelmét. 

Nyelv  dolgában  is  igen  egészséges  nézetei  voltak; 
ki  nem  állhatta  azt  az  ünnepélyes  prózát,  mely  az  ola- 
szoknál még  ma  sem  veszett  ki  egészen ;  nem  győzte 
prédikálni,  hogy  az  író  is  iparkodjék  úgy  beszélni,  a  hogy 
Isten  tudnia  adta  és  ne  sokat  gondoljon  azzal,  vájjon 
mondatfűzéseire  van-e  példa  a  cinquecento  sok  dohos 
könyvében.  Az  olaszok  nagyra  becsülik  egy  más  érde- 
meért is ;  Londonban  ugyanis  szóval  is,  tollal  is  sokat 
tett  az  olasz  irodalom  és  az  olasz  viszonyok  megismer- 
tetésére.  Megtanult   angolul   írni  is  és  e  nyelven  bocsa- 

totta  közzé  néhány  értekezését  a  leghíresebb  olasz  írók- 
ról és  egy  könyvet  az  olaszországi  szokásokról  és  erköl- 
csökről ;  kiadott  egy  jó  angol-olasz  szótárt,  egy  angol- 
olasz frazeológiát  stb.  Ennyi  kiváló  szolgálat  mellett 
megbocsátották  neki  sokféle  elfogultságát;  melyek  az 
olasz  irodalom  nem  egy  jelese  iránt  igazságtalanná  tet- 
ték. Dantéról  nem  volt  sokkal  jobb  véleménye,  mint 
Bettinellinek ;  Goldonit  éppen  semmire  sem  becsülte ; 
kicsinyelte  vagy  éppen  megvetette  az  olasz  nyelvészet 
és  történettudomány  sok  nagyon  fontos  munkáját  stb. 
Túlzott  sok  tekintetben,  az  igaz,  de  kérdés^  hogy 
szelíd,  nyugodt,  higgadt  modorban  bírt  volna-e  hatni; 
azt  akarta,  hogy  hallgassák  meg,  s  azért  sokszor  igen 
durva  és  nyers  hangon  kiáltott ;  ám  intencziói  jók  vol- 
tak és  fellépése  nagy  hasznára  vált  nemzete  irodal- 
mának. 


2.  §.  Porteguerri  és  Casti. 

Itt,  a  szatirikusok  sorában  adunk  helyet  Niccolö  For- 
teguerri  „Kicciardetto"-jának  is,  a  melyben  a  szerző  a 
lovag-époszok  kifigurázása  mellett  főként  a  papi  rom- 
lottság és  a  szerzetesrendek  henyesége  ellen  harczol. 
Pedig  Forteguerri  —  irodalmi  nevén  Carteromaco  — 
maga  is  pap  volt,  sőt  pályáján  meglehetős  magasra  is 
emelkedett.  1674-ben  született  előkelő  pistojai  családból 
s  1695-ben  Kómába  ment,  a  hol  egy  bibornok  nagy- 
bátyja pártfogása  mellett  gyorsan  jutott  előre.  Mint  kano- 
nok és  a  Propaganda  titkára  halt  meg  1735-ben.  Számos 
„capitolo"-ján  kívül,   melyben   keserű    humorral    fakadt 

ki  a  társadalmi  korrupczió  elleii;  Terentius  vígjátékai- 
Dak  lefordításával  is  ismertté  tette  nevét;  de  főmunkája 
az  a  komikus  eposz,  melyet  fentebb  említettünk.  1700-ban 
kezdte  írni,  miként  maga  mondja,  fogadásból,  meg  akarva 
mutatni;  hogy  Pulei,  Bojardo  és  Ariosto  korántsem  írták 
verseiket  olyan  roppant  fáradsággal  és  gonddal,  mint 
általában  hiszik.  Hogy  ezt  bebizonyítsa;  egy  nap  alatt 
megírta  hőskölteménye  első  énekét,  mely  aztán  annyira 
tetszett  barátainak,  hogy  a  megkezdeti  munkát  tovább 
is  folytatta.  Kégebben  azt  írták  róla,  hogy  a  30  ének 
mindegyikét  ugyancsak  egy-egy  nap  alatt  fejezte  be  ; 
pedig  legalább  is  kilencz  évig  dolgozott  a  munkán,  mely 
aztán  csak  halála  után  három  esztendővel  látott  nap- 
világot. A  „Kicciardetto"  3000  stanzája  egész  halmazát 
mondja  el  a  lovag-époszokban  szokásos  kalandoknak. 
A  kiinduló  pont  itt  is  Nagy  Károly  harcza  a 'hitetlenek 
ellen,  a  hősök  pedig  ugyanazok,  kiket  már  a  „Mor- 
gante"-ból  és  „Lóránt"-ból  ismerünk.  Forteguerri  jól 
kiaknázta  előzői  munkáit,  de  saját  fantáziájából  is  meg- 
toldotta számos  mulatságos  történettel,  melyeket  jóízűen, 
könnyen  folyó  versekben  tud  elregélni.  Igaz,  hogy  sok- 
szor nem  riad  vissza  a  vaskosnál  vaskosabb  frivolitá- 
soktól,  a  miért  aztán  némely  olasz  irodalomtörténész 
nagyon  kurtán  végez  vele,  de  hát  tudjuk,  hogy  az  eflféle 
borsos  lelemények  szinte  hozzátartoztak  a  lovag-époszok 
jellemvonásaihoz.  Tömérdek  jó  ötlete  van  és  annyi  benne 
a  szeretetreméltó  jókedv,  hogy  eposzát,  daczára  hosszú 
voltának,  az  ember  szívesen  olvassa  végig.  Úgy  hisz- 
szük,  Byron  is  sokat  forgatta,  sőt  egyet-mást  kölcsön- 
zött is  tőle,  pl.  Don  Jüan  kalandját  a  háremben,  mely 
nyilván  a  „Kicciardetto''  második  énekének  43.  és  kö- 
vetkező stanzái  hatása  alatt  keletkezett. 

Egészen  sajátságos  köntöst  választott  szatírája  szá- 
mára Gian  Carlo  Passeroni  (1713 — 1803),  a  ki  szintén 
pap  volt  és  élete  legnagyobb  részét  szegényen,  nélkü- 
lözések közt  töltötte  Milanóban.  „Cicerone"  czímmel  meg- 
énekelte a  nagy  római  szónok  életét,  szeszélyes,  tréfás 
hangon,  minduntalan  félbeszakítva  elbeszélései  fonalát; 
hogy  a  saját  kora  erkölcseit  illető  reflexiókat  ffizzön 
hozzá.  A  munka  különben  terjedelmére  nézve  valóságos 
monstrum  :  101  énekből  és  11,000  stanzából  áll,  és  így 
nem  csoda,  hogy  vajmi  kevesen  mertek  nekigyürkőzni 
elolvasásának.  Pedig  Passeroni,  ha  egy  kicsit  szaporítja 
is  a  szót,  mindig  kellemes  formában  leczkézteti  kortár- 
sait, és  akárhol  üssük  fel  könyvét,  okos  és  elmés  észre- 
vételeket találunk  benne.  Szelíd,  csendes  a  gúnyja,  de 
mindig  találó,  akár  Árkádia  pásztorait  neveti,  akár  a 
nemesek  gőgjét,  akár  a  divat  ostobaságait.  Talán,  ha 
a  helyett,  hogy  egy  rengeteg  eposzban  mondja  el  mind- 
ezeket, egyes  kisebb  szatírákban  férkőzik  az  olvasókhoz, 
sokkal  inkább  megmaradt  volna  neve. 

Szerencsésebben  választotta  meg  a  formát  Giambat- 
tista  Gasti,  a  ki  az  állat>éposznak  köntösében  rajzolja 
az  udvari  élet  hiábavalóságait.  Pap  volt  ő  is,  mint  a 
két  előbbi,  noha  erkölcsei  homlokegyenest  ellenkeztek 
hivatásával.  1721-ben  született  Montefiascone-ben,  a  hol 
egj'  ideig  szemináriumi  tanár  is  volt,  majd  elment  Kó- 
mába, a  hol  tréfás  szonettjeivel  nagy  sikert  aratott.  Itt 
támadt  az  az  ötlete,  hogy  a  Boccaccio-féle  novellák  min- 
tájára ledér  tartalmú  verses  elbeszéléseket  írjon.  Csak- 
hogy ®  „Novelle  galanti"-k  nem  ledérek  voltak,  hanem 
pornografikusak,  úgy  hogy  alig  jelent  meg  belőlük  va- 
lami, rögtön  az  indexre  kerültek.  De  az  egyházi  tilalom 
csak  annál  nagyobb  hírét  keltette  e  históriáknak,  melye- 

ket  a  miilt  században  egész  Európában  olrastak.  s 
melyek  sok  heljmt  még  ma  is  nHit)ák  az  erkőlesöket. 
CastL  attól  való  féltében,  hogr  a  kúria  még  egjrébként 
is  meg  fogja  büntetni  Toszkánába  ment.  a  bol  Lipót 
loherczeg  udvaránál  sziresen  fogadták  és  a  hol  meg- 
nyerte a  bécsi  fiosenberg  berezeg  kegyét  is.  Ez  azntán 
elritte  magárai  az  osztrák  székrárosba.  a  bol  bematatta 
IL  Józsefnek,  a  ki  szintén  szerette  Casti  tréfáit  Kannitz 
miniszter  is  kitüntette  jóakaratáraL  és  ez.  mikor  na£T 
tannlmányntra  küldte  fiát.  ot  adta  melléje  ntitársuL  így 
jatott  el  Casti  a  pétenrári  ndraiiioz.  melyről  aztán  egy 
csűfolódó  költeményt  is  irt.  .Poéma  Tartaro*^  czimmel, 
a  hol  II.  Katalin  czámőről  a  legszennyesebb  dolgokat 
zengi  el.  IL  József  állítólag  jól  mulatott  a  Tersen,  de 
mikor  aztán  barátságosabb  riszony  keletkezett  a  bécsi 
és  péterrári  udvarok  közt,  útnak  eresztette  a  költőt. 
Egy  konstantinápolyi  utazása  után  Casti  ismét  vissza- 
tért Bécsbe,  a  hol  a  Metastasio  halálával  megüresedett 
udvari  poétái  tisztségre  aspirált.  Fel  is  használták  opera- 
librettók írására  és  udvari  ünnepségek  rendezésére,  de 
a  -poeta  cesareo*^  czímet  csak  hosszú  várakozás  után 
sikerült  megkapnia.  179S-ban  elment  Parisba,  a  hol 
szintén  a  legjobb  társaságban  forgolódott  s  egyebek 
közt  a  Bonaparte  családdal  is  sokat  érintkezett  Itt  is 
halt  meg  1804rben,  egy  évvel  azután,  mintán  megjelent 
eposza. 

.Gli  animali  parianti "  (A  beszélő  állatok),  ez  a  ezime 
a  26  énekre  terjedő  költeménynek,  melyben  Casti.  nyil- 
ván a  .Csalavér  róká'^^ól  szóló  régi  állat-éposz  mintája 
után  indulva,  az  állatok  képében  az  emberek  hibáit 
ostorozta.  Az  állatország  egy  szigeten  van.  a  hol  az 
oroszlánt   választják   meg  királyul ;  ez  aztán  miniszter- 

elnökévé  a  kutyát  teszi  meg ;  persze,  nagy  irigykedés 
támad  a  többi  állatok  között,  noha  másfelől  nem  hiá- 
nyoznak olyanok  sem,  a  kik  farkcsóválva  hódolnak  a 
hatalmas  államférfinak  és  ódákat  költenek  tiszteletére. 
A  többi  udvari  méltóságokat  így  osztja  ki  az  új  ural- 
kodó: az  agár  lesz  könyvtárnok,  a  bika  a  királyné 
főudvarmestere,  az  orrszarvú  testőrkapitány,  a  majom 
szertartásmester.  Mikor  az  agg  oroszlán  itt  hagyja  az 
árnyékvilágot,  a  trón  legidősebb  kölykére  száll,  melynek 
nevelője  a  szamár  lesz,  s  mely  mellé  az  özvegy  nőstény- 
oroszlánt adják  regensnőül.  Hanem  a  gyenge  női  uralom 
alatt  csakhamar  összeesküvések  keletkeznek ;  az  egész 
ország  pártokra  bomlik,  melyek  egymást  tűzzel-vassal 
irtják.  Óriási  lesz  a  zűrzavar,  melynek  az  a  vége,  hogy 
az  egész  sziget,  egyetemben  az  állatországgal,  a  tenger 
fenekére  sülyed.  E  mese  keretében  Casti  kitűnően  tudta 
parodizálni  a  múlt  század  végének  politikai  életét,  diplo- 
mata-czivódásait,  az  udvari  klikkek  örökös  ármányait, 
8  ha  nem  szenvedne  a  bőbeszédűség  hibájában  s  ezt  a 
művet  is  nem  piszkolta  volna  be  mindenféle  trágár 
részletekkel,  az  olasz  irodalom  egyik  legértékesebb  al- 
kotását nyújtotta  volna  benne.  így  is  nagyon  sokan 
olvasták,  még  pedig  nemcsak  Olaszországban,  hanme  a 
külföldön  is,  a  hol  számos  fordításban  terjedt  el.  Ma  az 
olaszok  általában  kevésbbé  kedvezően  ítélnek  róla ;  a 
„gáláns  elbeszélések"  és  a  költőnek  ismert  alacsony 
lelkülete  elfogulttá  teszik  őket  e  munka  iránt,  feledtetve 
velük,  hogy  a  kiváló  írói  tehetség  fájdalom  nem  mindig 
párosul  nagy  jellemmel. 

Az  állatmesének  különben  nagy  divatja  volt  a  XVIII. 
században.  Egyrészt  a  franczia  irodalom  példája,  a  hol 
Lafontaine  remekelt  e  formában,  másrészt  a  kornak  az 

oktató  költészet  felé  bajló  jelleme  hozta  magával,  hogy 
Olaszországban  ez  időtájt  tömérdek  mesegyűjtemény 
jelent  meg.  Gasparo  Gozzi  is  szerette  e  műfajt,  az  imént 
tárgyalt  Passeroni  pedig  pár  kötetre  való  mesét  hagyott 
hátra,  részint  átdolgozva  a  mások  meséit,  részint  ere- 
detieket költve.  Kívülök  egész  sereg  meseköltőt  említ- 
hetnénk, de  igazán  kiválót  egyet  sem.  Tommaso  Grudeli 
(1703-1745),  Lorenzo  Pignotti  (1739—1812),  Luigi 
Fiaechi  (1754 — 1825)  s  még  sokan  mások  is  a  nagy 
franczia  meseköltő  nyomdokain  haladtak,  szélesre  kiszőve 
és  kellemes  versekbe  szedve  tárgyaikat,  de  többnyire 
banális,  közkeletű  „igazságokat"  tanítva.  íme,  pl.  a  leg- 
utóbb megnevezettnek  egy  meséje,  melyet,  mint  a  job- 
bak közül  valót,  az  antológiák  is  szoktak  közölni : 
Egy  kis  fiű  játszik  a  macskával,  tréfából  verekedve 
vele;  de  a  macska  egyszer  csak  igazán  megharapja. 
A  tanulság  az,  hogy  a  ki  tréfából  harap,  az  komolyan 
is  szokott  harapni !  Az  ilyesmi,  akármilyen  csengő  ver- 
sekben és  jó  olaszsággal  van  is  elbeszélve,  mégis  bíyo- 
san  tekinthető  költői  terméknek. 

A  szoros  értelemben  vett  tanítóköltészet  is  vajmi 
kevés  jót  alkotott  e  században.  Bartolommeo  Lorenzi 
(1732—1822)  a  hegyek  megmíveléséről  írt  négy  hosz- 
szü  éneket  („La  coltivazione  de'  monti"),  Giambattista 
Spolverini  (1695—1762)  ugyanennyi  énekben  dalolt 
a  rizstermelésről  (Della  coltivazione  del  riso),  mások 
a  dohánytermelésről,  a  selyemhernyó-tenyésztésről,  a 
csillagokról,  az  aranyról  írták  unalmasságáikat.  Még 
legkevésbbé  száraz  Lorenzo  Mascheroni  (1750—1800) 
levélformában  és  rím  nélküli  versekben  írt  „Invito  a 
Lesbia  Cidonia"-ja.  A  czímbeli  hölgy  ugyanis  megígérte 
a   költőnek,   hogy  ellátogat  majd  hozzá  Páviába,  a  hol 

6  egyetemi  professzor  volt.  Most  emlékezteti  őt  ez  Ígé- 
retre s  leírja  neki  azt  a  sokféle  érdekes  dolgot,  melyet 
majd  a  páviai  egyetem  gyűjteményes  tárában  el  fog 
neki  mutogatni.  A  költemény  elég  rövid,  alig  pár  száz 
sor,  s  ez  erényén  kívül  még  szépen  esengő  versekkel 
is  dicsekedhetik. 

Vn.  FEJEZET. 
A     TUDÓSOK. 


1.  §.  A  történetírás. 

Könyvünk  harmadik  fejezetének  elején,  a  hol  néhány 
általános  vonásban  iparkodtunk  jellemezni  a  XVIII.  szá- 
zad olasz  életét,  már  említettük,  hogy  a  kor  nagy  reform- 
eszméi alighogy  megfogantak  Francziaország  talajában, 
már  Olaszországban  is  tenyészni  kezdettek.  A  tudomá- 
nyos munkálkodás  ezentúl  Olaszországban  sem  elégedett 
meg  az  elvont  spekuláczióval,  hanem  a  szabad  gondol- 
kozás eszközeivel  vizsgálva  az  állam  és  a  társadalom 
minden  intézményét,  a  közjónak  állott  szolgálatába.  Miként 
a  XVII.  században  Galilei  a  természet  törvényeit,  úgy 
búvárolják  most  a  tudósok  a  társadalom  haladását,  ke- 
resve ama  feltételeket,  melyektől  a  nemzetek  polgáro- 
sodása függ.  Hogy  tanulságot  meríthessenek  a  jelenre 
nézve;  mind  alaposabban  fürkészik  a  multat,  nem  elé- 
gesznek meg  a  háborúk  és  békekötések  elmondásával, 
hanem  figyelembe  kezdik  venni  az  állami  élet  minden 
nyilvánulását :  a  törvényeket,  intézményeket,  a  vallási 
életet,  az  oktatásügyet,  a  kereskedelmet,  a  fóldmívelést. 
A  történettudósok,  a  nemzetgazdák,  a  jogtudósok   egész 

phalanxa  áll  elő,  a  kik  a  polgárok  egyenlőségét  han- 
goztatva, minden  téren  reformokat  követelnek  s  így 
készítik  elő  Olaszország  harmadik  újjászületését,  a  tár- 
sadalmi és  politikai  renaissance-ot,  mely  legalább  is  oly 
fontos  volt,  mint  a  második,  a  mely  vallásos  és  ethikai 
okokból  keletkezett.  Ám,  ha  a  tudósok  munkája  nagy 
horderejű  volt  is  Olaszország  politikai  története  szem- 
pontjából, ha  műveik  a  tudományok  fejlődése  szempont- 
jából is  nagyértékűek :  mint  irodalmi  művek  nem  állar 
nak  azon  a  fokon,  melyen  az  előző  század  tudományos 
munkái.  Az  új  eszmék  e  forrongása  közben  a  tudósok 
nem  sokat  gondoltak  azzal  a  műformával;  melyben  ez 
eszméiket  ki  kellett  fejteniök  ;  többnyire  pongyola,  fésü- 
letlen nyelven  írtak,  a  mihez  hozzájárult  még  az  is, 
hogy  a  franczia  könyvek  tanulmányozása  révén  temér- 
dek gallicismus  is  csúszott  be  irataikba.  Láttuk  már, 
hogy  egy  kiváló  műfordító,  Cesarotti,  rendszeres  elmé- 
letbe is  foglalta  a  „nyelvgazdagitás''  e  szabadságait, 
melyekkel  azonban  ő  maga  csak  nagyon  csínján  élt ;  a 
tudósok  annál  merészebben  ültették  át  a  franczia  nyelv 
szavait  és  szólásait,  annyira  megrontva  a  nyelvtisztasá- 
got, hogy  a  XÍX.  század  elqjén  a  puristák  egész  tábo- 
rának kellett  munkába  állania,  hogy  az  olasz  nyelvet 
megszabadítsák  e  tömérdek  fattyúhajtástól. 

Kevés  írója  van  az  olasz  nemzetnek;  a  kinél  a  tar- 
talom és  forma  közötti  disszonanczia  olyan  nagy  volna, 
mint  Giambattista  Vico-nál.  E  nagy  tudós  és  rossz  sti- 
liszta 1670-ben  született  Nápolyban.  Szegény  könyvárus 
volt  az  atyja,  a  kinek  bódéjában  elolvasott  mindent, 
a  mi  csak  keze  ügyébe  akadt.  18  esztendős,  gyenge, 
tüdővészre  hajló  ifjú  volt;  a  mikor  egy  Kocca  nevű  pap 
elvitte  falura,  unokaöcscse  nevelőjének.  Kilencz    észten- 

deig  élt  itt  csendes  magányban,  könyvek  közé  temet^ 
kezve  és  elmélkedve.  Mikor  aztán  visszatért  Nápolyba, 
önérzettel  pályázhatott  az  ottani  egyetem  rethorikai  tan- 
székére, melyet  el  is  nyert  és  melyen  majdnem  halá- 
láig működött.  Csekély  fizetése  volt  és  öt  gyermekével 
csak  nagy  ügygyel-bajjal  tudott  eltengődni ;  munkái 
nyomtatása  diját  mindig  csak  a  legnagyobb  nélkülözé- 
sek árán  kuporgathatta  össze,  és  mikor  korszakos  alko- 
tását, „Scienza  Nuova^-ját  adta  ki,  egyetlen  családi 
ereklyéjétől,  egy  gyémánt  gyűrűtől  kellett  megválnia* 
Midőn  a  hatvanas  évek  felé  közeledett,  a  túlfeszített 
szellemi  munkától  és  az  Ínségtől  már  teljesen  meg  volt 
törve  ;  emlékező  ereje  fogyton-fogyott,  nem  ismert  rá 
senkire  és  mint  elhűlyésedett  nyomorék  végezte  életét 
1744  januárjában. 

Vico  munkáit  legnagyobbrészt  latin  nyelven  írta  és 
csak  említett  főmfivében  tért  át  anyanyelvére.  E  könyv- 
ben, a  melynek  szeszélyes  rendetlenségében  csak  a  kép- 
zett szaktudós  bír  eligazodni,  Vico  az  emberiség  fejlő- 
désének törvényeit  kereste.  Ő  volt  az  első,  a  ki  fel- 
fedezte, hogy  az  emberi  szellemet  és  a  társadalmak 
haladását  egyetemes  és  állandó  szabályok  kormányoz- 
zák, melyek  más-más  helyen  különböző  alakban  jelent- 
keznek ugyan,  de  lényegükben  mégis  mindenütt  azonosak. 
A  „Scienza  Nuova"  öt  könyvből  áll.  Az  elsőben  kifejti 
elmélete  alapelveit :  hogy  van  egy  láthatatlan  gondvi- 
selés, a  mit  a  vallásnak  mindenütt  elterjedt  intézményei 
bizonyítanak ;  hogy  ,az  emberek  szükségét  érzik  a  szen- 
vedélyek megfékezésének  és  társadalmi  erényekké  való 
átváltoztatásának,  a  mit  a  házasság  és  a  család  intéz- 
ménye mutat,  hogy  az  emberekben  megvan  a  lélek  hal- 
hatatlanságában való  hit,  a  mit  a  temetkezések  szokása 


▲  TÖRTÉNETÍRÁS.  247 

igazol  és  hogy  végre  érezték  a  társas  együttlét  szüksé- 
gét. Áttérve  már  most  a  társas  együttlét  törvéDyeinek 
kutatására,  Vico  ennél  három  korszakot  vél  megkülön- 
böztethetni: az  isteni  vagy  theokratikus  kort,  a  hősi  vagy 
mesés  kort,  az  emberi  vagy  történeti  kort.  A  könyv 
második  részében  a  hősi  kort  veszi  közelebbi  vizsgáló- 
dás alá,  kifejtve  egyebek  között,  hogy  e  kornak  egyes 
nagy  alakjait,  Herculest^  Homerost,  Hermest  nem  egyé- 
neknek, hanem  symbolumoknak,  gyűjtő  fogalmaknak 
kell  tekinteni.  A  harmadik  könyv  mintegy  kitérés,  mely 
az  előbbi  könyvben  Hómért  illetőleg  kifejtett  elméletet 
magyarázza  bővebben.  A  negyedik  könyvben  Vico  a 
nemzetek  történetének  rendes  és  mindenütt  jelentkező 
folyamatát  vázolja,  végre  az  utolsóban  azt  fejtegeti, 
hogy  e  folyamat  akkor,  a  mikor  a  nemzetek  megújhod- 
nak, megint  elölről  kezdődik,  ismétlődik.  Egyrészt  az 
elrendezés  kusza  volta,  másrészt  a  stílus  már  említett 
fogyatékossága  okozták,  hogy  Vico  e  műve,  mely  egy 
új  tudománynak,  a  történet  bölcseletének  vetette  meg 
alapját,  kortársaira  alig  hatott ;  de  annál  nagyobb  volt 
hatása  később  és  Condorcet,  Herder,  Hegel  az  ő  tanai- 
ból indultak  ki.  Az  „Új  Tudomány",  melynek  harczosa 
v^olt,  nem  elégedett  meg  az  elmélet  proklamálásával ; 
példákon  is  akarta  bebizonyítani  igazságát.  S  a  hogy 
Vico  a  római  nép  történetéről  szólott,  a  hogy  össze- 
szedett mindent,  a  mi  e  nép  fejlődésére  egy-egy  sugarat 
vethet,  valóban  „új  tudományokat"  is  alkotott,  egyebek 
között  a  modern  filológiát  is,  ő  lévén  az  első,  a  ki  a 
népek  történetének  nyilvánulásait  a  nyelvben,  a  köl- 
tői formákban  is  nyomozta. 

Ugyancsak  Nápoly  adta  Olaszországnak  Pietro   Gian- 
none-t,  az  első  olasz  történetírót,  a  ki  Vico  szellemében 

fogva  fel  a  történetírást,  nemcsak  a  külső  eseménye- 
ket iparkodott  elmondani,  hanem  figyelembe  vett  min- 
dent, a  mi  az  állam  belső  életéhez  tartozik.  Az  ő 
biográfiája  is  szomorú.  1676-ban  született  s  ügyvéd- 
kedésen  kezdte  nyilvános  pályáját ;  de  e  foglalkozá- 
sát korán  abbanhagyva,  a  nápolyi  királyság  történeté- 
nek bnvárlására  adta  magát,  főképpen  azt  a  szerepet 
akarva  kimatatni,  melyet  abban  az  egyház  játszott. 
Négykötetes  munkája,  a  „Storia  civile  del  Begno  di 
Napoli",  1723-ban  látott  napvilágot,  nagy  megbotrán- 
kozást keltve  a  római  knria  köreiben,  melynek  világi 
hatalomra  való  törekvése  ellen  Giannone  a  legélesebb 
fegyverekkel  küzdött.  Nápoly  városa  azzal  jutalmazta, 
hogy  kinevezte  városi  ügyésznek  és  135  aranyat  sza- 
vazott meg  egy  értékes  ajándékra,  „hála  fejében  e 
könyvért,  melyből  oly  nagy  haszon  háramolhatik  a  köz- 
ügyre". Annál  nagyobb  üldöztetés  jutott  neki  az  egy- 
ház részéről  ;  az  érsek  exkommunikálta  még  könyve 
nyomdászát  is,  az  alsóbb  klérus  pedig  a  tömeget  izgatta 
fel  ellene.  Egyebek  között  azzal  vádolták,  hogy  két- 
ségbe vonja  Nápoly  szentjének,  szent  Januariusnak  cso- 
dáját, hogy  t.  i.  ennek  egy  kis  üvegcsében  őrzött  vére 
minden  évben  egyszer  forrni  kezd.  Giannone  Bécsbe 
menekült  az  üldöztetések  elől,  a  hol  Nápoly  akkori  ura, 
VI.  Károly  osztrák  császár  az  államhatalom  érdekében 
megirt  könyveért  egy  kis  évdíjjal  jutalmazta.  Mikor 
Ausztria  1734-ben  elvesztette  Nápolyt,  Giannone  Velen- 
czébe  ment ;  ám  a  köztársaságnak  nem  volt  bátorsága 
védelmébe  fogadni  a  pápai  hatalom  ellenségét  s  ez 
Genfben  volt  kénytelen  menedéket  keresni.  Itt  egy  ideig 
biztonságban  is  volt,  de  1736-ban  a  szentszék  egy  ügy- 
nöke átcsalta  piemonti  területre,  a  hol  szívességet  akar- 

yán  tenni  Rómának,  rögtön  foglyul  ejtették.  Tizenkét 
évig  senyvedt  Giannone  a  börtönben,  melytől  1748-ban 
csak  a  halál  váltotta  meg. 

Könyvét,  a  ;,Storia  Civile"-t,  nem  szabad  mint  tisztán 
történeti  munkát  felfognunk  ;  polemikus  mű  az,  melyben 
a  történeti  elbeszélés  csak  keretfii  szolgál  a  vitázó  rész- 
nek. A  Storía40  szakaszának  mindegyike  a  politikai  esemé- 
nyek vázlatával  kezdődik,  s  aztán  ehhez  fűzi  a  szerző 
az  eseményeknek  az  ő  külön  szempontjából  való  meg- 
világítását. Ezért  méltatlanul  járnak  el  azok,  a  kik  nem 
véve  figyelembe  Giannone  intenczióit,  tisztán  mint  tör- 
ténészről szólnak  róla,  és  fennakadnak  azon,  hogy  műve 
elbeszélő  részében  kevés  az  eredetiség,  sőt  hogy  gyak- 
ran egyenesen  másolja  a  régibb  térténetirókat.  Giannone 
ezt  maga  sem  titkolta,  sőt  —  igaz,  hogy  más  munkái- 
ban —  meg  is  nevezte  a  források  egy  részét,  melyekből 
merített.  Benne  mintegy  folytatóját  láthatjuk  Machiavel- 
linek és  Paolo  Sarpinak,  a  kik  a  történetírást  legelőször 
hajtották  a  politika  égető  napi  kérdéseinek  szolgálatába, 
bár  az  a  forma,  melyben  ezt  tette,  tetemesen  különbözik 
elődeiétől.  A  történetírás  és  polémia  olynemű  egyesíté- 
sével, a  minő  nála  van,  előtte  nem  találkozunk.  Gian- 
none nemcsak  a  „Storia  Civile  "-ben  tárgyalta  rendkí- 
vüli tudással  és  éleselméjűséggel  az  egyház  és  az  állam 
egymáshoz  való  viszonyának  ma  is  aktuális  kérdését ; 
ugyancsak  ily  szellem  nyilvánul  egy  másik,  kiadatlan 
munkájában,  a  „Triregno"-ban,  a  hol  a  katholikus 
vallás  dogmáinak  keletkezéséről  értekezett.  Irt  egy 
tanulmányt  „Az  egyházról  XVL  Gergely  pápa  alatt", 
„Az  egyházatyák  erkölcsi,  theologikus  és  társadalmi 
tanairól'',  történeti  és  politikai  fejtegetéseket  Livius 
„Annales"-eiről  stb.  Egy  önéletrajzát,  melyet  a  börtön- 

ben    szerzett,    csak   nemrég   fedezték  fel  és  bocsátották 
közzé. 

E  két  nagy  szellem  mellett  egész  seregével  találko- 
zunk a  történettudomány  művelőinek,  a  kik  legnagyobb- 
részt az  anyaggyűjtés  fontos  munkáját  végezték  páratlan 
szorgalommal  és  ritka  odaadással.  Élükön  Lodovico 
Antonio  Muratori  áll  (1672 — 1760),  egy  Modena  vidé- 
kére való  pap,  a  ki  23  éves  korában  a  milanói  Ambro- 
siana-könyvtárban  kapott  alkalmazást,  1716-ban  pedig" 
modenai  prépost  lett.  Szinte  hihetetlen  az  a  munkásság, 
melyet  kifejtett ;  legalább  is  száz  kötetre  rúg  könyvei- 
nek száma,  melyekben  majd  gondos  kritikával  össze- 
gyűjtötte mindazt,  a  mi  a  középkori  Olaszország  intéz- 
ményeire vonatkozik,  majd  mint  hű  krónikás  elbeszélte 
Olaszország  letűnt  századainak  történetét.  Főmunkája  a 
„Rerum  Italicorum  Scriptores"  czímfi  hatalmas  gyűjte- 
mény, melynek  28  kötetében  rengeteg  halmaza  foglal- 
tatik a  régi  okmányoknak,  kéziratoknak,  krónikáknak 
s  mely  nemcsak  Olaszország,  hanem  egész  Európa  kö- 
zépkori történetére  nézve  ma  is  elsőrangú  forrásmunkául 
szolgál.  E  források  alapján  iparkodott  vázolni  a  közép- 
kori Olaszország  állapotát  „Antiquitates  italicae  Medii 
Aevi"  czimű  munkájában,  melyet  aztán  „Annali  d'Italia" 
czímfi  könyve  követett.  Egész  oldalakat  kellene  meg- 
töltenünk, ha  fel  akarnók  sorolni  többi  könyvei  czímeit ; 
mindenben,  a  mit  írt  vagy  szerkesztett,  lelkiismeretes 
és  pontos  volt,  és  honfitársai  ma  is  őt  nevezik  az  olasz 
történetírás  atyjának. 

Muratori  nemcsak  a  történettudomány  terén  mozgott^ 
hanem  mint  irodalomtörténész  is  becses  munkákat  tett 
közzé :  újra  kiadta  és  jó  életrajzzal  ellátta  Petrarca 
rímeit,   írt    egy    tanulmányt    Tassoniról,    Maggiról    stb. 

Ám  az  irodalomtörténetnek  a  legnagyobb  szolgálatokat 
nem  ő  tette,  hanem  Girolamo  Tiraboschi  (1731—1794), 
egy  derék  jezsuita,  a  ki  1772-ben  kezdte  kinyomatni 
„Storia  della  letteratnra  italiana^-ját;  melynek  kilencz 
kötete  még  ma  is  nélkülözhetetlen  mindenkire  nézve, 
a  ki  e  tudománynyal  foglalkozik.  Ha  Ízlése  nem  is  meg- 
bízható, de  adataiban  ő  is  lelkiismeretesen  járt  el ; 
munkája  nemcsak  terjedelmét  illetőleg  volt  sokáig  a 
legelső  olasz  irodalomtörténet,  hanem  amaz  erényénél 
fogva  is,  hogy  az  irodalommal  kapcsolatban  az  egész 
olasz  kulturális  élet  legkiválóbb  jelenségeit  is  bevonja 
tárgyalása  körébe. 

A  felsoroltakon  kívül  Olaszországnak  majdnem  min- 
den tartományában  akadtak  a  történeti  tudományoknak 
művelő.  MaflFeiről,  Verona  monografusáról  már  volt  al- 
kalmunk szólani,  midőn  híres  tragédiáját  ismertettük ; 
Apostolo  ^enót.  Muratori  kortársát  is  említettük,  mint 
Metastasio  előzőjét  az  opera  terén.  Hadd  állon  még  itt 
Carlo  Denina  (1731 — 1813),  a  kinek  „Le  rivoluzioni 
dltalia^  czímfi  nagy  munkája  Itália  egész  történetét  fel- 
öleli, kezdve  az  etruszk  kortól  a  XVIH.  század  végéig, 
Giovanni  Maria  Mazzuchelli  (1707  —  1765),  a  kinek  az 
olasz  írókról  szóló  csonka  életrajzi  lexikonja  szintén 
elsőrangú  forrásmű;  ugyancsak  mint  irodalomtörténet- 
írók érdemelnek  említést,  Giacinto  Gimma  (1668 — 1735), 
Francesco  Saverio  Quadrio  (1695— 1756),  Giovanni  Andres 
(1740—1817)  stb.  stb. 

2.  §.  Nemzetgazdaságban  éa  jogtudomány. 

Nápoly  nemcsak  az  újkori  olasz  történetíróknak  volt 
bölcsője;  ott  foglalkoztak  legelőször  rendszeresen  azzal 
a  tudománynyal  is,  mely  a  nép  anyagi  javának  elő- 
mozdítását tűzve  ki  czélul;  rendszerbe  foglalta  a  keres- 
kedelem, az  ipar,  a  földművelés,  a  pénzügytan  elemeit. 
A  világ  összes  főiskolái  közül  a  nápolyi  egyetem  volt 
az  első,  a  hol  a  nemzetgazdaság  tudományának  rendes 
tanszéket  állítottak.  Egy  Bartolomeo  Intierí  nevű  jószág- 
igazgató adta  az  ehhez  szükséges  pénzt,  kikötve  egyút- 
tal, hogy  az  előadásokat  nem  latinul,  hanem  olaszul  kell 
tartani,  s  hogy  a  tanszék  első  professzora  Antonio  Geno- 
vesi  legyen  (1712—1769).  Ez  Salerno  mellett  született 
és  engedve  az  apai  kényszernek,  25  éves  korában  pappá 
lett.  Eleinte  a  szemináriumban  ékesszólást  tanított, 
1741-ben  pedig  a  nápolyi  egyetemen  metafisikai  tanfo- 
lyamot nyitott.  írt  nagy  értékű  elmélkedéseket  a  vallás- 
ról és  erkölcsről  (;,Meditazioni  filosofiche"),  az  irodalom 
és  tudomány  valódi  czéljairól,  kézikönyveket  a  tanuló 
iQúság  számára  stb.,  de  noha  e  nemben  való  munkáiban 
is  sok  az  új  és  eredeti,  neve  mégis  csak  akkor  lett 
igazán  híressé,  mikor  1754-ben  megkezdte  nemzetgaz- 
daságtani  előadásait,  melyeknek  óriási  hallgatósága  volt 
a  nápolyi  társadalom  minden  köréből.  Ez  előadásait 
1765-ben  adta  ki  „Lezioni  di  commercio  ossia  d'Eco- 
nomia  civile"  czímmel,  összesítve  bennük  mindazt,  a  mi 
a  nemzetek  gazdasági  életére  vonatkozik.  Megállapítja^ 
hogy  a  nemzetek  vagyona  a  munkából  áll  elő,  első- 
rendű mesterségnek  mondva  a  termelést,  másodrendű- 
nek a  termények  átalakításával  foglalkozó  ipart  s  ki- 
jelölve a  kereskedelem  szerepét,  mely  e  kétféle  munka 

termékeit  közvetíti.  Fejtegeti,  hogy  a  nemzeti  vagyon 
gyarapodása  a  közoktatástól,  a  közbiztonságtól,  az  árú- 
és  pénzforgalomnak  nyújtott  könnyebbségektől  függ  stb. 
G^novesi  tanai  között  sok  van,  melyet  a  tudomány  hala- 
dása és  különösen  Smith  Ádám  lángelméje  ledöntött;  de 
övé  maradt  az  alapvetés  dicsősége. 

Nápolyban  tanult  Ferdinando  Galiani  is  (1728  - 1787), 
a  ki  szintén  pap  volt,  s  már  21  éves  korában  nagy 
feltűnést  keltett  a  pénzről  („Della  moneta")  irott  köny- 
vecskéjével. Fejtegetve  a  pénznek,  mint  értékmérőnek 
természetét  s  hasznosságát,  kimondja,  hogy  az  államok 
valódi  gazdasága  az  ember ;  azután  a  pénzveréshez 
használt  érezek  egymáshoz  való  viszonyáról,  a  pénz  ér- 
tékének változásairól,  a  bankok  természetéről  szól. 
1759-ben  a  párisi  követség  titkárának  nevezték  ki,  a  hol 
a  legszorosabb  érintkezésbe  lépett  az  encyklopedisták 
körével.  Eljárt  a  Holbach-vacsorákra,  a  hol  nagyon  meg- 
kedveltette magát;  maga  is  francziául  kezdett  írni  és 
ezen  a  nyelven  jelent  meg  egy  másik  nagyfontosságú 
munkája,  a  „Dialogue  sur  le  commerce  des  blfes",  mely- 
ben a  gabona-kivitel  korlátozásáról  szólott,  s  melynek 
könnyed,  eleven  stílusát  maga  Voltaire  is  fennen  ma- 
gasztalta. Tíz  évi  tartózkodás  után  megválva  Paristól, 
visszatért  Nápolyba,  a  hol  magas  államhivatalokban 
alkalmazták,  de  időt  talált  arra  is.  hogy  a  tudomány 
mellett  a  szépirodalom  terén  munkálkodjék.  Giambat- 
tista  Lorenzivel,  egy  elmés  librettistával  együtt  írta  meg 
a  „Socrate  immaginario"  czímű  burleszk  operát,  mely 
az  olasz  tájnyelv-irodalom  egyik  legkitűnőbb  alkotása, 
írt  humoros  verseket  és  csevegéseket  is ;  nagyon  becse- 
sek hátrahagyott  levelei  is,  úgy  azok,  a  melyeket 
mint    diplomácziai    ügyvivő   felettes    hatóságaihoz    inté- 


254  ▲  TUDÓSOK. 

zett,   mint  azok,   a  melyeket  franczia  nyelven  irt  bará- 
tainak. 

A  nemzetgazdaság  másik  központja  Milano  volt^  a  hol, 
mint   emli tettük,   Firmiani    kormányzó    is   jó    szemmel 
nézte   a   reformok    művelőit.    Ezek    között   volt  Pietro 
Verri  (1728—1797),  a  ki  rövid  katonáskodás  ntán  egé- 
szen a  közügynek  szentelte  magát.   1769-tol  fogva  szá- 
mos  iratot    tett    közzé    az  államkormányzatról,  a  pénz- 
ügyekről, a  népoktatásról  stb.  Ő  volt  a  lelke  a  ^^Caffé" 
czimfi,  már  fentebb  említett  folyóiratnak;  mely  az  angol 
pSpeetator^  mintájára  szerkesztve,  számos  jeles   czikk- 
ben    foglalkozott    a   közállapotok  minden  ágával.  A  lap 
csak  két  évig  élt  ugyan,  de  ez    idő    alatt   is   rendkívül 
jótékony  hatással  volt  a  lombardiai  közszellemre.  1765-ben 
a  kormány  kinevezte    az   adóreformok   keresztülvitelére 
szervezett  bizottságba,  melynek  1772-től  fogva  alelnöke 
is  volt.  Később  kamarai  tanácselnök,  majd  pedig   való- 
ságos   belső    államtanácsos    lett,  híven  szolgálva  ugyan 
az    osztrák    uralkodó    családot,    de    mindig   szem    előtt 
tartva    az    olasz    nép   javát    is.    58  éves  korában,  nem 
értve  egyet  II.  József  nagyon  is  radikális  reformjaival, 
visszavonult  a  közélettől  s  csak  az  irodalomnak  kezdett 
élni ;    folytatta    emlékiratait    a   milanói    állam    nemzet- 
gazdaságáról, megírta    „Észrevételeit   a   gabonakereske- 
désről", a  torturáról,  a  pápaság  hanyatlásáról,   „Gondo- 
latait a  milanói    politikai    állapotokról";    „Milano   törté- 
neté"-t    stb.    Mikor    1796-ban    a    francziák    bevonultak 
Milanóba,  ismét  tagja  lett  a  városi  tanácsnak,  s  a  város- 
házán,  hivatalos   működése  közben  érte  utói  a  halál  is. 
Verrit   híven    segítette    tanulmányaiban    öcscse    Sándor 
(1741 — 1816),  a  ki  mint  a  milanói  törvényszék   börtön- 
felügyelője,   közvetlen    tapasztalásból    észlelhette    azt   a 


NEMZETGAZDABÁÖTAN  ÉS  JOGTUDOMÁNY.  2ŐŐ 

bánásmódot,  melyben  a  rabokat  részesítették  s  e  benyo- 
másai hatása  alatt  ösztönözte  Beccariát  „A  bűnök  és  bün- 
tetésekről'^ szóló  könyv  megírására.  Bár  a  „CaflFé"  czímu 
lapba  ő  is  sűrűn  dolgozott,  s  Parisban  sokat  érintkez- 
vén az  encyklopedistákkal,  egyik  leglelkesebb  harezosa 
volt  az  újkor  szabadelvű  eszméinek,  neve  mégis  inkább 
„Római  Éjszakák"  („Notti  Romane")  czímű  könyve  ré- 
vén lett  ismertté,  melyben  a  régi  római  életből  vett 
képeket  fest,  többnyire  kissé  dagályos  nyelven,  de  he- 
lyenként mégis  erőteljes  lélektani  festéssel.  E  könyv 
mellett,  melyet  magyarra  is  lefordítottak,  írt  még  két 
hasonló  irányú  munkát:  „Sappho  kalandjait"  („Le  avven- 
ture  di  SaflFo")  és  „Herostratos  életét"  („La  vita  di 
Erostrato"),  mind  a  kettőt  úgy  bocsátva  közzé,  mintha 
régi  görög  írókból  fordította  volna. 

A  két  Verri-testvér  a  legbensőbb  barátságban  élt  a 
„Caffé^-esoport  ama  tagjával,  a  ki  e  korszak  összes 
olasz  írói  közül  a  legnagyobb  dicsőségre  tett  szert : 
Cesare  Beccariával.  1738-ban  született  Milanóban  és 
komoly  tanulmányok  után  1762-ben  lépett  először  a 
nyilvánosság  elé  egy,  a  milanói  pénzforgalomról  szóló 
munkával  („Disordini  delle  monete  nello  Stato  di  Mi- 
lano"). Mint  fentebb  megjegyeztük,  Alessandro  Verritől 
kapta  az  eszmét  ama  másik,  halhatatlan  könyvének  meg- 
írására, mely  1764-ben  jelent  :meg  Milanóban  e  világ- 
hírűvé lett  czímmel :  „Dei  delitti  e  delle  pene".  Beccaria 
e  művében  harczot  üzen  a  büntető  igazságszolgáltatás 
ama  barbár  formáinak,  melyek  a  középkor  legsötétebb 
századaiban  keletkezve,  még  a  XVIII.  század  közepén 
is  gyakorlatban  voltak.  Éppen  a  60-as  évek  elején  óriási 
feltűnést  keltett  néhány  halálos  ítélet,  melyeket  kínzás 
útján    kicsikart    vallomásokra    alapított    a    biróság    s 

a   melyek   áldozatjairól  csak  későn  derült  ki,  hogy  tel- 
jesen ártatlanok  voltak.  Ez  esetek  hatása   alatt   lassan- 
lassan  megmozdult  a  közvélemény,  fellázadva  a  „törve- 
i^y^s    gyilkossága    iszonyai  ellen,    de    nyilt   támadást  a 
büntető  igazságszolgáltatás  akkori  rendszere   ellen   nem 
mert   intézni   senki   sem.   Ekkor  jelent   meg    Beccaria 
könyve,    a    mely   minden   tudományos   czafrang  nélkül, 
nem  hivatkozva  sem  római,  sem  longobard  jogra,  hanem 
csak   az   igarságérzetre    s  józan  észre,  szégyenbélyeget 
sütött   a   középkorból  fenmaradt  büntető  eljárásra.  Bec- 
caria rámutatott  a  törvények  bizonytalanságára,  melyek 
oly   tág    tért    nyitottak   a  birok  önkényének,  a  ráijesz- 
tésre,    a  testi  gyötrelmekre,  melyek  a  vallatás  eszközei 
voltak,    a    vizsgálati   fogság  kegyetlenségeinek  jogtalan 
voltára,  s  végre  felháborodva  utalt  a  halálbüntetés  válo- 
gatott borzalmaira:  a  kerékbetörésre,  az  agyonkorbácso- 
lásra,  a  karóbahuzásra.  A  büntetést,  úgymond,  nem  abból  a 
szempontból  kell  tekinteni,  hogy  mily  mértékben  bosszulja 
meg  a  bűntettet,  hanem  hogy  hatásos-e;  a  társadalomnak 
csak  oly  mértékben  szabad  büntetnie,  a  mily  mértékben 
ezt  a  saját  önvédelme  szükségessé  teszi,  s  ezért  úgy  az 
emberiesség,   mint   a   czélszerüség   és   hatásosság  szem- 
pontjából   a   halálbüntetés    eltörlése    mellett    van.  Ez  a 
veleje  Beccaria  könyvének,  melyet  csakhamar  átültettek 
az  összes  európai  nyelvekre.  A  legelső  fordítás  Franczia- 
országban   készült,   a  hol  Voltaire  és  Diderot  kommen- 
tálták,   az    összes   újságok    és   írói    körök    pedig    égig 
magasztalták    Beccaria   tanait;    midőn    pedig    a   szerző, 
engedve  a  sokfelől  hozzíga  érkező  meghívásnak,  1766-ban 
elment   Parisba,   az  encyklopedisták  valóságos  diadallal 
fogadták.  Ott  is  akarták  marasztalni;  de  ő  visszautasítva 
Katalin  czámő  egy  ajánlatát  is,  hazatért,  a  hol  1769-ben 

a  Brera  nemzetgazdasági  tanszékére  nevezték  ki.  E  mel- 
lett annyi  egyéb  előkelő  tisztséget  is  ruháztak  reá,  hogy 
már  ez  időtől  fogva  alig  fejtett  ki  irodalmi  működést. 
..Csak  a  kinevezése  utáni  évben  tette  közzé  egy  kis  mun^ 
^áját  „A  stílusról",  mely  ha  sok  bölcs  megjegyzést  tar- 
talmaz is,  éppen  stílus  tekintetében  nem  a  legdieséren- 
dőbb.  Beccaría  1794-ben  halt  meg,  miután  megérte  volt, 
hogy  kis  könyvének  hatása  alatt  az  egész  művelt  világ 
szakítani  kezdett  az  igazságszolgáltatás  avult  barbaris- 
musával. 

Az  államélet  összes  ágazataira  kiterjedő  munkát  te^ 
remtett  Gaetano  Fiiangieri  (1752— I7ö8),  egy  nápolyi 
jogtudós,  a  ki  25  éves  korában  udvari  szolgálatba  lépett 
fi  már  három  évvel  utóbb  kiadta  „A  törvényhozás  tudo- 
mányáról" („Seienza  della  legislazione")  szóló  geniális 
könyvének  első  részét.  Az  iQü  szerzőt  egész  Európában 
üdvözölték,  de  sikere  örömét  megzavarta  az  a  körül- 
mény, hogy  családja  útjába  állott  szíve  hajlamainak, 
nem  engedve,  hogy  elvegye  a  királyi  infánsnő  nevelő- 
nőjét, egy  Frendel  Karolina  nevű  magyar  nőt.  Végre 
-1783-ban  győzött  az  eléje  gördített  akadályokon,  s  meg- 
esküdött kedvesével.  De  a  túlfeszített  szellemi  munka 
8  az  udvari  élet  sokféle  gondjai  aláásták  egészségét, 
ügy  hogy  már  36  éves  korában  elhunyt,  befejezetlenül 
hagyva  munkáját.  „A  törvényhozás  tudományának"  hét 
részből  kellett  volna  állania ;  az  elsőben  az  van  fejte- 
getve, hogy  a  törvényhozás  czélja  a  társadalom  fentar- 
tása  és  nyugalma ;  a  második  a  népességről  és  a  va- 
gyonról szól,  a  harmadik  a  büntető  eljárásról  s  a  bün- 
tető törvényekről,  a  negyedik  a  nevelésről,  a  közokta- 
tásról, az  erkölcsről;  az  ötödik,  mely  már  csonka,  a  val- 
lást   illető    törvényekkel   foglalkozik :    a    hatodiknak    a 

talajdonról,  a  hetediknek  a  családról  kellett  volna  érté- 
keznie. Fiiangieri  munkája  Montesquieu  „Esprit  des 
Lois^-jának  hatása  alatt  keletkezett  ugyan,  de  mégis  ere- 
deti ösvényeken  jár  ;  a  franezia  író  ama  törvények  szel- 
lemét keresi,  a  melyek  megvannak,  az  olasz  az  egyete- 
mes morál  amaz  elveit  igyekszik  megállapítani,  a  melyek 
alapján  a  törvényeket  meg  kellene  hozni.  Meleg  szívvel, 
az  emberiség  iránti  lelkesedéssel  van  írva  e  könyv, 
melynek  tanait  ideálul  tűzték  maguk  elé  Washington  és 
Franklin,  midőn  űj  államukat  a  legbölcsebb  törvények- 
kel akarták  ellátni.  —  A  törvény  tudósok  sorából  még 
csak  Francesco  Mario  Pagano-t  kívánjuk  megemlíteni 
(1748 — 1799),  a  ki  aRepubblica  Partenopea  egyik  vezető 
féríia  volt,  s  a  kit  ezért  a  győzelmes  Bourbonok  a  vér- 
padra küldtek.  „A  társadalmak  kezdetéről,  haladásáról 
és  hanyatlásáról^  írt  politikai  tanulmányai  ép  úgy,  mint 
a  büntető  eljárásról  írt  „Elmélkedései"  a  kor  legjobb 
tudományos  munkáihoz  tartoznak.  Bár  vele  korántsem 
merítettük  ki  azok  számát,  kik  a  XYIII.  századnak 
kivált  második  felében  Olaszország  fáklyavivői  voltak  a 
szabadelvű  haladás  útjain,  de  könyvünk  kerete  megál- 
lanunk  kényszerít,  hogy  visszatérjünk  tulajdonképeni 
tárgyunkhoz,  az  olasz  szépirodalom  töriéneiéhez. 


A  XIX.  SZAZAD  ELSŐ  HARMADA. 


Vm.  FEJEZET. 


MONTI. 


1.  §.  A  szabadságharczok  kora. 

Elérkeztünk  az  olasz  irodalom  legújabb  koráig,  a  melyet 
attól  az  esztendőtől  számíthatunk,  a  mikor  Bonaparte 
hívei  legelőször  jöttek  Olaszországba,  1796-tól.  Láttuk, 
hogy  sok  dolog,  a  melyet  már  a  múlt  szakaszokban 
tárgyaltunk,  túlment  ez  időponton,  valamint  az  alább 
következőkben  nem  egyszer  visszafelé  kell  túlmennünk 
e  határjelző  évszámon ;  de  hát  ugyanígy  kellett  eljár- 
nunk az  előbbi  századok  mesgyéi  tekintetében  is,  s 
ugyanígy  kell  eljárnia  mindenkinek,  a  ki  bármely  más 
nemzet  irodalmát  korszakokra  akarja  felosztani.  Már  a 
cinquecento  tárgyalása  alkalmával  hivatkoztunk  arra, 
hogy  az  egyes  korszakok  jellemző  vonásai  nem  szűnnek 
nieg  egyszerre,  valamint  az  új  korszakéi  nem  tűnnek  fel 
minden  előkészület  nélkül;  lassan,  szinte  észrevétlenül 
történik  az  átmenet;  a  fejlődés  fázisai  átnyúlnak  egy- 
másba s  kezdetüket  ép  úgy,  mint  végüket  nem  lehet 
évszámmal  pontosan  megjelölni. 

A  XIX.  századbeli  olasz  irodalomDak  az  a  főjellege, 
hogy  majdnem  egészen  a  politika  szolgálatában  állott. 
Olaszország  azóta,  a  mióta  a  nagy  római  birodalom 
megdőlt,  sohasem  volt  sem  egységes,  sem  szabad.  Mikor 
a  nyugati  birodalom  utolsó  császára,  Romulus,  elvesz- 
tette trónusát,  a  herulok,  gótok;  longobárdok  váltották 
fel  egymást  a  félszigeten,  de  már  ezek  sem  bírták  az 
egész  olasz  területet  kezük  alatt  egyesíteni.  Nagy  Károly 
és  az  ö  családjából  való  frank  meg  olasz  királyok  ide- 
jében is  képtelen  volt  Itália  egységes  nemzetté  tömö- 
rülni, és  az  üj  ezredév  kezdetén  egyrészről  a  municzi- 
pális  szabadságukra  törekvő  városok,  Milano,  Velencze, 
Flórencz,  másrészről  a  pápai  birodalom  és  a  nápoly 
királyság  darabolják  szét  a  félsziget  területét.  Ez  álla- 
mok, melyekhez  aztán  annyi  más  kisebb-nagyobb  her- 
czegség  csatlakozott,  egészen  a  XV.  század  végéig  leg- 
nagyobbrészt megóvták  függetlenségüket,  hanem  1492-ben 
újra  megkezdődött  a  hódító  hadjáratok  szomorú  kor- 
szaka, melyekben  Olaszország  az  európai  nagy  nemzetek 
Eris-almája  volt.  Alig  40  évvel  utóbb,  a  cambray-i  béke 
alkalmával  a  spanyolok  lettek  úrrá  Olaszország  leg- 
nagyobb részén,  s  kétszáz  évvel  azután  a  spanyol  ural- 
kodókat Milanóban  és  Toszkánában  az  osztrákok  vál- 
tották fel.  A  belviszályok  és  az  abból  folyó  szolgaság 
volt  hát  Olaszország  átka,  s  Dantétől  fogva  sohasem 
hiányzottak  költői  és  történetírói,  a  kik  az  egységet,  a 
szabadságot  és  a  függetlenséget  állították  eléje  elérendő 
eszményképül.  A  mit  annyi  századon  át  hiába  vártak, 
azt  a  XIX.  század  végre  meghozta  az  olaszoknak. 
.1796-tól  1870-ig,  mikor  II.  Viktor  Emánuel  bevonult 
Rómába,  az  olasz  nemzet  története  majdnem  szakadat- 
lan lánczolata  volt  a  szabadságért  és  nemzeti  egységért 

vívott  harczoknak  ;  százezrek  hulltak  el  mint  e  nagy 
czélok  yértanúi,  a  zsarD  okság  a  hazafiaknak  egész  heka- 
tombáit  küldte  bitóra  vagy  börtönbe,  de  végre  megvaló- 
sult annyi  nagy  lélek  ábrándja,  s  25  év  óta  Olaszország 
megszűnt  csupán  földrajzi  fogalom  lenni.  Midőn  egy 
nemzet,  történelmének  ilyen  időpontjára  érkezik,  költői- 
nek a  küzdők  első  sorában  *kell  állaniok.  S  az  olasz 
költők  ott  is  állottak,  s  a  mit  ők  tollúkkal  használtak 
a  nagy  ügynek,  felért  azzal,  a  mit  a  fegyverek  víttak 
ki  érte.  Sohasem  volt  az  olasz  költészet  oly  hű  vissz- 
hangja az  olasz  politikai  történetnek,  mint  ekkor,  s 
azért,  mielőtt  amannak  a  rajzába  fognánk,  most  is  emen- 
nél kell  megállapodnunk. 

Az  1797-iki  eampoformiói  béke  négy  nagy  köztársa- 
ságot alkotott  Észak-  és  Közép-Olaszországban ;  Milano 
a  Cisalpinának  lett  fővárosa,  Genua  Liguriáé,  Bologna  a 
Repubblica  Cispadanáé,  Róma  a  Tiberináé.  Velenczét 
Ausztria  kapta  s  a  következő  évben  Nápoly  is  köztár- 
saság fővárosa  lett,  a  partenopeié.  De  ez  új  államok 
nem  voltak  hosszüéletfiek.  Mialatt  a  nagy  hadvezér 
Egyptomban  szedte  a  babért,  Európában  megverték  a 
franczia  sereget  és  Olaszországban  restaurálták  a  régi 
államokat.  De  Napóleon  visszatért  és  Marengo  síkján 
szétverte  az  ellene  szövetkezett  államok  hadait  s  ismét 
ura  lett  Olaszországnak,  megint  kényére-kedvére  alkotva 
köztársaságokat  és  királyságokat.  A  Repubblica  Cisalpina 
1802-ben  átváltozott  „Repubblica  italiana"-vá,  melynek 
képviselői  persze  őt  kiáltották  ki  elnöknek.  Mikor  aztán 
Napóleon  1804-ben  örökös  konzulból  Francziaország  csá- 
szárává lett,  az  olasz  köztársaság  is  koronát  ajánlott  fel 
neki,  melyet  ő  1805.  májusában  fejére  is  illesztett.  Ám 
ez  évben  Francziaország  ellenségei  ismét  szövetkeztek  és 

az  austerlitzi  csata  után  Napóleon  új  békefeltételeket 
diktált  nekik ;  Nápolyban  a  Bourbonok  helyére  akkor 
jutott  Bonaparte  testvére,  József,  s  itt  is,  egyebütt  is  űj 
herczegségek  keletkeztek,  melyek  trónjára  a  császár 
rokonait  és  kegyenczeit  ültette.  A  következő'  év  ismét 
harczban  találta  az  európai  nagyhatalmakat  Franczia- 
országgal,  de  ennek  moslf  is  kedvezett  a  hadi  szerencse 
és  az  1807-iki  tilsiti  béke  újra  felforgatta  az  olasz  álla- 
mokat ;  Nápolyban  Murát  jutott  trónra,  az  etruriai  ki- 
rályság ép  úgy,  mint  Parma  és  Piacenza,  a  franczia 
császársághoz  csatoltattak,  VIL  Pius  pápa  pedig,  mivel 
nem  akart  beleegyezni  az  egyházi  állam  megnyirbálá- 
sába, a  császár  foglyaként  jutott  Fontainebleauba.  Végre 
halványulni  kezdett  Napóleon  csillaga,  az  ellene  szerve- 
zett hatodik  liga  meg  tudta  verni  az  addig  győzhetet- 
lent, s  a  lipcsei  csata  után  ő  maga  lett  rabbá  Elba  szi- 
getén. Hiába  jött  még  egyszer  vissza,  hiába  támasztott 
új  hadsereget  a  semmiből :  Waterloo  megpecsételte  sor- 
sát, és  Szent  Ilona  szigetéről  csak  a  halál  szabadí- 
totta meg. 

Az  1815-iki  bécsi  kongresszussal  kezdődött  Olaszor- 
szág legszomorúbb  időszaka,  a  mely  alatt  a  restauráczió 
zsarnoki  rendszere  a  szabadságnak  még  árnyékától  is 
megfosztotta.  Lombardiában  és  Velenczében  megint  az 
osztrák  kezdett  uralkodni,  Toszkána  nagyherczege  is  az 
osztrák  uralkodó  család  egyik  sarja  lett,  IIL  Ferdinánd, 
Nápoly  és  Sziczilia  Bourbon  Ferdinándra  szállott,  s  a 
félsziget  többi  részeiben  is  osztrák  és  spanyol  hercze- 
gecskék  kezdtek  megint  uralkodni.  De  már  a  napóleoni 
idők  alatt  felszított  szabadságszeretetet  nem  tudta  elal- 
tatni az  abszolutizmus  ;  hiába  lepték  el  Olaszországot 
kémek  légiói,  mindenütt  akadtak  bátor  hazafiak,  kik  tit- 

kos  társulatokká  szervezkedve,  itt  is,  ott  is  előkészítet- 
ték a  forradalmat.  1820-baii  a  nápolyi  királyságban, 
Nolában  tört  ki  a  felkelés,  melynek  nyomása  alatt  Fer- 
dinánd kénytelen  volt  alkotmányt  adni  népének;  de  már 
két  hónap  múlva  osztrák  szuronyok  segítségével  megint 
helyreállította  a  régi  rendszert,  a  legborzalmasabb  mó- 
don büntetve  a  felkelőket.  1825-ben  Piemontban  is  volt 
forradalom,  a  mely  szintén  alkotmányt  követelt  és  kapott 
is ;  de  itt  is  rövid  ideig  tartott  a  dicsőség  és  a  szabad- 
ságharcz  hőseinek  száműzetésbe  kellett  menniök.  A  lom- 
bard-velenczei  tartományokban  is  megalakult  a  „car- 
bonari"-k  titkos  szövetkezete  és  itt  is  készültek  a 
forradalomra,  de  az  osztrák  kormány  elnyomta  a  moz- 
galmat, még  mielőtt  kitörhetett  volna,  és  az  elégedetlenek 
fejei  a  spielbergi  börtön  czelláiban  lakoltak  merészsé- 
gükért. Az  1830-iki  párisi  júliusi  forradalomnak  is  hatal- 
mas visszhangja  volt  Olaszországban;  Romagna,  Modena, 
Palermo,  a  Marche-k,  Umbria  egymás  után  keltek  fel, 
hogy  elűzzék  az  idegent,  de  e  mozgalmakat  is  vérbe 
fojtották  az  elnyomók.  Hiába  ;  Giuseppe  Mazzini  űj  tit- 
kos társulatot  szervezett,  az  „Ifjú  01aszország"-ot,  mely 
1833-ban  Piemontban,  a  következő  évben  Savoyában, 
1841-ben  Aquilában,  1843-ban  Romagnában,  egy  évvel 
utóbb  Calabriában,  két  évvel  utóbb  Riminiben  szervezett 
összeesküvést  a  zsarnokság  ellen.  Am  mind  e  harczok- 
nak  csak  az  az  eredmény  ok  volt,  hogy  megszaporították 
az  olasz  szabadság  vértanúinak  számát,  úgy  hogy  egyes 
írók  ellenesei  lettek  e  folytonos  zavargásoknak,  más 
utakat  keresve  az  egység  kivívására.  1846-ban  jobb  idők 
hajnala  látszott  derengeni ;  a  kegyetlen  XVI.  Gergely 
után  IX.  Pius  pápa  lépett  az  egyház  élére,  azzal  kezdve 
uralmát,    hogy  amnesztiát  adott  országa  összes  politikai 

elítéltjeinek.  Az  olasz  nemzet  rajongással  fogadta  a  dicsS 
példát  és  mind  több  és  több  híve  akadt  Giobertinek, 
a  ki  Olaszország  egységesítését  úgy  képzelte,  hogy  a 
félsziget  összes  uralkodói  a  pápa  védnöksége  alatt  con- 
foederatióba  lépnek.  Mások  a  XVII.  század  egy  tra- 
diczióját  követve,  Carlo  Alberto,  Piemont  ura  felé  for- 
dultak nagyobb  bizalommal,  tőle,  mint  az  egyedüli  olasz 
származású  uralkodótól  várva  az  olasz  királyság  létesí- 
tését. IX.  Pius  kegyelmi  tette  valóban  nem  is  maradt 
hatás  nélkül ;  a  többi  uralkodóknak  is  követniök  kellett 
példáját  és  mikor  nápolyi  Ferdinánd  vonakodott  ezt 
megtenni,  forradalommal  kényszerltették  rá.  Még  tovább 
is  kellett  mennie;  1847-ben  alkotmányt  adott  népeinek, 
s  ugyanezt  tette  II.  Lipót  Carlo  Alberto  s  végre  IX.  Pius 
i«.  Az  1848-iki  év  azután  felgyujtá  a  forradalom  tüzét 
Francziaországban,  Magyarországban,  Ausztriában,  Len- 
gyelországban. A  jó  hírek  hallatára  Velencze  is  fellá- 
zadt az  osztrák  uralom  ellen,  kikiáltva  a  köztársaságot; 
másfelől  Milano  is  szembeszáll  Radetzkyvel  és  menekü- 
lésre kénvszeriti.  Most  Piemont  valóban  élére  áll  az 
olasz  függetlenségi  törekvéseknek ;  hadat  üzen  Ausztriá- 
nak s  zászlai  alá  ezrével  gyűlnek  Itália  minden  vidé- 
kéről. A  háború  dicső  győzelemmel  kezdődött  ép  úgy, 
mint  a  mi  szabadságharczunk,  de  a  vége  éppen  olyan 
gyászos  volt.  Az  olaszoknak  Novara  lett  Világosuk 
(1849.  márczius  23-án)  s  Lombardia  ép  úgy,  mint  Ve- 
lencze, ismét  a  fekete-sárga  zászlókat  látta  lengeni  falai 
között.  Ide  iS;  Nápolyba  is  visszatértek  az  idegen 
hódítók. 

Novara  után  Carlo  Alberto  lemondott  a  piemonti  ko- 
ronáról, átengedve  azt  fiának,  Victor  Emánuelnek,  a  ki 
ez    időtől    fogva   lassan,    de   czéltudatosan  dolgozott  az 

Itália  ünita  megteremtésén.  Piemont  lett  gyülekező  helye 
egész  Olaszország  politikai  menekültjeinek  s  később 
ugyanott,  a  szép  Turinban  kerestek  menedéket  a  magyar 
szabadságharcz  hősei  is,  vérükkel  íizetye  az  olasz  ven- 
dégszeretetet. De  mielőtt  ismét  harczra  került  volna  a 
sor,  Victor  Emánuel,  nagy  minisztere,  Cavour  tanácsára, 
résztvett  a  francziákkal  és  angolokkal  együtt  a  krimi 
hadjáratban,  a  mivel  jogot  váltott  arra,  hogy  a  háború 
befejezése  utáni  párisi  kongresszusban  az  ő  küldöttei  is 
megjelenhettek.  Két  évvel  utóbb  Napóleon  azzal  viszo- 
nozta Piemont  segítségét,  hogy  késznek  nyilatkozott  az 
Ausztria  ellen  közös  erővel  folytatandó  háborúra.  1859. 
májusában  csaptak  össze  legelőször  az  ellenfelek,  s  egy- 
részt Kapoleon  zsenialitása,  másrészt  Garibaldi  legenda- 
szerű  hősiessége  diadalt  szereztek  az  egyesült  olaszoknak 
és  francziáknak  ;  Magenta  és  Solferino  után  Ausztriának 
nem  maradt  egyéb  hátra,  mint  békét  kötni  s  így  még 
ugyanez  év  végén  Lombardia  egyesült  a  szardíniái  ki- 
rálysággal, melyhez  a  következő  évben  népszavazat  útján 
Toszkána  és  Emília  is  csatlakozott.  Ugyancsak  1860-ban 
szerezte  meg  Garibaldi  csodálatos  marsalai  expedicziója 
a  nápolyi  királyságot  is  Victor  Emánuelnek ;  így  1861-ben 
Velencze  és  Róma  kivételével  egygyé  lett  Olaszország 
s  Victor  Emánuel  márczius  17-én  felvehette  «,  „re  d'Ita- 
lía**  czímet.  Hogyan  egyesült  Victor  Emánuel  1866-ban 
az  Ausztriának  hadat  üzenő  Poroszországgal,  hogyan 
kapta  meg  aztán  a  bécsi  békében  Velenczét  is,  s  végre 
hogyan  szerezte  meg  számára  az  1870/7 1-íki  franczia- 
porosz  háború  Róma  birtokát  is,  sokkal  ismertebb,  sem- 
hogy itt  újra  el  kellene  mondanunk.  1870.  szeptember 
20-ika,  melyen  az  olaszok  a  porta  Pia  résén  át  bevo- 
nultak az  örök  városba,  lezárta  Olaszország  történetének 

legfényesebb  korszakát ;  s  ha  az  olasz  írók  e  korban 
nem  tettek  volna  egyebet,  mint  elősegiteni  a  szent  munka 
létrejöttét  akkor  is  dicső  volna  emlékezetük. 


2.  §.  Monti  élete. 

Az  olasz  történet  ama  zivataros  két  évtizedében,  mely 
1796-ban  Bonaparte  első  olasz  útjával  nyilt  meg  és 
1815-ben  a  bécsi  kongresszussal  záródott,  Itália  legelső 
írója  Vincenzo  Monti  volt.  Egyrészt  a  régi  classikusok, 
másrészt  Dante  inspirálták  műveit,  melyekben  a  legerő- 
sebb visszhangját  találjuk  ez  idők  nagy  eseményeinek : 
a  franczia  forradalomnak.  Napóleon  hadi  tetteinek,  kon- 
zulátusának, császárságának. 

A  mikor  XVI.  Lajost  ny aktilóra  vitték,  Monti  már 
nem  volt  fiatal  ember.  1754-ben  született  február  19-én, 
Ferrara  tartománynak  egy  Fusignano  nevű  kis  helysé- 
gében. Midőn  16  éves  korában  a  ferrarai  egyetemre 
került,  már  pompásan  verselt  latinul  s  betéve  tudta 
jóformán  az  egész  Aeneist.  Ekkor  kerültek  kezébe  Varano 
^Látomás"-ai,  melyek,  mint  emiitettük,  az  „Isteni  Szín- 
játék" hangját  és  modorát  igyekeztek  utánozni.  Az  utánzó 
yisszavezet4e  az  ifjú  költőt  az  utánzotthoz,  s  ez  időtől 
fogva  Dante  lett  mintaképe,  s  az  is  maradt  egész  éle- 
tén át.  Első  munkája,  mely  Dante  hatása  alatt  született, 
egy  „Ezékiel  látomása"  czímű  költemény  volt,  mely 
Monti  nevét  egyszerre  híressé  tette  Ferrarában ;  ennek 
köszönhette,  hogy  az  akkori  ferrarai  pápai  legátus,  Bor- 
ghese  bibornok  meg  akart  vele  ismerkedni  és  hogy  e 
főpap  két  évvel  azután,  mikor  visszatért  Rómába,  elvitte 
magával.    24  éves  volt,  a  mikor  az  örök  városba  érke- 

zett  és  43  éves  koráig  maradt  ottan,  e  19  esztendő 
alatt  jobbára  gondtalanul  kényelemben  és  dicsőséggel 
élve  költészetének.  Értett  hozzá,  hogyan  kell  Maecená- 
sokat  szerezni.  1779-ben,  mikor  Pericles  egy  szobrát 
ásták  ki  és  állították  fel  a  vatikáni  Belvederben,  egy 
pompás  ódában  szólaltatta  meg  a  görög  hőst,  VI.  Pius 
olyan  magasztalását  szőve  soraiba,  melyeket  a  szent 
atya  maga  is  megsokallt.  Két  évvel  utóbb  az  „Árkádia* 
ülésén  egy  Braschi  berezeg  lakodalmát  énekelte  meg, 
s  ezt  a  nászdalt  a  berezeg  azzal  jutalmazta,  hogy  meg- 
tette őt  titkárává.  1782-ben,  mikor  Pius  pápa  Bécsbe 
készült  11.  József  elé,  az  „Apostoli  zarándok'^ -ban  (II 
pellegrino  apostolico)  imádkozott  a  szent  üt  sikeréért. 
Majd  egy  kis  epikus  költeményben,  a  Feroniade-ben  a 
pápának  a  pontini  mocsarak  kiszárítása  körüli  érdemeit 
dicsőítette.  De  ez  alkalmi  művek  mellett  nagyobb  czéljai 
is  voltak.  1782-ben  jelen  volt  Alfieri  „Antigone"-je  elő- 
adásán s  ennek  hatása  alatt  próbálkozott  meg  a  tragi- 
kus költészettel.  1787-ben  adták  elő  legelső  szomorú- 
játékát,  az  „Aristodemo"-t ;  már  a  következő  évben  egy 
más  darabja  is  megjelent,  a  „Galeotto  Manfredi",  és 
ugyanakkor  kezdett  foglalkozni  harmadik  és  legjobb 
tragédiájának,  a  „Caio  Gracco"-nak  terveivel.  így  ara- 
tott sikert  siker  után,  s  hogy  boldogsága  teljessé  legyen, 
1791-ben  meg  is  házasodott,  elvéve  egy  Teresa  Pikler 
nevű  gyönyörű  római  nőt;  nemsokára  leánya  is  született 
8  már  úgy  látszott,  hogy  élete  e  nyugodt  mederben  fog 
tovább  folyni  mindvégig.  De  nem  úgy  történt.  Rómába 
egyszer  csak  eljutott  híre  a  párisi  eseményeknek,  me- 
lyek lázba  hoztak  mindenkit.  Montig  úgylátszik,  nem 
nagyon  tudta  leplezni  a  franczia  forradalom  iránti  rokon- 
szenvét   és   így    történt,    hogy  csakhamar  bizalmatlanul 

kezdtek  rá  tekinteni.  A  költő  már  nem  yolt  a  fiatalság 
virágjában;  haja  deresedni  kezdett;  csak  éppen  az  imént 
alapított  családot  és  nem  volt  bátorsága  koczkára  tenni 
a  maga  és  övéi  nyugalmát.  Nem  született  mártírnak,  s 
hogy  biztosítsa  megingott  állását,  olyant  írt,  a  mit  nem 
lelke  sugallott  neki.  1793.  januárjában  a  nápolyi  fran- 
ezia  követség  titkára,  Bassville  Hugó  Rómába  jött,  állí- 
tólag hogy  ott  is  elhintse  a  forradalmi  eszméket ;  útja 
életébe  került,  mert  a  római  csőcseléket  fellázították 
ellene  és  egy  őrjöngő  tölheg  berohanva  lakására,  saját 
ágyán  szúrta  agyon.  Ez  a  gyilkosság  szolgált  alkalmul 
Montinak,  hogy  megírja  egyik  legremekebb  munkáját,  a 
„Ba8svilliana"-t;  s  borzalmas  színekkel  festve  a  franczia 
forradalom  iszonyait,  rehabilitálja  magát.  Ilyen  gyenge- 
ség nem  telt  volna  igazi  férfijellemtől,  de  Monti  nem 
volt  az.  Ámde  mentségére  szépen  mondja  róla  egy  angol 
életírója,  Howell,  hogy  „bár  kevés  férfiú  látszik  olyan 
silány  jelleműnek  mint  ő,  de  nem  bizonyos,  hogy  inga- 
tagabb és  hűtlenebb  lelkű  volt-e,  mint  sok  más  kontem- 
plativ  és  művelt  költői  természet,  a  mely  sohasem  találta 
magát  szemben  követelő  eseményekkel  és  mely  ennél- 
fogva sohasem  árulta  el  azt  a  nagy  különbséget,  mely 
fenforog  a  költő  látomásának  eszményi  hősiessége  és  az 
alkalomadtán  szükségessé  váló  valódi  hősiesség  között ! 
Valamennyiünknek  kitűnő  elveink  vannak  —  úgymond 
Howell  —  addig,  míg  kísértésbe  nem  jutunk,  s  Montinak 
az  volt  a  szerencsétlensége,  hogy  oly  korban  született, 
mely  elveit  próbára  tette,  a  szokott  jólétnél  nagyobb 
jutalommal  kecsegtetve  őt  az  esetre,  ha  szolgál  és  ked- 
vez a  hatalmasoknak,  és  a  szokottnál  nagyobb  ínséggel, 
szenvedéssel,  veszélylyel  fenyegetve,  büntetéséül  a  tiszta- 
lelkűségnek  és  állhatatosságnak.'' 

A  „Bassyilliana^  óriási  sikere  szinte  példátlan  volt  az 
olasz  irodalomtörténetben.  „Új  Dante"  —  ez  lett  a  költő 
neve,  a  ki  azonban  csakhamar  megmutatta,  hogy  a  nagy 
flórenczitől  csak  verselés  dolgában  vett  példát.  Mikor 
Bonaparte  diadalt  diadal  után  aratva,  törvényeket  dik- 
tált Olaszországnak,  1797-ben  elküldte  Marmont  nevű 
hadsegédét  Rómába  a  pápához.  Monti  megismerkedett 
e  követtel  és  késznek  nyilatkozva  tollával  a  Cispadana 
köztársaság  szolgálatába  lépni,  vele  együtt  titkon  elhagyta 
Rómát.  Bolognából  aztán,  az  új  köztársaság  fővárosából, 
büszke  hangú  levelet  küldött  a  berezegnek,  kinél  addig 
titkároskodott,  s  csakhamar  három  lángoló  hevű  ének- 
ben ünnepelte  Bonapartét  s  gyalázta  a  Vatikánt.  Majd 
elment  Milanóba,  de  itt  nem  hittek  megtérésében.  Csak 
41  „Bassvilliana^  költőjét  látták  benne  s  miután  nyilvá- 
nosan elégették  e  könyvet,  később  törvényt  is  hoztak, 
melynek  értelmében  a  Gisalpina  köztársaságban  senki 
sem  viselhetett  hivatalt,  a  ki  valaha  a  forradalom  ellen 
csak  egy  sort  is  írt.  Mindezek  daczára  Monti  kapott 
állást ;  előbb  a  külügyi  hivatalban  volt  titkár,  aztán  a 
Rubicon-departement  biztosa  lett,  később  pedig  elnyerte 
a  Brera  ékesszólási  tanszékét,  ugyanazt,  melynek  előbb 
Parini  volt  a  tanára.  Napóleon  egyptomi  hadjárata  alatt, 
tudjuk,  ismét  visszatérhettek  az  osztrákok  Milanóba,  s 
€kkor  a  költőnek  persze  menekülnie  kellett.  Franczia- 
országba  ment,  a  hol  egy  ideig  nagy  nyomorúságban 
élt.  Napokig  bolyongott  a  savoyai  földeken,  csak  abból 
táplálkozva^  a  mit  egy-egy  gyümölcsfa  alól  felszedhetett. 
Parisba  érve,  ott  is  hiába  keresett  állást,  és  jellemző, 
hogy  ekkor,  a  mikor  ment  volt  minden  szolgajáromtól, 
a  szűkölködés  napjaiban  végezte  be  legszebb  tragédiá- 
ját, a  „Caio  Gracco"-t.  A  száműzetés  azonban  nem   so- 

káig  tartott;  Napóleon  visszatért  Egyptomból  és  Marengo 
után  ismét  Francziaországé  lett  Lombardia.  Monti  1801-ben 
a  páyiai  egyetem  költészettani  és  retorikai  katedráját 
nyerte  el,  három  évvel  utóbb  pedig  kinevezték  az  olasz 
kormány  költőjének  és  a  belügyi  kormány  irodalmi  és 
művészeti  tanácsosának.  Napóleon  később  még  több  tiszt- 
séggel is  megjutalmazta ;  Olaszország  királyává  való 
megkoronáztatása  után  Montit  a  királyság  történetírójá- 
nak nevezte  ki,  évi  fizetését  9600  lirára  emelve,  a  miért 
Montinak  tulajdonképpen  semmit  sem  kellett  dolgoznia. 
Csak  énekkel  fizetett  a  császári  kegyért,  és*  1800-tól 
1814-ig  megjelent  munkái  majdnem  egytől-egyig  Napó- 
leon dicsőségét  zengik.  1806-ban  jelent  meg  a  „Bardo 
della  selva  nera"  (A  fekete  erdő  bárdja),  ugyanakkor  a 
„Spada  di  Frederigo  11."  (11.  Frigyes  kardja),  három 
évvel  utóbb  a  „Palingenesi  politica",  közben  pedig  temér- 
dek alkalmi  költemény  Napóleon  házasságára,  a  trón- 
örökös születésére,  az  olasz  alkirályra  stb. 

így  érte  meg  Monti  az  1814.  esztendőt,  a  melyben 
Napóleon  lebukott  abból  a  szédítő  magasságból,  melyre 
fel  bírt  emelkedni.  A  bécsi  kongresszus  után  ismét  az 
osztrákok  vonultak  be  Lombardiába,  s  a  hatvan  éven 
túli  költő  kénytelen  volt  gazdát  cserélni.  Az  osztrákok 
elvették  ugyan  tőle  a  történetírói  fizetést,  de  kárpótolták 
egy  más,  noha  kisebb  pensióval,  kikötve,  hogy  alkalom- 
adtán köteles  lesz  a  kétfejű  sast  ép  űgy  dicsőíteni,  mint 
a  hogy  dicsőítette  Napóleont.  Monti  elfogadta  az  alkut ; 
költői  vénája  már  ekkor  nagyon  megcsappant,  és  tán 
azzal  nyugtatta  meg  magát,  hogy  az  ő  langymeleg  ün- 
nepi ódái  nem  sok  kárt  fognak  tenni  a  nemzeti  köz- 
véleményben. Az  osztrák  kormány  különben  nem  bízott 
benne  feltétlenül  és  egy  időben,  1821-ben    erős   rendőri 

felügyelet  alá  is  helyezték,  de  aztán  mégsem  bántották. 
Monti  ekkor  beteges  volt  már ;  komoly  szembaj  is  bán- 
totta, fájt  neki,  hogy  nem  volt  ereje  megtagadni  az  osz- 
trákoktól hódolatát;  mélyen  lesújtotta  vejének,  Perti- 
carinak  halála  is  és  mindehhez  még  az  is  járult,  hogy 
csekély  nyugdijából  alig  bírt  megélni.  Élete  utolsó  éveit 
jobbára  filológiai  munkálkodással  töltötte  egy  barátja 
villájában  és  1828.  október  13-án  meghalt.  Magánviszo- 
nyaiban mindig  jó  és  nemes  lélek  volt,  s  Olaszország 
legderekabb  fiai  is  megbocsátották  neki  gyöngeségeit ; 
sőt  nemcsak  megbocsátották,  hanem  el  is  feledték  és 
Manzoni;  a  XIX.  század  legnagyobb  olasz  írója,  azt 
zengte  az  elköltözöttről,  hogy  a  természet  Dante  szívét 
és  Dante  vezérének,  Virgiliusnak  énekét  ajándékozta 
neki.  Yirgilins  énekét  talán  igen,  de  Dante  szívét  nem! 
Ha  a  sors  ezt  is  neki  juttatta  volna,  világirodalmi  nagy- 
sággá nőtte  volna  ki  magát,  míg  így,  minden  fényes 
adományai  mellett  is,  csak  annak  az  igazságnak  szol- 
gál szomorú  példájául,  hogy  a  lélek  gyengesége  aesthe- 
tikailag  is  megbosszulja  magát.  Dantei  volt  fantáziája, 
de  szíve  nem.  Jelleme  erőtlen  voltát,  meggyőződése 
mélységének  hiányát  kiérezni  majd  minden  művéből. 
Nagyrészben  ez  volt  oka  annak  is,  hogy  legtöbb  nagyobb 
szabású  költeményét  befejezetlenül  hagyta.  A  napi  ese- 
ményekből merítette  inspiráczióját  s  midőn  ezekben  for- 
dulat állott  be,  letette  tollát  s  más  munkába  fogott,  hogy 
ismét  a  nap  érdekeit  szolgálja.  De  úgylátszik,  hogy  na- 
gyobb epikai  munkákhoz  kurta  is  volt  a  lélekzete  ;  több- 
nyire már  a  mű  tervezetét  sem  készítette  el,  mielőtt 
belefogott  volna  a  kidolgozásba ;  s  ha  el  is  készítette, 
pár  ének  multán  elfáradt  s  megunta  tárgyát. 

3.  §.  Epikája  éa  lírája.  Az   „Iliás/ 

Csonka  maradt  mindjárt  első  nagyobb  munkája  is,  a 
^Bassvilliana".  Csak  négy  ének,  mintegy  400  terzina, 
készült  el  belőle^  de  így,  mint  töredék  is^  méltó  arra, 
hogy  közelebbről  megismerjük.  A  költemény  elején  Hugó 
Bassville  lelke  kirepül  a  test  hüvelyéből,  de  nem  azért, 
hogy  az  alvilágra  szálljon.  Az  Isten  kegyelme  megbo- 
csátott a  bűnösnek  s  vezeklésül  csak  azt  rótta  ki  rá, 
,hogy  végig  kell  néznie  „ama  csapásokat,  ama  véghe- 
tetlen jajokat'^,  melyekkel  Francziaország  megbűnhődik 
XVI.  Lajos  haláláért.  Ezt  egy  angyal  jelenti  neki  s 
ugyanez  lesz  aztán  kísérője  a  hosszú  borzalmas  úton, 
melyet  meg  kell  tennie.  íme,  hogyan  változtatta  át  Monti 
genieje  az  „Isteni  színjáték"  konczepczióját,  hogyan  tette 
azt  alkalmassá  a  kor  eseményeinek  befogadására.  Bass- 
ville lelkének  is  ép  úgy  meg  kell  tisztulnia,  mint  a  hogy 
megtisztult  Danteé;  csakhogy  míg  ez  a  pokol  kilencz 
körén  végigszemlélte  a  bűnök  iszonyait,  a  forradalmár 
lelke  arra  van  kárhoztatva,  hogy  Francziaország  siral- 
mainak legyen  szem-  és  fültanuja.  Az  angyal  kijelentése 
szerint  Bassville  árnyékának  addig  kell  bolyongania, 
„míg  Francziaország  vétke  nincsen  megtorolva",  „finché 
non  sia  di  Francia  ulto  il  delitto";  de  a  költő  nem  bírta 
bevárni,  hogy  a  megtorlás  bekövetkezzék:  s  a  mikor 
Bonaparte  csillaga  mind  tündöklőbben  ragyogott  és  Fran- 
cziaország egész  Európa  urává  lett,  a  „Bassvilliana" 
abban  maradt. 

Az  I.  énekben  a  lélek  és  az  angyal  ama  vihart  szem- 
lélik, mely  a  franczia  hajóhadat  megrongálja,  midőn  ki 
akar  kötni  a  szardíniái  partokon.  Aztán  elmennek  Mar- 
seillebe,   a   hol   találkoznak   ama  hóhér  szellemével,  kit 

polgártársai  arra  akartak  kényszeríteni,  hogy  akaszszon 
fel  egy  feszületet,  s  a  ki  nem  akarván  eleget  tenni  a 
szentségtörő  parancsnak,  halállal  lakolt.  Látják  a  Meuse 
és  a  Marne  partjain  a  pusztulást,  a  sok  bitófát,  a  fel- 
gyújtott templomokat,  a  toronyról  ledöntött  harangokat, 
látják  a  katonák  kegyetlenkedéseit  s  a  gyász  e  sok 
képe  után  elérkeznek  a  „franczia  Babylon"-ba,  Parisba. 
A  II.  énekben  a  szellem  és  az  angyal  végignézik  a  párisi 
csőcselék  dühöngését  s  aztán  tanúi  lesznek  a  király 
utolsó  útjának.  A  kép  fenséges:  „Hallgatott  az  érezek 
szent  harangszava,  némultak  a  nap  munkái,  némult  az 
üllők  kongása  és  éles  fűrészek  csikorgása;  mindenütt 
suttogás,  mindenütt  rémület,  mindenütt  gyanakvó  kér- 
dezgetés  és  sanda  pillantások ;  mindenütt  szomorú  gyász, 
mely  ólomsúlylyal  nehezedik  szívedre..."  Majd  meg: 
„E  pillanatban  a  halál  végzetes  emelvényéhez  ér  Lajos. 
Feltekint  és  szilárd  léptekkel,  döbbenés  nélkül,  bátran 
megy  a  létrához.  Már  felhalad  rajta,  már  fenn  van  a 
tetején,  és  arczán  annyi  fenség  honol,  hogy  a  hóhérok- 
nak is  reszket  a  szívok  ..."  A  népen  is  már  erőt  kezd 
venni  a  szánalom,  de  ekkor  négy  szörnyű  rém  jelenik 
meg,  s  azok  teszik  Lajos  fejét  a  nyaktiló  alá.  A  III.  ének- 
ben Bassville  lelke  találkozik  a  megölt  királyéval.  Amaz 
tele  bűnbánattal  rohan  Lajos  árnyéka  felé,  mely  meg^ 
bocsát  neki  és  aztán  arra  kéri,  hogy  míg  a  földön  kell 
bolyongnia,  menjen  el  Róma  városába  :  „Eredj  el  ama 
nagyhoz,  a  Tibernek  amaz  igaz  lelkű  istenéhez,  a  kire  hódo- 
lattal és  hallgatva  szegzi  tekintetét  Európa,  eredj  Krisz- 
tus győzelmes  köztársaságának  legfelső  diktátorához, 
hozzá,  kinek  szíve  és  elméje  nagyobb,  mint  birodalma, 
s  mondd  meg  neki,  hogy  az  ő  kegyelmébe  ajánlom  a 
zaklatott  Frankhont,  ő  legyen  harczosa,  védő  gyámola..." 

Badó:  Az  olasz  irodalom  története.  II.  1^ 

A  beszélgetés  végeztével  az  angyal  és  a  lélek  ismét 
letekintenek  a  vérpadra,  a  mely  körött  szörnyű  áinyak 
járnak  tánczot.  Yalamennyiök  élén  ott  van  Ferneynek 
kegyetlen  és  gonosz  filozófusa,  a  ki  a  holtak  országá- 
ban hollóra  változott,  „bár  életében  mint  hattyú  énekelt''. 
Voltaire  mellett  Diderot^  Helvetius,  Rousseau,  Montes- 
quieu, Bayle,  Fréret  alakjai  sötétlenek  és  a  költőnek 
mindegyik  számára  van  egy-egy  megvető  jelzője.  E  há- 
rom énekben  voltaképpen  csak  a  költemény  élőbeszéde 
foglaltatik :  a  bűn ;  most  következnék  Francziaország 
bűnhődése,  a  koalicziós  hatalmak  hadjárata  Franczia- 
ország ellen.  De  itt  már  nem  volt  a  szerzőnek  több 
anyaga,  mint  egy  kis  csetepaté  a  földközi  tenger  vizé- 
ben, a  hol  Truguet  franczia  tengernagy  jelentéktelen 
kudarczot  szenvedett.  Ezzel  Monti  ki  is  töltött  egy  éne- 
ket, de  aztán  el  kellett  hallgatnia. 

A  tartalom  e  vázlatából  is  nyilvánvaló  a  Bassvilliana 
sarkalatos  hibája,  hogy  t.  i.  a  költő  olyan  tervet  alko- 
tott, melynek  végrehajtása  a  véletlentől  függött.  Még 
egyéb  nagy  fogyatkozásai  is  vannak  e  műnek:  az  ala- 
kok, melyek  benne  megjelennek,  mind  szétfolynak,  hatá- 
rozatlanok, ködösek,  a  mi  annál  feltűnőbb,  minél  jobban 
emlékeztet  a  külalak  Dante  „Poklá"-ra,  a  hol  mindenütt 
igazi,  egész  embereket  találunk.  Másrészt  e  túlvilági 
szellemjelenések  halmazata  sem  illik  modem  tárgyú  köl- 
teménybe. Dante  végigvezethette  olvasóit  a  poklon,  a 
purgatoriumon  és  a  paradicsomon,  mert  a  mit  képze- 
lete megalkotott,  a  nép  hitében  megtalálta  gyökerét ; 
Montinál  ez  a  sok  szellem^  az  elvont  fogalmak  e  tömér- 
dek személyesítése  mesterkélt.  De  költői  előadása  meg- 
békít bennünket  a  mű  foltjaival;  képei  gazdagsága  és 
merészsége   kápráztató,   nyelve  oly  fenséges,  hogy  néha 

szinte  Aeschylosra  emlékeztet,  verseinek  harmóniája  s 
általában  minden,  a  mi  a  költői  technikával  függ  össze, 
nála  szinte  a  tökély  fokát  éri  el.  Sok  helyütt  valóban 
Dantét  véljük  olvasni;  de  egyúttal  érezzük,  hogy  itt 
Dante  nyomába  nem  szolgai  utánzó  lépett,  hanem  egy 
ritka  vénájú  művésze  a  dalnak,  a  ki  a  maga  hangján 
tad  szólani. 

A  költői  előadásban  való  e  remeklés  Monti  majd  min- 
den munkájában  megvan;  ez  magyarázza,  hogy  a  „Bass- 
villiana"  szerzője  honfitársai  szemében  sokkal  nagyobb, 
mint  a  külföld  ítéletében,  a  mely  e  formai  tulajdonsá- 
gokat csak  félig  bírja  élvezni,  s  meg  nem  részegítve  a 
versek  bubájától,  annál  józanabbul  mérlegelheti  mind- 
azt, a  mi  Montinak  gyengéje.  Már  több  izben  volt  alkal- 
munk ráutalni  az  olasz  és  idegen  nyelvű  bírálók  közti 
ez  ellentétre,  a  mely  mindig  ilyenféle  okokból  szárma- 
zik, s  a  mely  ellentét  sehol  sem  kirívóbb,  mint  éppen 
ennél  a  költőnél.  Montinak  nincsen  is  egyetlen  nagyobb 
munkája,  mely  a  külföldi  irodalmakban  gyökeret  bír 
volna  verni ;  még  a  németek  is  alig  fordították,  a  kik 
pedig  éppen  az  ő  idejében  kezdtek  arra  a  dicsőségre 
aspirálni,  hogy  az  egész  világ  irodalmának  ők  legyenek 
közvetítői. 

A  „Bassvilliana"-nak  szinte  ellenképe  a  „Maschero- 
niana" ;  amott  a  forradalom  iszonyait,  emitt  a  nagy  had- 
vezér dicsőségét  akarja  a  költő  énekelni.  De  míg  amott 
szerencsésen  találta  meg  a  keretet,  melybe  beleilleszt- 
hette zordon  képeit,  itt  már  ebben  sem  volt  jó  inspirá- 
cziója.  A  költemény  ugyanolyanformán  kezdődik,  mint  a 
flBassvilliana" :  meghal  Lorenzo  Mascheroni,  az  ismert 
tudós  és  versíró,  a  kiről  csak  nemrég  szóltunk,  s  lelke 
felszáll  az  egekbe.  Itt  Parini  szellemével  találkozik,  a  ki 

18* 

tudakolja  nála,  mi  sorsban  van  Itália?  Mascheroni   erre 
elbeszéli,  bogy  hazájuk  immár  szabad  lett,  még  pedig  a 
nagy   Bonaparte   kezének  általa.  Elbeszéli  az    egyptomi 
hadjáratot,    Masséna  és  Brune  diadalait,  az  államcsínyt, 
Napóleon   útját   az  Alpeseken  keresztül  és  végre  a  ma- 
rengói  ütközetet.  Mig  így  fennen  magasztalja  a  „szaba- 
dítót", megjelenik   az   Örökkévaló  trónusa  ;  oldalán  két 
kerub    van,   kiknek    egyike    olajfalombot,    másika    izzó 
kardot  tart  kezében.  Isten  felveszi  a  nagy  mérleget,  me- 
lyen az  emberek  sorsát  mérlegeli:  az  egyik  serpenyó'ben 
a    sóhajok,    a  bilincsek,  a  könyek  vannak,  a  másikban 
az  emberek  bűnei;  de  a  mérleg  nyelve  nem  hajol  egyik 
oldalra  sem.  Ekkor  (a  III.  énekben)  megjelenik  az  Igaz- 
ság   és    a    Szánalom  ;    amaz    meg    akarja  büntettetni  a 
vétkes  Európát,  a  kegyetlen   Angliát,   Francziaországot ; 
megnevezi  Robespierret  és  a  halhatatlanoknak  mered  a 
hajuk    szála,    az  angyalok  szárnyaikkal  takarják  el  ar- 
czukat ;   a  menny  dörög  és  villámok  czikáznak  a  leve- 
gőben. A  Szánalom  ellenben  azt  kéri,  hogy  legyen  már 
vége  a  dühöngésnek,  az  őrületnek,  a  siralomnak.  Ekkor 
süru    köd    takarja    el    az    Isten  trónusát  s  a  homályból 
egy  hang  hallatszik,  mely  Napóleonra  bízza  Európa  sor- 
sát, kezébe  téve  a  békét  és  háborút,  a  büntetést  és  sza- 
badulást.   A    látomás    eloszlik    és    a  lelkekhez  Verri  és 
Beccaria    csatlakoznak,    a    kiknek    elseje    elbeszéli,   mit 
látott   a   forradalom   alatt  Milanóban,  Ferrarában,  Bolo- 
gnában.  A  társalgásnak  ismét  vizió  vet  véget.  „Béke  a 
világnak  !"  —  e  kiáltás  hallatszik  a  levegőben  és  meg- 
jelen egy  hős,  dicskörrel  övezve,  a  ki  hatalmas  kardját 
visszalökve   hüvelyébe,    olajfalombot    nyújt    Európának. 
E   hős   persze   Napóleon.  Még  Beccaria  is  szólani  kezd, 
de    itt,    az    V.   énekben    egyszerre  félbeszakad  a  költe- 

meny,  bár  ezek  a  folytonos  mennybeli  beszélgetések  in 
infinitum  folytatódhattak  volna.  Felesleges  ráutalnunk 
e  mű  hibáira:  ugyanazok  a  hibák,  melyek  a  „Bassvil- 
liana"-t  elrontották.  Csakhogy  míg  amott  legalább  érde- 
kes a  hős,  a  ki  mint  szellem  sem  talál  nyugtot,  addig 
ez  a  Mascheroni  majdnem  olyan  unalmas,  mint  az  ő 
híres  tankölteménye,  az  „Invito  a  Lesbia  Cidonia".  Amott 
legalább  el  lehet  képzelni,  hogy  a  mű  be  is  fejeződik ; 
itt  már  az  első  énekben  is  nyilvánvaló,  hogy  e  munkát 
csak  félbe  lehet  szakítani,  de  befejezni  alig.  Mondanunk 
sem  kell,  hogy  a  műbe  szőtt  leírások,  kivált  Bonaparte 
útja  a  Gotthardon  át,  itt  is  hatalmasak. 

Napóleon  dicsőségének  szolgálatában  állott  a  „Bene- 
ficio"  is.  Itt  is  látomással  van  dolgunk.  A  költő  előtt 
megjelen  a  személyesített  Itália,  a  melynek  sírását 
ujjongva  fogadják  az  idegen  nők.  Hiába  kér  segítséget 
onfiaitól,  mert  ezek  egymás  ellen  irányozzák  aczéljaikat. 
Most  a  dalnok  bejárja  az  örök  város  romjait,  a  régi 
kor  hőseinek  árnyait  szólítgatva  ;  ezek  meg  is  jelennek 
8  némelyik  szánja  a  boldogtalan  asszonyt,  más  bosszúért 
kiált,  ismét  más  azt  mondja,  hogy  megérdemli  a  rab- 
lánczot.  De  íme  az  Alpesekről  egy  harczos  ereszkedik 
alá,  hasonlóan  egy  félistenhez  ;  kinyújtja  már  kezét  a 
boldogtalan  asszony  felé  s  azt  mondja  neki :  „Kelj  fel 
és  uralkodjál''.  Aztán  pedig:  „Térj  eszedre  és  remélj!" 
Végre  megjelen  Dante  szelleme  is,  a  mely  arra  inti  Itá- 
liát, hogy  gondoskodjék  egy  ;,legfőbb  kormányosról". 
S  íme,  a  longobárdok  koronája  valóban  átszáll  ama 
„dicső  harczos"  fejére  s  innen  tiszteletet  és  félelmet  ger- 
jesztve tündököl  Európa  népei  felett. 
.  Míg  e  költemények  mindegyike  erősen  Dantére  emlé- 
keztet,   egy   másikban,    a  „Fekete  erdő  bárcyá"-ban  (II 


278  MONTI. 

bardo  della  selva  nera),  Monti  a  németeknél  legelőször 
Klopstock  által  művelt  bárd-kÖltészetet  iparkodott  át- 
plántálni. Itt  már  szakított  a  Dantéből  átyett  terzina- 
formával  is,  a  mű  első  felében  a  verso  sciolto-t,  aztán 
pedig  az  ottava  rima-t  használva.  A  mese  is  már  egé* 
szén  másféle,  a  mennyiben  szó  sincs  benne  sem  szelle* 
mekről,  sem  víziókról.  Tárgya  az,  hogy  a  „Fekete  erdő 
bárdja^  végignézi  az  osztrákok  és  francziák  között  vitt 
ulmi  ütközetet,  s  később  a  harcztérről  egy  sebesült  fran- 
czia  katonát  visz  haza  kunyhójába.  Ott  ő  maga  és  leá- 
nya Malvina  gondozzák  az  ifjút,  a  ki  belészeret  ápoló- 
nőjébe. Az  öreg  énekes  jó  szemmel  nézi  szerelmüket  s 
így  hárman  esténkint  ott  ülnek,  beszélgetve  a  lefolyt 
nagy  időkről.  E  mintegy  három  énekre  terjedő  beveze- 
tés után  a  költő  elbeszélteti  a  szereplőkkel  Napóleon 
csodás  vállalatait,  de  ez  elbeszélések  a  VIII.  ének  elején 
félbeszakadnak. 

S  ezzel  áttérhetünk  Monti  műveinek  egy  másik  cso- 
portjára, azokra,  melyekben  a  görög  mithologiából  me- 
rítette tárgyait.  A  legjelentősebb  ez  alkotásai  közül  a 
három  énekre  terjedő  „Prometeo",  mely  szintén  Napóleon 
dicsőítésére  volt  szánva.  A  költő  a  merész  félisten  életét 
akarta  benne  leírni,  elejétől  végig,  természetesen  sűrűn 
kitérve  a  „modern  Prometheusra",  Bonapartére.  De  ezt 
is  csakhamar  abbanhagyta  és  midőn  öreg  korában  ismét 
elővette,  hogy  ;, csiszolgasson"  rajta,  ez  a  csiszolgatás 
főleg  abból  állott,  hogy  a  „megváltozott  viszonyokhoz 
képesf*  kitörölt  mindent,  a  mi  a  Waterlooi  hősre  vonat- 
kozik. A  költemény  ott  kezdődik,  a  mikor  Zeus  leküldi 
a  földre  Hermest,  átadva  neki  az  arany  serleget,  mely 
új  ajándékokat  tartalmazott  a  föld  szülöttjei  számára. 
Prometheusnak    és    testvérének    Epimetheusnak   kellene 

szétosztaniok  az  isten  adományait,  de  emez,  átlátva  a 
feladat  nehéz  voltát,  vonakodik  végrehajtani  a  megbiza- 
tást.  így  egyedül  Epimetheus  vállalkozik  rá,  de  a  serleg 
tartalmát  esztelenül  a  barmok  közt  osztja  szét,  úgy  hogy 
niire  az  emberekre  kerül  a  sor,  már  nincs  semmije. 
Ijedten  látja  be  hibáját  és  bátyjához  fordul,  hogy  segít- 
sen rajta.  Prometheus  látnoki  szemmel  tekint  az  embe- 
rek jövendőjébe  és  megjósolja  azt  a  tengernyi  szenve- 
dést, mely  az  emberi  nemet  sújtani  fogja.  1797-ben 
mikor  Monti  megírta  a  mű  ez  első  részét,  e  helyen  meg- 
jövendöltette  Napóleon  harczait  is,  színre  hozva  Zeust, 
a  mint  átadja  villámait  a  corsicai  hősnek  és  felléptetve 
Apollót,  a  mint  saját  maga  énekli  meg  „az  ifjút,  kinek 
rettentő  tekintete  viharokkal  van  tele";  de  a  mint  em- 
lítettük, úgy  e  rész,  mint  a  többi  kortörténelmi  vonat- 
kozások kimaradtak  a  munka  későbbi  kiadásaiból.  A  má- 
sodik énekben  a  két  testvér  útra  kél  és  hosszú  viszon- 
tagságok után  felkeresik  apjukat,  Jáfetet,  a  Hadesben. 
Ámde  hiába  teszik  meg  az  utat,  mely  úgylátszik  csak 
arra  való  volt,  hogy  a  költő  ismét  csillogtathassa  fan- 
tasztikus túlvilági  képek  leírásában  való  művészetét. 
Hermes  ugyanis  csakhamar  eléjük  áll  s  nem  engedi  őket 
tovább  haladni.  A  harmadik  énekben  ismét  a  földön 
találjuk  a  két  testvért;  vándorolnak,  vándorolnak;  közbe 
a  költő  régi  mithosokat  ír  le,  tájképeket  fest  elénk, 
prófécziát  mondat  hőseivel  s  a  mu  félbeszakad  a  nél- 
kül, hogy  a  tulaj  dónk épeni  Prometheus-legenda  csak 
meg  is  kezdődött  volna.  A  sok  mithologia,  a  sok  geo- 
gráfia, a  sok  bölcselkedés  és  jövendölés  meglehetősen 
egyhangúvá  és  fárasztóvá  teszik  e  munkát,  melyet  az 
olaszok  is  inkább  dicsérnek,  mint  olvasnak. 

Hasonlóan    mithologikus    tárgya   van   a  „Musogonia" 

czímű,  oktávákban  írt  költeménynek,  melyben  az  van 
elmondva,  hogyan  szüli  meg  Mnemosyne  a  kilencz  mú- 
zsát, hogy'  szárnyalnak  ezek  rögtön  születésük  után  az 
égbe  éá  hogyan  éneklik  ott  meg  a  mindenség  keletke- 
zését és  az  istenek  győzelmét  a  titánokon.  A  mű  egyet- 
len éneke  imával  végződik,  a  hol  a  költő  arra  kéri 
Zeust,  óvja  és  védje  a  múzsák  énekét,  mert  elvész  az 
istenek  és  a  hősök  dicsősége,  hogyha  himnusok  nem 
zengenek  feléjük,  és  mert  „a  szép  tetteket,  melyeknek 
nem  akad  dalnokuk,  feledés  borítja". 

Giordani,  Monti  egyik  életírója,  a  költő  legszebb  mun- 
kájának a  pFeroniade"  czímfi  kis  éposztöredéket  hirdeti, 
melyet  a  költő  már  Rómában  megkezdett  és  melyen 
egész  élete  végéig  csiszolgatott.  Említettük,  hogy  volta- 
kép VI.  Pius  pápát  akarta  benne  dicsőíteni,  a  miért  ez 
a  pontini  mocsarakat  kiszárította.  A  mese,  a  melyet 
e  czélra  költött,  röviden  az,  hogy  a  Terracina  körüli 
vidéken  egy  Feronia  nevű  szép  nimfa  lakik,  a  kibe 
Jupiter  beleszeret.  A  féltékeny  Juno  azzal  áll  bosz- 
szút,  hogy  a  nimfa  lakóhelyét  elárasztja  néhány  folyó- 
val és  így  az  egész  tájékot  mocsarakká  változtatja. 
Az  üldözött  nimfát  azonban  Jupiter  megvigasztalja,  meg- 
jövendölve neki;  hogy  valamikor  ismét  virulni  fog  ama 
környék.  A  költemény  legszebb  része  az  első  ének, 
melyben  az  áradás  okozta  pusztulás  ván  leírva,  s  a 
másodiknak  az  az  epizódja,  a  hol  Vulkán  földrengés 
által  pusztíttatja  el  a  megátkozott  területen  még  fen- 
maradt  városokat. 

Noha  még  nem  végeztünk  Monti  elbeszélő  költemé- 
nyeinek felsorolásával,  de  e  csoport  többi,  kisebb  érdekű 
munkáját  bízvást  mellőzhetvén,  áttérünk  immár  Montira, 
a  lírikusra.  Már  abból,  a  mit  fentebb  a  költő  jellemzé- 

sére  elmondottunk,  nyilvánvaló,  hogy  e  téren  nagyobb 
6,  mint  az  epikus  költészetben^  nem  kellvén  hosszabb 
kompozicziókkal  birkóznia,  melyekre  sem  tehetsége,  sem 
kitartása  nem  volt.  S  valóban,  Monti  néhány  tökéletes 
szépségű  lírai  verssel  gazdagította  az  olasz  irodalmat. 
Kezdve  első  híres  ódájától,  a  „Prosopopea  di  Periele" - 
tol,  melyről  már  a  költő  életrajzában  megemlékeztünk^ 
egész  utolsó  daláig  megőrizte  azt  a  mindent  magával 
ragadó  lendületet,  a  dikcziónak  azt  a  hevét  és  erejét, 
mely  epikus  munkái  legjavának  is  főerénye.  Méltó  nép- 
szerűségre tett  szert  kivált  az  a  himnusz,  melyet  „Olasz- 
ország megszabadítására"  akkor  írt,  midőn  a  marengói 
ütközet  után  hazatérhetett  száműzetéséből : 

„Szép  hazám,  imádott  partok, 
Újra  látlak  titeket ! 
Beszket  szívem  és  a  kéjét 
Alig-alig  bírja  meg!'' 

Az  olasz  classikus  költészetnek  kevés  értékesebb  gyön- 
gye van,  mint  a  „Júdás  halálára"  írt  négy  szonett, 
melynek  zord  fenségét  Leopardi  is  annyira  csodálta. 
Híres  az  az  óda  is,  a  melyet  Mongolfierhez,  a  léghajó 
feltalálójához  intézett,  s  a  mely  még  szebb  volna,  ha 
valamivel  kevesebb  volna  benne  a  mithologia.  De  hát 
láttuk,  hogy  Monti  már  epikus  költeményei  nagy  részé- 
ben is  amaz  előzőihez  csatlakozott,  kiket  könyvünkben 
mint  a  XVIII.  század  új-classikusait  ismertettünk  ;  ő  a 
görög  mithologiát  a  költészet  leggazdagabb  forrásának 
hitte  és  annál  nagyobb  hévvel  ragaszkodott  e  hitéhez, 
minél  inkább  közeledett  Németország  felől  a  classicismus 
nagy  ellensége,  a  romanticismus.  „Sermone  sulla  mito- 
logia"-jában,  ez  egyik  legőszintébb  versében  keserű  gúny- 

Djal  támad  „a  vakmerő  északi  iskolára,  mely  halálra 
Ítélve  az  isteneket,  kik  bájos  fantáziával  tették  virágossá 
az  argosi  és  latin  írásokat,  "most  a  múzsák  szép  orszá- 
gát borzalommal  tölti  meg !" 

De  a  classikus  világért  való  lelkesedésének  maradt 
egy,  e  versnél  sokkal  dicsőbb  emléke  is ;  értjük  az 
^Iliás"  fordítását,  melynél  szebbel  nem  dicsekedhetik 
egyetlen  nemzet  irodalma  sem.  Monti  simulékony  költői 
természete  kiérezte  és  csodálatos  virtuozitással  eltalálta 
a  maeoni  dalnok  hangját,  nyelv-  és  versbeli  művészete 
pedig  képessé  tette,  hogy  a  nehéz  munka  minden  aka- 
dályán játszva  győzedelmeskedjék.  Felette  érdekes,  hogy 
midőn  belefogott  az  „Iliás^  tolmácsolásába,  még  nem 
tudott  görögül  s  csak  más,  szószerinti  fordításokra  tá- 
maszkodott. Később,  a  munka  folyamán,  már  az  ere- 
detit is  megértette  ugyan,  de  mindig  rászorult  a  már 
meglevő  fordításokra  ép  úgy,  mint  filológus  barátai 
útmutatására.  Így  a  Monti  Uiása  a  legmeggyőzőbb  tanú- 
ságtétel a  mellett,  hogy  a  költők  tolmácsolásánál  sokkal 
inkább  szükséges  a  költői  érzék,  mint  a  nyelvészeti 
tudás;  emezt  lehet  pótolni  segédkönyvekkel,  amazt  nem 
pótolhatja  semmi.  Egy  kifogást  mégis  lehet  emelni  az 
olaszok  e  sokat  dicsőített  műfordítása  ellen:  Homér  kissé 
ünnepélyesebb  benne,  mint  a  minő  az  eredetiben.  Az  az 
egyszerűség,  az  a  sokszor  egészen  népies  zamat,  mely 
a  görögök  naiv  eposzában  megvan,  Montinál  csak  ritka 
helyen  érezhető  ki.  De  ennek  oka  talán  nemcsak  a  for- 
dítóban keresendő,  hanem  magában  az  olasz  költői 
nyelvben,  mely  csak  akkor  tud  népiessé  válni,  ha  a 
táj  nyelvhez  folyamodik. 

Az  Hiáson  kívül  még  két  nagyobb  műfordítása  van 
Montinak:  az  egyik  Persius  szatíráié,  melyeknek  tömör- 

ségét  szintén  nagy  művészettel  adta  vissza,  a  másik 
Voltaire  „Pucelle"-jéé  (La  puleella  d'Orléans),  melyet 
Ariostóra  emlékeztető  könnyed  és  bájos  stanzákban  ül- 
tetett át  olaszra.  Ez  a  fordítás  azonban  nem  jelent  meg 
életében ;  csak  1878-ban  adták  ki  a  költő  hátrahagyott 
irataiból. 

4.  §.  Tragédiái.  Prózái. 

Monti  három  szomorűjátéka  közfii  az  első,  az  ,,Aris- 
todemo",  közvetlenül  Alfieri  hatása  alatt  keletkezett. 
Bármennyire  bővelkedik  nyelvi  szépségekben,  mégis 
alapjában  el  van  hibázva.  Híven  a  classikns  tragédia 
hagyományaihoz,  oly  cselekvény  katasztrófáját  látjuk 
benne,  melyet  csak  elbeszélésekből  ismerünk.  Ám  e  ka- 
tasztrófa ép  úgy  megtörténhetnék  a  tragédia  első  felvo- 
násának első  jelenetében,  mint  a  hogy  megtörténik  az 
utolsóban.  A  hős,  Aristodemo  messenei  király,  vagy  más- 
fél évtizeddel  a  függöny  felgördülte  előtt  szörnyű  bűnt 
követett  el.  Messenét  ugyanis  pestis  pusztította  és  a 
delfii  jósda  azt  jelenté,  hogy  a  haragos  Plútót  csak  egy 
ártatlan  szűz  vérével  lehet  megengesztelni.  Ép  akkor 
üres  volt  a  messenei  trónus  s  Aristodemo,  mint  a  trón- 
követelők egyike,  azzal  akarta  megnyerni  a  nép  kegyét, 
hogy  felajánlotta  az  istennek  saját  leányát,  Dircét.  De 
ez  lábai  elé  vetette  magát  s  bevallotta,  hogy  többé  nem 
ártatlan,  mert  jegyesétől,  Telamontól,  magzatot  hord  mé- 
hében. Aristodemo  vad  haragra  gyúl,  hogy  nagyravágyó 
tervei  elébe  ily  akadály  gördül,  és  Dircét  saját  kezével 
döfi  át;  még  a  holttestet  is  meggyalázza  s  a  legfertel- 
mesebb  módon  szerez  arról  bizonyságot;  hogy  az,  a  mit 
Dirce    mondott,  csak  jámbor    csel  volt,  melylyel  életét 

akarta  megmenteni.  A  pestis  csakugyan  megszűnik  és 
Aristodemo  király  lesz ;  de  ezóta  nincsen  nyugalnia  ; 
megölt  leányának  és  a  szörnyű  tett  miatt  öngyilkossá 
lett  vejének  véres  árnyékai  folyton  előtte  lebegnek  és 
szinte  őrületbe  kergetik.  Volt  még  egy  gyermeke,  Argia, 
©gy  alig  három  éves  leány,  a  kinek  gügyögésében  eleinte 
némi  megnyugvást  bírt  találni,  de  a  spártaiak  elleni 
háborúban  e  gyermeket  elrabolják  s  azután  nyoma  vész. 
Tizenöt  év  múlva  e  leány,  azóta  hajadonná  serdülvén, 
mint  hadi  fogoly  jut  Messenébe;  bár  nem  Argiának  hív- 
ják, hanem  Cesirának^  a  király  mégis  ösztönszerűleg 
vonzódik  hozzá  és  a  leány  is  gyengéd  odaadással  viszo- 
nozza az  agg  király  szeretetét.  Ezt  tudjuk  meg  az  első 
felvonásban,  a  melynek  folyamában  spártai  követek  is 
érkeznek,  békét  kötni  Messenével.  A  béketárgyalások, 
Aristodemo  lelki  gyötrelmének  rajzai,  Cesira  bánata, 
hogy  el  kell  hagynia  a  jó  királyt,  ezek  töltik  meg  a 
II.,  III.  és  IV.  felvonást,  a  mely  utóbbi  azzal  végződik, 
hogy  Cesira  az  egyik  spártai  hírnöktől  tudja  meg  kilé- 
tét. Az  utolsó  felvonásban  találkozni  akar  apjával,  de 
a  mikor  ezt  végre  az  elhalt  Dirce  sírboltjában  megleli, 
már  késő ;  Aristodemo  halálra  sebezte  magát,  a  mit, 
miként  mondottuk,  a  darab  elején  ép  annyi  joggal  és 
okkal  megtehetett  volna.  Ennyi  van  e  sovány  meséjű 
vagy  inkább  mese  nélküli  tragédiában,  melyet  a  hős 
természetellenes  kannibalismusa  is  visszatetszővé  tesz. 
Euripides  Agamemnona  is  kész  feláldozni  gyermekét. 
Ifigéniát,  de  a  görög  tragédiában  a  papnak  kellene  az 
emberáldozatot  végbevinnie,  nem  az  apának  ;  ám  még 
a  pap  sem  viszi  végbe,  mert  Héra  megmenti  az  ártatlan 
hajadont ;  végre  Agamemnon  egész  Görögország  javára, 
egy  nagy  erkölcsi  eszme  szolgálatában  szánja  rá  magát. 

a  szomorú  tettre,  míg  Monti  hősét  a  legmeztelenebb  ön- 
zés és  uralomvágy  viszi  rá.  S  így  akármilyen  rémes 
lelkiismereti  furdalásokkal  gyötreti  a  költő  Aristodemót, 
e  minden  emberiességből  kivetkőzött  apa  csak  undort 
kelthet  a  nézőben. 

Sokkal  jobb  Monti  másik  tragédiája,  „Galeotto  Man- 
fredi",  a  mely  nyilván  mutatja  Shakespeare  „Othello"- 
jának  hatását.  De  a  féltékenység  szenvedélye  itt  nem 
férfiúban,  hanem  asszonyban  jelenik  meg.  Galeotto  Man* 
fredi,  Faenza  ura,  könyörületből  egy  árva  leányt  foga- 
dott házába,  a  szép  Elisát,  a  ki  iránt  csakhamar  szere- 
lem ébred  benne.  A  leány  viszonozza  ez  érzést,  de  a 
herczeg,  hű  miniszterének,  a  becsületes  Ubaldónak  taná- 
csára elhatározza,  hogy  elfojtja  szerelmét  s  a  leányt 
elküldi  udvarától.  Ám  a  derék  Ubaldóval  szemben  ott 
áll  Galeotto  gonosz  szelleme,  a  Jagóról  másolt  Zambrino, 
a  ki  ördögi  mesterkedésével  már  felébresztette  a  herczeg 
nejének,  Matildénak  féltékenységét.  Az  ő  sugallatára  lesi 
meg  Matildé  az  Elisa  és  Manfredi  közti  bucsüjelenetet ; 
hallva  ama  gyengéd  szavakat,  melyekkel  ura  válni  ké- 
szül kedvesétől,  előrohan  mint  bősz  tigris  és  bosszút 
esküszik.  Ám  a  harmadik  felvonásban  a  jó  Ubaldónak 
sikerül  őt  meggyőzni,  hogy  Manfredi  megbánta  eltéve- 
lyedését és  hogy  igaz  szívvel  tér  hozzá  vissza.  Matildé 
ellágyul  és  valóban  megbocsát  férjének  is,  Elisának  is, 
a  ki  már  most  nyugodtan  távozhatik  Faenzából.  De  per- 
sze ezzel  még  nincsen  vége  a  darabnak ;  Zambrino, 
noha  egyszer  kudarczot  vallott,  újra  megkezdi  intrigá- 
lását;  el  tudja  hitetni  a  herczegnővel,  hogy  Elisa  csak 
színleg  utazik  el,  de  valójában  közel  marad  a  palotá- 
hoz s  folytatni  fogja  a  bűnös  viszonyt.  Ismétlődik  tehát 
az,  a  minek  már  a  darab  első  részében  tanúi   voltunk ; 

csakhogy  ezúttal  nincsen  kéznél  a  jó  Ubaldo,  hogy  le- 
hűtse Matildé  bosszúhevét,  s  így  esik,  hogy  az  V.  fel- 
vonásban Matildé  és  Zambrino  együtt  döfik  le  a  her- 
czeget.  Ennek  azonban  még  marad  annyi  ereje,  hogy 
Zambrino  kezéből  kiragadja  a  gyilkot  s  így  a  gonosz 
cselszövőt  is  másvilágra  küldje.  Itt  is  hát  mindenek- 
előtt azt  a  kifogást  kell  tennünk,  hogy  e  katasztrófa 
már  a  második  felvonásban  bekövetkezhetett  volna,  még 
pedig  sokkal  észszerűbben.  Amott  legalább  tanuja  volt 
a  féltékeny  asszony  az  ura.,  és  Elisa  közti  szerelmi  jele- 
netnek, míg  emitt  tisztán  Zambrino  hazugságai  ingerlik 
bosszúra.  így  aztán  nem  kellett  volna  a  IV.  felvonás- 
ban megint  elölről  kezdeni  a  darabot.  Ettől  a  lényeges 
szerkezeti  hibától  eltekintve,  nagy  baja  a  tragédiának 
az  is,  hogy  úgy  a  féltékenység  psychologiájának  rajzá- 
ban, mint  a  cselszövő  Zambrino  alakjában  szinte  kihívja 
a  Shakespeare  remekművével  való  összehasonlítást.  Ma- 
tildében a  féltékenység  elejétől  végig  szinte  egyformán 
erős ;  árnyéka  sincsen  annak  a  művészi  fokozásnak, 
melyet  Shakespeare  „Othello"-jában  csodálhatunk  ;  vi- 
szont Zambrino  is  ügyetlen  kontár,  a  ki  Jagónak  nyo- 
mába sem  hághat.  A  darabnak  hőse  különben  a  czímből 
ítélve,  nem  is  annyira  Matildé,  e  női  Othello,  mint  inkább 
férje,  a  berezeg ;  csakhogy  ez  ugyancsak  nem  való  tra- 
gikus hősnek ;  szereti  Elisát,  de  jó  minisztere  tanácsára 
rögtön  lemond  kedveséről  s  feleségétől  alázatos  szívvel 
bocsánatot  kér.  Nagyon  derék,  jó  ember,  de  limonádé- 
szerelmével nem  bír  egy  csepp  rokonszenvet  sem  kel- 
teni ;  s  mikor  a  darab  végén  felesége  átszúrja,  a  néző 
csak  mint  sajnálatos  félreértés  áldozatát  szánja  meg. 
De  mindezek  daczára  mekkora  itt  a  haladás  az  Aristo- 
demo    színtelen    figuráihoz    és    visszataszító,    véznácska 

meséjéhez  képest!  Ha  nem  is  látunk  mély  jellemzést, 
de  látjuk  legalább  az  erre  való  törekvést ;  a  sok  hiába* 
való  deklamáczió  helyett,  mely  a  classikus  tragédiák 
utánzóinak  átka  volt,  mozgalmas  cselekménynek  vagyunk 
tanúi ;  érezzük  a  jelenetezésben,  a  párbeszédekben  is, 
hogy  a  költő  már  a  realisztikus  festés  legnagyobb  mű- 
vészénél, Shakespearenél  járt  iskolába,  vagyis  inkább 
kezdett  iskolába  járni.  Mert  Shakespeare  méltó  tanítvá- 
nyának csak  harmadik  szomorűjátékában,  „Caio  Gracco"- 
ban  mutatkozik. 

Itt  is  nagy  hibába  esett  ugyan,  még  pedig  éppen  a 
tragikus  hős  rajzában.  Gaius  Gracchus,  a  hogy  Monti 
tragédiájában  megjelen  előttünk,  tele  van  lángoló  haza- 
szeretettel, valóban  lelkesedik  a  nép  ügyéért,  szívéből 
gyűlöli  a  patricziusokat ;  nincs  is  forróbb  vágya,  mint 
Róma  népét,  az  alvó  oroszlánt  felébreszteni ;  de  —  s  itt 
következik  a  tragédia  nagy  hibája  —  csak  törvényes 
eszközökkel  óhajt  küzdeni,  minden  vérontás  nélkül  akarja 
megdönteni  nagy  ellenségét,  Opimius  konzult ;  más  szó- 
val, csak  dikcziókkal  akarja  czélját  elérni,  de  nem 
karddal.  Már  pedig  akármilyen  szép  beszédeket  tartson 
is  egy  hős  —  és  a  Gracchuséi  valóban  szépek  is  — 
mégsem  fog  rokonszenvet  kelteni,  ha  a  mellett  kezét 
ölébe  rakja. 

A  darab  azzal  kezdődik,  hogy  Caius  hosszú  távollét 
után  visszatér  Rómába,  szívében  gyászszal  hazája  el- 
nyomatásán, sóvárgással  anyja,  neje  és  gyermekei  után 
és  bosszút  vágyva  állani  a  patricziusokon,  bátyja,  Tibe- 
rius  megöletése  miatt.  A  legelső,  kivel  találkozik,  ba- 
rátja, Fulvius.  Ez  ép  akkor  hajtott  végre  egy  gálád 
gyilkosságot;  megölte  Gracchus  sógorát,  Scipio  Aemi- 
lianust,   s    e    vértettben    czinkosa   nem   volt  senki  más, 

mint  az  áldozatnak  önnön  neje,  a  ki  Fulvins  szeretőjévé 
lett.  Fulvius  azonban  még  most  hallgat  a  gyilkosságról, 
csak  rejtelmesen  czéloz  rá,  hogy  a  „gőgös  patricziustól" 
már  nincs  mit  félniök.  De  jön  Cornélia,  a  hős  anyja  és 
bevádolja  fia  előtt  Fulviust,  elmondva,  hogy  Scipio 
Aemilianus  kiutasította  házából,  mert  észrevette,  hogy 
neje  erényére  tör,  Fulvius  mentegetődzni  próbál,  de 
Gracchus  rárivall : 

Tiszteld  anyámat  s  légyen  arra  gondod, 
Hogy  igazold  magad  ;  megértél  ? 
Hogy  igazold  magad! 

A  következő,  második  felvonásban  jön  Opimius  kon- 
zul, a  ki  egy  hívével  folytatott  párbeszédben  örömét 
fejezi  ki  Gracchus  visszatértén  s  reméli,  hogy  ezúttal 
sikerül  majd  őt  elvesztenie.  Gracchus  kis  vártatva  vissza 
is  tér  és  a  két  ellenség  közt  hatalmas  szóharcz  indul 
meg  ;  Opimius  ravaszul  békejobbot  ajánl  Gracchusnak, 
de  olyan  kifejezésekkel,  hogy  ennek  vissza  kell  utasí- 
tania. Alig  hogy  elválnak,  visszatér  Cornélia  s  elmondja 
fiának  Scipio  halála  hírét ;  Gracchus  nyomban  Fulviusra 
gyanakszik  s  ez  végre  meg  is  vallja  neki,  hogy  ő  tette 
el  láb  alól  a  numantiai  hőst,  sőt  elárulja  azt  is,  hogy 
ebben  a  hős  neje  volt  segítője. 

A  III.  felvonásban  ismét  nagy  szóharcz  folyik  a  két 
hatalmas  ellenfél  közt,  még  pedig  ezúttal  a  nép  jelen- 
létében. Opimius  már-már  fellázítja  a  plebset  Gracchus 
ellen,  de  ekkor  ez  lép  a  szószékre  s  annyira  a  maga 
javára  tüzeli  a  hallgatóságot,  hogy  ezek  nyomban  meg 
akarják  ölni  Opimiust.  Gracchus  útjukat  állja :  „Hah  ! 
az  istenekre  mondom,  kiált;  hagyjátok  Opimiusnak  és  a 

szenátusnak  a  hóhér  mesterségét.  Rómaiak,  törvény  kell 
és  nem  vér!"  „Óh,  gyáva  irgalom"  —  szól  Fulvius  — 
^óh,  balga  erény  !"  S  ugyanezt  mondja  fiának  a  IV.  fel- 
vonás elején  Cornélia  is.  De  Gracchus  szerint,  a  bűnösök 
vére  is  szent  és  csak  a  törvény  bárdjainak  szabad  azt 
ontania.  Cornélia  tovább  ostromolja  :  „Mit  beszélsz  tör- 
vényről, szerencsétlen,  a  hol  csak  a  gálád  főurak  aka- 
rata a  törvény  ...  A  hol  méltatlan  halált  szenvedett  a 
bátyád  is  és  vájjon  kitől?  A  törvénytől?  Ah  édes  fiam! 
törvényekre  akarsz  hallgatni?  Hallgass  arra  az  isteni 
örök  törvényre,  melyet  a  természet  hirdet  mindnyájunk- 
nak :  erőszak  ellen  erőszak  !"  De  Gracchus  nem  akar 
bűnöket.  „S  ki  kivan  tőled  bűnt?  kérdi  az  anya;  fegy- 
veresen összeesküdni,  halált  mérni  arra,  a  ki  elnyomja 
a  hazát  —  ez  szent  kötelesség!"  A  szenátus  azalatt  fel- 
fegyverkezett zsoldosokkal  rakatta  meg  az  Aventinust 
s  néhány  hű  polgár  figyelmezteti  Gracchust,  hogy  Opi- 
mius  az  ő  életére  tör.  Ámde  Gracchus  nem  törődik  az 
intéssel  és  megint  elrohan,  hogy  —  megint  szónokoljon 
a  népnek.  De  jön  Opimius  s  vele  a  szenátorok,  a  kik 
behozzák  a  megölt  Scipio  holttestét.  S  itt,  a  holttest 
előtt,  mondja  a  konzul  harmadik  szónoklatát,  mely  nem 
méltatlan  ahhoz,  melyet  Antonius  mond  Caesar  teteme 
felett.  A  konzul  ékesszóló  furfanggal  tereli  a  gyilkosság 
gyanúját  Fulviusra,  a  részességét  Gracchusra.  A  nép 
tüzet  is  fog  és  halált  kiált  mindkettőre.  Az  V.  felvo- 
jiásban  már  foly  a  harcz  Gracchus  és  Opimius  emberei 
között ;  emezek  győznek,  Fulvius  elesik  és  Gracchus 
menekülve  fut  a  színpadra,  hogy  anyjától  kérje  el  a 
gyilkot,  melylyel  aztán  leszúrja  magát.  így  vész  el  a 
tétlenség  hőse,  a  rezignáczió  drámaiatlan  alakja,  a  kinek 
gyengesége  annál  kirívóbb,  minél  több.  tetterő  van  kör- 

Radó:  Az  olasz  irodalom  története.  II.  l" 

nyezetében :  a  Bzenvedélyes  Fulviusban,  az  elszánt  Opi- 
minsban  és  leginkább  Gomélíában,  a  római  lelkű  anyá- 
ban. A  mi  a  darabban  történik,  mind  az  ő  művök;  maga 
a  tulajdonképpeni  hős  csak  szónoklatokat  tart.  S  mégis 
tagadhatatlan,  hogy  e  darabban  erős  drámai  élet  lüktet; 
a  cselekvény  gyorsan  halad  a  katasztrófa  felé,  a  hely- 
zet pathosa  fokról-fokra  emelkedik  s  hatalmas  hangok- 
ban éri  el  tetőpontját,  midőn  Gornélia  odaadja  tőrét  fiá- 
nak s  ez  felkiált : 

„Ez  ajándékban 

Hád  ismerek,  anyám.  Te  e  döfésben 

Ismerj  fiadra.'' 

Hogy  Monti  gyönyörűen  tudja  beszéltetni  az  ő  római 
polgárait  és  polgárnőit,  tán  említenünk  sem  kell.  Való- 
ban közel  jár  az  igazsághoz  Signoreili,  a  ki  az  olasz 
tragédia  ideálját  abban  a  műben  látná,  mely  Monti  nyel- 
vét és  Alfieri  tragikus  szellemét  egyesítené  magában. 
De  még  eddig  e  két  adomány  nemhogy  egyesülten  nem 
jelentkezett  olasz  íróban,  hanem  még  olyan  sem  akadt, 
a  ki  azok  elsejével  dicsekedhetett  volna.  Monti  drámai 
nyelve,  úgy,  a  hogy  a  „Caio  Gracco"-ban  megcsendül,  nem 
talált  versenytársra  az  egész  olasz  irodalomban. 

Monti  különben  elméletileg  is  foglalkozott  az  olasz 
nyelv  törvényeivel.  Élete  utolsó  időszakában  számos 
filológiai  munkát  tett  közzé,  kemény  harczot  víva  a 
Crusca  zsarnoksága  ellen,  mely,  a  mint  tudjuk,  csak  a 
toszkánai  nyelvkincsnek  az  ő  szótárában  elkönyvelt 
részét  akarta  elismerni.  „Proposta  di  correzioni  ed 
aggiunte  al  vocabolario  della  Crusca"  czímű  vitázó  irata 
egyik  legfontosabb  jelensége  volt  annak  az  olasz  nyelv- 
újítási  küzdelemnek,   melyről   e   könyv  más  helyén  bő- 

rebben  is  kell  majd  szólanunk.  Ez  ép  olyan  szellemes, 
mint  tanulságos  könyvén  kivfil  irt  még  „Párbeszédeket 
a  nyelvről",  néhány  értekezést  Dantéról  és  más  olasz 
költőkről,  valaminthogy  kiadta  amaz  ékesszólástani  elő- 
adásai nagy  részét  is,  melyeket  a  Brera-főiskolán  való 
tanárkodása  alatt  tartott. 


19* 


IX.  FEJEZET. 


F    0    S    C    0    L    0. 


1.  §.  Élete. 

Abban  a  nevezetes  időszakban,  mely  Napóleonnak 
Milanóba  bevonulásától  egész  a  bécsi  kongresszusig  tar- 
tott, Olaszországnak  Monti  mellett  még  egy  más  kiváló 
költője  is  volt :  nem  oly  sokoldalú  és  csillogó  tehetség, 
mint  a  Bassvilliana  szerzője,  sem  nem  olyan  termékeny, 
de  sokkal  mélyebb  lélek,  sokkal  férfiasabb  jellem.  Mon- 
tiról elmondottuk,  hogy  csodálatosan  bírta  utánozni  Dante 
formáit,  de  annál  messzebb  állott  Dantétől,  az  embertől. 
Ugo  Foscolo,  kiről  most  fogunk  szólani,  nem  terzinái 
fényében,  hanem  nemes,  büszke,  hazafiságtól  lángoló  szi- 
vében hasonlított  a  nagy  flórenczihez.  Ha  az  olaszoknak 
a  XIX.  században  csupa  olyan  dalnokuk  lett  volna,  mint 
Monti,  a  ki  a  forradalom  megátkozásán  kezdte  és  dicsőí- 
tésén folytatta,  majd  a  franczia  czezarizmusnak  tömjé- 
nezett, hogy  végül  a  győzelmes  osztrákoknak  is  elzengje 
himnuszait:  akkor  Itália  még  ma  is  darabokra  volna 
züUve.  De  Olaszország  áldhatja  sorsát,  hogy  ily  jellemek 
nem  ismétlődtek  irodalma  történetében,  s  hogy  mintegy 
ellensúlyozva  Monti  senyvesztő  hatását,  vele  egy  időben 

dörögte  tragikus  jambusait  Alfieri,  s  írta  meg  Ugo  Fos- 
colo  a  hazája  sorsán  kétségbe  eső  Jacopo  Ortis  szomorú 
történetét. 

Foscolo  Görögországban,  Zante  sziget  hasonnevű  fővá- 
rosában született  1778.  február  6-án.  Velenczei  szár- 
mazású apja  orvos  volt  és  nem  sokkal  e  fia  születése 
után  Spalatóba  költözött,  a  hol  a  kórházban  kapott  alkal- 
mazást s  a  hol  1788-ban  meg  is  halt.  A  Foscolo-család 
ekkor  visszament  Zantéba,  öt  évvel  utóbb  pedig  Velen- 
czében  telepedett  meg,  melyet  az  ifjú  Ugo  lelkesedéssel 
fogadott  hazájának.  Tizenöt  éves  volt  ez  esztendőben  és 
fiókja  már  tele  volt  versekkel.  Alfieriben  látta  a  „leg- 
első olasz  embert^,  a  római  köztársaságban  minden 
államforma  ideálját.  Brutusi  pose-jai  miatt  sokat  csúfolták 
is  pajtásai,  leginkább  azok,  a  kik  tudták,  hogy  az  antik 
hősöket  utánzó  iflú  a  magánéletben  milyen  érzelmes,  sőt 
milyen  érzelgős.  Korán  melankóliára  hajlott,  szerette  a 
magányt,  s  már  17  éves  korában  a  csalódottat,  a  két- 
ségbeesőt adta.  Csak  mikor  Bonaparte  megjelent  az 
Alpeseknél  és  szabadságot  Ígérve,  közeledett  az  olasz 
határhoz,  akkor  látszott,  hogy  Foscolo  szabadságszeretete 
nem  volt  üres  deklamáczió.  Midőn  Velencze  semleges- 
ségre határozta  magát,  ő  előbb  népgyűléseken  szónokolt 
e  határozat  ellen,  aztán  pedig  látva,  hogy  mire  sem 
megy,  sietett  az  új  köztársaságba,  a  Cispadanába, 
hogy  katonának  állva,  legalább  ő  maga  fegyverrel  is 
szolgálja  a  szent  ügyet.  A  győzelmes  hadjárat  után  csak- 
hamar mint  hadnagy  került  vissza  Velenczébe,  a  hol  az 
új  demokrata  kormány  egyik  titkára  lett.  De  Bonaparte- 
ért való  lelkesedése  nem  soká  tartott ;  a  hadvezér  1797-ben 
megkötötte  a  campoformiói  békét,  átengedve  Velenczét 
Ausztriának.  Ez  volt  a  legelső  nagy    csapás,    mely  köl- 

tőnket  érte:  fogadott  hazája,  melyet  annyira  szeretett, 
ime,  rabszolgaságba  stilyedt,  cserbenhagyva,  elárulva 
attól,  kiben  ő  bálványképet  látott.  Dúlt  szívvel  hagyta 
el  Velenczét,  hogy  előbb  Bolognába,  majd  Milanóba 
menjen,  a  hol  alkalma  nyilt  megismerkedni  Parinivei  és 
Montival.  Az  utóbbi  ellen  éppen  ekkor  forrott  a  republi- 
kánusok dühe  legharagosabban,  ép  akkor  akarták  a 
Bassvilliana  miatt  lehetetlenné  tenni.  A  húsz  éves  ilQú 
védője  lett  nagyhírű  költőtársának  s  égy  „Esame"  czimfi 
röpiratban  sorra  czáfolta  a  Monti  ellen  felhozott  vádakat. 
Még  tovább  is  ment ;  midőn  egy  kávéházi  társaságban 
valaki  ócsárolta  Montit,  ő  az  illetőt  arczul  ütötte  és  aztán 
megverekedett  vele.  Természetes;  hogy  Monti  e  nagy- 
lelkű viseletért  nem  volt  hálátlan ;  de  a  jó  viszony,  mely 
a  két  költő  között  ez  időben  fejlődött,  a  későbbi  évek- 
ben nemcsak  megszakadt,  hanem  ellenségeskedéssé  is 
változott  és  Foscolo  egyik  legmérgesebb  vitairatában 
bélyegezte  meg  a  poéta  cesareo  sokféle  köpeny  forga- 
tását. Foscolo  szerelmes  természetű,  de  csapongó  szívű 
íQú  volt  s  éppen  ez  időtáj t  is  viszonya  volt  egy  Isabella 
Roncioni  nevű  fiatal  pisai  leánynyal;  a  ki  azonban  más- 
hoz ment  nőül.  így  hazafiúi  elkeseredéséhez  a  szerelmi 
csalódás  kínjai  is  járultak  s  e  lelki  állapot  költői  ter- 
méke volt  Foscolo  egyik  legjelentősebb  munkája,  „Ul- 
timé lettere  di  Jacopo  Ortis",  melyet  1798-ban  kezdett 
írni  és  a  következő  esztendőben  tett  közzé  Bolognában. 
Ekkor  már  ismét  hadiszolgálatba  lépett  volt,  mert  noha 
már  nem  bízott  Bonapartében,  mégis  azt  hitte,  hogy  a 
Repubblica  Cispadanából  még  kinőheti  magát  az  egységes 
Olaszország.  Már  nem  csatlakozott  azokhoz,  a  kik  dicsőítő 
himnusokat  zengtek  a  corsicai  hódítónak,  de  mint  maga 
írja,  lekötötte  magát  a  kormánynak,  mert  legalább  abban 

árnyékát  látta  a  hazának ;  hitte^  hogy  ez  árnyékból 
valamikor  dicső  és  hatalmas  valóság  fog  fejlődhetni  s 
hogy  e  fejlődéshez  szükség  van  a  nemes  lelkek  közre- 
működésére. Ezért,  midőn  Napóleon  Egyptomban  időzése 
alatt  1799-ben  újra  kitört  a  háború,  Foscolo,  már  mint 
kapitány,  a  hadügyi  kormány  irodai  szolgálatából  a 
csatatérre  sietett.  Négy  ütközetben  vett  részt,  egyszer 
megsebesülve,  másszor  meg  foglyul  esve ;  majd  Masséna 
tábornok  seregével  Gennába  vonult  vissza,  melynek 
ostromában  igazi  hősként  viselkedett.  A  marengói  csata 
után  ismét  Milanóba  tért,  a  hol  három  évig  megint  az 
irodalomnak  szentelhette  idejét.  1804-ben  újra  a  harcz- 
térre  szólították;  a  franczia  hadsereghez  csatolt  olaszországi 
hadosztályban  kellett  küzdenie,  messze  idegenben,  és  csak 
két  esztendő  múlva  cserélhette  fel  ismét  a  kardot  a  tollal. 
E  hányattatás  után  végre  úgy  látszott,  hogy  nyugal- 
mas révbe  jutott.  Napóleon  1 809-ben  kinevezte  a  páviai 
egyetem  ékesszólás  tanárának,  ugyanarra  a  katedrára, 
melyet  nem  sokkal  azelőtt  Monti  foglalt  volt  el.  De  alig 
tartott  itt  pár  előadást,  a  kormány  mást  gondolt;  azt 
találták,  hogy  a  költészettel  való  foglalkozás  veszedel- 
mes ürügyül  szolgálhat  a  tanárnak  bizonyos  „helytelen 
elméletek"  fejtegetésére  és  terjesztésére  és  így  esett, 
hogy  már  1809-ben  megszüntették  az  összes  olasz  köl- 
tészettani  professurákat.  Foscolonak  bizonyára  nagy 
része  volt  e  határozatban;  a  kormány  megbotránkozott 
azon,  hogy  megnyitó  előadásában,  eltérve  a  rendes  szo- 
kástól, egy  szóval  sem  dicsőítette  Napóleont  és  hogy  az 
irodalom  czéljairól  beszélve,  hazafiúi  és  nemzeti  érzel- 
mek  ápolásában  látta  a  költészet  hivatását.  így  aztán 
Foscolonak  be  kellett  érnie  pár  száz  lira  nyugdíjjal, 
melyet  egyébiránt  anyjának  engedett  át. 

Most  újra  Milanóba  ment,  a  hol  azonban  nem  sokáig 
volt  maradása.  1811-ben  ugyanis  egy  „Aiace"  czimfi 
tragédiát  adatott  elő,  és  ellenségei  ráfogták,  hogy  a 
hatalmas  görög  hős  ellenfelében,  Agamemnonban,  Napó- 
leont akarta  csúffá  tenni.  Ez  helyzetét  annyira  kellemet- 
lenné változtatta,  hogy  száműzetéstől  kellett  tartania  s 
így  jobbnak  látta  önként  távozni  Lombardiából.  Fló- 
renezbe  sietett,  a  hol  Albany  grófnőnek,  Alfieri  ked- 
vesének szalonjában  sok  jó  barátot  és  lelkes  bámulót 
talált.  Itt  ismerkedett  meg  egy  fenkölt  lelkű,  rendkívüli 
asszonynyal  is,  Quirina  Mocennivel,  a  ki  aztán  sohasem 
szűnt  meg  őt  szeretni  és  tisztelni,  buzdítani  és  támogatni, 
s  a  kit  a  költő  „Donna  gentile"  néven  emlegetett  mun- 
káiban. Ez  év,  melyet  a  költő  Flórenczben  töltött,  bellos- 
guardói  gyönyörű  villájában,  élete  legboldogabb  eszten- 
deje volt.  De  közbejött  a  lipcsei  csata  (1813.  okt.  16.), 
s  az  olasz  királyság  abban  a  veszedelemben  forgott, 
hogy  Napóleon  uralmát  a  még  rosszabb  osztrák  uralom 
fogja  felváltani.  Foscolónak  nem  volt  maradása  Fló- 
renczben: „Minden  lépés,  írta  egy  levelében,  melyet  az 
osztrákok  a  királyság  határa  felé  tesznek,  szívemet 
tapossa.  November  14-én  csakugyan  elhagyja  Toszkánát 
és  siet  felajánlani  kardját  az  olasz  hadseregnek.  De 
ezúttal  már  nem  jutott  a  harcztérre ;  Bonaparte  csillaga 
kialudt  és  Milanóban  forradalom  támadt,  melyben  a 
franczia  uralommal  elégedetlen  patríciusok  izgatására  a 
csőcselék  rátámadt  mindazokra,  kik  a  meglevő  állapotok 
védelmére  akartak  kelni.  Foscolót  rágalmazták,  hogy  az 
angolokkal  konspirál ;  egy  őrült  tömeg  berohanva  laká- 
sára, megkötözte  és  tán  meg  is  öli,  ha  néhány  jó  barátja 
nem  jön  megmentésére.  Nem  sokkal  ezután  az  osztrákok 
bevonultak   Milanóba   és    Foscolo    a   hadseregből    való 

elbocsáttatását  kérte.  Az  osztrák  uralom  nem  akart  le- 
mondani szolgálatairól  és  felszólította  egy  újság  szer- 
kesztésére, melyben  az  új  kormány  érdekeit  kellett  volna 
szolgálnia.  A  költő  kitérő  választ  adott;  midőn  pedig 
ráparancsoltak,  hogy  1814,  április  1-én,  ép  úgy,  mint  a 
többi  tisztek,  ő  is  tegye  le  a  hűségesküt,  megszökött 
Milánóból  és  elbujdosott  Svájczba.  Már  akkor  zászlóalj- 
parancsnok volt  és  könnyű  lett  volna  e  rangját  meg- 
illető nyugdíjat  kapnia,  melyhez  hozzávéve  tanári  nyug- 
díját, megélhetett  volna  ő  is,  családja  is.  De  Foscolo 
becstelenségnek  tartotta  olyan  esküt  tenni,  melyet  meg- 
tartani nem  akart  és  inkább  választotta  a  hontalanságot, 
a  nyomort.  „Ugo  Foscolo  —  írja  egyik  legalaposabb 
biografusa,  Antona-Traversi  —  a  ki  szegényen  és  gyen- 
gélkedő állapotban,  már  túl  lévén  az  ifjúság  és  remény- 
ség erővel  teljes  évein,  a  barátság  bucsúcsókja  nélkül, 
híján  övéi  vigasztal ásának,  nélkülözve  a  legcsekélyebb 
kényelmet  is,  egymagában  menekül,  vállain  nyomorúságos 
bugyorral;  Ugo  Foscolo,  a  ki  elhagyja  azt  a  földet, mely 
benne  az  irodalom  és  dicsőség  iránti  lelkesedést  keltette, 
melyet  lelke  egész  erejével  szeretett,  melyet  karjával 
megvédelmezett  és  melynek  az  ő  lángelméjével  becsü- 
letére vált,  a  ki  menekül  és  roskatag  anyját,  a  ki  mellett 
nincsen  már  egyetlen  fiú  sem,  vigasztalan  öregség  nyo- 
morában és  fájdalmai  között  hagyja;  Ugo  Foscolo,  a  ki 
elhagyja  imádott  húgát,  el  öcscsét,  barátait,  egy  szóval 
mindent  a  mi  az  életet  kevésbbé  bússá  és  szorongatottabbá 
teheti,  mindent,  a  mi  az  emberi  szív  előtt  szent  és  tisz- 
telt ;  Ugo  Foscolo,  a  ki  rettenthetetlenül  száll  szembe  a 
megaláztatásokkf^L-az.  .örökös  száműzetés  nyomorusá- 
gaival,  néJl|:5f^éfieiVel,-fájdaItíttiival :  a  mi  szemeinkben 
és  mind^^ifemberöz^ffiében  netft^het  más,  mint  hérosz!" 

Az  önkéntes  száműzetésbe  menő  költő  megható  levél- 
ben bncsüzott  el  édes  anyjától ;  egyikében  a  legszebbek- 
nek, melyekkel  az  olasz  írók  epistolarumaiban  találkoz- 
hatunk.  „Irodalommal  foglalkozom,  igy  szól,  a  mely  a 
legszabadabb  és  legfüggetlenebb  művészet  és  hogyha 
megvásárolhatóvá  lesz,  nem  ér  többé  semmit.  Azért  édes 
anyám,  ha  száműzetésbe  megyek,  ha  mint  bujdosó  bízom 
magamat  a  sors  és  a  mennyország  jóvoltára,  nem  sza- 
bad panaszkodnod  és  nem  is  fogsz  ;  hisz  te  magad  oltottad 
belém,  te  magad  gyökereztetted  meg  bennem  ezeket  a 
magasztos  érzelmeket  és  sokszor  lelkemre  kötötted,  hogy 
ne  legyek  hozzájuk  hfitelen;  nem  is  leszek  az,  ha  éle- 
tembe kerül  is  !"  Foscolónak  svájczi  tartózkodása  a  szen- 
vedések és  nélkülözések  hosszú  sorozata  volt.  A  mellett 
az  osztrák  állam  megkeresésére  a  svájczi  hatóságok 
folyton  szemmel  tartották  és  zaklatták,  ügy  hogy  már  a 
következő  esztendőben  elhagyta  e  földet  iS;  és  az  igazi 
szabadság  hazájában,  Angliában  keresett  nyugalmat  és 
biztonságot. 

1816.  szeptember  havában  szerencsésen  megérkezett 
Londonba,  a  hol  életének  harmadik,  az  előbbieknél  nem 
kevésbbé  mozgalmas,  szomorú  korszaka  kezdődött.  Az 
angol  előkelő  társaság  nagy  rokonszenvvel  fogadta  a 
költőt,  kiről  tudta,  hogy  ellensége  volt  Napóleonnak  és 
a  kinek  munkáit  is  ismerték.  De  persze  a  rokonszenvből 
nem  lehetett  megélnie ;  anyagi  dolgokban  különben  is 
könnyelmű  és  szeszélyes  volt  és  sohasem  tanult  meg 
számolni.  Csakhamar  eladósodott  és  noha  az  angol  szem- 
lékbe olasz  és  görög  dolgokról  írt  czikkeit  elég  jól  fizették 
és  olasz  irodalomtörténeti  felolvasásaiból  is  sok  pénzt 
keresett,  mégis  sokszor  a  legnagyobb  Ínségben  kellett 
sínylődnie.   Nem  volt   gyors   munkás   és    felületes,  napi 

érdekű  czikkek  megírására  nem  vitte  reá  lelkiismerete. 
A  mellett  jobbára  oly  tárgyak  felől  kértek  tőle  dolgoza- 
tokat, melyekkel  nem  szívesen  foglalkozott,  úgy  hogy 
keservesen  sóhajtott  fel  egyik  levelében:  „Jaj  annak  a 
versenyparipának,  melynek  bárkát  kell  húznia!"  Sok- 
szorosította szenvedéseit  az  a  törekvése  is,  hogy  senki 
ne  sejtse,  mennyit  nélkülöz;  úgy  akart  élni,  a  hogy 
gentlemanhez  illik,  és  szép  lakást  tartva,  sokszor  nem 
táplálkozott  egyébbel,  mint  pnszta  rizszsel.  Szobáját  bör- 
tönének mondta ;  gyakran  14  óra  hosszat  dolgozott  egy 
folytában,  nagy  kínnal,  mert  francziául  kellett  írnia,  nem 
akadván  olyan  fordítója,  a  ki  olaszból  is  át  bírta  volna 
ültetni  czikkeit  angol  nyelvre.  1822-ben  már  annyira 
jutott  volt,  hogy  kénytelen  volt  olasz  nyelvmesterré  lenni, 
pár  évvel  később  pedig  egy  dőre  építkezési  spekuláczió 
olyan  ínségbe  sodorta,  hogy  London  egyik  legnyomorú- 
ságosabb utczájában,  valóságos  koldusvityillóban  kellett 
magát  meghúznia.  Egy  kiváló  jellemű  angol  barátja, 
Hudson  Gurney  képviselő,  megmentette  e  helyről  és  elvitte 
egy  London  közelében  levő  faluba,  Turnham-Greenbe. 
Itt  aztán  már  régebbi  keletű  máj-  és  szívbaja  mind 
súlyosabbra  fordult,  úgy,  hogy  1827.  szeptember  lO-én 
megszűnt  élni.  A  közeli  Chiswiek  kis  temetőjében  helyezték 
örök  nyugalomra  hűlt  tetemeit,  melyeket  aztán  1871-ben 
szállítottak  Flórenezbe,  a  hol  az  olaszok  Pantheonjában 
a  Santa  Croce  templomban  kaptak  díszhelyet,  ugyanott, 
a  hol  lelki  rokonának,    Alfíerinek  csontjai  is  porladnak 

2.  §.  Ultimé  lettere  dl  Jacopo  Ortis. 

Foscolo  költői  mnnkái  közül  első  helyen  azzal  a  próza- 
regényével  akarnnk  foglalkozni,  mely  időre  nézve  is  leg- 
első nagyobb  műve,  s  melynek  hatása  is  jelentősebb 
volt,  mint  bármely  más  költői  alkotásáé.  A  „Jacopo 
Ortis  utolsó  levelei**  egy  körülbelül  120  oktáv  oldalra 
terjedő  könyv,  mely  az  olasz  irodalom  második  psycho- 
logikus  regénye,  ha  ugyan  ezzel  a  névvel  szabad  meg- 
jelölnünk Dante  „Uj  életé"-tis.  A  mu  kétségtelenül  Goethe 
„Werther"-jének  hatása  alatt  keletkezett,  melylyel  nem- 
csak mesére,  nemcsak  az  előadás  levélformájára,  hanem 
számos  más  külsőségekben  is  megegyezik.  „Ortis**  ki- 
adójaként Lorenzo  Alderani  szerepel,  a  ki  ép  úgy  mint 
Goethe  a  Werther  bevezetésében,  a  könyv  hősét  mint 
barátját  mutatja  be,  elmondva,  hogy  ő  csak  közzéteszi 
annak  hátrahagyott  iratait.  Jacopo  is,  Werther  is  egy 
könnyelműen  kezdett  és  megszakított  viszony  után  ma- 
gányba vonulnak,  a  hol  az  olasz  ép  úgy,  mint  a  német, 
megismerkednek  egy  fiatal  leánynyal,  a  ki  már  mással 
van  eljegyezve.  A  szerelem  itt  is,  ott  is  reménytelen, 
bárha  a  leány  rokonszenvvel  is  fogadja  a  hódolatot;  Jacopo 
is,  Werther  is  fokról-fokra  izgatottabbak,  csüggedtebbek 
lesznek,  s  végre  az  is,  ez  is  öngyilkossággal  vet  véget 
életének.  Az  egyező  vonások  számát  még  szaporíthatnék, 
de  azt  hiszszük,  az  eddigiek  is  kétségtelenné  teszik,  a 
mit  némely  olasz  irodalomtörténészek  makacsul  tagad- 
nak; hogy  t.  i.  Goethe  Werther-je  nélkül  az  olasz  iroda- 
lomnak nem  volna  „Ortis"-a.  Ám  az  olasz  műtől  még- 
sem lehet  megtagadni  az  eredetiséget;  Foscolo  csak  a 
mesét  és  a  feldolgozás  külső  formáját  vette  át  a  német 
költőtől,  de  a  mi  a  legfontosabb,  alakjait,  és  különösen 

hősét,  egészen  másként  jellemzi,  mint  Goethe.  Ez  meg- 
elégedett azzal,  hogy  egy  szerelmi  történetet  mondjon 
el,  még  pedig  elmondjon  a  maga  megható  egyszerűségé- 
ben, nem  keverve  bele  semmiféle  idegen  indítékot.  Foseolo 
nem  érte  be  ennyivel ;  az  ö  Ortisában  két  erős  érzelem 
tusázik,  melyek  nincsenek  egymás  alá,  hanem  egymás 
mellé  rendelve :  a  hazafias  bánat  ép  úgy  mardossa  lelkét, 
mint  a  szerelmi  jaj.  Emii  tettük  fentebb,  hogy  Foseolo  a 
campoformiói  béke  után  irta  e  regényt,  tele  elkesere- 
déssel és  gyűlölettel  Napóleon  ellen,  a  ki  Velenczét  ki- 
szolgáltatta az  osztrákoknak.  Az  ő  hőse  már  a  könyv 
elején  is  olyan  lelki  állapotban  van,  mely  az  öngyilkosság 
felé  űzi,  és  valóban,  az  első  fejezet  fölé  igtatott  jelige  is 
azt  látszik  mutatni,  hogy  Ortis  öngyilkosságának  oka 
inkább  az  elveszett  szabadságon  való  kétségbeesés,  mint 
a  szerelem.  A  czim  után  ugyanis  Dante  e   két  sora  áll: 

Libertá  va  ceroando,  eh'  é  si  cara, 
Come  sa  chi  per  lei  vita  riíiuta. 

„Szabadságot  keres,  mely  olyan  drága,  mint  jól  tudja 
az,  a  ki  érte  ellöki  életét  is !"  S  mindjárt  az  első  sorok  egy 
önmagával  és  a  világgal  meghasonlott  kedélybe  enged- 
nek bepillantanunk :  ;,Be  van  tehát  fejezve  hazánk  fel- 
áldozása ;  minden  elveszett  és.  életünk,  ha  ugyan  meg 
fog  maradni,  csak  arra  való  lesz,  hogy  sirassuk  szeren- 
csétlenségünket és  gyalázatunkat".  Milyen  egészen  más 
ez  az  exordium,  mint  azok  a  szavak,  melyekkel  Werther 
második  levele  kezdődik :  „Csodálatos  vidámság  költö- 
zött be  lelkembe,  hasonló  a  tavaszi  regghez,  melyet  egész 
lelkemmel  élvezek.  Magam  vagyok  és  örülök  életemnek 
e  tájékon,  mely  olyan  lelkek  számára  van  teremtve, 
minő  az  enyém.    Oly   boldog   vagyok,   édesem,   annyira 

elmerültem  nyugalmas  lételem  érzetébe,  hogy  ez  alatt 
művészetem  is  szenved."  Ortis  hajói  is  van,  csak  annyira 
van  jól,  mint  a  beteg,  a  ki  alszik  és  nem  érzi  fájdal- 
mait. A  lélek  ez  alaphangulatában  való  különbség  egé- 
szen mássá  teszi  Foscolo  hősét,  mint  a  milyen  a  Goethéé 
Ez  az  Ortis  egy  családját,  hazáját,  hitét  elvesztett  lélek, 
kiben  egy  egész  nemzet  tragikus  sorsa  van  megszemé- 
lyesítve ;  a  mikor  megismerkedünk  vele,  már  előre  látjuk, 
hogy  vonaglásainak,  vívódásainak  nem  lehet  egyéb 
vége,  mint  az,  a  mely  aztán  valóban  be  is  következik. 
Az  az  egész  szerelmi  história,  melyet  végig  él,  szinte 
csak  epizódja  ama  nagy  szomorújátéknak,  melynek  utolsó 
felvonását  a  költő  elénk  varázsolja.  Vagy  talán  jobban 
mondja  De  Sanctis:  az  Örtisban  már  nincs  is  tragédia, 
hanem  csak  egy  lírai  helyzet,  mely  a  tragédiából  fejlő- 
dött ki,  az  öngyilkosság  „permanencziában",  az  öngyil- 
kosság, mely  meg  van  akasztva,  fel  van  függesztve,  el 
van  halasztva,  mert  abban  a  lélekben  mégis  csak  meg- 
mozdul annyi  életerő,  hogy  új  ábrándok  és  csalképek 
után  tud  szaladni.  Jacopo  ott  áll  az  élet  meredekjén, 
készen  arra,  hogy  levesse  magát  amelybe,  de  a  távol- 
ban egy  kis  fény  csillan  szemei  elé,  mely  habozásra 
készteti.  Már  mikor  első  szavait  halljuk  —  szól  De 
Sanctis  —  tudjuk,  hogy  egy  halálra  ítélt  van  előttünk, 
de  a  ki  egyszerre-  belekapaszkodik  az  életbe ;  van  annyi 
ereje,  hogy  illúziókat  teremt  magának,  de  ő  is  tudja, 
hogy  csak  illúziók,  s  nem  is  volna  ereje,  hogy  megvaló- 
sításukon munkálkodjék.  „Nincsen  inicziativ^ja,  nincs 
ellenálló  ereje,  nincs  meg  benne  a  való  élet  iránti  érzék 
és  ösztön ;  ábrándjai  tömegei  közt  passive  marad,  a  mi 
már  egymagában  is  lassú  öngyilkosság."  A  ki  emlék- 
szik, milyen  realistikus  színekkel  festi  Werther  a  maga 

Lottéjét,  a  mint  ott  áll  testvérei  körében  és  kenyeret  szel 
nekik,  s  aztán  me^smerkedik  Ortis  Teresájának  elmo- 
sódó, idealizált  képével,  könnyen  át  fogja  érezni  e  szavak 
igazságát.  Valóban,  Ortis  szemei  már  elejétől  fogva  nem 
látnak  tisztán;  az  első  pillanattól  fogva  egy  exaltált, 
nagy  szenvedésektől  megzavart  lélek  áll  előttünk :  ma- 
gának a  költőnek  lelke,  a  ki  egyetlen  munkájában  sem 
festette  magát  oly  híven  és  annyi  művészettel,  mint 
ebben. 

így  mindamellett,  hogy  a  német  és  olasz  költő  könyvé- 
ben egy  a  mese,  egy  az  előadás  formája:  Ortisnak,  ismé- 
teljük, Wetherrel  szemben  is  önálló  művészi  értéke  van. 
Mi  ugyan  feltétlenül  magasabb  polczra  helyezzük  Goethe 
munkáját,  mint  az  olasz  költőét.  Az  Ortis  szerzője  olyan 
magas  hangon  kezdi  munkáját,  hogy  attól  fogva  a  fokozás 
már  nagyon  nehézzé  válik.  Foscolo  egy  hazafiúi  bánattól 
csüggedt  ii^út  akart  rajzolni,  és  a  tónusok,  melyeket  e 
végből  használt,  mindjárt  eleintén  oly  komorak,  hogy 
festéktábláján  alig  marad  már  szín  sötétebb  árnyalatok 
számára.  Ez  a  folytonos  feszültség,  ez  a  szünet  nélküli 
izgalom  lassan-lassan  egyhangúvá  és  fárasztóvá  lesz,  és 
mikor  a  költő  ezt  érezni  látszik  és  nyugodtabb  elmél- 
kedéseket irat  le  hősével,  nem  bírunk  neki  hinni,  mert 
lehetetlennek  tartjuk,  hogy  a  szinte  paroxismussá  nőtt 
szenvedélyből  ilyen  hangba  lehessen  átcsapni.  Mennyivel 
jobban  érti  a  művészi  fokozás  titkát  Goethe!  Milyen 
biztos  kézzel  rajzolja  hősében  a  szerelem  fejlődését,  erős- 
bödését, szenvedélylyé  növekedését !  Az  ő  ege  eleintén 
tiszta  és  szinte  felhőtlen,  az  egész  tájék  idillikus ;  illatos 
rózsák  és  kékellő  ibolyák  között  haladunk  tova;  csak 
lassan-lassan  tünedeznek  fel  az  ég  peremén  a  fellegek, 
melyek  szinte  észrevétlenül  tömörülnek;   előbb  egy-egy 

súlyos  esőcsepp  jelzi  a  vihar  közeledtét,  aztán  végre  egészen 
beborul  az  ég  és  kitör  a  bősz  fergeteg,  dörgéssel  és  vil- 
lámcsapásokkal. De  Goethe  könyvének  nemcsak  a  művészi 
fokozás  az  előnye ;  mi  ngy  érezzük,  hogy  elhibázott 
dolog  volt  a  szerelmi  kétségbeesés  e  regényét  a  haza- 
fiúi kétségbeeséssel  komplikálni.  Két  erős  szenvedély 
igenis  élhet  az  ember  lelkében  és  művészileg  is  érdekes 
lehet  azok  ábrázolása,  de  csak  abban  az  esetben,  ha  e 
két  szenvedély  egymással  ellentétben  van,  ha  egymással 
harczra  kerülnek.  Ámde  úgy,  a  hogy  Ortisban  látjnk, 
egymással  párhuzamosan  haladva,  egymást  nem  is  érintve, 
csak  rontják  azt  az  eszthetikai  hatást,  melyet  mindegyik 
külön-külön  el  bírna  érni.  Az  olvasó  érzi,  hogy  az  Ortis 
regényében  a  hazafiúi  kitörések,  bármennyire  előtérbe 
vannak  is  tolva,  mégis  csak  feleslegesek,  a  mennyiben 
sem  az  események  menetére,  sem  a  szereplő  személyek 
jellemére  nincsenek  hatással.  Ortis  éppen  úgy  belesze- 
rethetne Teresájába,  ép  úgy  kosarat  kapna,  ép  úgy  két- 
ségbeesnék,  ha  hazája  boldog  és  szabad  volna.  Öngyil- 
kossága motiválására  is  teljesen  elég  volna  a  boldog- 
talan szerelem,  a  minthogy  az  is  téteti  meg  vele  az  utolsó 
és  döntő  lépést.  Ekképpen  hazafiúi  keserve,  bármilyen  meg- 
ragadó hangokon  tudjon  is  megszólalni,  tulajdonkép  kel- 
leténél jobban  előtérbe  tolakodik.  Goethénél  is  van  egy 
kis  háttér.  Az  ő  Werthere  is  elégedetlen,  nincs  kibé- 
külve társadalmi  állásával,  sem  kora  viszonyaival,  de 
mind  e  mellékes  körülményeket  az  öntudatos  művész 
csak  néhány  ecsetvonással  jelzi.  Foscolónál  e  mellékes 
indítékok  annyira  túltengenék,  hogy  a  regény  művészi 
szempontból  okvetlen  nyerne,  ha  harmadrésznyire  kur- 
títtatnék. 

S  ehhez  járul  még  az  is,  hogy  az  a  két  erős  szenve- 

dély,  melyek  egymás  mellett  jelennek  meg  Ortis  lelké- 
ben, ily  ábrázolásban  valószinfítlenek  vagy  legalább  is 
abnormisak.  Azt  értjük  és  elhiszszük,  hogy  Werther  el- 
kedvetlenedve a  világi  zsivajtól,  átérezve  a  csendes 
boldogság  hiányát  és  szükségét,  megszereti  a  nyájas 
falusi  leányt,  a  kivel  a  véletlen  összevezérli ;  de  el  bír- 
juk-e hát  képzelni  azt  az  örülésig  fokozódó  szerelmet 
abban  az  emberben,  a  kit  hazája  bukása  szinte  öngyil- 
kosságba kerget?  Jacopo  Ortis  lihegve,  átkozódva, 
pihegve  vonul  vissza  az  euganei  halmok  közé ;  Veleneze 
elárultatásán  való  szilaj  dühe  úgyszólván  egy  perezre 
sem  enged,  s  mi  elhigyjük,  hogy  e  lelki  állapotban 
szerelmi  regényt  sző  ? 

De  ne  folytassuk  e  párhuzamot,  melyben  olasz  nyelvű 
és  idegen  írók  is  már  oly  gyakran  jöttek  a  legkülön- 
bözőbb eredményekre.  Ha  tény  az,  hogy  a  költői  művek 
megítélésénél  az  igazságos  bírálatnak  nem  szabad  szem 
^lől  tévesztenie  azt  a  hatást,  melyet  azok  korukra  gya- 
koroltak; ha  valóban  nagy  erény  számba  megy,  hogy  egy 
művészi  alkotás  segített  felrázni  egy  népet  és  szítni 
benne  a  nemzeti  eszmények  iránti  lelkesedést :  akkor 
Jacopo  Ortisnak,  minden  hiányossága  mellett  is,  fényes 
hely  jut  az  olasz  irodalomban.  Meglátjuk  majd,  hogy  a 
XIX.  század  írói  sokszor  folyamodtak  a  regény  műfor- 
májához,  hogy  hassanak  népükre,  de  e  téren  az  első 
példát  Foscolo  adta ;  az  ő  könyve  volt  az,  melyet  Giuseppe 
Mazzini,  az  olasz  egység  nagy  harczosa,  szórói-szóra 
megtanult,  az  ő  könyve  az,  mely  még  a  40-es  és  oOes 
években  is  legtöbbet  forgott  az  olasz  ifjúság  kezei  közt, 
és  kevés  mondat  van,  melyből  annyi  szív  merített  lelke- 
sedést, mint  a  szerencsétlen  Jacopo  e  keservéből :  „Mi 
olaszok  itt  magában  Olaszországban   is  hontalan  bujdo- 

sók,   idegenek   vagyunk  ! .  .  .    Kifosztva   ettől,   csúfolva 
amattól,  elárulva  mindig  és  mindenkitől,  cserbenhagyva 
saját  polgártársainktól,  a  kik  a  helyett^  hogy  sajnálnák 
és    segítenék   egymást   a  közös  nyomorúságban,  barbá- 
roknak  nevezik   mindazokat  az   olaszokat,    a    kik  nem 
valók    az    ő   tartományukból   és   a   kiknek   lábain  nem 
ugyanaz  a  bilincs  csörög :  mondd  meg,  milyen  menedék- 
hely marad  számunkra?"  Szeretnénk  többet  is  idézni  a 
könyv  annyi  erővel  és  ékesszólással  tele  lapjaiból,  hogy 
jobban  megértessük,  miért  lett   e  regény   szinte  bibliája 
az   olasz    ifjúságnak.    Voltak   sokan,   kik  megtámadták 
miatta  Foscolot,  attól  tartva,   hogy  Ortis  példája  éppen 
az  ifjúságra  lesz  legveszedelmesebb  hatással,  a  mennyi- 
ben  a   csüggetegséget,   az   öngyilkosságot   prédikálja  a 
küzdelem  és  ellenállás  helyett.   Maga   Foscolo   is    meg- 
bánta később,  hogy  közzé  tette  e  regényt :    minek  még 
több  tápot  adni  a  szenvedélyek  lángjának,  szólt,*  minek 
tanítsuk  meg  az  iQúságot,  hogy   idő   előtt  jajgassanak, 
hogy   féljenek    az   élettől,   melynek    még   csak  hajnalát 
látják    és    a    mikor   még   a  jövőnek   mosolygó  jóslatai 
•  kecsegtetik  őket  ?  Am  ok  nélkül  való  volt  a  költő  aggo- 
dalma; az  olasz  szabadságharczok  iQúsága  rajongott  és 
még  a  mai  ifjúság  is  rajong  Jacopo  Ortisért.  s  ha  meg 
is  értette  belőle  azt,  hogy  egy  hazáját  is  elvesztett,  sze- 
relmében   is    boldogtalan   szív   képes   a  legvégsőre    is, 
sohasem   merítette   belője    azt   az   okulást,   hogy   életét 
ne  első  sorban  hazájának  szentelje. 

3.  §.  A  Sirok.  A  Grácziák. 

Foscolo,  miként  említők,  nem  volt  termékeny  költő. 
Ha  leszámítjuk  i^ükori  kísérleteit,  mindössze  egy  tuczat 
szonett,  két-három  óda,  egy-két  szatirikus  költemény  és 
két  nagyobb,  szabásü  didaktikus  „carmen"  az,  mely  a 
líra  terén  tőle  fenmaradt.  Szonettjeiben  Petrarca  tanít- 
ványa, de  csak  azt  az  édes,  bágyatag  olvadékonyságot 
tanulta  el  tőle,  mely  a  Canzoniere  legszebb  dalaiban 
jelentkezik,  míg  a  petrarkisták  modorosságainak  nyoma 
sincsen  nála.  Az  egész  olasz  lírában  csak  Foscolo  mutatta 
meg,  mit  lehet  eltanulni  a  Laura  énekesétől,  úgy  hogy 
méltán  fájlalják  az  olaszok,  hogy  csak  olyan  ritkán  zen- 
dítette meg  a  lantot. 

Foscolot  egyébiránt  saját  honfitársai  csak  mint  a  „Sirok" 
költőjét  szokták  emlegetni.  Ez  a  295  soros,  rím  nélküli 
jambusokban  írt  költemény  az,  a  melynek  révén  az 
„Ortis"  szerzőjét  az  olasz  lírikusok  közt  is  legelső  sorba 
helyezik  ;  ezzel  foglalkoznak  irodalomtörténészeik  a  leg- 
több szeretettel.  A  „Dei  Sepolcri"  valóban  egészen  újszerű 
jelenség  volt,  midőn  1807-ben  napvilágot  látott.  Láttuk, 
hogy  a  tanköltészetnek  mindig  sok  művelője  akadt  Itáliá- 
ban, de  hogy  ezek  legnagyobbrészt  hiába  törekedtek 
prózába  illő  tárgyaikat  a  költészet  régióiba  emelni.  Vala- 
mint láttuk  azt  is,  hogy  a  líra  alig  mozdult  ki  a  sze- 
relem tárgyköréből  és  ha  még  a  hazafias  érzelmek  tol- 
mácsává is  szegődött,  itt  is  mindig  inkább  a  felszínen 
maradt,  ismételve  a  Petrarca  óta  divatos  frázisokat  a 
királynőből  szolgaleánynyá  stilyedt  Itáliáról.  Foscolo 
genialitása  megtalálta  azt  a  formát,  melyben  a  legma- 
gasztosabb tárgyak  körül  forgó   didaxis   egyesülhetett  a 

20* 


308  F08C0L0. 

legmagasabb  röptfi  lírával,  s  „A  Sirok"-nak  ez  adja  meg 
irodalomtörténeti  jelentőségét. 

A  költő  abból  az  1806-ban  kelt  rendelkezésből  indul 
ki,  mely  az  „egyenlőség"  nevében  megtiltotta,  hogy  a 
sirokat  emlékkővel  is  megjelöljék.  A  forradalmi  szellem 
e  botor  túlkapása  ellen  kel  ki  Foscolo;  nem  vallásos 
szempontból  teszi,  mert  nem  hisz  a  túlvilági  életben  és 
szerinte  „a  legutolsó  istennő,  a  remény  is  elfut  a  sír- 
domb elől  s  a  feledésnek  éjszakája  mindent  befed  !"  De 
ha  mindegy  is  a  holtnak,  ezipruslomb  borul-e  sírjára  és 
márvány  jelöli-e  nyugvóhelyét:  nem  mindegy  az  élők- 
nek, a  kikben  a  sírkő  újra  ébreszti  kedveseik  emlékét, 
a  kiknek  jól  esik,  ha  virággal  ékíthetik  a  halmot,  mely 
alatt  övéik  pihennek.  És  mégis,  mond  a  költő,  egy  új 
törvény  félreparancsolja  a  sirokat  az  emberek  gyászos 
tekintete  elől  s  a  holtakat  megfosztja  nevüktől.  És  em- 
lékkő nélkül  nyugszik  Parini  s  tán  teteme  szomszédsá- 
gába egy  rablónak  hóhértól  lecsapott  feje  került.  Pedig 
az  emberek,  mihelyt  megszűntek  vadak  lenni,  kegyelettel 
takarták  el  halottjaikat;  a  sirok  lettek  a  történet  tanú- 
ságai, oltárokká  a  gyermekekre  nézve,  honnan  házi  iste- 
neik intelmeit  vélik  hallani,  s  szent  volt  az  eskü,  melyet 
valaki  ősei  porára  esküdött.  S  itt  a  költő  leírja  a  rómaiak 
temetkezési  szokásait,  a  sírba  helyezett  égő  mécsest,  a 
halomra  ültetett  amarántokat  és  ibolyákat,  az  elhunytak 
szellemének  hozott  áldozatokat ;  majd  rátér  az  angolok 
poétikus  sírkertjeire  s  ellentétbe  helyezi  őket  az  olaszok 
temetkező  helyeivel,  a  templomok  falaiba  illesztett  vagy 
kriptákba  rejtett  koporsókkal.  De  még  igy  is  nagy  tet- 
tekre lelkesítik  az  embert  ;,a  bátrak  urnái".  S  a  költő 
elmondja,  miként  hatott  rá  a  flórenczi  Santa-Croce  tem- 
plom,  Itália    e    Pantheonja,    a   hol    annyi    nagy   ember 

aluszsza  örök  álmát  s  a  hova  Alfieri  is  oly  gyakran 
zarándokolt,  ihletet  meríteni.  Santa-Croceból  a  költő 
merészen,  átmenet  nélkül  Görögországba  tér,  a  hol  a 
marathoni  csatában  elhnnytak  sírjai  szították  a  görög 
vitézséget  és  haragot.  Említi  Achilles  sírját,  majd  meg 
Ilosét,  a  régi  Trója  királyáét  s  végül  elénk  vezeti  Cas- 
sandrát,  a  ki  az  Ilos  sírja  mellett  jövendölte  meg,  hogy 
eljön  majd  egy  koldus  vak  ember,  a  ki  tapogatózva 
lehajol  a  sirok  közé,  átöleli  az  urnákat  és  kérdést  intéz 
hozzájuk.  S  ez  a  vak  ember,  Homér  meg  fogja  örökí- 
teni az  argosi  fejedelmek  emlékét  minden  földön,  melyet 
csak  átölel  a  nagy  Okeanos  atya,  és  a  míg  csak  a  nap 
leragyog  az  emberek  boldogtalanságára^  meg  fogják  siratni 
Hectomak  hazájáért  való  halálát. 

Ennyi  van  Foscolo  költeményében,  a  mely  az  olasz 
lírának  nemcsak  tartalmilag  legkiválóbb,  hanem  nyelvileg 
is  legszebb  alkotásai  között  foglal  helyet.  Kár,  hogy  ezt 
sem  élvezhetjük  zavartalanul;  a  költemény  szerkezete 
nem  olyan  világos,  a  minó'nek  e  tartalmi  kivonatban 
előttünk  áll;  az  ember  bizonyos  hézagokat  érez  benne, 
melyek  csak  rhapsodiában  volnának  jogosultak,  de  a 
melyeknek  nem  lehet  helye  egy  nyugodt,  csendes  menetű, 
elégikus  hangú  költeményben.  Már  fentebb  jeleztük  azt 
a  passzust,  melynél  a  költő  Flórenczből  egyszerre  Mara- 
thonba repül,  s  hasonlókat  többet  is  bírnánk  említeni. 
Általában  a  költemény  amaz  utolsó  részei,  mely  a  görög 
sirok  közé  visz  bennünket,  kevésbbé  sikerült,  mint  az 
első ;  a  költő  itt  a  régi  elassikusok  utánzóinak  abba  a 
gyakori  hibájába  esik,  hogy  túlontúl  halmozza  az  olyan 
czélzásokat,  melyeknek  megértését  Pindaros  megkíván- 
hatta a  maga  közönségétől,  de  melyek  a  mai  olvasó 
előtt,  hacsak   nem    szaktudós,   magyarázatra   szorulnak. 

Foscolo  ezt  maga  is  tudta,  8  a  költeményéhez  szükséges 
jegyzeteket  maga  is  irta  meg.  E  tudós  kommentárok, 
melyeknek  némelyike,  pl.  az  Ilosról  szóló,  régi  scho- 
liasták  tanúságával  igazol  egyetmást,  kellemetlenül  zavar- 
ják ki  az  olvasót  abból  a  hangulatból,  melybe  a  költő 
bűbájos  versei  elmerítették,  s  ez  annál  bántóbb,  mert 
éppen  a  mű  vége  felé  történik,  a  mikor  a  hatásnak 
legerősebbnek  és  legtisztábbnak  kellene  lennie.  Meg- 
jegyezzük egyébiránt,  hogy  Foscolo  ezt  a  költeményét 
néhány  hasonló  tárgyú  angol  költemény  hatása  alatt 
írta.  Része  volt  benne  Young  ^Éjszakái"-nak,  Hervey 
hasonló  ezímű  versének  s  talán  legnagyobb  mérvben 
Gray  Tamás  nálunk  is  ismert  elégiájának  („Egy  falusi 
temetőben"),  melynek  egyik  másik  strófájára  a  Foscolo 
költeménye  igen  élénken  emlékeztet.  Foscolo  különben 
a  „Sirok"-hoz  írt  jegyzeteiben  azt  mondja,  hogy  a  köl- 
tészet e  nemét  a  görögöktől  vette  át,  „a  kik  a  régi 
tradicziókból  erkölcsi  és  politikai  szentencziákat  vontak 
le,  melyeket  aztán  nem  az  olvasók  okoskodó  értelmé- 
nek, hanem  fantáziájának  és  szivének  adtak  elő".  Nyil- 
ván Pindaros  ódáira  gondol,  a  hol  tudvalevőleg  a  ver- 
senyjátékok győzőinek  ünneplése  ad  alkalmat  a  költőnek 
az  oktatásra. 

Hasonlóan  didactico-lírikus  költeményt  akart  alkotni 
Foscolo  egy  másik  híres  munkájában,  a  „Gracziák"  czí- 
műben  (Le  Grazié),  melyet  azonban  nem  fejezett  be 
egészen  és  melyet  csak  hátrahagyott  töredékekből  állí- 
tottak össze  műveinek  kiadói.  Tárgya  e  munkának  a 
Grácziák  születése  és  földrejövetele  :  miként  terjesztik 
köztünk  a  szép  dolgok  szeretét  s  miként  áldoznak  nekik 
az  emberek.  Három  himnusból  áll,  melyeknek  külön 
czímeik  is  vannak:  Vénus,  Vesta   és  Pallas.  Az  elsőben 

a  költő  elmondja,  hogy  a  Természet  (Cytherea  isten- 
asszony), megszánva  a  halandók  szenvedéseit,  Görög- 
ország partvidékén  világra  hozza  a  Grácziákat.  A  fold 
még  akkor  kietlen  volt,  az  emberek  nyersek,  durvák  ; 
de  a  három  Gráczia  tengerbe  sülyeszti  a  legádázabb 
testvérharczok  egyik  szinterét,  s  Görögország  többi  lakosai, 
megfélemlítve  a  büntetéstől,  szelídebb  erkölcsökre  tér- 
nek át.  A  második  himnusban  a  költő  oltárt  emel  a 
Grácziáknak  és  bellosguardoi  villájában  áldoz  nekik.  Az 
ünnepi  szertartásra  három  szép  nőt  hív  meg,  kiknek 
egyike  énekel,  másika  tánczol,  harmadika  versek  szava- 
lásával hódol  a  Grácziáknak  ;  ez  az  utóbbi  lépes-mézet 
helyez  az  oltárra  és  a  költő  elmondja,  hogy  a  Grácziák 
a  mézből,  a  költészet  mézéből,  kiknek  juttattak  legbő- 
kezűebben.  Végre  a  harmadik  himnus  egy  ideális  országba 
vezet  bennünket,  a  hol  Citherea  elbúcsúzik  leányaitól, 
megintve  őket,  legyenek  mindig  vigasztalói  az  emberi 
nemnek.  Minerva  is  megjelenik  előttük,  köszönti  őket, 
aztán  pedig  eltávozik  Atlantis  szigetére,  a  hol  a  Hórák, 
a  Párkák,  Iris,  Flóra  és  a  múzsák  megszövik  a  Grácziák 
lepleit. 

Úgy,  a  mint  a  költemény  reánk  maradt,  meglehetősen 
kusza  szerkezetű;  már  magában  az  is  különös,  hogy 
miért  szakítja  meg  a  költő  a  Grácziák  történetét  az  első 
énekben  s  miért  vezet  el  bennünket  egyszerre  Itáliába, 
holott  nyilvánvaló,  hogy  időrend  tekintetében  a  harmadik 
ének  előbbre  való  lett  volna.  De  megengedve,  hogy  a 
költő,  ha  művét  átdolgozza,  másként  rendezte  volna  el 
az  anyagot,  még  így  is  kétséges,  vájjon  valóban  boldo- 
gult volna-e?  Ő  abba  a  merész  feladatba  fogott,  hogy 
a  görög  mithologia  némely  fenmaradt  eleméből  a  Grá- 
cziáknak egészen  új  történetét  konstruálja ;   már   pedig 

nincsen  visszásabb  dolog,  mintha  az  író  mesterséges  úton 
akar  mithoszokat  gyártani.  Legkevésbbé  sikerült  a  köl- 
temény második  része,  a  hol  a  költő  modern  világba 
helyez  bennünket,  a  saját  korába,  és  a  Grácziák  oltára 
előtt  mai  asszonyokkal  végeztet  egy  antik  stiiű  áldo- 
zatot. Egyes  részletek  persze  elragadó  szép  versekben 
vannak  megírva  és  bizonynyal  ezek  a  formai  tökélyek 
vakították  el  annyira  Settembrinint,  a  mikor  irodalom- 
történetében hosszan  és  elragadtatással  „  elemezve '^  a 
;,Grácziá"-kat,  végül  így  kiált  fel:  „Egyetlen  más  nem- 
zetnek sincs  hasonló  költeménye  és  egyetlen  nemzet  sem 
fordította  le  ezt :  csak  mi  olaszok  értjük,  miként  beszél- 
nek a  Grácziák  és  mikép  dalol  az  ő  költőjük!"  Egyéb- 
iránt a  lelkes  olasz  kritikus  sem  tudja  megmondani, 
voltakép  mi  olyan  remek  e  költeményben,  és  a  helyett, 
hogy  nekünk  is  megmagyarázná  szépségeit,  egyszerűen 
így  kiált  fel:  „Nektek  át  kell  ezt  ereznetek  és  szeren- 
csétlen közületek  az,  a  ki  át  nem  érzi!"  De  hát  egy 
más  nagy  olasz  irodalomtörténész  megnyugtat  bennünket, 
hogy  azért  mégse  valljuk  magunkat  szerencsétleneknek: 
De  Sanctis,  a  ki  szintén  nagy  szeretettel  foglalkozott 
Foscolo  verseivel,  a  „  Grácziák "-ról  csak  annyit  mond, 
hogy  a  szerző  roppant  tudományos  apparátussal  jelenik 
meg  benne,  a  legcsiszoltabb  formában,  mely  a  tökélyig 
emelkedik,  de  ha  látni  is  versében  a  páratlan  művészt^ 
alig  látni  benne  a  költőt. 


TRAGÉDIÁT.   PRÓZAI  MUNKÁI.  313 

4.  §.  Tragédiái.  —  Prózai  munkái. 

Miként  Monti,  úgy  Foscolo  is  Alfieri  hatása  alatt  kez- 
dett színdarabokat  írni.  Első  munkáját,  a  „Tieste"-t 
18  éves  korában  költötte,  s  miután  Velenczében  nagy 
sikerrel  adták  elő,  meg  is  küldte  egy  példányát  a  nagy 
piemonti  tragikusnak.  Természetes,  hogy  ő  is  kegyetlen, 
embertelen  zsarnokot  kivánt  tragédiájában  bemutatni;  e 
ezélra  keresve  sem  találhatott  volna  undokabb  szörnye- 
teget, mint  a  görög  hitrege  Atreusát,  a  ki  tudvalevőleg 
a  legszörnyűbb  módon  áll  bosszút  testvérén,  Thy estesen: 
leöleti  annak  gyermekeit  s  a  holttestek  összevagdalt 
tagjait  ételként  adja  a  mit  sem  sejtő  apa  elé.  Ezt  a  tár- 
gyat legelőször  Seneca  dolgozta  fel  s  az  ő  nyomán 
haladtak  Crébillon  és  Voltaire,  a  kik  azonban  annyiban 
enyhítettek  a  mese  borzalmasságán,  hogy  az  ő  szín- 
darabjaikban Atreus  csak  a  megölt  gyermekek  vérét 
itatja  meg  az  apával.  Foscolo  is  így  módosította  a  tár- 
gyat, csakhogy  aztán  cserébe  más  változtatásokkal  ipar- 
kodott a  zsarnok  király  tettét  még  barbárabbá  tenni. 
Míg  a  két  franczia  szomorújátékban  Thyestes  az,  a  ki 
elrabolja  Atreus  jegyesét,  Eropét  s  így  a  király  rettentő 
bosszújának  mégis  van  némi  alapja :  Foscolo  darabjában 
fordítva  áll  a  dolog,  mert  itt  Thyestes  volt  eljegyezve 
Eropével  s  Atreus  az,  a  ki  közéj  ök  áll,  a  maga  számára 
igényelve  a  leányt.  Erope  engedni  kénytelen  és  Atreussal 
való  egybekelésének  napja  már  ki  van  tűzve,  midőn 
Thyestes  vissza  akarva  hódítani  menyasszonyát,  talál- 
kozót kér  tőle.  Atreus  király  bizalmas  együttlétben  lepi 
meg  a  szerelmeseket  és  Thyestes  menekülni  kénytelen 
bosszúja  elől,  Erope  pedig  szégyenben  és  gyászban  marad 
a  királyi  udvarnál.  Megszületik    bűnének   gyümölcse  is, 

egy  kis  fiü,  a  kit  a  zsarnok  börtönben  őriztet,  várva  a 
bosszú  idejére,  s  a  ki  már  öt  éves,  midőn  a  tragédia 
megkezdődik.  Magában  a  darabban  aztán  nagyon  kevés 
történik.  Thy estes  nem  bírja  tovább  elviselni  a  kedve- 
sétől való  távollétet ;  titkon  visszajő  Argosba,  a  hol  meg 
akarja  ölni  Atreust;  de  a  merénylet  nem  sikerül  és  a 
zsarnok  a  fentebb  már  jelzett  módon  torolja  meg  a  bűnt. 
Thyestes  aztán  megtudva,  hogy  mi  volt  abban  a  béke- 
serlegben,  melyet  Atreus  megitatott  vele,  öngyilkossá  lesz. 
Foscolo  e  tragédiában  Atreust  Alfieri  hasonló  vér- 
szomjas hőseinek  mintájára  formálta,  mig  ellenben  Thyes- 
tesben  az  emberséges,  szelídlelkületfi  „demokrata"  trón- 
keresőt állította  a  nézők  elé ;  amabban  el  is  érte  minta- 
képeit, az  Alfieri-féle  Appius  Claudiust,  Egistot,  Fülöpöt, 
de  emebben  vajmi  távol  áll  Alfieri  szabadsághőseitói,  az 
Orestesektől  és  Don  Carlosoktól.  A  darab  negyedik  fel- 
vonásáig csak  egy  nyögdécselő,  elkeseredett  szerelmest 
látunk  benne,  s  mikor  végre  a  merényletre  szánja  el 
magát,  ezt  oly  esetlenül  követi  el,  hogy  Isten  csodája 
lett  volna,  ha  valóban  czélt  is  ér.  Érdekesebb  Erope 
jelleme,  a  kit  az  a  nagy  csapás^  mely  sújtja,  szinte 
őrjöngővé  tesz;  még  most  is  szereti  Thyestest,  de  egy- 
úttal átkozza  is,  mert  hisz  nagyrészben  ő  volt  okozója 
Ínségének.  Szenvedélyes  kitöréseiben  rendkívül  sok  a 
drámai  erő ;  csak  az  a  baj,  hogy  e  kitörések  a  darab 
első  jelenetétől  fogva  folyton  ismétlődnek,  s  már  első  izben 
is  olyan  viharosak,  hogy  azontúl  alig  fokozhatok.  Hogy 
a  darab  elsŐ  négy  felvonásában  milyen  kevés  történik, 
már  mondottuk;  itt  még  hozzáteszszük,  hogy  az  egész 
első  felvonás  felesleges,  minthogy  csak  annyi  van  benne, 
hogy  Erope  elrabolja  a  börtönből  kis  fiát,  de  aztán 
anyósának,  Ippodamiának,  rábeszélésére  a  fölvonás  végén 

Újra  csak  visszaküldi  a  börtönbe.  Ez  is  csak  olyan  szín- 
leges akczió,  a  minő  oly  sűrűn  akad  ez  ál-görög  tragé- 
diában :  csak  egy  kis  mozgást,  jövést-menést  idéz  elő  a 
színpadon,  de  a  darab  cselekvényét  hajszálnyival  sem 
viszi  előbbre. 

Mindé  fogyatkozások  mellett  a  Thyestes  sokat  igérő 
kezdet  volt  egy  18  éves  ifjú  részéről;  a  darab  akkora 
sikert  aratott,  hogy  tízszer  egymásután  adták  elő  és  sokan 
azt  vélték  jósolhatni,  hogy  Foscolo  csakhamar  el  fogja 
homályosítani  mesterét,  Alfierit.  A  költő  második  tragé- 
diája, a  már  életrajzában  említett  „Ajace"  nem  igazolta 
e  jövendölést,  mindamellett,  hogy  ezúttal  Foscolo  nem 
Senecához,  hanem  Sophokleshez  fordult  meséért.  Isme- 
retes a  görög  tragikus  „Aias"-a,  a  ki  nagy  elbizakodott- 
ságában kétszer  sérti  meg  Pallas  Athénét,  és  a  ki  ezért 
szörnyen  bűnhődik.  Midőn  ugyanis  a  holt  Achilles  fegy- 
vereit a  görögök  nem  neki,  hanem  Odysseusnak  ítélik 
oda,  a  mélyen  sértődött  hősnek  haragja  egész  őrjöngéssé 
fokozódik.  Pallastól  ráküldött  eszeveszettségében,  a  nyájat 
kezdi  kaszabolni,  azt  vélve,  hogy  kardja  az  Atridákatésa 
tábor  többi  vezéreit  mészárolja  le.  Másnap  észre  tér,  látja, 
hogy  cselekedete  nevetség  tárgyává  tette  az  egész  sereg 
előtt,  és  lesújtva  e  szégyenérzettől,  öngyilkosságra  hatá- 
rozza el  magát.  Foscolo  ezt  a  mesét  is  lényegesen  meg- 
változtatta; a  hatalmára  féltékeny,  zsarnoki  hajlamú 
Agamennon  és  a  fondorkodó,  ármánykodó  Ulysses  taná- 
csára ugyanis  azt  határozzák  a  gyűlésen,  hogy  a  trójai 
foglyok  döntsék  el,  kikre  szálljon  Achilles  vértezete.  Szó 
sincsen  Aias  őrjöngéseiről  sem,  mert  Foscolo  erőszakot 
téve  a  tárgyon,  itt  is  csak  egy  zsarnokot  akart  bemu- 
tatni, a  ki  egy  nemes  bajnok  dicsőségét  jogtíilanul  ki- 
sebbíti. A   darab   első   négy  felvonásában  semmi  egyéb 

nem  történik,  mint  hogy  Aias  követeli  a  fegyvereket, 
Agamemnon  megtagadja,  Ulysses  pedig  Teucert,  Aias 
testvérét  ügyesen  eltávolítja  a  táborból,  nehogy  az  előre 
látható  harezban  segítségére  legyen  Aiasnak.  Az  ötödik 
felvonásban  csakugyan  forr  a  polgáriasa  a  görög  tábor- 
ban és  Aias  elesik.  így  a  cselekvény  voltakép  csak  a 
darab  végén  indul  meg,  mert  mindaz,  a  mi  odáig  törté- 
nik, csak  henye  szónokolgatás.  Itt,  az  V.  felvonásban  van 
a  tragédia  legszebb  jelenete  is:  Aias  búcsúja  nejétől 
Tecmessától,  mely  azonban  csak  azokat  bírja  igazán 
elragadni,  kiket  nem  emlékeztet  Sophokles  „Aias"-ának 
hasonló  részleteire. 

Két  évvel  e  tragédia  színrehozatala  és  bukása  után 
adták  elő  Flórenczben  a  költő  harmadik  darabját,  a 
„Ricciarda"-t.  Foscolo  itt  már  szakított  az  ókori  mesék- 
kel, hanem  talán  kissé  a  romanticismus  hatása  alatt  egy 
sötét  színezetű  középkori  tárgyat  dolgozott  fel  tragé- 
diává. Egyébiránt  itt  is,  mint  a  Thyestesben,  egy  jó  és 
egy  gonosz  királyi  sarj  állanak  egymással  szemben ;  a 
gonosz  Guelfo,  salemoi  fejedelem,  harmincz  év  óta  hábw^s- 
kodik  féltestvére  Averardo  ellen,  el  akarva  tőle  hódítani 
egy  országrészt,  melyet  ez  az  apai  végrendelet  értelmé- 
ben jogosan  bír.  A  nemeslelkű  Averardo  már  több  ízben 
ajánlott  békét  és  egyszer  önnön  fiait  küldte  bátyjához 
követekül ;  Guelfo  színleg  ráállt  az  alkura;  el  is  jegyzé 
leányát,  Ricciardát  Averardo  egyik  fiával,  Guidóval, 
de  aztán  az  eljegyzési  lakomán  Guidónak  is,  a  másik 
fiúnak  is  mérget  öntött  poharába.  Emez  el  is  vész  s 
Guido  is  csak  annak  köszönheti  menekülését,  hogy  a 
leány  titkon  int  neki,  ne  igyék.  Ezek  előzményei  a  darab- 
nak, mely  azzal  kezdődik,  hogy  Averardo  megostromolja 
bátyja  várát,  az  erős  Salernót.  A  szerelmes  Guido  belő- 

pódzott  a  vár  alatti  sirboltba,  és  az  egész  tragédia  ebben 
a  kisérteties,  földalatti  üregben  játszódik  le.  Az  iQű  hős 
ugyanis,  ha  szabad  őt  hősnek  mondanunk,  nem  azért 
hatolt  a  rémes  helyre,  hogy  onnan  talán  megszöktesse 
imádottját,  hanem  egyszerűen  azért,  hogy  vele,  vagy  leg- 
alább az  ő  oldalán  haljon  meg.  És  valóban  az  egész 
darabon  végig  hiába  jönnek-mennek  a  sirüregben,  hiába 
küld  érte  az  öreg  Averardo,  hiába  beszéli  rá  Ricciarda 
is,  hogy  meneküljön :  a  mi  bajnokunk,  míg  odakinn  apja 
serege  vitézül  ostromolja  a  várat,  ki  nem  bújik  a  vár 
pinqzéjéből,  hanem  nyugodtan  megvárja,  míg  az  V.  fel- 
vonás végén  Ricciarda  apja  felfedezi  őt.  Ekkor  aztán  a 
bősz  Guelfo  átdöfi  a  leányt ,  és  midőn  a  győzelmes 
ellenség  berohanása  meggátolja  abban,  hogy  Guidot  is 
hasonló  sorsra  juttassa,  saját  magát  döfi  keresztül.  Az 
i^ü  szerelmes  azonban  megnyugtatja  a  nézőt,  hogy  nem- 
sokára ő  is  követni  fogja  Ricciardáját.  Azt  hiszszük,  maga 
e  mese  elmondása  felment  bennünket  attól,  hogy  Foscolo 
e  harmadik  tragédiájának  merőben  elhibázott  voltát 
bővebben  fejtegessük.  Ez  is  elenyészett  ép  ügy,  mint  a 
másik  kettő  és  maguk  az  olaszok  is  alig  olvassák  őket. 
Annál  fontosabb  Foscolonak  az  a  működése,  melyet 
az  irodalmi  kritika  terén  kifejtett.  Már  fentebb  említettük 
azt  az  előadását,  melylyel  páviai  tanárkodását  kezdette, 
s  melyben  ha  nem  is  egész  világosan,  de  mégis  érthe- 
tően jelezte  azokat  a  szempontokat,  melyek  őt  az  iro- 
dalmi termékek  megítélésében  vezették.  Hasznos  irodalmat 
akart,  olyat,  a  mely  a  hazának  jó  szolgálatokat  tesz  ;  s 
kétségtelen  is,  hogy  abban  a  korban,  mikor  Olaszország 
fölszabadításának  nagy  munkája  várt  a  nemzetre,  méltó 
fölbáborodással  szólhatott  azokról  az  írókról,  kik  az 
esztethikai  gyönyörködtetést  tekintették  a  költészet  első- 

rangú  kötelességének.  Foscolo  különben  a  legelső  olasz 
kritikus  volt,  a  ki  nem  a  szabályok   codexéből   iparko- 
dott megállapítani  valamely  mű  értékét^  hanem  a  költő 
munkájában  mindenekelőtt  egy   lélek   megnyilatkozását 
látva,  kereste,  milyen  benső  okok  működtek  közre  aonak 
megalkotásában  s  kereste  azt  is,  milyen  milieu  hatása  alatt 
jött   a  munka  létre.    Kritikai  dolgozatai  közű],  melyeket 
nagyobbrészt  Londonban  írt,  terjedelemre  és  fontosságra 
nézve  is  az  a  legjelentősebb,  melynek  czime    „Discorso 
sul  testo  della  Commedia  di  Dante".  Foscolo  ebben  olyas- 
mit kisértett  meg,  a  mit  előtte  még  senki :  ő  az  „Isteni 
Színjáték"  írójában  nemcsak  az  olasz  nyelv  és  költészet 
nagy  mesterét  kereste,  hanem  távol  állva  azoktól  a  filo- 
lógiai szőrszálbasogatásoktól,  melyekkel  a  dantisták  nagy 
része  foliánsokat  tölt  meg,  a  politikust,  Olaszország  fel- 
támadásának   apostolát   is    megtalálta  benne.  Neki  volt 
köszönhető,  hogy  azontúl    a  Dante-kultusz  is   az    olasz 
függetlenségi  eszmének  szolgálatába  állott.  S  noha,  mint 
tudjuk,  a  flórenczi  száműzött  politikai  ideáljai  különböztek 
azoktól,  melyeket  a  modern  Olaszország  tűzött  maga  elé: 
az  a  szenvedélyes  hazaszeretet,  mely   a    „Divina    Com- 
media" annyi  helyén  megnyilatkozik,    nem  maradhatott 
nagy  hatás  nélkül.  Foscolo  Dante-magyarázatai  még  más 
szempontból  is  nagyon  fontosak  ;  a  költőkirály  kommen- 
tálásába most  fogott  legelőször  egy   igazán  jelentékeny 
költő,  a  kinek  éles  szeme  volt  a   mű   minden    szépsége 
iránt,  a  ki  észrevette  és  magyarázni  tudta  ezer  oly  finom- 
ságát, mely  előtt  a  tudákos  filológia  közömbösen  haladt 
tova.  Nevezetes  munkája  az    olasz  kritikai  irodalomnak 
az  a  tanulmánya  is,   melyet   Foscolo   a    „Decamerone" 
1825-iki,    londoni   kiadása   elé   írt    bevezetőül,  valamint 
hat  beszéde  az  olasz  nyelvről,  Petrarca-tanulmányai,  egy 

értekezése  az  olasz  szonettről  stb.  De  talán  a  legvonzóbb 
prózai  olvasmány,  mely  Foscolo  tollából  kikerült,  az  ő 
három  kötetes  Epistolariuma,  melynek  számos  leve- 
lében csodás  szépséggel  nyilatkozik  meg.  az  ő  egyenes, 
fékezhetetlen,  költői  lelke.  Az  olasz  stílus  mintaképének 
tekintik  Sterne  „Szentimentitalis  utazás "-ának  tőle  való 
fordítását  is,  s  végre  nem  hagyhatjuk  említés  nélkül  azt 
a  latin  nyelvű  szatírát  sem,  melyet  „Hyperealypsis 
Didimi  Cleriei"  czímmel  írt  néhány  bérencz  tollú  olasz 
író  ellen.  Ha  valakinek,  neki  joga  volt  megbélyegezni 
azokat,  a  kik  ma  pro  rege,  holnap  in  regem,  ma  pro 
lege,  holnap  in  legem,  ma  pro  grege,  holnap  in  gregem 
írtak.  Ha  valakinek,  neki  volt  joga  megkövetelni  az 
írótól,  hogy  ha  kell,  vértanúságot  is  szenvedjen  eszmé- 
nyéért —  neki,  a  kit  ha  költői  tehetsége  nem  is,  de 
lángoló  lelke,  igazi  szabadságszeretete,  hajthatatlan  jel- 
leme a  mi  Petőfinkkel  helyez  egy  színvonalra. 


5.  §.  A  kisebb  classicisták. 

Láttuk;  hogy  úgy  Monti,  mint  Foscolo  bizonyos  mér- 
tékben folytatói  voltak  annak  az  „új-classikai  iskolá- 
nak^, mely  a  XVHI.  század  második  felében  az  Árkádia 
bajai  ellenében  a  régi  latin  és  görög  írók  követésében 
kereste  az  orvosságot.  Mindkettő  nagy  költői  tehetség 
lévén,  természetes,  hogy  náluk  nyoma  sincs  annak  a 
szolgai  utánzásnak,  melylyel  amaz  iskola  némely  tagja 
inkább  csak  átdolgozta  az  ókor  költőit;  sőt  úgy  Monti 
főműve,  a  Bassvilliana,  mint  Foscolóé,  a  „  Jacopo  Ortis", 
egészen    távol   állanak    a   classikai  költészettől,    amaz 

Dantében,  emez  Göthében  gyökerezvéo.  Az  ő  classi- 
dsmasuk ,  ha  szabad  úgy  mondanánk ,  inkább  csak 
külsőségekben  nyilvánult,  főképpen  pedig  az  antik  mitho- 
logia  iránti  nagy  előszeretetben,  s  midőn  Monti  a  húszas 
években  támadást ,  intézett  a  romantikusok  ellen,  ő  is 
csak  azért  fakadt  ki  „a  merész  északi  iskola''  ellen, 
mert  halálra  ítéli  a  görög  istenségeket.  A  classikus 
irodalmakhoz  való  vonzódásuk  még  leginkább  tragé- 
diáikban nyilvánult,  a  melyek  azonban,  miként  láttak, 
munkásságuknak  éppen  legkevésbbé  értékes  részét  teszik; 
csak  Monti  „Caio  Gracco"-jára  nézve  kellett  kivételt 
megállapítanunk,  de  ez  a  mű  nem  a  görög  tragikusok, 
hanem  Shakespeare  hatása  alatt  készült. 

Ám  hagyjuk  a  classicismus  és  romanticismus  közti 
rokon  vonások  fejtegetését  későbbre,  a  mikor  majd 
Manzoninál  tüzetesen  meg  kell  ismerkednünk  azzal  a 
harczczal,  mely  e  két  fogalom  körött  Olaszországban 
ép  úgy  forrott,  mint  az  összes  európai  irodalmakban. 
Itt  e  pontot  csak  azért  említettük,  mert  a  Monti-  és 
Foscolóval  egyidőben  működött  költők  legnagyobb  részét 
mi  is,  mint  az  olasz  történetírók  valamennyien,  a  clas- 
sicisták  neve  alatt  foglaljuk  össze,  jóllehet  ez  írók  leg- 
jelentősebbje, Pindemonte  szintén  meglehetősen  távol  áll 
a  görög  és  latin  költészettől,  és  csak  a  másod-  és  har- 
madrangú poéták  között  találjuk  meg  a  múlt  századbeh 
„új-classikus"  iskola  igazi  folytatóit. 

Ippolito  Pindemonte  teljes  25  évvel  volt  idősebb  Fos- 
colónál, a  mennyiben  1753-ban  születettje  módú  veronai 
család  sarjadéka  volt,  a  ki  sokat  utazott,  bejárva  Bécset, 
Londont,  Parist,  megbarátkozva  kora  összes  kiválóbb 
íróival.  Parinivei,  Alfierivel,  Montival.  A  franczia  forra- 
dalmat ő   is   lelkesedéssel   üdvözölte,   de    a   rémuralom 

borzalmai  őt  is  csakhamar  kiábrándították  rajongásából. 
Inkább  csöndes,  magányra  vágyó  természetű  volt  s  élete 
legnagyobb  részét  szülővárosában  töltötte,  könyvek  közé 
temetkezve.  Lírájában  is  jobbára  a  természet  szépségeit 
énekelte,  bizonyos  vonzó  melankóliával,  bizonyos  édes 
szentimentalizmussal;  melyen  nagyon  meglátszik  Osszián 
hatása,  valaminthogy  sűrűen  akadnak  nála  reminiscen- 
ciák  az  újabb  angol  lírikusokra  is,  kivált  Pope-re  és 
6ray-re.  Az  olaszok  leginkább  azt  a  költeményét  ismerik, 
melyet  1807-ben  válaszul  írt  Foscolo  „Sirok"-jára.  Nagy- 
jában ugyanaz  az  eszmemenete  van,  mint  emennek, 
csakhogy  sokkal  kevesebb  bájjalmondja  el  „visszhangját". 
^gy-^gy  szép  leíró  részlet  azért  itt  is  akad ;  így  pl.  ama 
sziciliai  sírboltok  rajzai,  melyekben  a  holtak  tetemeit 
sorba  állítják  a  falak  mentén,  vagy  az  angol  temető-^ 
kerteké,  melyekről  különben  már  Foscolo  is  megemlé- 
kezett. Tartalmi  különbség  a  két  vers  közt  csak  a  befe- 
jezésben van,  a  hol  Pindemonte  egy  elhunyt  barátnőjéről 
emlékezve  meg,  a  lélek  halhatatlanságában  való  hitét 
fejezi  ki,  emelkedetten  és  meghatón.  Ez  a  befejezés  tán 
szebb  is,  mint  a  Foscolo  Gassandra-jóslata,  habár  a 
kidolgozás  művészetében,  ismételjük,  emez  áll  első  helyen. 
Nagyon  érdekes,  hogy  Pindemonte  a  vers  vége  felé 
szemére  is  hányja  Foscolónak,  hogy  mit  keres  olyan  sokat 
a  görög  hajdankorban,  vagy,  hogy  az  ő  szavaival  éljünk: 
„Miért  repülsz  közülünk  oly  messzire  a  régi  idők  árnyékai 
közé  ?  Ki  nem  énekelt  már  Hektor  felől  ?  És  is  tisztelem 
a  kétszer  elsepert  és  kétszer  feltámadt  Iliont,  a  füvet,  mely 
Micene  helyén  nő,  a  köveket,  melyek  Argos  terét  fedik: 
de  vájjon  nem  csalhatok-e  ki  költői  szikrákat  kevésbbé 
távoli  tárgyakból  is?"  Pindemonte  csak  annyiban  engedi 
meg  a  classicisálást,  hogy  „a  régiektől  tanulta  el  a  költő 

azt  a  művészetet,  melylyel  nyilát  kiröpíti,  de  nem  a  tár- 
gyat, melyre  czéloz''. 

A  költő  csak  ez  oktatás  szellemében  járt  el,  midőn  a 
maga  részéről  szintén  megpróbálkozott  a  tragédia  terén, 
irt  ugyan  fiatal  korában  három  classikus  tárgyú  szo- 
morűjátékot  is,  de  azokat  kiadásra  sem  tartotta  érde- 
meseknek. Csak  „Arminio"-ját  nyomatta  ki,  melylyel 
1797-ben  kezdett  foglalkozni,  s  a  melynek  első  kiadása 
hét  évvel  utóbb  látott  napvilágot.  A  hős  a  kéruszkok 
híres  vezére,  kinek  az  a  tragikus  vétke,  hogy  a  királyi 
hatalomra  tör.  Vele  szemben,  fia,  Baldero,  és  veje,  Tel- 
gaste  áll ;  amaz  nem  akarva  apja  ellen  harczolni,  öngyil- 
kossá lesz,  emez  fegyvert  is  fog  a  trónkereső  ellen,  a 
ki  aztán  a  harczban  elbukik  és  halállal  bűnhődik.  Látni 
való,  hogy  Pindemonte  hálás  tárgyat  választott,  még 
pedig  olyat,  a  mely  akkor  —  tekintve  Napóleon  trónra- 
vágyását —  a  politikai  aktualitás  előnyével  is  bírt. 
A  darabban  számos  czélzás  is  van  Olaszország  viszo- 
nyaira: a  költő,  mikor  a  germánoknak  Róma  elleni 
harezairól  beszél,  voltakép  az  olaszoknak  az  idegen  hó- 
dító elleni  küzdelmét  akarja  értetni,  és  erre  gondol  akkor 
is,  midőn  a  különböző  germán  törzsek  szorosabb  egye- 
sülésének szükségét  mondatja  ki  egyik  szereplőjével. 
Balderónak  és  Telgasténak  szabadságszeretetétől  áradó 
kifakadásai  is  erősen  czélzatosak  s  már  ezért  is  hatáso- 
saknak kellett  lenniök.  De  a  drámának  nagy  ártalmára 
van,  hogy  a  költő  kétszeres  katasztrófát  csinált  bele:  az 
egyiket  a  harmadik  felvonás,  a  másikat  az  ötödik  fel- 
vonás  végére.  Amott  Arminio  fia,  Baldero,  mint  emlí- 
tettük, apja  jelenlétében  szúrja  le  magát,  s  ez  a  tett 
természetesen  mélyen  megrendíti  a  hatalomra  vágyó 
vezért.  Csakhogy  aztán  egy  rossz  tanácsadója  sugallatára 

ismét  megembereli  magát  és  a  negyedik  felvonásban  újra 
kezdődik  a  tragikus  küzdelem,  melyben  immár  csak 
vejével  áll  szemben,  s  mely  mint  mondottuk,  az  ő  buká- 
sával végződik.  A  jellemek  közfii  kivált  Balderóé  szép, 
és  az  Arminio  egyik  méltatója,  J.  L.  Klein,  nem  alap 
nélkül  fedez  fel  benne  némi  rokonságot  Schiller  Don 
Carlos-ával.  A  drámai  dikczió  is  mindvégig  emelkedett, 
ha  nincs  is  benne  annyi  erő,  mint  Montiben  vagy  Alfieri- 
ben.  Shakspeare  tanulmányozására  is  rávall,  és  pl.  az  a 
beszéd,  melyet  Telgaste  a  szegény  Baldero  holtteste  előtt 
intéz  a  kéruszkok  népéhez,  nyilvánvalóan  Antonius  hires 
Brutus-szónoklata  nyomán  késztilt.  Egyébként  Pinde- 
monte  tragédiája  is  lényegében  Alfieri-utánzat,  sőt  annyi- 
ban Alfíerinél  még  közelebb  is  áll  a  görög  tragédiához, 
hogy  a  kart  is  szerepelteti. 

A  classikus  és  modern  költészet  ez  együttes  kultusza 
nyilvánult  Pindemonte  egyéb  irodalmi  működésében  is, 
jelesül  műfordításaiban.  Míg  ugyanis  egyrészről  sokat 
átültetett  a  franczia  és  angol  irodalmakból,  másfelől  a 
legnagyobb  lelkesedéssel  és  szerencsével  fordította  Homér 
„Odysseá^'-ját  is,  a  mely  művét  az  olaszok  a  Montiféle 
Uiással  helyezik  egy  rangba. 

Ugyancsak  egy  classikus  eposz  fordításával  szerzett 
kiváló  érdemeket  e  korszak  egy  másik  költője  is,  Cesare 
Arici  (nS2 — 1836),  az  Aeneis  áttiltetője.  Nemcsak  lefor- 
dította Virgiliust,  hanem  hűségesen  utánozta  is,  kiváltkép 
a  „Georgicon"-t,  melynek  mintájára  néhány  sokat  dicsért 
tankölteményt  írt:  „Az  olajfák  műveléséről^,  ;,A  pásztor- 
életről", „A  források  eredetéről"  stb.  Giovanni  Paradisi 
(1760—1826)  antik  mértékű  ódáival  szerzett  elismerést, 
Prancesco  Benedetti  (1785—1821)  számos  tragédiát  írt, 
köztük  néhány  olyat  is,  melyek  tárgya  a  modern  törté- 

Delemből  van  vére  ;  Luigi  Biondi  (1776—1839)  szintén 
jobbára  latinból  való  fordításainak  köszönheti  hírnevét; 
Giovanni  Marchetti  (1790 — 1852)  Anacreont  és  Hora- 
tiust tolmácsolta,  Francesco  Cassi  (1778 — 1846)  Luca- 
nust,  Dionigi  Strocchi  (1762—1830)  Callimachost,  Vir- 
giliust  stb.  —  Ezek  s  néhány  más  költő  még  akkor  i& 
buzgóan  fordították  és  utánozták  a  classikus  költőket, 
mikor  már  Olaszországban  s  az  összes  művelt  népek 
irodalmában  a  romanticismus  diadalmaskodott  Térjünk 
rá  erre. 


X.  FEJEZET. 


M  A  N  Z  0  N  I. 


1.  §.  A  romanticismus. 

Az  a  szó,  melyet  e  szakasz  élére  írtunk,  olyan  fogal- 
mat jelez,  melyet;  a  hány  író  foglalkozott  vele,  annyi- 
féleként határozott  meg.  Ez  eltérések  oka  egyrészt  abban 
rejlik,  hogy  vajmi  nehéz  ilyen  általános  elnevezés  egy 
kalapja  alá  fogni  egy  sereg  költőt,  a  kik  maguk  is  igen 
sok  tekintetben  különböznek  egymástól,  másrészt  abban, 
hogy  a  romanticismus  majd  minden  nemzetnél,  melynél 
a  múlt  század  végén^  vagy  e  század  elején  feltűnt,  más 
és  más  formákban  jelentkezett.  Csak  egy  dolog  van, 
melyben  a  különböző  irodalmak  romanticismusa  meg- 
egyezett, s  a  mely  az  olasz  romanticismusnak  is  főjel- 
lemvonása, s  ez :  a  latin  és  görög  irodalomtól  való  el- 
fordulás. Végigkísérve  az  olasz  irodalom  fejlődési  fázisait 
a  Dante  előtti  kortól  egészen  a  XVIII.  század  alkonyáig, 
sokszor  találkoztunk  már  ezzel  a  jelenséggel.  Már  az 
olasz  irodalom  első  századának  nagy  alkotásai,  Dante 
fcisteni  színjáték"-a,  Petrarca  Daloskönyve,  Boccaccio 
Decameronja  nem  az  ó-kori,  hanem  a  középkori  irodal- 
makon alapulnak,  s  a  dolog  természetéből  folyik,  hogy 

oly  irodalom,  mely  már  feltűnése  első  szakában  ilyen 
neyekkel  dicsekedhetett,  yagy  sohasem  hagyta  el  egé> 
szén  e  mintaképeket  yagy  pedig,  ha  néha-néha  hűtlen 
is  lett  egyiknkhöz-máflikokhoz,  később  ismét  yisszatért 
hozzájuk.  A  középkori  loyagregényeken  alapult  az  olasz 
epikus  költészet  is,  úgy  hogy  yoltakép  csak  a  drámai 
irodalom  yolt  az.  melyben  az  olaszok  egész  a  XVIII.  szá- 
zad második  feléig  jóformán  folytonosan  a  régi  classi- 
kusok  utánzásáyal  próbáltak  boldogulni.  Sőt  még  e  téren 
is  találkoztunk  igen  jelentős  kísérletekkel;  így  láttuk, 
hogy  p).  Cecchi  miként  akarta  a  mysteriumot.  a  sacra 
rappresentazionét  modernizálni;  láttuk,  hog^^  a  sienaiak 
miként  fejlesztették  ugyancsak  a  mysteriumok  alapján 
a  népies  bohózatokat;  láttuk,  hogy  miként  jelentkezett 
a  XVII.  század  elején  egy  nj  műforma,  a  népszínmű, 
igy  hát  a  latin  és  görög  irodalomtól  yaló  elfordulás,  a 
romantícismus  e  legkiválóbb  yonása,  az  olasz  irodalom- 
ban nem  jelentett  egyebet,  mint  a  XVIII.  század  máso- 
dik felében  szokatlanul  erősen  nyilvánult  classikus-után- 
zással  szemben  a  nemzeti  irodalom  hagyományaihoz  való 
yisszatérést.  Még  a  humanismus  fénykorában  is,  a  mikor 
legnagyobb  volt  a  bámulat  az  ó-kori  irodalmak  iránt, 
akadtak,  a  kik  kikeltek  a  túlságos  bálványozás  ellen 
és  pl.  Leonardo  Bruni,  maga  is  kiváló  humanista,  meg- 
bélyegzi azokat,  a  kik  szerint  semmit  sem  lehet  olyan 
jól  mondani  vagy  csinálni,  a  mit  a  latinok  vagy  görö- 
gök ne  mondtak  vagy  csináltak  volna  sokkal  jobban. 
Abban  a  nagy  tollharczban  is,  mely  Tasso  „Megszaba- 
dított Jeruzsálem"-e  körül  forgott,  a  költő  ellenfelei  nem 
fogadták  el  az  Aristoteles  szabályaira  való  hivatkozást^ 
fennen  vitatva,  hogy  igazi  költő  nem  bilincseltetheti  le 
magát    akármilyen   régi    codex    által.  Egyébiránt  maga 

Tasso  is  kikelt  a  régi  classicisták  egy  szokása  ellen  és 
tudjuk,  hogy  az  ó-kori  mithologia  használata  helyett 
eposzába  egészen  új  csodás  elemet  vitt  be.  Láttuk, 
hogy  a  XVII.  század  elején  milyen  heves  támadásokat 
intézett  Tassoni  a  classikusok  rabszolgai  utánzása  és 
különösen  a  mithologia  használata  ellen,  egészen  odáig 
menve  a  régiek  és  a  modemek  közti  párhuzamban,  hogy 
minden  tudományban  és  művészetben,  sőt  még  a  testi 
ügyességekben  is  az  utóbbiaknak  nyújtotta  a  pálmát. 
Emlékezhetünk  még  Boccalini  könyvére,  a  „Ragguagli 
di  Pamaso"-ra  is,  a  hol  Apolló  olyan  jól  megmossa  fejét 
a  szegény  Aristotelesnek,  a  miért  ez  törvényeket  mert 
szabni  az  írók  lángelméje  elé.  Láttuk  végül,  hogy  a 
XVIIL  század  jelentősebb  írói  közfii  is  csak  Alfieri  volt 
tiszta  classicista;  Goldoni  nem  Plautust,  Parini  nem 
Juvenalist  utánozta,  sőt  a  század  par  excellence  classi- 
kusa,  Monti  is  egyik  főmfivében,  a  „Bassvilliana"-ban, 
nem  ó-kori  költőkre,  hanem  egyenesen  Dantére  tért 
vissza.  A  classikus  irodalmakkal  való  szakításból  szinte 
természetszerűen  folyt  az  irodalmi  romanticismus  egy 
másik  közös  jellemvonása,  a  középkor  történetéhez  való 
visszatérés.  Különben  ennek  előfutárait  is  láthattuk,  még 
pedig  éppen  az  olasz  classicismus  imént  tárgyalt  két 
legnagyobb  írójánál,  kik  közül  Monti  a  „Galeotto  Man- 
fredi",  Foscolo  a  „Ricciarda"  meséjét  merítette  a  közép- 
korból. 

De  ezzel  aztán  már  meg  is  szűnnek  az  üj-romantikus 
irodalmak  azonosságai.  Vannak  azonban  még  némely 
sajátságok,  melyeket  ha  nem  is  minden  romantikus  iro- 
dalomban és  minden  romantikus  írónál,  de  igen  soknál 
megtalálhatunk.  Ilyen  mindenekelőtt  a  vallásosság,  még 
pedig  a  keresztény   vallásosság  kultusza.  Tudjuk,   hogy 

Á  középkor  költészete  legnagyobb  részében  vallásos  volt 
8  hogy  e  költészet  betetőzője,  Dante  „Isteni  8zínjáték"-a 
nemcsak  vallásos,  hanem  már  szinte  theologikus.  így 
hát  természetes  volt,  hogy  midőn  az  irók  legszíveseb- 
ben a  középkorhoz  fordultak  tárgyért  és  meséért,  a  val- 
lásosság mind  nagyobb  szerepet  kezdett  játszani  műveik- 
ben. Ehhez  j  árait  egy  más  körülmény  is ;  a  franezia 
forradalom  túlzásai  természetszerű  visszahatást  idéztek  elő, 
s  ez  a  reakczió  mindenütt  erősítette  a  vallásos  ortho- 
doxiát.  Az  emberek  a  józan  felvilágosodottságtól  isntiét 
visszavágyódtak  a  hithez,  még  pedig  a  katholikus  bit- 
hez^ mint  a  mely  legtöbb  táplálékot  nyújt  az  érzelem- 
nek és  a  képzelő  tehetségnek.  „Megint  felszínre  került 
a  középkor"  —  írja  de  Sanctis,  „dicsőítve,  mint  a  mo- 
dern szellem  bölcsője,  s  a  gondolat  azt  minden  irány- 
ban át  meg  átbuvárolta.  A  kereszténység,  mely  egész 
addig  czéltáblája  volt  minden  nyílvesszőnek,  egyszerre 
középpontja  lett  minden  filosofiai  kutatásnak,  zászlaja 
minden  társadalmi  és  műveltségi  haladásnak;  a  classi- 
kusokat  pogányoknak  csúfolták  s  a  liberális  tanokat 
egyszerűen  tiszta  pogányságnak  nyilvánították ;  a  szer- 
zetes-rendeket a  polgárosultság  jólte vőinek  jelentették 
ki,  a  papságot  pedig  a  szabadság  és  a  haladás  hatal- 
mas tényezőjének".  Ez  a  katholikus  szellem  behatolt 
nemcsak  az  irodalomba,  hanem  a  művészetekbe,  sőt  a 
tudományba  is,  főleg  pedig  a  bölcsészetbe  és  a  történet- 
tudományba. Megszületett  a  neo-gvelfismus,  s  az  újra 
támadt  középkor  „fenyegetőleg  és  bosszúi ólag  fordult 
az  egész  renaissance  ellen*'. 

A  romantikusoknak  volt  még  egy  fontos  jelszavuk  és 
sokan  közűlök  e  jelszóhoz  híven  jártak  is  el.  Közelebb 
akartak  férkőzni  a  nemzet  ama  rétegeihez,  melyek  addig 

vajmi  keveset  élvezték  az  irodalom  termékeit :  az  egy- 
szerű polgárokhoz,  a  néphez.  Angolországban  és  Német- 
országban ezt  az  által  is  törekedtek  előmozdítani;  hogy 
az  oly  sokáig  elhanyagolt  népköltészethez  fordultak  új 
műformákért,  új  anyagért.  Olaszországban,  a  hol  a  leg- 
régibb időktől  fogva  mindig  voltak  a  népies  költészet- 
nek művelői,  főkép  a  lírában,  most  szintén  nagyobb 
számmal  akadtak,  a  kik  utánozták  a  toszkánai  rispetti-- 
ket  vagy  a  nápolyi  strambottó%  de  igazán  jelentékeny 
költő,  olyan,  minő  pl.  a  skótok  Burns-je  volt,  ezek  so- 
raiban nem  találkozott.  Ellenben  annál  többen  voltak, 
kik  az  elbeszélő  költészet  elemeibe  vitték  be  a  népies 
tárgyakat,  szerepeltették  a  nép  egyes  alakjait,  még 
pedig  már  nem  úgy,  a  hogy  pl.  a  renaissance  korában 
láttuk,  hogy  t.  i.  a  parasztok  szokásaival,  beszédmód- 
jával megnevettessék  a  műveltebbeket,  hanem  szerepel- 
tették őket  komolyan,  mint  az  új  osztály  teljesen  egyenlő 
értékű  elemeit.  Ott  is,  a  hol  nem  a  nép  fiait  tették  me- 
séik tényezőivé,  iparkodtak  úgy  írni,  hogy  azok  is  meg- 
értsék, megszeressék  könyveiket.  E  ezélra  legalkalma- 
sabbnak a  regényt  találták;  a  melyet  aztán  az  olasz 
romantikasok  valóban  nagy  sikerrel  is  műveltek.  Lát- 
tuk különben,  hogy  már  e  téren  is  volt  előzőjük, 
mert  Foscolo  Werther- utánzata  valóban  népszerű  könyv 
is  volt. 

Az  olasz  romantikusok  erre  a  pontra  igen  nagy  súlyt 
Tetettek.  Ok  az  irodalomtól  azt  kívánták,  hogy  használ- 
jon is,  hogy  javítsa  az  erkölcsöket,  hogy  segítse  a  nem- 
zet haladását;  nagy  részük  pedig  az  irodalomban  a 
nemzeti  függetlenség  és  egység  kivívásának  leghatható- 
sabb eszközét  látta.  Megkívánták  tehát,  hogy  a  költő, 
míg  egyfelől  a  nemzet  történeti  emlékeibe  merül  el,  hogy 

onnan  is  okulást  merítsen  kortársai  számára,  másrészt 
főkép  saját  korának  viszonyait  tegye  költői  alakítás  tár- 
gyává. Valódi  költészetnek  csak  azt  hirdették,  mely 
magából  a  nemzet  aspiráczióinak,  a  nemzet  ideáljainak 
talajából  fakad.  Mindamellett  a  romantikusok  fennen 
hirdették  a  külföldi  irodalmak  tanulmányozásának  szük- 
ségességét is,  ez  irányban  is  csak  azt  foglalva  törvénybe, 
a  mit  már  a  XVIII.  század  második  felének  számos 
írója  ügy  is  megtett. 

Láttuk,  hogy  mily  nagy  volt  amaz  időben  a  fordítói 
munkásság,  mekkora  hatást  keltett  Cesarotti  Osszián- 
fordítása, milyen  erősen  hatottak  később  az  angol  líri- 
kusok Foscolóra  és  Pindemontéra,  milyen  buzgóságg^al 
kezdték  némelyek  tanulmányozni  Shakespearet.  A  roman- 
tikusok még  tovább  mentek  e  téren,  nem  törődve  a 
classikusok  ama  vádjaival,  hogy  az  által  elnemzetietle- 
nedik  az  olasz  költészet. 

S  ezekben  tán  ki  is  merítettük  az  olasz  romanticismns 
főbb  jellemző  vonásait.  Voltak  ugyan  egyes  költők,  kik 
a  német  romantikusoktól  egyebet  is  átvettek,  pl.  a 
phantastikus,  a  kísérteties  dolgok  iránti  előszeretetet; 
voltak,  a  kik  Byron  meghasonlottságát  kezdték  utánozni; 
voltak,  kik  más  külföldi  költőket  majmoltak,  de  ezek 
közül  csak  igen  kevesen  bírtak  kiválni.  Am  ez  a  sok- 
féle írói  egyéniség  annyira  összekuszálta  a  romanticis- 
musról  való  nézeteket,  hogy  sem  akkor,  mikor  az  olasz 
romanticismus  keletkezett,  sem  később,  mikor  már  vége 
felé  járt,  nem  tudtak  maguk  az  olaszok  sem  megálla- 
podni abban,  hogy  kit  tartsanak  romantikusnak,  kit 
classikusnak. 

A  „romantikus"  elnevezést  tudvalevőleg  a  két  Schlegel 
hozta    Németországban    forgalomba,    így    akarva    meg- 

különböztetni  a  modern  művészeteket  a  elassikasoktól, 
minthogy  amazok  akkor  keletkeztek,  mikor  a  román 
nyelvek.  Mme  Staél  1810-ben  már  úgy  magyarázta  meg 
a  ,, romantikus^  elnevezést  honfitársainak,  hogy  a  néme- 
tek ezzel  azt  a  költészetet  jelzik,  mely  a  troubadourok 
dalaiban  gyökerezik,  mely  a  lovagkorból  és  a  keresz- 
ténységből fejlődött. 

Az  új  szó  Mme  Stael  könyve  révén  terjedt  el  Olasz- 
országban, a  hol  azonban  már  mindjárt  legelején  a  leg- 
különbözőbb módokon  magyarázták.  Egy  Berchet  nevű 
költő  pl.  úgy  határozta  meg  az  irányt,  hogy  romantikus 
mindeuki,  a  ki  „egyenesen  a  természetből"  meríti  inspirá- 
czióit,  classikus  mindenki,  a  ki  a  latin  és  görög  költők 
szépségeit  ismétli,  utánozva  a  régi  népek  erkölcseit,  véle- 
ményeit, szenvedélyeit;  mythologiáját.  Voltak,  a  kik  még 
kurtábban  határozták  meg  a  két  irány  közti  különb- 
séget. Minthogy  ugyanis  a  romantikus  költők  nagyobbára 
hazafias  czélokat  követtek,  szenvedélyességükben  mind- 
azokat, a  kik,  ha.  az  eszközökben  nem  is,  de  a  czélban 
mégis  egyetértettek  velük,  kereken  és  kurtán  haza- 
árulóknak mondták.  így  aztán  romantikus  annyit  tett 
mint  jó  hazafi,  classikus  annyit,  mint  Olaszország  elleu- 
fiége,  a  mely  definicziót  persze  a  classikusok  megfordí- 
tották. A  későbbi  olasz  irodalomtörténészek  is  eltértek 
egymástól  a  két  irány  meghatározásában.  Az  egyik  sze- 
rint pl.  a  romanticismus  a  katholikus  reakczió  a  XYIII. 
század  tanai  ellen,  a  classicismus  pedig  a  vallásos  forra- 
dalom, mely  még  nem  bírja  levetni  a  pogány  köntöst. 
Egy  másik  szeriut  a  romantikus  iskola  tulajdonképpen 
folytatása  volt  a  forradalomnak,  csakhogy  mérsékelt 
alakban ;  hogy  a  forradalom  eszméi  éltek  e  katholiku- 
sokban    is;   hogy   az   ő   programmjuk  is  szabadelvű  és 

demokratikus,  csakhogy  a  szabadelvűséget  és  a  demo- 
kracziát  a  kereszténységgel  akarták  összeegyeztetni,  sőt 
mi  több,  ki  akarták  mntatni,  hogy  az  egyenlőség  és 
testvériség  magasztos  jeligéi  éppen  a  keresztény  vallás 
lényegéből  folynak.  S  valóban,  ez  a  felfogás  járt  köze- 
lebb az  igazsághoz.  Most  már,  midőn  végig  tekinthetjük 
azt  a  hosszú  harczot,  melyet  a  jelen  század  olasz  iro- 
dalma a  nemzeti  egységért  és  a  szabadelvű  haladásért 
küzdött,  láthatjuk,  hogy  a  katholikus  romantikusok  ép 
úgy,  mint  a  pogány  classikusok  regenerálni  akarták 
nemzetüket  és  hogy  mindenben  eltérhettek  egymástól, 
de  czéljuk  nemességében  és  hazafiasságában  egyek 
voltak. 

A  classieisták  és  romantikusok  közti  polémiák  leg- 
inkább Milanóban  folytak,  a  mely  már  a  múlt  század 
második  felében  az  irodalmi  élet  ugyanolyan  közép- 
pontjává nőtte  ki  magát,  a  minŐ  az  előző  századokban 
Flórencz  volt.  Itt  fordultak  meg  a  leggyakrabban  és 
időztek  legszívesebben  a  külföldi  írók  :  a  romanticismus 
német  előharezosa,  Schlegel,  itt  járt  Mme  Staellel ;  itt 
szerzett  sok  jó  barátot  és  ismerőst  Byron,  Southey  s 
számos  más  angol  író.  Itt  jelent  meg  1818.  szeptember 
3-án  első  száma  annak  az  újságnak  is,  mely  a  „Conci- 
liatore",  „Békítő"  czímet  véve  föl,  eleinte,  úgy  látszik, 
a  két  ellentétes  irány  követőit  egy  táborba  akarta  hozni, 
később  azonban  egészen  nyiltan  a  romanticismus  jelsza- 
vait hirdette.  A  lapnak  különben  nemcsak  irodalmi  czéljai 
voltak,  hanem  ép  úgy,  mint  Verriék  „Caffé"-je,  a  köz- 
ügyekkel is  sokat  foglalkozott,  ipari  és  kereskedelmi, 
földmívelési,  oktatásügyi  czikkeket  közölve,  előmozdítva 
új  vállalatok  létesültét  stb.  Nyilt  politizálásról  persze 
szó  sem  lehetett  az  osztrák  reakczió  uralma  alatt,  hanem 

a  censorok  így  is  nagyon  megijedtek  a  folyóirattól. 
Hogyne;  mikor  a  romantikusok  újsága  azt  hirdette,  hogy 
a  költészet  tekintsen  vissza  Olaszország  múltjába,  és 
könnyen  ki  lehetett  találni,  hogy  éppen  azt  a  multat 
értik,  a  melyben  a  szabad  olasz  városok  szövetkeztek  a 
német  császárok  ellen,  a  mikor  a  nép  meghúzatván  a 
vészharangot,  rárontott  a  régi  nemesekre  és  megtörte 
hatalmukat !  Hogyne  rémültek  volna  el  ez  újságtól^  mely- 
nek egyik  czikkírója  arra  intette  az  írókat,  hogy  tanul* 
mányozzák  a  nép  lelkét  és  Írjanak  arról^  a  mit  a  nép 
érez  és  kivan !  így  aztán  nem  is  volt  csoda,  ha  a  Con- 
ciliatore  csak  nagyon  kurta  életű  lehetett:  13  hónapi 
megjelenése  után  már  meg  kellett  szűnnie.  Munkatársai 
közül  alig  volt  egy  is,  a  kit  később  az  osztrákok  vagy 
Spielbergbe  ne  küldtek,  vagy  menekülésre  ne  kény- 
szeritettek volna ;  amazok  közül  a  szerkesztő,  Silvio 
Pellico,  Maroncelli,  Confalonieri;  emezek  közül  Scalvini, 
Borsieri,  Berchet  és  Porro  neveit  emlegetik  kegyelettel 
az  olaszok.  Mikor  a  romantikusok  legkülönbje,  Manzoni 
e  barátai  körében  volt,  azt  szokta  volt  mondani:  „Szé- 
gyenlem magamat  közöttetek  ....  az  egész  társa- 
ságban csak  magam  vagyok,  a  ki  még  nem  volt  be- 
csukva" ! 

S  már  most  ismerkedjünk  meg  a  romantikusok  iro- 
dalmával, a  sort  éppen  azon  az  egyen  kezdve,  a  ki 
«nem  volt  becsukva". 

2.  §.  Manzoni  élete. 

A  ki  olvasta  Manzoni  főművét,  „A  jegyesek"-et  —  és 
ki  ne  olvasta  volna?  —  ismeri  Lombardiának  azt  a 
gyönyörű  tájékát,  mely  a  Como  tavának  ama  része  mel- 
lett terül  el,  a  hol  a  térképen  a  Lecco  szó  áll.  Nem 
messze  ettől  a  várostól  egy  Caleotto  nevű  ősi  kastély 
van;  ebben  telepedett  meg  1710.  táján  a  Manzoni  gró- 
fok családja,  és  ebben  töltötték  az  év  legnagyobb  részét 
a  mi  költőnk  szülei  is :  Pietro  Manzoni,  egy  egyszerű 
falasi  gazda  és  Giulia  Becearia,  „A  bűnök  és  bünteté- 
sekről" szóló  világhírű  könyv  Írójának  szép  és  nagy- 
műveltségű leánya.  A  Manzoni-családnak  emellett  Mila- 
nóban is  volt  háza  és  Alessandro  ebben  a  házban  született 
1785.  márczius  7-én.  A  szülők  nem  nagyon  tudtak  egy- 
mással megférni  és  tíz  évvel  a  gyermek  születése  után 
nyiltan  is  szakítottak  egymással.  Az  apa  ott  maradt 
Caleottóban,  az  anya  pedig  viszonyt  szőve  egy  Carlo 
Imbonati  nevű  nemes  emberrel,  a  kinek  Parini  volt  a 
nevelője,  ezzel  együtt  Parisba  költözködött  és  vele  is 
élt  egész  1805-ig,  a  mikor  e  „barátja"  meghalt.  Sándor 
ezalatt  otthon  végigjárta  iskoláit,  jobbára  szerzetes-kol- 
légiumokban szíva  magába  a  tudás  elemeit.  De  tanítói- 
val sohasem  volt  megbékülve ;  azok  az  új  eszmék, 
melyeket  a  franczia  forradalom  szele  vitt  Olaszországba, 
be  bírtak  hatolni  a  kolostori  iskolák  falai  közé  is,  és  a 
kis  gróf  már  nagyon  korán  azzal  haragította  magára 
mestereit,  hogy  a  re,  imperatore,  pápa  szókat  a  világ 
minden  kincséért  sem  akarta  nagy  kezdőbetűvel  írni. 
Később  is,  mikor  21  éves  korában  visszatekintett  ez 
éveire,  gyűlölséggel  beszélt  iskoláztatásáról,  a  mikor 
„bérencz    nyájnak    szennyes    aklában    táplálkozott"    és 

minden  íz  nélkül  való  szalmát  kapva  ételül  elfordította 
arczát  „a  bűzös  jászoltól".  14  éves  gyermek  volt,  a  mi- 
kor már  Pariniért  és  Montiért  rajongott,  s  ezt  a  rajon- 
gást később  is  gyakran  kifejezésre  juttatta.  Pariniről 
mindig  csak  mint  az  „isteni  Pariniről"  beszélt,  Monti 
halálára  pedig  ő  írta  azt  a  fellengős  verset,  melyet  az 
illető  helyen  mi  is  megemlítettünk.  16-dik  évében  kike- 
rülve a  barnabita  atyák  milanói  kollégiumából,  pár  esz- 
tendőt a  lombardiai  fővárosban  töltött.  Abban,  a  mit  ez 
időtájt  irogatott,  még  telivér  voltaire-iánus  volt  a  filo- 
sofiában,  jakobinus  ^a  politikában,  irodalmi  ízlésében 
pedig  classicista.  Ilyennek  mutatkozik  legelső  megma- 
radt versében,  „A  szabadság  diadalá"-ban  (II  Trionfo 
della  Libertá),  melyet  az  1801-ki  luneville-i  béke  után 
kezdett  írni,  Monti  hasonló  politikai  költeményeinek  min- 
tájára. A  győzedelmes  szabadság  itt  persze  megszemé- 
lyesítve jelenik  meg,  miután  leverte  a  zsarnokságot  és  a 
babonát,  körülötte  pedig  még  egy  sereg  szellemalak  tűnik 
fel,  a  szabadság  ókori  és  újkori  vértanúi,  a  kik  hatal- 
mas szózatokkal  támadják  meg  a  papokat  és  a  foszto- 
gató íranezia  hadakat,  míg  a  költemény  végén  a  szerző 
Monti  apotheozisát  énekli.  Monti  után  Alfierit  utánozta, 
a  saját  arczképét  írva  le  egy  gyenge  szonettben;  majd 
Foscolo  modorában  verselt  meg  egy  Dantéről  szóló  köl- 
teményt, majd  meg  Parini  nyomain  próbált  járni,  három 
szatírát  költve,  melyek  tán  a  legsikerültebbek  összes 
ifjúkori  szerzeményei  közül.  A  Parini  iskolájára  vall  egy 
négyénekes  tanítóköltemény  terve  is,  melyben  a  himlő- 
oltást akarta  megénekelni  (La  vaccina),  s  ugyancsak 
ennek  a  költőnek  hatását  érezziik  abban  a  költemény- 
ben is,  melyet  már  21  éves  korában  szerzett,  a  „barát- 
ját" gyászoló  anyja  vigasztalására:  „In  morte  di  Carlo 

Imbonati,  versi  a  Giulia  Beccaria".  Még  ebben  is  víziók- 
kal  dolgozik   az  iQü  költő.  Az  elhunyt  árnyéka  jelenik 
meg    előtte,   leül   ágya  szélére  és  beszélget  vele  a  kor 
romlottságáról,  az  irodalomról,  majd  arról  is,  a  kit  mind- 
ketten   annyira    szeretnek;   végre    a   költő  tanácsot  kér 
tőle,   miként   töltse   életét;  az  árnyék  bölcs  tanácsokkal 
szolgál  s  azután  érzékeny  bucsűt  véve,  tova  oszlik.  Már 
e  kis  művében  tetemes  haladás  van,  s  egyes  sorai   (ki» 
vált  az  az  intelem,  melyet  Imbonati  szájába  ad),  ép  oly 
egyszerűen,   a    milyen    hatásosan   vannak  megverselve. 
Anyja,  kihez  e  költeményt  intézte,  .ez  évben  (1805)  visz- 
szatért    Milanóba:  kedvese  holttestét  kisérte  haza,  hogy 
a   brusugliói   családi   sírboltba   helyeztesse  örök  nyuga- 
lomra.   De   ha  fia,  miként  láttuk,  elnéző  gyöngédséggel 
viselkedett   is   e   tüntető   gyász  iránt,  a  lombardiai  elő- 
kelő társaság  nem  nagyon  jó  szívvel  fogadta  a   vissza- 
térőt,   a   ki,  noha  törvényes  férje  még  élt,  egészen  ügy 
viselkedett,  mintha  most  jutott  volna  özvegységre.  Giulia 
Beccaria  hát  csakhamar  visszatért  a  franczia  fővárosba, 
a  hol  viseletében  senki  sem  talált  okot  a  megbotránko- 
zásra, s  ezúttal  magával  vitte  Alessandróját  is. 

A  lombardiai  költő  Parisban  nagyon  érdekes  társa- 
ságba jutott.  Beccariának  leánya  ott  abban  az  irodalmi 
körben  forgott,  melynek  középpontja  Condorcetnek,  a 
híres  franczia  fílosofusnak  és  mathematikusnak  özvegye, 
a  szép  Zsófia  volt.  Ennek  Meulan  mellett  volt  egy  kis 
kastélya,  a  „Maisonnette",  a  hol  együtt  élt  Glaude  Fau- 
riellel,  a  ki  egyebek  mellett  az  olasz  irodalom  terén  is 
kiváló  munkásságot  fejtett  ki.  Ez  irodalmi  társaságba 
jártak  el:  az  atheista  Volney,  a  jakobinus  Garat,  de  Tracy, 
a  híres  metafísikus,  s  az  akkori  franczia  irodalom  szá- 
mos   más    kitűnősége    —    majdnem    egytől-egyig    vol- 

taire-iánusok  és  Napóleon  ellenségei.  Könnyen  elképzel- 
hető, mekkora  hatással  volt  e  férfiak  társasága  az  íQú 
Manzonira,  a  ki,  mint  említettük,  már  otthon  is  tele 
szítta  Yolt  magát  az  encyclopedisták  eszméivel;  és  szinte 
gyerekkorától  fogva  skeptikus  volt.  Atheistává  azonban 
most  sem  lett;  csak  a  kathotikus  vallás  bizonyos  dog- 
máira, bizonyos  szertartásaira  tekintett  hitetlen  mosoly- 
lyal.  Persze  irodalmi  műveltsége  is  sokat  nyert  a  „Mai- 
sonnette"  vendégei  révén,  kik  közül  főképpen  Fauriellel 
kötött  benső  barátságot.  Ez  ép  olyan  nagy  látkörfi,  mint 
finom  ízlésű  író,  a  ki  nemcsak  jól  ismerte  az  olasz  nyel- 
vet és  irodalmat,  hanem  azzal,  mint  mondtuk,  tudomá- 
nyosan is  foglalkozott,  igen  nagy  hatással  volt  Manzonira, 
a  ki  maga  is  sűrűn  emlegette,  hogy  sohasem  beszélt 
vele  úgy,  hogy  valamit  ne  tanult  volna  tőle.  Mikor 
Manzoni  visszatért  Olaszországba,  eleinte  sürfin  levelezett 
is  Fauriellel,  vele  közölve  irodalmi  terveit,  az  ő  taná- 
csait kérve  ki,  az  ő  véleményére  hallgatva  leginkább. 
E  levelek  annál  érdekesebbek,  mert  éppen  abba  a  korba 
esnek,  a  mikor  legjelentősebb  munkáival  foglalkozott, 
8  így  bennük  irodalmi  munkásságának  legjavára  nézve 
találhatni  becsesnél  becsesebb  felvilágosításokat.  Fauriel 
nemcsak  szeretettel  bírálta  Manzoni  költői  alkotásait, 
hanem  igen  nagy  részben  hozzájárult  a  költőnek  kül- 
földön való  megismertetéséhez  is,  lefordítva  két  tragé- 
diáját s  gondoskodva  híres  regényeinek  átültetéséről  is. 
E  hű  tanácsadó  és  jóbarát  mellől  1807-ben  egy  szo- 
morú hír  szólította  el  Manzonit:  azt  írták  neki  Milánóból, 
hogy  édes  atyja  nagy  beteg.  A  költő,  bár  rajongó  sze- 
retettel csüggve  anyján,  atyjával  eddig  keveset  érint- 
kezett, e  hír  hallatára  mégis  kötelességének  tartotta 
Olaszországba  indulni,  de  mire  hazaérkezett,  a   szegény 

B  a  d  tf  :  Az  olasz  irodalom  története.  II.  o2 

Öreg  már  kiszenyedett  volt.  Úgylátszik,  ez  útjában  ismer- 
kedett meg  egy  gazdag  genfi  bankár  leányával,  Henriette 
Blondellel,  a  kibe  beleszeretvén,  a  következő  év  február- 
jában meg  is  esküdött  vele.  A  leány  evangélikus  volt, 
de  mikor  a  lakodalom  után  az  ifjú  pár  visszatért  Pa- 
risba, ott  egy  Degola  nevű  kiváló  katholikus  lelkész 
oly  nagy  hatást  bírt  lelkére  gyakorolni,  hogy  1810. 
május  22-én  hitet  cserélt.  Nagyrészben  neje  e  megtérése 
idézte  elő,  hogy  nemsokára  ezután  maga  Manzoni  is 
hívő  katholikussá  lett.  Meggyőződésének  hirtelen  válto- 
zásán sokat  vitatkoztak  az  irodalomtörténészek.  Régeb- 
ben azt  írták,  hogy  egyszer  belépett  egy  párisi  tem- 
plomba és  ott  így  fohászkodott  Istenhez:  „Ha  vagy, 
nyilatkozzál  meg  előttem!",  a  mire  állítólag  egyszerre 
áhítattal  telt  volna  meg  a  szíve.  Ez  persze  mese,  mely- 
lyel  szemben  ma  már  jól  ismerhetjük  mindama  ténye- 
zőket, melyek  Manzoni  conversióját  előidézték.  Egyfelől 
ott  van  nejének  befolyása,  a  ki  igen  fogékony  volt  a 
vallásos  mysticismus  iránt,  másfelől  az  a  hatás,  melyet 
a  fentemlített  Degola  s  a  mellett  egy  Grégoire  nevű 
franczia  pap  őreá  is  gyakorolt;  aztán  része  volt  meg- 
térésében annak  a  katholikus  visszahatásnak  is,  melyről 
mint  a  romanticismus  egyik  okáról,  már  módunk  volt 
említést  tenni;  s  végre  Manzoni  lelkülete  is  olyan  volt, 
hogy  vágyódott  a  nyugalom  és  az  egyensúly  után  s 
ezért  keresett  menekvést  a  kételkedés  izgalmai  elől  a 
jámbor   megnyugvásban.   Egyébiránt  túloznak  azok,  kik 

Manzonit  valami  vakbuzgó  rajongónak  szeretnék  feltün- 

tetni.  0  a  katholikus  hitet  a  maga  eredeti  tisztaságában 
vallotta,  nem  pedig  abban  a  formájában,  melyet  annak 
a  katholikus  reakczió  sanfedistái  adtak;  politikai  hit- 
vallásában sohasem  engedte  magát  befolyásolni  a   vati- 

kán  múló  érdekeitől,  sem  akkor,  midőn  1813  után  a 
katholikus  vallás  az  ü.  n.  szent  szövetség  érdekeinek 
védőjévé  szegődött,  sem  később,  midőn  a  hatvanas  evek- 
ben az  egyház  annyi  szívóssággal  és  hévvel  akaiia  meg- 
akadályozni Rómának  az  olasz  királyságba  való  beke- 
belezését. Egyik  legjobb  barátja,  Antonio  Rosmini  pél- 
dául sok  más  olasz  hazafival  együtt  az  olasz  államok 
egy  confoederatiójáról  álmodott,  melynek  élén  a  pápa 
állana;  de  Manzoni  erről  hallani  sem  akart:  ideálja  min- 
dig az  egységes  királyság  volt,  még  pedig  a  savoyai 
házzal  a  trónon.  S  midőn  élete  80-dik  esztendejében  az 
olasz  felsőház  elé  törvényjavaslatot  terjesztettek,  mely 
Rómát  proklamálta  az  olasz  állam  fővárosának,  sem  az 
aggkor,  sem  az  azzal  járó  gyengeség  nem  bírta  vissza- 
tartóztatni attól,  hogy  el  ne  utazzék  Turinba,  igennel 
szavazni. 

De  térjünk  vissza  az  1810-ik  évre,  melyben  megtérése 
végbement.  Ugylátszik,  ez  időtől  fogva  már  nem  érezte  jól 
magát  a  franczia  filosofusok  körében,  s  így  hát  családostul 
visszatért  Olaszországba.  Ez  időtől  fogva  egész  halála  nap- 
jáig, tehát  63  esztendeig,  rövid  félbeszakításokkal  folyton 
vagy  Milanóban,  vagy  az  Imbonatitól  öröklött  brusugliói 
birtokán  lakott,  a  kor  mozgalmaiban  alig  véve  részt. 
Csöndesen,  visszavonultan  éldegélt,  környezve  családjától 
és  jóbarátaitól,  írogatva  és  szenvedélylyel  gazdálkodva. 
Munkálkodásának  fénykora  az  a  tizenöt  év  volt,  mely 
1812-től  1827-ig  terjedt ;  ez  idő  alatt  írta  himnuszait 
(1812— 15);  1820-ban  tette  közzé  „Carmagnola",  1822-ben 
„Adelchi"  czímfi  tragédiáját,  1827-ben  pedig  „Jegyeseit", 
mely  művén  hat  esztendeig  dolgozott  s  melyet  utóbb 
csak  nyelvi  javításokkal  írt  át.  így  tulajdonképpeni  köl- 
tői munkássága  már  a  század  harmadik  évtizedében  yé- 

get  ért,  mert  a  mit  ezentál  kiadott,  jobbára  kritikai  és 
eszthetikai  tárgyú  értekezés  volt.  Élete  is  abban  az  idő- 
ben volt  a  legnyugodtabb  és  megelégedettebb.  Azontúl 
sűrűen  érték  lelki  és  anyagi  csapások  is.  1833-ban  meg- 
halt neje,  egy  évvel  utóbb  elvesztette  elsőszülött  leányát, 
Lidiát,  a  ki  Massimo  d'Azeglio  neje  volt;  másik  három 
leánya  is  jóval  előtte  szállott  sírba ;  csak  éppen  fia, 
Pietro  maradt  meg  öreg  kora  vigaszául,  noha  1873 
áprilisában  ennek  halálát  is  meg  kellett  érnie.  A  30-as 
években  még  együtt  volt  legjobb  barátaival  és  írótár- 
saival is:  Giovanni  Tortival,  Giovanni  Rossarival,  Érmes 
Viscontival,  Tommaso  Grossival,  a  kik  közfíl  az  utóbbit 
házába  is  fogadta,  15  esztendőn  át  nem  bocsátva  el 
oldala  mellől.  Az  ő  körükben  töltötte  estéit,  mindig  oda- 
haza, barátságos  dolgozó-szobájában,  a  hol  vége-hosz- 
sza  nem  szakadt  a  beszélgetésnek.  A  nyilvános  életben 
sohasem  akart  szerepelni,  a  miben  kétségtelenül  nagy 
része  volt  egy  kiejtési  hibájának  is,  a  mennyiben  kissé, 
alig  észrevehetően  dadogott.  Különben  sem  volt  a 
cselekvés  embere  és  nem  igen  vévén  részt  sem  az 
1815  előtti,  sem  az  azutáni  hazafias  mozgalmakban,  az 
osztrákoktól  nem  is  esett  bántódása.  Elnézték  neki,  hogy 
mikor  1816-ban  az  osztrák  kormány  jelentkezésre  szó- 
lította fel  a  lombardiai  mágnásokat,  nem  jegyeztette  be 
az  ő  grófi  czimét ;  elnézték  azt  is,  hogy  visszautasított 
egy  érdemjelet,  melyet  Miksa  fSherczeg  Ferdinánd  csá- 
szár nevében  ajánlott  fel  neki.  De  ha  a  politikai  élet 
izgalmai  nem  is  feleltek  meg  az  ő  csendes,  nyugalmas 
természetének,  nehéz  időkben  sohasem  tagadta  meg  haza- 
fias érzületét  és  módját  tudta  ejteni,  hogy  a  czenzura 
előtt  érthetetlenül,  de  a  nemzet  milliói  előtt  annál  ért- 
hetőbben   fejezze    ki    Olaszország    bánatát    és    vágyait. 

Mikor  aztán  elérkezett  a  napja,  hogy  a  titkos  össze- 
esküvések munkáját  a  nyilt  harcz  váltotta  feh  1848 
dicsőséges  májasában,  ő  maga  már  nem  bírván  forgatni 
a  kardot,  három  fiát  küldte  a  torlaszokra,  az  egyiket, 
a  ki  valami  könnyű  betegség  miatt  ágyban  feküdt,  onnan 
fizve  ki.  Hogyan  viselkedett  akkor,  midőn  Olaszország 
végre  az  egységesítés  küszöbén  állott,  már  fentebb  em- 

litettük*  0,  a  ki  mindez  ideig  állhatatosan  visszautasított 
minden  kitüntetést,  hálás  szívvel  vette  azt,  melyet  Olasz- 
ország alkotmányos  királya  küldött  neki,  s  később  az 
olasz  székvárossá  lett  Róma  diszpolgárságát  is  büszkén 
fogadta  el.  Annyi  dicsőségben  volt  része,  a  mennyit  a 
sors  nagyon  kevés  írónak  juttat  életében;  az  olasz  nem- 
zet rajongó  hódolattal  vette  körül,  igazi  szentként  tisz- 
telte és  midőn  1873  május  22-én  meghalt,  nemzete 
olyan  temetést  rendezett  neki,  mintha  egy  nagy  királyt 
vinne  sírba.  Milanói  lakóházát  és  brusugliói  villáját 
olyan  állapotban  őrzik,  a  minőben  akkor  volt,  midőn  ő 
lakott  bennük,  és  szülővárosa  tíz  évvel  halála  után  gyö- 
nyörű szoborral  örökítette  meg  emlékét. 


3.  §.  Lírája. 

A  világirodalom  kevés  példát  mutat  arra,  hogy  egy 
költő,  kinek  genialitását  senki  kétségbe  nem  vonhatja, 
oly  csekély  terjedelmű  munkásságot  fejtett  volna  ki, 
mint  Manzoni.  Láttak,  későn  is  fejlődött.  Bár  már 
15  éves  korában  kezdett  írni,  mindaz,  a  mit  körülbelül 
27  éves  koráig  közzétett,  csak  ifjúkori  kisérletszámba 
megy;  azután  is  csak  mintegy  tizenhárom  évig  tart  mű* 
ködésének   az   a  része,   mely   neki  helyet  biztosított  az 

olasz  irodalom  történetében,  és  életének  utolsó  43,  mondd 
negyvenhárom  évét  majdnem  teljes  némaságban  töltötte. 
Mily  kevés  mindez,  összehasonlítva  a  világirodalom  más 
kiváltságos  szellemeinek  munkásságával,  pl.  Götheével, 
a  ki  még  öregkora  alkonyán  is  oly  termékeny  maradt! 
Ez  aránylagos  meddőség  Manzoni  működésének  egyetlen 
ágában  sem  oly  feltűnő,  mint  a  lírában.  Ha  nem  vesz- 
szük  számba  amaz  első  verseit,  melyeket  később  mint 
„delieta  ju ven tutis"-t  ő  maga  is  visszautasított,  nem  ma- 
rad több,  mint  öt  vallásos  himnusza,  két  politikai  ódája, 
és  végre  az  a  néhány  lírai  kardala,  melyek  tragédiái- 
ban vannak  elszórva,  mindössze  alig  egy  tuczatnyi  köl- 
temény ! 

Ifjúkori  munkái  néhányát  már  életrajzában  említettük, 
s  itt  a  kurta  czímsorozatot  még  csak  az  „Uraniá"-val 
akarjuk  megtoldani,  egy  körülbelül  350  soros,  versi 
scioltikben  írt  munkával,  mely  az  1807  és  1809  közti 
időben  született  meg.  Telivér  classicista  költemény  még 
ez  is  ;  Pindar  van  benne  felléptetve,  a  kit  Uránia  arról 
világosít  fel,  hogyan  és  mi  végből  küldte  le  a  múzsákat 
és  a  Grácziákat.  A  tárgy  tehát  rokon  Monti  Musogoniá-ja 
és  Foscolo  Grácziái  tárgyával,  kidolgozásában  pedig 
semmi  figyelemreméltó  nincs.  Maga  a  költő  is  csakha- 
mar tisztában  volt  e  verse  értékével,  illetőleg  értékte- 
lenségével, amennyiben  mindjárt  annak  befejezése  után 
azt  írta  róla  Fauriel  barátjának:  „Nagyon  elégedetlen 
vagyok  e  versekkel,  főkép  mert  abbolute  híján  vannak 
minden  érdeknek ;  nem  kell  ilyesmiket  írni ;  csinálok 
tán  majd  ennél  rosszabb  verseket  is,  de  ilyeneket  többé 
soha*.  Ez  önvallomás  után  mintegy  két  esztendeig  hall- 
gatott 8  nyilván  ez  idő  alatt  folyt  le  lelkében  az  az 
átalakulás,    mely    belőle,    a   classicisták    utánzójából   a 


LÍRÁJA.  343 

romantikus  költészet  apostolát  csinálta.  Kétségtelenül 
nagy  része  yolt  ez  átalakulásban  annak  a  fordulatnak 
is,  mely  őt  visszavezette  a  katholikus  vallás  hitelveihez, 
de  bizonynyal  még  nagyobb  mértékben  hozzájárult  a 
külföldi  romantikus  íróknak,  különösen  a  németeknek 
megismerése.  így  lón,  hogy  e  lelki  metamorfózisa  első 
időszakában  a  vallásos  költészet  felé  fordult,  szakítva  a 
mithologiával,  és  szakítva,  vagy  legalább  szakítani  akarva 
annak  a  rhetorikának  még  nyomával  is,  mely  az  olasz 
classicisták  verseiben  mutatkozott.  Tisztába  jött  azzal, 
hogy  a  lírának  a  költő  szivéből  kell  fakadnia,  hogy  át 
kell  éreznie,  a  mit  ír,  és  aztán  a  lehető  legnagyobb 
őszinteséggel  kell  azt  kifejeznie;  s  megállapodott  a  te- 
kintetben is,  hogy  a  költőnek  az  igazság  és  a  keresz- 
tény erkölcs  szolgálatában  kell  állania. 

íme  az  öt  himnusz  czíme  és  keletkezési  ideje  :  „Fel- 
támadás^ (La  Risurrezione)  1812.  nyarán,  „Mária  neve" 
(II  nome  di  Maria)  a  következő  év  elején,  „Karácsony" 
(11  Natale)  1813.  nyarán,  a  „Passió"  (La  Passione) 
1814-től  1815-ig,  és  végre  „Pünkösd"  (La  Pentecoste), 
melyet  a  költő  1817-ben  kezdett  írni  és  csak  öt  évvel 
később  fejezett  be.  Ezeken  kívül  még  hetet  készült  szer- 
zeni, de  ezekből  már  csak  egy  pár  strófányi  töredék 
maradt  meg  hátrahagyott  iratai  között. 

Manzoni  e  himnuszaiban  egészen  új  hang  üti  meg 
füleinket.  A  régi  vallásos  költők  énekei  jobbára  a  nép 
számára  Írattak,  bizonyos  hagyományos  frázisokkal  és 
hagyományos  szellemben,  ügy  hogy  az  ily  szerzemé- 
nyeknek igazi  formulariuma  fejlődött  ki,  mely  laposakká, 
egyhangúakká,  unalmasakká  tette  őket.  Manzoni  ezzel 
szemben  a  maga  hangján  énekel;  énekel  —  szól  Heyse  — 
mint    egy   nagyműveltségű,    mély    kedélyű,  költői  lelkű 

ember,  a  ki  ,,ha  hírét  hallotta  bizonyos  földöntúli  tit- 
koknak és  vigasztaló  jövendöléseknek,  elragadtatott 
örömre  gyúlva  azon,  a  mit  közöltek  vele,  azt  el  akarja 
mondani  az  egész  világnak  —  mintha  még  előtte  e 
megnyilatkozásoknak  egyetlen  tanuja  sem  lépett  volna 
feP.  Az,  a  mit  más  egyházi  énekek  mint  ismert,  mint 
közönségesen  tudott  dolgokat  tárgyalnak,  az  ő  tolla  alatt 
egészen  újjá  lesz.  Akkor,  mikor  e  költeményeket  irta, 
lelke  olyan  állapotban  volt  —  ismét  Heysét  idézzük  — 
mint  egy  művelt  pogányé,  a  kinek  szeme  előtt  folynak 
le  a  bibliai  történetnek  ama  nagy  eseményei,  s  a  ki 
azok  hatása  alatt  siet  elmondani  az  egész  világnak,  mi 
történt,  és  mit  érzett  a  történtek  láttára  és  hallatára. 
Szóval,  a  nép  naivságával  szemben,  ha  szabad  így  mon- 
danunk, egy  mfivelt  ember  naivsága  nyilatkozik  e  him- 
nuszokban, egy  művelt  emberé,  a  ki  nemcsak  felszinét 
látja  a  dolgoknak,  hanem  mélyebbre  is  pillant,  a  ki 
nemcsak  át  tudja  őket  érezni,  hanem  meg  is  tudja  ér- 
teni jelentőségüket,  eszmei  tartalmukat.  De  bármilyen 
nagy  művészet  nyilvánul  is  ez  öt  költeményben,  bár- 
milyen csodálatos  némely  strófának  tömörsége,  az  olvasó 
mégis  bajosan  tud  szabadulni  attól  az  impressiótól;  hogy 
tán  éppen  a  vallásos  költő  sokkal  inkább  meg  bir  ben- 
nünket ragadni,  ha  kevesebb  tudással  fog  dalba,  ha 
kevesebb  benne  a  reflexió,  ha  kevesebb  benne  a  pathos 
és  a  szónoki  figura.  íme  pl.  a  „Karácsony"  czímfi  him- 
nusz három  első  strófája  egy  21  sorra  terjedő  hasonlat, 
mely  körmondatba  van  foglalva,  úgy  hogy  a  két  első 
strófa  alkotja  a  körmondat  elő-,  a  harmadik  annak  utó- 
részét :  „Miként  a  szikla,  mely  hosszú  és  meredek  bérez 
ormáról  zajgó  hegyomlás  rohamától  elkapva,  az  ösz- 
sze- visszatördelt    úton  át    őrületes    gyorsasággal  siet    a 

völgybe,  ott  a  fenékre  csap  és  megáll ;  s  a  hol  lehullott, 
mozdulatlanul  fekszik  lomha  tömege,  és  bárhány  század 
malik,  sohasem  láthatja  viszont  a  régi  orom  napját,  ha 
csak  egy  barátságos  erő  nem  vonja  fel  a  magasba:  úgy 
feküdt  az  első  bfín  nyomorult  fia  attól  a  naptól  fogva, 
melyen  egy  előre  megigért  kimondhatatlan  harag  min- 
den jaj  mélyére  stilyeszté,  a  honnan  büszke  fejét  többé 
fel  nem  emelhette".  Nem  gondolja  az  olvasó,  hogy  ez 
a  szélesen  keresztülvitt,  szép  hasonlat  éppen  nem  emel- 
heti e  himnusz  hatását?  S  nem  nyilvánvaló-^  már  csak 
ebből  az  egy  példából  is,  hogy  Manzoni  még  e  versei- 
ben hiába  iparkodott  egészen  szabadulni  a  classicisták 
modorától?  Mi  legalább  Manzonit  sokkal  nagyobbnak 
látjuk  két  politikai  költeményében  és  a  tragédiák  kar- 
dalaiban. Az  ódák  egyikének  czíme  :  „Marzo  1821**,  a 
másiké  „II  cinque  Maggio";  amaz  akkor  keletkezett, 
mikor  az  1821-ki  piemonti  fölkelés  a  lombardiai  haza- 
fiakban azt  a  reményt  keltette,  hogy  egyesülve  a  szom- 
széd ország  hazafíaival,  ők  is  ki  fogják  vívni  az  alkot- 
mányt és  tán  a  szabadságot,  a  másik  ugyanez  évben 
Íratott,  nyomban  Napóleon  halálhírének  vétele  után. 
Az  elsőben  a  költő  a  piemonti  harczosokat  vezeti  elénk, 
kik  segélyére  sietve  a  lombardiaiaknak,  áthaladtak  a 
határt  jelző  Ticino  folyón  és  szent  esküvel  fogadják, 
hogy  „többé  e  hullámok  nem  fognak  idegen  partok  kö- 
zött ömleni,  nem  lesz  hely,  a  hol  Olaszország  és  Olasz- 
ország között  korlátok  emelkednek !"  Az  esküvésre 
felelnek  minden  olasz  vidékről,  s  kezükben  villogtatva 
a  kardot,  a  bátrak  ezt  kiáltják :  „Vagy  társak  a  halálos 
ágyon,  vagy  testvérek  szabad  hazán!"  Csak  az,  a  ki  a 
Póban  meg  bírja  különböztetni  a  mellékfolyók  vizeit 
csak  az  tudja  részekre  osztani  az  olasz  nemzetet,  mely- 

nek  egy  a  fegyvere,  egy  a  nyelve,  egy  az  oltára,  mely 
egységes  emlékeiben,  vérében,  szívében.  A  lombard  eddig 
úgy  állott  hazájában,  mint  koldus  az  idegenben:  végzete 
a  mások  titka  volt,  az  ő  osztályrésze:  szolgálni  és  hall- 
gatni. És  itt  a  költő  a  hóditókhoz  fordal,  felhiva  őket, 
hogy  szedjék  fel  sátraikat  arról  a  földről  mely  nem 
az  ő  sztilőanyjnk.  E  magasztos  hangú  szózat  ntán  pedig 
ismét  Olaszország  felé  fordul,  mely  már  annyiszor  várta 
külföldről  a  szabadítót,  s  melyet  most  végre  önnönfiai  fog- 
nak megváltani!  Fenséges  az  óda  két  záró-strófája:  „Most, 
óh  bátrak,  nyíltan  kiülhet  arezotokra  a  sokáig  elfoj- 
tott ádáz  keserűség.  Olaszországért  harczoltok,  győz- 
zetek hát;  Olaszország  végzete  függ  kardjaitoktól!  Vagy 
föléledtnek  fogjuk  általatok  látni,  a  mint  újra  helyet 
foglal  a  népek  asztalánál,  vagy  még  szolgaibb,  még 
gyalázatosabb,  még  csúfosabb  lesz  a  borzalmas  vessző 
alatt.  Oh,  megváltásunk  napjai!  Oh,  örök  gyász  arra, 
a  ki  csak  messziről,  mint  egy  idegen,  mások  ajkairól 
fog  róluk  hallani,  a  ki  egykor  felőlük  fiainak  regélve, 
sóhajtva  lesz  kénytelen  mondani:  „Én  nem  voltam  ott!" 
a  ki  ama  napokban  nem  csókolta  meg  a  győzedelmes 
szent  lobogót!"  Mily  hatalmas  hangok  ezek  még  pró- 
zában is  —  hát  még  Manzoni  erővel  teljes,  bűbájos 
nyelvén: 

„Oh  giornate  del  nostro  riscatto ! 
Oh  dolente  per  sempre  colui 
Che  da  lunge,  dal  labbro  d^altrui, 
Come  un  uomo  straniero,  le  ndrá ! 
Che  a'  suoi  íigll  narrandole  un  giorno 
Dovra  dir  sospirando :  lo  non  c'era ; 
Che  la  sánta  vittrice  bandiera 
Salutata  in  quel  di  non  avrá ! 

Még  több  csodálat  tárgya  volt  a  „Május  ötödike" 
czimű  himnusza^  a  legszebb  mindama  költemények  kö- 
zött, a  melyeket  a  nagy  imperatorról  énekeltek,  s  egy- 
úttal a  világirodalom  egyik  legtökéletesebb  Urai  alko- 
tása. Manzoni  kilencz  strófában  tekint  végig  azon  a  rend- 
kívüli pályán,  melyet  a  császár  megfutott;  „szűzen  a 
szolgabámulattól  és  nem  tobzódva  gyáva  gúnyban",  csak 
akkor  lép  elő,  midőn  „a  csillag  ím  kihunyva".  S  ekkor 
is  nagyságában  az  Alkotó  nagyságát  bámulja, 

,,Ki  azt  akarta,  benne  kelljen 
Látnunk  s  csodálnunk  szellemének 
Legislegtöbb  nyomát/ 

Majd    drámai    erővel   rajzolja  Bonaparte   életét  e  kurta 
tizenkét  sorban : 

^Feltűnt:  s  két  század,  mely  a  kardot 
Már  egymás  ellen  kézbe  vette, 
Feléje  fordult  hódolattal, 
Mint  hogyha  von'  a  sors  követje ; 
ő  csendet  int  és  mint  birájok, 
Dicsőn  közéjük  ül. 

Eltűnt :  s  hogy  keskeny  partszegélyen 

Henyélve  várt  az  örök  éjre, 

A  fékevesztett  rút  irigység 

S  a  mély  szánás  nézett  feléje. 

Vad  gyűlölet  és  hű  rajongás 

Vévé  ott  is  körül". 

S  mily  plasztikus  a  kép,  a  melyben  a  szent-ilonai  szám- 
űzöttet  rajzolja : 

Munkátlan  napjai  leteltén 

óh,  hányszor  állt  ott  sűrű  gondba* 


3^  MANZONI. 

Villámszemót  a  földre  sütve 
£s  karjait  keresztbe  fonva, 
A  míg  a  múlt  emlékezete 
Szállotta  meg  szivét ; 

És  lengő  sátor  tűnt  eléje 

És  hogy'  tört  győzve  annyi  sánczra, 

Hogyan  száguldtak  büszke  mének, 

Hogy'  csillogott  a  gyilkos  lándzsa, 

Sebes  parancsát  még  sebesben 

Hogy  végre  mint  vivék  .  .  . 

így  tekint  végig  a  költő  a  napóleoni  epopéján  s  így 
érkezik  utolsó  napjához,  melyen  „két  erős  kar  nyúlt 
utána  onnan  felülről  s  felemelte  odáig,  a  hol  a  levegő 
tisztább,  mint  idelenn'^.  S  midőn  bűn  volt  magasztalni 
a  bukottat,  Manzoni  le  merte  írni,  hogy  „még  szégyen- 
fája Golgothának  nem  látott  soh'se  térdre  hullni  ily 
büszkét,  ily  nagyot!^  A  végső  akkord  a  hit  akkordja; 
a  költő  a  haldokló  császárnak  kezében  a  keresztet  látja 
és  már  azért  is  el  akarja  fizni  a  hűlt  hamvak  mellől  a 
léha  gúny  minden  szavát : 

„óh,  hisz  az  Isten  feszületje, 
Ki  öl  8  feléleszt,  bánt  s  vigaszt  ad, 
Az  emberek  elhagyta  ágyán 
Még  keblén  nyugodott  I"* 

így  állott  szemben  a  költő  azzal  a  világesemény  nyel, 
ilyen  magas  régiókba  emelkedve  fejezte  ki  meghatott- 
ságát. Jól  mondja  egyik  olasz  birálója,  hogy  a  Cinque 
Maggióban  a  konczepczió  nagysága  mérkőzik  nagyságá- 
val ama  végzetes  férfiúnak  és  amaz  érzelmeknek,  me- 
lyeket halála  az  egész  világban  ébresztett:  ez  ódában 
Manzoni   nemcsak    Olaszországnak,    hanem    az    emberi 

nemnek  poétája.  Göthe,  Manzoninak  különben  is  egyik 
legnagyobb  tisztelője,  lefordításra  méltatta  e  költeményt, 
melyet  ezenkívül  27  nyelvre  ültettek  át,  magyarra  is 
több  ízben.  Maguk  az  olaszok  nyelvi  tekintetben  talál- 
nak benne  némi  inkorrektséget,  itt-ott  egy  kis  homályt 
is,  a  minthogy  formai  tökéletlenségeket,  nem  egészen 
szabatos  kifejezéseket  Manzoni  többi  ódáiból  is  kije- 
gyeztek ;  de  abban  a  legszigorúbbak  is  egyetértenek, 
hogy  e  hiányok  szinte  elenyésznek  szemben  a  gondola- 
tok hatalmas  erejével,  szemben  a  vers  ^^villámgyors 
menetével",  szemben  a  nyelvi  szépségek  száz  meg  száz 
fajával,  melyekkel  mindez  ódák  dicsekszenek. 

Tragédiái  kardalai  közül  —  mindössze  három  van  — 
a  legszebb  az  Adelchibe  szőtt  az  az  ének,  mely  az  ola- 
szok szájába  van  adva,  akkor,  mikor  a  rajtuk  uralkodó 
longobardokat  legyőzik  a  frankok.  Erős  színekkel  raj- 
zolja a  hódítók  rohamát,  a  legyőzöttek  menekülését,  és 
ezzel  szemben  az  olasz  benszülöttek  örömét  hogy  immár 
vége  van  a  galádság  uralmának.  De  a  költő  inti  őket, 
hogy  hiában  remélnek,  sorsukban  nem  lesz  semmi  vál- 
tozás :  „Az  erős  összevegyül  a  legyőzött  ellenséggel,  az 
új  gazdák  mellett  megmarad  a  régi  is,  s  immár  mind- 
két nép  a  nyakatokra  ül!  Megosztják  a  szolgákat,  meg- 
felezik nyájaitokat  s  együtt  hevernek  le  véres  mezőire 
egy  szétszórt  népnek,  melynek  neve  sincsen :  „d'un 
volgo  dispertp  che  nomenon  ha!"  Megható  ugyané  darab 
IV.  felvonásának  egy  karéneke,  mely  egy  haldokló  apá- 
czát,  a  szegény  Ermengardát  bucsífztatja;  s  végre  nagy 
erő  van  a  költő  másik  tragédiájának,  Garmagnolának 
abban  a  karénekében  is,  mely  két  egymásra  törő  olasz 
zsoldos  had  viadaláról  szól,  kikelve  a  hiábavaló  testvér- 
harcz    átkos    gyalázata    ellen.    De    mind    e    kórusokat 

jobban  meg  fogjuk  érteni,  ha  előbb  megismerkedünk 
magukkal  a  színdarabokkal,  melyekbe  bele  vannak 
szőve. 

4.  §.  Tragédiái. 

Már  fentebb,  midőn  a  romantikus  költészet  fojellem- 
vonásairól  szóltunk,  megemlékeztünk  arról,  hogy  ez  irány 
mindenekelőtt  szakított  azokkal  a  merev  törvényekkel, 
melyeket  Aristoteles  vagy  jobban  mondva,  Aristoteles 
magyarázói  állítottak  fel,  másrészt  pedig  az  ó-kori  tár- 
gyakat elhagyva,  leginkább  a  középkorhoz  fordultak 
mesékért.  E  két  sajátsága  az  olasz  romantikus  költé- 
szetnek legszembetűnőbben  a  drámában  nyilvánult.  A  cse- 
lekvényegység tanát,  melyet  a  német  dráma  már  a  múlt 
század  utolsó  évtizedében  lerontott,  Manzoni  elméletben 
is,  gyakorlatban  is  csak  a  XIX.  század  második  évtize- 
dében támadta  meg  :  egyfelől  abban  a  hosszú  dolgoza- 
tában, melyet  francziául  írt,  válaszul  Chauvet  egy  birá- 
latára,  (Lettre  á  M.  C.***  sur  l'unité  de  temps  et  de 
lieu  dans  la  tragédie),  másfelől  „II  conte  di  Carma- 
gnola"  és  „Adelchi"  czímű  szomorújátékaiban.  A  régi 
eszthetika  e  vitás  pontja  már  annyira  meg  van  haladva, 
hogy  feleslegesnek  tartjuk  Manzoni  újításának  ez  olda- 
lánál hosszabban  időzni,  annál  inkább,  minthogy  az  már 
akkor  is  csak  az  olasz  irodalom  szempontjából  volt  újí- 
tás. Érdekesebb  az  az  álláspont,  melyet  Manzoni  a  tör- 
ténetnek, mint  a  költészet  anyagának  felhasználásával 
szemben  elfoglalt.  A  költő  e  részben  a  lehető  legnagyobb 
szigort  hirdette ;  azt  a  kort,  melyet  színpadra  akart 
vinni,  a  lehető  leggondosabban  tanulmányozta  s  buvár- 
latai   eredményét  kifejtette  több  hosszú  értekezésben  is, 

jnelyek  a  történettadósok  körében  is  feltűnést  keltettek. 
Szerinte  a  költőnek  a  történeti  személyek  jellemét  lehe- 
tőleg ügy  kell  ábrázolnia,  a  minők  valóban  voltak,  s 
e  részben  annyira  ment  lelkiismeretessége,  hogy  első 
szomorúművének  alakjait  már  a  személyek  névjegyzé- 
kében is  kétfelé  választotta:  personaggi  storici  és  per- 
sonaggi  idealikre.  Ez  a  különös  felfogás  már  Göthének 
is  szemébe  ötlött,  ki  azzal  a  mondással  ítélte  el  Manzoni 
eljárását,  hogy  „a  költőre  nézve  egyetlen  egy  alak  sem 
történeti",  nyilván  azt  akarva  ezzel  értetni,  hogy  egyet- 
len alak  sem  olyan,  a  melyet  minden  részletében  ügy 
kellene  rajzolnia,  a  hogy  a  történet.  Egyébiránt  e  rész- 
ben Manzoni  is  jobb  költőnek  mutatkozott  mint  theo- 
retikusnak,  mert  az  ő  ügynevezett  personaggo  storicoit 
is  teljes  szabadsággal  gyürta  át  olyan  jellemekké,  a  mi- 
nők czéljainak  megfeleltek. 

E  két  üjítás  mellett  —  lemondás  a  hely-  és  idő-egy- 
ségről s  a  középkori  történeti  háttérnek  lehető  hfi  visz- 
szatükrözése  —  Manzoni  még  a  nyelv  természetességére 
is  jobban  ügyet  vetett,  mint  e  téren  való  összes  előzői, 
habár  meg  kell  vallani,  hogy  az,  a  mit  ő  természetes- 
nek hisz,  sokszor  egy  kissé  lapos.  Végre,  mint  már  em- 
lítettük, megtartotta  ugyan  a  görög  tragédia  chorusát, 
de  azt  olyképpen  alakította  át,  hogy  absolute  kiragadja 
a. cselekvény  köréből.  A  „coro"-ban  nem  bizonyos  meg- 
határozott személyek  összessége  szólal  meg,  hanem  a 
költő,  a  ki  fenn  akarta  magának  tartani  „a  darab  egy 
zugolyát",  a  hol  a  saját  érzéseinek  és  gondolatainak 
szabad  és  fesztelen  kifejezést  adhasson.  Világos,  hogy 
a  kar  ilyetén  alkalmazása  ellenkezik  a  drámai  költé- 
szet lényegével,  ellenkezik  egész  mivoltával,  a  mely 
a  költőnek  első  személyben  való  megszólamlását  kizárja. 

De  ez  a  fogyatkozása  nagyon  keveset  nyomna  a  lat- 
ban, ha  Manzoní  drámái  egyebekben  nem  sértenék  a 
tragédia  olyan  törvényeit,  melyek  szemmeltartása  nélkül 
tulajdonképpen  nincs  is  tragédia.  Hisz  az  a  három  lírai 
részlet,  melyet  fentebb  említettünk,  könnyen  törölhető 
volna  a  két  darabból  a  nélkül,  hogy  e  törlés  csak  fel 
is  tűnnék.  Sokkal  nagyobb  baj  az,  hogy  Manzoni  tra- 
gédiáiban tulajdonképpen  inkább  csak  egyes  történeti 
képek  vannak  egymás  mellé  sorolva,  hogy  hiányzik 
belőlük  a  nagy  indulatok  akcziója  és  az  ezekkel  szem- 
ben szükséges  „ellenjáték",  hogy  a  személyek  nagyobb- 
részt külső  események  hatása  alatt  bizonyos  helyzetekbe 
jutva,  igen  szép  beszédeket  és  párbeszédeket  tartanak 
ugyan,  de  így  inkább  csak  lírai  helyzetrajzokat  kapunk, 
mint  drámai  jeleneteket. 

Nézzük  most  közelebbről  a  két  tragédiát,  még  pedig 
keletkezésük  sorrendje  szerint  előbb  a  „Carmagnola 
gró^á"-t.  A  czímbeli  hős  a  középkor  egy  híres  bérencz 
hadvezére,  condottiere-je,  a  ki  pásztorságon  kezdte  és 
vitézségével  lassan-lassan  annyira  vitte,  hogy  Milano 
ura,  Giovanni  Maria  Visconti,  seregeinek  élére  állította. 
A  gróf  szerencsés  hadjáratokkal  jelentékenyen  növelte 
is  a  Yiscontiak  államát,  de  aztán  összevesz  a  herczeggel 
és  1425-ben  Velencze  szolgálatába  lép.  Már  most  a  zsol- 
dos seregek  rendszerével  együtt  bizonyos  hadi  szokások 
fejlődtek  ki,  melyek  voltaképpen  ellenkeznek  a  hábo- 
rúskodás czéljaival;  az  ellenfelek,  kik  tán  tegnap  mé^ 
egy  táborban  küzdöttek,  iparkodtak  egymást  lehetőleg 
kímélni;  sokszor  csak  látszólag  verekedtek  s  a  győző 
fél  olyan  kegyelmesen  járt  el  a  legyőzöttel  szemben, 
hogy  többnyire  legott  a  csata  eldőlte  után  szabadon 
bocsátotta  a  foglyokat.  így  járt  el  Carmagnola  grólQa  is, 

midőn  a  yelenczeiek  szolgálatában  azokkal  a  milanói 
csapatokkal  állott  szemben,  melyeknek  nemrég  ő  maga 
volt  a  vezére.  Ámde  a  velenczei  tanács  a  foglyok  e 
szabadonbocsátását  ellenezte,  sőt  árulásnak  is  nevezte, 
és  ezért  a  grófot  az  ellenséggel  való  czimborálással 
vádolván,  Velenczébe  csalta  és  ott  kivégeztette.  Ez  az 
a  történeti  faktum,  mely  a  tragédia  alapjául  szolgál  és 
a  melynek  bibéje  már  e  pár  sorból  is  kiviláglik.  Az  ol- 
vasó ugyanis  nem  tudja  mire  vélni  Velencze  nagy 
harag;ját :  ha  igaz  az.  a  mit  a  költő  is  mond,  hogy  t.  i. 
a  foglyok  szabadonbocsátása  általános  gyakorlat  volt, 
mi  okon  neheztel  a  köztársaság?  így  azután  Carmagnola 
bukása  csak  olybá  tűnik  fel  előttünk,  mint  egy  jóravaló 
embernek  minden  látható  ok  nélkül  való  lebunkózása.  Saj- 
náljuk elestét,  de  ez  nem  az  a  tragikai  részvét,  melyet 
egy  Othello,  egy  Coriolán  bukása  kelt  bennünk. 

íme,  hogyan  halad  a  cselekvény :  Az  első  felvonás- 
ban a  dogé  elmondja,  hogy  Flórencz  szövetséget  ajánl 
Velenczének  Milano  ellen.  Velencze  elfogadja  az  aján- 
latot és  a  megindítandó  hadjárat  fejévé  Carmagnola 
grófot  nevezi  ki.  A  II.  felvonásban  már  a  táborban  is 
vagyunk:  Carmagnola  alvezérei  tanácskoznak,  vájjon 
megtámadják-e  az  ellent.  Az  igen  élénk,  de  felesleges 
vitának  az  a  jelentés  vet  véget,  hogy  már  az  ellenfél 
készül  a  támadásra.  E  felvonás  végén  van  az  említett 
„Coro",  mely  az  olaszok  testvérháborüit  siratja  megrázó 
pathoszszal.  A  III.  felvonásban  már  a  csata  után  va- 
gyunk. Carmagnola  győzött  s  a  velenczei  köztársaság 
egy  küldöttje  kéri  a  hadvezért,  hogy  aknázza  is  ki 
diadalát,  a  mire  azonban  Carmagnola  —  miért,  miért 
nem  —  semmi  kedvet  sem  mutat.  Sőt  nemcsak  helyesli, 
hogy  alvezérei  szabadon  bocsátották  foglyaikat,   hanem 

B  a  d  ó  :  Az  olasz  irodalom  története.  II.  23 

ő  is  elereszti  a  magáéit,  bármennyire  tiltakoznak  is  ez 
ellen  a  velenczeiek.  A  IV.  felvonás  ismét  Velenczébe 
visz  bennünket,  a  hol  a  tízek  tanácsa  már  értesült  a 
történtekről,  és  elhatározza  Garmagnola  vesztét.  Persze 
csellel  akarják  megejteni :  Velenczébe  hívják  és  Gar- 
magnola mi  rosszat  sem  sejtve,  el  is  megy  oda.  Az  V. 
felvonásban  aztán  birái  előtt  áll,  a  kik  elfogatják,  bör- 
tönbe vetik,  s  aztán  —  csak  arra  engedve  neki  időt, 
hogy  elbúcsúzzék  nejétől  és  leányától  —  vérpadra  is 
küldik. 

íme,  ez  a  Garmagnola  meséje :  dramatizált  történet, 
de  nem  dráma.  Pedig  a  tragikus  összeütközés  csirái 
megvoltak  ez  anyagban.  A  hős,  a  ki  összeveszve  urával, 
abba  a  kényszerhelyzetbe  jut,  hogy  régi  bajtársai  ellen 
küzdjön,  a  ki  itt  a  kötelességteljesítés  és  a  baráti  sze- 
retet dilemmája  közé  kerül,  kétségkívül  tragikussá  lehe- 
tett volna.  De  Manzoninál  nem  az ;  Manzoninál  szó  sin- 
csen lelki  harczról ;  nála  az,  a  mit  erősebb  tragikai  ér- 
zékű költő  tragikai  vétséggé  tett  volna,  egészen  termé- 
szetes, magától  értetődő  dolog,  úgy  hogy  mi  csak  azon 
csodálkozunk,  miért  is  csodálkozik  rajta  Velencze  két 
küldöttje  ?  Másfelől  láttuk  azt  is,  hogy  Garmagnola  nem 
is  sejti,  a  mi  ellene  készül  s  így  nem  is  védekezik: 
Velencze  igaztalan  okból  megneheztel  rá,  csapdába  hívja 
és  leütteti  fejét,  csak  éppen  egy  szép  beszédet  engedve 
elmondania.  Itt  hát  drámai  bonyodalomnak  semmi  nyoma. 

A  költő  egyébiránt  Garmagnola  grófban  kitűnően  festi 
egy  középkori  bérharczos  alakját;  egyeneslelkfisége, 
bátorsága,  önérzete,  daczossága  mindannyi  találó  vonás- 
sal van  rajzolva.  Más  kérdés  persze,  vájjon  megfelel-e 
ez  a  jellem  a  történeti  igazságnak  is  s  hogy  azok  az 
urak,   kik    a    katonáskodásból    mesterséget    csináltak  s 

pénzért  tulajdon  hazájuk  falait  is  összelövöldözték,  való- 
ban   olyan   ideális   lovagiasságú    daliák    voltak-e,   mint 
Oarmagnola    gróf?    Legalább    a   történelem    —    pedig 
Manzoni,  mint  láttuk,  éppen  a  történet  alapos  tanulmá- 
nyozását  sürgette   —    egészen  mást  mond.  A  színdarab 
többi    alakjai    közfii   csak  az  egy  Marco  válik  ki,  Car- 
magnola  egy  barátja  és  tisztelője,  a  kit  a  tizek  tanácsa 
elküld  Thessalonikibe,  meghagyva  neki,  hogy  ne  merje 
a  grófot  figyelmeztetni,  mi  van  róla  elhatározva.   Csak- 
ugyan   a  hű  barát  még  inteni  sem  próbálja  Carmagno- 
lát,    hanem    féltve    önnön    becses  életét,  szépen  elmegy, 
a    hová  küldik.  Garmagnola  neje  és  leánya,  a  kik  csak 
a    darab    zárójelenetében    lépnek    színre,  egészen  érdek 
nélküli  alakok,  valaminthogy  cseppet  sem  egyénített  jel- 
lem Marino  sem,  a  ki  a  tizek  tanácsában  a  Garmagnola 
elleni  párt  szószólója.  Látható  mindezekből,  hogy   Man- 
zoni  e  tragédiája  azon  az  egy  erényen  kívül,  hogy  sza- 
kított  a  classikus  tragédiák  utánzásával,  nem  sok  más 
jó  tulajdonsággal  dicsekedhetik. 

Sokkal  kiválóbb  munka  a  költő  második  szomorú- 
játéka, az  „Adelchi^,  noha  jó  drámának  ezt  sem  lehet 
mondani.  Cselekvénye  a  Krisztus  utáni  772.  és  774.  évek 
között  játszik,  még  pedig  Itáliában,  melyet  éppen  akkor 
foglaltak  el  a  longobardoktól  a  Nagy  Károly  alatti  fran- 
kok. Az  első  felvonásban  a  longobárdok  királyi  palo- 
tájában vagyunk,  a  hol  Desiderio  király  és  fia  azt  a 
hírt  kapják,  hogy  a  király  leánya,  Ermengarda  megér- 
kezett az  ország  határához.  Ermengarda  ugyanis  neje 
volt  Nagy  Károlynak,  a  ki  őt  azonban,  nem  tudni  mi 
okból,  eltaszította  magától  és  helyette  mást  vett  felesé- 
gül. Az  öreg  király  az  ég  haragját  és  a  föld  minden 
gyalázatát  esdi  a  frank  király  fejére,  a  ki  ily  csúfságot 

ejtett   a   longobard   uralkodók   családján.    Bosszút  akar 
állani,   rettenetes   bosszút,    hogy    a   legutolsó   ember  is 
szemébe  vághassa  Nagy  Károlynak:  „Gyáva  voltál,  mi- 
dőn egy  ártatlan    nőt    tudtál    vérig   sérteni  !"    Az    agg 
Desiderio  szavaiból  megtudjuk,  mi  a  terve;  Nagy  Károly 
öcscsének   özvegye,  Gerberga,  féltve  gyermekei  életét  a 
frank    királytól,    a    longobardokhoz    menekült.  A   frank 
királyság  trónja  voltakép  e  gyermekeket  illeti  és  Desi- 
derio   el    akarja    őket   vinni  Rómába,  hogy  ott  a  pápa 
őket   megkoronázza.    „S    ha    a   pápa  megtagadja?"   — 
kérdi    Adelchi.    „Nos    hát    akkor  —  felel   Desiderio  — 
elveszszük   Rómát   is    a    pápától;   az  egyház  földjeinek 
egy   része   már  úgyis  meg  van  szállva;  hadd  maradjon 
Hadrián   az  imádságok  királya,  az  áldozatok  fejedelme, 
a  trónt  pedig  adja    át    nekünk!"    De    Adelchi,    az    ifjú 
Adelchi,   nem    osztozik    a    királynak,  az  öreg  királynak 
tettre  vágyásában  :  ő  békét  akar  a  longobardokkal,  bé- 
két  a  pápával,  s  csak  apja  egyenes  parancsára  hallgat 
el.   íme,  már  ez  első  jelenetből  kilátszik,  hogy  a  tragé- 
dia  hőse,   az,    a   ki    legalább    tenni  akar^  nem  Adelchi, 
hanem  Desiderio.  Most  behozzák  az  ártatlan  Ermengar- 
dát,  a  megtört  virágszálat,  a  kinek  nincsen  egyéb  vágya, 
mint   elvonulni    egy  csendes  kolostorba   s  ott  bevégezni 
boldogtalan   napjait.    Bucsúszózata  még  inkább  feltüzeli 
az    apa   bosszúvágyát,   s   midőn  megjelen  Nagy  Károly 
egy  hirnöke,  azt  követelve,  hogy  a  longobárdok  hagyják 
el  az  egyházi  állam  megszállott  területeit,  ő  büszke  ta- 
gadással   válaszol.   A   háború  koczkája  el  van  vetve,  s 
már    előre   látjuk,    miként   fog  az  végződni.  A  felvonás 
utolsó  jelenetében  megismerkedünk  ugyanis  a  longobard 
sereg   néhány    áruló  vezérével,  élükön  Svartóval,  a  kik 
nem  bízva  Desiderio  erejében,  a  frankok  malmára  akar- 

ják   hajtani    a   vizet.  A  második  felvonás  Nagy  Károly 
táborába  visz  bennünket.  Ott  vár  a  sereg  a  susai  völgy- 
szorosban,   de   nem   tudják,    miként  hatolhassanak  át  a 
hegyen.   Nagy   Károly   csüggedten   már  visszavonulásra 
gondol,    mikor    megjelen    egy   Martíno    nevű  pap,  a  ki 
vállalkozik    arra,    hogy    egy  csak   tőle  ismert  ösvényen 
át    elvezeti   a  sereget  Páviába.  Ez  egyik  árulást  a  har- 
madik  felvonásban    második    követi:  Svarto  és  társaié; 
a    frankok    váratlanul    rátörnek    a   longobard    seregre, 
Desiderio  jóformán  ütközet  nélkül  menekülni  kénytelen, 
míg  Nagy  Károly  az  áiulókat  fényes  jutalommal  kecseg- 
teti. Ezzel  aztán  már  vége  is  lehetne  a  darabnak,  mert 
a  mi  ezután  történik,  csak  megismétlése  az  eddigieknek. 
A    legyőzöttek    ugyanis    visszavonulnak   Pávia  várfalai 
közé^    de   itt    S vartónak    és  czinkostársainak  egy  újabb 
árulása   következik,    mely  a  várat  is  a  frankok  kezébe 
szolgáltatja.  Az  V.  felvonásban  azután  Desiderio    és  fia 
a   frank   király   kezébe  jutnak,  Adelchi  belehal  egy  se- 
bébe,  Desiderio    pedig    „marad,    hogy    őt  szolgaságban 
megsirassa".   E    két   utóbbi  felvonásbán  van  egy  költői 
szépségekben    gazdag    epizód    is,   Ermengarda  halála  a 
kolostorban,    de    ennek,    a    mint   látjuk,    az  események 
menetéhez   semmi  köze.  S  így  a  tragédia  egész  cselek- 
vénye  erre   zsugorodik    össze  :   Nagy  Károly  bejön  Itá- 
liába és  kettős  árulás  útján,  tehát  minden  dicsőség  nél- 
kül, megveri  a  longobardokat.  S  ismét  felmerül  a  kérdés: 
hol  itt  a  tragédia?  Egységes  drámai  cselekvény  helyett 
csak    dramatizált    történetet    kapunk,    ép    úgy,    mint   a 
Oarmagnolában.    A    hős  —  már  t.  i.  Desiderio  —  itt  is 
nemes   alak,  mindenképpen  alkalmas  egy  tragikus  cse- 
lekvény középpontjává  lenni;  de  ő  is  az  által  bukik,  hogy 
megcsalják,  és   igazi   küzdelemre   neki   ép   oly  kevéssé 

nyílik    alkalma,  mint    Garmagnolának,  a  velenczei  con- 
dottierének.  Őneki  sem  látjuk  tisztán  a  vétkét,   ép  úgy, 
mint    nem    látjnk    tisztán    Carmagnoláét;   csak    sejtjük^ 
hogy  a  költő  tán  azt  tekinti  vétségnek,  hogy  Desiderio 
bosszút  akarva  állni  leánya  meggyaláztatásaért,   pártját 
fogja  Gerberga  fiainak  és  a  pápát  akár  erővel  is  kény- 
szeríteni akarja,  hogy  —  a  mint  a  jog  és  a  törvény    is 
kivánta    —    e  gyermekeket  ismerje  el  Pipin  utódainak. 
Ismételjük,  Manzoni  ezt  csak  sejteni  engedi;  de  még  ha 
el  is  bírná  hitetni  a  nézővel,  hogy  Desiderio  e  törekvé- 
sei  veszélyesek   s   hogy  a  fátumnak  ezért  kell  őt  utói- 
érnie:   még    akkor    is   visszataszító  volna  Nagy  Károly 
egész   szereplése.   A    hatalmas   frank    király  a  Manzoni 
darabjában    előbb  vesztegetéssel  győz,  a  győzelem  után 
pedig  hetvenkedik.  Az  árulókat  szembe  dicséri;  prode-k- 
nak,   vitézeknek   mondja  őket,  midőn  pedig  látja,  hogy 
e   dicséret   zokon  esett  tábora  legkiválóbb  katonájának, 
Ruotlandónak,  ez  előtt  visszavonja  a  dicséretet.  S  milyen 
könnyen  túlteszi  magát  Ermengarda  eluzetésén!  Ha  egy- 
szer   —    úgymond    —    szemeinek   inkább   tetszett  llde- 
garda,    és    az    állam    érdeke,    a    „ragion    di   regno^    is 
e  mellett  szólt:  mit  tehet  ő  róla,   hogy  el  kellett  kerget- 
nie hu  feleségét  ?  !  S  hogyan  beszél  a  győzelem  után  az 
öreg   Desiderióval!    Mikor  ez  térdre  borul  előtte  s  csak 
fia    életéért    könyörög,    durva    szavakkal    löki    vissza: 
„Hallgass    —    förmed    rá,    te,    a    ki    le  vagy  győzve!*' 
„Taci  tu  che  sei  vinto  !"  Akármilyen  büntetendő  dolog- 
nak akarta  is  feltüntetni  a  hitbuzgó  Manzoni,  hogy  De- 
siderio ellentétbe  helyezkedett  a  pápával:  akkor,  mikor 
a  pápa  híveit  ily  jellemben  mutatja  be,  az  egyház  ügyét 
teszi  ellenszenvessé. 

Hogy  Adelchi,  a  kinek  a  czimből  ítélve,  a  darab  pro- 

tagonistájának  kellene  lennie,  tulajdonképpen  csak  báb, 
arra  már  volt  alkalmunk  ráutalni.  Mily  megfordított 
világ  ez :  az  öreg  királyban  mennyi  szenvedély,  mennyi 
büszkeség,  s  az  ifjúban,  kit  mások  hősként  emlegetnek, 
mennyi  kishitűség,  mennyi  okoskodó  diplomatizálás ! 
Pedig  a  költő  nyilván  Adelchi  részén  áll,  Adelchién, 
a  kit  jóformán  korbácscsal  kell  atyjának  hadba  ker- 
getni.  így  a  tragédia  főbb  személyei  közfii  csak  az  öreg 
Desiderio  kap  meg  bennünket.  Hogy  az  epizód- alakok 
közül  Ermengardáé  mennyire  költői,  már  említettük ; 
bús  lemondása^  a  mikor  először  megjelen,  csöndes,  re- 
signált  szenvedése  a  kolostor  falai  között,  haldoklása  és 
a  halála  felett  elzengett  gyönyörű  kórus  t-  mindezek 
mesteri  tollal  vannak  megírva  és  a  tragédiának  kétség- 
telenül igazi  gyöngyei.  Még  van  a  darabnak  egy  epi- 
zód-alakja, a  melyet  Manzoni  a  III.  felvonás  legszebb 
jelenetében  állít  előtérbe:  Anfrido,  a  longobard  sereg 
egyik  ifjú  bajnoka,  a  ki  akkor,  mikor  többi  társai  mind 
a  futásban  keresnek  üdvösséget,  egyedül  harczol  és  bol- 
dogan hal  meg  királyáért. 

E  tragédia  nyelve  sokkal  erősebb,  sokkal  drámaibb, 
mint  a  „Carmagnolá"-é.  Kivált  az  agg  Desiderio  szen- 
vedélyes kitörései  mutatják,  hogy  a  költő  mily  jellem- 
zetesen  tudta  beszéltetni  alakjait.  Olasz  bírálók  felette 
dicsérik  a  II.  felvonásnak  azt  a  részét  is,  melyben  Mar- 
tiné elmondja  Nagy  Károlynak,  miként  fedezte  fel  a 
hegyeken  átvivő  utat.  Ez  a  hosszú  elbeszélés  azonban, 
bármennyire  bővelkedik  hatásos  leíró  részletekben,  in- 
kább epikus  költeményben  volna  helyén,  mint  drámában 
Erre  is  az  illik  rá,  a  mi  Manzoninak  mind  a  két  tra- 
gédiájára egészben  véve :  inkább  olvasásra,  mint  szín- 
padon való  előadásra  alkalmas. 

Azok,  a  kik  ismerik  Manzoni  programmját,  hogy  t.  i. 
a  költészetnek  mindenekelőtt  Ao^^nd/nia  kell,  hogy  javít- 
nia  kell  az  erkölcsöket,  e  két  tragédia  elolvasta  után 
azt  fogják  kérdeni,  miben  nyilvánul  akár  az  egyikben, 
akár  a  másikban  ez  a  czélzat?  A  „Carmagnolá'^-ra  rá- 
fogják, hogy  a  költő  ebben  a^  bérencz-katonaság  szo- 
morú intézményét  mintegy  elrettentő  például  festette. 
Ennek  az  intencziónak  sehol  nyoma  sincsen  a  darabban. 
Az  egyetlen  részlet,  melytől  az  oktató  szándékot  el  nem 
lehet  vitatni,  az  a  már  több  ízben  említett  kardal,  mely- 
ben a  költő  a  testvérharczon  kesereg.  Am  ez  az  ének. 
mint  mondtuk,  teljesen  független  a  tragédiától,  ép  úgy, 
mint  a  hogy  szorosan  véve  nem  tartozik  a  darabhoz  az 
„Adelchi"  ama  „coro"-ja  sem,  melyben  a  költő  a  lon- 
gobárdok és  frankok  közti  összecsapás  előtt  arra  inti  a 
rabszolga  népet,  hogy  hiába  reméli  ez  úton  megváltását. 
Abban  is,  ebben  is  hiányzik  valami  magasabb  eszme, 
melyet  a  tragédia  kifejezésre  juttatna.  SŐt  még  azok  is 
csalódva  teszik  le  e  két  darabot,  a  kik  elfogadván 
Manzoni  elméletét,  a  történeti  tragédiáktól  nem  kivan- 
nak egyebet,  mint  hű  korképet.  Sok  részletben  valóban 
jól  is  festi  korát,  de  ezek  a  részletek  csak  olyan  másod- 
rangú dolgok,  a  melyekre  nézve  szivesen  elengedjük  a 
költőnek  ama  tekintélyes  tanúbizonyságokat,  melyekkel 
ki  akarja  mutatni  pontosságát.  Am  a  nagy  dolgokban 
ő  is  csak  úgy  meghamisította  a  történetet,  mint  angol 
kortársa  Walter  Scott,  a  ki  szintén  csak  a  dekoráczió- 
ban  mutatta  be  a  középkort,  de  nem  alakjai  lelki  éle- 
tében. A  mint  nem  hihetünk  Carmagnolában,  a  bérencz 
ál-Coriolánban,  úgy  nem  hihetünk  a  megvesztegetéssel 
dolgozó  Nagy  Károlyban,  az  egyre  sopánkodó  Adelchi- 
ben.    Manzoni    talán    maga   is  belátta,  hogy  a  történeti 

tragédiára  kevés  az  ereje,  mert  e  kettőnél  többet  nem 
irt.  Vagj  tán  az  a  hit  támadt  benne,  bogy  letűnt  korok 
feltámasztása  lehetetlen  feladat,  hogy  a  modern  költő, 
ha  hű  jelmezbe  is  öltözteti  elmúlt  századok  hőseit,  mégis 
csak  operai  hősöket  fog  elénk  hozhatni? 


5.  §.  A  Jegyesek. 

Azt,  a  mi  nem  sikertilt  Manzoninak  a  tragédiában, 
hfi  történeti  hátteret  adni  a  cselekvénynek  :  sokkal  na- 
gyobb eredménynyel  kísérelte  meg  a  regényben.  De  itt 
is  csak  egy  mővet  alkotott,  a  „Jegyesek"-et  (1  promessi 
sposi).  Mikor  ezzel  készen  volt,  azzal  a  meggyőződéssel 
hagyta  abba  a  regényírást  is,  hogy  a  történeti  regény  is 
lehetetlen  műfaj,  minthogy  ebben  kétféle  igazságnak  kell 
lennie :  történeti  és  költői  igazságnak,  a  mely  kétféle 
igazság  a  legtöbb  esetben  össze  nem  egyeztethető.  Man- 
zonit  a  theoretizálás  ebben  is  balösvényre  vezette,  össze- 
tévesztetvén  vele  a  történeti  igazságot  a  történeti  való- 
szinfiséggel.  Történeti  igazságot  csak  a  történet-tudo- 
mány könyveiben  keresünk,  a  történeti  valószinfiséget 
pedig  az  iró  igenis  ki  egyeztetheti  a  költői  igazsággal. 
De  tán  Manzoni  egyébként  sem  folytatta  volna  a  regény- 
írást; láttuk,  hogy  irodalmi  munkássága  többi  ágaiban  is 
milyen  korán  tette  le  a  tollat  és  aligha  volt  puszta 
szerénység,  mikor  ennek  okául  egyszerűen  azt  hozta  fel, 
hogy  azelőtt  a  múzsa  szaladt  ő  utána,  most  pedig  úgy 
érzi,  hogy  neki  kell  a  múzsa  után  szaladnia.  Egyébiránt 
Manzoni  ez  egyetlen  történeti  regényére  ráillik  a  mese- 
beli oroszlán  büszke  mondása  :  unum,  sed  leonem. 

Manzoni   ezzel    a   művével   a  legteljesebb  mértékben 

megvalósította  a  romantikusok  amaz  egyik  legfőbb  pro- 
grammpontját :  oly  munkát  adni,  mely  igazán  népszerű 
lehessen,    melyet    ép   úgy  szeressenek  az  asszonyok,  az 
irodalmi  műveltség  nélküli  emberek,  mint  az  úgynevezett 
jobb  közönség.  A  „Jegyesek"  1827  óta,  a  mikor  a  költő 
hat    esztendei    munkálkodás    után   kiadta,   az  olasz  nép 
legkedvesebb  könyve.  Az    maradt    egész    máig.  Három 
esztendővel  ezelőtt  két  olasz  író  kérdező  lapokat  küldött 
szét   az   egész  országban  azzal  a  felszólítással,  írják  rá 
annak  az  öt  írónak  nevét  és  munkáját,  a  kit  legtöbbre 
beesülnek.  A  legnagyobb  számú  szavazatot  Dante  kapta, 
utána  az  olasz  írók  sorában  rögtön  Manzoni  „Jegyesei" 
következnek.  Sikere  egyébiránt  világraszóló  volt,  a  meny- 
nyiben   alig  van  nemzet,  a  melynek  nyelvére  le  ne  for- 
dították   és    a  melynek  olvasói  meg  ne  szerették  volna. 
A  „Jegyesek "-kel  megvalósította  a  költő  irodalmi   pro- 
grammjának  azt  a  másik  pontját  is,  melyet,  miként  lát- 
tuk  a   két  tragédiában  alig  közelített  meg :  az  erkölcsi 
tanítást  tette  a  költészet  hivatásává,  s  valóban  e  regény 
egyike    a  világirodalom  legjobb  nevelő  hatású  könyvei- 
nek. Maga  a  költő  a  munka  végén  abban  foglalja  össze 
a  tanulságotj  hogy  mindenkinek  az  élete  tele  van  bajjal; 
minden  ember  úgy  érzi  magát  a  világon,  mint  a  beteg, 
a    ki    nincs    megelégedve    ágyával   s    azt  hiszi,  hogy  a 
szomszéd  ágyában  jobb  fekvés  esnék  ;  de  ha  aztán  sike- 
rül is  helyet  cserélnie,  megint  csak  a  régi  állapot   kez- 
dődik, megint  más  ágyat  kivan.  A  regény  két  főszerep- 
lője végül  abban  is  megállapodik,  hogy  a  sok  baj  ugyan 
azért  szakad  nyakunkba,  mert  okot  szolgáltatunk  rá,  de 
hogy  a  legóvatosabb,  a  legártatlanabb  viselkedéssel  sem 
tudjuk  egészen  távol  tartani;  a  mikor  pedig  ránk  tör  az 
Ínség,    akár    a    magunk  hibájából,  akár  hibánkon  kívül, 

az  Istenben  való  bizalom  megenyhíti,  sőt  hasznossá  is 
teszi  azt  „egy  jobb  élet  számára^.  Szemére  hányták  a 
költőnek,  hogy  ez  a  tanniság  a  nemzet  nyomorával 
szemben  való  tétlen  önmegadást,  a  gyáva  meghunyász- 
kodást  hirdeti,  a  mi  bizonyára  ép  olyan  erőszakos,  mint 
igazságtalan  magyarázat.  Manzoni  olyan  országban  és 
olyan  korban  írt,  a  midőn  a  költő  nem  fejezhette  ki 
nyíltan  az  ő  hazafias  intenczióit  s  így  nem  kiálthatta 
világgá  regényének  azt  a  rejtett  czélzatát,  a  melyet  leg- 
alább ugyanannyira  szívén  hordott,  mint  azt.  a  melyet 
kimondott  világosan  :  hogy  t.  i.  akkor,  midŐn  a  XVII. 
századbeli  Lombardiának  a  spanyol  járom  alatti  sok 
nyomorúságát  festette,  voltaképpen  a  saját  korabeli 
Olaszországnak  az  osztrák  hódítók  részéről  való  elnyo- 
másának kívánta  képét  adni.  Azt  a  keresztény  tant, 
hogy  a  bajokat  óvatos  és  ártatlan  viselkedéssel  lehető- 
leg tartsak  távol  magunktól,  ha  pedig  mégis  érnek  ben- 
nünket, viseljük  őket  megadással,  Manzoni  csak  a  ma- 
gánélet apró-cseprő  nyomorüságaira  vonatkoztatja,  de 
nem  arra,  hogy  egy  nemzet  is  viselje  birkatürelemmel 
az  idegen  kényuralmat.  És  valóban,  az  olasz  nép  jobban 
felfogta  a]  „Jegyesek^  intenczióit,  mint  ama  kritikusok, 
kik  Manzoninak  oly  dőre  tanítást  tulajdonítanak.  Mert 
ha  ugyan  szükség  volt  arra,  hogy  valaki  növelje  lel- 
kükben az  idegen  elnyomatáson  érzett  keserűséget,  a 
nagyok  hatalmaskodásán  érzett  felháborodást,  a  szegény 
és  gazdag  közti  egyenjogúságért  való  lelkesedést,  Man- 
zoni regénye  ezt  legalább  is  ugyanoly  mértékben  meg- 
tette, mint  a  XIX.  század  bármely  más  olasz  írója. 

De  hogy  tovább  mehessünk  fejtegetéseink  során,  is- 
merkedjünk meg  'előbb  a  regény  tartalmával.  Az  első 
fejezetek    színhelye    egy   kis  falu  a  Como  tava  mellett. 

kora  pedig  az  1628.  esztendő,  a  mikor  Lombardiában 
javában  virágzott  a  banditaság  intézménye,  melyet  a 
spanyol  kormányzók  rendeletei  hiába  igyekeztek  el- 
nyomni. Don  Abbondio  plébános  elé  is  két  ilyen  mar- 
czona  legény  áll,  mikor  éppen  nyugodtan  haza  akar 
térni  sétájáról;  ráparancsolnak,  hogy  halálbüntetés  terhe 
alatt  ne  merje  összeesketni  Renzo  Tramaglino  selyem- 
szövőt Lucia  Mondellával,  a  kiknek  lakodalmát  pedig 
éppen  aznap  kellett  volna  megülni,  sőt  hogy  e  tilalom- 
ról se  merjen  szólni  senkinek  egy  árva  szót  sem.  A  ti- 
lalom egy  Don  Rodrigo  nevfí  hatalmas  úrtól  ered,  a  ki 
szemet  vetett  a  szép  menyasszonyra  és  fogadott,  hogy 
szeretőjévé  teszi.  A  gyengelelkfi  plébános  iszonyúan  meg- 
rémül; hazatér,  nagy  faggatásra  elmondja  a  szörnyű 
élményt  híl  gazdaasszonyának,  a  csacska  Perpetnának, 
s  mikor  aztán  beállít  hozzá  a  vőlegény,  kérdve,  hány 
órakor  legyen  az  esküvő,  összehord  tücsköt-bogarat  és 
százféle  kifogással  elhalasztja  a  szertartást.  A  szegény 
Renzo  csakhamar  megtudja  Perpetua  révén,  hogy  egy 
„hatalmaskodó  úr^  állt  közéje  és  Luciája  közé,  kicsi- 
karja Don  Abbondiótól  a  nagy  úr  nevét  is  és  végül 
nagy  búsan  tanácskozik  kedvesével  és  ennek  anyjával, 
hogy  mitévők  legyeneK.  Egy  derék  kapuczinus  barátba 
vetik  bizalmukat,  a  ki  sok  jót  tesz  a  környékbeli  parasz- 
tokkal és  kinek  mindenütt  nagy  a  tekintélye.  A  jó 
„padre  Cristoforo"  el  is  megy  Don  Rodrigo  várkasté- 
lyába, de  hiába  beszél  lelkére :  a  gonosz  nagyúr  elküldi 
bravóit  a  leány  elrablására.  Ámbár  ez  a  terv  szerencsés 
véletlenek  összejátszása  következtében  dugába  dől,  a 
jegyesek  nem  tehetnek  egyebet,  mint  menekülni  szülő- 
földjükről és  más  vidéken  keresni  biztonságot.  A  regény 
38  fejezete  közül  az  első  nyolcz  idáig  juttatja  a  cselek- 

vényt.  Ezentúl  aztán  Renzo  és  Lucia  sokféle  viszontag- 
sága töltik  meg  a  könyvet,  a  mely  természetesen  azzal 
végződik,    hogy    a    hű    szeretők   végre  mégis  egymáséi 
lesznek.  Renzo  ngyanis  elvetődik  Milanóba,  a  hol  akkor 
éppen  éhinség  van  kitörőben ;  a  lázongó  nép  megostro- 
molja a  pékboltokat,  ő  is  belesodródik  a  tömegbe,  el  is 
fogják;  majd  megmenekül,  és  eljutva  velenczei  területre, 
ott  álnév  alatt  munkába  áll.  Lucia  édes  anyjával  együtt 
a  monzai  kolostorban  talált  menedéket,  de  ennek  apát- 
nője kiszolgáltatja  őt  Don  Rodrigo  egy  nálánál  még  ha- 
talmasabb védőjének,  a  Névtelennek.  Ez  már-már  elkül- 
dené a  szerencsétlen  leányt  Rodrigo  várába,  a  mikor  a 
szent  életű  Borromeo  bibornok  megtéríti.  így  aztán  Lucia 
nem   Rodrigóhoz,   hanem  egy  jóravaló  nemesi  házaspár 
hajlékába  kerül,  a  hol  egyelőre  teljes  biztonságban  érez- 
heti magát.  Míg  a  két  jegyes  sorsában  kedvező  változás 
állt    be,    a    közállapotok    ugyancsak    rosszra   fordultak. 
Az    éhínséget   pestis    követte,    melynek    folyamában  az 
ádáz   Rodrigo    mindenkitől  elhagyatva,  csúfosan  elpusz- 
tul.  A   szörnyű   betegség  megtámadja  Renzót  és  Luciát 
is,  de  az  is,  ez  is  kigyógyulnak  belőle  s  immár   semmi 
sem  állván  boldogságuk  útjában,  végre  a  pap   elé  lép- 
hetnek. 

Már  e  rövid  mesevázlatból  is  nyilvánvaló,  mi  a  kü- 
lönbség Manzoni  és  amaz  író  közt,  ki  a  történeti  regény 
terén  iskolát  kezdett,  értjük  Walter  Scottot.  Míg  emez 
szereti  a  rendkívüli,  a  csodálatos,  a  fantasztikus  dolgo- 
kat, Manzoni  inkább  a  reális,  a  mindennapi  élet  képeit 
festi.  Egy  olasz  irodalomtörténész,  Settembrini,  egybe- 
vetve a  két  írót,  nagyon  szépen  hasonlítja  a  Jegyeseket 
egyszerű  falusi  templomhoz,  melynek  szeplőtlenül  olasz 
az    építészete,  a  mely  új,  tiszta,  ragyogó,  melynek  egy- 

házi  8zerei  finom  munkával  készültek,  melyben  két  tö- 
kéletes festmény  ékeskedik,  az  egyik  az  éhínséget,  a 
másik  a  pestist  ábrázolván,  a  melyben  rózsás  arczn  ba- 
rátok miséznek  és  processióznak,  s  ezek  a  papok  valódi 
kis  istenek  a  faluban  s  a  parasztok  mind  tisztelik  őket; 
s  a  ki  a  misén  respondeálhat  vagy  meghúzhatja  a  haran- 
got, már  nagyra  tartja  magát  s  a  templomba  csak  vasár- 
naponként vetődik  be  néhány  nagy  úr.  Ezzel  szemben  a 
Walter  Seott  regéit  a  Westminster  gótikus  székesegy- 
házával méri  össze,  a  hol  királyok  és  királynők  és  annyi 
más  nemzeti  nagyság  van  eltemetve,  a  hol  hosszú,  szí- 
nes üvegű  ablakok  ékeskednek;  az  egyházi  szerek  nem 
szépek  ugyan,  de  régiek  és  értékesek ;  az  odavalók  s 
az  idegenek  be-bejárnak  s  egy  nemzet  egész  históriáját 
látják  maguk  előtt.  Az  olasz  íróban  inkább  a  vallásos, 
a  skótban  inkább  a  nemzeti  érzés  uralkodik,  amabban 
több  józanság,  embben  több  képzelet,  amaz  jobban  ismeri 
az  emberi  szivet,  emez  jobban  ismeri  a  nagyvilágot. 
Ehhez  a  kitűnő  párhuzamhoz  hozzáteszszük,  hogy  Man- 
zoni  regényében  a  történeti  elemek  sokkal  inkább  elő- 
térbe tolulnak,  mint  a  skót  író  művében,  hogy  gyakran 
szinte  úgylátszik,  mintha  a  költő  eltűnnék,  és  átadná 
helyét  a  történettudósnak.  Ez  eljárásnak  egyik  kirívó 
példája  ott  van  mindjárt  a  regény  elején,  a  midőn  a 
költő  szószerinti  hűséggel  idézi  a  bravók  ellen  a  spanyol 
hatóságok  részéről  kiadott  rendeleteket ;  később  ugyan- 
ilyen történetírói  részletességgel  van  leírva  a  milanói 
éhínség  és  a  pestis,  valamint  azok  a  háborúskodások, 
melyeknek  akkor  északi  Olaszország  színtere  volt.  A  költő 
itt  is,  ép  úgy  mint  tragédiáiban,  gondosan  tanulmányozta 
a  kort,  melyet  vázolni  akart;  de  míg  amott  e  munká- 
latait  külön    adta   ki    előszó,    függelék  vagy  jegyzetek 

alakjában,  itt  a  történeti  anyag  nagy  részét  magában  a 
szövegben  helyezi  el.  Manzoni  ezért  igazabb  történeti 
háttért  ad,  mint  Walter  Scott,  a  kinek  joggal  vetik  sze- 
mére, hogy  festései  a  távoli  múltról  mind  hamisak;  ha- 
nem azért  a  skót  író  e  tekintetben  mégis  nagyobb  művé- 
szi érzékkel  járt  el,  és  Göthe  is,  a  ki  Manzoni  irányában 
oly  enyhe  biráló  volt,  azt  javasolta,  hogy  egy  esetleges 
német  fordításban  hagyják  el  a  regény  mindama  helyeit; 
a  hol  a  költő  helyett  a  krónikás  szólal  meg. 

Arról  a  helyről,  mely  a  történetet  a  történeti  regény- 
ben megilleti,  igen  jól  mondta  Gyulai  Pál  egyik  nemrég 
tartott  elnöki  megnyitójában,  hogy  „a  tanulmányi  aggo- 
dalmasságnak éppen  úgy  megvannak  a  maga  örvényei, 
mint  a  tanulmány  nélküli  költői  szárnyalás  könnyelmű- 
ségének. A  történelmi  aprólékosság,  a  régiségbuvári  elő- 
szeretet, a  jogos  költői  szabadság  megvetése,  a  túlságba 
vesző  történelmi  hűség  mellett,  nemcsak  megbéníthatják 
a  költői  szárnyalást,  hanem  árthatnak  a  történelmi  szel- 
lem hathatós  kifejezésének  is^. 

Manzoni  annyira  törekedett  a  lehető  legnagyobb  fokú 
történeti  igazságra,  hogy  ép  ezért  meséje  sokkal  kevésbbé 
„romantikus",  mint  a  Walter  Scottéi.  Nálunk  is,  egye- 
bütt is  megszokták  a  romantikus  regény  alatt  olyan 
regényt  érteni,  melyben  lehetetlen  jellemek  lehetetlen 
dolgokat  követnek  el,  melyben  a  bizarr  és  a  képtelen 
szinte  napirenden  van.  A  „Jegyesek"  írójában  sokkal  több 
volt  a  józan  okosság,  semhogy  kedvet  lelhetett  volna  a 
különösségek  vadászatában;  sem  a  cselekvényben,  sem 
az  alakokban  nem  szerette  a  valószínűtlent,  a  szertelent, 
a  rémségest.  Nem  is  volt  nagy  fantáziája,  másrészt  nem 
is  tartotta  helyesnek,  ha  az  elbeszélő  költő  nagyon  is 
szabadjára  ereszti  képzeletét.  Egyrészt  művészi  érzéktől 

vezetve,  volt  benne  valami  nyárspolgárias,  másrészt  az 
irodalom  neveld  hatására  gondolva,  irtózott  az  afféle 
fantasztikus  dolgoktól,  a  melyek  egészségtelenül  hathat- 
nak az  olvasóra.  Nem  is  tetszettek  neki  azok  a  Lenore- 
féle  balladák  és  románezok,  a  melyet  a  német  iroda- 
lomból az  olaszok  ép  úgy  átvettek,  mint  mi  magyarok; 
a  kisértetek,  tündérek  nem  voltak  szája  ize  szerint.  Igen 
sokat  búvárolta  a  históriát  és  óvakodott  azt  a  kort. 
a  melyből  merített,  annyira  meghamisítani,  mint  azok  a 
romantikus  regényírók,  kik  nyomába  jöttek.  Nincsenek 
nála  hősies  lovagok,  a  kik  dicső  tomaviadalokon  vere- 
kednek hölgyükért,  nincsenek  érzékeny  troabadurok, 
a  kik  szépeik  kastélya  alatt  pengetik  a  lantot. 

Manzoni  a  meseszövés  és  az  alakok  teremtése  körül 
majdnem  ugyanarra  az  álláspontra  helyezkedett,  melyre 
a  romanticismus  elleni  reakcziót  képviselő  realismus 
vagy  naturalismus  hívei.  A  drámai  helyegységről  irott 
levelében  pl.  kereken  kimondja,  hogy  nincsen  könnyebb 
és  vnlgarisabb,  mint  eseményeket  kigondolni,  mert  ahhoz 
kell  a  legkevesebb  reflexió,  sőt  a  legkevesebb  képzelő 
tehetség  is.  Annyira  hirdeti  a  ragaszkodást  a  valóság- 
hoz, hogy  egy  másik  levelében  ezt  mondja  a  mesére 
vonatkozólag:  „A  mi  az  események  fejlődését  és  a  bo- 
nyodalmat illeti,  azt  hiszem,  a  legjobb  nem  úgy  tenni, 
mint  a  többiek,  hanem  megfigyelni  a  valóságban,  miként 
cselekszenek  az  emberek,  megfigyelni  kivált  abban,  a  mi- 
ben cselekvési  módjuk  ellenkező  a  romantikus  szellem- 
mel". Manzoni  egyik  legújabb  méltatója,  Arturo  Gráf 
igazán  közel  jár  az  igazsághoz,  midőn  azt  állítja,  hogy 
a  „ Jegyesek" -nek  is  realistikus  a  meséje,  sőt  realis- 
tikusok  az  alakjai  is,  vagy  azért,  mert  afféle  közepes 
lelkek^  melyek  éppen  azért,  mert  gyakoriabbak,  igazab- 

baknak  is  látszanak,  vagy  hogyha  túl  is  mennek  a  kö- 
zépszeren, mégsem  matatnak  semmi  emberfeletti  yonást 
A  „Jegyesek^  alakjai  közfii  nem  azok  a  legjobbak, 
melyektől  a  munka  ezimét  kölcsönözte.  Manzoni,  miként 
láttuk,  tragédiáiba  nem  vitte  bele  a  szerelmet,  minthogy 
ezt  azt  érzelmet  csak  legjámborabb,  csak  passziv  for- 
májában tartotta  költői  feldolgozásra  méltónak.  Itt,  a  re- 
gényben nem  lehetett  el  nélküle,  de  akkor,  mikor  fel- 
veszi az  események  fonalát,  Renzo  és  Lucia  már  túl 
vannak  szerelmük  történetén,  már  majdnem  a  révbe 
jutottak.  De  még  így  is  kevesli  az.  olvasó  e  két  fiatal 
lélek  hevét;  még  így  is  nagyon  gyengélli  azt  a  szenve- 
délyt, melylyel  annyi  viszontagságon  át  egymásról  le 
nem  mondanak.  Ám  ettől  eltekintve,  mind  a  kettő  való- 
sággal „az  élet  után^  van  rajzolva;  legalább  mindazok- 
nak, kik  ama  vidék  népének  erkölcseit,  szokásait,  visel- 
kedését ismerik,  az  az  egybehangzó  ítélete,  hogy  annak 
a  józaneszfí,  jóravaló,  tapasztalatlan  brianzai  paraszt- 
fiúnak ép  úgy,  mint  annak  a  szemérmetes.  félénk,  csen- 
des természetű  hajadonnak  képei  minden  egyes  árnya- 
latukban hűek.  Mégis  a  legnagyobb  művészettel  a  falusi 
plébános  van  elénk  állítva,  a  ki  mindenekelőtt  a  saját 
bőrét  féltve,  „fegyvertelen  semlegességet  vall  mindazon 
barczokban,  melyek  körülötte  keletkezni  szoktak^,  s  ha 
már  absolute  kénytelen  két  vitázó  fél  között  pártállást 
foglalni,  minden  habozás  nélkül  az  erősebb  pártjára  áll  — 
mégis  mindig  a  hátvédő  csapatban.  Ott  is  iparkodik 
megmutatni  a  másiknak,  hogy  nem  a  maga  jószántából 
lett  ám  ellensége;  mintha  azt  mondta  volna  neki:  „Hát 
miért  nem  tudott  kigyelmed  az  erősebb  lenni,  mert  akkor 
a  maga  pártjához  szegődtem  volna  !^  Milyen  pompás  alak 
e   furfangos   pap,    a   ki   mindazoknak,   a  kik  nem  úgy 

yélekednek,  mint  ő,  szigorú  bírálója,  de  persze  csak 
akkor,  ha  ez  a  legtávolabbi  veszéljlyel  sem  jár!  ,,A  kit 
megyernek,  az  az  ő  szemében  mindig  legalább  oktalan 
ember,  a  kit  megöltek,  mindig  nagyon  zenebonás  ter- 
mészetű volt''.  Valóban,  a  világirodalom  összes  egoista 
tipasai  közt  kevés  van,  a  mely  oly  finom  lélektani  ana- 
lysissel  volna  megalkotva,  mint  ez  az  Abbondio.  Mily 
komikus  alakot  tud  teremteni  a  Manzoni  tolla  e  rossz 
lelkipásztorból,  a  kire  nézve  oly  nagy  volt  a  veszély, 
hogy  kellemetlen,  ellenszenves,  gyűlöletes  lesz  az  olvasó 
szemében!  Milyen  remekül  van  beleolvasztva  jellemébe 
a  veszélyeket  mindig  nagyító  szemüvegen  át  néző  félős- 
ség, milyen  mulattatóvá  van  téve  az  az  elbizakodott 
korlátoltság,  mely  tetteit  vezérli!  Minden  lépés,  melyet 
a  regényen  végig  tesz,  minden  szó,  a  melyet  mond,  min- 
den gesztus,  a  melyet  csinál,  egyaránt  jellemzetes. 

A  rossz  pappal  szemben  két  jó  pap  áll :  fra  Gristo- 
foro  és  Borromeo  bibomok,  mind  a  kettő  eszményképe 
a  keresztény  tökélynek  s  ép  azért  mind  a  kettő  szinte 
emberfeletti  alak.  Ezekkel  szemben  Don  Rodrigo,  a  go- 
nosz rablólovag,  az  ellenkező  szélsőséget  képviseli. 
A  Névtelen,  a  ki  a  bűn  ösvényéről  megtér,  szintén  kissé 
elmosódó  körvonalakkal  jelenik  meg  előttünk  s  nyomába 
sem  hághat  a  regény  néhány  más  alakjának :  Perpetuá- 
nak,  a  kiben  annyi  kiváncsiság  egyesül  annyi  természe- 
tes észszel,  Ágnesének,  az  anyának,  a  ki  annyira  szeret 
világlátottságára  és  tapasztalataira  hivatkozni.  Kitűnő 
Don  Ferrante,  a  XVII.  század  pedánsainak  e  proto- 
typje  is,  donna  Prassede,  az  ő  kicsit  álszenteskedő  fele- 
sége stb.  stb. 

Általában    Manzoni    sokkal    szerencsésebb    ott,    a  hol 
kissé   komikus    alakokat   rajzolhat,   mint  a  hol  komoly 

jellemekkel  van  dolga.  Egész  szelleme  is,  ügylátszik, 
inkább  hajlott  a  humor^  az  irónia,  mint  a  pathos  felé. 
A  Jegyesek  nyelvének  is  ez  a  csendes  humor  adja  meg 
legfőbb  báját;  az  olvasó  szinte  látja  a  költőt,  a  ki 
mintha  magasan  fenn  lebegne  azon  események  felett, 
melyeket  a  saját  képzelete  teremtett,  mintha  maga  is 
csak  jámbor  hallgatója  volna  annak  a  históriának,  me- 
lyet elmesélnek  előtte,  s  közbe-közbe  egy-egy  mosoly- 
lyal,  malieziózus  megjegyzéssel  fordulna  szomszédjához. 
Ez  a  szeretetreméltó  elbeszélő  hang,  mely  Manzoni  regé- 
nyének egyik  legfőbb  erénye,  az  Ariostóéra  emlékeztet. 
Persze  hogy  emezé  ^ajkosabb,  dévajabb. 

Nem  szólva  itt  Manzoni  leíró  művészetéről,  melyre 
fentebb  már  volt  alkalmunk  utalni,  most  nyelvének  még 
csak  azt  az  erényét  akarjuk  kiemelni,  melynélfogva  az 
valósággal  korszakos  jelentőségű  lett  az  olasz  próza  tör- 
ténetében: értjük  a  flórenczi  nép  beszédjéhez  való  közel- 
járását s  ebből  folyólag  csodálatos  természetességét. 
Az  olasz  próza  a  XVII.  században  Galilei  és  követőinek 
munkája  által  tetemesen  fejlődött  ugyan,  de  e  fejlődés 
egyrészt  csupán  az  értekező  prózára  szorítkozott,  más- 
részt csakhamar  helyet  adott  az  úgynevezett  akadémikus 
prózának,  mely  tisztán  a  régi  irodalmi  nyelvre  támasz- 
kodott. Említettük,  hogy  a  XVIII.  században  Cesarotti, 
Ossian  fordítója,  az  olasz  nyelvet  idegen  szólásokkal 
és  új  képzésű  szavakkal  akarta  gyarapítani  s  láttuk 
azt  is,  hogy  e  korszak  tudományos  írói  általában  milyen 
kevés  ügyet  vetettek  a  nyelvtisztaságra.  Manzoni  is,  iro- 
dalmi működésének  első  felében,  még  egészen  a  kon- 
venczionális  irodalmi  nyelvet  használja,  s  ha  tragédiáiban 
észre  is  vehető  bizonyos  nagyobbmérvű  könnyedségre, 
folyékonyságra  való  törekvés,  még  itt  is  jobbára  az  írók- 

ból  és  a  szótárakból  merített.  Midőn  aztán  a  „Jegyesek^ 
írásába   fogott,    érezte,   hogy   ez   a  két  forrás  nem  ele- 
gendő,   s   hogy   harmadikul    hozzá   kell  járulnia  az  élő 
nyelvhasználatnak;  a  népnyelvnek  is.  De  a  regény  első 
kidolgozásában  még  bizonyos  küzdelem  vehető  észre  az 
irodalmi  frázisok  és  a  lombardiai  tájnyelv  között:  gyakran 
szinte  bántó  egy  nagyhangú  akadémikus  szólam  s  egy-egy 
közönséges,    egyszerű,    sőt  néha  pórias  mondás  egymás 
mellé   hozása.  Míg  pl.  egyfelől  a  ragazza  helyett  a  táj- 
szólásbeli  tosa-i  használja,  másfelől  a  közhasználatú  deve 
alak  helyett  a  régies,  affektált  debbe-t  írja.  Manzoni,  alig- 
hogy   megjelent   a  regény  első  kiadása,  maga  is  érezte 
ezt  a  nagy  fogyatkozást  és  nyomban  hozzáfogott  az  egész 
könyv  gyökeres  átdolgozásához.  Az  elvek,  melyek  e  mun- 
kában   vezették,    következők   voltak.  Hogy  az  elbeszélő 
stílus  minél  könnyedebb,  igazabb  és  hatásosabb  legyen, 
igenis  el  kell  térni  a  hagyományos  irodalmi  nyelvtől,  de 
viszont    nem    szabad,    mint  Gesarotti  hirdette,  az  olaszt 
idegen  nyelvek  kaptafájára  húzni,  hanem  kétségkívül  az 
élő  olaszságból  kell  az  írónak  merítenie.  Minthogy  azon- 
ban az  élő  olaszságnak  több  formája  van,  lévén   majd- 
nem minden  vidéknek  külön  tájszólása,  ezek  közül  ahhoz 
kell  folyamodni,  mely  legközelebb  áll  az  irodalmi  nyelv- 
hez, minthogy  annak  megalkotásában  legnagyobb  része 
volt:    t.    i.   a   flórenczihez.  Nem  úgy  gondolta  a  dolgot, 
hogy    meg   kell   tehát  tölteni  az  irodalmi  olaszságot  az 
úgynevezett  ílorentinismusokkal,  azzal  a  tömérdek  sajá- 
tossággal, melyek  a  nem-flórenczi  olvasó  előtt  kommen- 
tárra szorulnának  ;  ő  nem  a  flórenczi  pardsztság  nyelvét 
akarta   mintául  venni,  hanem  a  ílórenczi  polgári  elemét^ 
mely  az  irodalom  nyelvébe  csak  azt  vette  fel,  a  mi  nem 
ellenkezett    az    ő    nyelvérzékével.    Pár   hónapra  elment 

tehát  a  toszkánai  fővárosba,  hogy  ott  a  helyszínén  tegyen 
nyelvi  tanulmányokat;  aztán  látva,  hogy  ez  nem  elég- 
séges, igénybe  vette  néhány  kiváló  flórenczi  barátjának, 
főkép  Cioni  orvosnak  segélyét,  átadva  nekik  könyvét, 
bogy  írjanak  bele  széljegyzeteket.  Mikor  aztán  ezek  sor- 
ról-sorra, szórói-szóra  végigmentek  könyvén  s  megtették 
észrevételeiket,  ő  a  legnagyobb  gondossággal,  a  legap- 
róbb részletekig  kiterjedő  figyelemmel  jóformán  újra 
megírta  az  egész  regényt.  Tizenhárom  teljes  esztendeig 
tartott  ez  a  lelkiismeretes  munka,  mert  a  költő  csak 
1840-ben  tudta  magát  rászánni,  hogy  a  „  Jegyesek  "-et  ez 
új  és  javított  formájában  bocsássa  a  közönség  elé.  Ezen- 
túl tiltakozott  is  az  első  kiadás  változatlan  utánnyoma- 
tása  ellen  s  csak  a  másodikat  ismerte  el  helyesnek. 
De  nem  mindenki  vallotta  azt  a  nézetet,  hogy  Manzoni 
módosításai  előnyére  váltak  a  regény  stílusának;  akad- 
tak, a  kik  a  könyvet  eredeti  formájában  közvetlenebb- 
nek, elevenebbnek  mondták;  akadtak,  a  kik  egyáltalá- 
ban tagadták  Manzoninak  a  nyelvegységre  vonatkozólag 
vallott  amaz  elméletét,  melyet  annyi  szívóssággal  vitt 
át  a  gyakorlatba.  A  vita  még  most  sem  látszik  teljesen 
eldöntöttnek,  s  minthogy  az  olyan  kérdés  körül  forog, 
melyben  csak  a  született  olaszok  véleményét  lehet  ille- 
tékesnek elfogadni,  a  magunk  nézetei  helyett  egy  e  rész- 
ben nagytekintélyű  olasz  irodalomtörténésznek,  Giovanni 
Mesticának  ítéletét  akarjuk  itt  ismételni.  A  mi  a  „Jegye- 
sek" nyelvén  tett  javításokat  illeti,  szól  e  biráló,  Manzoni 
azokban  majdnem  mindig  szerencsés  volt.  Csakhogy 
mivel  nem  született  és  nem  élt  Toszkánában  s  így  na- 
gyon igénybe  kellett  vennie  íróbarátjait,  a  szótárakat  és 
más  indirekt  eszközöket,  néha  nem  egészen  szabatos ; 
ntiég  egy  kis  modorosságot  találhatni  benne,  mely  annyi- 

val  érezhetőbb,  minél  kevésbbé  fér  össze  a  flórenczizálás 
az  ő  előadásmódjának  általános  hangjával ;  ezért  néha 
nagyon  is,  néha  meg  nagyon  kevéssé  toszkánai,  a  sze- 
rint, a  mint  —  hogy  az  ő  szerény  kifejezésmódját  használ- 
juk —  vagy  igen  kevéssé,  vagy  igen  nagy  mértékben 
„mosogatta  ki  rongyait  az  Arno  vizében".  Javításaiban 
egyébiránt  a  nyelv-  és  előadásmód  tisztaságát  kereste 
és  érte  is  el,  még  pedig  nem  mint  általában  hiszik,  csak 
a  flórenczí  nyelvszokás  szabályai  alapján,  hanem  számot 
vetve  a  stílus  művészetének  minden  törvényével  és  esz- 
közével, a  miről  meggyőződhetik  mindenki,  a  ki  csak 
egy  pillantást  is  vet  a  „  Jegyesek '^  ama  kiadásaira, 
a  hol  a  regény  első  és  második  formája  egymással 
szembe  vannak  állítva.  Ugyanennek  az  olasz  kritikusnak 
véleményét  idézzük  a  Manzoni-féle  ;,nyelvegységi  elme- 
let*"  dolgában  is,  a  mely,  mint  láttuk,  abban  állott,  hogy 
csak  az  élő  nyelvet,  még  pedig  tisztán  a  flórenczi  élő 
nyelvet  kell  használni,  száműzve  a  többi  tájnyelveket, 
sőt  száműzve  az  irodalmi  nyelvet  is.  Ez  elmélet,  hatá- 
saiban tekintve,  egyfelől  káros  volt,  minthogy  sokakat 
elvont  attól,  hogy  a  nyelvet  a  nagy  írókban  tanulmá- 
nyozzák. Azon  nem  kevés  számú  írónak^  a  kik  helyte- 
lenül vallják  magukat  Manzoni  követőinek,  ürügyet  szol- 
gáltatott arra,  hogy  bármiféle  élő  nyelvhasználatot  kö- 
vessenek, másoknak  pedig,  a  kik  pápábbak  akartak 
lenni  a  pápánál,  arra  adott  jogczimet,  hogy  a  flórenczi 
kofák  beszédjéből  csipegessenek  egyes  szemenszedett 
toszkánizmusokat,  még  azok  kiejtési  hibáit  is  komolyan 
véve.  Pedig  Manzoni,  miként  mondtuk,  a  flórenczi  mű- 
velt emberek  ajkáról  zengő,  megtisztult  és  szabatos  olasz 
nyelvet  ajánlotta  irodalmi  használatra.  Másrészt  azonban 
nagyon  hasznos  is  volt  ez  elmélet,  a  mennyiben  hozzá- 

járult  ahhoz,  hogy  felelevenítsék  Olaszország  minden 
tájékbeli  élő  nyelvének  tanulmányozását;  továbbá  elő- 
mozdította az  íróknak  azt  a  törekvését,  hogy  modem 
elevenséggel  és  fesztelenséggel  írjanak;  végül  felfrissí- 
tette és  gyarapította  az  írott  nyelv  szókincsét.  Az  elmé- 
let értékét  magában  véve,  szól  Mestica^  az  alapjában 
bizonynyal  helyes  és  elfogadható;  csakhogy  az  élő  olasz 
nyelvet  meg  kell  egyeztetni  az  irodalmi  használattal, 
meg  kell  egyeztetni  abban  az  éppen  legjelentősebb  ré- 
szében, melyben  már  500  esztendő  óta  állandó  és  .szin- 
tén üo  nyelvhasználattá  emelkedett.  Igenis,  élő  ez  iro- 
dalmi nyelv  is,  élő  nemcsak  a  toszkánai  nyelvben,  hanem 
tobbé-kevésbbé  Olaszország  minden  más  vidékbeli  lakos- 
ságának ajkán,  élő  a  szólásmódok  ama  véghetetlen  vál- 
tozatosságű  tömegében,  melyet  a  nyelv  természetének 
megfelelően  a  nagy  írók  alkottak. 


6.  §.  Kritikai  és  történeti  munkái. 

Manzoni  regényenek  nyelvi  szempontból  való  taglalá- 
sával már  voltakép  át  is  tértünk  a  nagy  költő  munkás- 
ságának egy  másik  terére,  az  ő  tudományos  dolgoza- 
taira, minthogy  azon  elveket,  melyeket  a  „Jegyesek** 
kijavításában  érvényesített,  igen  nagy  alapossággal  el- 
méletben is  kifejtette.  E  tárgygyal  foglalkozik  egy 
1845-ben  megjelent  levele  (Lettera  a  Giacinto  Carena 
snlla  lingua  italiana),  s  ezt  a  kérdést  taglalta  késő  öreg- 
ségének egyik  nagyfontosságú  munkájában  is^  a  hol 
Broglio  olasz  miniszter  felszólítására  vizsgálta  ama  mó> 
dókat,  melyekkel  a  nép  minden  osztályában  el  lehet 
terjeszteni  a  jó  olasz  nyelv  és  jó  olasz  kiejtés  ismeretét 

E  jelentése  (Dell'  unitá  della  lingtia  e  dei  mezzi  di  dif- 
fonderla),  valamint  egy  ahhoz  később  csatolt  függeléke, 
az  olasz  nyelvészeti  irodalom  legfontosabb  munkái  kö- 
zött foglalnak  helyet.  Költői  alkotásainak  mintegy  iga- 
zolására irta  a  hely-  és  időegységről  szóló  azt  a  hosszú 
levelét,  melyet  már  fentebb,  tragédiái  tárgyalása  közben 
volt  alkalmunk  megemlíteni,  s  végre  egész  irodalmi  irá- 
nyának apológiáját  találjuk  abban  a  hosszú  levélben, 
melyet  a  romanticismusról  írt  egy  jó  barátjához  (Lettera 
al  marchese  Cesare  d'Azeglio  sul  romanticismo). 

Manzoni  szerint  a  romantikus  iskolának  jellemző  vo- 
násai részben  negativek,  részben  pozitivek.  Amazok  közé 
sorozza  az  ó-kori  mithologia  kizárását  az  irodalmi  hasz- 
nálatból, valamint  megszüntetését  annak  a  baliránynak, 
a  mely  mindenben  a  görög  és  latin  írókat  vette  példa- 
képül és  olyan  szabályokhoz  tartotta  magát,  melyek  nem 
a  dolgok  lényegén  alapultak,  hanem  többnyire  a  régi 
aesthetikusok  félremagyarázásán.  A  romanticismus  pozi- 
tív vonásai  közé  sorozta,  hogy  ez  iskola  csak  a  valót 
tekinti  a  nemes  és  tartós  aesthetikai  gyönyör  forrásá- 
nak, hogy  olyan  tárgyakhoz  fordul,  melyek  nemcsak  a 
tudósokat,  hanem  az  olvasók  minél  nagyobb  számát 
érdeklik,  hogy  ennélfogva  nem  idegenkedik  a  modem 
élettől  sem,  s  hogy  azt,  a  mit  elmond,  lehetőleg  népies 
egyszerűséggel  és  természetességgel  adja  elő.  Eégebben 
eredetileg  még  tovább  ment  a  romanticismus  meghatá- 
rozásában, a  mennyiben  a  szóban  forgó  levél  első  kiadá- 
sában az  a  tétel  is  található,  hogy  a  költészetnek  és 
általában  véve  az  egész  irodalomnak  czélul  a  hassnost^ 
tárgyul  az  igazat^  eszközül  az  érdekest  kell  kitűznie. 
Midőn  Manzoni  ISTO-ben  maga  rendezte  sajtó  alá  e  leve- 
lét, melyet  első  ízben  engedély  nélkül  nyomatott  ki,  ezt 

a  mondatát  törölte  belőle  s  eszméjét  akképpen  formu- 
lázta, hogy  a  költő  keresse  a  történeti  és  az  erkölcsi 
igazat,  nemcsak  czélképpen,  hanem  úgy  is,  mint  a  szép- 
nek legbővebben  csergedező,  örökkévaló  forrását.  Láttuk 
egyébiránt,  hogy  Manzoni  költői  működésének  legérté- 
kesebb része,  a  lírai  versek  és  a  regény,  teljes  mérték- 
ben meg  is  felelt  ez  elméletnek,  mely  a  költői  alkotástól 
ép  annyira  megkívánta  a  szépet,  mint  a  hasznost;  nyil- 
ván megvolt  ez  intencziója  a  tragédiák  megírásánál  is, 
csakhogy  itt  már  nem  tudta  kellőkép  érvényre  juttatni. 
Hogy  ez  a  tan  milyen  szélsőségekbe  vitte,  már  abban  is 
jeleztük,  hogy  a  költő  a  szerelemnek  nem  igen  akart 
teret  juttatni  a  költészetben.  S  mikor  egyszer  e  felől 
meginterpellálták,  azt  felelte,  hogy  „a  szerelem  okvet- 
lenül szükséges  e  világon,  hanem  hát  van  belőle  annyi, 
a  mennyi  kell ;  nem  szükséges,  hogy  az  ember  azzal 
fáradozzék,  hogy  a  szerelmi  költészetet  kultiválja,  mert 
ezzel  nem  tesz  egyebet,  mint  szerelmet  ébreszteni  ott  is, 
a  hol  arra  semmi  szükség".  „Vannak  más  érzelmek  — 
szólt  aztán  —  melyekre  a  világnak  igenis  szüksége  van 
s  melyeket  az  író,  erejéhez  képest,  becsepegtethet  az 
emberek  lelkébe :  a  szánalom,  az  embertársaink  iránti 
szeretet,  a  szelídség,  az  elnézés,  az  önfeláldozás;  ezek- 
ből soha  sincsen  elég  és  dicséret  illeti  meg  azokat  a 
lelkeket,  melyek  hozzájárulnak,  hogy  valamivel  több  legyen 
belőlük  a  világon;  hanem  szerelem,  miként  mondám,  sze- 
rény számítással  is  legalább  hatszázszor  annyi  van  a 
világon,  mint  a  mennyi  kellene  a  mi  nagyrabecsült  fa- 
junk fentartására/ 

Kissé  túllőtt  Manzoni  a  czélon  abban  a  munkájában 
is,  melyben  a  történeti  regényről  értekezett  (Del  romanzo 
storico),  s  melynek  eredménye,  miként  már  a  múlt  sza- 

kaszban  említettük,  az  volt,  hogy  ez  a  műfaj  tulajdon- 
kép  lehetetlen.  És  túlzás  van  abban  a  fílosofiai  tárgyú 
értekezésében  is,  melyet  az  invenczióról  írt,  a  hol  Ros- 
mini  barátjának  bölcsészeti  tanait  az  aesthetikára  alkal- 
mazta, nem  nagyon  otthonosan  érezve  magát  a  körmön- 
font metafizikai  bizonyítgatásokban.  E  nyelvi,  irodalmi  és 
széptani  tartalmú  művein  kívül  írt  még  Manzoni  számos 
történeti  munkát  is,  nagyobb  részüket  kapcsolatban  köl- 
tői alkotásaival.  Ilyen  mindenekelőtt  az  az  értekezés  az 
olaszországi  longobard  uralomról  (Discorso  sopra  alcnni 
punti  della  storia  longobardica  in  Itália),  melyben  vo- 
natkozással.  az  Ádelchi  czímű  tragédiára,  azt  fejtegette, 
hogy  ez  uralom  idejében  a  benszülött  itáliaiak  nem 
alkottak  egy  népet,  aztán  pedig  igazolni  próbálta  a  pá- 
páknak azt  a  tettét,  hogy  a  longobárdok  ellen  a  fran- 
kokat hittak  segélyül  Olaszországba.  Nagy  tudással  és 
alapos  forrástanulmánynyal  megírt  munka,  mely  azonban 
hiján  van  a  szigorú  történeti  módszernek.  Ugyanezt  a 
kifogást  lehet  emelni  Manzoni  egy  másik  történeti  mun- 
kája ellen,  mely  a  Jegyesekkel  függ  össze.  Értjük  a 
„La  Colonna  infame"  czímű  értekezést,  melyben  a  költő 
azzal  a  perrel  foglalkozik,  melyet  a  pestis  alatt  az 
untore-k  (kenők)  ellen  indítottak,  kiket  tudvalevőleg  azzal 
vádoltak,  hogy  valami  zsiradéknak  a  falakra  való  kenése 
által  terjesztik  a  járványt.  Pietro  Verri,  a  milanói  enczik- 
lopedisták  egyik  vezérférfia,  e  perben  is  ama  kor  ba- 
bon ásságának  és  a  törvények  rosszaságának  bizonyítékát 
látta,  míg  Manzoni  ezzel  szemben  azt  akarja  kimutatni, 
hogy  az  untore-k  elítélésében  csak  a  birák  rosszindulata 
volt  a  hibás.  Érdekes,  hogy  mikor  e  munka  megjelené- 
sét hirdették,  a  közönség  azt  hitte,  hogy  Manzoni  megint 
történeti  regényt  írt;  nagy  volt  hát  a  csalódás  és  elked- 


KRITIKAI  ÉB  TÖTTÉNBTI  MUNKÁI.  379 

vetlenedés,    mikor   e  helyett  históriai  és  jogszolgáltatási 
buvárlatokat  kellett  olvasniok. 

Végre  meg  kell  még  emlékeznünk  egy  másik,  hason- 
lóan polemikus  müvéről,  melyben  Sismondinak,  az  ismert 
történésznek  azzal  az  állításával  vitázott,  hogy  a  katho- 
likus  morál  Olaszországot  romlottá  és  babonássá  tette. 
Manzoni  erre  azt  fejtegette  észrevételeiben  („Osservazioni 
suUa  morale  eattolica"),  hogy  a  katholikns  erkölcs  ma- 
gában véve  igenis  jó,  nemes,  magasztos.  Sismondi  aztán 
azzal  mondott  ítéletet  e  ezáfolatról,  hogy  „Manzoni  olyan- 
nak írta  le  a  katholikus  morált,  a  milyennek  lennie 
kell,  én  pedig  azt  a  visszaélést  rajzoltam,  melyet  vele 
elkövettek".  A  költő  különben  maga  sem  volt  megelé- 
gedve e  tanulmányával,  mert  noha  már  1818-ban  meg- 
írta első  részét,  soha  be  nem  fejezte.  Ép  így  befejezet- 
lenül maradt  egy  másik  történeti  munkája,  melyet  a 
franczia  és  az  olasz  forradalomról  70  éves  korában  kez- 
dett írni,  s  melyből  csak  egyes  töredékek  láttak  nap- 
világot, íme,  ez  volt  irodalmi  szereplése  az  olasz  roman- 
tieismus  vezéralakjának ;  látva,  mit  tett  ő  maga,  nézzük 
már    most,   milyen    volt  köre,  milyenek  voltak  követőL 

A    ROMANTIKUSOK. 


1.  §.  Silvio  Pellico. 

Már  fentebb,  midőn  a  romanticismnsról  szólottunk, 
megemlítettük  a  „Conciliatore"  czimü  folyóiratot,  mely 
az  új  irány  harczosainak  főközlönye  volt,  s  egyúttal 
megneveztük  annak  szerkesztőjét  is,  Silvio  Pellicót.  Ez  a 
név  is  világhírűvé  lett,  csak  úgy,  mint  Manzonié,  bár 
viselője  nem  volt  oly  nagy  elme ;  e  névnek  dicsősége 
is  legnagyobb  részben  egyetlen  munkához  fűződik:  a 
„Le  mie  prigioni"-hez.  Ki  ne  olvasta  volna  ezt  a  köny- 
vet, melyben  Pellico  oly  meghatóan  tudta  elbeszélni  tíz 
évi  szomorú  rabsága  történetét  ?  Olaszország  szabadság- 
harczainak  töménytelen  volt  a  mártírja,  de  azok  közűi, 
kiket  az  osztrák  zsarnokság  Spielbergbe,  Josephstadtba 
s  annyi  más  börtönvárba  hurczoltatott,  egyetlenegynek 
szenvedései  sem  hatottak  oly  termékenyítőén  a  nem- 
zetre, mint  e  férfiúéi,  a  ki  meg  is  írva  fogsága  élmé- 
nyeit, több  kárt  okozott  Ausztriának,  mint  egy  vesztett 
csata. 

Pellico  1789.  június  21-én  született  a  piemonti  Saluz- 
zóban ;   iQúkora   egy   részét,  négy  esztendőt,  ő  is,  mint 

Manzoni.  Francziaországban  töltötte  egy  lyoni  nagybáty- 
jánál; majd  visszatérve  hazájába,  Milanóban  telepedett 
meg,  a  hol  apja  a  hadügyminisztériumban,  ő  pedig  egy 
katonai  nevelőintézetben  kapott  állást.  Irodalmi  kisér- 
letei  csakhamar  összeköttetésbe  hozták  Montival  és  Fos- 
colóval, nemkülönben  az  iQű  Lombardia  többi  költó'ivel 
Midőn  pedig  az  olasz  királyság  bukása  után  elveszte 
állását,  gróf  Porro  házában  kezdett  tanítani,  a  mely 
akkor  középpontja  volt  a  milanói  szellemi,  sőt  politikai 
életnek  is.  Itt  született  meg  1818-ban  a  „Conciliatore*' 
terve,  melyet  már  maga  ez  a  körülmény  is  gyanússá 
tett  az  osztrák  kormány  szemében.  Tudták,  hogy  Napó- 
leon bukása  után  Porro  volt  az,  a  ki  mozgalmat  tá- 
masztott az  iránt,  hogy  az  olasz  királyság,  függetlenül  az 
idegenektől,  továbbra  is  fennálljon  ;  tudták,  hogy  a  mun- 
katársak között  többen  voltak,  kiket  az  osztrák  hatóság 
„veszedelmeseknek"  tartott,  sőt  hogy  egyikük  éppen 
akkor  szabadult  ki  a  helytartóság  börtönéből.  A  ezen- 
zura  ennélfogva  belekapaszkodott  a  legártatlanabb  czik- 
kekbe  is,  intés  intést  követett,  s  a  sok  zaklatásnak  az 
volt  a  vége,  hogy,  miként  említettük,  az  újságot  rövid 
egyévi  fennállása  után  meg  kellett  szüntetni.  Ez  időtáj- 
ban már  hatalmasan  terjeszkedett  az  a  titkos  politikai 
szövetség,  mely  a  carbonarik  neve  alatt  Olaszország 
függetlenítésén  munkálkodott.  Milanóban  a  szövetség  leg- 
buzgóbb  ügynöke  egy  Pietro  Maroncelli  nevű  zeneszerző 
és  író  volt  (1795 — 1846),  kinek  bizonyára  nem  volt 
szüksége  sok  rábeszélésre,  hogy  Pellico  barátját  is  be- 
lépésre bírja.  De  az  osztrák  elnyomók  csakhamar  neszét 
vették  a  mozgalomnak,  és  1820.  októberében  elfogták 
mindazokat,  kiket  a  carbonarismus  gyanúja  terhelt.  Meg- 
tudták,   hogy    Pellico    a    szövetség  érdekében  ép  ez  év 

nyarán  Turinba,  majd  Velenczébe  utazott,  rábizonyítot- 
ták, hogy  utóbbi  útja  közben  Mantuában  új  híveket  is 
igyekezett  toborzani.  így  aztán  hat  nappal  Maroncelli 
barátja  után  őt  is  vasra  verték  és  a  Santa  Margherita 
börtönbe  zárták.  Innen  a  következő  év  februárjában 
Velenczébe  került,  a  hol  módot  nyújtottak  neki  alaposan 
megismerkedni  az  ólomkamrák  borzalmaival.  Egy  évet 
kellett  töltenie  a  „Piombi"-k  rettentő  levegőjében,  aztán 
pedig  —  nem  kegyelemből,  hanem  mert  a  börtön  túl 
volt  tömve  —  elvitték  a  muranói  San  Michele  egy  czel- 
lájába.  1822.  februárjában  végre  be  volt  fejezve  az 
ellene  és  társai  ellen  indított  per,  s  a  piazzettán  felol- 
vasták neki  és  Maroncellinek  a  törvényszék  ítéletét, 
mely  halálra  szólt,  de  melyet  a  császári  kegyelem  az 
utóbbira  nézve  20,  Pellicóra  nézve  15  évi  Spielbergre 
változtatott. 

Április  10-én  érkeztek  a  rabok  rendeltetési  helyükre 
és  csak  nyolcz  évvel  utóbb,  1830.  augusztus  elsején  bo- 
csátották őket  szabadon.  Hogy  mit  szenvedett  ez  idő 
alatt,  felesleges  itt  elmondanunk  :  hisz  az  is,  a  ki  nem 
olvasta  el  Pellico  könyvét,  könnyen  elképzelheti  e  szen- 
vedéseket, melyekkel  ugyanama  birák  annyi  honfitár- 
sunkat is  sújtották.  A  hosszú  rabság  megtörte  erejét, 
lelkét  pedig  a  skepticismustól  a  legbuzgóbb  keresztény 
jámborság  felé  fordította.  S  minthogy  akkor,  a  harminczas 
években  már  mind  erősebbé  lett  az  olasz  hazafiakban 
az  a  hit,  hogy  a  nemzet  csak  a  savoyai  dinasztia  alatt 
lehet  egységessé,  a  katholikus  egyház  pedig  e  törekvé- 
sekkel ellentétes,  sőt  ellenséges  álláspontra  helyezkedett: 
a  szinte  aszkétává  lett  mártírtól  az  olasz  liberálisok 
nagyobbára  elidegenedtek,  míg  másfelől  a  türelmetle- 
nebb klerikálisok  is  kifakadtak  ellene,  elmondva  őt  ál- 

arczos  jakobinusnak.  Aztán  a  politikai  életben  nem  vett 
többé  részt.  Nemzete  sem  48-ban,  sem  az  azutáni  válasz- 
tásokban egyszer  sem  kinálta  meg  mandátummal,  s  csak 
azt  az  egyetlen  hivatalos  elismerést  kapta,  hogy  Viktor 
Emánuel  érdemrendet  küldött  neki.  írni  is  csak  1837-ig 
bírt,  holott  élete  csak  tizenhét  évvel  később,  1854-ben  sza- 
kadt meg.  Az  1830— 1837-ig  terjedő  időközben  jelent 
meg  főműve,  a  „Börtöneim"*;  ez  évek  folyamán  írta  az 
emberek  kötelességéről  szóló  morális  fejtegetéseit  (I  do- 
veri  degli  uomini),  az  „Erodiade"  és  „Tommaso  Moro" 
czímfi  tragédiáit  s  végre  ama  gyönge  verses  elbeszélé- 
seit, melyeket  canticorknak  hitt.  Többi  munkáit  részben 
bebörtönöztetése  előtt,  részben  a  fogság  ideje  alatt  költé. 
Legnépszerűbb  tragédiája^  a  „Francesca  da  Rimini^  már 
1818-ban  jelent  meg.  Két  évvel  utóbb  írta  „Eufemio  di 
Messina^-ját,  míg  az  „Ester  d'Engaddi"-t  és  az  „Iginia 
d'Asti"-t  már  a  velenczei  Piombikban  kellett  befejeznie. 
Mind  e  munkái  közfii  csak  a  „Börtöneim^  és  két  tra- 
gédiája érdemlik  meg  figyelmünket.  Amaz  egyszerűen, 
keresetlenül,  sallang  nélkül,  de  ép  azért  annál  hatáso- 
sabban beszéli  el  Peliico  mártirságát.  A  költő  nem  pa- 
naszkodik, nem  siránkozik  benne;  úgy  mondja  el  az  egészet, 
mint  valami  magától  értetődő  dolgot;  nem  fakad  ki 
üldözői  ellen  —  hisz  az  olyan  természetes,  hogy  az 
ember  a  hazáért  tíz  évi  börtönt  szenved !  Éppen  ez  a 
szelídsége  ez  a  bánatos  megadás  ad  könyvének  valami 
különös  bájt.  Pellicónak  költői  kedélye  közbe-közbe  meg 
is  világítja  eme  borús  napokat.  Milyen  jól  esik  neki, 
hogy  mindenütt,  még  a  barbár  idegenek  között  is  talál 
nemes  szivekre,  melyek  részvéttel  vannak  iránta!  Hogy' 
meg  tudja  aranyozni  a  szeretet  fényével  azokat  az  ala- 
kokat, melyek  ha  csak  egy  szánó  tekintettel  is  könnyí- 

tettek  szenvedésem!  Tíz  év  a  börtönben !  Az  ember 
hamarjában  el  sem  tudja  képzelni,  hogy'  lehet  e  folyton 
egyforma  életről  egész  könyvet  írni!  Csak  olyan  költő 
bírja  ezt,  a  ki  mindig  világosan  tud  a  saját  lelkében 
olvasni  s  a  kiben  van  annyi  művészet,  hogy  a  legegy- 
hangúbb  gyötrelmek  leírását  is  elevenné  és  változatossá 
tegye.  Valóban,  az  olasz  nemzet  nemesak  azért  szereti 
e  könyvet,  mert  abból  is  erőt  merített  a  hazáért  való 
szenvedésre,  hanem  szereti  mint  művészi  alkotást  is, 
a  mely  akkor  is  meg  fog  ragadni  mindenkit,  a  mikor 
már  régen  el  lesz  feledve,  hogy  volt  idő,  a  mikor  a 
hazaszeretetet  spielbergi  kazamatákkal  jutalmazták. 

Pellico  legnépszerűbb  tragédiája,  a  „Francesca",  Dante 
Poklának  amaz  ismert  részletéből  van  merítve,  mely 
elmondja,  Rimini  fejedelemnője  miként  csalta  meg  férjét 
annak  tulajdon  öescsével.  A  tragédiában  nem  olyan 
házasságtöréssel  van  dolgunk,  mint  a  mmővel  Dantében 
találkozunk.  Pellico  akképpen  módosította  tárgyát,  hogy 
nála  Prancesca  és  Paolo  már  akkor  szeretik  egymást, 
a  mikor  amaz  még  leány,  csakhogy  még  nem  vallot- 
ták be  szerelmüket.  Ekkor  történik  az,  hogy  Paolo  egy 
ütközetben  megöli  Prancesca  tes vérbátyját,  úgy  hogy 
immár  rá  nézve  lehetetlenné  válik  megkérni  a  leányt. 
Elbujdosik  s  mire  visszajő,  imádottját  férjnél  találja ; 
az  ő  bátyja,  Lanciotto  vette  nőül.  E  hír  hallatára  nyom- 
ban el  akarja  hagyni  Lanciotto  várát,  azt  adva  okul, 
hogy  Francesca  őt  csak  gyűlölheti.  Az  asszony  valóban 
ezt  hiteti  el  urával,  de  szíve  belsejében  még  mindig 
lángol  a  régi  szerelem.  Lanciotto  ki  akarja  békéltetni 
nejét  és  Paolót,  de  ügy  látja,  hogy  hiába  minden  törek- 
vése. Ekkor,  a  III.  felvonás  nagy  jelenetében,  a  két 
szerető  találkozik  és  szívük  titkát  kitárják  egymás  előtt 

A  közvetlenül  ezután  belépő  férj  az  asszony  felindulá- 
sából megsejti  a  valót  —  és  a  katasztrófa  már  be  is 
következhetnék,  ha  ugyan  költőnk  nem  tartaná  jobbnak 
a  testvérgyilkosság  tettét  még  jobban  előkészíteni.  Való- 
ban a  IV.  és  V.  felvonásban  csak  ez  történik:  Lanciotto 
kérdőre  vonja  Paolót,  ez  szerelme  tisztaságával  véde- 
kezik és  Lanciotto  egyelőre  beéri  azzal,  hogy  őt  bör- 
tönbe vetteti.  Csak  az  V.  felvonásban,  mikor  véletlenül 
ismét  együtt  találja  a  szerető  párt,  akkor  áll  bosszút. 
E  meséből  is  látnivaló,  hogy  e  szomorújáték  még  távol 
áll  a  tökélynek  ama  fokától,  melyen  azt  az  olasz  dráma 
egyik  szeszélyes  izlésfi  történetírója,  Klein,  fel  akarja 
tüntetni.  De  el  is  tekintve  attól,  hogy  a  darab  tulajdon- 
kép már  a  harmadik  felvonásban  véget  ér,  nem  szólva 
annak  valószinűtlenségéről  sem,  hogy  Francesca  és  Paolo, 
mindamellett,  hogy  már  „együtt  és  egyedül"  olvassák 
a  veszedelmes  lovagregényt,  mégsem  sejtik  egymás  iránti 
szerelmüket:  a  tragédiának  számos  más  fogyatkozása  is 
van.  így  történeti  háttérnek  nyoma  sincs  benne  s  a  da- 
rab színhelye  akárhová  s  bármi  korba  át  volna  helyez- 
hető ;  nyelve  sehol  sem  vesz  magasabb  szárnyalást,  s 
többnyire  nemcsak  közönséges,  hanem  lapos  is. 

„ Francesca "-nál  különb  darab  az  „Ester  d'Engaddi." 
Pellico  voltaképpen  csak  ezzel  a  darabjával  lépett  a 
romantikus  drámaírók  közé.  minthogy  a  Francesca  da 
Kimini  még  egészen  a  Monti- féle  „Galeotto  Manfredi" 
nyomdokain  jár ;  a  cselekvényt  csak  a  katasztrófa  stá- 
diumában viszi  elénk  s  szorosan  ragaszkodik  a  hely-  és 
időegységhez  is.  „Ester"-ben  már  magában  a  színdarab- 
ban, a  néző  előtt  fejlődik  ki  a  tragikus  helyzet;  a  cse- 
lekvény már  nem  is  oly  sovány,  mint  amabban,  a  drá- 
mai nyelv  is  erősebb.  A  mese  az,  hogy  a  darab  hősnőjét, 

Azária  zsidó  hadvezér  feleségét,  egy  Jefte  nevfi  főpap 
el  akarja  csábítani.  Mikor  ez  nem  sikerül,  azzal  vádolja 
be  férje  előtt,  hogy  gyakran  találkozója  van  egy  idegen 
ifjúval.  Az  asszony  csakugyan  meg-meglátogat  egy  a 
hegyek  közé  menekült  öreg  embert,  de  ez  senki  más, 
mint  az  ő  édes  apja,  a  ki  áttérve  a  keresztény  hitre, 
menekülni  volt  kénytelen  a  zsidók  üldözései  elől.  Azária 
hallgat  a  főpap  besugásaira  és  abban  a  hiszemben,  hogy 
Ester  atyja  már  régen  meghalt,  bebizonjátottnak  veszi 
a  házasságtörés  vádját.  Estért  elítélik  s  csak  mikor  hal- 
dokol, akkor  derül  ki  ártatlansága  ;  mert  atyja  értesülve 
a  vádról,  megjelen  a  nép  közt,  hogy  élő  tanúbizonysá- 
got tegyen  leánya  mellett.  A  tragédia,  mint  látható,  sok- 
kal változatosabb  is  a  „France8ca"-náL  A  férjben  a  fél- 
tékenység és  a  hitvesi  szerelem,  a  nőben  a  leányi  szeretet, 
a  szűzi  becsület  és  a  tiszta  hűség,  az  ősz  főpapban  az 
érzéki  szerelem  és  az  elvetemült  bosszúvágy  indulatai 
találóan  vannak  rajzolva ;  kivált  az  utóbbira  illik  e  di- 
cséret teljes  mértékben.  Ez  alakon  erezhetni  meg  leg- 
inkább, hogy  Silvio  Pellico  is  jól  belemerült  Shakes- 
peare bttvárlatába  s  hogy  tanult  is  tőle.  Remekműnek 
ez  sem  remekmű^  de  ezt  maga  a  költő  is  érezte,  midőn 
így  írt  magáról:  „Legyetek  irántam  igazságosak  és 
mondjatok  csak  annyit,  hogy  ha  nem  bírtam  nagyon 
magasra  emelkedni,  talán  az  utókor  némi  részben  iga- 
zolni fog,  kínszenvedéseim  éveire  gondolva". 

2.  §.  Berohet. 

Míg  Silvio  Pellico  a  spielbergi  vártömlöczben  szen- 
vedett vértan  úságot  a  hazáért,  a  Conciliatore  néhány 
'  más  munkatársának  sikerült  idejekorán  megmenekülni; 
hogy  aztán,  bár  távol  a  hazától,  de  legalább  szabad  föl- 
dön töltsék  életüket  és  hirdethessék,  szíthassák  az  ide- 
gen elnyomók  elleni  gyűlöletet.  A  reakczió  szomorú 
korszakának  e  száműzöttjei  közfil  legerősebben  hatott 
nemzetére  Giovanni  Berehet,  egy  Francziaországból  be- 
vándorolt milanói  család  sarjadéka.  1783-ban  született 
és  ép  úgy,  mint  a  romantikus  iskola  többi  nevesebb 
tagja,  ő  is  igen  korán  megismerkedett  az  idegen  iro- 
dalmakkal; olvasott  francziául,  angolul,  később  spanyolul 
is,  és  mind  e  nyelvekből  fordítgatott  is  egyetmást.  Eleinte 
a  kereskedői  pályára  adta  magát,  de  ezt  csakhamar  el- 
hagyván, hivatalnokká  lett.  Előbb  az  olasz  királyság 
kanczelláriájábau;  később  pedig  aZ'  osztrák  uralom  alatt 
a  tanfelügyelő-bizottságban  s  a  tartományi  kormányzó- 
ságnál kapott  alkalmazást.  De  köztudomásra  jutván, 
hogy  résztvett  a  Conciliatore  szerkesztésében,  s  amúgy 
is  gyanússá  válván  a  helytartóság  előtt,  1821-ben  szökni 
kényszerült.  Előbb  Francziaországba,  majd  Londonba 
ment,  a  hol  egy  ideig  mint  kereskedelmi  levelező  ten- 
gődött. De  a  jó  sors  1829-ben  összevezérelte  egy  má- 
sik igen  vagyonos  számüzöttel,  Arconati  gróffal,  a  ki 
szeretettel  házába  fogadta  s  a  kitől  nem  is  vált  meg 
egész  halála  napjáig.  E  meczénása  oldalán  majdnem 
28  évet  töltött  az  angol  fővárosban,  egészen  az  iroda- 
lomnak élve  és  egymásután  Írogatva  azokat  a  szabad- 
ságszeretettől   lángoló    énekeket,    melyek  csakhamar  az 

egész  apennini  félszigeten  népszerűvé  tették  nevét.  Mikor 
az  1848-iki  mozgalmak  hírére  visszatért  hazájába,  ha- 
tártalan rajongással  fogadták  mindenütt,  a  hol  csak 
megfordult  Ez  idő  óta  nemcsak  dallal,  hanem  tettel  is^ 
résztvett  az  olasz  politikai  életben,  minden  erejével  elő- 
mozdítva, hogy  majdan  a  piemonti  uralkodócsalád  ül- 
jön az  egységes  Olaszország  trónjára.  Piemontban  kép- 
viselővé  is  választották,  de  mint  ilyen  csak  rövid  ideig 
szolgálhatta  nemzetét:  már  1851-ben  meghalt. 

Berchet  irodalmi  pályája  elején  leginkább  műfordítá- 
saival tűnt  fel,  melyekkel  valóban  nagy  szolgálatot  i& 
tett  az  olasz  irodalomnak;  kivált  Goldsmith  „Wakefíeldi 
lelkész" -ét  ültette  át  bájos  és  természetes  nyelven. 
1816-ban  némi  feltűnést  keltett  az  a  czikke,  melyben 
Bűrger  „Der  wilde  Jáger"  és  „Lenore"  czímfi  román- 
czait  tolmácsolta  és  ismertette.  E  dolgozata,  melyet,  mint 
több  e  korbeli  prózáit  is,  Grisostomo  álnévvel  tett  közzé 
a  romantikusok  már  többször  említett  folyóiratában^ 
valóságos  harczi  riadója  volt  az  újítók  iskolájának  s 
roppant  elkeseredést  szült  a  classicisták  között,  a  kik- 
nek költészetét  „a  holtak  költé8zeté"-nek  nevezte  benne. 
Később  is  visszatért  a  műfordítói  munkássághoz;  1837-beii 
ő  volt  az,  ki  a  régi  spanyol  románczokat  igen  szép  át- 
ültetésben ismertette  meg  az  olaszokkal,  érdekesen  kü- 
lönböztetve meg  az  e  művéhez  írt  előszóban  a  látszó- 
lagos, a  tülságig  vitt  anyagi  hűséget  a  valódi  hííségtől^ 
mely  inkább  a  hangulatot,  a  színt  adja  vissza.  Élete 
első  időszakában  írt  eredeti  versei  között  van  egynéhány 
csínos,  Parini-ízű  szatíra,  néhány  kedves  leíró  vers  — 
kivált  a  „Lario"  czímű  —  de  nagy  kérdés,  vájjon  ez 
úton  haladva,  ki  bírt-e  volna  magaslani  e  kor  verselői- 
nek  tömegéből. 

Ez  években  nem  is  igen  ismerték  a  közönség  széle- 
sebb rétegei  s  nagyobb  hírre  csak  akkor  kezdett  jutni, 
mikor  londoni  száműzetése  első  idejében  megjelent:  „I  pro- 
fughí  di  Parga"  ezímfi,  három  énekre  terjedő  elbeszélő 
költeménye.  Igazi  aktuális  politikai  vers  volt,  melynek 
megírására  az  adott  alkalmat,  hogy  1719-ben  az  ango- 
lok Albánia  egy  vitéz  kis  városát,  a  kies  Pargát  csúfos 
módon  kiszolgáltatták  a  törököknek,  mire  a  város  lakói, 
semhogy  megint  a  félhold  járma  alá  hajtsák  fejüket, 
inkább  valamennyien  eltávoztak  szülőföldjükről.  Berchet 
novellájában  már  most  az  van  elmondva,  hogy  egy 
Arrigo  nevű  angol  tiszt  kimentett  a  tengerből  egy  görö- 
göt, a  ki  öngyilkos  szándékkal  vetette  volt  magát  a 
habok  közé.  A  szerencsétlen  ember  neje  hosszan  el- 
mondja Arrigónak,  hogy  férjét  Parga  feladása  taszította 
kétségbeesésbe;  halált  választott  —  ügymond,  mert  nem 
akarta  sem  a  törököt  szolgálni,  sem  hontalanul  élni. 
Arrigo  mélyen  szégyenli,  hogy  hazája,  Anglia,  annyira 
meggyalázhatta  ősi  becsületét,  vigasztalni  próbálja  az 
időközben  felépült  bujdosót  és  felajánlja  neki  segítségét. 
De  az  irtózattal  utasítja  vissza,  s  inkább  kész  bármilyen 
alacsony  munkára,  semhogy  az  áruló  angol  nemzet  fiá- 
nak köszönhesse  jólétét.  Arrigo  mélységes  bánattal  hagyja 
el  a  pargai  albánt  s  bebolyongja  az  egész  világot ;  de 
bármerre  jut,  mindenütt  az  az  átok  csendül  fülébe,  me- 
lyet hazájára  szórnak.  Berchet  e  költeménye  az  áruló 
angol  nemzet  képében  tulajdonképpen  az  osztrákokat 
akarta  gyalázni,  míg  az  eladott  albánok  alatt  persze  az 
olasz  száműzöttek  értendők.  De  nem  is  szólva  arról, 
hogy  az  analógia  nem  egészen  találó,  mert  hiszen  Ausz- 
tria nem  adta  el  Lombardiát  senki  másnak,  a  költe- 
mény befejezése  is  —  az    angol   ifjú   kétségbeesett  bo- 

lyongása  —  rikító  és  hamis  színekkel  van  festve.  Berchet 
sokkal  jobban  eltalálta  a  tárgyához  illő  hangot,  midőn 
nem  ilyen  allegorikus  mezbe  öltöztette  hazafiúi  érzel- 
meit, hanem  nyiltan  énekelhetett  a  bosszúszomjról,  az 
ádáz  gyűlöletről,  mely  benne  forrott.  Hogy  milyen  volt 
akkor  az  olasz  nemzet  érzülete  szemben  az  osztrák  el- 
nyomókkal, felesleges  itt  bővebben  vázolnunk;  hisz  az 
elnyomatás,  mely  Magyarországot  az  ötvenes  évek  ele- 
jén sújtotta,  szakasztott  olyan  eszközökkel  dolgozott^ 
mint  az,  a  mely  a  Napóleon  bukása  utáni  időszakban 
az  olaszországi  osztrák  tartományokra  nehezedett.  A  két 
országban  egyformán  mély  volt  a  gyűlölet  minden  ellen, 
a  mi  a  kétfejű  sassal  függött  össze  s  egyformán  nyil- 
vánult is.  Berchet  lírájának  hatalmas  szózata  a  nemzet- 
nek azt  a  végtelen  haragját  tolmácsolta,  melyet  az  osz- 
trákok önkénykedése  és  kegyetlenkedése  ébresztett.  Míg 
az  otthon  élő  írók  a  dolog  természeténél  fogva  csak 
leplezetten,  csak  czélzásokkal  szólhattak  a  rabszolgaság 
ezerféle  nyomorüságairóL  Berchet  Anglia  földjéről  sza- 
badon szórhatta  átkát  a  fekete-sárga  színekre  —  „colori 
csecrabili  a  un  italo  cor":  „gyűlölt  színek  minden  olasz 
szívre  nézve".  Átvéve  a  németektől  a  románczok  mű- 
faját, megrázó  képekben  mutatta  be  Olaszország  szen- 
vedéseit. Lerajzolta  „A  montcenis-i  remete"- ben  (II  Ro- 
mito  del  Cenisio)  egy  Spielbergben  sínylődő  olasz  már- 
tírnak atyját,  a  mint  elborult  arczczal  néz  szét  a  hegy- 
ségről az  olasz  földön  és  siratja  azokat,  a  kik  görnye- 
dezve aratnak  az  idegen  úr  számára,  a  kiket  szikla- 
tömlöczökbe  vetettek  a  fehér-egyenruhás  zsoldosok.  Majd 
meg  a  „Rimorso"-ban  elénk  állítja  azt  az  olasz  nőt,  ki 
annyira  meg  bírt  feledkezni  magáról,  hogy  nászra  kelt 
Ausztria   egy    tisztjével ;    egyedül    van  földiéi  ünnepén^ 

a  kik  mint  a  bélpoklostól,  húzódnak  tőle  is,  ártatlan 
fiától  is,  mert: 

„£  la  donna  d'an  nostro  tiranno 
É  la  sposa  delP  uoino  stranier!* 

„Egy  zsarnokunknak  hölgye,  hitvese  az  idegennek!^ 
Aztán  festi  az  anyát  („Ginlia^),  a  ki  reszketve  várja  a 
katonasorban  lévő  legények  sorshnzását;  egyik  fia  szám- 
űzve, a  másik  talán  kénytelen  lesz  „felövezni  azt  a  kar- 
dot; melyet  az  osztrák  köszörült^,  s  talán  mikor  a  sza- 
badságért foly  a  szent  küzdelem,  ez  a  két  fiú  egymással 
szemben  fog  harczolni,  az  egyik  a  hazáért,  a  másik  a 
haza  elnyomóinak  seregében  !  Egyik  legszebb  versében, 
az  „ Ábrándok  "-ban  (Fantasie),  a  múlt  időkbe  száll 
visRza  képzelete.  A  középkorban  is  rátört  Olaszországra 
a  német,  de  a  szabad  olasz  városok  összefogtak  s  Rőt- 
szakállú  Frigyesnek  szégyenszemre  el  kellett  hagynia 
Itáliát.  Ezt  a  kort  álmodja  vissza  a  költő  egy  gyönyörű 
vízióban,  s  aztán  szembeállítja  a  XIII.  századdal  a 
XlX-diket,  melyben  minden  annyira  másként  történik ! 
S  mikor  aztán  már  részben  az  ő  dalai  hatása  alatt  is, 
kitör  az  1830-diki  modenai  és  bolognai  forradalom,  ő 
írja  a  felkelők  himnuszát^  melyben  egy  új  Tyrtaeus  ihle- 
tével zengi  a  refraint :  „Su  Itália!  Su  in  árui!  Venuto 
e  il  tuo  dl!"  „Itália,  fel  harezra,  felvirradt  nappalod  !" 
Az  olasz  kritikusok  némelyike  azt  írja,  hogy  Berchet 
költeményeiben  néha  fogyatékos  a  stílus,  de  e  vádra 
maguk  adják  meg  a  választ:  ^E  verssorok,  írják,  az 
ember  kezébe  nyomják  a  puskát,  s  kikergetik  a  harcz- 
térre,  a  hol  a  haza  szabadságáért  foly  a  küzdelem  és 
senkisem  gondol  sem  nyelvvel,  sem  stílussal!" 

3.  §.  Qrossi,  Torti. 

Manzoni  íróbarátai  közül  Grossi  volt  az,  kivel  a  leg- 
bensőbb barátságot  kötötte  ;  említettük,  hogy  házába  is 
fogadta  és  álló  15  esztendőn  át  osztotta  meg  vele  haj- 
lékát. Tommaso  Grossi  hat  évvel  volt  fiatalabb  híres 
barátjánál ;  1791-ben  született  a  Como  tava  melletti 
Bellanóban  s  miután  szüleinek  nem  sikerült  őt  papi 
pályára  erőltetni,  1815-ben  ügyvéddé  lett.  Milanóban 
települve  meg,  csakhamar  bejutott  az  ottani  írói  körökbe 
8  Carlo  Porta,  a  ki  lombardiai  tájnyelven  költött  szati- 
rikus költeményeivel  nagy  névre  tett  szert,  igen  meg- 
szerette. Ennek  a  példájára  adta  magát  Grossi  is  a 
tájnyelvi  költészetre,  s  első  nagyobb  munkáját,  a  „Prin- 
eide"  czímfi  nagy  szatírát  lombardiai  nyelven  írta.  A  vers, 
mely  nyilván  Monti  „Mascheroniana"-jának  hatása  alatt 
keletkezett;  azt  mondja  el,  miképpen  jelenik  meg  a  köl- 
tőnek ama  Prina  miniszter  képe,  a  kit  a  milánóiak  az 
1848.  felkelésben  meggyilkoltak.  Az  árnyék  kérdést  in- 
téz a  költőhöz,  vájjon  mit  nyert  Milano  azzal,  hogy 
Ausztria  uralma  alá  jutott;  erre  aztán  a  költő  keserűen 
kikel  az  új  gazdák  ellen,  elmondja,  hányfélekép  sanyar- 
gatják a  lakosságot,  hogy'  kevélykednek  ismét  a  főne- 
mesek, hogy'  kezdik  megint  visszahódítani  az  1796. 
előtti  kiváltságaikat,  mily  megvetéssel  tekintenek  a  ple- 
bejusra stb.  Még  a  császár  személye  sem  maradt  bán- 
tatlanul, s  ezért  az  osztrák  hatóságok  ugyancsak  erélye- 
sen nyomozták  a  névtelenül  megjelent  költemény  szerzőjét. 
Annyi  embert  zaklattak  ezzel  a  nyomozással,  hogy  Grossi 
megsokallta  a  másoknak  szerzett  galibát  s  végre  maga 
jelentkezett  a  milanói  kormányzó  előtt,  a  ki  méltányolva 
e  nemeslelkűséget,  csak  pár  napi  fogságra  ítélte. 

Tájnyelven  írta  egy  „Aranyeső*'  (Pioggia  d'oro)  ezímfi 
szatíráját  is,  melyben  azt  akarta  értesítésére  adni  az 
osztrák  hódítóknak,  hogy  rossz  úton  járnak,  midőn  nyer- 
seséggel  és  brutalitással  törekesznek  megerősíteni  ural- 
mukat. Végre  ugyancsak  szülőföldje  tájnyelvén  próbál- 
kozott meg  a  verses  novellának  akkor  Olaszországban 
rendkívül  felkapott  műfajával,  megírva  a  „La  Fuggi- 
tiva"-t,  melyet  később  maga  fordított  le  irodalmi  olasz- 
ságra. A  csekély  invenczióval  dolgozó  költő  ebben  is, 
valamint  minden  későbbi  elbeszélésében  egy  szerelmé- 
ben boldogtalanná  lett  leányt  ábrázol,  a  mint  keresz- 
tény önmegadással  közeledik  élete  utolja  felé.  A  hősnő 
egy  katona  menyasszonya;  az  elmegy  a  Napóleon  olasz- 
országi hadjáratába  s  ő  a  bátyja  társaságában  utána 
ered,  még  pedig  férfiruhában;  sok  viszontagság  után 
meg  is  találja,  de  a  moszkvai  csatában  kedvese  is,  test- 
vére is  elhullnak,  s  a  szerencsétlen  leány,  testben-lélek- 
ben  megtörve  tér  vissza  szüleihez.  E  különös,  szenti- 
mentális és  siralmas  történet,  fűszerezve  a  romantikus 
költészet  némely  kedvelt  ingrediencziáival,  kivált  bor- 
zalmas csatatéri  képekkel,  roppantul  tetszett  a  közön- 
ségnek; a  sikerben  egyébiránt  nagy  része  lehetett  a 
tárgy  aktualitásának,  mert  hisz  Napóleon  ama  szomorú 
végű  kalandja  még  mindenki  friss  emlékezetében  volt. 
Még  jobban  tetszett  az  „Ildegonda"  czímu  verses  novella 
melyben  a  hősnőt  azért  szakítják  el  kedvesétől,  mert 
gvelf  érzelmű  atyja  utálja  a  ghibellin  családból  való 
kérőt;  a  leányt  kolostorba  csukják,  a  hol  a  durva  bán- 
talmak következtében  megőrül,  de  kevéssel  halála  előtt 
eszméletre  tér  és  keresztény  megadással  költözik  a  túl- 
világra. Ez  is  „telivér"  romantikus  történet  volt:  közép- 
kori   tárgy,    egy    feldúlt    lélek    különösnél    különösebb 

zavarai,  szörnyeteg  apa  és  egyéb  szörnyetegek,  Arios- 
tóra  emlékeztető  oktávák,  mély  vallásos  áhítat  —  min- 
den megvolt  benne,  a  mit  akkor  a  közönség  szeretett. 
Olyan  elragadtatással  fogadták  e  munkát,  hogy  midőn 
pár  évvel  később  a  költő  előfizetést  hirdetett  egy  újabb 
verses  elbeszélésére,  a  beérkezett  megrendelésekből 
30,000  lira  tiszta  haszna  maradt,  a  mi  akkor  hallatlan 
eseményszámba  ment  s  tán  még  most  is  az  volna. 

Az  új  munka  czime  ez  volt:  „I  Lombardi  álla  príma 
erociata",  „A  lombardok  az  első  keresztes  hadjáratban''. 
Tulajdonképpen  eposz  akart  lenni,  mert  Grossinak  az 
volt  czélja.  hogy  versenyre  keljen  Tassóval,  kinek  hős- 
költeményéről Manzoni  igen  igazságtalan  szigorral  szo- 
kott volt  ítélni.  Manzoninak  a  történeti  hűségről  való 
elméletéhez  képest  főként  arra  vetett  ügyet  a  költő, 
hogy  minél  igazabban  vázolja  a  kort  s  a  helyszínét, 
minél  jobban  éreztesse  ama  nagy  események  világtörté- 
neti fontosságát.  Ám  ez  iparkodását  vajmi  kevés  siker 
koronázta  s  a  nemzeti  tárgyú  hősköltemény  igen  hamar 
feledésbe  merült.  Grossi  hangban  sem  bírt  eposzi  magas- 
ságra emelkedni,  meséjében  meg  éppenséggel  vékony 
leleményfi  volt.  Hősei  két  testvér,  Arvino  és  Pagano, 
a  kik  ugyanazt  a  nőt  szeretik;  Viclindát.  Ez  Arvinóhoz 
megy  nőül ;  két  gyermeke  is  születik  tőle,  de  ekkor 
Pagano,  ki  időközben  bujdosott,  hazatér  s  testvérét  meg 
akarja  ölni;  e  helyett  azonban  a  sötétben  atyját  gyil- 
kolja meg,  mire  kétségbeesésében  a  szentföldre  zarán- 
dokol és  ott  egy  barlangban  remete-életet  él.  Az  első 
keresztes  hadjáratban  idevetődnek  Arvino  gyermekei, 
Gulfrido  és  Giselda.  A  remete-nagybátya  a  fiút  kimenti 
egy  örvényből,  a  leányt  pedig,  ki  vőlegénye  elveszte 
miatt  öngyilkossá  akar  lenni,    életben    marasztalja.    így 

aztán  megbékül  vele  Arvino  és  Vielinda  is,  és  tőlük 
környezve,  nyugodtan  hal  meg.  Ez  a  történet  is  egyéb- 
iránt szépen  folyó  stanzákban  van  elmondva,  melyeknek 
nyelve,  kivált  a  hol  megindító  epizódokra  kerül  a  sor, 
valóban  művészi.  Tán  ha  a  vézna  mesét  három-négy 
énekre  szorítja  a  költő,  inkább  kielégítette  volna  olva- 
sóit. Maga  is  érezte  a  baj  ez  okát  és  „Ulrico  és  Lida" 
ezímű  novellájában  megint  a  rövidebb  kompoziezióra  tért 
vissza;  ismét  egy  szerető  párt  rajzolt,  mely  a  rokonok 
ellenállása  miatt  nem  egyesülhet  csak  a  halálban. 

Grossi  legsikerültebb  munkája  az  a  „Marco  Visconti" 
czimű  történeti  regény,  melylyel,  mint  az  elsők  egyike, 
ő  is  a  „Jegyesek^  nagyszámú  utánzói  közé  állott. 
A  XVI.  század  Lombardiájában  játszódik  le  a  cselek- 
vény, melylyel  kapcsolatban  a  költő,  ép  ügy  mint  epo- 
szában, nagyon  szeretett  volna  hű  korképet  is  adni,  de 
szintén  nem  bírt  többre  jutni,  mint  hogy  a  kor  szoká- 
sainak külsőségeit  ábrázolta:  istenitéleteket,  tornaviada- 
lokat stb.  A  mese  középpontján  itt  is  egy  ártatlan  leány 
áll,  a  ki  már  a  boldogság  küszöbén  van,  midőn  egy 
gaztett  nyomorba  sülyeszti,  elhagyottá  teszi  s  kora  halá- 
lának lesz  okozója.  E  kis  mese  körül  tömérdek  epizód 
csoportosul,  ügy  hogy  a  romantikus  iskola  egyik  leg- 
nagyobb bámulója,  Cantü  is  azzal  jellemzi  e  regényt: 
nem  egységes  munka,  hanem  epizódok  sorozata.  A  re- 
gényben legtöbbet  érnek  a  leíró  részletek,  melyekben  az 
író  szülőföldjének  környékét  rajzolja,  valamint  a  szegény 
emberek  életének  egy-két  genreképszerű  festése,  a  minő 
pl.  a  XI.  fejezetben  az  öreg  bárkásnak  és  feleségének 
vacsorája  fiuk  halálának  estéjén.  A  „Marco  Visconti"-t 
az  olaszok  a  „Jegyesek"  után  legjobb  történeti  regé- 
nyüknek mondják  és  sok  ideig  egyike   volt   a   legolva- 

sottabbaknak  is.  A  mai  közönség  már  alig  ismer  belőle 
egyebet,  mint  egy  szép,  melankolikus  dalt,  mely  a 
XXVI.  fejezetbe  van  beleszőve  s  melyet  még  most  is 
sűrűen  énekelnek  Itáliában : 

^Rondinella  pellegrina 

Ohe  ti  posi  in  sul  verone  ..." 

A  romantikusok  sorában  mfiködő  dii  minorum  gen- 
tíam  közfii  csak  egynéhányat  kivánunk  említeni,  olya- 
nokat, a  kik,  ha  nem  is  emelkedtek  valami  szembe- 
tűnően magas  polezra,  de  egy  vagy  más  tekintetben 
mégis  hatással  voltak  e  kor  irodalmi  irányaira.  Ilyen 
Giovanni  Torti  (1774—1852),  a  ki  eredetileg  Parini  ta- 
nítványa volt  s  tőle  örökölte  a  tanító-költemény  iránti 
előszeretetét.  Papnak  készült  ő  is,  de  a  szemináriamban 
nem  soká  volt  maradása;  a  franczia  forradalom  esz- 
méiért való  lelkesedése  elvettette  vele  a  reverendát  s 
ekkor  hivatalnokká  lett.  A  milanói  közoktatásügyi  bi- 
zottság titkárául  alkalmazták  s  az  maradt  több  mint 
40  esztendőn  át,  1793 — 1843-ig.  Már  öreg  ember  volt, 
a  mikor  az  1848-iki  lombardiai  felkelés  őt  is  lelkes 
himnuszokra  ragadta ;  így  aztán  neki  is  kijutott  a  szám- 
űzetésből, mert  az  osztrák  önkény  elől  Genuába  kellett 
menekülnie  s  ott  is  érte  a  halál.  Nem  volt  valami  ki- 
váló költői  tehetség,  hanem  azért  ő  is  hozzájárult  a 
romantikus  iskola  megerősödéséhez.  Az  új  elveket  egy 
négy  részből  álló  tankölteményben  törekedett  népszerű- 
síteni („SuUa  Poesia");  próbálkozott  egy  verses  novel- 
lával is  („La  Tőrre  di  Capua"),  melynek  Cesare  Borgia 
a  hőse;  egy  hosszabb  bölcselkedő  költeményével,  mely- 
ben a  szkepticzizmus  ellen  harczolt,  élesztette  a  valláso&i 
szellemet  stb.  Leginkább    mégis   az   a   verse   ismeretes, 

melyben  Foscolónak  és  Pindemontének  a  „SirokróP 
irt  költeményei  között  vont  párhuzamot,  a  maga  ré- 
széről is  megtoldva  e  két  elődjének  borongós  elmél- 
kedéseit. 

Érdekes  jelenség  volt  Bartolommeo  Sestini,  a  ki 
1792-ben  születvén  Pistojában,  már  33  éves  korában 
elhunyt.  Ep  olyan  nyughatatlan,  mint  rövid  életén  át, 
bebarangolta  majdnem  egész  Olaszországot;  mint  rög- 
tönző poéta  keltve  feltűnést  és  a  mellett  titokban  Olasz- 
ország megszabadulása  ügyében  munkálkodva.  így  Szi- 
cziliába  ő  vitte  be  a  carbonarismust  s  itt  e  miatt  egy 
ideig  fogva  is  tartották,  sőt  szabadonbocsátása  után  is 
folyton  rendőri  felügyelet  alatt  állt.  1822-ben  Rómában 
élt  és  itt  költötte  legszebb  versét,  a  „La  Pia"-t.  E  verses 
elbeszélésben  Dante  egy  alakját.  Pia  de'  Tolóméit  sze- 
repelteti, kiről  a  Purgatórium  V.  énekének  néhány  rövid 
sora  csak  annyit  mond,  hogy  „Siena  szülte  és  a  Marem- 
mában lelte  halálát^.  Sestini  a  régi  kommentátorokkal 
együtt  ezt  a  helyet  úgy  értelmezte,  hogy  Piát  a  férje 
házasságtöréssel  gyanúsítván,  elvitte  a  Maremmák  dög- 
leletes  levegőjű  tájékára,  hogy  ott  elpusztuljon.  A  novella 
ezzel  a  gyászos  úttal  kezdődik,  aztán  le  van  írva  a  szép 
asszony  keserve,  sínlődése  s  végre  miként  tudja  meg  a 
férj,  hogy  vádja  igaztalan  volt  s  miként  érkezik  későn 
a  szerencsétlen  áldozat  megmentésére.  Ez  az  egyszerű, 
megható  történet  gyönyörű  stanzákban  van  elbeszélve 
s  messze  felülmúlja  az  olasz  romantikusok  minden  ily- 
nemű kísérletét.  Nagyon  szép  a  Maremmák  tájékának 
és  az  otta];^  várkastélynak  leírása,  s  általában  az  egész 
versen,  elejétől  végig,  -vaksw  édes  melankólia  vonul 
keresztül.  Mik^uf'  Grossi,  úgy  'Se;stmi  is  nagyon  sokat 
forgatta    Ari<p5tot,    a  icinek    hatásáf-  a.  „Pia"  nem  egy 

helyén,  de  kivált  a  férjétől  elhagyott  asszony    érzékeny 
panaszában  világosan  meg  lehet  ismerni. 

A  romantikusok  működésének  egy  más  oldalát  ismer- 
teti meg  velünk  a  velenczei  Luigi  Carrer  (1801— 1850), 
a  ki  főként  a  balladának  az  olasz  költészetbe  való  át- 
ültetésével keltett  feltűnést.  Annak  idején  nagyon  híres 
volt  és  még  most  is  el  van  terjedve  Olaszországban  a 
„Bosszú"  czímfi  verse  (La  Vendetta),  mely  az  északi 
balladák  szokásos  homályával  é^  borzalmasságaival  regéli, 
miként  rabolta  el  a  vár  ura  a  szép  Ágnesét,  ez  miként 
állt  ellen  szerelmi  kéréseinek,  inkább  választva  a  halált, 
6  végül  hogyan  ölték  meg  a  gonosz  grófot,  a  kinek 
kísértete  azóta  folyton  bujdokol:  „Lá  nel  castello,  sov- 
resso  il  lago"  —  „Ottan  a  várban,  a  tó  felett".  A  hát- 
borzongató balladának  persze  refrainje  is  van:  „így 
mondja  a  régi  rege"  —  „Antica  storica  narra  cosi..." 
Carrer  egyébiránt  az  olasz  népmesék  kincsestárából  is 
merített  egy-két  balladát,  mint  pl.  a  bájos  „  Jerolimina"-t, 
a  ki  pásztorleány  létére  királynővé  lesz  s  aztán  ismét 
visszakerül  az  erdő  magányába.  Vannak  bibliai  tárgyú 
idilljei  is  és  egyebek  közt  sikerülten  utánozta  az  „Éne- 
kek énekét",  végül  próbálkozott  a  tragédiában,  valamint 
a  verses  novellában  is  („II  Clotaldo").  Kritikus  és  iro- 
dalomtörténész is  volt  s  Goldoniról  meg  Foscolóról  írt 
könyvei  most  is  nagyon  értékesek. 

Giovita  Scalvini  (1791—1843)  szintén  azok  között 
volt,  kiket  a  lombardiai  osztrák  rendőrség  1821-ben 
tömlöczbe  vettetett.  Ideiglenesen  szabadon  bocsáttatván, 
sikerült  menekülnie  s  azóta  Londonban  és  Parisban  ten- 
gette életét,  mígnem  1839-ben  megengedték  neki,  hogy 
visszatérjen  hazájába.  Eredeti  költeményeinél  sokkal 
nagyobb  hatása  volt  ama  műfordításának,  melylyel  Gröthe 

Faustját  ismertette  meg  az  olasz  közönséggel.  Samuele 
Biava  (179^—1870)  a  húszas  évek  közepén  bocsátotta 
nyilvánosságra  „Melodie  liriche^  ezímű  kötetét,  később 
pedig  főkép  a  katholikus  egyház  himnuszainak  és  zsoltá- 
rainak fordításával  tfint  ki.  Giuseppe  Niceolini  (1788—1855) 
szintén  mint  műfordító  szerzett  érdemeket ;  Byron  kisebb 
verses  elbeszéléseit  mind  átültette  s  megírta  a  nagy 
költő  életrajzát  is;  a  romantikus  iskola  egy  másik  bál- 
ványáról, Walter  Scottról  szintén  szerzett  egy  „Saggio 
biografico*'-t.  A  romantikus  költők  e  csoportjában  végre 
nem  szabad  említés  nélkül  hagynunk  Gesare  Gantüt 
(1807 — 1894),  a  ki  szintén  a  húszas  évek  közepén  jelen- 
tette meg  legelső  munkáját,  egy  „Algisa^  czímű  törté- 
neti verses  novellát  Ő  is,  miként  barátja  Torti,  eleinte 
papnak  készült^  de  még  mielőtt  felszentelték  volna,  kilé- 
pett  az  egyházi  rendből  s  a  tanítói  pályára  lépett.  0  is 
korán  összeköttetésbe  jutott  Manzonival,  a  ki  mint  lát- 
tuk, szintén  a  történetírással  egyesítette  a  szépirodalmi 
működést.  Ezt  tette  aztán  Gantü  is,  megírva  a  „Storia 
di  Como"-t,  majd  „Elmélkedéseket  Lombardiának  KVII. 
századbeli  történetéről^,  melyeket  az  osztrák  kormány 
túlságosan  szabadelvű  irányűaknak  tartván,  a  szerzőt 
bebörtönöztette.  Fogsága  alatt  költötte  „Margherita  Pus- 
terla"  czímfi  történeti  regényét,  mely  a  „Jegyesek"  ha- 
tása alatt  keletkezett  munkák  legjobbjai  közé  tartozik 
és  Olaszországban  sok  ideig  nagyon  népszerű  volt.  Ké- 
sőbbi éveiben  majdnem  egészen  elfordult  a  szépiroda- 
lomtól és  tisztán  történeti  és  irodalomtörténeti  munkás- 
ságának élt,  melynek  legnevezetesebb  termékét,  a  hatal- 
mas tudásról  tanúskodó  „Storia  universale"-t  1848-ban 
fejezte  be.  Irodalomtörténeti  munkái  közfii  nagyfontos- 
ságúak Pariniről  írt  tanulmányai  s  Manzonit  illető  visz- 

szaemlékezése;  az  olasz  irodalom  történetét  is  megírta 
egy  testes  kötetben,  bár  nagyon  is  pártos  szelleműén, 
de  mégis  rendkivül  tanulságosan.  Cantü  sokat  tett  az 
iQúsági  és  népies  irodalom  emelése  érdekében  is,  melyet 
sok  jeles  mankával  gazdagított.  Munkakedvét  és  munka- 
bírását egész  legkésőbb  aggkoráig  megőrizte  és  most 
két  éve,  mikor  már  86  éves  volt,  írt  egy  érdekes  tanul- 
mányt éppen  arról  az  iskoláról,  melynek  ő  maga  is 
annyira  buzgó  tagja  volt  ifjúkorában. 

A   romantikus    táborhoz  tartozott  még  Garlo  Porta  is 
(1776 — 1821),    szintén    Manzoni   egyik   legjobb   barátja, 
a  ki  azonban  nem  irodalmi  nyelven,  hanem  milanói  táj- 
nyelven  írta  jobbára    szatirikus  költeményeit.  Romanti- 
kusnak csak  annyiban  lehet  mondani,  a  mennjdben  egy 
hosszabb   canticájában  (II  Romantieismo)  és  egy  csomó 
parodisztikus  szonettjével  („Sonetti  beroldinghiani*')   igen 
kellemesen  figurázta  ki  a  classikusok  cothurnusos  beszéd- 
módját. Egyébként  kisebb-nagyobb  genre-képei,  politikai 
vonatkozású    szonettjei,    paródiái   és    travesztiái    éppen 
olyaa    kevéssé   romantikusok,    mint  a  hogy  nem  classi- 
kusok. Porta  annyiban  felette  áll  az  olaszok  másik  nagy 
tájnyelv-költőjének,   Melinek,   hogy    verseiben    távol  áll 
minden    irodalmi    mintától,    hogy    sem    nyelvében,    sem 
felfogásában  nem  engedett  helyet  semminek,  a  mi  távol 
áll   a    milanói    nép   szava-  és  eszejárásától,  míg  Meli  a 
tájnyelvet  egyrészt  az  irodalmi  nyelvbe  vett  szólásokkal 
vélte   gazdagítani,   másrészt  —  miként  említettük  —  a 
nép  eszmevilágától  egészen  idegen  tárgyakról  is  énekelt. 
Porta  majdnem  kizárólag  szatirikus;  szatírája  nem  éles, 
nem   maró,    hanem  inkább  bizonyos  szelíd  bonhomiával 
van  elmondva;  nem  korbácsolja  az  arisztokratákat,  mint 
pl.    Alfieri,   hanem  jóizíien   nevet  rajtuk  s  így  tán  még 

hatásosabb,  mint  amaz.  Híres  lett  pl.  az  a  költeménye, 
a  melyben  egy  főúri  hölgy  panaszolja  házi  abbéjának, 
hogy  templomba  menet  elesett,  de  aztán  abban  a  hő 
imádságban  lelt  vigasztalást,  hogy  lám  az  Isten  mégis 
szereti,  mert  hisz  csak  egy  szemöldök-rebbenésétől  füg- 
gött, hogy  —  ő  is  plebejus  asszonynak  szülessék.  A  nyárs- 
polgárságot is  egy  pár  nagy  művészettel  megirt  költe- 
ményben tette  nevetségessé.  A  legelmésebb  tán  „Disgrazi 
de  Giovannin  Bongee"  czimfi  szatírája,  melyben  egy 
azóta  tipussá  lett  milanói  „  bugris  ^-nak  poltronságát  és 
gyávaságát  rajzolja.  A  „Nomina  del  Cappellan^-ban  az 
alsó  papság  lesz  *gűnyjá  ezéltáblájává,  a  mint  egy  zsiros 
káplánságért  versenyezve,  a  folyamodók  a  kegyúr  gő- 
gös nejének  minden  gorombaságát  alázatosan  zsebje- 
dugják  ;  másutt  a  Milanóban  uralkodó  francziákat  vagy 
az  utánuk  következett  osztrákokat  esipkedi  jóízű  humor- 
ral. Portának  nagy  hatása  volt  nemcsak  Lotnbardiárja, 
hanem  az  egész  olasz  irodalmi  életre  is;  egy  másik  táj* 
nyelvi  k<)ltő,  a  római  Belli,  valamint  az  újabb  írók  leg- 
kiválóbb pohtikai  szatirikusa,  Giusti  is,  tagadhatatlanul 
az  ő  hatása  alatt  állottak. 

£zzel  egyeljSre  búcsút  vehetünk  a  romantikus  iskola 
költőitől.  A  harminczas  évektől  1870-ig  terjedő  időszak- 
ban újra  fogunk  ez  iskolával  találkozni,  de  már  némileg 
módosult  formájában.  Most  egy  nagy  alak  állít  meg 
utunkban :  Leopardi. 


B  a  dó:  Az  olasz  irodalom  története.  II. 

A  XIX.  század  ama  korának,  melyet  most  tárgyalunk, 
van  egy  olyan  költője,  ki  bárha  érintkező  pontokat  mu- 
tat mind  a  romantikusokkal,  mind  a  classikusokkal, 
tulajdonképpen  nem  tartozik  sem  az  egyik,  sem  a  másik 
irányhoz.  Egyike  ő  a  világirodalom  legerősebb  és  leg^ 
eredetibb  egyéniségeinek,  a  ki  nagy,  merész,  hatalmaB 
szellemével  egészen  külön  talapzatra  áll. 

Leopardi  költészetének  legérdekesebb  része  az  a  böl- 
cselkedő tartalom,  mely  abban  nyilvánul.  De  az,  a  mit 
Leopardi  filosofiájának  neveznek,  csak  lassan*-lassan  fej- 
lődött ki  benne;  verseiben  szinte  szemmel  látható  az  a 
folyamat,  melyen  át  a  hazafias  ódák  lelkes  költőjéből 
előbb  csak  a  saját  bánatának,  később  az  „egyetemes 
bánatnak'',  a  minden  ideálon  való  kétségbeesésnek  dal- 
noka lett.  Leopardi  költészetének  ez  egyes  fázisai  szo- 
rosan összefüggnek  életének  illető  szakával,  s  azért  tár- 
gyalásunk egyszerűbb  és  világosabb  lehet,  ha  ezúttal 
eltérve  módszerünktől,  életét  és  költészetét  egymás  mel- 
lett és  nem  egymás  után  rajzoljuk. 

1.  §.  Ifjúkori  kísérletek. 

Áncona  tartományában,  nem  messze  Loretótól,  az  ad- 
riai tengertől,  az  Apenninek  keleti  lejtőjén:  ott  húzódik 
el  Recanati,  az  a  kis  város,  a  melyben  Giacomo    1798. 
június    29-én    megszületett    s    a  hol  a  Leopardi  grófok 
úri  lakában  még  máig  is  változatlanul  megvan   költőnk 
szobácskája,  úgy  a  mint  azt  1830-ban  utolszor  elhagyta. 
A   ház   ura,    Monaldo  Leopardi  gróf,  tanult  ember  volt. 
Ősei   mindenha   élén  állottak  a  környékbeli  Gvelf-párt- 
nak,  s  így,  ha  nem  lett  volna  az  meggyőződésből,    már 
családi  hagyomány    folytán  is  a  pápaság  rendíthetetlen 
barátjának,    buzgó,   lelkes    katholikusnak    kellett   volna 
lennie.  Monaldo  gróf  az  is  volt;  irogatott  is  egyet-mást, 
s   némely   erős  conservativ  szellemű  politikai  és  vallási 
művecskéjével    még    feltűnést    is    bírt   kelteni.  Régebbi 
Leopardi-biografusok  töménytelen  rosszat  beszéltek  róla; 
a   korlátolt  szemhatárú,  minden  izében  vidékies,  felesé- 
gének   papucsa    alatt    nyögő    elszegényedett   grófból    a 
tragédiabeli  zsarnok  apák  prototypjét  faragták  ki.  Pedig 
Monaldo    gróf  szerető,  Jó  apa  volt  s  nem  is  volt  egyéb 
baja  annál,  mely  a  legtöbb  nagy  költő  családjában  elő- 
fordul: nem  értette  meg  fiát.  Először  is  tudóst  szeretett 
volna  faragni ^Giacomóból,  s  bosszantotta,  hogy  az  „apró, 
jelentéktelen"  versek  írásával  tölti  el  idejét;   másodszor 
pedig  mélyen  keserítette,  hogy  fia  összes  vallási  és  po- 
litikai   nézetei    homlokegyenest    ellentétben    voltak    az 
övéivel.  Ez  okozta  kettejük  közt  a  szakadást,  mely  azon- 
ban sohasem  volt  olyan  nagy,  hogy  Giacomo    segélyért 
ne    fordult    volna    apjához    s   ez,   ha  ugyan  tehette,  azt 
meg    ne    adta    volna.    Kevésbbé  jó  színben  mutatják  a 
legújabban  kiadott  Leopardi-féle   levelek    is    a    grófnőt, 

Giacomo   anyját  Mikor  Antici  Adelaide  grófnő  belépett 
a   Leopardi-családba,    ez    majdnem  teljesen  tönkre  volt 
téve.  A  fiatal  asszonynak  minden  vágya  abban   összpon- 
tosult,  hogy    a   család  megromlott  anyagi  helyzetét  ja- 
vítsa;  és   csakugyan  javitotta,   még  gyermekei  boldog- 
sága árán  is.  Túlságig  menő  fukarsága  nem  volt  egye- 
düli hibája  ;  e  mellett  a  családi  élet  minden,  legapróbb 
mozzanatába  is  valami  dermesztő  komolyságot  vitt   be, 
annyira,  hogy  a  gyermekek  a  családi  fészket  sírbolthoz 
hasonlították.  Vallásos  vakbnzgósága  pedig  annyira  ment, 
hogy    pl.   Paolina  leányának  nem  volt  szabad  egyetlen 
leánypajtásával   sem    barátságot  kötnie,  mert  anyja  azt 
hitte,  hogy  „ez  eltéríthetné  Krisztus  szeretetétől".  Paolina 
már   harmincz    éves  volt,  a  mikor  még  egyre  ismerősei 
czímére    küldette    magának   leveleit,    mert   tudta,   hogy 
anyja    át   nem    adta   volna  őket  neki.  Ez  asszony  volt, 
a  ki  jó  sokáig  megtiltotta  férjének,  hogy  Giacomót    se- 
gélyezze.  A   szegény   Monaldo  gróf  nyíltan  megírja  ezt 
fiának,    de    azért  loppal,    felesége    tudta    nélkül,    mégis 
küld    neki   egy   pár  tallért.  Leopardi  leveleinek  gyfijte- 
ményeiben  mindössze  egy  van,  melyet  anyjához  intézett; 
azt  az  egyet  is  a  legnagyobb  ínség  nyomása  alatt  írta. 
A  költők  lelkületére  anyjuk  szokott  legnagyobb  hatással 
lenni:  a  kinek  ily  anyja  volt,  abból  akko*-  sem  lehetett 
volna    derült  világnézletű  költő,  ha  a  sors  egyébként  is 
nem  látogatta  volna  meg  annyi  csapással. 

Leopardi  „csodagyermek"  volt.  Tíz  éves  koráig  egy 
házukban  lakó  klerikus  tanította,  de  ez  időtől  fogva 
már  saját  maga  lett  oktatója.  Már  ekkor  folyékonyan 
olvasta  Horatiust,  irogatott  latin  prózában  és  olasz  ver- 
sekben. Tizenkét  éves  korában  már  egy  három  énekre 
terjedő    epikus    költeményt    ír    sestinákban,    egy  másik 

szintén  három  énekre  terjedőt  rím  nélküli  jambusokban, 
egy  harmadikat  kevert  mértékekben.  1811-ben  lefordítja 
Horatius  „Ars  poetica"-ját,  később  a  „Batracomiomaehia"-t, 
Moschos  idylljeit,  régízleteket  az  Odysseából,  az  Aeneis- 
ből  stb.  Már  ekkor  filosofálgatni  is  kezdett:  négy  évvel 
utóbb  már  nyilvánosan  felolvasta  egy  elmélkedését  a 
Megváltó  elítéltetéséről,  egy  másikat  Krisztus  megkor- 
bácsoltatásáról,  elkészült  egy  Pompejusról  szóló  tragé- 
diájával, tömérdek  fordítással  latinból,  görögből,  számos 
logikai,  fizikai,  metafizikai,  erkölcstani  értekezéssel  stb. 
stb.  A  gyermek  egész  napját  apja  könyvtárában  töltötte 
s  mikor  testvérei  lefeküdtek,  ő  még  éjfélen  túl  is  ott 
virrasztott  a  rossz  mécses  gyenge  világánál.  Tanult  min- 
dent, a  mire  könyvtárukban  tankönyvet  lelt:  a  latin  és 
görög  nyelven  kívül  megtanult  zsidóul,  francziául,  spa- 
nyolul, angolul,  németül ;  olvasott  mindenféle  auctort,  ki 
csak  kezébe  akadt,  sőt  nemcsak  olvasta  őket :  kivona- 
tokat, jegyzeteket  készített.  Lassan-lassan  határozott 
irányt  vesz:  grammatikus  lesz,  graecista.  Lázas  szorga- 
lommal lefordítja  görögből  Hesichius  Milesius  egy  köny- 
vét, továbbá  egy  kommentárt  Plotinus  életéről  és  mun- 
káiról, elkezd  egy  hosszabb  munkát  („Fragmenta  patrum 
secundi  saeculi")  —  s  ne  higyje  senki,  hogy  mindezek 
tán  gyermekes  kísérletek.  Neves  külföldi  tudósok  elis^ 
méréssel  szólnak  e  munkákról  s  egy  Niebuhr  „Italiae 
conspicuum  ornamentum"-nak  nevezi  Leopardit.  Abban 
a  korban,  melyben  más  nagy  költők  életrajzában  azt 
olvassuk:  „már  ekkor  kezdett  verselgetni'^:  ő  már  rég 
túl  volt  mindezen,  ő  már  szövegeket  emendált,  varián- 
sokról vitatkozott,  töredékeket  szedett  össze  stb.  Tizen- 
hét éves  korában  már  egy  nagyszabású  művelődéstör- 
téneti értekezés  számára  keresett  kiadót.  ^Saggio  sopra 

gli  errori  popolari'degli  antichi"  (Tanulmány  a  régiek 
népszerű  tévedéseiről)  —  ez  volt  czíme  a  munkának, 
melyet  Leopardi  egy  franczia  biografusa,  Bouché-Leclerq, 
kissé  túlzottan  akármely  Ősz-szakáílú  professzorra  mél- 
tónak állít.  Ez  időben  Leopardi  még  hivő  keresztény 
volt;  hitéből  merített  fegyverekkel  küzd  a  régiek  sok- 
féle babonája,  bubájossága,  álomfejtés  meg  jósigékben 
való  bizalma  ellen,  hogy  végül  magas  lelkesedéssel 
himnuszt  mondjon  a  katholicismusra.  De  a  skepsisre 
való  hajlamát  már  ki  lehet  olvasni  e  sorok  közül.  Ott, 
a  hol  kimondja,  hogy  még  Keplernél  is  megvan  egyik- 
másik csillagászati  babona,  elszomorodva  felkiált:  „Ször- 
nyű példa!  Azt  kellene  hinnünk,  hogy  a  tévedéseknek, 
ép  úgy  mint  az  üstökösöknek,  kör-pályájuk  van,  és  hogy 
pár  század  mulvá,  a  mikor  már  megszűntek  ellenük 
szónokolni,  új  formában  megint  feltűnnek  a  színen  . .  . 
Ez  a  reflexió  annak  feltevésére  vezetne  bennünket,  hogy 
ismeretek  dolgában  az  emberi  szellem  nem  egyenes  és 
véghetetlen  hosszú  vonalon  halad,  hanem  szűk  körben 
és  hogy  időről-időre  szükségképpen  ugyanarra  a  helyre 
kell  visszalépnie  . .  .  Annak  feltevésére  indítna  bennün- 
ket, hogy  az  emberi  szellem  naponkénti  haladásának 
eszméje  illuzórius  és  teljes  fényébe  helyezné  a  királyok 
legbölcsebbjének  ama  sokszor  ismételt  mondását:  „nihil 
sub  sole  nóvum";  az  emberi  ismeretek  valóságos  növe- 
kedését agyrémnek  kellene  tartanunk  s  ez  a  fílosofust 
végzetszerűi eg  a  kétségbeeséshez  vezetné!"" 

íme  itt,  e  szavakban  van  csirája  annak  a  bölcsészet- 
nek,  mely  mindennek  tagadásában  áll  s  mely  alig  két 
évvel  e  mély  vallásosságtól  átlengett  tanulmány  meg- 
írása után  már  erős  gyökereket  kezdett  verni  a  költő 
eszében    és    szívében.   A   különben  is  gyenge  testalkatú 

fiú  egészségét  a  túlságos  munka  már  ezidőtájt  komolyan 
megtámadta;  kivált  szemeit  gyengítette  el  a  szünetlen 
olvasás  és  írás,  háta  pedig  a  sok  üléstől  púposra  gör- 
bedt.  Sokszor  teljesen  félbe  kellett  hagynia  tanulmá- 
nyait, mert  látóereje  nem  győzte.  Ilyenkor  elkedvetle- 
nedve, bús  magányosságban  háborgott  sorsa  ellen.  Két- 
szeresen bántotta,  hogy  az  egész  helységben  nem  volt 
egy  árva  lélek  sem,  kivel  kedvencz  tárgyairól  vitázha- 
tott volna,  Beeanati  műveletlen  fészek  volt,  a  hol  gúnyos 
mosoly lyal  mutogatták  az  emberek  a  „sor  contino^-t, 
a  kit  filosofusnak  csúfoltak.  Már  ekkor  —  1816-ban  — 
tekintélyes  tudósokkal  kezdett  levelezni;  egy  milanói 
szemle,  a  „Spettatore",  kiadta  dolgozatait,  volt  egy  kis 
híre  az  ország  s  a  külföld  szakkörei  előtt.  Természetes, 
hogy  mind  e  körülmények  erős  vágyat  keltettek  benne 
távozni  Recanatiból.  melyet  a  szülői  ház  nem  tudott 
előtte  kedvessé  tenni. 

A  filológiai  tanulmányok  már  ekkor  nem  foglalták  el 
oly  kizárólag,  mint  annakelőtte.  Az  a  megfeszített  szor- 
galommal űzött  betühiba-vadászat,  melyet  13  éves  korá- 
tól 17  éves  koráig  alig  hagyott  abba,  megunatta  vele  a 
filológiát.  A  görögök  mellett  az  olaszokat  kezdte  olvasni, 
a  kik  közül  addig  csak  keveset  ismert.  A  trecentisták 
közfii  mindössze  Dantét,  Boccacciót  és  Petrarcát  forgatta, 
a  többiek  teljesen  idegenek  voltak  előtte.  Most  valósá- 
gos lázzal  vetette  magát  ama  szerzőkre^  kiknek  köny- 
veit a  Crusca-akadémia  „testi  di  lingua"-knak  fogadta 
el;  e  korból  való  munkáin  és  levelein  szemmel  látható 
az  iparkodás,  hogy  mennél  tisztábban,  mennél  elegán- 
sabban írjon  olaszul.  Stílusa  napról-napra  javul  és  tizen- 
kilencz  éves  korában  már  mint  olasz  verselőt  is  meg- 
becsülik. Hogy  kiváló  graecista,  azt  már  senki  tagadásba 

nem  veszi.  Hiszen  jóformán  az  egész  tudósvilág  elhitte 
neki,  hogy  három  saját  magától  készített  görög  költe- 
ménye —  hiteles  maradványa  a  régi  görög  irodalomnak! 
Leopardi  ez  időtájt  egy  forditási  mutatványt  tett  közzé 
az  „Aeneis^-ből,  melyet  egyebek  között  megküldött 
Pietro  Giordaninak  is,  az  akkori  olasz  politikai  és  iro- 
dalmi élet  egyik  legkimagaslóbb  alakjának.  Giordani 
24  évvel  volt  idősebb  Leopardinál,  de  a  kettejük  közti 
korkülönbséget  kiegyenlítette  költó'nk  szellemi  érettsége; 
így  történt,  hogy  a  két  író  közt,  kik  eleinte  mint  félénk 
kezdő  és  megállapodott  hírű  nagy  ember  közeledtek 
egymáshoz,  csakhamar  a  legbensőbb  barátság  fejlődött 
ki.  Amaz  „Epistolario"-ban,  mely  Leopardi  életének  fő- 
forrása, több  mint  hetven,  Giordanihoz  intézett  levél  van, 
s  kétségkívül  ezek  az  egész  gyűjtemény  legértékesb 
darabjai;  Leopardi  senki  előtt,  talán  még  Paolina  nővére 
előtt  sem  tárta  fel  szívét  oly  teljes,  leplezetlen  őszinte- 
séggel, mint  Giordani  előtt.  Már  mindjárt  a  harmadik 
levél,  mely  1817.  április  30-áról  kelt,  oly  fontos,  hogy 
a  költő  ez  időbeli  lelki  életét  mi  sem  értetheti  meg 
velünk  olyannyira,  mint  ha  ebből  igtatunk  ide  néhány 
sort:  „Hogy  a  mennyire  lehet,  megfeleljek  ennyi  szíves 
kérdésre,  elmondom,  hogy  testalkatom  nemcsak  gyenge, 
de  nagyon  is  gyenge;  a  hat  évi  fáradság,  melyet  elviselt, 
felette  elbágyasztotta  . . .  Most  már  csak  hat  órát  tanu- 
lok napjában  ...  és  igen  gyakran  járok  henyén,  zsebre 
dugott  kézzel.  Ki  hitte  volna,  hogy  Giordani  majd  párt- 
ját fogja  Recanatinak  ?  .  .,  Könnyű  azt  mondani:  Plu- 
tarchus,  Alfieri  is  szerették  Cheroneát  meg  Astit.  Szeret- 
ték, de  nem  laktak  ott.  Ilyenformán  én  is  fogom  szeretni 
szülővárosomat,  ha  távol  leszek  tőle :  de  most  azt  mon- 
dom, hogy  gyűlölöm,  mert  benne  lakom,  mert  hát  elvégre 

ez  a  szegény  város  nem  vétett  egyebet,  mint  hogy  csa- 
ládomon kívül  semmi  jót  sem  adott  nekem  ...  Itt  azt 
a  szót,  hogy  „irodalóm",  sohsem  lehet  hallani.  Parini, 
Alfieri,  Monti,  Tasso,  Ariosto  s  a  többi  nevek  is  mind 
kommentárra  szorulnak.  Nincs  senki,  a  ki  velem  akarna 
lenni,  a  ki  ne  tartaná  természetesnek,  hogy  tudatlannak 
mondják . . .  Apám  könyvtára  mellett  is  gyakran  érzem 
híját  egyik-másik  munkának  .  .  .  ."  S  aztán  elpanat 
szolja,  hogy  ha  csak  meg  akar  nézni  egy  könyvet,  meg 
kell  hozatnia  Milánóból,  mert  az  egész  környéken  senki 
más  könyvet  nem  hozat.  Elkesergi,  hegy  senkije  sincs, 
a  kivel  eltársaloghatna.  Recanatiban  nincs  semmi,  a  mi 
szép,  levegője  nedves  és  egészségtelen  ;  szórakozás  csak 
egy  van:  az  emésztő  munka,  mert  a  társaság  valóság- 
gal „csömörletes". 

Apja  bánkódva  látta  Giacomót  e  kedélyhangulatban. 
Szerette  volna,  ha  immár  pályát  választ,  akár  az  egy- 
házit akár  a  jogit.  De  Leopardi  szilárdul  eltökélte,  hogy 
a  míg  él,  az  irodalomnak  fog  élni.  Mert  már  ez  idŐ- 
tájt  sokát  foglalkozott  a  halál  gondolatával  s  az  öngyil- 
kosságéval is.  Maga  mondja  el  ezt  egy  későbbi  költe- 
ményében, az  „Emlékek"  czímfiben  : 

„Már  első  íQui  zajgása  közt 
Az  örömök-,  kínok-  meg  óhajoknak 
Gyakorta  hívtam  a  halált.  S  mi  hosszan 
Elüldögéltem  kutunk  oldalán : 
Tűnődve,  hogy  ne  öljem-e  vízébe 
Beményeim  meg  bánátim  .  .  / 

2.  §.  Hazaflas  versek. 

Az  a  két  költemény,  mely  a  Leopardi-kiadásokban 
rendesen  elsfi  helyen  szokott  állani,  az  ^^Itáliához"^  és  a 
„Dante  szobrára"  czímfi,  1818-ból  való,  abból  az  eszten- 
dőből, melyben  Leopardi  huszadik  életévét  töltötte  be. 
A  csüggedtség,  mely  a  fentebb  közölt  levél-részletből 
szól  hozzánk,  ez  évben  majdnem  tompa  kétségbeeséssé 
növekedett.  Az  év  elején,  január  18-án  Giordanihoz  írt 
leveléből  még  ki  lehet  érezni  a  fiatal  író  dicsőségvágyát; 
túlságos  haraggal  és  megvetéssel  szól  a  könyvkiadók- 
ról és  a  hírlapírókról,  semhogy  hihetnénk  a  babérról 
való  lemondásának  őszinteségében.  De  már  a  márczius 
elején  kelt  soraiból  más  hang  üti  meg  fülűnket  El- 
mondja benne,  hogy  eddigelé  azt  hitte,  két-három  év 
múlva  meg  fog  halni;  de  most  látja,  hogy  bajai  nem 
fogják  egyhamar  megölni:  még  vonszolhatja  életét,  ki 
tudja,  meddig.  „Tönkretettem  magamat  —  így  szól  — 
boldogtalan  módon  s  egész  életemre,  még  pedig  ment- 
hetetlenül. Külsőleg  nyomorékká  lettem;  az  a  része  em- 
beri voltomnak,  a  melyet  a  többség  egyedül  vesz  számba^ 
a  leghitványabbá  lett."  Elmondja,  hogy  a  sors  még  avval 
is  tetézte  bajait,  hogy  éles  elmét  adott  neki,  melylyel 
tisztán  átlátja  minden  keservét  s  melynél  fogva  a  me- 
lankólia lett  „örök  és  elválhatatlan  társa".  „Tudom  tehát 
és  látom  —  folytatja  —  hogy  életem  nem  lehet  más, 
mint  boldogtalan:  de  mégsem  ijedek  meg  és  vajha  oly 
hasznos  lehetne  akármire  nézve,  mint  a  mennyire  ipar- 
kodni fogok  azt  gyávaság  nélkül  hordozni.  Oly  keserves 
éveket  töltöttem  el,  hogy  azt  hiszem,  már  rosszabb  nem 
érhet  ..." 

Kétségkívül  e  levél  hatása  alatt  ébredt  Giordaniban 
az  a  szándék,  hogy  meglátogassa  fiatal  barátját  és  ipar- 
kodjék őt  felrázni  dermedtségéből.  E  látogatás,  sok  ké* 
szülő dés  után,  végre  meg  is  történt.  Giordani  ez  év 
szeptemberében  öt  napot  töltött  Giacomo  társaságában. 
E  rövid  idő  alatt  is  elérte  czélját,  legalább  részben. 
Giordani  szentül  hitt  Olaszország  feltámadásában,  és 
érezte  azt  is,  hogy  e  feltámadást  a  költőknek  kell  elő- 
késziteniök.  Semmiféle  forrás  nem  mondja  ugyan,  de  a 
látogatás  után  történtekből  bizton  lehet  következtetni, 
hogy  Giordani  az  ékesszólás  minden  eszközével  a  haza- 
fias lantot  akarta  barátja  kezeibe  nyomni.  Olaszországban 
akkortájt  forradalmi  szellő  frissítette  a  levegőt;  min- 
denütt szabadságról,  új  nemzeti  létről  ábrándoztak;  s 
Leopardi  hiába  volt  beteg,  hiába  csüggedő:  barátja  lel- 
kesedése benne  is  tüzet  fogott  és  nemsokára  Giordani 
távozta  után  megszülelett  két  első  hazafias  ódája. 

Mind    a   kettő   némileg  magán  hordja  Petrarca  hatá- 
sának  nyomait.    0   is,   mint  Petrarca,  az  olasz  nagyok- 
hoz intézett  ódájában  szép  asszonynak  látja  Itáliát,  a  ki 
nek  teste  tele  van  sebekkel,  ki  dermedt  aléltságban   ül 
és  zokog  : 

Mostan  mezitlen  kebled,  homlokod  ! 

Hány  seb  borít,  óh  mennyi  vér ! 

Világszép  asszony !  ily  keservbe 

Kell  látnom  halványszínű  orczád  ? 

£lkérdem  égtül,  földtül,  hogy  miér' 

S  ki  tett  ilyenné  ?  —  Hajh,  bilincsre  verve 

Mozdulni  sem  bír  két  kezed, 

Fátylad  lehullt,  éj-fürtid  elbogoz vák  —    • 

így  ülsz,  Itáliám,  a  porban. 

Te  elhagyott  s  kétségbeesett. 

És  föd  öledbe  hajtva,  így  zokogsz. 

S  erre  a  már  megszokott  közhelyek  következnek  arról 
a  hazáról,  mely  ürnőből  cseléd  lett,  mely  oly  magasból 
oly  szörnyű  mélységbe  zuhant  stb.,  de  Leopardi  még 
e  közhelyeket  is  újjá  bírja  teremteni  nyelve  erejével. 
A  költő  ügy  szól,  mintha  viziója  volna  s  megjelennének 
előtte  a  messze  vidéken  küzdő  olasz  harczosok.  „S  még 
fáj  szíved?^  kérdi  aztán  Itáliától,  s  erre  következik  a 
válasz:  „Való,  Olaszhon  i^a  ott  csatáz ...  de  más  hó- 
náért ránt  aczélt!^  S  most  a  költő  visszagondol  a  haj- 
dani Graeciára,  a  hol  csak  „a  honért  dőltek  ki  bajno- 
kok*^ ;  felidézi  lelke  elé  a  thermopylaei  hősöket  és  Simo- 
nidessel  egy  lelkes  dalt  mondat  el  róluk,  melyet  e 
kivánság  fejez  be : 

De  hogyha  nem  lehet,  hogy  harczi  téren 

Hunyjam  le  két  szemem  a  hon  javára 

S  dicső  halállal  haljak : 

Óh  legalább  adják  a  menny  vezéri, 

Hogy  gyenge  énekem  hire, 

Mint  glóriátok  fénysagára, 

Terjedjen  ép  oly  messzire  ! 

A  második  canzonét  abból  az  alkalomból  írta  Leo- 
pardi, hogy  Flórenczben  Dante-szoborbizottság  alakult. 
E  költemény  eszméi  majdnem  egyek  az  első  canzoné- 
ben  zengettekkel:  nézzünk  a  múltba  s  ez  öntsön  belénk 
lelkesedést.  Dantéhez  fordulva  leírja^  mint  dúlják  idegen 
hadak  az  országot  és  mint  pusztultak  az  olasz  iQak 
ezrei  az  1812-diki  moszkvai  hadjáratban.  A  költemény 
első  strófái,  melyekben  Leopardi  a  szobor  tervezőit  di- 
csőíti, ép  ügy,  mint  az  „Itáliához"  némely  helye,  még 
kissé  rhetorikusak: 

De  mit  daloljon  lantom  rólatok, 

Kik  nem  osupán  a  tettre  ösztökélve^ 

De  eszszel  s  karral  munkálódva  tervén, 

örök  hálára  szerzetek  jogot 

Ez  édes  műnek  általa? 

Kik  úgyis  lángzó  szívvel  küzdtök : 

óh  vethet-é  lantom  dala  .  . 

Belétek  új,  hatalmas  üszköt  ? 

Hevít  a  tárgy  majd  nagyot  tennetek, 

Magasztossága  lesz  sarkantyútok. 

Ki  írja  le,  mi  szeretet,  mi  láz. 

Mi  szenvedély  örvénylik  bennetek? 

Mily  elragadtan  nézitek  a  multat 

Villámló  szemmel  ?  Hisz  mikor  tudott 

Lefestni  bármi  földi  ajk 

Ily  égi  dolgot  —  óh  mikor? 

De  e  mellett  ott  van  aztán  az  a  hatalmas,  valódi 
pathostól  átlengett  két  strófa,  melyek  a  „bús  ruthén 
vidéken"  elveszett  olaszok  vesztét  oly  megrázóan  festik, 
8  melyekben  a  költő  nem  adhat  más  vigaszt  az  elhuny- 
taknak, mint  üogy  úgy  sem  lett  volna  vigaszuk  soha. 
S  ott  van  aztán  a  költemény  erőtől  duzzadó  befejezése, 
hol  Leopardi  Dantétől  kérdezi:  „Örökre  elveszünk  hát?" 
S  aztán  kétségbeesetten  felkiált:  „Nem  ébredsz,  hazám, 
láttán  ennyi  ragyogásnak?  Ha  multad  ez  emlékei  sem 
bírnak  lelkesíteni,  akkor  tűnj'  el  —  mit  habozol? 

„E  föld,  mely  büszke  lelkek  iskolája, 
Silány  íiak  tanyája  ne  legyen ! 
Semhogy  pulyáknak  serge  járja, 
Inkább  maradjon  búsan,  özvegyen!* 

Ez  már  az  a  pindari  fenség,  mely  Leopardi  későbbi 
alkotásaiban  oly  gyakran  visszatér.  Ez  már  az  a  tömött, 
ércz-kalapácsként    lezuhanó    hatalmas    szózat,    melylyel 

Leopardi  később  oly  nyagodtan  bírta  elmondani  két- 
ségbeejtő tanait.  De  más  tekintetben  is  figyelmet  érde- 
mel e  költemény.  Ott  van  már  Leopardi  fílosofiájának 
előhírnöke  is  abban  a  pár  sorban  : 

.  .  .  .    e  qiiesto  di  conforti 

Che  conforto  nessuno 

Avrete  in  qaesta  o  neír  etá.  futára. 

> 

„S  vigasztaljon  benneteket  az,  hogy  sem  most,  sem  a 
jövőben  nem  lesz  semmiféle  vigaszotok." 

Leopardi  e  két  ódát  1819-ben  saját  költségén  ki  is 
nyomatta  s  Giordani  barátja  tanácsára  szétküldözgette 
néhány  kiváló  írónak  és  tudósnak.  Mert  bármennyire  is 
erősítgeti,  hogy  benne  már  minden  érzés  kialudt,  „Epis- 
tolario"-ja  ékesen  szóló  bizonyítéka  annak,  hogy  irodalmi 
ambicziója  soha  egy  perezre  sem  hagyta  el  szívét.  Leg- 
sötétebb leveleiben  is,  ott,  a  hol  már-már  az  öngyilkos- 
ság szélén  látjuk,  hosszan  el  bír  vitatkozni  egy-egy  szólás 
helyességéről,  egy-egy  verssor  dallamosságáról.  Végtelen 
gondossággal  írt  és  nem  győzte  „ráspolyozni"  versét. 
Van  esztendő,  melyben  alig  két-három  költeménye  szü- 
letik és  e  túlságos  óvatos  munkának  bizonyára  nagy 
része  van  abban,  hogy  az,  a  mit  termelt,  aránylag  oly 
kevés.  De  meddőségének  legnagyobb  okozója  kétség- 
kívül egészségi  állapota  volt.  íme  pl.  hogy'  festi  ez 
állapotát  élte  21-ik  évében: 

„Július  26.  Négy  hónapja,  hogy  szemeim  gyengesége 
miatt  teljesen  felhagytam  a  munkával,  és  éltem  rette- 
netes. Abban  a  korban,  melyben  a  testalkat  rendszerint 
erősbül,  az  én  testi  képességeim  már  egyenként  elszál- 
lingóznak . ,  ."■  „Október  1-én.  E  levelemet  a  kelet  nap- 

ján  kezdtem  el  írni,  de  egy  szemeim  gyengeségéből  tá- 
madt baj  folytán  csak  ma,  22-én  végezhettem  be . . ." 
„November  19.  Azok  a  tanulmányok,  melyek  folytatá- 
sára oly  szeretettel  ösztökélsz,  nyolcz  hónap  óta  azt  sem 
tudom,  mi  fán  teremnek,  minthogy  szemeim  és  fejem 
idegei  annyira  elgyengültek,  hogy  nemcsak  olvasni  nem 
birok  vagy  figyelni  bármire,  a  mit  felolvasnak  előttem  : 
de  eszemet  sem  bírom  rászegezni  bármi  többé-kevésbbé 
fontos  gondolatra.** 

S  lelki  állapota  jelzésére  hadd  szolgáljanak  ím  e  so- 
rok, melyeket  1820.  márczius  6-án  intéz  Giordanihoz  : 
jjPár  estével  ezelőtt,  mielőtt  lefeküdtem,  kinyitám  szo- 
bámnak ablakát  s  látva  az  ég  tiszta  voltát,  a  szép  hold- 
fényt, érezve  a  langy  levegőt  és  hallgatva  a  messziről 
fülembe  csapó  kutyaugatást:  pár  régi  kép  emléke  ébredt 
bennem  s  űgy  rémlett,  mintha  szívemben  megmozdulna 
valami;  kiabálni  kezdtem  őrült  módjára,  könyörületet 
esdve  a  természettől,  melynek  hangját  hosszú  idő  múlva 
újra  véltem  hallani.  S  e  perczben  egy  pillantást  vetve 
elmúlt  állapotomra,  melybe  bizonyosan  tudtam,  hogy 
rögtön  vissza  fogok  térni,  a  minthogy  vissza  is  tértem: 
jéggé  fagytam  a  rémülettől,  fel  nem  érhetvén  észszel, 
mint  lehet  elviselni  az  életet  illúziók,  eleven  indulatok 
híján,  képzelem  és  lelkesedés  nélkül,  mely  dolgok  csak 
egy  évvel  ezelőtt  is  oly  boldoggá  tettek.  Ma  elfásultam, 
kiasztam,  mint  a  száraz  nád  s  egyetlen  szenvedély  sem 
talál  utat  szívem  felé,  sőt  rám  nézve  már  a  szerelem 
örök  és  fenséges  hatalma  is  megsemmisült  —  abban  a 
korban,  melyben  ma  vagyok!" 

Egy  hónappal  később  megint  az  öngyilkosság  kisérti. 
„Ideje  meghalni"  —  írja  Brighenti  barátjának,  egy  bo- 
lognai   ügyvédnek,    kivel    Giordani    révén    ismerkedett 

meg  —  »ideje,  eDgedni  a  sorsnak;  a  legszörnyűbb,  a  mit 
i^ú .  ember  tehet,  ki  rendesen  tele  van  szép  remények- 
kel: de  az  egyetlen  élvezet,  mely  megmarad  annak,  ki 
hosszú  erőlködés  után  végre  belátja,  hogy  a  végzet  szent 
és  eltörülhetetlen  átROt  mondott  rá^  a  mikor  a  vi- 
lágra jött". 


3.  §.  A  boldogtalanság  költéssete. 

Az  1819.  esztendő  Leopardi  szellemi  fejlődése  törté- 
netének kritikus  esztendeje.  Az  ez  évben  írt  költemé- 
nyeiben  nyilvánul  először  világosan  élet-felfogásának 
eredeti  volta,  egyéniségének  sajátossága.  Magánosságá- 
ban  leginkább  boldogtalansága  szemléletébe  szeret  elme- 
rülni. Szinte  kéjeleg  a  bánatban,  eszébe  juttatva  az 
olvasónak  Petrarca  szép  sorát:  „lo  mi  son  un  di  quei 
che  il  pianger  giova  —  azok  közfii  való  vagyok,  kiknek 
jól  esik,  ha  sírnak".  „A  holdhoz",  „k  magános  élet", 
„Az  tinnepeste"  czímfi  költeményeiben  még  messze  van 
az  a  tompa  kétségbeesés,  mely  később  alaphangja  lett 
lírájának;  még  gyengéden,  édes  melankoliával  nyilatko- 
zik fájdalma,  mikor  felsóhajt : 

„És  Diégis  jói  esik  gondolni  búmra 
S  számlálnom  idejét,  óh  milyen  édes 
Az  ifjúságban,  melyben  a  remény 
Még  hosszú  s  kurta  az  emlékezés, 
A  multakat  fel-fel  idézni  olykor, 
Bár  búsak,  és  bár  gyászuk  egyre  tart". 

Itt  még  nincs  keserűség,  nincs  harag,  nincs  dacz. 
Komorabb    hangok  vegyülnek  a  „Magános  élet"  ver- 

seibe.   Borúján    mintegy   villám   czikázik    át    az  öngyil- 
kosság gondolata: 

Földön  meg  égben  nincs  a  szenvedőnek 
Más  jótevő  barátja,  csak  a  vas. 

De  még  mennyi  vigaszt  talál  a  költő  a  természetben ! 
Hogy'  áldja  a  „könnyfi  fellegecskét",  „a  csivogni  kezdő 
fürge  madarat^,  a  tájat,  mely  mosolyog  körülötte!  Még 
nem  aggott  az  a  szív,  melynek  enyhülés,  ha  gazdája  a 
hold  szeme  fénye  mellett  „szótlan  és  egyedül''  buj- 
dosik erdőn  és  hímes  partvidéken,  vagy  elüldögél  a 
pázsiton. 

Pedig  már  ekkor  Leopardi  egész  filosofiáj aj egeczedni 
kezdett.  Későbbi  rendszerének  egynéhány  alapvető  gon- 
dolata már  teljesen  meg  volt  érve  és  kifejezésre  is  jutott 
181ft-ben  irt  költeményei  legjellemzőbbjében,  az  „Álom" 
eziműben.  Külső  formájában  ez  is  menten  elárulja  Pe- 
trarca hatását.  Csak  egyszer  kellett  elolvasnunk  a 
^Trionfo  della  morte"-t,  hogy  rögtön  ráismerjünk,  hon- 
nan  vette  Leopardi  az  „Alom''  holt  kedvesét,  ki  éjjel 
megjelenik  a  költőnek,  hogy  vele  szerelméről  szóljon. 
De  az,  a  mit  Leopardi  mond,  annyira  más,  mint  az, 
a  mit  Petrarca  zeng,  hogy  egészen  meddő  dolog  a  kettő 
között  párhuzamot  vonni.  Mel^kora  üt  van  az  üdvözült 
Laurától,  ki  odafenn  ép  úgy  ragyog  a  szépség  fényében, 
mint  a  földön  ragyogott,  s  a  kinek  égbeli  boldogságá- 
hoz nem  hiányzik  más,  mint  hogy  egyesüljön  kedvesé- 
vel: mekkora  út  van,  mondom,  ettől  az  alaktól  egész  a 
„Sogno"  árnyáig!  Itt  az  élet  csak  a  földön  van,*  a  síron 
túl  nincs  semmi;  a  halál  örök  válás  szeretteinktől  s  a 
mi  azután  következik,  már  nem  tartozik  a  költészet 
birodalmába:  „A  me   non  vivi   e  mai  piü  non  vivrai!** 

fi  a  d  ó  :  Az  olasz  irudalom  története  II.  ^7 

^Ráni'  nézve  nem  élsz  —  így  sztil  a  Leopárdi  halottja, 
és  nem  is  fogsz  élni  soha,  mindörökkön"^..  E  fagyos  sza- 
vakkal egyszerre  le  van  törülve  a  túlvilági  élet  egész 
poezisa;  s  az  egész  éji  látomás  kerete  csak  arra  való 
volt,  hogy  a  költő  ezt  mondja  meg  benne. 

£  mellett  azonban  találkozunk  a2  „Álom"-ban  Leo- 
pardi  költészetének  egyéb,  gyakran  vis^jzatérő  gondola- 
taival is,  melyek  itt  vannak  először  kifejezésre  juttatva- 
Az  árny  így  szól: 

„Elhervadoztam  eveim  virágán, 
Midón  legédesb  élni,  s  meg  a  szív 
Nem  tudja,  mily  hiú  minden  remény". 

> 

Tehát  minden,  remény  hiú  s  a  lét  csak  akkor  szép, 
midőn  „éveink  virágán"  még  ezt  nem  tudjuk.  Később 
megismerjük  „a  valót",  és  minden  perczünk  üdvtelenné 
válik.  S  midőn  a  költő  elpanaszolja,  hogy  iQúsága  úgy 
telik,  mint  bús  öregség,  az  éji  látogató  feleletében  ott 
van  Leopardi  költészetének  egy   másik   sark-*gondolata: 

^Ah  mind  a  ketten  könyre  születénk, 
Üdv  nem  mosolygott  sohse'  életünkre, 
Jajunkba'  lelte  csak  kedvét  a  menny  \*^ 

Itt  van  az  a  hatalom,  mely.et  Leopardi  alkalmas  szó 
híjában  „menny"-nek  nevez,  s  mely  kedvét  leli  az  em- 
berek keservében. 

S  végre  nemcsak  az  „Alom" -ból,  hanem  már  a  „Magá- 
nos élet"-ből  is  kiolvasható  Leopardi  költészetének,  egy 
másik  főtétele :  hogy  minden  illúzió!;  valóság ,  csak  a 
halál  és  a  semmi.  Mi  a  dicsőség  ?  Kedves  tévely.  Mi  az 
erény  ?  Öncsalás.  Mi  a  szerelem  ?  Édes  ábrándkép.  Mind- 
ezek úgyszólván  felette  lebegnek  e  két  költeménynek  s 

egészen  tisztán  nyilvánulnak  az  e  korban  irt  leveleiben. 
„Akaratom  ellenére  is  —  így  szól  Giordanihoz,  —  hány* 
szór  átkozom  a  haldokló  Brütussal  együtt  még  az 
erényt  iö!"  Majd  meg :  „El  vagyok  rémülve  attól  a 
semmitől,  mely  körülvesz.  Nincs  többé  erőm,  hogy  meg* 
foganjon  bennem  bármi  vágy,  még  a  halálé  sem;  nem 
mintha  bármikép  is  félnék  tőle,  de  mert  nem  látok  semmi 
különbséget  a  halál  és  az  én  életem  közt,  melybe  többé 
nem  vegyül  vigaszomra  még  a  fájdalom  sem.  Most  van 
első  ízben,  hogy  az  unalom  nemcsak  elnyom  és  elfá* 
raszt,  de  kínoz  és  hasogat,  mint  valami  rendkívül  sú- 
lyos fájdalom,  s  úgy  elbórzaszt  minden  dolognak  és  az 
emberek  állapotjának  hiúsága,  mely  mindig  mégvan  ott, 
a  hol  minden  szenvedély  holt,  mint  a  hogy  ki  van  az 
Blva  az  én  lelkemben:  hogy  majdnem  eszemet  vesztem, 
elgondolva,  mennyire  semmis  ez  az  én  kétségbeesésem  is"» 

E  helyütt,  a  hol  Leopardi  filosoíiájának  alakulását 
kisérjük  szemmel  annak  legelső  stádiumaibán,  akarunk 
ráutalni  arra  a  sokat  hányt-vetett  kérdésre,  mely  egész 
kis  irodalmat  támasztott:  hogy  t.  i.  Leopardi  világnéz- 
léte  az  ő  személyes  bajaiból  származik-e,  vagy  azoktól 
teljesen  föggetlen-e  ? 

Már  a  költő  •  életében  is  sokszor  és  sok  alakban  fel- 
hangzott az  a  vádként  emlegetett  állítás,  hogy  Leopardi 
gondolkodásmódja  egészen  más  lett  volna,  ha  ő  maga 
nem  küzködött  volna  teljes  életében  annyi  nyomorúság- 
gal és  betegséggel.  A  költő  haraggal  szólt  az  efféle  né^ 
zetekről  és  1832-ben  ünnepélyesen  óvást  emelt  a  „gyen- 
geség és  vulgaritás  e  ráfogása**  ellen.  Meg  volt  arról 
győződve,  hogy  testi  és  lelki  szenvedései  nélkül  is 
ugyanoly  irányban  fejlődtek  volna  ki  az  életről  való 
konczepcziói,  mint  a  hogy  fejlődtek  azok  mellett. 

27* 

Szerintünk  ez  hiábavaló,  meddő  vita.  Hogy  valaki 
egészséges  testi  szervezet  és  jólét  mellett  is  juthat  ngyan- 
ama  következtetésekre,  mint  Leopardi :  bizonynyal  két- 
ségtelen. De  hogy  Leopardi  is  jutott  volna-e :  már  ez 
oly  kérdés,  melyre  furcsa  dolog  válaszolni  akarni.  Hogy 
tényleg  mekkora  hatása  volt  a  Leopardit  ért  bajoknak 
az  ő  lelki  életére:  azt  „Epistolario^'-ja  kétségbevonha- 
tatlanul bizonyítja.  Egyéb,  sokféle  boldogtalanságához 
az  is  járult,  hogy  úgy  látszik,  szive  nagyon  hajlott  a  sze- 
relemre, de  soha  viszontszerelemre  nem  talált. 

Az  a  beteges  lelkű,  ábrándozó  iQú,  a  kit  a  Reeanati 
környékén  lakók  „sor  íilosofo^-nak  csúfoltak,  magános 
bolyongásainak  közepette  gyakran  alkotott  magának 
egy-egy  női  ideált,  melyet  majd  ebben,  majd  abban  vélt 
megtestesülve  látni,  a  nélkül,  hogy  az  „  ideál  ^  megvaló- 
sítójával tán  csak  szólt  is  volna.  Olyanféle  szerelmek 
voltak  ezek,  a  minő  a  troubadouroké  lehetett,  kik  gyak- 
ran oly  nőért  rajongtak,  kit  csak  szépségének  vagy  eré- 
nyeinek híréből  ismertek.  De  már  reális  alapja  volt  an- 
nak a  viszonynak,  mely  az  „Első  szerelem '^  művészi 
terzináiban  van  megénekelve.  A  költő  atyjának  egy 
unokauővéréről  szól  e  dal,  Cassiné  Lazzari  Gertrudról, 
egy  fiatal,  ragyogó  szépségű  hölgyről,  a  ki  pár  napra 
meglátogatta  a  Leopardiak  fészkét  s  ki  —  a  nélkül, 
hogy  sejtette  volna  —  mélyen  hatott  a  tizennyolcz  éves 
Giacomora.  A  másik  két  női  alak,  kiknek  egyike  a 
„Magános  élet"-ben,  másika  az  „Álom"-ban  lép  fel,  két 
pórleány  volt,  a  kik  egyikének  a  költő  Silvia,  másiká- 
nak Nerina  nevet  adott.  Miféle  érzelemmel  viseltethetett 
irányukban,  azt,  ha  másból  nem  is  látnók,  világosan 
megmutatnák  Giacomo  fivérének,  Carlónak  ez  ügyben 
írt   sorai:    „Szerelme   Nerina   és   Silvia  iránt   —  szól  e 

kétségkivül  legilletékesebb  férfin  —  inkább  romantikns 
képzelődés  volt,  mint  való.  Ablakainkból  láthattuk  e  két 
fiatal  leányt  és  néha  jelek  útján  szóltnnk  is  hozzá* 
jnk  .  . .  Szomorú  sorsnk  —  életük  virágjában  haltak 
meg  —  hozzájárult  ahhoz,  hogy  lángra  gyulaszszák 
Giacomo  képzelőtehetségét,  s  hogy  versei  legszebb  női 
alakjainak  kettejét  teremtse  belőlük^.  E  kijelentéssel 
szemben  egészen  lényegtelennek  tartjuk  e  két  leány  bio- 
gráfiáját fürkészni.  Hogy  az  egyik  takácsnak,  a  másik 
kocsisnak  gyermeke  volt,  vajmi  kevéssel  járul  Leopardi 
megértéséhez.  E  „vÍ8zonyok*-nál,  ha  szabad  őket  e  néven 
hívnunk,  nem  sokkal  komolyabb  volt  az  az  érzelem, 
melylyel  később  Brighenti  barátjának  nővére,  Marianna 
iránt  viseltetett.  Csak  jóval  utóbb,  33  éves  korában 
tanulta  ismerni  a  nem  képzelt,  de  való  szerelem  gyöt- 
relmeit, melyeknek  ^Aspasia"  czlmfi  versében  ad  meg- 
rázó hangot.  E  szerelme  is,  melyről  annak  helyén  bő- 
vebben fogunk  megemlékezni,  inkább  futó  jellegű  volt. 
Leopardi  testalkata  nem  volt  olyan,  hogy  a  nőkben 
egyebet  ébreszthetett  volna  szánalomnál.  Élete  utolsó 
éveinek  meghitt  társa,  Eanieri  azt  írja  róla:  meghalt 
a  nélkül,  hogy  valaha  nőt  öleltek  volna  karjai. 


4.  §.  FeBsimisnius. 

Leopardi  költeményeinek  összes  kiadásaiban  az  „Itá- 
liához^  és  a  „Dante  szobrára^  czfmű  canzonékat  az 
„Angelo  Maihoz^  írt  canzone  követi.  Hibás  elrendezés, 
mert  oly  költeményeket  illeszt  egymás  mellé,  melyek 
nagy  időközökben  Írattak  s  melyek  a  nem  avatott  olva- 
sóban  azt    a    hitet   kelthetik,   hogy  a  H.  és  Hl.  számú 

versek  között  Leopardi  lelki  életében  semmi  által  át  nem 
hidalt  ugrás  történt.  Ama  két  canzone  1818-ban  kelet- 
kezett, emez  1820-ban  s  éppen  Leopardi  költészetének 
Vezérlő  eszméi  e  heljfitt  már  teljes  határozottsággal  és 
az  eddiginél  jóval,  nagyobb  számban  lépnek  előtérbe. 
Látszik,  hogy  a  költő  lelkében  már  egész  rendszer  él, 
melynek  már  megvan  a  maga  .formuláriuma.  Még  nincs 
annyi  merészsége,  hogy  teljesen  szakítana  bizonyos  be- 
vett külsőségekkel:  de,  a  kik  tudnak  olvasni,  mejgértik 
e  canzonéből,  hogy  a  hazafias  exordium  frázisai  daczára 
itt  egy  teljesen  elcsüggedt,  faitefosztott,  minden  remény- 
től és  illúziótól  elfordult  lélek  nyilatkozik. 

Mai  bibornok  e  század  elején  egyike  volt  Európa  leg- 
nevesebb classikus  filológusainak,  ki  főkép  azzal  jutott 
nagy  hirre^  hogy  számos  latin  és  görög  írónak  egy-egy, 
a  századok  folyamán  elkallódott  művét  hozta  napvilágra. 
1820ban  egész  Európa  tudós  köreit  lázba  hozta  az  a 
hír,  hogy  a  szerencsés  kezfi  bibornok  felfedezte  Ciceró- 
nak egy  elveszett  munkáját,,  a  ,,De  repüblica'^-t.  Ez  ese- 
mény alkalmából  írta  meg  Leopardi  canzonéját,  melynek 
eleje  —  mint  már  említettük  —  a  szokásos  közhelyeket 
tartalmazza  az  ősök  szaváról,  mely  életre  hívja  a  tes- 
pedt unokákat,  a  „megtermékenyült  régi  hártyák ^'-ról, 
a  klastromok  ajtairól,  melyek  ontják  a  sokáig  rejtett, 
bölcs  igéket,  a  „most  vagy  sohá"-ról,  melyet  Leopardi 
előtt  és  vele  egy  időben  is  annyi  olasz  poéta  dörgött 
nemzete  fülébe  stb.  stb.  De  csakhamar  megszólal  maga 
Leopardi,  a  skeptikus  költő,  s  különös  ellentétben  a 
tettre  buzdító  lángszavakkal,  visszanéz  a  múltba  s  immár 
sokkal  világosabban,  mint  a  Dante  szobrára  írt  strófái- 
ban, '  lemond  a  jövőbe  vetett  minden  hitéről.  A  multak 
árnyait  így  szólítja  meg : 

Nektek  .'talán  mégadatott  • 

Ismerni  a  jövőt.  De  óh  mi  véd  meg 

Kínomtal  engem?  Éjem  sűrű,  vak, 

S  mit'  láthatok,  minden  reményt  eszetlen, 

Bárgyú  mesének  vall .  ... 

Fölidézi    Dantét   s    utána  Petrarcát,  kiknek  ajkán,  az 
első  olasz  dal  gyászból  omolt  s  hozzáteszi  : 

8  mégis,  nem  oly  maró  a  bánat, 
Mely  búsít,  mint  az  élet-analom, 
Mely  fojtogat.  Boldog,  ki  sírva  él. 
Nekünk  a  sors  nem  könyet  ád:  csömört. 
S  ha  születünk,  s  ha  elnyugszunk  pihenni: 
Mellettünk  ott  terpeszkedik  a  semmi! 

Majd  még  Columbushoz  fordul,  a  „merész  ligur  haiós''- 
hoz,  ki  „örök  hírt  meg  új  világot"  szerzett.  Mit  ér? 
Ezzel  is  kevesbítette  az  emberiség  illúzióit,  mert  új  földet 
lelve  „szemünkbe'  nem  nőtt  —  megfogyott  a  föld"  s  csak. 
a  semmi  lett  nagyobbá.  Majd  Ariostót  szólítja  meg,  ki 
„szerelmet  s  harczot"  dalolt,  „amaz  időknek  boldog  té- 
velyit".  Ma  eltűnt  mind  e  sok  „édes  bolondság,  kedves 

dőreség, 

És  mink  maradt?  Kopárak  tájaink 

S  csak  annyit  látunk :  minden  odavész  — 

örök  csak  egy,  a  szenvedés. 

Hasonló   disszonanczia   fejezi  be  a  Tássóhoz  írt  stró- 
fák elsejét: 

Sírt  óhajt 

És  nem  babért,  ki  ismeri  a  jajt. 

.  .  .  Kínod'  ma  is  tébolynak  vallanak; 

Mi  ritka,  nagy:  ma  mindaz  őrület. 

Ma  nem  irigység  üldne  téged: 

Ma  a  jelest  még  zordabb  a  mi  várja :  ' 

Közöny! 

Olaszország  nagjrjainak  e  szemléjét  Alfieri  alakja  fejezi 
be,  a  ki  tragédiáival  legalább  a  színpadon  küzdött  a 
zsarnokok  ellen.  De  nem  követte  senki : 

A  mi  dicsünk  &  tétlen  hallgatás. 

Ily  és  hasonló  sorok  után  nem  lesz  hatása  a  canzone 
gyenge  végszózatának,  hogy  a  kor  vagy  tettre  gyúljon, 
vagy  legalább  piruljon ;  ily  versszakaszokból  a  csügge- 
dés szól  és  nem  is  ébreszthetnek  mást,  mint  tompa  fata- 
lismust. 

Ugyanez  a  hang  üti  meg  fülünket  Leopardi  két  utolsó, 
úgynevezett  hazafias  ódájában:  az  1821-ben  irott  „Pau- 
lina menyegzőjére^  és  „Egy  lapdajáték-verseny  győz- 
tesére" czíműekben.  Amazt  a  költő  akkor  írta,  mikor 
nővére  menyasszony  lett  —  asszonynyá  nem  lett  soha, 
mert  a  házasság  terve  meghiúsult  —  emez  egy  fiatal 
embert  ünnepel,  ki  az  Olaszországban  akkortájt  nagyon 
felkapott  pallone-játékokban  elnyerté  a  díjat.  Mind  a  két 
költemény  alapeszméje  közhely:  az  egyiké,  hogy  a  haza 
az  olasz  nőktől  várja  sorsa  jobbra  fordultát;  legyenek 
ők  olyanok,  mint  voltak  a  spártai  nők,  vagy  mint  Róma 
Virginiája;  a  másik  canzone  az  inakat  buzdítja  izmaik 
edzésére,  odakiáltván  feléjük: 

Bajnok,  tusázz,  s  hevítsen  büszke  czél ! 

De   úgy    abban,    mint    ebben,    ugyanaz    a    Janus-képfi 
költő  szólal  meg,  ki  már  az  Angelo  Maihoz  intézett  ódá- 

^  Ezek  a  pallonék  léggel  töltött  nagy  labdák,  melyeknek  hají- 
tásához nagyfokú  ügyesség  és  testi  erő  szükséges.  Ez  olasz  nemzeti 
mulatság  számára  akkor  sok  városban  külön  épület  és  játszótér  volt; 
ma  is  dívik  e  játék,  fókép  Flórenczben. 

ban  egyfelől  lelkesít,  másfelől  a  kétségbeesést  zengi,  vagy 
hogy  De  Sanetis  hasonlatával  éljünk,  Leopardi  mind  a 
kettőben  bfiszke  épületet  látszik  emelni,  de  csak  azért^ 
hogy  azt  menten  egy  lehelletével  elfújja.  Csak  azért 
hirdeti  a  közhelynek  mondottak  eszméket,  hogy  azokat 
az  ő  saját  filosofiájával  halomra  döntse.  Paolinát  arra 
inti  ngyan,  neveljen  vitéz  fiakat,  de  hozzáteszi : 

Fiad  boldogtalan  vagy  gyáva  lészen. 
Inkább  legyen  boldogtalan  tehát. 
Ma  örvény  zajlik  áthághatlanul 
Erény  s  szerencse  közt.  óh  érzem,  érzem, 
Nemünk  fölött  az  ég  már  alkonyul, 
S  megkésve  jött  az,  a  ki  fényt  ma  lát. 

IQát  is  ekként  apostrofálja  ugyan : 

Hazád  karodtul  várja, 

Hogy  jQui  erőtől  dnzzadozva 

Nagy  eleink  korát  majd  visszahozza! 

De  kevéssel  utána  maga  teszi  semmivé  e  szók  hatá- 
sát, midőn  így  kiált  fel : 

Mióta  Phoebus  napja  ott  fen  ég 
Nem  puszta  játék  ember  bármi  dolga? 
Való  s  hazugság  egyaránt  hiú? 

Mit  ér  a  tettre  buzdítás,  ha  amellett  Itáliát  halottnak 
hirdeti?  Ha  eljött  a  ;7boldogtalan  hazának  élete  utója^, 
minek  a  küzdés  ?  S  a  költő  e  kérdésre  csak  azt  a  sivár 
feleletet  bírja  adni:  rohanj  veszélybe,  mert  a  veszély 
után  jobban  ízlik  az  élet!  Harczolj,  mert  ezzel  legalább 
elűzöd  unalmadat!  Keress  izgalmakat,  mert  okosabbat  a 
földön  úgysem  tehetsz ! 

De  ez  a  hang  nem  fakadt  Leopardi  lelkéből.  Arra  a 
két    sorra,   melylyel   a  canzonét  befejezi,  szüksége  volt. 

hogy  verse  kiinduló  pontjához  visszatérhessen,  de  egész 
lénye  idegen  volt  tittól  a  theorémától,  melyet  e  helyfitt 
felállítani  látszik,  A  gyenge,  beteged,  elmélkedni  szerető 
Giacomótól  mi  sem  állott  távolabb,  mint  Bollaként  bele- 
vetni magát  az  élet  áradatába,  hogy  elfelejtse  lelke 
gyötrelmeit;  ellenkezőleg,  inkább  bele  akart  temetkezni 
bánatába;  azok  közuI  való  volt,  a  kik  érezték  a  bú 
édességét.  Az  iíjú  bignokhoz  intézett  sorokban  még  nem 
vonja  le  filosofiája  végső  következtetéseit,  mert  valóban, 
nem  a  legalkalmasabb  helyre  juttatta  volna  őket;  de 
nemsokára  dalbán  is  hirdeti  azt,  a  mit  ez  időtájt  megírt 
leveleiben  már  régebben  sejtetett:  az  öngyilkosság  apo- 
lógiáját. Legszebb  versei  kettejének,  a  „Bruto  minőre^- 
nek  és  a  „Saffo^-nak  ez  a  tárgya. 

Az  iQabbik  Brutus,  ki  a  filippi-i  csata  után  mindenen 
kétségbeesve,  kardjába  dől,  Leopardinál  mint  egy  fen- 
séges tragédia  hőse  jelenik  meg  előttünk.  Szerette  az 
erényt,  vágyott  a  dicsőségre,  küzdött  Róma  nagyságáért 
és  szabadságáért,  de  a  fátum  megtörte ;  bukik,  de  buk- 
tában is  nagy. 

örök,  halálos  harczot  küzd  tevéled, 
Kegyetlen  fátum,  a  merész, 
Hátrálni  a  ki  nem  tud.  És  ha  győzve 
Reája  csap  kényúri  jobbod: 
Dőltében  is  daczczal  lenéz^ 
S  a  keserű  aczélt 
Szívének  legmélyébe  mái*tva: 
Gúnynyal  mosolyg  a  rá  váró  homályba. 

A  római  hős  ajkára  adja  Leopardi  világnézletének 
legsötétebb  pontjait:  az  erény  —  ködös  fir,  egyéb  semmi; 
a  földiek  feletti  hatalomnak  csak  gűny-,  csak  játék- 
tárgyul szolgál  az  emberi  fisú ;  az  összes  teremtett  lények 

kozűl  csak  az  ember  az,  kinek  az  élet  unott  teherré 
lesz ;  a  természet  változhatatlan  közöny  nyel  nézi  a  földiek 
orSk  mnlását ; '  az  ember,  semmiség  a  mindenségben  : 
életünk  csupa  jaj,  melyet  mivel  nem  kértünk,  jogunk 
van  magunktól  elvetni.  Ez  a  Brutus,  ki  „thrák  porba 
dőlve,  izzadtan,  ázva  a  rokoni  vérben^,  „zord  északon, 
sivár  helyen^  elhagyottan  ül,  vádolva  eget  és  poklot  s 
készen'  a  halálra,  fenséges,  mint  Aischylos  Prometheusa. 
Az  epikus  ünnepélyességgel  induló  els6  versszakasz 
méltó  exordiuma  e  hatalmas  költeménynek,  melynek 
valóban  kevés  az  árnyfoltja.  Ha  a  ipfi  közepe  felé  nem 
volna  az  öngyilkosság  jogosultsága  oly  -^  mondhatnók  — - 
rendszeresen,  oly  subtilisan,  olyan  okoskodásokkal  bizo- 
n}dtva,  s  ha  a  vers  pathosa  nem  csapna  át  néha-néha 
a  Bzónókiasba:  a  „Bruto  minőre ^-t  mindjárt  Léopardi  leg- 
szebb filosofiai  költeménye,  az  „Éji  dal^  után  sorolhatnók. 
Tragikus  hősnő  Sappho  is:  elbukik  ő  is,  de  nem  dacz- 
czal,  nem  vádolva  á  poklot  és  az  eget ;  szelíden  megy 
a  halálba,  mint  Euripides  Iphigéniája.  „Titkos  határzat 
szüli  a  jövendőt"  —  űgymond,  s  ebben  megnyugszik. 
Ő  is  hitt;  hitt  a  genie  hatalmában,  hitt  abban,  hogyha 
szépsége  nem  is,  de  lantja  viszonszerelemre  fogja  ger- 
jeszteni Pháonját  s  e  hitében  csalódva,  egyszerre  elveszti 
minden  illúzióját.  Látja;  hogy  a  természet  szép,  de  nem 
érzi  már  szépségét;  és  lemond  barag,  panasz  nélkül;  s 
attól,  kihez  hiába  kötözé  oly  hosszú  hűség,  gyöngéden 
búcsúzik : 

Élj  boldogul,  ha  élt  már  így  halandó  .  .  . 
Sok  várt  babérból,  sok  csalóka  hitből 
i  '■        A  Dis  maradt  meg  —  büszke  lelkemet 
Az  Acherojinak  istennője  várja 
S  a  néma  part  s  a  sfirü  éj  homálya. 

A  milyen  vad,  daczos,  fenséges  a  Brutus  lázongása : 
olyan  szelíd,  olyan  enyhe,  olyan  bájos  ez  a  hattyúdala 
egy  megvetett,  szerető  szívnek.  A  „lant  művésze^,  a  kit 
„dísztelen  köntöse  miatt^  hiába  gyötör  „nem  csillapított 
vágy  hosszú  heve"  —  ki  nem  ismer  rá?  —  magaLeo- 
pardi,  a  kit  női  szerelem  sohsem  boldogított  és  a  ki 
legbizalmasb  leveleiben  megrázó  jajjal  kiáltott  fel :  Ne- 
kem szerelemre  van  szükségem  —  Ho  bisogno  d^amore, 
amore,  amore ! 

5.  §.  Az  első  verskötet. 

A  boldogtalan  költő  már  1819-től  fogva  egyre  azon 
volt,  hogy  szabadulhasson  Becanatiból.  Apja  sokáig  hal- 
lani sem  akart  efféle  terveiről,  de  végre,  hosszú  küzde- 
lem után  mégis  engedett,  bizonynyal  abban  a  remény- 
ben, hogy  Giacomo  talán  valami  tekintélyes  állásra  fog 
így  szert  tehetni^  vagy  tán  Rómában  mégis  rábiratja 
magát,  hogy  —  a  mit  eddig  mindig  erélyesen  vissza- 
utasított —  egyházi  ruhát  öltsön.  1822.  novemberében 
érkezett  az  örök  városba,  hol  a  következő  év  májusáig 
tartózkodott. 

Ha  Leopardi  azt  hitte,  hogy  mihelyt  távol  lesz  az 
„ undok ^  Reeanatitól,  meg  fog  könnyebbülni:  még  nem 
ismerte  eléggé  önmagát.  Lelkülete  már  ekkor  olyan  volt, 
hogy  vajmi  nehezen  lehetett  felrázni  dermedtségéből. 
Huszonnégy  éves  korában  már  egészen  beleszokott  volt 
abba,  hogy  az  élettől  ne  várjon  semmit;  egyaránt  ki- 
zártnak érzi  magát  a  remény  és  a  félelem  országából ; 
elfáradt  a  balsors  elleni  küzdelemben  s  már  az  lett  ren- 
des állapota,  hogy  nem  szenvedett,  mert  nem  is  érzett. 
Az  öngyilkosság  gondolata  már  nem  kisérti ;  bonczolja, 

elemzi  lélekállapotát,  nyugodtan,  mint  egy  orvos,  s  a 
megkeményedett  lávakéreg  alól  csak  néha-néha  tör  ki 
szivének  vulkanikus  tüze,  melyet  a  gondolat  fagya  soha- 
sem  olthatott  el  egészen. 

Róma  tehát  nem  volt  rá  semmiféle  mélyebb  hatással. 
A  szobrászatot  és  festészetet  nem  igen  élvezte ;  lelke. 
mely  a  természet  szépségeit  oly  melegen  tudta  átérezni, 
hideg  maradt  a  Forum  Romanum,  hideg  a  Colosseum 
romjai  előtt.  „Ama  nagy  dolgok,  melyeket  látok  —  írja 
Rómából  fivérének  —  a  legkevésbbé  sem  gyönyörköd- 
tetnek ;  tudom,  hogy  csodálatosak,  de  nem  érzem;  biz- 
tosítlak, hogy  sokaságukat  és  nagyságukat  már  a  máso- 
dik napon  unalmasnak  találtam.^  A  római  társadalomról 
pedig  oly  hangon  szól,  mely  vajmi  keveset  különbözik 
attól,  melyen  Recanati  lakosait  szokta  emlegetni.  Sőt 
még  tovább  megy ;  szülővárosa  népeinek  bizonyos  ter- 
mészetes okosságot  tulajdonít,  melyet  szerinte  még  a 
legbölcsebb  rómaiban  sem  lehet  megtalálni.  Gúnyolódik 
a  pápai  város  régészeti  szenvedélyén;  „irodalom  és  ar- 
chaeologia  —  írja  —  itt  egyazon  fogalom;  a  ki  nem 
régész,  nem  is  író  s  ennélfogva  nem  is  tud  semmit". 
A  milyen  kevéssé  imponáltak  neki  a  római  olasz  tudó- 
sok, olyan  nagy  tisztelettel  beszél  ama  külföldiekről, 
kik  akkor  Rómában  tartózkodtak  és  nagy  előzékeny- 
séggel közeledtek  feléje.  Ezek  közt  volt  a  híres  Niebuhr 
is,  a  porosz  királyság  követe  a  Szentszéknél,  a  ki  ez 
állásánál  fogva  czélhoz  juttathatta  volna  az  alkalmazást 
kereső  Leopardit,  ha  ugyan  ez  kész  lett  volna  megfelelni 
a  pápai  kormány  ama  sine  qua  non  föltételének,  hogy 
lépjen  a  papi  rendbe.  De  a  költő  nem  akarta  feláldozni 
függetlenségét  semmiféle  tekintetnek.  így  aztán  öt  hónapi 
római   tartózkodás   után,   egy  pár  filológiai  értekezéssel 

gazdagodva,  de  hosszú  ideig  táplált  reméUtyébe^  .szegé-^ 
nyedye,  1823.  májusában  ismét  visszatért  Becanatiba, 
a  hol  ez  időtől  fogva  1825.  júliusáig  maradt.- 

Ez  időtáj t  írta  „A  tavaszhoz^  és  ^^HiiKiiius  az  ősatyák- 
hoz^ czímű  verseit,  melyek  ép  oly  párhuzamosak,  mint 
a  „Brutus*^  és  a  „Sappho**,  mint  a  „Labda-vers^py  győzr 
teséhez^  és  a  Paolinához  irt  eanzonék.  Mind  a  kettőbea 
a  régmúlt  dicséretét  zengi  a  költő:  amabban  a  görögök 
reges  világa,  emebben  a  bibliai  kor  szolgál  a  jelennek 
mintegy  ellenképéül.  Ott  így  dicsőíti  a  mitbikus  hajtant: 

élt  a  ffi  8  virágszál, 

Élt  a  csalit.  S  mint  jó  barát,  / 

A  lég,  a  felhő  s  a  titáni  lámpás 
Mind  Ösmeré  az  .emberek  baját. 

Emebben  pedig  a  bibliai  korról  így  zeng : 

.  Ez  a  siralomvölgy 

Nemünk  barátja  és  meghittje  volt 
S  a  gyai'ló  ember  arany  éltet  élt  .  . . 
.  .  .  Nem  ösmerve  végzetét  fajunk 
És  nem  keservét,  menten  élt  a  bútól: 
A  kellemes  csalódás  könnyű  fátyla 
Burkolta  ég  s  természet  titkait, 
S  beérve  azzal,  hogy  remélhetünk 
Nyugodt  hajón  vígan  jutánk  a  révbe. 

De  a  nyelv  szépsége,  egyes  leííások  újszerűsége  mel- 
lett is  e  két  költemény  nem  hat  annyira,  miat  az  „Álla 
Sua  Donna"  (;;Hölgyéhez")  czímfi  költemény,  nxely 
szintén  ez  időtáj t  keletkezett;  s  mely  Leopardinak  egyik 
legsajátosabb;  legmélyebb  és  legszebb  alkotása.  Egy  örök 
emberi  érzés  van  benne  megénekelve:  a  vágy  az  ideál 
után.   A  .  költő   nem   tudja,  mi  ez  az  ideába:  talán  egy 

századokkal  ezelőtt  megszületett,  talán  egy  századokkal 
ezután  megszületendő  leány,  talán  csak  egy  eszme,  mely 
sohasem  fog  érezhető  formát  ölteni,  talán  yalaínely  tá- 
Yoli  csillag  lakója,  kire  a  napnál  sokkal  szebb  égitest 
hinti  sugáraitw  S  ez  ábrándos  hipothezisekből  yan  szőve 
e  sajátságos  yarázsú  költemény,  mely  különös  miszti- 
eismnsával  oly  meghatóan  mondja  el  egy  «zív  történem 
tét,  a  mely  megalkotja  magának  eszményképét,  de  aztán 
nem  találja  meg  soha;  ám  megelégszik  azzal,  hogy  leg- 
alább képzeletben  bírja,  s  félve  attól,  hogy  tán  e  légi 
alakban  sem  fog  eléje  tűnni,  felfohászkodik : 

Magasztos  képed  bár  maradna  vélem  — 
Való  hián  a  képpel  is  beérem. 

Leopardi,  alighogy  visszatért  Recanatiba,  eddigi  köl- 
teményei kiadásának  eszméjével  kezdett  foglalkozni. 
Perczig  se  gondolhatott  arra,  hogy  műveiért  tiszteletdíjat 
is  kapjon;  ő  maga  fedezte  a  nyomatás  költségeit,  50  seu- 
dót.  A  könyv  1824-ben  jelent  meg,  s  a  szerző  az 
50  scudo  fejében  52  ingyenpéldányt  kapott,  míg  a  többi 
450  példány  a  bolognai  nyomdász  tulajdonában  maradt. 
A  kiadás  a  canzonék  mellett  még  egy  dedikácziót  is 
tartalmazott,  továbbá  egy  összehasonlítást  Brntus  minore- 
nek  és.  Teophrastus^ak  halál  előtti  gondolatai  közt,  végre 
bő  filológiai  jegyzeteket,  melyekben  a  költő  az  itt-ott 
használt  merészebb,  szokatlanabb  szólásait  a  régibb  írók- 
ból vett  idézetekkel  igazolta. 

.  A  kötetnek  sikere  nagy  .  volt.  A  közönség  szélesebb 
köreibe  természetesen  nem  hatolt  be  Leopardi  poézisa, 
de  az  az  előkelő  írói  csoport,  mely  akkor  főként  Fló- 
renczben  központosulva,  Olaszország  új  életre  keltésén 
buzgólkodott,  a  legnagyobb  lelkesedéssel  fogadta  a  can- 

zonék  megjelenését.  Akkortájt  alapította  egy  Vieussenx 
nevű   flórenezi   könyvárus   az  „Antológia"    czímfi  folyó- 
iratot,  melynek    oszlopaihoz    Leopardi   legjobb  barátja, 
Oiordani   is   tartozott.   Az   ő   rérén  ismerkedtek  meg  a 
recanatii  filosof- költő  műveivel  a  neves  folyóirat  összes 
kiváló    munkatársai:    Gino    Gapponi,   Niccolini,    Ginsti, 
OoUetta  stb.,  a  kik  vágyva  vágytak  Leopardit  körükben 
látni  és  társaságukhoz  sorolni.  E  nagy    férfiak   barátsá- 
gos  hivása    egyszerre    megint   lángra  szította  őbenne  a 
Recanati  iránti  gyűlölséget  Ismét  szabadulni  akart  szülő- 
városából, szabadulni  minden  áron.  „Nincs  reményem  — 
írja  Giordaninak  —  innen  távozhatni.  Szívesen  rábíznám 
magamat  vakon  a  véletlenre,  hogy  majd  csak   megélek 
valahogy,    keresek   tollammal   egy  kis  kenyeret  valami 
nagy  városban:  de  nincs  módomban,  nem  is  látok  módot^ 
szerezni  csak  annyit,  a  mennyi  elég,  hogy  éhen  ne  hal- 
jak  rögtön   másnap,   mihelyt  innen  elmentem."  Elkese- 
redettségét  növelte,   hogy   apja   a  Giordanitól  Giacomo 
czímére  érkezett  leveleket  rendszeresen  elkobozta  A  hu- 
szonhat  éves  ifjú,   kinek   nevét   egész  Olaszország  írói 
világa    ismerte,    olyan   szigorú    apai   gondnokság    alatt 
állott,  a  minő  egy  tizenhat  éves  gyermekkel  szemben  is 
jalig    volna    igazolható.    A   költő  jóformán  el  volt  külö- 
nözve  az  egész  világtól;  nem  győz  panaszkodni  „a  posta 
hanyagsága   ellen",   melynélfogva  a  legtöbb  neki  szánt 
levél-  és  könyvküldemény  elveszett,  és  még  ekkor  nem 
sejti,    a    mit   később   teljes  bizonyossággal  tudott,  hogy 
levelei  nem  a  postán,  hanem  az  agg  Monaldo  gróf  papír- 
kosarában  rekedtek   meg.  Annyira  ment  szülői  kegyet- 
lensége, hogy  verskötete  50  példányát  nem  merte  a  saját 
<^zimére  megküldetni,  hanem  „nagyobb  biztosság  okáért" 
'^gy  barátjához   menesztette.    Nem    lévén   senkije,   kivel 

dolgairól  eszmét  cserélhetett  volna,  éjjel-nappal  dolgo- 
zott, addig,  míg  ki  nem  dőlt.  Az  ily  túlfeszített  munka 
ntán  kénytelen-kelletlen  beállott  szünet  alatt  pedig^  mely 
egy  pár  hónapig  is  el  szokott  tartani,  nem  tett  egyebet, 
mint  hogy  fel-  és  alá  sétált  szobájában.  Ha  felépült^  újra 
munkához  látott,  hogy  nemsokára  újra  tétlenségre  legyen 
kárhoztatva.  De  e  tétlenség  sem  volt  egyéb  örökös  elme- 
faggatásnál. Mint  maga  mondja,  a  „ valót ^  keresi,  melyet 
hajdanában  annyira  gyűlölt.  Elvezete  az,  hogy  folyton 
mélyebben  lát  az  emberi  nyomorúság  fenekére,  folyton 
inkább  elborzad  a  világegyetem  szörnyű  és  boldogtalan 
mysteriumán.  Jövőjétől  semmit  sem  vár,  és  Giordaninak, 
ki  nagy  alkotásokat  remél  tőle,  ezt  írja:  „Jól  tudod,  hogy 
az  én  időm  már  elmúlt;  és  ha  igaz  is  volna,  hogy  van 
tehetségem  valamire:  már  visszavonhatlanul  elvégezte- 
tett, hogy  e  dispositiómnak  semmiféle  eredménye 
nem  lesz". 

6.  §.   „Operetté  Morali." 

Leopardi  az  1823.  és  1825.  közti  években  elhagyta 
a  versírást  és  prózában  fejezte  ki  világnézetét.  „Operetté 
Morali^'-knak  nevezte  az  emberek  sorsán  való  elmélke- 
déseinek e  gyümölcseit,  melyek  közül  21-et  kis  idővel 
ezután,  1827-ben  közzé  is  bocsátott.  Részint  az  érteke- 
zés, részint  a  párbeszéd  formájában  ugyanazokkal  a 
problémákkal  foglalkozik  itt,  melyekkel  verseiben  is  ta- 
lálkozunk: az  emberi  vágyak  hiú  voltával,  minden  hala- 
dás tagadásával.  Egyikében  a  könyv  leghosszabb  dol- 
gozatainak a  dicsőségről  szól  pl.,  Parinit  szerepeltetve 
és  ennek  ajkára  adva  ama  tétel  bizonyítását,  hogy  az 
rói  dicsőségre  való  vágyakodás  nemcsak  a  legnehezebb 

dolog,  hanem  egyúttal  a  legillusorínsabb  is.  Ervei,  me- 
lyeket ez  állítás  igazolására  felhoz,  mélyen   gondolkozó 
és   élesen    distingváló    főre    vallanak;    elmondja,    hogy 
felette  kevés  az  olyan  ember,  a  ki  meg  bírná   érteni   a 
jeles  művek  rejtett  erényeit  és  hogy  pl.  a  stílus  finom- 
ságára fordított  nagy  gondot  az  olvasók  legtöbbje  észre 
sem  veszi.  Majd  rátér  arra,  hogy  a  jóizlésfi  emberek  is 
gyakran  oly  állapotban  olvassák  a  könyvet»  a  melyben 
nem    fogékonyak   annak    szépségei  iránt,  valamint  sok- 
szor  olyan    hangulatban   vannak,   a  melyben  hajlandók 
sokkal  többet  találni  az  íróban,   mint  a   mennyi   benne 
van.  A  legtöbb  olvasóban  a  kor  előrehaladtával  csökken 
a   költészet  iránti  hajlam,  míg  másrészt  a  fiatalok  még 
nem    bírnak    kellően    fegyelmezett    ízléssel,   hogy    meg- 
becsüljék a  jót.  A  legtöbb  értékes  könyvet  kétszer,  több- 
ször  is    kellene    olvasni^    hogy   észrevegyük  és  élvezni 
tudjuk  összes   szépségeit,  de  a  mai  irodalom  óriási  túl- 
termelésében ki  enged  magának  arra  időt?  Miután  ezen 
és   hasonló    más    okokkal  kimutatta,  mily  nehéz  a  köl- 
tészet útján  hírre  szert  tenni,  ugyanezt  bizonyítja  a  filo- 
sofiára  nézve,   hogy  végül    aztán    arra  térjen,  voltakép 
mi    haszna   van   az  embernek  abból,  ha  ezerféle  nehéz- 
séget leküzdve,  végre  mégis  dicsőségre  tesz  szert?  A  két 
legmagasabb  fokon  álló  szellemi  foglalkozás,  a  költészet 
és  a  filosofia,  semmiféle  anyagi  haszonnal  nem  jár,  erköl- 
csivel  is   csak  annyiban,  hogy  a  híres  ember  azt  hiszi, 
az  utókor  meg  fogja   őrizni   nevét.   Itt  aztán   Leopardi 
kimutatja,  hogy  a  hírnév  megmaradása  milyen  kétséges^ 
hányféle  esetlégtől  függ,  s  mikor  végtére  azt  a  kérdést 
veti  fel,  hogy  már  most  mit  tegyen  az,  a  kinek  a  sors 
mégis  költői  vagy  bölcselő  tehetséget  juttatott,  nem  tud 
egyebet,   mint   azt   a   szomorú  választ  adni:  hogy  vala- 

mint  a  béna  ember  az  ő  bénaságát  a  lehető  legjobban 
iparkodik  kihasználni,  hogy  felkeltse  vele  az  emberek 
szánalmát,  úgy  az  is,  kit  a  sors  költői  tehetséggel  vert 
meg,  nem  tehet  egyebet,  mint  belenyugodni  sorsába,  és 
használni  is  azt  a  tehetséget,  melyet  a  természet  belé 
oltott. 

Míg  a  „Della  Glória**  bizonyos  rendszerességgel  és 
komoly  hangon  yan  írva,  addig  Leopardi  a  párbeszédek 
legnagyobb  részében  gúnyos,  szatirikus  formába  öltözteti 
okoskodásait.  Az  egyik  „dialogo"-ban  a  megszemélye- 
sített Természetet  és  egy  izlandi  embert  szerepeltet. 
Ez  elmondja  a  Természetnek,  hogy  már  iQúkorában 
meg  volt  győződve  az  élet  hiábavalóságáról,  az  emberek 
dőreségéről  s  hogy  ezért,  elkerülendő  az  emberek  bosz- 
szantásait,  magányba  vonult.  De  itt  meg  a  hideg,  viha- 
rok, tűzvész  zaklatták,  úgy  hogy  fölkerekedett  olyan 
vidéket  keresni,  a  hol  az  emberek  kevésbbé  szenvednek 
az  efféle  balságoktól.  Csakhogy  hiába  járta  be  a  föld 
legkülönbözőbb  tájékait:  az  egyik  helyen  a  túlságos 
hőség  gyötörte,  másutt  a  gyakori  földrengések  rémít- 
gették, még  másutt  a  lavinák  fenyegették  kunyhóját, 
vagy  vadállatok  és  mérges  kígyók  aggasztották.  Min- 
denütt a  lehető  legmértékletesebben  élt  és  szigorúan 
tartózkodott  a  gyönyörök  vadászásától,  mégis  a  leg- 
különbözőbb betegségek  támadtak  rá.  Végre  meggyő- 
ződött, hogy  az  embernek  rendeltetése  mindenütt  ugyanaz: 
nemcsak  nem  élvezni,  hanem  szenvedni  is  ;  meggyőző- 
dött, hogy  a  természet  nyilt  ellensége  az  embernek, 
hóhéra  önönteremtményeinek.  Am  a  Természet  mind  e 
panaszra  így  felel:  „Azt  képzelted  tán,  hogy  a  világ 
a  ti  kedvetekért  van  teremtve?  Tudd  meg,  hogy  az  én 
cselekedeteimben  és   rendeleteimben   —    nagyon    kevés 

kivétellel  —  mindig  egészen  másra  gondoltam  és  gon- 
dolok, mint  az  emberek  boldogságára  vagy  boldogtalan- 
ságára.  Ha  bármely  módon  vagy  bármily  eszközökkel 
sértelek  benneteket,  nem  veszem  észre,  vagy  csak  a 
legritkább  esetben ;  valaminthogy  rendesen  azt  sem 
tudom,  gyönyörűséget  okozok-e  nektek,  jót  teszek-e 
veletek?  ...  Ha  megesnék  rajtam,  hogy  kiirtanám  egész 
fajotokat,  még  azt  sem  venném  észre  !^  Erre  az  izlandi 
fellázad:  „Tegyük  fel,  hogy  valaki  meghívna  a  maga 
villájába,  és  én  elmennék,  ott  aztán  lakásni  egy  nedves, 
hűvös  odút  adna,  nem  törődnék  velem  semmit,  alighogy 
annyi  ételt  nyújtana,  a  mennyiből  megélhetnék;  ha  aztán 
szemrehányást  tennék  neki;  felelhetne-e  ily  módon  :  hát 
én  a  te  kedvedért  építettem  ezt  a  villát?  hát  én  a  te 
mulattatásodra  tartok  cselédséget?  Kisebb  gondom  i& 
nagyobb  annál,  mint  hogy  a  te  jóléteden  járjon  az 
eszem  !"  Nem  válaszolhatnám-e  erre  teljes  joggal:  „Hát 
akkor  minek  híttál  meg?  Ha  egyszer  oly  nagyon  eről- 
tettél, hogy  jöjjek  hozzád,  legalább  annyira  viseld  gon- 
domat, hogy  minden  szenvedés  és  veszély  nélkül  éljek 
itten  !**  Ugyanezt  felelem  neked  —  folytatja  az  izlandi. 
Jól  tudom,  hogy  te  nem  csináltad  a  világot  az  emberek 
kedveért,  de  hát  kértelék  én,  hogy  helyezz  engem  i& 
e  világba?  Erőszakkal  törekedtem  ide,  vagy  akaratod 
ellenére  ?  S  ha  már  belehoztál,  nem  kötelességed-e,  hogy 
lehetőleg  jól  tarts  ebben  a  te  birodalmadban?"  A  Ter- 
mészet azzal  mentegeti  magát,  hogy  az  élet  folytonos 
termelés  és  rombolás  folyamata  s  ha  megszűnik  a  rom- 
bolás, megszűnik  a  termelés  is.  De  az  izlandi  nem  nyug- 
szik meg  ebben;  csak  azt  az  egyet  akarná  tudni,  kinek 
tetszik  vagy  kit  gyönyörködtet  a  mindenségnek  ez  a 
nyomorúságos  élete,  melyet  csak  minden  létezőnek  foly- 

tonos  halálával  lehet  fentartani?  E  kérdésre  már  nem 
felel  a  Természet,  mert  két  oroszlán  jön  arrafelé,  melyek 
minden  válasz  helyett  egyszerűen  bekapják  a  szegény 
kíváncsit. 

Ezt  a  keserű  nevetést  halljuk  Leopardi  néhány  más 
dialógusából  is.  A  ,,Timandro  e  Eliandro^  czímű  pár- 
beszédben szemére  is  veti  valaki,  hogy  így  mulat  az 
emberek  szenvedésein.  De  a  költő  azt  feleli,  hogy  ha 
sírva  panaszkodnék  rajtuk,  magát  is,  másokat  is  csak 
még  jobban  szomorítaná,  míg  ha  nevet  a  világ  bajain, 
ebben  némi  vigaszt  talál  és  azt  hiszi,  hogy  másoknak 
is  szerez  némi  könnyebbséget.  Ugyanitt  mondja  ki,  hogy 
ő  is  óhajtja  ugyan  az  emberi  nem  javát,  de  semmiféle- 
kép nem  remélheti.  „Nem  birok  gyönyörűséget  találni 
abban,  úgymond,  hogy  bizonyos  jó  kilátásokkal  táplál- 
kozzunk, mint  a  hogy  századunk  sok  más  filosofusa 
teszi ;  kétségbeesésem  teljes,  folytonos;  szilárd  ítéleten 
és  tökéletes  bizonyságon  alapulván^  nem  enged  nekem 
tért  a  jövőt  illető  álmokra  és  képzelődésekre." 

Egy  másik  párbeszédben,  melyet  Plotinus  és  Porfirius 
folytatnak  egymással,  az  öngyilkosság  eszméje  van  tár- 
gyalva. Porfirius  a  saját  kezével  akarta  életét  kioltani, 
a  mit  Plotinus  megtudván,  meg  akarja  őt  győzni  e  szán- 
déka helytelenségéről.  De  amannak  érvei  sokkal  erő- 
sebbek, mint  emezéi;  a  legnagyobb  babonaságnak  mondja 
azt  a  hitet,  hogy  az  ember  véget  ne  vethessen  éle 
tének;  ezt  a  jogot  még  az  állattól  sem  vehetné  e, 
senki;  a  természet,  igaz,  hogy  boldogtalanná  tette  a  földi 
életet,  de  egyúttal  megadta  az  embereknek  azt  a  lehe- 
tőséget, hogy  életüket  bármikor  bevégezzék.  S  ki  meri 
őket  megfosztani  nyomorúságuk  ez  egyetlen  enyhítő 
körülményétől  ? 

A  „Dialogo  di  Tristano  e  di  un  amico^-ban  tisztán 
az  emberi  baladás  problémájával  foglalkozik  a  költő; 
Tristano  —  a  ki  nyilván  ő  maga,  ép  ügy,  a  hogy  a 
többi  dialógusban  is  mindig  ő  maga  szerepel  a  pessi- 
mista  elméletek  védőjeként  —  azon  vitatkozik  barátjá- 
val, hogy  valóban  halad-e  az  emberiség?  Természetes, 
hogy  a  válasz,  melyet  erre  ad,  a  legmerevebb  tagadás, 
mert  szerinte  a  halandók  faja  mind  testileg,  mind  szel- 
lemileg inkább  hanyatlik,  mint  fejlődik.  Minden  korban, 
úgymond,  ritka  volt  a  nagy  ember,  de  a  megelőző  szá- 
zadokban legalább  a  középszerű  emberek  uralkodtak, 
ma  pedig  a  semmi-emberek !  A  párbeszéd  végén  e  meg- 
rendítő szavakban  nyilvánul  a  költő  halálvágya:  „Most 
nem  gyűlölöm  már  sem  az  ostobákat,  sem  a  bölcseket, 
sem  a  nagyokat,  sem  a  kicsinyeket,  sem  a  gyengéket, 
sem  a  hatalmasokat.  Irigylem  a  holtakat  és  csak  velük 
cserélnék.  Minden  kedves  képzelődésem,  minden  a  jövőre 
irányuló  gondolatom,  melylyel  magányomban  eltöltőm 
az  időt,  csak  a  halál  körül  forog  és  attól  nem  bír  el- 
térni. S  e  vágyban  nem  zavar,  mint  hajdan  szokta,  iQü- 
ságom  álmainak  emléke,  sem  az  a  gondolat,  hogy  hiába 
éltünk.  Hogyha  elnyerem  a  halált,  olyan  nyugodtan  és 
elégedetten  fogok  meghalni,  mintha  semmi  egyebet  sem 
reméltem  és  nem  kívántam  volna  a  világon.  Ez  az  egyet- 
len jótétemény,  mely  kibékíthet  a  végzettel.  Ha  meg- 
kínálnának egyrészt  Caesar  vagy  Nagy  Sándor  szerencsé- 
jével és  minden  szeplőtől  megtisztított  hírével,  másrészt 
azzal,  hogy  meghalhatok  még  ma  és  nekem  választa- 
nom kellene  e  kettő  között,  azt  felelném:  „Meghalni  ma!" 
és  nem  kérnék  meggondolási  időt". 

Hasonló  gondolatok  nyernek  kifejezést  a    „Detti   me- 
morabili    di    Filippo    Ottonieri"    czímű    aforizma-gyűjte- 

menyben,  a  hol  a  Filippo  Ottonieri  név  alatt  természe- 
tesen szintén  Leopardi  rejtőzik.  íme  ezekből  is  egy- 
néhány: ,,Horatiasnak  arra  a  kérdésére,  miként  van  az, 
hogy  senki  sincsen  megelégedve  saját  foglalkozásával, 
azt  felelte  Filippo:  „Ennek  az  az  oka,  hogy  senki  sem 
volt  boldog".  Mikor  azt  kérdezték  tőle,  minek  szület- 
nek az  emberek,  azt  felelte  tréfásan:  „hogy  megismerjék, 
mennyivel  jobb  volna  nem  születniök".  Ugyanilyen  izfiek 
azok  a  gondolatok  („Pensieri"),  melyeknek  legnagyobb 
részét  valószínűleg  szintén  ez  időtájt  (1823 — 25)  írta, 
de  melyeket  aztán  csak  halála  után  adtak  ki. 

Sokat  vitatkoztak  azoB,  hogy  mind  e  prózai  munkák 
valóban  filosofiai  alkotások-e  vagy  sem?  Mi  azt  hiszszük, 
hogy  nehéz  ugyan  megvonni  azt  a  határvonalat^  a  hol 
a  filosofiai  okoskodás  kezdődik,  de  Leopardi  ez  elmél- 
kedéseiben mégis  inkább  egy  subjectiv  hangulat  kifeje- 
zését, mint  egy  bölcseleti  rendszer  felépítését  látjuk. 
Most  már  az  olaszok  is  ez  álláspont  felé  hajolnak  s 
Leopardi  prózáiban  is  inkább  költészetet,  mint  tudo- 
mányt találnak.  Egy  legújabb  bírálója  azt  mondja  pl., 
hogy  Leopardi  még  csak  nem  is  gondolkozó  (pensatore) 
a  szó  teljes  és  szigorú  értelmében;  abból,  a  mi  a  filo- 
sofnst  teszi,  jóformán  nincsen  benne  semmi;  a  bölcse- 
lethez, a  speculativ  gondolkodás  fejlődéséhez  nem  járult 
semmivel.  0  mint  gondolkozó,  nem  egyéb  dilettánsnál; 
ha  okoskodik,  nem  teszi  teljes  lelki  egyen  süly  lyal,  hanem 
túlcsap  a  mértéken,  átengedi  magát  a  gúny,  a  humor 
vénájának  s  így  valamint  verset  írva,  a  maga  módja 
szerint  filosofál,  azonképpen  filosofálva  is  voltakép  ver- 
set csinál.  Mauzoni  ugyanezt  a  gondolatot  akkép  fejezte 
ki,  hogy  L.  poezisében  sok  a  tudomány,  tudományos  pró- 
zájában sok  a  poézis.  Ezért  aztán  nem  is  lehet  Leopar- 


440  li£OPARDl. 

dit  —  mint  sokan  teszik  —  egybeállítani  Schopen- 
hauerrel, a  ki  a  pessimismus  tanát  tudományos  rend- 
szerré igyekezett  kiépíteni.  De  természetes,  hogy  akár 
íilosofikus  fejtegetéseknek,  akár  egyszerű  elmélkedések- 
nek vegyük  e  mfiveket,  értékükön  az  vajmi  keveset 
változtat;  nyelvük  oly  tiszta,  oly  szabatos,  hogy  az  ola- 
szok e  részben  tökéleteseknek  mondják  őket;  stílusuk 
a  legjobb  einquecentistákéra  emlékeztet ;  az  itt-ott  fel- 
csillanó irónia  ép  olyan  művészi  módon  van  bennük 
kifejezve,  mint  a  fájdalom  kitörése,  melynek  egy  meg- 
ható  példáját  éppen  fentebb  volt  alkalmunk  idézni.  Álta- 
lában annyi  bennük  a  zordon  erő,  a  mesterkéletlen 
páthosz,  a  mennyi  az  olasz  irodalom  egyetlen  más  pró- 
záiában  sincs. 


7.  §.  A  második  verskötet. 

1825-ben  végre  szabadulhat  a  költő  recanatii  börtö- 
néből. Ez  év  júniusában  Stella  milanói  könyvárus  egy 
Ciceró-kiadás  vezetésére  szólítja  fel  és  Leopardi  csak- 
hamar el  is  utazik  a  lombard  főváros  felé.  Bolognán 
keresztül  ment  oda^  a  hol  Giordani  és  Brighenti  barátjai 
társaságában  kilencz  kellemes  napot  töltött  el.  Oly  jól 
érezte  ott  magát,  hogy  aztán  Milanóban  nem  volt  mara- 
dása. Július  27-én  állított  be  Stellához,  de  már  szep- 
tember 6-án  megint  Bolognában  volt.  Ama  havi  tíz 
scudón  kívül,  melyet  kiadójától  néhány  filológiai  munka 
fejében  kapott,  volt  itt  egy  kis  mellékkeresete  is:  a  gróf, 
a  tekintélyes  tudós  és  költő  —  leczkeórákra  járogatott. 
Mikor  pedig  ezektől  is  elesett,  a  szó  legszorosabb  értel- 
mében  Ínséget   szenvedett.    Sokféle    testi   baja  is  egyre 

gyötörte;  arra  pedig,  hogy  gyógyíttassa  magát,  nem  volt 
pénze.  A  nagy  hidegtől  rettentően  szenvedett;  a  mellett 
a  kályhatíízet  sem  viselhette  el,  s  néha  sem  nem  jár- 
hatott, sem  nem  fekhetett.  Ilyen  állapotban  töltötte  az 
1825 — 26-iki  telet,  egyre  körmölve  milanói  kiadója  szá- 
mára filológiai  kommentárokat  s  más  effélét,  s  a  hideg 
ellen  tollal  megtöltött  zsákba  bújva.  E  mellett  kedves 
anyja  még  azt  a  vigasztalását  is  csökkenteni  akarta, 
melyet  Carlo  öcscse  leveleiből  merített.  Hogy  ne  kell- 
jen bélyegre  költenie,  a  takarékos  grófnő  sok  ily  levelet 
feladatlanul  megsemmisített. 

Ily  körülmények  között  nem  csodálni  való,  hogy  Leo- 
pardi  kezdett  hazavágyódni.  Még  egy  telet  eltölteni 
Bolognában  —  ez  lehetetlennek  tűnt  fel  előtte.  1826.  no- 
vember elején  útnak  indult  tehát  Recanati  felé,  hová 
csak  nyolcz  nap  múlva  érkezett  meg.  A  huszonnyolcz 
éves  ember  egy  folytában  csak  néhány  óráig  bírt 
kocsizni,  s  ezért  csak  számtalan  félbeszakítással  jutha- 
tott előre.  Otthon  nem  szenvedett  annyit  a  hidegtől, 
mint  Bolognában,  de  lelkében  —  írja  —  annál  gyilko- 
sabb fagyot  érez:  mintha  minden  órája  ezer  esztendeig 
tartana.  Hat  hónapot  töltött  szüleinél,  s  ez  idő  alatt 
egyetlen  egyszer  sem  látták  Recanati  utczáin.  Annyira 
kínozta  mindennemű  irodalmi  társaság  hiánya,  hogy 
a  mint  kitavaszodott,  rögtön  indult  Bologna  felé,  onnan 
pedig  júniusban  Flórenczbe.  Itt  még  gyászosabb  napo- 
kat töltött,  mint  a  minőket  fentebb  ecseteltünk.  Olyan 
mérvű  szembaj  támadta  meg,  hogy  a  világosságot  el 
nem  viselhette.  Heteket  töltött  egy  sötét  szobában,  ke- 
resztbefont karokkal  ülve  zsölyeszékén  s  nem  kívánva 
egyebet,  mint  a  halált.  Végre  októberben  javult  álla- 
pota,   s    hogy   enyhébb    éghajlat   alatt  tölthesse  a  telet, 

Pisába  ment.  Itt  csakngyan  keveset  szenvedett  az  év- 
szak kellemetlenségeiből,  de  egyéb  bajai  szünet  nélkül 
zaklatták.  „Idegeim  —  írja  —  nem  engednek  többé 
javulást  remélnem;  semmiféle  életrend,  semmiféle  gyógy- 
mód nem  használ;  sem  ha  keveset^  sem  ha  sokat  eszem, 
sem  ha  bort,  sem  ha  vizet  iszom,  sem  ha  félnapon  át 
sétálok,  sem  ha  folyton  nyugszom.  Nem  bírom  elmémet 
egy  perczig  is  valamely  komoly  gondolatra  szegezni 
a  nélkül,  hogy  benső  convulsiót  éreznék,  hogy  gyomrom 
felkavarodnék,  hogy  szám  íze  keserűre  fordulna  s  több 
eflFéle."  így  volt,  mikor  a  rendesnél  sokkal  jobban  érezte 
magát!  Február  végén  a  közelgő  tavasz  üj  életet  öntött 
ereibe,  s  meg  is  zengette  ;,Feltámadás"-át;  de  csak  illú- 
zió volt  ez  is.  Júniusban  visszatér  Flórenczbe,  s  ekkor 
meg  a  hőség  kezdi  újra  gyötreni.  Dolgozni  csak  ritkán 
tud;  a  legkisebb  életrendi  kihágás  halállal  fenyegeti. 
Hosszú  idő  múlva  most  megint  öngyilkosságra  gondol: 
„Nagy  vágyat  érzek  —  írja  június  végén  —  végre 
valahára  befejezni  annyi  kínszenvedést  és  valamivel  tö- 
kéletesebb mozdulatlanságra  juttatni  magamat,  mert  már 
valóban  néha-néha  elfut  a  düh;  de  ne  féljetek,  mert 
végre  is,  győzöm  majd  türelemmel  ez  átkozott  életem 
befejeztéig  .  . .  Esküszöm,  hogy  a  végtelen  szeretet,  mely- 
lyel  barátaim  és  szüleim  iránt  viseltetem,  életben  fog 
tartani,  a  míg  csak  végzetem  akarni  fogja".  Kiadója 
számára  már  semmit  sem  bírt  dolgozni,  úgy  hogy  az  a 
havi  fizetés,  melyet  Stellától  kapott,  valóságos  alamizsna 
lett.  Letéve  minden  büszkeséget,  igazi  könyörgő  levelet 
ír  a  milanói  könyvárusnak,  esengve,  hogy  legalább  no- 
vemberig ne  szüntesse  be  a  havi  summák  küldését,  mint- 
hogy betegsége  miatt  előbb  nem  utazhatik  haza  Reca- 
natiba.  Novemberben  csakugyan  haza  is  jut  és   tizenhat 

keseryes  hónapot  tölt  szülővárosa  ^borzalmas  éjszaka^ 
jában".  Flórenczi  barátai  ekkor,  Pietro  CoUetta  indítvár 
Djára;  nemzeti  gyűjtést  rendeznek  a  boldogtalan  költő 
számára,  kinek  nincs  annyi  lélekereje,  hogy  a  discrét 
úton  felajánlott  segélyt  visszautasítsa.  1830.  április  végén 
ntólszor  elhagyja  Recanatit,  hogy  soha  többé  ne  lássa. 
Elérkezve  Flórenczbe,  mely  akkor  az  olasz  szellemi  élet 
valóságos  központja  volt,  rászánta  magát,  hogy  kiadja 
addigi  összes  költeményeit.  Előfizetési  ívein  ezúttal  már 
700  névből  álló  lista  fényeskedett,  de  ez  aránylag  nagy 
szám  mellett  sem  volt  több  anyagi  haszna  a  vállalatból, 
mint  80  arany  zecchino. 

E  kiadást  a  beteg  költő  flórenczi  barátainak  ajánlotta. 
A  könyv  előszava  ím  ez:  „Kedves  barátaim!  Nektek 
ajánlom  e  könyvet,  melyben  fájdalmamat  meg  akartam 
szentelni  —  gyakran  ezt  akarjuk  a  poezissel  —  és 
a  melylyel  most  (nem  mondhatom,  köny  nélkül)  búcsú- 
zom az  irodalomtól  és  a  tudományoktól.  Azt  reméltem, 
hogy  kedves  tanulmányaim  gyámolítani  fognak  aggko- 
romban; azt  hittem,  hogy  elvesztve  minden  egyéb  örö- 
met, a  gyermekkor  és  az  iQúság  minden  egyéb  javát : 
általuk  oly  kincset  szereztem,  melyet  semmiféle  erő, 
semmiféle  csapás  nem  fog  tőlem  elrabolhatni.  De  még 
nem  voltam  húsz  éves,  midőn  idegeim  és  beleim  gyen- 
gesége, mely  megfosztván  az  élettől,  nem  engedi  remél- 
nem a  halált  sem,  e  javamat  több  mint  felényire  apasz- 
totta, azután  két  évvel  harminczadik  évem  előtt  teljesen 
megsemmisítette  —  azt  hiszem,  hogy  örökre.  Jól  tud- 
játok, hogy  e  lapokat  sem  bírtam  már  elolvasni,  s  hogy 
javításuk  végett  is  másnak  szemére  és  kezére  szorultam. 
Nem  tudok  többé  panaszkodni,  kedves  barátaim,  és  bol- 
dogtalanságom nagyságának  tudata  nem  is  engedi  meg, 

hogy  siránkozzam.  Mindent  elvesztettem:  csonka  fatörzs 
vagyok,  a  mely  él  és  kínlódik.  Csak  benneteket  nyer- 
telek meg:  társaságtokat,  mely  pótolja  tanulmányaimat, 
minden  örömömet  és  reményemet,  mely  feledtetné  velem 
bajaimat  is,  ha  ugyan  e  bajok  megengednék,  hogy  élvez- 
zem azt  annyira,  mint  szeretném,  s  ha  nem  tudnám,  hogy 
sorsom  nem  sokára  ettől  is  meg  fog  fosztani,  s  arra 
kényszerít,  hogy  hátralevő  esztendőimet  a  műveltség 
minden  vigaszától  elhagyatva  őröljem  le,  olyan  helyen, 
hol  jobb  lakásuk  van  a  holtaknak,  mint  az  élőknek. 
De  vonzalmatok  meg  fog  maradni,  talán  akkor  is,  a  mi- 
kor testem,  mely  már  úgysem  él,  hamu  lesz.  Isten 
veletek." 

Leopardi  költeményeinek  1831-diki  kiadásában  a  kö- 
vetkező versek  láttak  első  izben  napvilágot:  Az  „Első 
szerelem",  melyet  már  fentebb,  a  hol  költőnk  szerelmei- 
ről volt  szó,  megemlítettünk,  továbbá  „A  végtelenség"^ 
„Unnepeste",  „A  holdhoz",  „Az  álom",  „Magános  élet", 
„Pepoli  Carlo  grófhoz",  „Feltámadás",  „Sylviához", 
„Emlékek",  „Egy  ázsiai  nomád  pásztor  éji  dala",  „Csend 
a  vihar  után",  „Szombat  este  a  faluban".  Ugyancsak  az 
1824—31  közti  időben  keletkezett,  de  csak  később, 
1836-ban  jelent  meg  a  „Remete  rigó"  czímű  költemény 
is,  melyet  ezért  szintén  e  helyütt  kívánunk  említeni. 

Mind  e  költemények  csak  kevéssel  járulnak  Leopardi 
filosofiája  alaposabb  megismeréséhez.  Az  ő  életfelfogása 
világosan  tükröződik  már  első  vers-gyűjteményében  és 
prózáiban,  sőt,  mint  arra  ráutaltunk,  mintegy  dióhéjban 
megvan  egyetlen  canzonéjában:  a  Maihoz  intézettben  is. 
Az  itten  jelzett,  vagy  csupán  csirájukban  meglévő  gon- 
dolatok számtalan  változatban,  új  meg  új  formákban 
tűnnek  elénk,   egyre    más-más  oldalról  világítva  meg  a 

tárgyat.  Kiváló  érdekű  Leopardi  életbölcsészete  szem- 
pontjából a  Pepoli  grófhoz  intézett  vers.  Az  emberi 
élet  czélja  —  szól  itt  a  költő  —  a  boldogság;  már 
pedig  : 

A  boldogságot,  egyedüli  tárgyát 
Minden  halandó  esdeklésinek 
Nem  szerzi  meg  se  minekünk,  se  másnak 
Akármi  gond,  yégz,  veritek  .  .  . 
Mindütt  a  bánat  el  s  uralkodik. 

Már  pedig,  ha  az  élet  egyetlen  lehetséges  czé\ját,  a 
boldogságot  el  nem  érheti,  czéltalan  s  minden  munkánk 
nem  egyéb  henyeségnél.  Az  ember  próbál  százfélét,  hogy 
megszabaduljon  e  ezéltalanság  keltette  unalom-érzettől, 
de  mindhiába: 

.  .  .  beljében  mozdulatlanul, 

Mint  gyémánt-pillér  súlyosan,  szilárdan. 

Ott  úl  a  halhatatlan  unalom, 

Melyet  le  nem  dönt  iQui  erő. 

Se  rózsa- szájnak  lágy  hizelkedése. 

Se  reszkető,  édes,  gyöngéd  tekintet  .  .  . 

Csak  egyetlen  boldogság  juthat  az  embereknek :  a 
képzelem: 

Ezerszer  boldog,  a  kit  nem  hagy  el 
A  képzelem  tünékeny  adománya 
Idói  fogytán,  szíve  ifjúságát 
Ki  holtaiglan  épen  őrzi  meg. 
A  ki  erós,  meg  bágyadó  korában. 
Ép  úgy  mint  hajdanába',  tavaszán, 
Szépíti  gondolatban  a  világot. 
Sivatagot,  halált  életre  kelt. 

Ezen  kivül  az  élet  nem  nynjt  semmi  jót : 

A  hír,  dicsőség  —  árnykép,  jól  tudom. 
Gyönyör  meg  üdv  csak  vágy  marad  örökké, 
Éltünknek  nincsen  egy  gyümölcse  sem  — 
Haszontalan  nyomor ! 

(.Emlékek.^) 

Az  ember  felett  a  Természet  áll,  melynek  működése 
örök  rejtély  marad  előttünk.  Ifjúkomnkban  szépnek, 
szűziesnek,  kegyesnek  látjuk;  elmondjuk  Jó  anyánké- 
nak, „segítő  szülénk^-nek,  de  később  átértjük,  hogy  a 
természet  talányos  monstrum,  melytől  mi  sincs  távolabb, 
mint  a  szeretet,  a  könyörület.  Kéréseink,  könyörgéseink 
nála  süket  fülekre  akadnak:  inkább  békélhetlen  ellensé- 
günk, mint  védő  istenasszonyunk.  A  nyomorult  ember 
hiába  kiáltja  jajszavát  a  vak  éjszakába:  sem  ég,  sem 
föld  nem  válaszol  neki.  Az  elhagyatottságát  mélyen  érző 
szivnek  e  kétségbeesett  kiáltása  hallatszik  ki  Leopardi 
egyik  legfenségesebb  alkotásából,  az  ázsiai  pásztor  éji 
dalából.  Ez  az  elítéltnek  sikolya,  ki  fellázad  a  rámért 
ítélet  ellen.  A  költeményben  minden  ünnepélyes,  óriási, 
megrázó.  Montefredini  „az  emberi  fájdalom  legnagyobb 
és  legmélyebb  kifejezésének"  mondja.  Egyszerű  magasz- 
tossága  egészen  bibliai.  íme,  hogy'  írja  le  az  ember 
életét  : 

Egy  ösz-szakállú  gyönge  vállú  vén  — 
Félig  mezítlen  és  sarútalan. 
Vállán  nehéz  bugyornak  súlya  van  — 
Megy  át  a  völgyön  s  szirt  hegyes  kövén. 
Megtépi  tüske,  bántja  mély  fövény, 
De  ő  vihar  meg  vész  között, 
Égő  napon  meg  fagylaló  hidegbe' 
Fut,  fut  pihegve, 

Vonszolja  nem-nyugvó  inát 

Tavon,  folyam  forgóin  át, 

Lerogy,  meg*  újra  kél,  tovább  iramlik. 

Míg  rongyosan,  belepve  vérrel 

A  czélhoz  ér  el, 

A  melyre  vágyott,  mind  előbbre  törvén: 

És  ott  fogadja  borzadalmas  örvény, 

S  mélyébe  hull,  hol  mindent  elfeled. 

Óh  szűzi  hold,  a  nap  alatt 

Az  ember  élte  így  halad. 

Leopardi  már  első  tíz  canzonéjában  is  nagy  művésze 
volt  a  verselésnek,  de  még  nem  fejlődött  odáig,  hol  a 
költő  átérzi,  hogy  az  egyszerűség,  a  természetesség  a 
líra  legfőbb  ékessége.  Említettük;  hogy  ama  régebbi  ver- 
seiben nem  egy  helyütt  szónokias;  a  canzonékhez  füg- 
gesztett jegyzetekben  egynéhány  merész,  szokatlan  frá- 
zist kell  igazolnia;  gyakorta  él  in  versiókkal  és  egyéb 
ilyes  figurákkal.  Ezekkel  szemben  itt,  midőn  már  a  tel- 
jesen kifejlett  költői  genie  áll  előttünk,  mennyi  egysze- 
rűség! Sehol  nyoma  sincs  a  frázisnak,  sehol  nyoma  sincs 
a  rhetorikai  „stilus-virágok^-nak.  Még  a  versforma  is 
sokkal  egyszerűbb.  A  canzonékben  jobbára  a  szigorú, 
merev,  mesterkélt  rímszövésű  petrarcai  strófát  találjuk; 
az  „Itáliához"  czímű  canzone  hüszsoros  versszakaiban 
pl.  ilyen  a  rímelhelyezés:  1—5,  2 — 6,  3—7,  8  —  11 
9—12,  10-14,  13—16,  15—19,  18—20.  Vannak  ennél 
még  mesterkéltebb  szerkezetű  strófák  is.  Az  érett  Leo- 
pardi teljesen  mellőzi  e  formákat.  Strófái  egyenlőtlen 
hosszúak,  és  rímet  csak  oda  vet,  a  hol  azt  a  gondolat 
megkívánni  látszik.  Néhol  egy-egy  tizenhat  soros  sza- 
kaszban csak  három  ríme  van,  és  mégis,  nem  ama  ré- 
gibb, hanem  ez  újabb  költeményei  a  hangzatosabbak,  a 
nemesebb  külalakúak. 

Valóságos  mintái  pl.  a  classíkns  formának  az  a  négy 
vers,  melyek  szerkezetűk  módjánál  fogva  mintegy  össze- 
illeni  látszanak;  A  ;; Remete  rigó",  az  „Ünnepeste",  a 
„Csend  a  vihar  után"  s  a  „Szombat  a  faluban".  Mind- 
egyikben a  természet  egy  képét  festi  le  a  költő,  hogy 
azután  melléje  állítsa  az  emberi  életnek  egy  azzal  rokon 
képét.  A  remete  rigó,  mely  egymagában,  tűnődve  nézi 
a  többi  madarakat,  a  mint  vidáman  csivognak  és  röp- 
ködnek szerteszéjjel,  az  ő  saját  életére  emlékezteti;  az 
ünnep  estéje  a  mindenek  mulandóságára  tereli  elméjét; 
a  vihar  utáni  csend  eszébe  juttatja,  hogy  az  ember  csak 
akkor  örül,  ha  bajai,  bárha  perezre,  megszűnnek,  és  végre 
a  falu  vidám  szombatja  az  ő  szemeiben  az  ifjúkornak 
képe:  ez  is  már  előre  örvend  az  élet  közelgő  ünnep- 
napjának, de  aztán  csalódik.  Azok  a  természeti  képek, 
melyek  e  költeményben  rajzolvák,  megannyi  kis  reme- 
kei a  realisztikus  művészetnek.  Leopardi  nem  hiába  töl- 
tött annyi  évet  Recanatiban,  bolyongva  réten,  mezőn, 
erdőn:  az  olasz  költők  között  egyetlenegy  sincs,  ki  a 
természet  szépségeit  úgy  át  tudta  érezni,  mint  ő.  Mily 
tökéletes  például  a  falu  szombatjának  leírása: 

Az  ifjú  lányka  megjön  a  mezőrül 

Napszállat  idején, 

Nyaláb  füvével,  jobb  kezében 

Ibolyka-  s  rózsabokrétát  vivén, 

Hogy  mint  szokása, 

Velük  diszítse  holnap. 

Az  ünnep  napján  keblét  s  fürtjeit. 

A  padkán,  szomszédnöinél 

öreg  anyóka  üldögél 

És  fon,  hol  véle  szemben  tün  a  nappal  stb.  stb. 

Majd    megkondul    a    harang,    a    falu    piaczát  lármás 
gyerekek  játéka   teszi   zajossá,   a   munkás  fütyölve  tér 

meg  szűkes  asztalához,  s  csak  még  az  ács  farészel  mé* 
cse  mellett,  „hogy  szürkületre  kész  legyen  a  mű".  Ép  ily 
elbűvölő  bájos  egyszerűségében  a  vihar  utáni  csend 
leírása,  vagy  a  „Remete  rigó*'  e  pár  sora : 

E  nap.  mely  immár  helyet  éA  az  estnek, 

Falunkban  ünnepszámba  mégyen. 

Most  kürtszó  hangzott  át  a  tiszta  légen. 

Most  ércz-toroknak  hangja  dörrent. 

Hogy  messze  falvak  is  visszhangozák. 

A  helység  ifjú  népe 

Ünneplő  köntösébe' 

Megy  el  hazulról  s  tölt  meg  minden  utczát, 

S  ha  néz,  meg  nézik,  annak  örvend. 

De  én  kijöttem  egymagam 

A  rét  e  távoli  helyére. 

Játékot,  élvet 

Máskorra  hagyva.  És  a  mint  szemem 

Átszegzi  ezt  a  hús  leget : 

Rám  fényük  a  nap,  mely  a  hegy  megett 

Hosszú  derú  után  leszállva,  vész  el, 

Mikéntha  mondaná : 

A  boldog  ifjúkor  ép  így  enyész'  el. 

E  realistikus  festéseknek  néha  különös  szépséget  ad 
az  a  körülmény,  hogy  idealistikus  keretben,  váratlanul 
bukkannak  fel.  Midőn  pl.  a  „Silviához"  czímü  versben 
gyászolja  a  gyenge  szüzet,  kit  a  rejtett  kór  oly  hamar 
levitt  a  sírba,  s  a  ki  „virágait  nem  láthatta  kinyílva", 
milyen  meglepő  e  két  sor: 

És  nem  lehettél  ott,  vasárnap  este. 
Ha  szerelemről  szólanak  a  lányok. 

Mily  mesterien  van  itt  felidézve  a  holt  leány  képe 
mellett  a  falu  szüzeinek  eleven  csoportja,  mely  vasárnap 
este   összeül  s  a  szeretőkről  beszélget !  Ez  a  kis  vonás 

B  a  d  <  :  Az  olasz  irodalom  története.  II.  2^ 

Í8  mutatja,  mennyire  kerül  Leopardi  minden  sablonos^ 
conventionális  dolgot.  Száz  költő  közül  kilenczven- 
kilencz  bizonyára  azt  emlegette  volna*  hogy  „már  többé 
nem  látod  a  napfényt  meg  a  csillagokat^  stb.  stb.  Leo- 
pardi két  egyszerű  •  sor  világánál  egy  megkapó  képet 
varázsol  elénk:  a  falu  lányai  szerelemről  csevegnek  és 
Silvia  nincs  ott ! 

Szeretnők  végfii  elemezni  a  Végtelenség  czimű  kis 
költeményt  is.  De  a  mint  vannak  arczok,  melyekről  a 
leírás  mi  fogalmat  sem  adhat :  vannak  versek  is,  melyek 
szépségét  bonczolgatni  nem,  csak  érezni  lehet.  S  ez 
azok  közül  való. 

8.  §.  Utolsó  évei. 

Leopardi  meglehetősjó  állapotban  töltötte  az  1830— 31-ik 
telet.  Szem-  és  idegbaja  nem  csökkent  ugyan,  de  leg- 
alább a  hidegségtől  nem  kellett  szenvednie.  Ez  időbe 
esik  élete  legerősebb  szerelmi  szenvedélye:  az,  melyet 
állítólag  Bonaparte  Sarolta  herczegnő  iránt  érzett.  Ezt 
tartják  sokan  ama  nőnek,  kit  Leopardi  „Aspasia^  czímfi 
versében  megénekelt.  Bárki  lett  légyen  ez  ismeretlen, 
bizonyos,  hogy  költőnk  ezúttal  mást  érzett,  mint  a  mit 
Silvia  és  Nerina  képei  keltettek  benne.  Valódi  délszaki, 
forró  szerelem  lehetett  az,  mely  oly  indulatos  hangok- 
ban tört  ki,  mint  a  minők  az  említett  költeményből  ütik 
meg  fülünket.  E  szerelem  sem  végződhetett  egyébként, 
mint  keserves  kiábrándulással.  A  mélyen  sebzett  költő 
1831.  októberében  hirtelen  és  váratlanul  elhagyta  Fló- 
renczet,  nem  közölve  senkivel  távozása  okát.  Rómába 
ment,  testi  és  lelki  gyógyulást  keresni;  de  sem  az  egyi- 
ket, sem  a  másikat  meg  nem  találhatta.  Ez  időből  való 

^Magamhoz^  czímfi  rövid  költeménye,  ez  a  megrendítő 
jajkiáltása  egy  mindenét  elvesztett,  vonagló  életnek ; 
ekkor  intézte  önszívéhez  e  híres  szavakat : 

Pihenj  örökre ;  már  elég,  elég. 
Itt  dobbanásid  semmi  meg  nem  éri, 
Sóhajra  nem  méltó  a  földkerék. 
Csömör,  keserv  az  élet,  semmi  más. 
S  mi  a  világ?  Sár. 

Szintén  ez  időben  merül  fel  lelkében  újra  is  az  ön- 
gyilkosság gondolata.  „A  tél  végén  —  írja  Rómából 
egy  barátjának  —  bizonynyal  visszatérek  Flórenczbe^ 
s  ott  is  maradok,  a  míg  már  apadóban  lévő,  gyenge 
pénzforrásaim  megengedik.  Ha  végkép  elfogynak,  me- 
gint az  utálatos  és  lakhatatlan  Recanati  vár  reám,  ha 
ngyan  nem  lesz  bátorságom  —  de  remélem,  hogy  lesz  — 
az  egyetlen  megmaradt  észszerű  és  férfias  útra  szánnom 
el  magamat.'^  Bajai  annyira  súlyosbodtak,  hogy  alázatos 
hangon  írt  levélben  segélyért  fordult  szüleihez.  Oly 
gyenge  volt,  hogy  a  szobát  csak  nagynéha  lehetett 
elhagynia,  s  mivel  sem  írni,  sem  olvasni  nem  bírt,  meg 
volt  fosztva  mindennemű  keresettől.  Már  Flórenczben 
átadta  volt  összes  filológiai  kéziratait  egy  Sinner  nevű 
német  tudósnak,  ki  azzal  kecsegtette,  hogy  nagy  tiszte- 
letdíjakat fog  értük  kieszközölni.  De  a  beteg  Leopardi 
a  várt  pénzek  helyett  külföldről  nem  kapott  egyebet, 
mint  róla  szóló  uj ságkritikákat,  életrajzokat,  tanulmá- 
nyokat. 1832.  márcziusában  visszatérve  Flórenczbe,  itt 
ismét  valódi  Ínséggel  kellett  küzdenie.  Ekkor  írja  apjá- 
nak egyikét  legmeghatóbb  leveleinek,  melyben  egész 
meztelenségében  feltárja  nyomorát.  Hivatkozik  arra,  hogy 
a  míg  gyenge  erői  bírták,  hét  hosszú  éven  által  azon 
volt,  hogy  szülőinek  semmiben  se  essék  terhére.  De  most 

vége.  Az  1828-ban  Stella  számára  elvégzett  munkák 
teljesen  tönkretették,  űgy  hogy  egy  egész  évig  nemcsak 
írni  és  olvasni,  de  még  jóformán  beszélni  is  alig  tudott. 
„Ha  volt  is  valaha  ember  —  írja  —  ki  oly  őszintén  és 
élénken  óhajtotta  a  halált,  mint  már  régóta  én  óhajtom: 
de  ebben  bizonyára  senki  felül  nem  múlt.  E  szavaim 
igazsága  mellett  Istent  hívom  tanúságul.^  Apja  meg- 
hallgatta könyörgését  és  havi  tizenkét  scudo  (60  frank) 
segélyt  küldött  neki.  E  pénzből  élt  Flórenczben  egész 
1833.  szeptemberéig,  a  mikor  az  orvosok  sürgetésére 
rászánta  magát,  hogy  Nápoly  enyhe  egálját  keresi  fel. 
Egy  fiatal  iró  kisérte  el  útjában,  Antonio  Ranieri,  a  ki 
ez  időtői  fogva  elválhatatlan  társa  lett.  Leopardi  Ná- 
polyban ő  nála  lakott  és  ő  meg  nővére  könnyítettek  a 
költő  utolsó  éveinek  szenvedésein.  Részint  a  via  Capo- 
dimonte-ban,  Nápoly  egyik  magasan  fekvő  pontján,  ré- 
szint egy  Portiéi  közelében  levő  nyári  lakban  töltötte 
el  azt  a  rövid  időt,  melyet  még  élnie  adatott.  De  innen 
is  folyton  elvágyódott  és  csak  szegénységén  múlt,  hogy 
nem  hagyta  el  Nápolyt  már  egy  esztendő  múlva.  Tüdő- 
baja csökkenni  látszott,  ellenben  szív-  és  gyomorbaja  — 
ennyiféle  átok  verte  a  szegény  költőt  —  növekedett 
De  azért  voltak  jobb  napjai  is.  Ilyenkor  hosszú  sétákra 
indult  a  nápolyi  öböl  partjain,  Pozzuoliban,  Pompeji-  és 
Herculanumban  és  a  Vezúv  sivár  hegyoldalán.  E  sétái 
közben  fogant  meg  benne  „A  rekettye"  czimfi  költe- 
ménye és  a  „Holdnyugta"  is,  ez  a  mélabús  hattyúdal, 
melyet  már  halála  közeledtének  érzetében  diktált  Ranieri 
barátjának  tolla  alá.  1836.  telén  a  kolera  pusztított 
Nápolyban  és  a  költő  bizton  várta,  hogy  ez  fog  életé- 
nek véget  vetni.  „Naponkénti  gyógyíthatatlan  testi  szen- 
vedéseim   —    írja    atyjának   —  idő  multával  oly  fokot 

értek  el,  hogy  már  nagyobbra  nem  nőhetnek.  Remélem, 
hogy  nemsokára  le  lesz  győzve  haldokló  testem  hiába- 
yaló  ellentállása  és  kivisznek  a  végső  nyugalom  helyére, 
melyet  mindennap  sovárgok,  korántsem  hősiességből,  de 
ama  kínok  miatt,  melyeket  szenvedek.^ 

E  levél  1837.  május  27-én  kelt.  Tizénnyolez  nappal 
nappal  később,  1837.  június  14-éii,  két  héttel  barmincz- 
kilenczedik  születése  napja  előtt  elérkezett  életének  utolja. 
Nem  a  kolera:  szívbaja  ölte  meg. 

Egy  évvel  Leopardi  halála  előtt,  1886-ban,  következő 
versei  jelentek  meg  első  izben:  „Az  uralkodó  gondolat", 
„Szerelem  és  halál",  „Consalvo",  „Magamhoz",  „Aspa- 
sia",  „Egy  régi  síremlékre",  „Egy  szép  asszony  képére" 
és  végül  „Palinódia."  „Holdnyugta"  és  „A  rekettye^' 
ezímfi  verseit  csak  halála  után  nyomtatták  ki.  Emelke- 
dés már  egyikben  sem  vehető  észre;  a  régi  Leopardit 
is  csak  a  két  utolsóban  és  az  „Aspasia"-ban  találjuk 
meg.  Nem  mintha  a  többiben  is  nem  akadnának  Leo- 
pardira  méltó  passusok:  de  itt-ott  nagyon  is  fel-felbuk- 
kan bennük  a  subtilisáló  bölcsész,  a  ki  érvel,  okoskodik, 
következtet  és  gyakran  nagyon  közeljut  nyelv  dolgá- 
ban is  a  filosofiai  prózához.  A  „  Palinódia "-n  is  meglát- 
szik, hogy  a  költő  hanyatlása  korában  keletkezett.  Szatíra, 
itt-ott  meg  akarja  mosolyogtatni  az  olvasót,  de  a  köny- 
nyed  gúnyolódás  hangját  minduntalan  elnyomja  az  el- 
keseredettség, majd  meg  a  politikai  értekezések  száraz 
tónusa. 

Valamivel  hosszabban  kell  időznünk  a  Rekettyénél, 
mely  Leopardi  filosofiájának  egy  új  dogmájával  ismer- 
tet meg  bennünket.  Vannak  e  versnek  oly  tanai  is, 
melyeket  már  Leopardi  eddig  is  hirdetett,  de  melyeket 
itt  más,  erővel  teljesebb,  hatalmasabb  formában  találunk 

kifejezve.  Az  egyik,  hogy  az  emberi  haladás  puszta 
agyrém,  a  másik,  hogy  az  ember  törpe  játékszere  a  ter- 
mészetnek. A  Vezuy  lávájától  borított  vidékre  matatva, 
így  kiált  fel  á  költő: 

Óh  emberi  nézd  e  romokat. 
Itt  van  febrva  minden  köre, 
Milyen  dicsőn  megyünk  előre.** 

Az  ember  törpeségét  pedig  a  hangyabolylyal  érzékíti 
meg,  melyet  a  véletlenül  a  fáról  leeső  alma  egy  perez 
alatt  szétdönt.  Ép  így  temette  be  a  Vezúv  láva-  és  kő- 
tomege  a  körülte  levő  városokat,  mert: 

A  természetnek  minden  egyre  megy, 
Neki  a  hangya  és  az  ember  —  egy. 

De  Leopardi  e  két  alaptételből  már  nem  arra  a  kö- 
vetkeztetésre jut,  melyre  Brutus  minorban  és  Sappho- 
ban.  íme  itt  van  az  emberi  boldogulás  új  kátéja:  „Nem 
az  használ  az  emberiségnek,  a  ki  egyre  korunk  nagy- 
szerűségét, tudományunk  csodás  vívmányait  hirdeti  s 
e  réven  új  aranykort  jövendöl:  hanem  az,  ki  „fékezet- 
len  ajkkal"  rámutat  közös  balvégzetünkre,  ki  a  testvér- 
gyűlölködést  irtani  akarja  és  nem  okolja  az  emberek 
szenvedéseiért  az  embert,  hanem  a  természetet: 

„Ezt  vallja  ellenének  ő  ! 

Ez  ellen  —  így  szól  —  fogtak  össze  hajdan 

Egy  társaságba  mind  az  emberek ! 

Az  ő  szemében 

Egy  szent  szövetség  tagja  mind, 

És  mind  szeretve  öleli  magához, 

Közös  csatájok  közben,  bármi  vészben 

Segélyt  kivánva  s  gyors  segélyre  készen. 

S  hogy  ember  ellen  fogjon  kardot  ember 

S  tort  vessen  néki  s  gáncsot. 

Olybá  veszi,  mikéntha  háborúban, 

Midőn  a  tábort  ellen  üli  meg 

S  ép*  reng  a  parlag  vészes  támadástól: 

Az  ostromoltak,  elfeledve  mindent, 

Dühös  vitába  kezdenének 

S  egymást  a  katonák 

Vad  hajsza  közbe'  lemészárlanák. 

íme  tehát  Leopardi  conclusiója.  Az  emberek  mind- 
nyájan a  mostoha  természet  vagy  inkább  a  fátum  áldo^ 
zatai  lévén,  egyesüljenek  mindnyájan  a  közös  ellenség, 
a  fátum  ellen.  Az  egyetemes  testvérülés  ez  ábránd- 
képével  záródik  Leopardi  verseinek  kötete. 

Nem  válhatunk  el  a  nagy  pesszimista  alakjától  a  nél- 
kül, hogy  néhány  szót  ne  szenteljünk  egy  befejezetlenül 
maradt  szatirikus  eposzának  is,  mely  csak  öt  évvel  ha- 
lála után,  1842-ben  látott  napvilágot.  Élete  utolsó  sza- 
kában írta,  ugyanakkor,  a  mikor  a  „Rekettyé"-t,  s  nyilván 
benne  akarta  kifejezésre  juttatni  mindazt,  a  mit  kora 
politikai;  társadalmi  és  vallási  nézeteiről  gondolt.  A  nyolcz 
énekre  és  2960  verssorra  teijedő  költemény  czíme : 
„Paralipomeni  della  Batracomiomachia"  (Toldalékok  a 
béka-egérharczhoz),  és  miként  már  a  czím  is  mutatja, 
nem  egyéb,  mint  fantasztikus  továbbfüzése  a  Homérosz- 
féle  munkának.  Csakhogy  az  egerek,  a  békák,  a  rákok 
és  valamennyi  a  költeményben  szereplő  alak  tulajdon- 
képpen allegória,  melyekkel  az  olaszokat,  az  osztráko- 
kat s  a  papokat  akarta  ábrázolni.  Leopardi  a  munka 
elején  nemzetének  az  elnyomók  elleni  harczát  jelképezi, 
itt  is  arra  az  álláspontra  helyezkedve,  melynek  annyi 
más  művében  kifejezést  adott,  hogy  t.  i.  minden  küzde- 
lem   reménytelen.   De    itt   a  szatira  nem  állapodik  meg, 

sőt  a  mfi  e  része  tulajdonképpen  csak  bevezetése  egy 
még  általánosabb  szatírának,  melynek  tárgya  már  nem 
egyetlen  nemzet,  hanem  jóformán  az  egész  emberiség. 
A  költemény  egyik  hőse,  Leccafondi,  tisztába  akarva 
jönni  Olaszország  jövendőjével,  egy  görög  géninsz  veze- 
tése mellett  eljnt  az  alvilágba,  a  hol  nyitja  van  minden 
rejtélynek,  s  ezt  az  utazást  használja  fel  a  költő  arra, 
hogy  csúfolja  az  embereknek  a  lélek  halhatatlanságába 
vetett  hitét.  Lerombolja  itt  mindén  vallásnak  alaptételét, 
ki-kitér  a  társadalmi  intézmények  sok-sok  balgaságára, 
az  államformák  egyforma  hiábavalóságára  is.  A  derék 
Leccafondi  végre  megkérdezi  az  alvilág  holtjait,  bízha- 
tik-e  népe  jövőjében  ?  De  azok  csendes  nevetéssel  felel- 
nek a  kérdésre.  Mikor  aztán  ismétli  szavait,  egy  felvilági 
bölcshöz  utalják,  a  ki  majd  megfelel  rá.  Leccafondi 
meg  is  találja  e  bölcset,  de  itt  aztán  félbeszakad  a  mfi. 
Ennyi  a  „Paralipomeni*  meséje,  melynek  tömérdek  czél- 
zását  még  az  olasz  kommentátoroknak  sem  sikerült  tel- 
jesen megfejteniök.  Általában  keveset  foglalkoztak  ez 
érdekes  munkával,  s  ha  most  legújabban  jobban  is  kez- 
dik méltatni,  abban  k()rülbelül  egyetértenek  maguk  az 
olaszok  is,  hogy  e  versek  révén  Leopardi  nem  szerzett 
volna  jogczimet  a  halhatatlanságra. 


XIII.  FEJEZET. 


A    PRÓZA. 


1.  §.  A  nyelvharcz. 

Láttuk,  hogy  a  XVIII.  század  második  felében  az  olasz 
nyelv  és  különösen  az  olasz  próza  mennyire  elfrancziá- 
sodott  s  megemlékeztünk  arról  a  férfiúról  is,  ki  a  nyelv- 
nek idegenszerű  szólásokkal  való  gazdagítását  már  elmé- 
letbe is  merte  foglalni.  Cesarotti  híres  értekezése  „A 
nyelvek  filosofiájáról"  valóban  a  mellett  kelt  síkra,  hogy 
a  nyelvekben  semmi  jelentősége  a  hagyománynak,  hogy 
az  íróknak  joguk  van  onnan  venni  szavaikat,  a  honnan 
tetszik  nekik,  sőt  hogy  ha  szükséges,  maguk  is  alkot- 
hatnak. Noha  a  már  említettük  Napione  Galeani  is  tá- 
madta e  veszedelmes  tanokat^  a  leghatásosabban  mégis 
Antonio  Cesari  veronai  apát  kelt  ki  ellenük,  a  ki  szinte 
beleásva  magát  a  trecento  nyelvébe,  azt  akarta  kimu- 
tatni, hogy  csakis  e  kor  íróinak  utánzásában  van  a  mű- 
vészet. Cesarivel  egyidejűleg  és  utána  is  nagyon  soká 
valóságos  nyelvharcz  forrott  Olaszországban,  mely,  azt 
hiszszük,    végérvényesen    most    sincs  befejezve.  Láttuk, 

hogy  maga  Monti  is  résztyett  e  vitákban,  láttuk,  bogy 
Manzoni  is  iparkodott  ez  úton  az  igazságot  megtalálni, 
s  a  mellett  a  századnak  első  három  tizedében  jóformán 
az  összes  filológusok  és  történetírók  is  résztvettek  a 
küzdelemben.  Utaltunk  arra  is,  bogy  e  mozgalmak  egy 
időbe  esnek  a  mi  nyelvújítási  tusánkkal,  noha  irányuk 
és  czéljuk  merőben  ellentétes  volt.  Míg  ugyanis  nálunk 
éppen  a  nyelvújítók  vezettek  e  harezban  és  ők  is  arat- 
tak győzelmet,  addig  Olaszországban  az  erősebb  párt 
az  orthologusoké  volt,  a  kik  amazokkal  szemben  első 
sorban  a  régi,  másodsorban  a  népnyelvre  való  vissza- 
térést hangoztatták,  még  pedig  teljes  sikerrel.  Akadnak 
olasz  irodalomtörténészek,  a  kik  szégyenletesnek  találják 
azt  a  rendkívüli  lelkesedést,  a  melylyel  oly  időben, 
mikor  mások  Olaszország  felszabadításáért  ontották  vé- 
rüket, annyi  kiváló  tehetségű  férfiú  „henye  grammatizá- 
lásra'^  adta  magát.  Pedig  ha  mindig  nagyfontosságú 
minden  nemzetre  nézve  nyelve  tisztaságának  megőrzése^ 
kétszeres  fontosságú  volt  ez  éppen  e  korban  az  ola- 
szokra nézve.  Midőn  a  nemzet  meg  akart  szabadulni  az 
idegen  bitorlóktól,  valósággal  politikai  jelentőségű  volt 
az  a  munka,  mely  a  nyelvből  is  ki  akarta  seperni 
mindazt,  a  mi  idegen  ;  midőn  a  nemzet  a  dicső  hajdan- 
korból  akart  erőt  meríteni  a  szabadságharczra,  okos  és 
hazafias  eljárás  volt  visszavezetni  azt  ama  korszak  iro- 
dalmi emlékeire  is  ! 

Természetes,  hogy  ép  úgy.  mint  nálunk  történt,  Olasz- 
országban is  mindkét  táborban  igen  sok  volt  a  túl- 
zás. Az  említett  Cesari,  a  puristák  egyik  vezéralakja, 
(1760 — 1828)  még  papnövendék  korában  véletlenül  ke- 
zei közé  kapta  a  XIV.  századbeli  Passavantinak  „Libro 
della  Penitenza"-ját,  s  ebből  aztán  annyira  beleszeretett 

ama  kor  nyelvébe,  hogy  sorban  elővévén  a  többi  tre- 
centistákat  is,  az  lett  —  miként  említettük  —  a  meg- 
győződése, hogy  az  olasz  prózának  minden  tekintetben 
az  „aranykor^  íróinak  példáját  kell  követnie.  Ebből  az 
elvből  aztán  az  következett,  hogy  mnnkáiba  számos 
elavult  szót  vett  fel,  mélyek  a  mai  olvasó  előtt  magya- 
rázatra szorulnak,  hogy  figyelmen  kívül  hagyta  a  nyelv 
fejlődésének  későbbi  stádiumait,  nem  kegyelmezve  meg 
csak  egynéhány  cinquecentistának,  sőt  nem'  törődve  a 
nép  élő  nyelvével  sem.  Természetes,  hogy  így  aztán 
stílusa  többnyire  mesterkélt  és  modoros  lett. 

Cesari,  ép  úgy  mint  a  mi  nyelvújítóink,  leginkább 
fordításokkal  iparkodott  czélját  elérni.  Első  ilynemű 
munkája  Kempis  Tamás  híres  könyve  volt  („De  imi- 
tatióne  Christi"),  a  melyet  1785-ben  adott  ki ;  három 
évvel  utóbb  Horatius  ódáinak  fordításával  próbálkozott 
meg,  de  a  versben  kevésbbé  volt  szerencsés,  mint  a  pró- 
zában. Terentius  vígjátékainak,  Cicero  leveleinek  átül- 
tetése már  nagy  haladást  jelentett  stílusában  és  kivált 
amazokban  kitűnően  utánozta  a  cinquecento  némely  vig- 
játékíróját.  Eredeti  munkái  nagyrészben  erkölcsi  és  val- 
lásos  tárgyúak.  Irt  egy  csomó  novellát  is,  de  inkább 
arra  ügyelve,  hogy  minél  hívebben  eltalálja  Boccaccio 
és  Sacchetti  kifejezésmódjait,  semmint  arra,  hogy  elbe- 
szélései eszthetikai  érték  dolgában  is  túlemelkedjenek  a 
középszerűségen.  Legtöbb  érdemet  filológiai  munkássá- 
gával szerzett,  újra  kiadva  a  trecento  néhány  jeles  író- 
ját: a  Vite  de'  Santi  Padrit,  a  Fiorettit,  Feo  Belcarit. 
Óriási  fáradsággal  bővítette  a  Crusca  szótárát  is,  meg- 
toldva több  mint  30,000  régi  szóval,  végre  nyelvjavitási 
elméleteit  egy  terjedelmes  „Dissertazione"-ben  is  elő- 
adta,   a   mely    elnyerte   az   olasz  királyság  tudományos 

akadémiájának  pályadiját  Dantével  is.  behatóan  foglal- 
kozott. A  nagy  költőről  közzébocsátott  kommentárok 
egyik  lényeges  hiányát  abban  látva,  hogy  nem  méltat- 
ják eléggé  az  ő  nyelvi  szépségeit,  mégírta.  ;,Le  bellezze 
di  Dante **  czimű  párbeszédeit,  a  hol  • —  igaz,  hogy  kissé 
'  hosszú  lére  eresztve  —  sok  érdekes  és  értékes  meg- 
jegyzést találhatni  az  „Isteni  színjáték^  stílusáról.  E  mnn- 
kák  voltak  azok,  melyek  révén  az  olasz  puristák  benne 
tisztelték  atyjukat. 

Számosan  indultak  a  tŐle  jelzett  utakon,  de  ha  voltak 
is,  a  kik  egész  szigorúságukban  elfogadták  tanait,  jele- 
sebb követői  óvakodtak  attól  az  egyoldalúságtól,  melybe 
ő  esett.  A  régi  írókat  valamennyien  tanulmányozták^  de 
nem  helyezkedtek  arra  az  álláspontra,  hogy  csakis  űgy 
lehet  és  kell  írni,  a  hogy  írtak  ötszáz  évvel  azelőtt. 
£  mérsékelt  álláspontot  foglalta  el  Giulio  Perticari  is 
(1779 — 1822),  egy  jómódú  savignanoi  család  sarjadéka, 
a  ki  1812-ben  Monti  leányát  vette  feleségül.  0  is  ver- 
selt, miként  Cesari,  de  neki  is  igen  szerény  volt  a  költői 
tehetsége  és  e  részben  csak  egy  parasztlakodalomra  írt 
bájos  „Cantilena"-ja  méltó  az  említésre.  Annál  érdeme- 
sebbek voltak  filológiai  munkái;  egyik  „A  Trecento 
íróiról  és  utánzóiról"  szólt  (Degli  serittori  del  Trecento 
e  de'  loro  imitatori)  a  másiknak  czíme  ez  volt :  „Dante 
hazafiságának  és  a  köznyelvről  szóló  könyvének  apo- 
lógiája" (Apológia  dell'amor  patrio  di  Dante  e  del  suo 
libro  intorno  il  Volgare  eloquio).  Mind  a  két  munka 
apósának  „Proposta"  czímu  könyvében  jelent  meg,  a  mely, 
miként  annak  idején  megemlítettük,  erős  támadás  volt 
a  Cesari-féle  túlzás  ellen.  Perticari  azt  vitatta,  hogy  a 
XIV.  század  íróit  nem  szabad  vakon  utánozni ;  mun- 
káiknak   csak    a    színét   és  javát  kell  átvenni,  de  nem 

egyúttal  az  alját  is;  mindig  figyelemmel  kell  lenni  e  kor 
nyelvhasználatára,  de  viszont  tisztelnünk  kell  a  követ- 
kező századokét  is.  Elfogadta  Dante  elméletét  a  köz- 
nyelvről; hirdette,  hogy  az  olasz  nyelv  a  római  nép- 
nyelvből fejlődött,  melyet  aztán  minden  vidék  írói  gazda- 
gítottak ;  ez  alapon  tagadta,  hogy  Toszkána  nyelvének 
elsősége  volna  a  többi  olasz  tájnyelvvel  szemben  s 
tagadta,  hogy  csak  az  ottani  nép  nyelvét  kellene  mérték- 
adónak tekinteni.  Az  olasz  nyelv  —  szólt  —  nem  kivált- 
sága egyetlen  vidéknek  sem,  hanem  közös  kincse  minden 
olasznak.  Ferticari  is  foglalkozott  a  trecento  íróinak  ma- 
gyarázásával és  kivált  Sacchetti,  Frescobaldi,  Fazio  degli 
Uberti  érdekelték.  A  nyelvről  való  elméletének  meg- 
felelően írt  néhány  kisebb  prózai  munkát  is,  melyek 
közül  a  Pandolfo  CoUenuccio  haláláról  szóló  a  legszebb. 
A  pnristák  legjelentősebb  írója  kétségkívül  Pietro  Gior- 
dani  volt  (1774 — 1848),  a  kit  egy  ideig  az  olasz  iroda- 
losQ  diktátorának  neveztek.  Fiatal  korában  jogot  tanult, 
és  mikor  elnyerte  az  oklevelet,  hirtelen  belépett  a  ben- 
czések  rendjébe.  Pár  év  múlva  ott  hagyja  a  szerzetes- 
séget és  városról  városra  bolyong,  mindenütt  küzdve  és 
nehéz  munkával  keresve  kenyerét.  Végre  1808-ban  — 
ügylátszik  egy  Napóleonra  írt  „Panegirico"  jutalmául  — 
kinevezték  a  bolognai  szépművészeti  akadémia  másod- 
titkárának. A  bécsi  kongresszus  után,  a  mikor  Bologna 
újra  a  pápáé  lett,  el  kellett  hagynia  e  várost  és  Mila- 
nóba költözködött,  a  hol  jó  viszonyba  lépett  Montival  s 
munkatársa  lett  a  classikus  iskola  folyóiratának  a 
„Biblioteca  italiana"-nak.  Kis  idővel  ezután  az  apjáról 
rászállt  örökség  olyan  kedvező  helyzetbe  juttatta,  hogy 
minden  anyagi  gond  nélkül  az  irodalomnak  szentelhette 
magát.    Ekkor    Piacenzában,    szülővárosában   telepedett 

meg,  honnan  azonban  1824-ben  számtLzték,  ráfogva,  hog7 
egyik  iratában  sértőn  nyilatkozott  a  nagyherczegnőről 
Most  hat  évig  Flórenczben  tartózkodott,  mint  egyik 
legtekintélyesebb  tagja  annak  az  írói  körnek,  mely  ez 
időben  a  Vieusseux  könyvárustól  kiadott  „Antologiá^'-ba 
dolgozott.  De  ^30-ban  a  toszkánai  kormány  is  gyanúba 
vette  s  így  innen  is  el  kellett  távoznia^  Pannába  ment, 
de  itt  is  csak  pár  évig  volt  nyugta,  mivel  1834'ben 
ismét  hamis  vád  alapján,  börtönbe  vetették ;  85  napig 
kellett  raboskodnia,  a  mikor  aztán  kiderülvén  ártatlan- 
sága, szabadon  bocsátották.  Ha  nem  is  szolgált  rá  e  sok 
üldözésre  valami  feltűnő  politikai  szerepléssel,  lelkében 
mindig  szabadelvű  volt  és  már  1818-ban  hőn  óhajtotta 
Olaszországnak  a  savoyai  királyi  család  alatti  egyesü- 
lését.  Minden  közügy  iránt  melegen  érdeklődött;  nem- 
csak az  irodalmi  és  művészeti  kérdésekben  volt  nagy 
hatással,  hanem  az  oktatásügy  terén  is  súlya  volt  tevé- 
kenységének, sőt  tőle  telhetőleg  pártolta  az  ipari  és 
gazdasági  vállalkozásokat  is.  Nemes  és  önzetlen  lelké- 
nek egyik  fényes  bizonyítéka  az  a  lelkes  barátság,  mely- 
lyel  már  híres  író  korában  a  fiatal  és  névtelen  Leopar- 
dihoz  közeledett.  A  kik  ismerték,  nem  győzték  dicsérni 
ötletes,  eszmékben  gazdag  társalgásmódját,  melyért  Byron 
is  nagyon  megszerette.  Azok  közé  az  írói  egyéniségek 
közé  tartozott,  a  kik  többet  hatnak  közvetve,  mint  köz- 
vétlenül.  0  maga  nem  írt  egyetlen  kiválóbb  és  nagyobb 
munkát  sem,  de  korára  mégis  nagy  befolyást  gya- 
korolt. 

Giordani  is  a  nyelv  tisztaságát  kívánta,  de  a  mellett 
modern  író  akart  lenni;  a  XIV.  század  szavaiból  csak 
azokat  használta,  melyek  még  éltek,  és  másrészt  nem 
száműzte  azokat  az  új  szavakat  sem,  melyekkel  a  kul- 

tarális  fejlődés  természetes  követelményei  gazdagították 
az  olasz  nyelvet.  Megengedte  ugyan,  hogy  a  régi  írók- 
tól lehet  tanulni  nyelvbeli  szabatosságot,  de  megkülön- 
böztetve a  szókincset,  a  szavak  grammatikai  formáját  a 
stílustól,  nevetségesnek  tartotta  Gesarinak  azt  a  törek- 
vését, hogy  utánozni  kell  a  régi  írók  stílusát  is.  A  stí- 
lust —  így  szólt  helyes  művészi  érzékkel  —  kiki  saját 
lelkéből  és  saját  tárgyából  merítse;  írjunk  igenis  tisztán, 
világosan,  mint  a  hogy  a  trecentóban  írtak,  de  stílusunk- 
ban fejezzük  ki  a  magunk  korának  és  a  magunk  lelké- 
nek jellegét.  Ez  elveket  híven  meg  is  valósította  iratai- 
ban, melyek  révén  a  század  első  harmadának  ő  lett  a 
legkiválóbb  olasz  prózaírója.  Igen  sokoldalú  volt  tudása, 
és  sokat  és  sokfélét  írt  is,  de  mint  említettük,  csupán 
apróbb  dolgokat.  Értekezései  és  dicsbeszédei  közfii  igen 
szép  az,  melyben  Canovát,  a  nagy  szobrászt  magasz- 
talta, s  a  mely  ép  oly  kiváló  tanúsága  stílusbeli  művé- 
szetének, mint  eszthetikai  képzettségének.  Van  egy 
meleghangú  tanulmánya  Montiról  is,  írt  néhány  szép 
szónoklatot,  fordított  egyetmást  latin  classikusokból  és 
végre  maradt  tőle  számos  levél,  melyek  közül  főkép  a 
Leopardihoz  Írottak  irodalomtörténeti  forrásmű  jelentő- 
ségével dicsekedhetnek. 

Kiváló  helyet  foglal  el  a  puristák  sorában  Michele 
Colombo  is  (1747 — 1838),  egy  Velencze  környékéről 
való  világi  pap,  a  ki  élete  legnagyobb  részét  Pármában 
töltötte.  0  is  sokat  tanulmányozta  a  trecentistákat,  de 
az  újabb  irodalomban  is  talált  néhány  követésre  méltó 
példát,  kivált  Gasparo  Gozzit,  a  kivel  személyesen  is 
megismerkedett.  Nagybecsű  anyagot  gyűjtött  a  Crusca- 
szótár  számára,  újra  kiadta  és  értékes  jegyzetekkel 
magyarázta   a  Decameront  és  végre  számos  apróbb  ta- 

nulmányt  tett  közzé  a  jó  olaszságról,  a  mely  utóbbi 
munkái  közfii  a  „Lezioní  sopra  le  doti  di  una  colta 
favella"  czímű  (Leczkék  a  mfiyelt  nyelv  kellékeiről) 
igen  éles  ítélőtehetségről  tanúskodik.  A  tnrini  Giuseppe 
Grassi  (1779—1831)  Olaszországot  arra  akarta;  emlé- 
keztetni, hogy  valamikor  a  hadfigyek  terén  is  előljárt  a 
mfiyelt  nemzetek  sorában;  ezért  adta  ki  a  katonai  tudo- 
mányok szótárát  és  bocsátotta  közzé  jó  kiadásban  Mon- 
tecuccolinak  hadtudományi  munkáit  is.  Az  olasz  rokon- 
értelmfi  szavakról  ő  írta  a  legelső  jó  könyvet  s  néhány 
irodalom-  és  művészettörténeti  tanulmányával  is  szolgá- 
latot tett  hazájának.  A  tecentisták  példájára  esküdött 
Giuseppe  Biamonti  is  (1762 — 1824),  a  ki  Perticari  ellen 
sikeresen  vitatta  Toszkánának  az  olasz  nyelv  terén  való 
elsőségét.  írt  verseket  és  két  tragédiát  is,  de  ezek  mesz- 
sze  mögötte  maradnak  értekezéseinek  és  szónoklatainak. 
Paolo  Costa  (1771 — 1836)  már  verseiben  is  jól  szolgálta 
a  nyelvjavítók  figyét ;  szépen  ültette  át  a  Homér-féle 
Békaegérharczot,  Ovidiust  és  Anakreont ;  írt  egy-két 
tragédiát,  jelesül  kommentálta  az  „Isteni  színjáték*'-ot, 
számos  bírálatot  tett  közzé  és  kilencz  esztendőt  töltött 
az  olasz  nyelv  egy  új  szótárának  szerkesztése  körül. 
Legjobb  munkái:  egy  könyve  az  ékesszólásról  (Libro 
della  Elocuzione),  egy  a  költészetről  szóló  tanítóverse 
(Sermoni  su  FArte  poetica)  és  végre  egy  filosofiai  érte- 
kezés, mely  a  gondolatok  szabatos  kifejezéséről  szól. 
Nápolyban  Basilio  Puoti  (1782—1847)  mozdította  elő  a 
puristák  czéljait,  kiadva  a  gallicismusok  szótárát,  gyö- 
nyörűen fordítva  Platót,  írva  egy  könyvet  az  olasz 
szépprózáról.  Toszkánában  Luigi  Fornaciari  (1798 — 1858) 
foglalkozott  nyalvészeti  és  kritikai  munkálkodással.  A  pu- 
risták tanait  azonban  nemcsak  e  szorosan  vett  filológusok 

követték;  akadtak  a  többi  tudományok  művelői  között 
is  számosan,  a  kik  hozzájuk  csatlakoztak,  és  ezek  kö- 
zött első  sorban  ez  időszak  legkiválóbb  történetírója, 
Carlo  Bottá. 

2.  §.  A  történetírók. 

Míg    a    filológusok  jobbára   távol    álltak   a  politikai 
harcz   zsivajától,    e   kor   történetírói   nagy  szerepet  ját- 
szottak   a    közélet    terén    is.   A   piemonti    Carlo    Bottá 
(1766 — 1837),  noha  az  orvosi  pályára  készült  és  1786-ban 
el  is  nyerte  az  oklevelet,  csakhamar  részt  kezdett  venni 
amaz  idők  politikai  mozgalmaiban.  Tagja  volt   egy  tit- 
kos   turini    szövetségnek,    mely    a    franczia    forradalom 
eszméit   Piemontban    is    diadalra  akarta  juttatni,  de  el- 
árulták  és   két  esztendei  raboskodással  kellett  bűnhőd- 
nie. Kiszabadulva,  okosabbnak  tartotta  Francziaországba 
menekülni,   a   hol   katonaorvosi  alkalmazást  kapott;  ily 
minőségben   fordult  meg  Milanóban,  Veronában,  később 
pedig   Korfu   szigetén,  melyről  később  egy  értékes  mo- 
nográfiát   is    szerzett.    1798-ban    visszatérve    Milanóba, 
kiadott  egy  javaslatot,  hogyan  lehet  Lombardiában  sza- 
bad   kormányt   létesíteni    („Propozione   ai  Lombardi  di 
una    maniera    di  governo   liberó**),   s  valószínűleg  az  e 
füzetében  hangoztatott  merész  tanainak  köszönhette,  hogy 
mikor  ugyanez  évben  a   francziák   ideiglenes   kormányt 
alakítottak  Turinban,  annak  tagjául  Bottát  is  kinevezték. 
De    az    osztrák  fegyverek    győzelme    csakhamar    véget 
vetett  ennek  a  dicsőségnek  és  ő  megint  menekülni  volt 
kénytelen.  Napóleon  marengói  diadala  ismét  visszavezette 
Turinba,    a   hol    előbb    a  30-tagü    Consultában,  majd  a 
háromtagú  végrehajtó-bizottságban  működött,  fontos  re- 

Ba  d  ó  :  Az  olasz  iredalom  története.  II.  oO 

formokat  létesítve  kivált  a  közigazgatás  terén.  Kimon- 
datván Piemontnak  Francziaországgal  való  egyesítése, 
1804-ben  képviselőnek  választották  8  e  méltóságban  meg 
is  maradt  egész  Napóleon  bukásáig.  Ez  időben  kezdte 
megírni  első  nagyobb  munkáját  „Az  amerikai  Egyesült- 
Államok  függetlenségi  harczának  történeté"-t  (Storia 
della  guerra  d'indipendenza  degli  Stati  Uniti  d'America), 
a  mely  1809-ben  jelent  meg  a  könyvpiaezon,  a  kiadó- 
nak óriási  hasznot,  magának  az  írónak  pedig  ötezer  lira 
veszteséget  okozva.  A  bécsi  kongresszus  után  Piemont 
elszakadván  Francziaországtól,  Bottá  is  elvesztette  man- 
dátumát, de  félve,  hogy  hazájában  megint  üldözések 
várnak  rá,  ezentúl  is  Parisban  maradt,  sőt  a  franczia 
állampolgárságot  is  megszerezte.  A  Bourbon-kormány 
egy  kis  nyugdíjjal  segített  ínséges  helyzetén,  1819-ben 
pedig  kinevezte  a  roueni  főiskola  rektorának,  a  mely 
állásában  három  esztendeig  működött.  Itt  írta  meg  má- 
sodik nagy  munkáját  („Storia  dltalia  dal  1789  al  1814), 
melyet  a  Crusca,  kivált  stílusa  erényeiért  egyik  nagy 
díjával  tüntetett  ki.  A  könyv  sikere  oly  nagy  volt,  hogy 
midőn  kevéssel  azután  az  a  szándék  fogant  meg  Bottá- 
ban,  hogy  folytatja  Guicciardini  történetét  1534-től 
1789-ig:  mintegy  száz  lelkes  génuai  polgár  évi  hatezer 
lira  segélyt  biztosított  neki,  hogy  tervét  megvalósíthassa. 
E  munka  (Storia  dltalia  in  continuazione  del  Gruicciardini) 
1832-ben  látott  napvilágot,  s  már  most  részben  a  kapott 
tiszteletdíjból,  részint  a  turini  kormány  által  neki  jutta- 
tott kegydíjból  nyugodtan  és  gondtalanul  tölthette  élete 
utóiját. 

Bottának  mind  a  három  munkájában  politikai  czélok 
lebegtek  szemei  előtt:  velük  is  elő  akarta  mozdítani 
Olaszország    függetlenségi   törekvéseit.    Ily   intentiókkal 

írta  meg  az  amerikai  Egyesült-Államok  alakulásának 
történetét  is,  mintegy  megfelelve  ama  reactionáriusok* 
nak,  a  kik  az  olasz  szabadságharczok  meghiúsulásából 
a  forradalmi  eszmék  gyengeségét  következtették;  ő  meg 
akarta  matatni,  hogy  igenis,  ez  eszmék  egészségesek, 
életerősek  és  szabaddá  és  boldoggá  tehetnek  egy  népet. 
Az  intentiók  e  nemességéből  bizonyos  melegség  áradt 
az  előadásra;  úgy  mondja  el  ama  távoli  népek  esemé- 
nyeit, mint  az  olyan  ember,  „a  ki  érez  és  szeret".  Az  elő- 
adás helyenként  szinte  a  fenségig  emelkedik  és  Bottá 
úgy  tudja  beszéltetni  a  Washingtonokat,  hogy  szinte 
Titus  Liviusra  emlékeztet.  Azt  mondjuk:  „beszéltetni", 
mert  Bottá  mind  a  három  munkájában  még  egyre  a  régi 
divatú  történetírás  mesgyéjén  jár:  hőseinek  szájába  fé- 
nyes szónoklatokat  ád,  melyeket  azok  sohasem  tartottak^ 
tán  nem  is  tarthattak.  A  forrásbuvárlat  s  a  források 
kritikája  nem  volt  kenyere ;  másodkézből  dolgozott  és 
csak  arra  volt  gondja,  hogy  a  mit  elmond,  politikai 
czéljainak  megfelelően  és  szépen  mondja  el.  Stílusában 
szereti  a  régiességeket,  de  inkább  a  XYI.  század  íróiból 
merít,  mint  a  XlV-ikéből.  Ez  első  munkájában  egyéb- 
iránt nem  ment  a  gallicismusoktól  sem,  a  mi  nem  cso- 
dálni való  olyan  írónál,  a  ki  élete  javarészét  Franczia- 
országban  töltötte.  Második  munkájában,  noha  olyan 
eseményeket  mond  el,  melyek  nagy  részének  maga  is 
szemtanuja  vagy  éppenséggel  tényezője  volt,  pártatlanul 
és  részrehajlatlanul  iparkodik  ítélni,  a  mi  nagyban  és 
egészben  sikerül  is  neki.  Itt  az  adatok  tekintetében  is 
megbízhatóbb,  mint  előző  munkájában,  sőt  a  könyv 
egyik-másik  része  forrásul  is  szolgálhat.  Megbízhatóság 
tekintetében  jóval  hátrább  áll  utolsó  történeti  műve  is, 
a  hol    Guicciardini    kiegészítésére   vállalkozott   s  a  hol 

ítéleteiben  is  nagyobbrészt  elfogult  és  felületes.  Történeti 
tadást  az  olasz  ii^ak  nem  tanulhattak  tőle,  stílust  és 
hazaszeretetet  igen.  Bottá  a  költészet  terén  is  megpró- 
bálkozott egy  „Camillo  o  Veji  conquistata"  czímfi  hős- 
költeménynyel, mely  azonban  egészen  nyomtalanul  hang- 
zott el. 

Bottánál  még  nagyobb  hatást  gyakorolt  e  korra  Pietro 
CoUetta  (1775—1831),  a  ki  Nápolyban  született  és  élete 
legnagyobb  részén  át  ott  is  működött,  részint  a  katonai 
pályán,  részint  mint  politikus.  Murát  uralkodása  alatt 
felvitte  egész  a  marsaUi  rangig,  majd  mint  az  út-  é» 
hídépítések  főigazgatója  szerzett  érdemeket.  1814-beö 
már  államtanácsos  volt  és  mint  ilyen  minden  erejével 
árra  igyekezett,  hogy  lebeszélje  királyát  az  Olaszország^ 
egyesítésére  irányzott  törekvéseiről.  Előre  látta  a  ka- 
tasztrófát és  midőn  ez  tényleg  bekövetkezett,  ő  volt  az^ 
a  ki  az  osztrákokkal  a  békeszerződést  megkötötte.  A  visz- 
szatérő  Bourbonok  megerősítették  méltóságában,  sőt  egy 
hadosztály  élére  állították;  őt  küldték  Szicziliába  is,  hogy 
az  ott  lb20-ban  kitört  forradalmat  megfékezze,  vissza- 
térte után  pedig  a  hadügyminiszteri  tárczát  bízták  rá^ 
Nem  bírva  megakadályozni  az  alkotmányosság  meg- 
szüntetését és  az  osztrák  invasiót,  eleinte  börtönbe  került,^ 
később  aztán  a  morvaországi  Brünnbe  internálták.  '23-ban 
visszatérhetett  hazájába  s  ez  időtől  fogva  Flórenczben 
települt  meg,  szoros  baráti  viszonyba  lépve  azzal  az  írói 
körrel,  mely  az  ottani  „Antológia"  köré  csoportosult  s 
melynek,  miként  említettük,  Giordani  és  Leopardi  is  tag- 
jai voltak.  Itt  írta  meg  egyetlen  nagyobb  munkáját, 
„A  nápolyi  királyság  történetét  1734^ — 1825"  (Storia  del 
reame  di  Napoli),  melyet  fejezetenként  felolvasott  bará- 
tainak, készséggel  elfogadva  mindama   tanácsokat,  me- 

Ijeket  ezek  stílusa  jobbítására  neki  adtak.  Sokan  túloz- 
ták e  tanácsok  jelentőségét,  ügy  akarva  feltüntetni  a 
dolgot,  mintha  CoUetta  előadása  csakis  ezeknek,  kivált 
Giordani  észrevételeinek  köszönhetné  elevenségét  és  ha- 
tásosságát; pedig  kétségtelen,  hogy  revizorai  könyvének 
csakis  grammatikai  és  szófüzési  botlásait  csiszolták,  nem 
pedig  szoros  értelemben  vett  stílusát  is,  a  mely  minden 
izében  egyéni.  CoUetta  szilárdlelku,  egyenes,  tömörbe- 
szédíl  katona  volt.  és  stílusa  is  rövidre  szabott,  kevés 
szóval  sokat  mondó,  Tacitusra  emlékeztető.  Nincsenek 
benne  afféle  képzelt  szónoklatok,  minőket  Bottá  ád  a 
szereplő  személyek  ajkára ;  ő  e  mesterkélt  eszközök 
nélkül  is  bele  tudta  lehelni  munkájába  mindazt  a  lel- 
kesedést;  melyet  a  szabadság   iránt   érzett,    mindazt    a 

gyűlöletet,  melyet  benne  a  Bourbon-uralom  támasztott. 

ff 

0  is,  mint  Bottá,  oly  eseményeket  írt  le,  melyek  leg- 
nagyobb részét  maga  is  látta,  sőt  a  melyeknek  ténye- 
zője is  volt,  8  ezért  természetes,  hogy  ő  sem  minden- 
ben óvta  meg  a  teljes  elfogulatlanságot.  Különösen 
azzal  vádolják,  nem  alap  nélkül,  hogy  a  Murat-féle  fran- 
<ízia  kormánynyal  szemben  nagyon  is  pártos  szellemben 
ítél.  Ráfogták  azt  is,  hogy  a  tényeket  gyakran  szándé- 
kosan ferdíti;  de  az  újabb  történeti  kutatás  csak  azt 
bírta  róla  kimutatni,  hogy  nem  rendelkezve  mindenre 
nézve  kellő  forrásokkal  és  jobbára  csak  emlékező  te- 
hetségére lévén  utalva,  néha  a  pontatlanság  hibájába 
esik.  Ám  ha  e  részben  eltérők  is  a  nézetek,  abban 
minden  olasz  bírálója  egyetért,  hogy  kevés  író  tudott 
annyi  lelkesedést  és  annyi  önbizalmat  önteni  az  olasz 
népbe,  mint  ő.  Történetének  a  külföldön  is  nagy  ha- 
tása volt.  Miként  Pellico  az  osztrák  uralom  kegyetlenkedé- 
seit, úgy  bélyegezte  meg  CoUetta   a  Bourbon-rendszert ; 

s  ha  Nápoly  az  olasz  szabadságharczok  idejében  min- 
dig oly  hatalmas  gyújtópontja  volt  az  összeesküvéseknek, 
ez  nem  kis  részben  tulajdonítható  e  könyv  szellemének. 
Nápolyi  volt  Vincenzo  Coco  is  (1770—1823),  a  ki 
résztvéve  az  1799-ki  forradalomban,  a  Bourbonok  által 
száműzetésre  ítéltetett.  Francziaországba  ment  s  ott 
írta  meg  ama  véres  napok  történetét,  melyeket  átélt 
E  „Saggio  storico  suUa  Rivoluzione  di  Napoli^  stílus 
szempontjából  nem  olyan  kiváló  munka,  hogy  egy 
polczra  lehetne  állítani  az  előbb  említettekkel.  De  ama 
véres  események  az  ő  előadásában  is  megrendítették 
honfitársait  és  újabb  mártírokat  neveltek.  Lodovico 
Settembrini,  a  kiváló  irodalomtörténész,  a  kit  előadá- 
sunk folyamán  már  több  izben  volt  alkalmunk  idézni^ 
szintén  egyike  volt  e  mártíroknak,  s  azért  az  ő  sza- 
vaival jelezzük  azt  a  hatást,  melyet  Coco  e  története 
gyakorolt.  „Mit  bánom  én  —  kiált  —  ha  nyelve 
nem  is  egészen  tiszta,  mit  bánom  én,  ha  gallicismusok 
is  vannak  benne,  a  mikor  én  észre  sem  veszem  őket, 
mert  azok  a  dolgok^  melyeket  mond,  egészen  meg- 
töltik lelkemet?"  Történeti  munkáján  kívül  írt  még 
egy  könyvet,  a  „Platone  in  Itália  "-t,  melyben  arra 
inti  honfitársait,  hagyják  már  abba  az  idegenek  után- 
zását s  inkább  szerezzék  vissza  őseik  tudását  és  eré- 
nyeit. A  nagy  görög  filosofus  egy  költött  utazása  van 
e  könyvben  leírva,  mintha  ő  Kleobulos  barátjával  be- 
járná a  hajdani  Magna  Graeciát,  megfigyelve  a  tör- 
vényeket, az  erkölcsöket  és  a  művészeteket,  és  mintha 
néhány  kiváló  férfiúval  társalogna  az  intézményekről 
és  kormány  formákról.  E  munkájának  már  sokkal  cse- 
kélyebb volt  hatása;  a  nép  számára  nagyon  is  tudós 
volt,  a  tudósok  számára  nagyon  is  felületes. 

íme  ezek  voltak  Olaszország  legjobb  prózaírói  a 
XIX.  század  első  harmadában.  S  immár  áttérhetünk 
az  utolsó  időszakra,  melyet  tárgyalásunk  körébe  be- 
vonhatunk, arra  a  négy  évtizedre,  mely  1830-ezal  kez- 
dődik és  azon  a  nagy  napon  tekinthető  befejezettnek, 
mely  Olaszország  egységét  teljessé  tette. 


A  XIX.  SZAZAD  '30— 70-ig. 

XIV.  FEJEZET. 
A  HAZAFIAS  IRODALOM. 


1.  §.  A  líra. 

Könyvünk  ama  fejezetében,  mely  „A  szabadsághar- 
czok  kora^  czímet  viseli,  már  röviden  vázoltuk  ama 
viharos  négy  évtized  politikai  történetét,  melyeknek  most 
irodalmi  jelenségeit  kivánjuk  ismertetni.  Láttuk,  hogy 
az  1830-iki  párisi  júliusi  forradalomnak  mily  hatalmas 
visszhangja  volt  Olaszországban,  hogy'  támadt  felkelés 
felkelés  után,  miként  mozogtak  a  mazzinisták,  hogyan 
ábrándoztak  az  olaszok  egyrészt  köztársaságról,  más- 
részt confoederatióról.  Láttuk  azt  is,  a  nemzet  többsége 
miként  fordult  mindinkább  emelkedő  bizalommal  a  sa- 
voyai  ház  felé,  hogy'  söpörte  el  a  reményeket  Novara, 
hogy'  ütötte  helyre  a  csorbát  Magenta  és  Solferino,  mit 
tett  a  marsalai  ezer,  hogy'  kapta  meg  Olaszország 
'66-ban  Velenczét  is,  és  végre  Róma  annektálásával 
miként  állott  helyre  az  egységes  Olaszország.  E  40  év 
alatt  az  olasz  irodalmat  még  inkább  dominálja  a  poli- 
tika, mint  a  század  első  harmadában;  az  Írók  legfőbb 
gondja  az  volt  hogy  ébren  tartsák  a  nemzeti  lelkese- 
désnek   néha-néha   kialvással    fenyegető  lángját.  Szítani 

a  gyűlöletet  a  bitorló  idegen  ellen,  bátorságot  és  erőt 
önteni  a  estiggedőkbe,  magasztalni  a  nagy  harczok  vezér- 
alakjait —  ezt  tekintették  legfőbb  feladatuknak  lírikusok 
és  szatirikusok,  dráma-  és  regényírók,  történettudósok  és 
filosofusok.  Majd  mindenki,  a  ki  tollhoz  nyúlt,  hazafias 
czélokat  követett. 

A  mi  kivált  a  lírikusokat  illeti,  a  hány  csak  volt, 
valamennyi  más  és  más  hangnemben,  de  ugyanazt 
énekelte: 

„Va  fuora  d'ltalia,  va  fuora,  o  stranier!' 
(.Eredj  ki  a  honból,  eredj,  idegen!") 

E  költők  —  ép  ügy  mint  a  regény-  és  drámaírók  is  — 
nagyrészben  folytatói  voltak  az  előző  szakaszban  tár- 
gyalt romantikusoknak,  úgy  hogy  sokan  „a  második 
romantikus  nemzedék"  elnevezése  alatt  szokták  őket 
egybefoglalni.  Ám  a  régebbi  romantikusoktól  leginkább 
abban  különböznek,  hogy  a  nemzet  összeségére  akarván 
hatni,  lírájukban  a  népies  hang  sokkal  inkább  dominált; 
nem  annyira  ódákat  és  canzonékat  írtak,  mint  inkább 
népies  indulókat  és  rispettiket,  a  nép  szerelmi  költésze- 
téből átvett  e  rövid  dalformába  szerencsés  kézzel  vive 
bele  a  politikát. 

E  szabadság-dalnokok  sorát  Gábrielé  Rossettivel  nyit- 
juk meg,  a  ki  irodalmi  működését  már  a  húszas  évek- 
ben kezdte.  1783-ban  született  Vastóban,  egy  abruzzói 
városkában,  s  fiatal  korában  festőnek  készült.  A  költé- 
szet felé  fordulva,  eleinte  mint  rögtönző  poéta  és  opera- 
librettók szerzője  tűnt  fel,  de  aztán,  mikor  Murát  király 
kinevezte  a  nápolyi  Bourbon-múzeum  őrének,  úgy  látszik, 
kissé  alábbhagyott  irodalmi  tevékenysége.  Csak  midőn 
a    király    1815-ben    trónját    és   életét   vesztette,  kezdett 

ismét  sűrűbben  verselni,  olyan  lángoló  strófákkal  tá- 
madva meg  a  visszatért  Bourbonokat,  hogy  1821-ben 
menekülnie  kellett.  Kövid  bujdosás  után  Londonba  ment 
s  ott  eleinte  magántanltással  foglalkozott,  '31-ben  pedig 
az  egyetemen  kezdte  előadni  az  olasz  nyelvet  és  iro- 
dalmat. Angliában  is  maradt  egész  '54-ben  bekövetke- 
zett haláláig  és  gyermekei,  Dante,  Gábriel  és  Ghristina, 
egészen  elangolosodva,  új  hazájuk  irodalmának  és  mű- 
vészetének lettek  büszkeségévé.  Rossetti  dalai  rendkí- 
vüli eró'vel  juttatják  kifejezésre  ama  kor  ideáljait:  az 
elnyomott  népek  testvériségét,  Róma  világi  hatalmának 
eltörlését,  Olaszországnak  egységes,  alkotmányos  király- 
sággá való  átváltozását.  Még  a  nem-olaszt  is  megra- 
gadja nyelve  csodálatos  könnyedsége,  átlátszósága  és 
kivált  dallamossága;  az  ember,  ha  nem  is  tudja  azt  a 
melódiát,  melyre  énekelték  verseit,  mégis  valami  lelke- 
sítő ária  kótáit  képzeli  hozzájuk,  mégis  hallani  véli, 
mint  dalolják  őket  a  katonák  az  ellenség  felé  masí- 
rozva. A  harezi  indulónak  kevés  olyan  remek  példája 
van  a  világirodalomban,  mint  az  „Unitá  e  Libertá"  ezímű 
költemény,  melynek  12  soros  strófái  robogó  daktilusok- 
kal  kezdődnek,  aztán  ünnepélyes  jambusokba  csapnak 
át,  s  e  jambusok  végén,  mint  egy  szabadságszeretettől 
mámoros  népnek  dörgő  szózata,  hangzik  fel  a  refrain: 
„Giuriam,  giuriam  sul  brando  —  0  morte  o  libertá!" 
(„Megesküszünk  e  kardra:  szabadság  vagy  halál !") 
Valamiként  ez  eskü-refrain  Petőfi  „Talpra  magyar" -jára 
emlékeztet  bennünket,  azonképpen  Rossetti  egész  szabad- 
ságköltészete rokon  a  mi  nagy  dalnokunkéval:  ugyanaz 
a  szilaj  harag,  ugyanaz  a  határtalan,  mindent  magával 
ragadó  lelkesedés  szólal  meg  benne.  A  kétfejű  sas  ellen 
csak  Petőfi  írt  oly  elkeseredett  gyűlölettől  duzzadó  vers- 

szakaszokat,  a  minők  pl.  az  „Air  Anstria^  czimfi  rapszo- 
dikus költeményben  foglaltatnak,  és  hivatását,  hogy 
nemzetének  vatese  legyen,  csak  Petőfi  érezte  át  oly 
önérzetes  büszkeséggel,  a  minő  a  „Nuove  speranze^ 
ezimű  versben  nyilvánul:  „Tirteo  d'Italia  chi  sara  nel 
campOt?  Son  io,  son  io  !"  („Ki  lesz  a  harczmezőn  Olasz- 
hon Tyrtaeusa  ?  Én  leszek,  én  leszek!")  Rossetti  egyéb- 
iránt mint  irodalomtörténész  is  nagyérdekfi  munkákat 
írt.  Főképpen  Dante-kommentárjával  keltett  feltűnést 
(Gomento  analitico  su  la  Divina  Commedia),  melyben 
azt  a  bizonyára  téves,  de  nagy  tudással  vitatott  hypo- 
thesist  állította  fel,  hogy  az  ^Isteni  színjáték"  titkos 
czélzások  mezében  a  legmerészebb  politikai  és  vallás- 
beli  tanokat  hirdeti.  Igen  érdekes  egy  másik  könyve  is, 
mely  a  pápaellenes  szellemről  szól  („SuUo  spirito  anti- 
papale")  és  arról  a  befolyásról,  melyet  az  az  európai  és 
kivált  az  olaszországi  irodalomra  gyakorolt. 

Nagy  hatással  volt  a  népre  Francesco  dall'Ongaro 
is,  (született  Friaulban  1808-ban,  meghalt  Nápolyban 
1873-ban).  A  papi  pályára  lépett  és  csak  a  '48-diki 
forradalom  idejében  vetette  le  a  reverendát.  Már  ekkor 
nagy  volt  a  híre  egész  Olaszországban.  Tíz  évvel  az- 
előtt óriási  sikert  aratott  egy  színművével,  a  „Forna- 
retto"-val  („Pékinas"),  melyben  egy  a  velenczei  törté- 
netből merített  tárgyat  nagy  hatással  dolgozott  fel ;  ez 
az  érzékeny  szomorújáték,  mely  a  halálbüntetés  ellen 
harczol,  csakhamar  bejárta  egész  Olaszország  színpad- 
jait és  számos  utánzóra  talált.  Később  egy  „Bianca 
Cappello"  czímű  hasonló  darabbal  lépett  a  nyilvánosság 
elé  és  az  olaszok  egyik  legnagyobb  drámai  művésznője, 
Adelaide  Ristori,  ezt  a  művét  is  rendkívül  népszerűvé 
tette.  Majd  ő  is,  miként  már  előtte  Carrer,  a    balladára 

adta  magát,  itt  is  a  néphagy omáDvból  merítve  ügy  tár- 
gyait,   mint   előadási    hangját.    A    negyvenes    években 
Triesztben   szerkesztett   egy  szépirodalmi  lapot,  a  „Fa- 
villa"-t,  mikor  pedig  onnan  egy  túlságosan  liberális  fel- 
köszöntője miatt  száműzték,  visszutazott   Olaszországba, 
hogy  lelke  egész  hevével  résztvegyen  a  forradalmi  moz- 
galmakban.  Garibaldi   Rómába   küldte;   midőn   pedig  e 
város   franczia   kézre    került,    ő  is,  mint  annyi  Író  társa, 
kénytelen   volt   külföldön  bolyongani.  Előbb  Svájczban, 
majd   Belgiumban  és  Franeziaországban  tartózkodott  és 
csak  1859-ben  térhetett   vissza   Toszkánába,   a   hol  Ri- 
casoli  miniszter  tanárnak  nevezte  ki.  Szalonja  ez  időben 
központja   volt  a  flórenczi    irodalmi  életnek  ;    az  Amo 
partjára    elvetődött  kiválóbb    idegenek  is  sűrűn   fordul- 
tak meg  nála,  közöttük  egy  jeles  honfitársunk,  Pulszky 
Ferenez  is.  Midőn  Róma  lett  az    olasz   birodalom  fővá- 
rosa, dairOngaro  elköltözött  Nápolyba,  már  most  inkább 
csak  műkritikákat,  irodalomtörténeti  tanulmányokat,^,  el- 
beszéléseket  Írogatva.  De  nem  ezek  őrizték  meg  nevét, 
hanem    azok    az    apró   népies    költeményei,  melyeket  a 
flórenczi    stornellik    és   rispettik   mintájára   írt,    s   a  hol 
12 — 14   sorban   annyi   hévvel  és  bájjal  ünnepelte  Gari- 
baldit,  és    rajzolta  az  olasz  szabadságharcz  egyes  alak- 
jait és  jelenségeit.  Az  egyikben  pl.  („I  tre  colori**)  egy 
olasz  leány  a  háromszínű  kokárdát  énekli  meg,   melyet 
kedvesétől   kapott,    a    másikban  (;,La  Livornese")  a  li- 
vornói    parasztleány   elindul   kedvese   után  a  háborúba, 
hogy  ő  fogja  fel  kebelével  azt  a  golyót,  mely  amannak 
van    szánva.   Ezek  az  üde,  könnyen  folyó  versek  olyan 
kitűnően    eltalálták    a   népdal  hangját,  mintha  igazán  a 
toszkánai  aratóleányok  ajkán  fogantak  volna.   Ha   Ros- 
setti  harczi  dalai  hév  tekintetében  emlékeztetnek  Petőfire, 

dairOngaro  abban  rokon  a  mi  szabadságharczunk  éne- 
kesével, hogy  majdnem  ugyanannyi  művészettel  tudta 
megnemesíteni  a  népdalt,  mint  ez. 

És  újra  Petőfit,  de  megint  más  vonatkozásban  jut- 
tatja eszünkbe  a  nápolyi  Alessandro  Poerio  (1802 — 1848): 
ez  is  hSsi  halállal  pecsételte  meg  azt,  a  mit  verseiben 
irt,  az  osztrákok  elleni  mestrei  csatában  szerezve  gyilkos 
sebet.  Azt  mondják,  hogy  mikor  legelői  törtetett  az 
osztrákok  által  védett  barrikádra,  utána  rohanó  bajtársai 
az  ő  harczi  dalának  egyik  strófáját  énekelék: 

„Nem  dal  és  nem  virág  kell 
Az  ősök  sírja  felett ; 
Hangozzék  fegyvercsörgés. 
Virág  legyen  a  tett!" 
(„Non  fiori,  non  carmi 
Degli  avi  su  l'ossa 
Ma  il  saono  sia  d'armi 
Ma  il  sérti  sien  Popre!') 

Egyébiránt  Poerio  versei  között  túlnyomó  számmal  van- 
nak az  olyanok,  melyek  nem  a  népnek  voltak   szánva; 
inkább   szerette   a   gondolatokban   gazdag  és  képekben 
szegény  reflexiós  költészetet,  egyebek  közt  Leopardit  is 
utánozva.    Szabadságért    énekelt  és    halt  meg  a  genuai 
Goflfredo    Mameli   is,    a   ki    1849-ben,  a  mikor  csak  22 
éves  volt,  hullott  el  a  dicsőség  mezején.  Gyönyörű  him- 
nusza (Fratelli  d'Italia  —  l'Italia  s'é  desta)  sokszor  vissz- 
hangzott   az    olasz    egységért    való    küzdelmek    során. 
Még  nagyobb  népszerűségre  tett  szert  Luigi  Mercantini 
(1821—1872),   kinek    eró'vel    teljes    Garibaldi-himnusza 
(„Megnyílnak    a    sirok,   kelnek    a  holtak^')    ma   is    él, 
mint  az  olaszok  legkedveltebb  nemzeti  dala. 

Mig  a  most  emiitett  költők  inkább  csak  a  hazafias 
líra  terén  mimkáikodtak  és  így  bizonyos  egyoldalúságba 
estek,  a  trienti  Giovaimi  Prati  (1815 — 1884)  sokkal  na- 
gyobb tárgykört  ölelt  fel.  Ó  Í8  koián  megízlelte  az 
osztrák  hatalom  börtönét:  már  pádnál  di&k  korában 
becsukták  mint  liberálist.  Első  nagy  sikerét  S6  éves 
korában  aratta,  „Edmenegarda^  czímfi  romantikus  elbe- 
szélő költeményével,  mely  egyszerre  híressé  tette  az 
egész  félszigeten.  Különösen  meglepte  az  olvasókat  az  a 
merészség,  melylyel,  szemben  az  előbbi  romantikusokkal, 
a  kik  a  nőt  mindig  angyaltisztaságúnak  festették,  ő  egy 
házasságtörési  drámát  mert  feldolgozni.  Hősnője  nem- 
csak  kisértésbe  jöU;  hanem  valóban  el  is  bukik;  mikor 
aztán  a  csábító  elhagyja,  ő  bfinbánólag  vissza  akar  térni 
urához,  de  ez  be  nem  fogadja  s  ekkor  egy  kolostorban 
keres  menedéket.  Ez  a  költemény,  némileg  byroni  hang- 
jával, pathetikus  és  színgazdag  leírásaival  el  bírta  feled- 
tetni az  olvasóval  mindazt,  a  mi  hamis  van  benne,  kivált 
a  jellemek  rajzában;  az  olasz  asszonyoknak  egy  évti- 
zedig nem  volt  kedvesebb  könyve  ennél.  A  sok  közép- 
kori lovagi  tárgyú  cantica  után,  a  „Pia  de'  Tolomei^-k, 
az  „lldegondák^  után,  kettős  örömmel  fogadták,  hogy 
végre  a  költői  elbeszélés  is  a  modern  életből  meríti  tár- 
gyát; Edmenegarda  közelebb  állott  hozzájuk  s  ezért 
sorsa  jobban  meg  is  hatotta  őket.  1843-tól  fogva  aztán 
Frati  is  a  politikai  események  dalnoka  lett,  főképen  a 
savoyai  királyi  ház  dicsőségének  szentelve  lantját;  ámde 
e  részben  nem  volt  benne  sem  annyi  közvetlenség,  sem 
annyi  hév,  mint  pl.  Rossettiben.  Sok  zaklatásnak  volt 
kitéve  nemcsak  az  osztrákok,  hanem  némely  olasz  ható- 
ság részéről  is.  Mikor  pl.  az  osztrákok  Páduából  kiűz- 
ték,   1848-ban   Velenczébe   ment,   de   a  köztársaságnak 

nem  volt  kedvére  az  5  saTOjai  edbertismusa  (értsd  Cario 
Albertóért  való  lelkesedése),  s  így  innen  Toszkánába 
kellett  menekülnie.  De  az  itteni  demokráczia  szintén 
megharagudott  a  királypárti  költőre  és  azzal  vádolva, 
hogy  meg  van  fizetve  a  turini  udvartól,  innen  is  elker- 
gették. Most  Piemontba  vonult  vissza  s  ez  időtől  fogva 
ott  is  lakott  mindaddig,  míg  a  fővárost  át  nem  tették 
Flórenczbe ;  mikor  pedig  1870-ben  Róma  lett  a  királyi 
család  székhelye,  ő  is  ide  ment  és  mint  szenátor  és  a 
közoktatásügyi  minisztérium  tanácsosa,  itt  végezte  be 
életét.  Kétségtelen,  hogy  nem  volt  elsőrangú  költő.  Szé- 
pen és  szabatosan  verselt,  de  a  mikor  nagy  témákba 
fogott  —  már  pedig  szeretett  filosofiai  verseket  is  írni  — 
többnyire  homályos  és  jelentéktelen  dolgokat  mond. 
'68-ban  nagy  szenzácziót  keltett  egy  „Armando"  czímu 
fantasztikus  verses  regényével,  melyben  Göthe  „Fausf'-ja 
és  Byron  „Manfred"-ja  lebeghetett  előtte  mintaképnek. 
De  az  ő  ábrándos,  világfájdalmas  hőse  hiába  bölcsel- 
kedik az  élet  semmiségéről;  a  mit  mond,  sekély.  A  ver- 
ses regényben  egyébiránt  sürfin  váltakoznak  a  lírai 
részletek,  ügy  hogy  sokan  dalgyűjteménynek  keresztel- 
ték, s  valóban  ezek  a  beszőtt  énekek  a  legszebbek  benne. 
Annak  idején  nagyon  szerették  balladáit,  melyekben  kí- 
sérteties, borzalmas  históriákat  pompás  technikával  adott 
elő.  Itt  el  is  bírja  kerülni  azt  a  hibát,  a  mely  egyéb 
lírai  verseit,  kivált  himnuszait  megrontja,  értjük  a  hosz- 
szadalmasságot,  túlságos  bőbeszédűséget.  Akkor  is,  ha 
szonettet  írt  már  a  forma  természeténél  fogva  tömörebb, 
erőtelesebb  8  valóban  azt  hiszszük,  hogy  összes  művei 
közfii,  ha  valami,  ezek  a  szonettek  fogják  túlélni, 
kivált  az  élete  utolsó  időszakában  írottak.  Egyébiránt 
utolsó   kötete,  az    „Isidé",  csak   78-ban  jelent  meg,  és 

így  sokkal  közelebb  esik  hozzánk,  semhogy  végleges 
Ítéletet  mondhatDánk  róla.  Maguk  az  olaszok  is  Dagyon 
ellentétes  yéleményeket  hangoztatnak  Pratit  illetőleg,  s 
így  ®&y  legújabban  megjelent,  kiváló  szerzőktől  való 
irodalomtörténet  annyira  megy  az  iránta  való  szigorban, 
hogy  azt  mondja:  „Ama  sok  dolog  közöl,  melyeket  írt, 
egyetlen  egy  sem  szállhat  szembe  az  idők  romboló  ha- 
tásával és  az  ízlés  változásával".  Azok  is,  kik  enyhéb- 
ben ítélnek  felőle,  inkább  formai,  mint  tartalmi  tekin- 
tetben helyezik  magasabb  polczra. 

A  század  közepe  táján  Prati  mellett  a  veronai  Aleardo 
Aleardi  volt  az  olaszok  legünnepeltebb  lírikusa.  Három 
évvel  öregebb  volt  amannál  és  hat  évvel  korábban,  már 
'78-ban  halt  meg.  Telivér  romantikus  volt  és  az  is  ma- 
radt mindvégig,  folyton  bátran  és  nemesen  küzdve 
Olaszország  ideáljaiért.  Már  1848-ban  gyanúba  fogták  a 
veronai  osztrákok  és  menekülnie  kellett.  Ez  évben  részt- 
vett a  velenczei  köztársaság  kormányzatában  is,  előbb 
mint  az  államtanács  tagja,  utóbb  mint  párisi  követ. 
'52-ben  az  osztrákok  elfogták  és  pár  hónapra  bebörtö- 
nözték, hét  évvel  később  pedig  Josefstadtban  kellett 
lakolnia  hazafias  verseiért.  Bizonyára  e  körülmény  is 
nagy  mértékben  hozzájárult  neve  népszerűsítéséhez:  a 
politikai  mártír  érdemeiből  sokat  ráruháztak  a  költőére. 
A  mai  olvasó  Aleardi  költészetét  általában  nagyon  is 
édeskésnek,  nagyon  is  szentimentálisnak  fogja  találni; 
verseit  ő  is  szerette  elnyújtani,  ügy  hogy  ha  egy-egy 
hasonlatba  kezd,  alig  éri  végét.  Főereje  a  leíró  részle- 
tekben van  ;  a  természet  szépségei  iránti  érzék  kevés 
kortársában  volt  annyira  kifejlődve,  mint  benne,  és  még 
kevesebben  bírták  a  külvilág  jelenségeit  oly  finom 
tollal  festeni,  mint  ő.  Szerette  a   tudományt   is   bevonni 

a  költészet  tárgykörébe  és  kivált  a  „Le  prime  Storie** 
czimű  hosszabb  művében  egy  pár  nagyon  is  hatásos 
képe  van  az  emberiség  története  első  időszakának.  Min- 
ket magyarokat  különösen  „I  sette  soldati"  (A  hét  ka- 
tona) czímfi  verse  érdekelhet,  mint  a  melyben  Magyar- 
ország szabadságharczárói  hosszan  és  melegen  dalol. 
A  költő  a  solferinói  csatákat  követő  napon  meglátogatja 
a  harczmezőt,  mely  még  tele  van  halottakkal  és  hal- 
doklókkal, s  ott  hallja  végső  átkait  hét  különböző  nem- 
zet katonáinak,  kiknek  fel  kellett  áldozni  magukat  olyan 
ügyért,  mely  nem  az  övék.  Egy  magyar  haszárnak  még 
nem  egészen  hűlt  teteme  mellett  egy  oláh  pap  térdepel 
és  ez  mondja  el  a  költőnek  Bem  és  Görgey  viadala 
sorsát.  Az  a  halott  huszár,  úgymond,  „Elődjeinek  kardját 
felköté  —  Csokrot  tűzött  szive  fölé  —  Dolmányt  vetett 
magára  s  lóra  kapva  —  Ment  arra,  a  hol  foly  a  Tisza 
habja . .  ,^  Aztán  leirja,  hogy  az  ifjú  miként  vett  részt 
a  branyiszkói  csatában,  majd  áttér  Buda  megvívására 
s  elbeszéli,  hogy  a  magyar  hős  miként  kötött  barátságot 
azzal  a  lengyel  vitézzel,  a  ki  most  ott  fekszik  mellette, 
s  ehhez  kapcsolva  röviden  ecseteli  Lengyelország  küz- 
delmeit is.  Áttér  aztán  arra,  mint  kért  segítséget  a  csá- 
szár Oroszországtól,  mint  árasztották  el  a  magyar  földet 
a  kozákok  és  végre  a  világosi  katasztrófát  írja  le  iga- 
zán megrendítően.  Az  a  jelenet,  melyben  a  magyar  ka- 
tonák zászlóikat  és  kardjaikat  lábához  rakják  az  ide- 
gen csapatnak,  a  legmagasabb  páthoszszal  van  rajzolva. 
Egy  katona  kétségbeesésében  lelövi  hű  lovát,  távolabb 
egy  csapat  csókot  nyom  a  rongyos  zászló  agg  nyelére, 
s  aztán  meggyújtják  azt  a  szentelt  szövetet.  A  kar,  mely 
a  zászlót  fogja,  azelőtt  sohase  reszketett,  csak  most . .  . 
A  többi,  körben  állva,  sápadtan    rámered    a   tűzre  ;   az 

Radó:  Az  olasz  irodalom  története.  II.  ***- 

égő  rongyok  szállnak  fei  s  alá  s  a  zászlóalj  elsiratja 
halottját.  Gyönyörű  részlete  a  költeménynek  az  is,  mely- 
ben Petőfi  halála  ran  megénekelve.  Nem  ismeri  senki  a 
szent  rögöt,  beszéli  az  agg  pópa,  a  melyhez  búsan  el- 
zarándokolva, siratni  őt  lehullanánk  a  porba !  Aztán 
elmondja,  hogy  talán  a  harcz  alatt  esett  el,  talán  éjjeli 
portyázás  közepette  sfilyedt  el  valami  mély  mocsárba, 
a  hol  egy  vad  kozák-csapat  ráakadt  s  beledöfé  szívébe 
a  pikát :  „És  szent  fején,  a  melyben  annyi  eszme  — 
Meg  annyi  édes  dal  csirája  pezsge,  —  Vadul  tánczoltak 
tatár  paripák  !"  Vagy  tán,  így  folytatja,  beletévedt  egy 
hegyszorosba;  a  szászok  fent  leselkedtek  a  csúcsokon 
és  látva,  hogy  odalenn  közelget  a  magyar,  sziklát  do- 
báltak föléje:  „Tán  mint  a  hős,  ki  hajdan  —  Kínlódva 
nyögdelt  Ronceval  homokján  —  Ö  is  a  kürtöt  két  kezébe 
fogván  —  Beléje  fútt,  talán  segélyre  várva  ...  — 
Hiába  hangzott  el  a  kürt  szava  —  Nem  hallhatá  meg 
már  a  holt  haza  !^ 

Némely  tekintetben  rokon  Aleardival  a  Vicenza  vidé- 
kéről való  Giacomo  Zanella  (1820—1888).  Pap  volt  és 
egész  48  éves  koráig  csak  igen  szűk  körben  ismerték 
verseit.  Ekkor  jelent  meg  első  kötete,  mely  egyszerre 
híressé  tette  nevét.  Az  akkori  politikai  helyzetnél  fogva 
élénk  visszhangot  keltett  sokakban  az  a  hitvallása,  hogy 
a  tudományos  haladásnak  nem  szabad  az  emberiséget 
az  atheismus  felé  sodornia,  hogy  a  politikában  is  mér- 
sékletnek kell  uralkodnia.  Valamint  egyfelől  az  éppen 
akkor  Olaszországban  elhatalmasodó  darwinismus  ellen 
emelte  fel  szavát,  másfelől  az  egyház  és  az  állam  közti 
békét  hirdette.  Ama  viharos  líra  után,  mely  Olaszorszá- 
got az  50-es  és  60-as  években  elragadta,  tetszett  az  ő 
csendes,   nyugodt    szemlélődése,    az    ő   békés,  családias 

költészete.  Zanellában  nem  élt  valami  erős,  eredeti  egyé- 
niség, inkább  assimiláló  tehetsége  volt  és  verseiben 
kivált  az  újabb  angol  költészet  némely  nagyjait,  Bnmst, 
Longfellowt,  Tennysont  utánozta  nagy  formai  tökélylyel 
és  jó  Ízléssel.  Sokat  fordított  is  ezekből,  valamint  iro- 
dalomtörténeti értekezésekben  is  behatóan  foglalkozott 
velük.  Megírta  azonkívül  az  olasz  irodalom  utolsó  szá- 
zadának történetét  is,  továbbá  Palladiónak,  a  híres  épí- 
tésznek életét,  „Irodalmi  párhuzamok "-at  stb. 

Zanella  műfordításaival  kapcsolatban  meg  akarunk 
emlékezni  e  kor  három  más  írójáról  is,  a  kik  első  sor- 
ban mint  idegen  irodalmak  tolmácsai  szereztek  érdeme- 
ket. Andrea  MaflFei  (1798—1885)  átültette  Schiller  szín- 
darabjait, Milton  „Elveszett  paradicsom"-át,  azonkívül 
sokat  adott  Göthéből,  Byronból,  Mooreból,  Heinéből. 
Fordításai  tartalmi  tekintetben  meglehetősen  szabadok,  de 
verselésük  annál  művészibb.  Giulio  Carcano  (1812 — 1884) 
írt  regényeket,  verseket,  irodalomtörténeti  értekezéseket, 
de  nemzetének  a  legnagyobb  szolgálatot  Shakespeare- 
fordításával  tette.  Bernardino  Zendrini  (1839 — 1879) 
szintén  irodalomtörténész  és  eredeti  poéta  is  volt,  és 
versei  közfii  különösen  a  „Bonczoló  teremben"  czímű 
valóban  méltán  keltett  feltűnést;  de  ő  is  a  legjobbat 
mint  műfordító  nyujtotta,  főkép  Heinét  ültetvén  át  ritka 
tökélylyel. 

Végre  nem  fejezhetjük  be  e  korszak  lírai  költőinek 
felsorolását  a  nélkül,  hogy  helyet  ne  juttatnánk  egy 
elsőrangú  tájnyelvi  költőnek  is.  a  római  Giuseppe 
Gioachino  Bellinek  (1791 — 1863).  Sok  százra  menő  szo- 
nettjében a  római  népnek  eszejárását  és  érzésmódját 
olyan  híven  tudja  tükröztetni,  hogy  e  részben  csak  a 
milanói  Portával  mérhető  össze.  Mint  a  pápa  alattvalója, 

közelről  látta  és  figyelte  meg  az  egyház  világi  uralmá- 
nak mindenféle  visszásságát,  melyeket  aztán  egy-egy 
apró  versikében  éles  günynyal  tudott  ostorozni.  Költői 
működésének  java  a  harminezas  évekre  esik;  később 
inkább  irodalmi  nyelven  irogatott,  de  már  e  munkái 
meg  sem  közelitik  dialektikus  verseit  melyekben  eddig^ 
senki  sem  érte  utói.  Belli  e  költeményei  mintegy  közép- 
belyen  állanak  a  tiszta  lira  és  a  szatira  között;  az  ő 
neve  szolgálhat  nekünk  átmenetül  a  hazafias  lira  műve- 
lőitől a  XIX.  század  legkiválóbb  olasz  szatirikusához^ 
Giuseppe  Giustihoz. 


2.  §.  Giuseppe  Giusti. 

Olaszország  e  legnagyobb  szatirikusa  nagyon  csendes^ 
külső  eseményekben  szegény  életet  élt.  1809-ben  szüle- 
tett Monsummanóban,  egy  Flórenczhez  közel  eső  falu- 
ban. Előkelő,  nemesi  családból  származott;  középiskolai 
tanulmányait  Pistojában  és  Luecában  fejezte  be,  azután 
pedig  a  pisai  egyetemre  került.  Mint  kis  diák  nem  sokat 
törődött  a  tudománynyal,  és  akkor  is,  mikor  Pisába  ju- 
tott, az  előadásokra  kevés  gondja  volt.  Négy  évet  töl- 
tött ott  —  mint  maga  mondja:  „Eltemetve  könyveim  — 
valami  sarokba  !"  Hanem  azért  ezt  a  temetést  nem  kell 
egészen  szigorúan  venni.  Ha  a  Pandekták  nem  is  igen 
aggasztották,  annál  sűrűbben  foglalkozott  a  régebben 
elhanyagolt  classikusokkal:  Vergiliussal,  Horatiussal,  ki- 
váltképpen pedig  imádott  Dantéjével,  a  kiben  később  is 
éjjel-nappal  búvárkodott.  Verselni  már  13  éves  korában 
kezdett,  de  az  ez  időből  való  költeményei  elvesztek* 
Mikor  aztán  Pisát  elhagyva,  belépett  egy  flórenezi  ügy- 

védi  irodába,  az  ottani  mozgalmas  politikai  élet  annyira 
kimerítette,  hogy  végkép  szakított  az  ügyvédi  pályával 
és  tisztán  irodalmi  foglalkozásra  adta  magát.  Ez  id5  óta 
(1833)  élete  meglehetős  egyhangúságban  fclyt  le.  Job- 
bára Flórenczben  lakva,  élt-halt  azokért  az  eszmékért, 
melyek  akkor  Olaszországot  forrongásban  tartották  és 
költeményei  által  is  arra  iparkodott,  hogy  ez  eszmék 
minél  inkább  elterjedjenek.  '42-ben  egy  veszett  macska 
rohanta  meg  és  bár  meg  nem  sebezte,  de  a  rémület 
Giustit  annyira  megrendíté,  hogy  ez  időtől  fogva  sokat 
betegeskedett.  '45-ben  jelent  meg  versei  első  kötete, 
mindössze  28  költemény,  s  a  nagy  siker,  melylyel  köny- 
vét egész  Olaszországban  fogadták,  megkettőztette  munka- 
kedvét. Mikor  két  évvel  később  változott  Olaszország 
politikai  hangulata,  s  az  új  pápa,  IX.  Pius,  amnestiát 
hirdetve  az  egyházi  állam  politikai  foglyainak,  valósá- 
gos rajongás  tárgya  lett :  Giusti  is  az  öröm  és  remény 
hangjait  hallatta.  Csakhamar  Toszkána  ura^  II.  Lipót  is 
alkotmányt  adott  népeinek  s  a  költő  megbékülten  nyúj- 
totta kezét  a  fejedelem  felé.  Nem  volt  híve  a  radika- 
lismusnak  s  azt  hitte,  hogy  Olaszországnak  egyelőre  be 
kell  érnie  azzal,  hogy  alkotmányhoz  jutott;  a  túlzók,  a 
republikánusok  sokat  bántották  ezért,  de  ő,  a  ki  sem 
hivatalt,  sem  bárminő  kegyet  el  nem  fogadott,  nyugodt 
önérzettel  tűrte  a  demagógok  támadásait.  Beleválasztot- 
ták a  parlamentbe  is,  s  ott  is  mindig  a  mérsékeltekkel 
szavazott.  Egyébiránt  nem  igen  vett  tevékeny  részt  a 
politikai  életben;  nem  is  igen  szerette  a  nyilvános  sze- 
replést, másfelől  ez  időtájt  egészségi  állapota  is  már 
nagyon  rosszra  fordult.  Még  nem  volt  több  41  évesnél, 
mikor  1850.  márczius  3-dikán  egy  vérömlés  hirtelen 
véget  vetett  életének*  Hűlt  porait   a   Flórencz   legszebb 

halmán  épült  San-Miniato  templomban  helyezték  örök 
nyugalomra,  a  hol  később  gyönyörű  síremléket  is  állí- 
tottak neki. 

Giusti  abban  az  olasz  városban  tölthette  életét,  mely- 
ben a  bécsi  congressus  utáni  reakczió  legenyhébben 
nyilvánult.  Itt  is  békóban  volt  ugyan  a  sajtó,  itt  is  csak 
álmodozni  lehetett  a  reformokról,  de  a  fejedelem  szelíd- 
sége mégis  tűrhetőbbé  tette  a  helyzetet.  Míg  a  húszas 
évek  elejétől  egész  48-ig  folyton  másutt  és  másutt  pat- 
tant ki  a  felkelés  szikrája ;  míg  a  győzelmes  reactio- 
nariusok  mindenütt  rémes  bosszút  állottak  a  szabadel- 
vűeken; míg  Giuseppe  Mazzini  megalapítva  az  ^IQú 
Olaszország"  szövetségét,  híveket  tudott  toborzani  az 
egész  félszigeten;  míg  Modenától  le  Calabriáig  minden 
tartományban  százával  hullottak  el  a  szabadság  már- 
tirjai,  részint  a  harezmezőn,  részint  a  bitófán:  Flórenez- 
ben  nyugodtan  lakhattak  a  többi  vidékek  politikai  szám- 
űzöttjei, és  a  fejedelem  meg  nem  haragudott,  ha  alkot- 
mányról beszéltek  előtte.  Másutt  rebellis  pörök  voltak 
napirenden:  itt  a  talajjavítás,  az  igazságszolgáltatás 
reformja,  az  egyetemi  oktatás  újjászervezése,  a  takarék- 
pénztárak létesítése,  a  nevelésügyi  szaklapok  ügye  fog- 
lalkoztatta a  polgárokat.  Hogy  Carducci  kifejezésével 
éljünk,  Toszkána  ez  időben  a  tenger  közepén  álló  szik- 
lához hasonlított,  melynek  ormát  csak  igen  ritkán  érhették 
a  vihartól  felkorbácsolt  hullámok.  E  sziklaoromról  sokkal 
jobban  végig  lehetett  tekinteni  a  köröskörül  forrongó 
vizeken,  mint  bárhonnan,  s  innen,  ez  aránylag  nyugodt 
pontról  szemlélte  Giusti  is  Olaszország  többi  államainak 
szomorú  sorsát.  Giusti  nem  tudott  asszonymódra  kese- 
regni; visszafojtotta  könyeit  és  inkább  nevetett,  gúnyo- 
san, keserűen.  S  e  nevetésnek  legalább  is  ugyanakkora 

hatása  volt,  mint  a  legszilajabb  hazafias  ódáknak,  mint 
a  legmámorosabb  harczi  daloknak.  Ginsti  nem  szegődik 
azok  közé,  a  kik  csak  a  zsarnokokra  tudnak  millió 
átkot  szórni;  ő  meglátja  a  bűnt  övéi  seregében  is  s  azt 
ép  úgy  ostorozza,  mint  a  kényuralmat.  Tollára  veszi 
mindazokat  a  típusokat,  melyek  minden  nemzet  Bach- 
korszakában  egyaránt  tenyésznek:  Szélkakas  urat,  a  ki 
mindig  az  uralkodó  rendszer  híve,  az  udvaronczokat, 
a  kik  a  hatalmasok  asztalai  körül  legyeskednek,  a  cos- 
mopolitákat,  a  kik  olyan  könnyen  lemondanak  a  nem- 
zeti ideálokról  stb.  E  típusokban  nemcsak  helyi  viszo- 
nyokat .  festett ;  felismerte  az  egyedben  az  általános 
vonást,  meg  tudta  különböztetni  a  múlót  attól,  a  mi 
minden  korban  és  időben  egyforma  marad,  és  ezéii; 
Giusti  alakjai  élnek  és  mozognak,  és  fognak  is  élni 
mindig. 

Giusti  szatíráinak  hangja  merőben  elüt  az  összes  előtte 
élt  szatirikusok  modorától.  Az  ő  szatírája  gyakran  új 
műfajnak  látszik,  melyben  a  líra  és  a  szatira  egészen 
sajátos  módon  olvadnak  össze;  hasonló  hanggal  csak 
Heine  némely  verseiben  találkozunk,  de  Giusti  nemcsak 
hogy  nem  utánozta  Heinét,  hanem  nem  is  olvasta,  tán 
még  a  nevét  sem  ismerte.  Humora  is  egészen  sajátos; 
sőt  tán  ő  az  olasz  szatirikusok  közt  az  egyetlen,  a  kiben 
humor  van:  vígság,  mely  szenvedést  rejt,  mosoly,  mely- 
ben annyi  a  bánat.  Legtöbb  humort  egyes  genre-képeibe 
öntött,  melyekről  alább  bővebben  lesz  szó;  de  azért  a 
humor  átlengi  majdnem  minden  költeményét,  csakhogy 
itt  ártatlanabb,  amott  keserűbb,  sok  helyen  megrázó. 
A  kétségbeesés  humora  olyan  erővel  nyilatkozik  meg 
benne,  minővel  az  egész  világirodalom  politikai  költé- 
szetében nagy  ritkán  találkozhatunk. 

Szatírái  annyiban  is  egész  új  nyomon  járnak,  hogy  ő 
nem  mint  Panni  vagy  Alfieri  ékes  irodalmi  nyelven 
törekedett  írni,  hanem  a  szatirába  is  bevitte  a  népies^ 
haiigot.  Giustinak  stilusa  is  egészen  egyéni.  Azon  a  nyel- 
ven, melyen  ő  írt,  nem  tudott  írni  senki  más:  az  az  o 
legsajátabb,  önalkotta  nyelve.  Hatalmas  gúny  nyal  csú- 
folódott azokon,  a  kik  sima,  elassikns  nyelven  akarták 
^megcsiklandozni  a  közönséget^,  a  kik  mindig  csak 
rhetori  hangon  énekeltek.  Megvetve  az  utánzók  „csor- 
dáját", azt  mondta :  „Rántsd  le  inkább  jó  toszkánai 
nyelven  az  álarczot  mindenről,  a  mi  csúf  és  gyalázatos 
mondd  feketének  a  feketét,  fehérnek  a  fehéret.  Báto- 
rodjál neki  és  tanuld  végre  használni  azt  a  szótárt, 
melyet  szádban  hordozol,  s  a  mely  leginkább  hazai, 
melyet  leginkább  meg  fognak  érteni  . . .  Írj  úgy,  hogy 
minden  utczában  megértsenek  a  szomszédok!"  0  is  tehát, 
mint  Manzoni,  a  népnyelv  szótárából  akarta  gazdagí- 
tani az  irodalom  nyelvét,  csakhogy  Manzoni  ezt  csupán 
a  prózában  kísérelte  meg.  Giusti  előtt  is  voltak,  kik 
költői  műveikben  a  toszkánai  tájnyelvet  értékesítették, 
de  ezt  csak  akkor  merték  megcselekedni,  midőn  a  nép 
beszédmódját  utánozták  vagy  parodizálták.  Egészen  új 
dolog  volt  a  népnyelv  kincséből  meríteni  akkor,  midőn 
a  politika  és  a  morál  legmagasabb  régióiba  emelkedik 
az  író.  Igaz,  hogy  Giusti  e  merész  újításának  az  a  kö- 
vetkezése, hogy  szatíráinak  olvasása  közben  még  az 
olasz  ajkúak  nagy  része  is  itt-ott  magyarázó  jegyzetre 
szorul.  Annyi  benne  a  toscanismus,  hogy  még  azok  is 
megsokallták,  a  kik  elvben  helyeselték  törekvését.  Emlí- 
tettük, hogy  e  nyelvkérdés  Olaszországban  még  máig 
sincsen  egészen  befejezve  és  így  még  ma  is  nagyon 
sokat    vitatkoznak    azon,    helyesen    cselekedett-e  Giusti, 

midőn  szatíráit  annyira  toszkánai  ízűekké  tette.  Azt  hoz- 
zák fel  mellette,  hogy  csakis  a  toszkánai  nyely  szó- 
kincsének felhasználásával  tehette  stíljét  olyan  erőteljessé 
olyan  praegnanssá,  olyan  elevenné;  míg  viszont  a  másik 
párt  azzal  támogatja  vádjait,  hogy  a  költőnek  sohasem 
szabad  annyira  eltérnie  a  közkeletű  dikcziótól,  hogy  még 
honfitársai  egy  részének  is  szótárra  legyen  szükségük, 
ha  élvezni  akarják.  De  hát  bármint  ítéljünk  e  dologban, 
tény,  hogy  Giusti  költeményei  révén  a  toszkánai  táj- 
nyelv igen  sok  jellemzetes  kifejezése  vert  gyökeret  az 
irodalmi  olaszságban,  hogy  az  ő  gazdag,  változatos,  min- 
den árnyalathoz  simuló,  minden  izében  olaszos  stílusa 
rendkívül  jótékony  hatással  volt  a  modem  olasz  költői 
nyelvre,  melyet  segített  igazabbá,  természetesebbé,  ele- 
venebbé tenni.  A  nem-toszkánai  közönség  szivesen  ta- 
Jiulta  el  Giusti  idiotismusait,  úgy  hogy  a  mi  előbb  csak 
tájnyelvben  volt  használatos,  lassan-lassan  része  lett  az 
általános  nyelvkincsnek.  El  lehet  mondani,  hogy  a 
XYI.  század  óta  egyetlen  olasz  író  sem  gazdagította  az 
irodalmi  nyelvet  annyi  szerencsés  szóval  és  frázissal, 
mint  ő.  A  verselésnek  is  oly  nagy  művésze  volt,  a  minő 
kevés  van  az  újabb  olasz  irodalomban.  Fáradhatatlanul 
csiszolta  sorait  és  e  rendkívüli  műgondnak  kell  betudni, 
hogy  aránylag  nem  nagyon  termékeny  volt.  Valóságos 
virtuozitással  mozog  a  legnehezebb  méretekben  is;  folyé- 
konysága,  könnyedsége  szinte  páratlanok.  Egyrészt  a 
népies  zamatú  nyelv,  másrészt  ez  a  technikai  tökély  igen 
megnehezítik  annak  a  munkáját,  a  ki  Giustit  idegen 
nyelven  akarja  tolmácsolni.  S  ha  még  hozzáveszszük^ 
hogy  az  idegen  olvasó  nem  érti  meg  a  kor  egyes  viszo- 
nyaira és  alakjaira  való  azt  a  tömérdek  czélzást  sem, 
melyeket  illetőleg    ma  már  az  olasz  olvasóknak  is  sok 

helyfitt  kommentárra  van  szükségük:  érthetőnek  fogjuk 
találni,  hogy  Giusti  versei  olyan  nehezen  birtak  utat 
tömi  a  külföldön.  Annál  nagyobb  volt  népszerűsége  ha- 
zájában Jó  barátok  féltékeny  gonddal  másolták  és  adták 
tovább  verseit,  és  mindenütt  a  hol  kémektől  nem  kellett 
tartani,  gyönyörfiséggel  olvasták  fel  őket.  Vannak  köl- 
teményei, melyek  már  egy-két  héttel  megírásuk  ntán 
százezer  másolatban  jártak  kézről-kézre,  s  nemcsak  az 
nrak  között,  hanem  az  iparosok  műhelyében,  a  szatócsok 
boltjában  is.  Valóban  az  egész  XIX.  században  nem 
volt  Olaszországnak  költője,  a  ki  irányára  nézve  any- 
nyira  megfelelne  annak,  a  mit  mi  nép-nemzeti  iránynak 
nevezünk,  mint  Giusti.  A  külföldi  költőket  nem  szerette, 
nem  is  igen  olvasta  őket:  a  mit  tudott  felőlük,  több- 
nyire másodkézből,  barátai  révén  tudta.  Mindenben  „pae- 
sano",  („hazai")  akart  lenni.  Az  is  volt  s  egy  olasz  kri- 
tikus, Panzacchi,  szellemesen  mondja  őt  Itália  utolsó, 
nagy  autochton-j&nQk.  Ennek  a  külföldtől  való  elszige- 
telésnek köszönhette  tán,  hogy  szatírája  minden  hang- 
jában, minden  formájában  annyira  eredeti. 

S  most  nézzük  verseit  közelebbről  is.  Giusti  költe- 
ményeit leginkább  ekkép  szokták  felosztani :  szatirák  és 
politikai  költemények,  szonettek  és  epigrammák,  vegyes 
költemények.  A  két  utóbbi  csoport  azonban  nemcsak  a 
hozzájuk  tartozó  versek  számánál,  hanem  azok  értéké- 
nél fogva  is  nem  tarthat  számot  nagyobb  figyelemre. 
Három  költemény  van  csak  közöttük,  melyek  méltán 
sorakozhatnak  az  első  csoportbeliekhez:  a  Dantéhez 
írott  óda,  a  „Pisai  Emlékek**  és  a  Gino  Capponihoz 
intézett  költői  levél.  Ez  utóbbi  mint  egy  epilog  fejezi 
be  Giusti  kötetét,  mint  egy  fájdalmas  recapitulatiója  a 
költő  életének,  melyből  szomorúan  csendül  ki  a  két  sor: 

^És  végignézek  multam  útain  — 
Ezer  tövis  közt  szedtem  egy  virágot !  * 

A  Dantéhez  intézett  óda  abból  az  alkalomból  keletke- 
zett, hogy  '41-ben  felfedezték  a  nagy  epikusnak  egy 
Giotto  által  festett  arczképét.  Említettük  már,  hogy  Giusti 
valóságos  imádattal  csüggött  a  Divina  Commedia  köl- 
tőjén, a  kit,  ha  egyébben  nem  is,  de  verselés  és  nyelv 
tekintetében  bizonyára  megközelített.  Az  a  tömött,  gon- 
dolatokban annyira  gazdag  előadás,  mely  Dante  minden 
sorát  jellemzi,  Giustinál  is  megragad  bennünket.  E  ha- 
sonlóság különösen  az  említett  ódában  tűnik  ki,  a  hol 
Giusti  szinte  czélzatosan  használja  a  Dante  nyelvét  s 
átszövi  költeményét  a  nagy  epopejából  vett  idézetekkel. 
Elpanaszolja  a  „divino  maestro"-nak  Itália  sorsát  s 
aztán  a  „Paradicsom"  utolsó  sorában  lel  vigaszt:  „A  sze- 
retetben, mely  mozgatja  a  napot  s  a  többi  csillagokat". 
E  szeretetben  bízik;  ez  tán  életre  fogja  kelteni  a  latin 
tájakat  is,  mint  a  tavasz  a  mezőt.  —  A  „Pisai  Emlékek" 
egészen  más  hangon  szólnak.  Az  egyetemi  élet  vígságait 
festi  benne  a  költő,  ellentétbe  helyezvén  a  jókedvűn 
mulatozó  diákok  seregét  a  szenteskedőkkel,  a  „józa- 
nok"-ka].  Pajkosan  kiáltja : 

„Az,  a  ki  Sokrates 
Ifjú  korába, 
Később  lesz  esztelen, 
Mind  hiába  ! 
Aszkéta,  míg  nem  agg 
S  ha  jön  a  köszvény, 
Hódítni,  költeni 
Sohase  fösvény ; 
Kései  bolondság. 
Az  a  bolondság ! 

A  „Pisai  Emlékek"  Giusti  költeményei  közt  az  egye- 
düli, melyben  hamisítatlan  jókedv  jut  kitörésre.  Többi 
költeményeiben  e  hangnak  még  csak  visszhangjával  sem 
találkozunk.  Politikai  verseit,  niint  már  említettük,  a 
keserű  humor  jellemzi,  mely  itt-ott  a  féktelen  gyűlö- 
let szenvedélyességébe,  majd  komoly  ünnepélyességbe 
csap  át.  Első  versét,  melylyel  némi  feltűnést  keltett, 
24  éves  korában  írta.  Czíme :  „La  Guigliottina  a  vapore" 
(A  gőz-guillotine).  Ebben  nyilatkozott  először  az  az  epés 
gúny,  melyben  a  nevetés  mögül  kihangzik  a  sírás,  s 
melynek  hangját  később  olyan  tökélyre  vitte.  Chinában, 
ez  a  költemény  tárgya,  a  papok  oly  guillotinet  fedeztek 
fel,  melyet  gőzzel  lehet  hajtani,  és  a  mely  három  óra 
alatt  százezer  embernek  fejét  képes  venni.  A  feltalálót 
fényesen  megjutalmazzák,  a  guillotinet  működésbe  helye- 
zik és  a  dolog  híre  eljut  egy  „tizennyolczadrétű  Tibe- 
riushoz",  a  ki  alatt  IV.  Ferenczet,  a  kegyetlen  modenai 
herczeget  érti  a  költő.  Tiberius  oda  fordul  miniszteréhez 
és  sóhajtva  kiált :  „Miért  is  nem  született  ez  a  genie 
az  én  herczegségemben  !"  De  e  keserű  tréfánál  sokkal 
nagyobb  hatást  tett  a  két  évvel  később,  1835-ben  meg- 
jelent „Dies  Irae".  I.  Ferencz  osztrák  császár  haláláról 
szól,  mely  új  reményeket  keltett  az  Ausztria  járma  alatt 
nyögő  nemzetekben,  de  a  külföldi  hatalmasságok  hódí- 
tásvágyát is  újra  felébreszté.  Hiába  volt  minden  remény; 
megdördültek  az  örömágyúk  és  a  leigázottak  elzeng- 
hették újra:  „Habemus  pontificem  !"  E  verset  1836-ban 
a  „Lo  stivale"  követte,  hol  egy  csizma  képében  alle- 
gorizálja Olaszországot,  melynek  a  térképen  tudvalevő- 
leg csizma-alakja  van.  A  csizma  elmondja,  hogy  évszá- 
zadok óta  kik  hordták,  hányféle  idegen  taposta  ron- 
gyosra, és  végül  azt  az  óhajtást  fejezi    ki,   hogy    vajha 

végre  ismét  „honi  lábat"  takarhatna,  ne  francziát,  sem 
németet : 

„Non  tedesca,  s'intende,  né  francosé, 
Ma  iina  gamba  vorrei  del  mio  paese!" 

De  a  csizma  még  többet  is  akar:  „Nézzétek  csak  —  így 
szól  —  emitt  kék  vagyok,  amott  piros-fehér,  alább 
fekete-sárga,  egyszóval  véges-végig  harlekinbez  hason- 
lítok; ha  igazán  helyre  akartok  állítani,  csináljátok  meg 
okossággal  és  szeretettel,  hogy  egészen  egy  darabból 
és  egyszínű  legyek  !"  S  ha  aztán  ez  meglesz,  húzza  lá- 
bára a  csizmát  egyetlen  egy  ember.  így  proklamálja  Giusti 
Olaszország  függetlenségét,  egységét  és  a  monarchiát. 
A  „San  Giovanni"  (Szent  János)  a  megvesztegethető- 
séget, a  pénz  korlátlan  hatalmát  énekli  meg,  míg  az 
^ylncoronazione"  11.  Ferdinánd  császár  37-diki  megkoro- 
názása alkalmával  azt  a  szégyenletes  alázatosságot  ál- 
lítja pellengérre,  melylyel  az  apró  olasz  fejedelmek  az 
osztrák  császár  előtt  meghajoltak.  Koronás  rókáknak  és 
tengeri  nyulaknak  mondja  őket,  a  kik  oda  tolulnak  a 
királyok  királya  köré,  hogy  nyírja  meg  őket,  ők  majd 
aztán  viszont  az  alattvalóikat  kopasztják.  És  sorba  fel- 
vonulnak Savoya,  Nápoly,  Toszkána,  Luccának  urai  és 
Parma  fejedelemasszonya,  majd  az  elvetemült  IV.  Ferencz, 
Modena  hóhéra;  végül  a  pápa  kerül  sorra,  XVI.  Ger- 
gely, kihez  a  költő  már  nem  a  gúny,  hanem  a  páthosz 
hangján  intézi  hatalmas  szózatát:  „Tépd  le  az  álarczot 
előbb  a  saját  arczodról  —  szól  hozzá  —  aztán  a  zsar- 
nokéról !  De  ha  az  anatbémákkal  kereskedel,  ha  ajkaid 
csak  a  hatalmasok  kelyheiből  akarnak  szürcsölgetni, 
majd  más  hang  szólal  meg  az  összesereglett  népek  előtt: 
az  a  diadém,  melyet  hordasz,  nem  készült  a  keresztfa 
szent  szegéből.  Krisztus  nem  azért  adja  oda  mártirsága 

szent  fegyvereit,  hogy  csaljanak  velük  !"  A  pisai   tudó- 
sok 1839-ki  kongresszasára  irt  szatirában  megint  a  feje- 
delmekkel  foglalkozik    a   költő,  népbutító  törekvéseiket 
festve   a   legrikítóbb  szinekben.  Egy  uralkodó  —  ismét 
a  modenai  IV.  Ferencz  —  rendeletet  bocsát  közzé,  mely- 
nek  értelmében   mindenki,    a   kit  az    ábéczé  tudásának 
gyanúja  ér  —  chi  puzza  dfalfabeto  —  száműzendő.  Ez  az 
uralkodó  rendkívül  haragszik  Toszkána  nagyherczegére, 
a  ki  oly  meggondolatlan  volt,  hogy   tudós   kongresszust 
engedett  egybegyűlni.  Gyűlöletet  esküszik    a   napsugár- 
BJdL  iS)   mert   az   is   terjeszti  a  világosságot,  gyűlöletet 
minden   tudománynak^  minden  betűnek,  kivéve  az  adó- 
bevallási ívekéit.  A  „Preterito  piü.  che  perfetto  del  verbo 
pensare"    („A  gondol  igének  régmnl^'^)  czímű  szatira 
a    „régi  jó   időkről^    szól,   mikor   még  nem  moftek  ál- 
modni „a  népek  egyenlőségének  szédelgéseiről^,  a  mikor 
még  nem  lett  mártírrá  az,  a  kit  gondolkozásmódja  miatt 
felakasztottak,   s   mikor  még  „az  urak  nem  szerepeltek 
az  adólistákon  meg  a   bagnóban   ép   úgy,    mint   a  sze- 
gény  ember".    Egyike    a  legszebbeknek   az    „A  holtak 
országa"    (La   terra  dei  morti)  czímfi  költemény,  melyet 
a   költő   abból   az    alkalomból  írt,  mikor  Lamartine  ki- 
mondta a  híressé  vált  szavakat:   „Olaszország  a   holtak 
országa".  A  nap  halotti  fáklyává  lesz  a  költő  szemében, 
mely   fényét   búsan  hinti  a  nagy  temetőre ;  a  rózsa,  az 
ibolya    s    a    többi    virágok  is  mind-mind  halotti  koszo- 
rúkká fonódnak,  és  ott  pihennek  a  holt  Itália  sírhalmán. 
De   hát,  ha  meghaltunk  —  kérdi  a  költő  —  mit  keres 
rajtunk    a    sbirrek    hada?   Mit  keres  az  észak  hódítója 
koponya-halmokon?    Tán    csak   nem  félnek  azok  a  ha- 
talmas urak  a  sírok  lakóitól?  Ám  csak  hadd  énekeljék 
a  szegény  holtak  felett  a  halotti  éneket;  van  egy  olyan 

is,    a    mely    Dies   Irae-rol    szól  ...    Tán   csak    egyszer 
rájuk  is  felvirrad  majd  a  végítélet  napja? 

Giusti  '41-ben  írt  költeményei  közül  legnagyobb  hatást 
a  „Re  Travicello"  (Gerenda  király)  idézte  elő,  melyben 
az  alnszékony  toszkánai  fejedelem  van  szatirizálva. 
A  békák  királyt  kérnek  Jupitertől,  a  ki  Gerendát  küldi 
le  nekik.  Erre  nagy  riadás  támad  a  kuruttyoló  hadban; 
lármáznak,  zajongnak,  hogy  nekik  nem  kell  Gerenda 
ő  felsége.  De  a  költő  meginti  a  békákat,  hogy  inkább 
örüljenek  az  ilyen  királynak,  mert  hátha  gólya  jön  he- 
lyébe !  A  „Gli  umamtarii^  czimfi  verse  a  negyvenes 
években  Olaszországban  is  megindult  kosmopolita  áram- 
latot ostorozza.  „A  világegyetem  fia  vagyok  —  kiáltja  — 
nem  pocsékolom  az  erőmet  azzal,  hogy  Olaszország 
számára  írjak  !  Édes  polgártársaim,  ne  vegyük  többé 
határoknak  az  Alpeseket  és  Szicziliát.  Minek  vesztegel- 
jünk ideszegezve  erre  a  földre,  mely  bennünket  táplált  ? 
Nem  vagyunk  mi  káposztafejek!  Mindegy,  akár  itt,  akár 
ott  születik  az  ember  —  én  akár  tatárnak  vallom  ma- 
gamat !"  Még  élesebb  az  a  gúny,  mely ly el  az  olaszok 
lomhaságát  csúfolja  „A  csiga'^  (La  chiocciola)  czímű 
költeményében.  Másutt  „Egy  énekes  katarrhusá"-t  énekli 
meg,  az  olaszoknak  az  operáért  való  túlságos  lelkese- 
dését téve  nevetség  tárgyává.  „Az  eljegyzés"  (La 
seritta)  a  tönkrejutott  nemest  gúnyolja,  a  ki  az  uzsorán 
hízott  pénzarisztokrata  leányát  veszi  el,  hogy  így  hozzá- 
juthasson ősei  elprédált  vagyonához.  A  majdnem  félívre 
terjedő  költeményben  el  van  mondva,  hogy'  jelentkezik 
a  kérő,  hogy'  hívják  egybe  a  kétféle  rokonságot  a  kéz- 
fogóra stb.  Jóízű  humorral  festi  a  költő,  milyen  kényel- 
metlenül érzi  itt  magát  a  menyasszony  sok  szatócs- 
nagybátyja és  nagynénje,  és  milyen  tartózkodással  érint- 

kéznek  ezzel  a  „népséggel"  a  vőlegény  hozzátartozói. 
S  itt  egyformán  csipdesi  az  őseire  büszke  mágnást,  ki- 
nek egyiR  elődje  udvaronczi  csúszás-mászásért  kapta 
a  grófi  koronát,  meg  az  arisztokrácziához  dörgölődző 
bankárt,  a  ki  összeharácsolt  vagyonát  egy  mihasznának 
veti  oda,  ki  azt  bizonynyal  sokkal  hamarább  el  fogja 
verni,  mint  a  hogy  ő  szerezte.  A  „Két  felköszöntő" 
(I  brindisi)  az  Olaszországban  annyira  elharapózott  fran- 
cziáskodást  gúnyolja,  míg  a  „Giovinetto"  a  blazirt  iQú- 
öregeket,  a  18  éves  aggastyánokat  mutatja  be  egy  kis 
genre-képben. 

1845-ben  írta  Giusti  leghíresebb  költeményét,  a  „Gin- 
gillino"-t.    Ez    a    toszkánai    táj  szó    olyan  embert  jelent, 
a    ki    mindenféle    ravaszság   és  gazság  árán  emelkedik 
magasra ;  Giusti    különösen    a    bürokrata    absolutismus 
ama   hivatalvadászait   festi,   a  kik  csúszás-mászás  segé- 
lyével   fényes    állásokra    tevén   szert,    olasz   létükre    is 
kínozták    a  népet.  Gingillino  bölcsője  mellett  a  Gazság, 
a   Köpenyforgatás,   a   Gyávaság  és  a  Porban-csúszás,  a 
Hitszegés,  a  Kapzsiság,  a  Csalás  és  egyéb  ilyenféle  tün- 
dérek   dalolják   el   a   bölcsődalt.   Jó  tanácsaikat  az  ifjú 
Gingillino  híven  követi  is.  Húsz  éves  korában  doktorrá 
avatják  és  ekkor  megkezdődik  nyilvános  pályája,  melyen 
dicsőséggel  halad,  mígnem  elvéve  egy  öreg,  de  gazdag 
özvegyasszonyt,  udvari  tanácsossá  lesz.  A  költő  a  meg- 
győződés  nélküli   politikai   kaméleonok,    a    „stréberek" 
típusát   örökíti  meg  a  „Szélkakas  úr  felköszöntőjé^'-ben 
is    (II    brindisi    di  Girella)  s  ugyancsak  a  hivatalnokok 
corruptiója  ellen    van   irányozva  a    „Legge   penale  per 
gli   impiegati'*    (Büntető    törvény    a    hivatalnokok    szá- 
mára). 

Még   csak    egyetlen   költeményét   akarjuk  ismertetni, 

azt,  a  mely  tán  a  legművészibb  és  legmagasztosabb 
valamennyi  között;  értjük  a  „Sanf  Ambrogio"  czímfit, 
melynek  szeszélyes,  könnyed  hangja  lassan-lassan  a 
megindító  érzelmesség  hangjaiba  folyik  át.  A  költő 
Milanóban  betéved  a  Szent  Ambrusról  nevezett  székes- 
egyházba, s  ott  egy  csapat  horvát  meg  cseh  bakát 
talál,  a  kik  : 

„Az  Űr  elébe  is  glédába  mentek, 
Mogorva  képű,  kóezbajszú  faszentek !  * 

A  hódítók  pribékjeinek  láttára  nndor  fogja  el,  s  a  gyer- 
tyák bűze  szinte  fojtogatni  kezdi.  De  ekkor  a  katona- 
banda rákezd  egy  szomorú  kardalra,  melyet  Verdi  egy 
operájában,  hazájuktól  elszakadt  lombardok  énekelnek. 
S  a  költő'  elfogódik,  s  már  nem  gondol  bosszúvágyra. 
Hanem  mihelyt  abbahagyják  a  zenét,  újra  feléled  szívé- 
ben a  régi  düh.  S  most  a  szegény  bakák  énekelni  kezdenek : 

„Egy  régi,  német  ének  dallama. 

Szállt  lassú,  lomha  szárnynyal  fel  az  égnek ; 

Az  ember,  mintha  gyászdalt  hallana, 

Oly  tompa,  bús,  kesergő  volt  az  ének  .  .  ." 

S  a  költő  még  jobban  megindul,  s  arra  gondol,  hogy 
hisz  e  nyomorultak  nem  tehetnek  róla,  hogy  itt,  maguk 
is  rabok,  rabokat  kénytelenek  őrizni;  hiszen  őket  is  úgy 
kergették  ide,  mint  telelőre  a  marhaesordát;  hiszen  ezek 
jó  fiúk,  meg  sem  értik;  miért  vannak  itt,  miért  talál- 
koznak köröskörül  gyűlölettel;  miért  nem  ad  nekik  seuki 
egy  jó  szó*  sem:  s  ekkor  —  így  végződik  a  költemény  — 

,,.  .  .  ha  nem  futok  ki  rögtön . onnan, 
Biz^  jgi^g^[ljie^lflfe3gftJ4^a  nyomban 

áplárt, 
i^e-ntfódjáffi^^'Qlbzsált !" 

ti ^    uauriTt-Mj   riOLi   fi 
Ba  dö  : 


498  A  HAZAFIAB  IBODAIiOM. 

E  rövid  áttekintés  után,  melyben  éppenséggel  ki  nem 
meríthettük  Giusti  költészetének  minden  oldalát,  még 
csak  néhány  szót  az  ő  prózai  munkáiról  is.  Összegyűj- 
tött levelei  1859-ben  jelentek  meg  két  kötetben  s  a^ 
olaszok  tgy  találták,  hogy  itt  a  természetességre  val6 
törekvés  többnyire  pongyolaságra  csábította,  hogy  az 
akadémikus  modorosság  helyébe  a  népies  modorosság 
lépett.  Ellenben  az  olasz  stílus  legilletékesebb  bírálói 
feltétlen  dicsérettel  adóznak  „  Emlékiratai  "-nak  (Memorie)^ 
melyeket  csak  nemrég,  1890-ben  bocsátottak  közzé.  Itt 
minden  frázisos  sallang  nélkül,  könnyedén,  elevenen^ 
csodálatos  tisztasággal  és  szabatossággal  ír.  A  nép  nyelve 
iránti  szeretete  arra  is  indította,  hogy  összegyűjtse  a 
toszkánai  közmondásokat  („Proverbi  toscani"),  melyek 
egy  részéhez  magyarázatokat  is  írt.  Készült  még  sok 
egyébre,  de  korai  halála  miatt  legtöbb  irodalmi  terve 
csak  terv  maradt.  Versei  is  csak  egy  kis  kötetet  tölte- 
nek meg,  de  ez  a  kis  kötet  azok  közül  való,  melyek 
Manzoni  szavai  szerint  nem  fognak  meghalni  :  „noa 
mórrá". 

3.  §.  A  dráma. 

A  lírával  és  szatírával  együtt  a  dráma-irodalom  e  kor- 
ban is  segített  végbevinni  Olaszország  felszabadításának 
nagy  munkáját.  Az;  a  ki  e  téren  a  legnagyobb  hatást 
tette  nemzetére:  ép  úgy  mint  Giusti,  toszkánai  volt  és 
élete  legnagyobb  részét  Flórenczben  is  töltötte.  Giovan 
Battista  Niccolini  a  Pisa  melletti  San  Giulianóban  szü- 
letett 178^-ben.  Voltakép  már  azok  közt  kellett  volna 
neki  helyet  adnunk,  a  kik  a  század  első  harmadában 
szerepeltek   az   irodalom  terén,  de  munkásságának  leg- 

jelentősebb  része  nem  abba  a  korba  esik,  hanem  ebbe. 
Már  1802-ben  állami  hivatalt  vállalt  és  három  évig 
leveltárnoka  volt  az  Archivio  delle  riformagioni-nek ; 
aztán  a  flórenczi  szépművészeti  akadémia  titkára  és 
tanára  lett  s  az  is  maradt,  1861-ben  bekövetkezett 
haláláig. 

Első  darabjaiban,  melyek  még  a  század  tizes  éveiben 
jelentek  meg,  egészen  a  classikus  iskola  nyomdokain 
járt;  Sophoclest  tanulmányozta  és  fordította  s  e  nagy 
mintakép  nyomán  írta  meg  „Polissena"-ját,  „Ino  e  Te- 
misto^-ját,  „Edipo"-ját,  „Medea^'-ját.  1816-ban  némileg 
irányt  váltaztatott;  ebben  az  esztendőben  keletkezett 
Nabuccója,  melynek  hősében  Napolecm  császárt  vitte 
színpadra^  Mitrane  főpapot  állítva  vele  szembe,  a  kiben 
viszont  VII.  Pias  pápát  rajzolta.  Már  e  két  alak  harczá- 
ban  is  egyfelől  a  császári  zsarnokságot,  másfelől  a  theo- 
cratia  túlkapásait  állította  pellengérre,  de  még  kezdet- 
leges technikával,  bágyadt  jellemfestéssel,  semmitmondó 
cselekvénynyel.  Ám  a  darabnak  átlátszó  politikai  leple 
így  is  hatással  volt,  s  a  költő  már  most  mindinkább 
növekedő  sikerrel  járt  tovább  a  megkezdett  úton.  Így 
keletkezett  1823-ban  „Antonio  Foscarini'',  a  melyben  az 
abszolút  kormányok  galádságai  ellen  küzdött.  E  darab- 
ban már  teljesen  szabadul  a  classikus  tragédia  hely- 
es idő-egységétől  és  a  cselekvény  mozgalmasságában 
ép  ^gy?  i^í^t  ^  történeti  háttér  lehető  hű  festésében 
közeledik  a  romantikusokhoz  A  hős,  egy  velenczei  pa- 
triczius,  szerelmes  Teresa  Navageróba,  de  nem  bírja 
nőül  kapni,  mert  a  leányt  a  hármak  tanácsának  egy 
tagja,  a  gonosz  Contarini  kéri  meg,  s  az  apa,  félve  a 
rettentő  inquisitor  bosszújától,  kénytelen  beleegyezni  a 
frigybe.  A  külföldről  hazatért    Foscarini   csak   egyetlen- 

egyszer  akar  még  találkozni  yolt  kedvesérel;  ez  el  is 
jön  a  légyottra,  de  előtiiimek  a  sbirrek  és  az  i^ú  patri- 
czius  a  spanyol  követség  palotájába  menekül.  Am  egy 
új  törvény  értelmében  halállal  bűnhődik  mindenki,  a  ki 
valamely  követség  házába  lopódzik;  Foscarinit  is  elfog- 
ják és  vallatják,  miért  vétett  a  törvény  ellen.  Ha  meg- 
mondaná az  igazat,  megmenthetné  életét,  de  ő  Teresát 
el  nem  árulja.  Ez  erős  drámai  helyzet  után,  melyet  az 
ájabb  franczia  színműírók  annyiszor  utánoztak,  maga  az 
asszony  ront  az  inquisitorok  elé  s  hogy  megmentse 
Foscarinit,  ő  mondja  meg  az  igazat.  De  vallomása  már 
nem  segít  kedvesén,  mert  ezt  Gontarini  időközben  már 
megölette;  Teresa  a  holttest  láttára  maga  is  tőrt  döf 
szivébe.  E  hatásos  cselek  vénynek  csak  az  a  baja,  hogy 
alig  alkalmas  a  költő  thesisének  bizonyítására.  Niccolini 
ezt  maga  is  érezte  s  ezért  kitérésekkel,  a  cselekvény 
menetére  közömbös  epizód-jelenetekkel  segít  magán;  az 
első  felvonásnak  hosszú .  tanácsülése,  melyben  a  szóban- 
forgó törvényt  alkotják,  egészen  felesleges;  az  olaszor- 
szági spanyol  uralom  elleni  tirádák;  az  állam  érdekeiről 
és  az  államformákról  való  szónoklatok  stb.  mind  henye 
dolgok,  melyek  csak  rontják  a  dráma  egységét.  Kár 
az  is,  hogy  Niccolini  nyelvében  túlságosan  uralkodik  a 
lirismus;  nagyon  is  ékesen  szereti  beszéltetni  alakjait? 
a  mely  hibája  különben  a  rhetorikához  inkább  hozzá- 
szokott olasz  közönséget  kevésbbé  bán^a,  mint  más 
nemzetbeli  hallgatóságot.  Tény,  hogy  a  költő  összes 
tragédiái  közül  ez  volt  Olaszországban  a  legismertebb 
és  legnépszerűbb  is.  Sikere  óriási  volt,  s  a  toszkánai 
osztrák  követ,  a  ki  jelen  volt  az  előadáson,  nagyon 
megneheztelt  a  flórenczi  kormányra,  a  miért  megengedte 
a  darab  színrehozatalát. 

1830-ban  Niccolini  egy  másik  iránymfive  került  színre, 
a  „Giovanni  da  Proeida",  melynek  tárgya  a  szieziliai 
veesernye.  Ez  a  tárgy  már  alkalmasabb  volt  az  idegen 
uralom  elleni  gyűlölet  hirdetésére  ;  hisz  ebben  is  egy 
elnyomott  népről  van  szó,  mely  megsokallva  a  bitorlók 
kegyetlenkedését,  végre  felzúdul  és  véres  bosszút  áll. 
Valóban,  a  tragédia  tele  is  van  a  franczia  elnyomók 
ellen  szórt  szidalommal  és  átkokkal  —  melyek  képzelhetni, 
milyen  tetszésvihart  keltettek  az  olasz  színházakban  — 
de  a  bitorlók  ama  gonoszságaiból,  melyeket  folyton  em- 
legetnek, semmit  sem  látunk.  Érdekesen  hasonlították 
össze  Niccolini  e  tragédiáját  a  Schillerével,  a  ki  „Tell"- 
jében  hasonló  tárgyat  dolgozott  fel;  de  míg  a  német 
tragikus  már  az  első  jelenettől  fogva  be  is  mutatja  az 
önkénykedést,  a  nép  lelkiismeretlen  zaklatását,  úgy  hogy 
valódi  rokonszenvet  kelt  a  szabadságuktól  megfosztott 
svájcziak  iránt,  Niccolininél  csak  tirádákat  hallunk  a 
francziák  ellen.  Egyébiránt  az  a  világtörténeti  esemény, 
melyet  a  költő  darabja  középpontjává  akart  tenni,  úgy- 
szólván csak  incidentaliter  jelenik  meg  benne.  A  cselek- 
vény csak  magában  Giovanni  da  Procida  családjában 
játszódik  le;  a  hősnek  leánya  ugyanis  titokban  meges- 
küszik egy  Tankréd  nevű  ifjúval,  a  kiről  későbben 
kiderül,  hogy  franczia^  sőt  kiderül  még  több  is:  hogy 
neki  testvérbátyja,  más  apától.  E  felfedezés  után  tör  ki 
az  utolsó  felvonásban  a  forradalom,  melynek  Tankréd 
is  áldozata  lesz.  Már  ekkor,  midőn  a  nép  a  rettentő  ve- 
csernyére készül,  a  darab  jóformán  be  is  van  fejezve; 
hogy  Tankréd,  a  kit  a  fátum  a  vérfertőzésnek  modem 
darabba  alig  való  bűnébe  sodort,  éppen  a  vecsernyében 
pusztul-e  el,  vagy  más  úton,  csak  mellékes  körülmény. 
Kétségtelen,  hogy  a  darab  sokkal  nagyobb  értékű  volna 

és  bizonynyal  nagyobb  hatást  is  érhetett  volna  el,  ha  a 
szicziliai  vecsernye  és  mindazok  a  körülmények,  melyek 
azt  előidézték;  valóban  bele  volnának  szőve.  így  azok 
a  politikai  tanok,  melyek  hirdetésére  a  költő  fel  akarta 
darabját  használni,  itt  is  csupán  a  cselekménynyel  lazán, 
vagy  éppen  nem  összefüggő  deklamácziókban  találhat- 
tak kifejezést  a  helyett,  hogy  magából  a  cselekvényből 
domborodnának  ki.  így  is  azonban  oly  nagy  volt  ennek 
a  darabnak  is  sikere,  hogy  Franczia-  és  Osztrákország 
kérésére  a  toszkánai  kormánynak  be  kellett  tiltania  elő- 
adásait, úgy  hogy  a  költő  kényszerítve  látta  magát,  leg- 
alább egy  idorC;  ismét  visszatérni  az  olyan  színművek- 
hez, melyek  iráüya  kevésbbé  szembeötlő.  így  írta  meg 
az  1834-ben  színrekerült  „Lodovico  Sforza"-t  és  a  négy 
évvel  későbben  előadott  ;,Rosmunda"-t.  De  ez  idő  alatt 
folyton  dolgozott  egy  új  munkáján,  mely  érték  és  hatás 
dolgában  messze  felülmulta  mindazt,  a  mit  eddig  szer- 
zett. E  főműve,  melynek  révén  az  olaszok  nagy  költőik 
sorába  igtatták,  az  „Arnaldo  da  Brescia.^ 

Fentebb,  midőn  a  XIX.  század  politikai  történetét 
iparkodtunk  vázolni,  említettük  azt  az  iskolát,  mely 
Olaszország  egyesítését  úgy  képzelte,  hogy  a  félsziget 
összes  uralkodói  a  pápa  védnöksége  alatt  confoedera- 
tióba  lépnek.  E  neogvelf  irány,  melynek  főbb  képvise- 
lőivel nemsokára  közelebbről  is  meg  fogunk  ismerkedni, 
kiváltképpen  Toszkánában  hódított;  ez  ellen  tartotta 
szükségesnek  Niccolini  fellépni,  s  ily  czélzattal  válasz- 
totta hősül  a  híres  bresciai  barátot,  a  ki  a  XII.  század- 
ban az  egyház  világi  uralmának  oly  merész  s  oly 
lángbuzgalmú  ellensége  volt.  Tán  felesleges  olvasóink 
emlékezetébe  idéznünk,  hogy  Arnold  szerint  csakis  a 
klérus  világi  hatalma  okozza  az  egyház   romlottságát  s 

hogy  a  javulást  csak  az  egyházi  és  világi  dolgoknak 
teljes  elkülönítésétől  lehet  várni.  Midőn  a  nagy  ékes- 
szóló tehetséggel  megáldott  harát  e  tanait  legelőször 
Brescia  városában  kezdte  hirdetni,  az  ottani  püspök 
(1139-ben)  kivitte,  hogy  a  második  lateráni  zsinat  szám- 
iűzte, mint  eretneket.  Arnold  előbb  Francziaországba  me- 
nekült tanítójához,  Abelardhoz,  midőn  pedig  szent  Bernát 
,innen  is  futni  kényszerítette,  Zürichbe  ment,  a  hol  cso- 
.dálatos  eredménynyel  teijesztette  tanait.  1143-ban  a 
rómaiak  valóban  megtették,  a  mit  Arnold  szükségesnek 
.hirdetett:  megvonták  a  pápától  a  világi  hatalmat  és  két 
évvel  utóbb  őt  állították  a  város  kormányzatának  élére. 
Majdnem  tíz  évig  daczolt  itt  az  egyházi  hatalommal,  de 
végre  IV.  Hadrián,  az  interdictum  fegyveréhez  fordulva 
kényszerítette  a  rómaiakat,  hogy  pártoljanak  el  tőle. 
Arnoldnak  sikerült  ugyan  a  pápa  zsoldosai  elől  Toszká- 
,iiába  menekülni,  de  ekkor  Rőtszakálü  Frigyes  kézre- 
kerltette  és  átadta  Róma  prefektusának,  a  ki  a  piazza 
del  Fopolón  felakasztatta,  holttestét  máglyán  égettette 
tel,  hamvait  pedig  a  Tiberisbe  szóratta.  Ez  alak  törek- 
vései és  tragikus  vége  vannak  elénk  állítva  Niocolini 
szomorújátékában,  melylyel  a  költő  felölelte  azt  az  egész, 
századokon  át  tartó,  óriási  küzdelmet,  a  mely  Olaszor- 
szágban egyfelől  a  pápa  és  a  császár,  másfelől  mind 
e  két  uralkodó  és  az  olasz  nép  közt  folyt.  Az  olasz 
történelem  legnagyobb  horderejű  ellentéteit,  az  olasz 
nemzetnek  a  középkorban  ép  úgy,  mint  a  XIX.  század- 
ban is  legnagyobb  fontosságú  problémáját  merte  drama- 
tizálni. Hatalmas  tárgy,  a  legnagyobbak  egyike,  a  mer 
ly ékhez  költő  nyúlhat;  Niccolini  nem  is  tudott  vele 
annyira  megbirkózni,  hogy  kifogástalan  drámát  csináljon 
belőle,  de  Arnaldója  kétségtelenül  mégis  egyike  az  olasz 

irodalom   legmagasabb   röptű   és   legtartalmasabb  alko- 
tásainak. 

íme,  mi  történik  benne.  Az  első  felvonás  első  jelene- 
tében egy  a  római  Capitolium  közelében  levő  térségen 
vagyunk.  Giordano  Pierleoni  beszédet  tart  a  néphez, 
elébe  tárva  a  kardinálisok  visszaéléseit,  a  kik  éppen 
most  újra  pápát  választanak,  e  részben  is  bitorolva  azt 
a  jogot,  mely  hajdan  magát  a  népet  illette.  A  pápa  hivei 
közfii  Leone  Frangipani,  Róma  város  prefektusa,  száll 
vele  szembe,  de  a  nép  nem  hallgat  reá.  Csakhamar  meg- 
érkezik maga  Arnaldo,  gyújtó  beszédét  e  szavakkal 
kezdve:  „Szabadság  és  Isten!"  Vádolja  az  egyházat, 
„e  kéjnőt",  a  ki  biborban  jár,  aranylánczokat  és  gyön- 
gyöket aggatva  magára,  mert  szűzi  köntösét,  melyet 
Krisztus  első  helytartója  viselt,  a  posványban  vesztette 
el.  Nem  szabad  a  klérusnak  vagyont  bírnia,  hirdeti; 
érje  be  azzal,  a  mit  a  hivők  kegyessége  ajándékul  kinál 
neki;  a  mit  a  papság  hosszú  ámítás  útján  szerzett,  oszsza 
fel  törvény  a  nép  közt.  Legyetek  testvérek  —  kiált  — 
testvérek  valamennyien,  kik  az  Alpesek  és  Lilibaeum 
között  Itália  édes  levegőjét  szívják,  egyetlen  néppé  te- 
gyen benneteket  a  szabadság!"  A  mint  elvégezte  beszé- 
dét, jönnek  a  bibornokok,  jelentve,  hogy  „habemus 
papám":  az  angolországi  Breakspear  lett  Szent  Péter 
utóda.  Giordano  felháborodik,  hogy  idegent  választottak, 
de  Arnaldo  megnyugtatja  e  keserű  szavakkal:  „Soha- 
sem kérdezem,  hogy  hol  születtek  ezek  . .  .  nincsen  ha- 
zájuk a  papoknak!"  Az  erre  keletkezett  szóharczban  az 
egyik  bibornok  megfenyegeti  Arnaldót,  hogy  már  közel 
van  a  sváb  császár,  a  ki  romokkal  jelöli  útját.  A  nép 
ijedten  kérdi  vezérét:  „Mit  teszünk  majd  uram?"  S Ar- 
naldo  nyugodtan   felel:   „S  ti  kérditek?  Győzünk  vagy 

balunk."  0  bízik  egyébiránt  abban  a  kétezer  srájczi 
katonában  iS;  a  kik  vele  jöttek  Zürichből  s  a  kik  aztán 
színre  is  lépnek  a  felvonás  végén.  íme  ez  az  expositió. 
A  második  felvonásban  a  Vatikánban  vagyunk,  a  hol 
Hadrián  pápa  megBeszéli  egy  bibornokával  Arnaldo  dol- 
gát. Megtudjuk,  hogy  az  egyház  feje  féltékeny  a  csá- 
szárra s  szívesen  szövetkeznék  Frigyes  ellen  Arnaldóval. 
De  abban  a  hatalmas  jelenetben,  mely  a  nép  vezére  és 
a  pápa  közt  lefolyik,  amaz  visszautasítja  a  szövetséget, 
melyet  Hadrián  csak  azzal  a  feltétellel  kínál  neki,  hogy 
mondjon  le  igazságtalan  tanairól.  A  pápa  elbocsátja 
ugyan  Arnaldót,  de  nyomban  utána  összegyűjti  bibor- 
nokait  és  közli  velük,  hogy  addig  meg  nem  koronáz- 
tatja magát,  míg  Arnaldo  nincs  száműzve  Rómából : 
„Vissza  akarom  adni  —  úgymond  —  a  Capitoliumot 
Krisztusnak!"  Csakhamar  egy  bibornok  hírül  is  viszi  a 
pápa  izenetét  a  szenátusnak,  de  ezt  a  nyomában  járó 
csőcselék  és  Arnaldo  hívei  közt  támadó  csetepatéban 
megölik.  A  holttestet  odaviszik  a  szent  Péter-templom 
lépcsőzetére  s  egy  pap  onnan  hirdeti  ki  a  pápai  inter- 
dictumot.  Szavait  különösen  az  asszonyok  fogadják  nagy 
rémülettel  és  jajgatással.  Ott  van  Adelasia  is,  a  ki  fele- 
sége Arnaldo  egyik  legbuzgóbb  követőjének,  Ostasio 
grófnak;  ez  a  nő.  tele  hitbuzgósággal,  leginkább  kesereg 
az  egyház  átkán  s  mint  később  látni  fogjuk,  ő  okozza 
Arnaldo  vesztét  is.  A  III.  felvonásban  Arnaldo  már 
tudja,  hogy  nem  remélhet  többé  győzelmet.  A  Campa- 
gnába  menekült,  a  hol  Giordano  barátja  arra  szólítja 
fel,  szövetkezzék  Frigyes  császárral;  hisz  a  császár  is 
ugyanazt  akarja,  a  mit  ő:  megtörni  a  clerus  hatalmát 
De  Arnaldo  méltatlankodva  visszautasítja  a  tanácsot : 
ő  a  zsarnoknak,  a  németnek  nem  nyújt  kezet.  Nem  ren- 

dűl  meg  akkor  sem,  midőn  a  császártól  megfenyegetett 
svájczi  katonák  is  elhagyják.  Pedig  a  pápa  már  ki- 
küldte ellene  embereit,  kik  egy  fanatikus  baráttal  élü- 
kön el  is  fognák,  ha  Ostasio  gróf  és  csatlósai  meg  nem 
mentenék.  A  IV.  felvonásban  Frigyfes  császár  megérke- 
zik Róma  közelébe;  ott  kell  találkoznia  a  pápával. 
.Hadrián  meg  is  jő,  de  a  császár  elmulasztja  vele  szem- 
ben azt  a  szokásos  czeremóniát,  hogy  kengyelvasát  tartsa. 
A  világi  s  egyházi  hatalom  képviselői  kemény  szavak- 
ban tűznek  össze,  de  aztán  megbékülnek,  mert  békéjük 
mindkettőjüknek  hasznára  válhatik:  a  pápa  megszenteli 
Frigyes  császári  hatalmát  s  így  azt  erősebbé  teszi,  a 
császár  pedig  megvédi  Rómát,  biztosítva  az  egyház  vi- 
lági birtokát.  S  mert  a  közös  érdek  parancsolja,  Frigyes 
rászánja  magát  a  kengyelvas  tartására  is^  bár  kikiáltja 
harczosai  előtt,  hogy  hódolata  nem  Hadriánnak  szól, 
hanem  szent  Péternek.  Most  előállnak  a  Rómából  a  csá- 
szárhoz küldött  követek,  a  kik  arra  szólítják  fel,  hogyha 
uralkodni  akar  Itálián,  ám  telepedjék  meg  magában  az 
örök  városban,  vegye  ott  kezébe  a  világegyetem  fék- 
szárát, de  ne  jöjjön  mint  hódító,  ne  mint  vendég.  A  csá- 
szár háborgó  szavakkal  torkolja  le  a  követet:  „Hát  még 
most  sem  tudott  Róma  belenyugodni  abba,  hogy  Itália 
a  germánok  hűbérországa,  hogy  örök  időkre  a  német 
császárok  diadalszekeréhez  van  fűzve?  Hát  Itália  azt 
meri  remélni,  hogy  kivonja  magát  a  német  iga  alól? 
JMég  zsarnokainak  sem  szabad  olaszoknak  lenni!"  A  ró- 
mai követek  azzal  távoznak,  hogy  ennyi  bántalomra  csak 
karddal  lehet  felelni.  S  a  felvonás  végén  a  német  had- 
sereg Róma  felé  indul:  „A  Roma!  A  Roma!"  A  darab 
utolsó  felvonásában  az  örök  város  már  el  van  foglalva 
a  császári  hadak  által;  Hadrián  nyugodtan  vonul  a  Yati- 

kánba  8  ott  fogadja  a  fentemlített  Atelasiát,  a  ki  elárulja 
Arnaldo  rejtekhelyét:  a  barát  Ostasiónak  egy  várában 
időzik.  A  római  szenátus  még  ellenállásra  készül,  még 
nem  akarja  hódolatát  bemutatni  a  császárnak,  de  azalatt 
Arnaldo  már  ott  ül  a  szent  Angyalvár  tömlöczében  és 
készül  a  halálra.  Még  egy  utolsó  küzdelem  folyik  a 
rómaiak  és  a  német  harezosok  között  s  aztán  vége  min- 
dennek: az  utolsó  jelenetben  Hadrián  és  Frigyes  császár 
boldogan  fognak  kezet.  Ellenségei  voltak  egymásnak  — 
mondja  a  költő  ~  de  a  szabadság  eltiprására  szivesen 
fogtak  kezet  és  szövetségük  nem  egy  napra  szólott, 
hanem  meg-megújulva,  más  és  más  formában,  száza- 
dokig űtjában  állott  a  nemzet  boldogulásának. 

E  nagy  műnek,  mint  drámai  alkotásnak,  nyilvánvalók 
a  fogyatkozásai.  A  hősnek  küzdelme  voltakép  csak  né- 
hány hatásos  szónoklatban  nyilvánul.  A  harcz  közötte 
és  a  pápaság  között  csak  a  11.  felvonásban  lép  elénk 
teljes  határozottságban,  de  ugyanabban  a  felvonásban 
már  véget  is  ér,  mert  az  interdictum  által  megrémített 
nép  jajaiban  már  benne  foglaltatik  Arnaldo  bukása  is. 
A  darab  további  három  felvonásában  a  halálra  sebzett 
hős  már  csak  vergődik,  csak  passive  várja  az  utolsó 
döfést,  melyet  a  pápa  segítségére  siető  császár  mér  rá 
Vagy  ha  ügy  tetszik,  mondhatjuk  azt  is.  hogy  a  III.  fel- 
vonásban új  dráma  kezdődik:  a  pápaság  és  a  császár- 
ság összeütközése  és  a  népszabadság  elnyomása  czél- 
jából  való  kibékülése.  De  tán  az  „ Arnaldo "-t  nem  is 
szabad  mint  tragédiát  bírálnunk,  hanem  inkább  mint 
drámai  korrajzot  melyben  a  költő  az  olasz  nemzet  tör- 
ténetének egyik  legérdekesebb  és  következményeiben  a 
legmesszebbre  menő  időszakát  akarta  a  nézők  elé  vará- 
zsolni, hogy  a  múltból  tanulságot   merítsenek   a   jelenre 

nézve.  S  ha  e  szempontból  nézzük  Niccolíni  alkotását, 
igazoltnak  fogjak  találni  ama  szinte  rajongással  határos 
bámulatot,  melyljel  nemcsak  kortársai  fogadták,  hanem 
a  melylyel  az  olasz  irodalomtörténészek  legjelentősebb- 
jei még  most  is  szólnak  felőle.  Valóban,  Niccolini  úgy 
tudja  megérzékítcni  a  gvelf,  a  ghibellin  és  a  nép-nem- 
zeti elem  hármas  harczát,  úgy  életre  tudja  ébreszteni 
ama  távoli  század  nagy  alakjait,  hogy  e  részben  az 
olasz  történeti  tragédiák  sorában  kétségkívül  az  ő  mun- 
káját illeti  meg  az  első  hely.  Hogy  minden  izében  iga- 
zán tárgyilagosan  fogta-e  fel  anyagát,  hogy  nem  túlzott, 
nem  ferdített-e  ő  éppen  úgy,  mint  a  hogy  túloztak  és 
ferdítettek  az  ellenkező  táborban,  ki  merné  állítani? 
De  hát  Niccolini  az  ő  alakjai  módosításában  nem  ment 
tovább,  mint  a  meddig  a  történeti  tragédiának  teljes 
joggal  el  szabad  mennie;  itt  erősebben,  sötétebben,  amott 
gyengébben  és  derültebb  színekkel  festett,  de  a  nagy 
kép  körrajzát,  alapvonásait  nem  torzította  el.  Ám  mond- 
janak a  két  tábor  történettudósai  bármit,  tény,  hogy  az 
olasz  nemzet  érzülete  és  az  események  fejlődése  neki 
adtak  igazat  s  az  egységet  és  a  függetlenséget  az  ola- 
szok nem  a  katholikus  egyházzal  karöltve,  hanem  an- 
nak ellenére  alkották  meg.  S  hogy  ez  így  történt,  abban 
Niccolini  drámájának  igen  nagy  része  Ion.  Az  „Arnaldo" 
hatalmas  tiltakozás  volt  a  neogvelf  iskola  ellen,  egy 
politikai  tett,  egy  győzelmes  csata  abban  a  nagy  há- 
borúban, melynek  utolsó  epizódja  1870-ben  folyt  le  a 
Porta  Pia  rése  előtt.  Niccolini  egyetlen  darabjában 
sincs  oly  erős,  oly  szenvedélyes  drámai  dictió,  mint 
ebben;  beleöntötte  hősébe  az  ő  egész  izzó  lelkületét,  és 
mindaz,  a  mit  a  bresciai  barát  ajkaira  ád,  tele  van  el- 
ragadó   közvetlenséggel,    tele    van   gyújtó   hévvel.    Elő- 

adásra  a  darab  nem  igen  alkalmas;  a  színpadon  bajosan 
állhat  meg  oly  mű,  melynek  hosszú  terjedelméhez  képest 
oly  kevés  a  bonyodalma  és  olyan  sok  a  szónoklata  meg 
a  karéneke.  De  ha  van  jogosultsága  a  köny y drámának, 
az  „Arnaldo"  egyike  azoknak,  melyekre  minden  nemzet 
irodalma  büszke  lehetne. 

Négy  évvel  e  darab  után  jelent  meg  Niccolini  utolsó 
tragédiája,  a  „Filippo  Strozzi",  melynek  hőse  az  a 
XVI.  századbeli  flórenczi  nagy  úr,  a  kinek  erkölcsi  léha- 
ságában  visszatükröződött  amaz  egész  korszaknak  rom- 
lottsága. E  hős  körül  csoportosította  a  költő  amaz 
eseményeket,  melyek  megmutatják,  miként  sülyed  szol- 
gaságba egy  nép,  ha  megdől  „minden  ország  támasza 
talpköve:  a  tiszta  erkölcs."  A  szabadság  bukását  egyéb- 
iránt itt  is  a  Medicieknek  és  a  papságnak  szövetkezése 
okozza,  s  így  a  tragédia  iránya  azonos  az  ;,Arnaldo"-éval ; 
értékben  messze  mögötte  marad. 

Még  csak  azt  kívánjuk  megemlíteni,  hogy  Niccolini 
e  korszak  hazafias  líráját  is  igen  sok  lelkesítő  verssel 
gyarapította  s  hogy  végül  eszthetikai  és  kritikai  dolgo- 
zatot is  tett  közzé:  az  utánzásról  a  drámai  művészet- 
ben, a  történeti  regényről,  a  fenségesről,  a  népnyelv 
befolyásáról  az  irodalmi  nyelv  alakulására  stb.  stb.  De 
hírnevének  igazi  talapzata  csak  az  „Arnaldo"  és  nem- 
zete ezért  a  munkáért  tartotta  méltónak,  hogy  Pantheon- 
jában,  a  flórenczi  Santa  Grocében  helyezze  nyugalomra 
tetemeit. 

A  mi  e  korszak  többi  tragédiaíróit  illeti,  még  ide  kell 
igtatnunk  a  piemonti  Carlo  Marencót  (1800 — 1846),  a  ki 
arra  vállalkozott,  hogy  újra  költse  Niccolini  főmunkáját, 
de  nyomába  sem  érve  mintaképének.  Többi  darabjai 
közül  kivált  a  „Pia  de'  Tolomei"-nek  volt  sikere,  mely 

a  Sestini  annak  idején  ismertetett  verses  elbeszélését 
dramatizálta.  Hazafias  irányú  tragédiákat,  még  pedig  a 
classikus  iskola  hagyományaihoz  ragaszkodva,  sokat  írt 
a  cesenai  Edoardo  Fabbri  is  (1778 — 1853);  végre  Felice 
Romani  (1789—1865)  főkép  mint  zenedrámák  szöveg- 
írója lett  népszerűvé,  nem  kis  mértékben  hozzájárulva 
Bellini  és  Rossini  operáinak  világraszóló  sikeréhez.  Ál- 
tálában  a  tragédia  terén  a  60-as  évek  óta  szembeötlő, 
hanyatlás  állott  be,  s  helyette  ép  úgy,  mint  a  többi 
európai  irodalmakban,  inkább  a  középfajú  dráma  kezdett 
uralkodni. 

A  mi  a  vígjátékot  illeti,  e  helyütt  kívánjuk  összefog- 
lalni mindazokat,  kik  Goldoni  óta  feltűntek.  A  nagy 
reformátor  nyomába  egész  sereg  ntánsó  lépett,  kik  kö- 
zül azonban  a  század  első  tizedében  csak  ketten  váltak 
ki:  a  római  Giovanni  Giraud  (1776 — 1834)  és  a  turini 
Alberto  Nóta  (1775 — 1847).  Amaz  a  vaskos  komikumot 
abban  kereste,  hogy  jobbára  olyan  alakokat  vitt  szín- 
padra, kiknek  valami  bogaruk,  valami  esztelen  hóbort- 
juk van;  egyik  hőse  pl,  a  „Prognosticante  fanatico", 
azt  képzeli,  hogy  a  legelrejtettebb  dolgokat  is  ki  tudja 
találni  és  belát  minden  ember  veséjébe,  a  másik  („L'ajo 
neír  imbarrazzo")  két  felnőtt,  szakálas  fiával  még  min- 
dig ^gy  bánik,  mintha  iskolás  gyermekek  volnának  stb. 
stb.  Az  ilyen  darabokat  a  francziák  bouflfonnerienek 
hívják,  8  ebben  az  alacsony  műfajban  Giraud  elég  jót 
alkotott;  az  1810.  és  1820.  közti  időszakban  nagyon 
sokat  játszották  műveit  s  egyik-másik  a  franczia  és  né- 
met színpadokon  is  hosszú  életet  élt.  Nóta  már  kevésbbé 
vadászsza  a  lehetetlen,  a  groteszk  jellemeket,  de  benne 
viszont  igen  kevés  az  eredetiség.  Igen  sokat  csipeget 
Goldonitól,  valamint  a  korabeli  franczia  és  német   szín- 

darabokból  is  és  ezeket  az  innen-onnan  összeszedett  vi- 
rágokat elég  ügyesen  tudja  bokrétába  kötni.  Igen  ünne- 
pelt író  volt  Paolo  Giacometti  (1816—1882),  kinek 
darabjai  századunk  nagy  olasz  művészeinek:  Salvininek, 
Rossinak,  Ristorinak  európai  körútjai  révén  a  külföldön 
is  ismertekké  lettek.  Főkép  a  ;,Morte  civile  "-t  (Polgári 
halál)  játszották  sokat,  a  hol  egy  kiszabadult  rab  sorsa 
van  megindítóan  ábrázolva.  Van  Giacomettinek  egy  elég 
sikerült  tragédiája  is,  a  „Sofocle",  míg  a  darabjai  zömét 
alkotó  vígjátékok  általában  alacsony  színvonalon  álla- 
nak. A  felsoroltaknál  sokkal  kiválóbb  író  Gherardi  del 
Testa  (1818 — 1881),  a  ki  bár  írói  pályája  elején  is  sok 
ügyes  munkával  gyarapította  az  olasz  színházak  műso- 
rát, de  a  ki  csak  akkor  nőtt  igazán,  a  mikor  '59-től 
fogva  már  a  czenzura  nem  nyirbálta  meg  szárnyait. 
A  vígjáték  mellett  főleg  a  középfajú  drámában  aratott 
sikereket,  melynek  ő  volt  a  legkülönb  művelője.  Míg 
mások  a  franczia  mestereket  utánozva  annyira  mentek, 
hogy  a  franczia  társadalmat,  a  franczia  alakokat  vitték 
színpadra,  ő  otthon  nézett  körül  s  az  olasz  élet  hű  ké- 
peivel töltötte  meg  az  idegen  keretet.  Egyes  régi  darab- 
jait (Le  scimmie,  II  verő  blasone,  Oro  e  orpello)  még 
ma  is  gyakran  játszszák  az  olasz  vándortársulatok  s 
újabb  művei  (La  Caritá  pelosa,  Vita  nuova  stb.)  ép  olyan 
sikert  arattak,  mint  amazok.  Mintegy  száz  darabot  írt; 
melyek  közt  sok  a  tiszta  vígjáték  is;  az  olasz  színház 
újabbkori  krónikásai  szerint  e  száz  darab  közül  alig 
egynéhány  bukott  meg  s  még  ezeket  is  tisztelettel 
fogadta  a  közönség.  Gherardi  darabjaiban  általában 
igen  egyszerű,  sokszor  az  érdektelenségig  egyszerű  me- 
sével találkozunk,  de  meseszövésének  hiányaiért  az  olasz 
nézők  dús  kárpótlást   lelnek  alakjai  igazi  olaszságában 

és  hamisítatlan  toszkánai  nyelve  finomságaiban,  szelle- 
mességeiben. Mig  Gherardit  Olaszország  határain  tál 
nem  igen  ismerték  meg,  addig  Paolo  Ferrari  (1822 — 89) 
Németországban  és  nálunk  is  sikert  aratott  néhány,  az 
íQű  Dumas  nyomain  járó  thesises  darabjával.  De  ezek 
a  művei,  melyekben  ő  is  általános  társadalmi  problé- 
mákat akar  megfejteni,  bizonyára  kurta  életűek  lesznek. 
Maradandóbb  értékűek  azok  az  igazán  nemzeti  talajból 
fakadt  régebbi  munkái,  melyekben  nem  idegfeszítő  ese- 
lekménynyel  akar  hatni,  hanem  inkább  egy-egy  poétikus 
korrajzzal:  ilyenek  „Goldoni  e  le  sue  sedici  commedie", 
melyekben  a  nagy  olasz  vígjátékíró  és  környezete  van 
feltüntetve,  s  ilyen  a  „Parini  e  la  satira^  is,  a  hol  a 
„Giorno"  hímeves  költője  életéből  vett  jelenetek  sora- 
koznak egymás  mellé.  Az  öO-es  és  60-as  években  rajta 
kívül  még  számosan  gyarapították  az  olasz  vígjáték-  és 
drámairodalmat:  Giuseppe  Calenzoli  (1815 — )  a  „Padre 
Zappata^-ban  pompás  jellemrajzát  nyújtotta  a  nagy- 
világi hypokritaságnak,  Paolo  Fambri  (1827 — )  a  katona- 
életből vett  ;,I1  caporal  di  settimana"-ja  révén  lett  is- 
mertté. Valentino  Carrera  (1834 — )  a  népies  színmű 
terén  próbálkozott  nagy  sikerrel  (II  quaderno  di  Nanni" 
stb.),  a  sokoldalú  Vittorio  Bersezio  (1830 — )  pompás 
képét  adta  a  kishivatalnokok  nyomorúságának  a  „Le 
miserie  del  Sgr.  Travetti"  czímű  vígjátékban,  melyet  ere- 
detileg, ép  úgy  mint  számos  más  darabját,  piemonti  táj- 
nyelven írt ;  Giuseppe  Costetti  (1834 — )  és  Achille 
Torelli  (1844 — )  a  társadalmi  drámát  művelték,  Fer- 
dinando  Martini  (1844 — )  és  Francesco  de  Renzis  (1836—) 
a  magasabb  stílű  verses  vígjátékban,  kivált  Musset  mo- 
dorában költött  proverbe-ekkel  tűntek  fel.  De  mint  már 
az  e  nevek  után  tett  évszámok  is  mutatják,  már  itt  amaz 

Írók  sorába  tévedtttnk,  a  kik  működésének  súlypontja 
abba  az  időszakba  esik,  a  melyet  már  be  nem  vonunk 
tárgyalásunk  keretébe.  Visszasietünk  tehát  egy  pár  év- 
tizeddel, hogy  szétnézzünk  azok  sorában  is,  a  kik  a 
század  közepe  táján  a  regény  útján  iparkodtak  elősegí- 
teni a  nagy  nemzeti  czélokat. 


4.  §.  A  regény. 

A  XIX.  század  második  harmadában  az  olaszok  majd- 
nem kizárólag  a  történeti  regényt  művelték,  mind  nyíl- 
tabban és  merészebben  használva  fel  e  műfajt  nemzeti 
aspiratióik  hangoztatására.  Manzoni  követői  közül  fő- 
kép két  író  tett  szert  óriási  népszerfiségre,  s  mind  a  ket- 
ten egyúttal  a  politikai  pályán  is  fontos  szerepet  ját- 
szottak: az  egyik  Massimo  d'Azeglio,  a  másik  Francesco 
Domenico  Guerrazzi.  Amaz  1798-ban  született  Turinban, 
előkelő  nemesi  családból,  a  melyet  ugyancsak  megré- 
mített, mikor  15  éves  korában  kijelentette,  hogy  festő 
akar  lenni.  Az  apa  sietett  őt  katonának  adni^  de  az  íQú 
régi  vágya  csakhamar  újra  felébredt,  már  most  szembe- 
szállva  minden  akadálylyal.  1820-ban  elment  Rómába, 
a  hol,  bár  szüleitől  egy  fillér  segítségben  sem  részesült, 
teljes  hat  esztendőt  töltött,  festeni  tanulva  és  könyvek 
közé  temetkezve.  Képeiben  is  a  nemzeti  eszme  szolgá- 
latában állott,  vászonra  vetve  a  középkor  nagy  olasz 
hőseit  és  dicsőséges  csatáit.  Rómából  Milanóba  ment, 
a  hol  megismerkedve  Manzonival,  '31-ben  nőül  vette 
ennek  Júlia  leányát.  Itt,  apósa  közelében,  kapott  kedvet 
a  történeti  regényhez,  s  egy  középkori  jelenetet,  melyet 
előbb  képben  örökített  meg,  tett  első  e  nemű    munkája 

középpontjává.  „Ettore  Fieramosca  ossia  la  disfida  di 
Barletta*  —  ez  czíme  a  könyvnek,  melyben  a  cselek- 
vényt az  indítja  meg,  hogy  XVI.  századbeli  franczia 
vitézek  ócsárolván  az  olaszokat,  emezek  őket  viadalra 
szólitjáR.  E  harcz  köré,  melyet  mindkét  oldalról  13  vi- 
téz küzd  végig,  a  költő  egy  bonyodalmas  szerelmi  tör- 
ténet epizódjait  szövi,  a  hol  Fieramosca,  a  regény  hőse^ 
megmenti  kedvesét  Cesare  Borgia  körmei  közül.  A  bátor 
olasz  levente  küzdelme  a  pápa  öcscse  ellen  már  magá- 
ban is  tendentiosus  volt;  még  erősebben  nyilvánulnak 
az  író  czélzatai  abban  a  módban,  a  hogy  Olaszország* 
akkori  urait,  a  gőgös  spanyolokat  és  a  hetvenkedő  fran- 
czia vitézeket  rajzolja,  a  kikben  az  olvasóközönség  na- 
gyon könnyen  ráismerhetett  az  osztrák  bitorlók  kato- 
náira. Itt  egy  jó  olasz  hazafi  elszántsága  van  dicsőítve^ 
ott  egy  áruló  van  pellengérre  állítva,  a  ki  elég  aljaa 
arra,  hogy  pénzért  önnön  honfitársai  ellen  szálljon  via- 
dalba. Az  a  beszéd  pl.,  melyet  Prospero  Colonna  a  harcz 
előtt  az  olasz  katonákhoz  intéz,  szakasztott  úgy  hang^ 
zott,  mintha  a  XIX.  század  olaszait  akarná  felrázni  tes- 
pedtségükből.  Kiszakítva  a  regény  ama  lapjaiból,  meg- 
állhatott volna  harczi  proklamaíiónak  is,  hisz  az  író 
még  csak  meg  sem  nevezi  a  spanyolokat  s  a  francziá- 
kat  és  csak  általában  zsarnokról,  hódítókról  beszél.  „Fel 
tehát  —  kiált  —  jerünk,  rohanjunk  mindannyian,  zúdul- 
junk reá  a  telhetetlen  zsiványokra,  a  kik  minden  jogot 
lábbal  tipornak;  jól  látom  én  szemetekből,  hogy  szavaim 
lomhák  volnának  az  olasz  kardokhoz  mérten  ..."  Két- 
ségtelen, hogy  a  könyv  hatása  első  sorban  az  ilyen  és 
temérdek  hasonló  részletnek  tulajdonítandó,  de  máig  is 
megőrizték  frisseségüket  a  regény  egyes  leírásai  is,  ki- 
vált a  párviadal  eleven  képei,    s    most   is    tetszeni    fog 

mindenkinek  az  író  egyszerű,  czikomyátlan  stílusa. 
Az  akkori  közönség  végtelenül  lelkesedett  az  eszményi- 
tett  olasz  bajnokokért,  s  nem  nagyon  kereste,  hogy  jel- 
lemük valószínűbe,  azt  sem,  hogy  megvan-e  a  regényben 
a  korhfiség.  Az  „Ettore  Fieramosca"  egyike  volt  a  leg- 
olvasottabb olasz  könyveknek,  s  egyes  alakjai,  főkép  a 
bátor  Fanfulla  da  Lodi,  ugyanolyan  népszerűek,  mint 
Ariosto  vagy  Tasso  egyik-másik  hőse. 

D'Azeglio  második  regénye,  a  „Niecolö  de'  Lapi", 
Flórenez  1527-iki  ostromát  írja  le,  midőn  a  város  oly 
hősiesen  törekedett  meggátolni  a  császártól  és  a  pápá- 
tól segített  Mediciek  visszatérését.  E  nagy  események 
is  bőséges  alkalmat  szolgáltattak  a  költőnek  arra,  hogy 
bemutassa  az  ősök  vitézségét  és  hazafíságát.  Valaki  az 
olasz  hősiesség  codexének  nevezte  e  könyvet,  annyi 
benne  nemcsak  a  nagy  lélekre  valló  szó,  hanem  a  cso- 
dás tett  is.  A  regény  hőse  egy  90  esztendős  aggastyán, 
a  ki  mindent  odaad  a  hazáért,  vagyonát  és  fiai  életét 
is,  s  a  ki  midőn  a  védekezés  hiábavalónak  bizonyul, 
szilárd  lélekkel  megy  önmaga  is  a  vesztőhelyre,  meg- 
mutatva a  XIX.  század  olaszainak,  hogyan  kell  meg^ 
halni  a  szabadságért.  A  szereplők  között  ott  van  Fer- 
ruccio  Ferrucci  is,  Flórenez  védelmének  legkiválóbb 
hfiae,  ott  van  Michelangelo  Buonarroti,  újra  megjelenik 
az  „Ettore  Fieramosca"  népszerű  Fanfullája  is,  s  meg- 
elevenül  a  XVI.  század  elejének  vallásos  harcza  is,  Sa- 
vonarola  egy  erős  színekkel  festett  követőjében. 

D'Azeglio  itt  általában  sokkal  nagyobb  gondot  fordít 
a  hű  korfestésre,  mint  első  regényében,  s  alakjai  is 
inkább  élnek,  noha  mélyebb  jellemfestésről  e  művében 
sem  lehet  szó.  A  „Niccolö  de'  Lapi"-val  aztán  véget  is 
ért  D'Azeglio  regényírói  pály^'a.  A  könyv  '44-ben  jelent 

meg  s  ekkor  már  az  olasz  hazafiak  nagy  része  elérke- 
zettnek látta  az  időt,  hogy  neosak  régi  históriákba  rej- 
tett czélzásokkal  adjanak  hangot  követeléseiknek,  hanem 
beszéljenek  nyiltan  és  világosan.  Két  évvel  utóbb  jelent 
meg  „Degli  ultimi  casi  di  Romagna^  czimű  politikai 
röpirata,  melyben  az  egyházi  államok  kormányzatának 
önkénykedéseit  és  kegyetlenkedéseit  tette  birálat  tár- 
gyává. Ez  első  politikai  munkáját  több  más  is  követte 
melyek  közül  főkép  a  '48-ban  kinyomtatott  „I  Intti  di 
Lombardia^  (Lombardia  gyásza)  volt  nagy  hatással  az 
egész  európai  közvéleményre  Ez  évben  ő  maga  is  har- 
czolt  az  osztrákok  ellen  és  Vicenza  mellett  súlyosan  meg, 
is  sebesült.  A  gyászos  novarai  ütközet  után  Viktor  Emá- 
nuel őt  állította  a  minisztérium  élére  s  helyét  csak  három 
esztendő  múlva  engedte  át  Cavournak.  De  ezentúl  is 
sokszor  vették  igénybe  államférfiúi  bölcseségét;  '59-ben 
Romagna  kormányzását  bízták  rá;  később  bizalmas  di- 
plomácziai  küldetésben  Parisba  és  Londonba  kellett 
mennie,  majd  Milano  kormányzója  lett.  Csak  élete  leg- 
utolsó éveit  töltötte  távol  a  közügyektől,  egy  a  Lago 
Maggiore  melletti  villájában  és  ott  is  érte  utói  a  halál 
1866.  januárjában.  Nem  sokkal  ezután  jelentek  meg 
hátrahagyott  emlékiratai  (I  miéi  ricordi),  melyek  nem- 
csak a  bennük  foglaltak  érdekességénél,  hanem  a  min- 
den lapjukon  tükröződő  fenkölt  hazafiságnál  fogva  is  az 
olasz  irodalom  legértékesebb  ilynemű  munkái  közt  fog- 
lalnak helyet.  Ugyanez  a  dicséret  illeti  meg  nagyszámú 
leveleit,  melyek  több  kisebb  gyűjteményben  1870-től 
fogva  láttak  napvilágot  s  melyeknél  nemesebb  olvas- 
mányt keveset  lehet  adni  az  olasz  iQúság  kezébe.  Álta- 
lában Massimo  d'Azeglio  egyik  legdicsőbb  alakja  az  olasz 
Risorgimentónak,  a  kinek  a  gyakorlati  politikában  tanú- 

sitott  Önzetlensége  és  bölcs  mérséklete  éppen  olyan  fon- 
tos tényezője  volt  Olaszország  egyesítésének,  mint  a 
folyton,  minden  szóban  a  haza  javát  szolgáló  tolla. 

Azok  között,  a  kik  az  olasz  szabadságért  legtöbbet 
írtak,  konspiráltak  és  szenvedtek,  a  legelső  helyek  egyi^ 
kén  áll  e  kor  másik  regényírója,  Guerrazzi  is.  1804-ben 
született  Livornóban  és  már  gyermekkora  is  csupa  sa- 
nyarúság és  nélkülözés  volt.  Anyja  olyan  ádáznl  bánt 
vele,  hogy  a  tőle  kapott  ütlegek  nyomát  egész  életén 
át  hordta  testén;  apja  is  kegyetlen  volt  hozzá,  úgyhogy 
az  ifjú  már  igen  korán  elhagyta  a  szülői  házat^  s  mint 
nyomdai  javító  tengődött.  Kétségtelen,  hogy  e  szomorú 
gyermekkora  tette  őt  olyan  elkeseredett,  féktelen,  lá- 
zongó jellemmé,  a  minőnek  később  egész  életén  át 
mutatkozott.  Pisában  jogot  tanult  s  aztán  ügyvédkedni 
kezdett,  mellesleg  folyton  Írogatva  is.  Ép  akkortájt  járt 
Pisában  Byron,  a  kinek  egyénisége  éppen  úgy,  mint 
munkái  rendkívül  megkapták  a  vele  annyira  rokon  ter- 
mészetű olasz  költőt.  El  is  tanult  tőle  sokat:  a  fantasz- 
tikus, komor  színezetű  mesék  iránti  hajlandóságot,  a 
mértéktelen  szenvedélyek  rajzát,  a  szokatlan  képek  ke- 
resését íme,  hogyan  írja  le  később  e  hatást  ő  maga: 
„Nem  láttam  a  Niagara  zuhatagát,  sem  az  Alpesek  lavi- 
náit, nem  tudom,  milyen  egy  vulkán,  hanem  igenis  meg- 
figyeltem borzalmas  viharokat,  a  villám  egészen  köze- 
lemben csapott  le:  de  azt  hiszem,  hogy  egyetlen  ismert 
és  ismeretlen  látványt  sem  lehet  távolról  sem  össze- 
hasonlítani azzal  az  álmélattal,  melylyel  ez  óriási  lélek 
látása  eltöltött!^  Ez  a  nagyhangú,  dörgedelmes  stílus  már 
irodalmi  működése  legelején  is  jelentkezik.  Előbb  egy- 
két rossz  drámával  próbált  szerencsét,  de  látva,  hogy 
erre  nincs   tehetsége,  a  regény  felé  fordult  ő  is  és  21  éves 

korában  megírta  a  „La  Battaglia  di  Benevento^-t.  A  sze- 
rencsétleD  Manfrédnek,  az  utolsó  Hohenstauffennek  buká- 
sát mondja  el  benne,  szinte  vad  erővel,  tele  szertelen- 
ségekkel;  még  hősét  is,  a  ki  iránt  pedig  rokonszenvet 
akar  kelteni,  valódi  sátán-színekkel  rajzolja;  halmozza 
az  állatias  jellemeket,  a  borzalmasnál  borzalmasabb 
képeket.  ^28-ban  újságot  kezdett  szerkeszteni,  de  a  ható- 
ság csakhamar  eltiltotta  ettől.  '30-ban  olyan  merész 
hangon  tartott  felolvasást  a  napóleoni  harezok  egyik 
hőséről,  hogy  hat  hónapra  száműzték;  a  következő  év- 
ben börtönbe  is  került  s  '34^ben  ismét  elcsukták.  Ekkor 
írta  második  regényét,  az  „Assedio  di  Firenze"-t,  mely- 
nek szilajsága;  vad  lelkesedése  óriási  hatással  volt  a 
'48  előtti  iQúságra.  Settembrini  azzal  jellemzi  e  köny- 
vet, hogy  ^sikolya  annak  a  lázas  delirinmnak,  melylyel 
a  forradalom  kezdődött^.  Maga  a  szerző  tiltakozott  ellene, 
hogy  a  művészet  szabályai  szempontjából  ítéljék  meg 
regényét.  „Lassan,  hidegen  írni,  a  mi  korunkban,  a  mi 
helyzetünkben  —  szólt  —  írni  azzal  a  szándékkal,  hogy 
az  ember  remekművet  alkosson,  ez  szinte  gonoszság 
volna!"  Könyveit  ostromló  szerszámoknak  nevezte,  me- 
lyeket a  vár  bevétele  után  természetesen  le  fognak  rom- 
bolni; „nem  bánom  én  —  szólt  —  ha  műveim  el  is 
repülnek,  mint  a  vihar,  csak  röptükben  sújtsák  menny- 
kővel a  gazokat,  rázzák  fel  a  gyávákat,  tisztítsák  meg 
a  levegőt!"  A  „Firenze  ostromá"-t,  melynek  tárgya  azo- 
nos Massimo  d'Azeglio  „Niccolö  de'  Lapi"-jáéval,  tulaj- 
donkép alig  lehet  regénynek  nevezni ;  inkább  történelmi 
epizódok  sorozata,  melyekben  minduntalan  a  szerző  veszi 
át  a  szót;  lángoló  szavakkal  bélyegezve  meg  Itália  gyáva 
tehetetlenségét  s  a  bitorlók  kegyetlenségét.  E  hatalmas 
tirádákat  olvasták  egész  Olaszországban  s  olvasva  őket. 

készültek  a  nagy  harczra.  Guerrazzi  azt  mondta,  hogy 
az  ő  könyvei  nem  könyvek,  hanem  tettek,  s  az  olasz 
történetírók  igazat  adnak  neki.  A  ki  persze  most  olvassa 
e  regényt,  nem  nagy  gyönyörűséget  fog  találni  ama 
monstrumokban,  lármás  szónoklatokban,  melyekkel  tele 
van;  de  ha  e  műnek,  mint  regénynek  értéke  feló'l  nem 
is  lehet  senki  nagy  véléménynyel,  azt  el  nem  lehet  vi- 
tatni, hogy  Guerrazzi  sok  helyen  oly  hatalmas,  fenséges 
hangokat  talál,  melyek  nem  csoda,  ha  megrázták  az 
olvasót;  rendkívül  erős  az  iróniában,  a  sarkasmusban  is; 
támadásaival  vérig  tudott  sebezni,  lelkesítő'  szavaival  fel 
bírta  villanyozni  a  legpetyhtidtebbeket  is.  E  leghíresebb 
regénye  után  Guerrazzi  még  megírta  „Veronica  Cibo"-t 
(1837)  s  „Isabella  0r8ini"-t  (1847),  de  aztán  a  forrada- 
lom eseményei  félbeszakították  írói  működését.  Politikai 
szereplése  nem  mondható  nagyon  rokonszenvesnek.  Ele- 
ven ellentéte  a  bölcs  D'Azegliónak;  határt  nem  ismerő 
szenvedélyességével  inkább  veszélyeztette  az  ügyet, 
a  melynek  szolgált;  nem  tudott  megférni  senkivel  sem 
és  Livornóban,  politikai  szereplése  szinterén,  a  legjob- 
bak is  elfordultak  tőle.  Midőn  a  toszkánai  alkotmány 
kihirdetése  után  az  ország  képviselőket  választott,  nem 
is  Livorno,  hanem  más  kerület  juttatta  a  nemzetgyű- 
lésbe. Ott  leginkább  az  ő  mértéktelen  támadásai  buk- 
tatták meg  a  Ridolfi-ministeriumot.  Oly  félelmessé  tette 
magát  vehemens  fellépésével,  hogy  az  ezután  követke- 
zett minisztérium  feje,  Montanelli,  jónak  látta  őt  is  be- 
venni a  kabinetbe.  Mikor  aztán  a  nagyherczeg  menekült 
Flórenczből,  ő  is  tagja  lett  a  kormányt  vezető  trium- 
virátusnak, majd  pedig  megszabadulván  társaitól,  diktá- 
tori hatalommal  intézte  az  ország  ügyeit.  De  a  restau- 
ratio  csakhamar  véget  vetett  e  dicsőségnek  és  Guerrazzi 

ismét  börtönbe  került  Három  évig  tartották  fogva,  aztán 
hosszú  és  nagy  feltűnést  keltett  tárgyalás  után  akasztó- 
fára ítélték,  a  mely  büntetését  a  nagyherczeg  élethosz- 
sziglani  száműzetésre  változtatta.  Corsicába  kellett  men- 
nie, de  innen  négy  év  múlva  sikerült  megszöknie  s 
Génuába  jutnia.  A  száműzetés  évei  alatt  ismét  sokat  írt: 
jobbára  vérengző  regényeket  (Beatrice  Cenci,  La  Tőrre 
di  Nonza),  egy  „L'Asino"  czímfi  hosszú  szatirát,  melyben 
az  embernek  az  állatokkal  szemben  való  hitványsága 
van  bizonyítva,  néhány  történeti  életrajzot  stb.  Az  '59-ki 
mozgalmak  idejében  ismét  síkra  szállott  Olaszország 
egysége  mellett,  de  a  nemzet  vezérei  és  kivált  Cavour 
ellen  annyi  szenvedélyes  gyűlölettel  viselkedett,  hogy 
sokat  ártott  hírnevének.  De  bár  önmagával  és  az  egész 
világgal  meghasonolva,  sértődötten,  elkeseredve  töltötte 
utolsó  éveit,  mégis,  midőn  1873-ban  meghalt,  nemzete 
elfeledte  gyengéit  és  csak  rendíthetetlen  hazaszeretetére 
gondolva,  kegyelettel  adózott  emlékének.  Ama  munkáin 
kívül,  melyeket  már  fentebb  megemlítettünk,  még  csak 
„II  buco  nel  muro"  czímű  regényét  igtatjuk  ide,  mint 
egyetlen  nem  politikai  színezetű  könyvét,  s  a  mely  tán 
éppen  azért,  mert  nincsenek  benne  az  ő  megszokott  láva- 
szerű kitörései,  legtovább  fog  élni.  Ebben  sok  humor  is 
van,  s  az  olvasó  csak  sajnálhatja,  hogy  Guerrazzi  tehet- 
sége ez  oldalát  más  könyveiben  is  nem  csillogtatta.  Itt 
majdnem  zavartalanul  élvezhetjük  az  ő  kitűnő  elbeszélő 
adományát  is,  valamint  tiszta,  zamatos  olaszságát,  mely 
ha  nem  oly  bizarr  stílussal  párosult  volna,  Guerrazzinak 
az  olasz  nemzet  nagy  írói  közt  biztosíthatott  volna 
helyet. 

Ez  időszak  többi  regényírói  közül  csak  még  Giovanni 
Rosinit   (1776 — 1855)    kívánjuk  megemlíteni,  kinek  mű- 

veiben  inkább  a  történeti  tndást,  mint  a  költői  alkotó 
tehetséget  ismerték  el,  valaminthogj  nem  mellőzhetjük 
hallgatással  Antonio  Brescianit  sem  (1798  —  1862),  egy 
trienti  jezsnitát,  a  ki  eleinte  nagyon  becses  útleirásokkal 
és  néprajzi  munkákkal  tűnt  fel,  de  '48  után  élére  áll- 
ván a  szabadelvű  mozgalmak  ellen  harczoló  clericalis- 
mnsnak,  történeti  regényekben  kezdte  csúfolni  a  nemzeti 
egységre  való  törekvéseket.  E  munkái  azonban,  elte- 
kintve irányuktól,  már  csak  régieskedő,  affektált  nyel- 
vüknél fogva  sem  tetszhettek  az  olvasók  zömének. 
A  hatvanas  években  azután  a  történeti  regény  divatja 
éppen  úgy  idejét  multa,  mint  a  történeti  tragédiáé.  Új 
irányok  és  új  emberek  tűntek  fel  az  elbeszélő  irodalom- 
ban: Edmondo  de  Amicis  (1846 — ),  a  ki  1867-ben  kezdte 
közzétenni  a  katonai  életből  vett  remek  rajzait  („La 
vita  militare"),  s  a  ki  később  másféle  novelláival  ép  úgy. 
mint  csodálatos  leíró  tehetségről  tanúskodó  útirajzaival 
tett  szert  európai  hírnévre.  A  hatvanas  évek  végén  lé- 
pett fel  a  De  Amicissel  egyidős  Salvatore  Farina  is, 
„Olaszország  Dickens-e",  kinek  termékeny  irodalmi  mű- 
ködése ép  úgy,  mint  amazé,  már  nem  esik  tárgyalásunk 
körébe.  Elhagyjuk  hát  a  szépirodalom  terét,  s  immár, 
könyvünk  befejezéséül  azokhoz  fordulunk,  a  kik  mint 
publiczisták  és  mint  a  tudományos  irodalom  munkásai 
követelnek  helyet  Olaszország  újjáéledésének  Pantheon- 
jában. 

5.  §.  Politikusok,  tudósok. 

Már  több  ízben  megemlítettük  azt  a  neogvelf  mozgal- 
mat, mely  a  negyvenes  években  Toszkánában  keletke- 
zett, s  melynek  politikai  programmja  egy  a  pápa  véd- 
nöksége alatt  létesítendő  olasz  confoederatio  volt.  Most 
e  mozgalom  életrekeltőjével,  Vincenzo  Giobertivel  kell 
közelebbről  megismerkednünk.  18ül-ben  született  Turin- 
ban  és  a  papi  pályára  lépve,  csakhamar  ndvari  káplán 
lett.  De  szabadelvű  eszméi  miatt,  melyeknek  szóval  és 
tollal  is  merész  apostola  volt,  '33-ban  elfogták  s  néhány 
havi  börtönbüntetés  után  száműzték.  Előbb  Parisba,  aztán 
Brüsszelbe  ment,  filosofiai  munkákat  írva,  melyekben 
összhangba  iparkodott  hozni  a  tudomány  és  a  vallás 
tanait.  Ez  első  munkái  (Teorica  del  Sovranaturale,  In- 
troduzione  allo  studio  della  filosoíia,  Del  Bello,  Degli 
errori  filosofici  di  A.  Rosmini,  Del  Buono)  inkább  csak 
a  szaktudósok  körében  keltettek  feltűnést;  annál  nagyobb 
hatása  volt  egy  '43-ban  megjelent  könyvének,  mely  az 
olasz  nemzet  erkölcsi  és  műveltségi  elsőbbségéről  szólt: 
„Del  primato  morale  e  civile  degli  Italiani".  Gioberti 
itt  bátran  szembeszállott  azokkal,  a  kik  csak  a  forra- 
dalom útján  vélték  Olaszország  egységét  elérhetőnek; 
nem  gyűlöletet  hirdetett,  hanem  a  békesség,  az  egyet- 
értés magvait  hintette.  Meg  akarva  erősíteni  honfitársai 
önbizalmát,  tekintetűket  első  sorban  a  múlt  felé  fordí- 
totta, eszükbe  juttatva  a  régi  nagyságot;  sok  részben 
túlozva  festette  Olaszország  vezérszerepét  a  civilisatio 
történetében,  kezdve  a  pelasg  időkön  és  kimutatta,  hogy 
az  olasz  nép  e  vezérszerepében  mily  nagy  része  volt  a 
pápaságnak.  E  történeti  áttekintés  után  következik  a 
munkának  gyakorlati  része,  az,  a  melyben  a  régi  nagy- 

ság,  a  „primato^  helyreállításának  eszközéül  azt  ajánlja, 
béküljenek  meg  az  olaszok  fejedelmeikkel  s  béküljenek 
meg  az  egyházzal  is,  a  sok  apró  herczegség  pedig  al- 
kosson egy  szövetséges  államot,  melynek  feje  a  pápa 
legyen.  Az  osztrák  tartományokról,  mint  idegen  fejedel- 
mek birtokairól  hallgatott,  s  bár  néhány  bókkal  szeli- 
dítve^  a  sorok  között  kikelt  a  jezsuiták  ellen,  mint  a  kik 
minden  vallásos  és  politikai  absolutismnsnak  hűséges 
szolgái.  A  „Primato"  megjelenése  egyfelől  mérhetetlen 
lelkesedést,  másfelől  gúnyt  és  megbotránkozást  támasz- 
tott. A  nemzet  egy  része  szépnek  találta  a  száműzött 
pap  utópiáit,  melyeket  annyi  hévvel,  olyan  megkapó 
ünnepélyességgel,  olyan  tiszta,  szabatos,  meggyőző  nyel- 
ven tudott  elmondani;  másik  és  nagyobb  része  meg  nem 
bírta  bocsátani,  hogy  olasz  ember  bársonykézzel  cziró- 
gassa  azokat  az  apró  zsarnokokat,  kik  megnépesítették 
a  börtönöket  és  annyi  munkát  adtak  a  bitónak.  Azt  a 
hangot  is,  a  hogy  a  jezsuitákról  szólt,  nagyon  enyhé- 
nek találták;  másrészt  a  jezsuiták  elértették,  hogy  Gio- 
berti,  bár  suaviter  in  modo,  de  a  dolog  lényegében  annál 
erősebben  nyilatkozott  róluk.  Közbejött  egy  politikai 
esemény  is,  a  Bandiera-testvérek  kísérlete,  a  kik  Ná- 
polyban forradalmat  akartak  támasztani^  s  a  kiket  ezért 
II.  Ferdinánd  halálra  ítélt.  Gioberti  ezek  után  sietett 
megtoldani  munkáját  s  a  „Primato"-hoz  írt  „Prolego- 
meni"-kben  erős  hangon  támadta  ép  úgy  Nápoly  zsar- 
nokát, mint  Loyola  követőit.  A  jezsuiták  részéről  nem 
késett  a  válasz;  a  rendnek  egy  Curci  nevű  tagja  azzal 
gyanúsította,  hogy  meg  van  fizetve  a  franczia  kormány- 
tól^ s  erre  aztán  Gioberti  megírta  fulmináns  viszonvá- 
laszát:  a  Gesuita  Modernét,  egyikét  a  legerősebb  hangú 
politikai  iratoknak,  melyeket  az  olasz  ^zabadságharczok 

kora  világra  hozott.  E  támadások  daczára  is  Gioberti- 
nek  a  katholikus  papok  körében  is  nagyon  sok  híve 
volt  s  tudvalevő,  hogy  mikor  Mastai  püspök  '46-ban  a 
conelavére  ment,  Gioberti  „Primato"-ját  vitte  magával, 
hogy  odaajándékozza  a  majdan  megválasztandó  pápá- 
nak; mikor  pedig  6  maga  lett  pápává,  Gioberti  szelle- 
mében kivánt  eljárni,  kihirdetve  a  politikai  bűnöknek 
azt  az  amnestiáját,  mely  oly  határtalan  örömet  és  annyi 
boldog  reményt  fakasztott  az  olasz  hazafiakban.  Már-már 
azt  hitték,  hogy  Gioberti  valóban  prófétája  volt  nemze- 
tének, de  a  jövő  események  bebizonyították,  hogy  ezútta 
nem  jól  látott.  Nemsokára  a  Vatikán  mérvadó  körei  is 
elfordultak  tőle ;  hiába  írta  meg  „Apologia"-ját  —  a 
'48-diki  események  romba  döntötték  a  neogvelf-párt 
minden  reménységét  s  a  confoederatio  eszméje  örökre 
el  volt  temetve.  Ez  évben  Piemont  alkotmányt  kapott 
s  Gioberti  képviselőnek  választatván,  hazatért  Turinba. 
Itt  előbb  a  kamara  elnöke  lett,  majd  miniszter,  '48  de- 
ezemberében  pedig  a  kabinet  elnöke  is;  lemondva,  egy 
évvel  utóbb  ismét  tárezát  vállalt,  majd  a  párisi  követ- 
séget fogadta  el  De  ez  állását  is  gyorsan  elhagyta  és 
visszavonult  a  magánéletbe,  hogy  megírja  második  nagy 
müvét  a  „Rinnovamento  civile  d'Italia"-t  (1851),  a  mely- 
ben okulva  a  múlton,  már  egészen  más  feltételeket  tű- 
zött nemzete  „megújhodása"  elé;  itt  már  nem  szövetsé- 
get, hanem  Piemont  hegemóniája  melletti  egységet  pro- 
klamált, és  proklamálta  egyúttal  az  egyház  világi  hatal- 
mának megtörését  is.  Ebben  a  müvében  már  valóban 
próféta  volt:  mintha  előre  látta  volna  az  1859-diki  és 
'60  diki  eseményeket,  mintha  előre  tudta  volna,  mi  fog 
történni  1870.  szeptember  20-án.  De  ha  lelki  szemei  be 
is  pillantottak    az    igéret   földjébe,    maga   abba  be  nem 

léphetett;  már  egy  évvel  utolsó  könyve  megjelenése  után, 
1852.  október  hó  25-én  meghalt.  Mindig  szegényen,  pu- 
ritán egyszerűséggel  élt,  és  szegényen,  egy  párisi  hóna- 
pos szobában  múlt  is  ki. 

A  Giobertitől  támasztott  neogvelf  mozgalom  leglelke- 
sebb hívének  Cesare  Balbo  mutatkozott.  A  „Primato*' 
megjelenésekor  már  50  éves  volt  és  hosszú  közpálya 
-állott  megette.  0  is  Turinban  született  1789-ben,  régi 
patriczius  családból  s  csak  17  éves  volt,  mikor  Napó- 
leon már  kinevezte  államtanácsi  auditornak.  A  hivatal- 
noki pályán  gyorsan  ment  előre  és  az  első  császárság 
alatt  sok  fontos  teendőt  bíztak  rá.  Napóleon  bukása  után 
a  katonai  pályára  lépett,  de  azzal  gyanúsíttatván,  hogy 
résztvett  a  '21-diki  felkelésben,  be  kellett  adnia  lemon- 
dását és  jószágaira  kellett  visszavonulnia.  Ekkor  kezdett 
csak  irodalommal  foglalkozni;  előbb  lefordítván  Tacitust, 
hozzáfogott  Olaszország  történetének  megírásához,  de  csak 
a  barbárok  uralmának  időszakáig  jutott.  Már  e  könyvé- 
ben is  a  gvelf-párt  hívének  mutatja  magát,  a  mennyi- 
ben nagy  melegséggel  ecseteli  a  pápáknak  a  civili- 
satio  körüli  érdemeit.  Ugyanez  a  szellem  lengi  át 
kétkötetes  „Vita  di  Dante"-ját,  mely  nemcsak  kitűnő 
összefoglalása  az  addigi  Dante-kommentároknak.  hanem 
a  nagy  költő  korának  rajzáért  is  figyelemre  méltó  s 
még  ma  is  egyike  a  legjobb  Dante-monografiáknak. 
Ugyanez  a  vallásos  szellem  vezette  tollát  akkor  is,  mi- 
dőn a  negyvenes  évek  elején  a  történetfilosofia  terén 
kezdett  dolgozni,  és  „Elmélkedéseiben"  (Meditazioni 
storiche)  tanulságokat  iparkodott  levonni  a  nemzet  múlt- 
jából. Jó  szolgálatot  tett  Olaszországnak  azzal  a  kis  kézi- 
könyvével is  („Sommario  della  storia  d'Italia"),  melyben 
az  olaszok  történetét  a  nép  számára  foglalta  össze,   oly 

világos  és  tömör  előadásban,  hogy  e  mnnka  még  most 
is  a  legjobb  e  nemben.  De  mind  e  művei  meg  nem 
őrizték  volna  nevét,  ha  Gioberti  könyvének  hatása  alatt 
'44-ben  meg  nem  írja  a  „Speranza  d'Italia"-t,  „Olasz- 
ország reményei  "-t.  E  könyvében  elfogadja  Gioberti  ter- 
vét, de  mindenekelőtt  azt  hangsúlyozza,  hogy  Olaszország 
legyen  ffiggetlen,  hogy  idegen  nralkodók  ne  találjanak 
helyet  terfil^ém  Gioberti  e  kérdést  a  mint  láttuk,  hall- 
gatással mellőzte)  é»  Balbo  nem  tért  ki  előle,  hanem 
nyiltan  kezdte  tárgyabk  Búként  szabaduljon  meg  Olasz- 
ország az  osztrák  uralomtól?  Balbo  a  keleti  kérdés 
megoldásával  kapcsolatban  véllo  Ausztriát  az  Olasz- 
országból való  kivonulásra  rábírhatai  ólképpen,  hogy 
azért,  a  mit  Olaszországban  veszít,  a  Balkáaban  találjon 
kárpótlást.  Bár  ezt  a  feltevést  higgadt  politiktiaolL  már 
akkor  is  megmosolyogták,  Balbo  fejtegetéseinek  ÜBklb 
részei,  kivált  azok,  melyekben  Olaszország  függetlensé- 
gének világtörténeti  szükségét  és  fontosságát  bizonyítja, 
igen  nagy  hatással  voltak  nemcsak  honfitársaira,  hanem 
a  külföldre  is.  E  munka  után  ismét  belevonták  a  poli- 
tikai szereplésbe;  a  legelső  piemonti  alkotmányos  kor- 
mánynak ő  lett  a  feje,  s  az  is  maradt  egész  a  custozzai 
csatáig.  Ám  kis  vártatva  ismét  visszavonult  a  közélettől 
8  1853-ban  meghalt. 

Míg  Gioberti  és  Balbo  a  mérsékelt  párt  zászlóvivői 
voltak,  egy  másik  olasz  író,  Giuseppe  Mazzini  azok  élére 
állott,  a  kik  Olaszországot  nemcsak  függetlennek,  nem- 
csak egységesnek,  hanem  köztársaságnak  is  akarták 
látni.  A  híres  forradalmár  1805-ben  született  Génuában 
és  igen  korán  lett  íróvá.  A  romantikus  iskolához  szegő- 
dött, főkép  mint  ez  iskola  kritikusa  fejtve  ki  nagyobb 
mértékű  tevékenységet.  Ő  szerkesztette  1828-ban  a   gé- 

nuai  ^Indicatore^-t,  melybe  olyui  merész  hangú  czikke- 
ket  irt  Olaszország  jövőjéről,  hogy  a  lapot  megszSat^ 
ték.  Egyik  legtevékenyebb  híve  lett  a  carbonarismusnak, 
s  midőn  e  miatt  '30-ban  néhány  hónapra  bebörtönözték, 
a  rabságban  egy  új  titkos  szövetségnek,  a  már  említett 
„Ifjú  Olaszország^-nak  (Giovine  Itália)  alkotta  meg  ter- 
vét. Marseilleben  lapot  is  inditott  e  szövetség  eszméinek 
terjesztésére  s  aztán  egész  életén  át  nem  szfint  meg  a 
köztársasági  forma  mellett  izgatni  és  összeesküvéseket 
szervezni,  melyek  miatt  sok  vér  folyt  Olaszországban. 
E  könnyelműen  előkészített,  rosszul  szervezett  „puccsok" 
tették  a  józan  olaszokat  annyira  fogékonynyá  Gioberti 
ama  tanai  iránt,  hogy  a  nemzet  immár  conspirálás  nél- 
kül törjön  czélja  felé.  A  '48-diki  forradalom  hírére  vissza- 
jött Olaszországba,  s  akkor  is,  midőn  Piemont  hadat 
izent  Ausztriának  és  Carlo  Alberto  saját  és  fiai  életét 
tette  koczkára  a  nemzet  felszabadítása  érdekében,  nem 
szűnt  meg  a  köztársasági  eszmék  mellett  apostolkodni 
és  ezzel  a  viszály  magvait  hinteni  el  a  hazafiak  közt. 
Midőn  '49-ben  Rómában  proklamálták  a  köztársaságot, 
ő  mint  a  triumvirek  egyike  igazgatta  a  várost,  hogy 
aztán  a  franczia  fegyverek  győzelme  után  ismét  szám- 
űzetésbe menjen.  Mazzini  '49  után  is  sok  bajt  okozott 
Olaszországnak  azzal  a  fanatikus  szivósságával,  melylyel 
a  köztársasági  formát  szinte  föléje  helyezte  a  nemzet 
egységének,  s  melyet  ez  időtől  fogva  szerencsére  mindig 
csak  kevesen  tudtak  helyeselni.  Többnyire  hazájától  távol, 
Londonban  élt,  és  ott  alapította  meg  az  olasz  nemzeti 
bizottmányt,  valamint  az  európai,  nemzetközi  forradalmi 
bizottságot  is,  mely  az  egyetemes  köztársaságot  írta 
zászlajára,  s  a  melyben  Franczia-,  Lengyel-  és  Német- 
ország mellett  Magyarország  is  képviselve  volt  Kossuth 

Lajos  személyében.  ^59-ben  ismét  visszatért  Olaszországba, 
de  a  királyság  létesülése  elleni  szüntelen  agitatióit  a 
nemzet  méltatlankodva  utasította  vissza.  Élete  utolsó 
hónapjait  is  csak  álnév  alatt  rejtőzködve  tölthette  Pisá- 
ban, a  hol  1872.  máreziusában  halt  meg,  Ha  sokban 
hibázott  is,  érdemei  az  olasz  egység  létesítése  körül 
mégis  tagadhatatlanok.  Számos  ujságezikke,  proklamá- 
cziója,  levele,  felolvasása  ragyogó  ékesszólással  vannak 
megírva;  stílusának  lángoló  szenvedélyessége,  szinte  vul- 
kánikus ereje  ritkítják  párjukat  és  e  részben  a  Kossuth 
Lajoséival  állíthatók  egy  sorba. 

E  politikusok  mellett  kiváló  része  volt  az  olasz  nem- 
zet harezaiban  néhány  tudósnak,  a  kiket  sokoldalú  iro- 
dalmi működésüknél  fogva  a  polygrafusok  elnevezése 
alatt  szoktak  összefoglalni.  E  csoportba  oszthatjuk  be 
Terenzio  Mamianit,  Niecolö  Tommaseót  és  bizonyos  te- 
kintetben Gino  Capponit  is.  Mind  a  három  nagy  politi- 
kai szerepet  is  játszott,  mind  a  három  volt  miniszter  is, 
és  mind  a  három  az  irodalom  többféle  ágában  is  nagy- 
fontosságú működést  fejtett  ki.  Mamiani,  egy  pesarói 
grófi  család  sarjadéka,  1799-ben  született  és  25  éves 
korában  elment  Flórenczbe,  a  hol  két  éven  át  a  Vieus- 
seux-féle  „Antológia"  köré  csoportosult  írói  társaság 
tagja  lett.  Résztvéve  a  '30-diki  romagnai  felkelésben, 
menekülnie  kellett,  de  elfogták  s  előbb  börtönbüntetésre, 
később  számkivetésre  ítélték.  Majdnem  teljes  16  évig 
Parisban  élt  és  csak  '47-ben  tért  vissza  az  egyház- 
államba, a  hol  '48-ban  képviselőnek  választották,  a  pápa 
pedig  előbb  a  belügyek,  később  a  külügyek  vezetésével 
bízta  meg.  A  római  alkotmányos  élet  végeztével  Pie- 
montba  ment;  ott  is  tagja  lett  a  nemzetgyűlésnek  és 
majd   mint  miniszter,  majd  mint  nagykövet,  majd  mint 

az  államtaiiács  tagja,  kiváló  szolgálatokat  tett  hazájá- 
nak. Csak  86  éves  korában  halt  meg,  ez  ideig  folyton 
a  legnagyobb  szellemi  frisseséggel  írva  publicistikai, 
politikai,  filosofiai,  eszthetikai,  történeti  és  szépirodalmi 
munkáit.  Legjelentékenyebb  talán  mint  filozófus  volt; 
nem  alkotott  ugyan  e  téren  sem  valami  újat,  de  az  a 
törekvése,  hogy  felelevenítve  a  régi  olasz  bölcsészet  ta- 
nításait, egy  nemzeti  filosofiának  útjait  egyengesse,  nem 
maradt  üdvös  eredmények  nélkül.  Szépirodalmi  munkái- 
ban és  főkép  verseiben  mindig  nemes  és  hazafias  inten- 
tiók  vezetik,  mindig  tartalmas  és  előkelő  formában 
szól,  de  benne  a  reflexió  uralma  elnyomta  a  közvetlen- 
séget, az  igazi  költői  szárnyalást;  a  mellett  stílusában 
is  felette  keresett  és  ritkán  bír  szabadulni  a  purísták 
modorosságától.  Egyéb  munkáiban,  kivált  szónoklataiban 
is  többnyire  nagyon  is  pompázó,  nagyon  is  mesterkélt 
a  hangja,  úgy  hogy  ma  már  az  olaszok  is  inkább  csak 
nagy  jelleméért,  politikai  bölcseségeért  csodálják,  mint 
irodalmi  hagyatékáért. 

Mamianinál  is  többoldalú  író  volt  Niccolö  Tommaseo, 
egy  sebenicói  dalmata,  a  kit  eredetileg  Tomasichnak 
hívtak.  1802-ben  született  és  nagy  Ínségben  töltve  iQú 
éveit,  '27-ben  ő  is  Flórenczbe  ment,  sokat  írva  az 
„Antológia^  számára,  melyet  aztán  az  ő  czikkei  miatt 
szüntetett  meg  a  kormány.  Neki  is  a  száműzetés  kenye- 
rét kellett  ennie  és  pár  évig  ő  is  Parisban  dolgozott. 
'39-ben  visszatérve  Velenczébe,  itt  maradt  tíz  esztendeig 
és  a  '48-diki  forradalom  kitörésekor  tagja  lett  a  Manin- 
féle  kormánynak.  A  felkelés  leveretése  után  ismét  hazát- 
lanul kellett  bolyongnia  és  pár  évi  korfui  időzés  után 
Turinba  ment.  Élete  utolsó  13  évét  ismét  Flórenczben 
töltötte,   bár    megfosztva    szemevilágától,    de  egy  napra 

B  a  d  ó  :  Az  olasz  irodalom  története.  II.  34 


530  A  HAZAFIAS  IRODALOM. 

sem  hagyva  abba  irodalmi  munkálkodását.  Műveinek 
szinte  beláthatatlan  a  tömege:  irt  imádságokat  és  theo- 
logiai  munkákat,  sokat  foglalkozott  erkölcstannal  és 
neveléstudománynyal,  hozzászólt  a  legfontosabb  politikai 
napi  kérdésekhez,  nagyon  értékes  nyelvészeti  munkákat 
adott  ki,  köztük  az  „Olasz  nyelv  szótárá"-t  és  az  „Olasz 
rokonértelmfi  szók  szótára^ -t,  kommentálta  Dantét,  volt 
irodalomtörténész  és  kritikus  s  végre  irt  sok  verset  és 
egy  regényt  is :  „II  dúca  d'Athene".  Alig  van  prózai  és 
verses  műfaj,  melyben  kísérletet  ne  tett  volna,  alig  van 
ethikai  és  filológiai  kérdés,  melynek  tisztázásához  valami 
új  eszmével  hozzá  ne  járult]  volna.  Mint  a  poligrafök 
legnagyobb  része,  nagy,  maradandó  alkotást  ő  sem  ha- 
gyott hátra  egyet  sem,  de  működésének  összessége,  a 
sekféle  impulsus,  melyet  adott,  annál  érdemesebbek 
nemzete  elismerésére. 

Inkább  ^hatásánál,  mint  munkái  értékénél  fogva  tett 
szert  nagy  jelentó'ségre  Gino  Capponi  is  (1798—1876), 
Flórencz  egyik  igen  régi  és  az  irodalomban  s  a  törté- 
netben  egyaránt  híres  családjának  ivadéka.  0  volt  lelke 
aunak  a  Vieusseux-féle  ^^  Antológia  "-nak,  melynek  annyi 
kiváló  munkatársát  kellett  már  megemlítenünk.  '48-ban 
ő  is  miniszter  lett,  de  csak  rövid  ideig  tartotta  meg  tár- 
czáját,  hogy  aztán  kizárólag  tanulmányainak  és  a  flóren- 
czi  tudós  társaságoknak  éljen.  Minden  tudományos  és 
gazdasági  mozgalomban  legelői  járt,  minden  társadalmi 
reformban  ő  volt  a  legáldozatrakészebb.  írt  paedagogiai, 
politikai,  filológiai  kérdésekről,  de  leginkább  mégis  a 
történettel  foglalkozott.  Húsz  évig  dolgozott  főművén,  a 
„Storia  della  Repubblica  di  Firenze  "-n,  melynek  legin- 
kább művelődéstörténeti  részei  kiválók. 

A   mi   az   egy   szakra   szorítkozó    tudósokat  illeti,  itt 

soroljuk    elő    azokat   is,   a  kik  már  a  század  első  har- 
madában   is  munkálkodtak.  Bár  ez  egész  korszakban  a 
nemzet  érdeklődését  majdnem  teljesen  az  aktuális  poli- 
tikai  irodalom   vette   igénybe^  a  szaktudományoknak  is 
igen    sok   kiváló   munkása   akadt.  A   történetírók  közül 
(azokon  kívül,  kiket  már  említettünk),   a  nápolyi  Carlo 
Troya  vált  ki  (1784—1858),  kinek    főmunkája   a   befe- 
jezetlenül maradt,  de  így  is  16  kötetre    terjedő    „Storia 
dltalia  nel   Medio  Evo",  és  a  ki  nagy  vitát  támasztott 
a     Dante     „Veltro" -járói     írt    könyvével    is.    Gregorio 
Rosario     (1753—1809)      Sziczilia,     Giuseppe      Manno 
(1796 — 1867)    Szardinia    történetével   foglalkozott,  Laz- 
zaro  Papi  (1763 — 1834)  a  franczia  forradalomról,  Giro 
lamo  Serra   (1761—1834)  Genua  történetéről  írt,  Michele 
Amari   pedig   (1806 — 1889)   megírta  a  szicziliai  vecser- 
nye  és    a    muzulmánok   szicziliai   uralmának   történetét. 
Kisebb   politikai   és   történeti    monográfiákat    tett  közzé 
Cesare  Correnti  (1813  - 1888);  Atto  Vannucci  (1810-1883) 
Flórencz  régi  történetével  foglalkozott  és  az   olasz   sza- 
badságharczok  vértanúiról  írt  egy   hires    és   népszerűvé 
lett  könyvet;  végre  Pasquale  Viliari   (1827 — )    Savona- 
roláról   és   Machiavelliről   írt  monográfiáival  emelkedett 
Olaszország  történetíróinak  legelsői   közé.  Az  emlékira- 
tok   szerzői    közül    megemlítjük   Giovanni  Dupré  sienai 
szobrászt  (1817  —  1882),  a  kinek  »,Ricordi  autobiografici" 
czimű   könyve    egyike  a  legszebb  olaszsággal  és  a  leg- 
szeretetreméltóbb   közvetlenséggel   írt   e  nemű  munkák- 
nak. Megindítóan  mondja  el  az  olasz  szabadságért  való 
szenvedéseit   Luigi   Settembrini  (1813—77)  „Ricordanze 
della  mia  vita"  czímű  munkaijában,  egyikében  ama  köny- 
veknek, melyekből  az  olasz  ifjak   legtöbb    lelki   nemes- 
séget és  hazafiságot  tanulhatnak. 

34* 

Settembrini  egyúttal  kiváló  irodalomtörténész  is  volt; 
^Lezioni  di  Letteratnra  italiana^-ja  igen  sok  részben' 
pártos  elfogultsággal  van  ugyan  írva,  de  hévvel  teljem 
előadásának  művészete  igy  is  maradandóságot  biztosi-' 
tanak  e  könyvnek.'  E  kor  egy  másik  irodalomtörténet- 
írója Francesco  de  Sanctis  (1818 — 88)  a  stílus  kiváló- 
ságát a  kritikai  módszer  kiválóságával  egyesíti.  Főkép 
ama  módot  vizsgálva,  a  melylyel  a  művész  lelkében  a 
műterv  megfogamzott,  megérlelődött  és  alakot  öltött,, 
egészen  új  világot  vet  sok  irodalmi  munka  jelentősé- 
gére  és  értékére.  Az  irodalomtörténet  e  filosofiai  tárgya- 
lása után  az  olaszok  annak  tudatára  ébredtek,  hogy 
még  nagyon  sok  a  tennivaló  a  biográfiai  '^és  bibliográfiai 
kutatások  terén,  Ifogy  a  legsürgősebb  a  tények  megál- 
lapítása, az  adatgyűjtés.  Az  ily  irányú  tudományos  bu- 
várlat  terén  legelői  járt  Adolfo  Bartoli  (1837—94),  a  ki 
hatalmas  méretekkel  concipiált  irodalomtörténetét  fáj- 
dalom csak  a  hetedik  kötetig,  Petrarca  életrajzáig  vi- 
hette. Bartoli  hatása  alatt  az  olasz  irodalomtörténeti 
kutatás  az  utóbbi  két  évtizedben  rendkívül  fellendült  s 
tanítványai  tollából  került  ki  az  e  téren  megjelent  mun- 
kák javarésze.  Domenico  Comparetti  (1835 — )  „Virgilioj 
nel  medio  evo^  czímű  könyve  révén  tett  szert  európai 
hírre,  míg  a  Dante-buvárlat  terén  Pietro  Fraticelli 
(1803—66),  Brunone  Bianchi  (1803—69),  Giambattista 
Giuliani  (1814—84)  tűntek  ki.  A  külföldi  irodalmak 
ismertetése  körül  nagyon  fontos  munkát  végez  a  rend- 
kívül sokoldalú  Emilio  Teza  (1831 — ),  a  ki  a  magyar 
nyelvet  is  megtanulva,  irodalmunkat  is  buzgón  tanul- 
mányozta. 

A  filosofiának  is  igen  sok  művelője  akadt.  A  legna- 
gyobb   olasz   bölcsészek    egyikének   Pasquale    Galuppit 

tisztelik  (1770 — 1846),  a  ki  sikerrel  harczolt  Oiando- 
menico  Romagnosi  ellen  (1761 — 1835),  szembeszállva 
ennek  empirismusával,  míg  Antonio  Rosmini  (1797—1855) 
egy  vallás-filosofiai,  ideál-realisztikus  rendszer  hirdeté- 
sével keltett  mozgalmat.  A  hegelismust  terjesztették 
Augusto  Vera  (1813-— 1885)  és  Bertrando  Spavent^ 
,{1817— 83),  míg  Francesco  Fiorentino  (1834—1884)  az 
olasz  filosofia  történetét  világította  meg,  fontos  munká- 
kat írva  Telesióról,  Pomponazziról  stb.  Giuseppe  Ferrari 
{1811 — 76)  történet -bölcsészeti  munkák  mellett  szintén 
az  olasz  filosoűa  történetével  foglalkozott;  s  ugyancsak 
ebben,  a  mellett  az  eszthetikában  is  elsőrangú  munká- 
kat alkotott  Augusto  Conti  (1822 — )  Olaszország  élő 
filosofusai  között  a  legjelentékenyebb. 

A  jogtudomány  és  a  nemzetgazdaság  művelői  közül  meg- 
említjük Melchiorre  Gioiát,  (f  1829);  a  ki  a  szabad  kormány- 
zat legjobb  formájáról  s  a  közigazgatásról  írt,  Pellegrino 
Rossit  (1787 — 1848),  a  kinek  tragikus  halála  —  mint 
IX.  Pius  pápa  miniszterét,  meggyilkolták  —  oly  óriási 
izgalmat  keltett  egész  Európában.  A  régiségtudomány 
terén  Ennio  Quirino  Visconti  (1751 — 1818)  és  Angelo 
Mai  (1782 — 1854)  voltak  a  század  legkiválóbb  olaszai; 
az  összehasonlító  nyelvészet  terén  Graziaddio  Ascoli 
(1829 — )  emelkedett  elsőrangú  tekintélylyé,  a  classikai 
filológiában  pedig  Ruggiero  Bonghi  (1828—1895),  a  ki 
egyúttal  mint  filosofus,  mint  publiczista,  mint  paedagogus 
és  mint  államférfiú  is  jelentékeny  működést  fejtett  ki. 
Bonghi  ép  úgy,  mint  a  fentebb  felsoroltak  néhánya,  már 
a  mai  nap  irodalmi  nagyságaihoz  tartozik,  ama  hatal- 
mas gárdához,  a  mely  az  utolsó  25  esztendőben  az  olasz 
irodalmat  egy  új  aranykor  elébe  kezdi  vezetni.  Az  annyi 
harcz  után  végre  egységessé,  végre  szabaddá  lett  nem- 

zet  mintha  meg  akarná  matatni  a  nagy  világnak,  hogy 
Gioberti  hite  Itália  egy  újabb  „prímato^^-jában  nem  volt 
üres  utópia! 

S  most  azzal  a  kívánsággal  bocsátom  útnak  könyve- 
met, hogy  vajha  sikertilt  volna  olvasóimba  is  átöntenem 
azt  a  szeretetet,  melylyel  e  könyv  tárgya  iránt  én  visel- 
tetem s  vajha  sikerült  volna  hozzájárulnom  az  olasz  és 
a  magyar  nemzet  közti  százados  szellemi  kapcsok  meg- 
szilárdulásához ! 

De  Amiéig,  Farina 513 

ő.  §.  Politikusok,  tudósok. 

Gioberti.  A  .Primato''.  A  „Rinnovamento".  Balbo.  Le  Speranze 
dltalia.  Mazzini  működése.  Mamiani.  Tommaseo.  Capponi. 
Kisebb  történetírók.  Irodai omtörténetírók.  Filosofasok  Jogtu- 
dósok és  nemzetgazdák.  Befejezés .     .         522 

Accctdemia  del  Cimento  II.  6. 
»  della   Crusca  4S7y 

II.  6 
»         dei  Lincei  II.  6. 
Aehillini  Olaudio  II.  27. 
Aocolti  Bernardo  314. 
Adriani  Giambattista  400. 
Alamanni  Luigi  366.  4:66. 
Alberti  León  Battista  288.  292. 

316. 
Alessandro    Magnó   (J  nobili 

fatti  di)  69. 
Alfani  Gianni61. 
Alighieri  Dante  72—148. 
Alighieri  Jacopo  248. 
Alfieri  Vittorio  II.  191—280. 
Algarotti  Francesco  II.  87. 
Amari  Miohele  II.  581. 
Amenta  Niecolö  II.  49. 
Amicis  (De)  Edmondo  II.  521. 
Ammirato  Scipione  401. 
Andreini  Francesco  482. 

>  Giovanni  Battista  482. 

>  Isabella  482. 
Andres  Giovanni  II.  251. 
Angiolieri  Gecco  63. 
Anguillaja  (deli')  Giacco  55. 
Anguillara      (delP)      Giovanni 

Andrea  503. 


Aquino  (d'j  Jacopo  34. 

>         »     Rinaldo  34,  63. 
Aretino  Pietro  365.  471. 
Arezzo  (d')  Ristoro  70. 
Argyropulos  János  272. 
Arici  Cesare  II.  323. 
Ariosto  Lodovico  332—373. 
Armannino  Giudice  255. 
Ascoli  (d')  Oeeeo  248. 
Ascoli  Graziaddio  II.  533. 
Assonica  Carlo  II.  127. 
Aurispa  Giovanni  275. 
Azeglio  (d')  Massimo  II.  513. 

Balbo  Cesare  11.  525. 
Baldi  Bernardino  467. 
Baldinucei  Filippo  II.  69. 
Baldovinetti  Ettore  363. 
Baldovini  Francesco  IL  127. 
Bambagliuoli     (de')     Graziuolo 

250. 
Bandello  Matteo  488. 
Barberino  (da)  Andrea  264. 
>  >     Francesco  51. 

Bárdi  Giovanni  II.  41. 
Baretti  Giuseppe  II.  234. 
Bartoli  Adolfo  IL  532. 
Bartoli  Daniele  II.  65. 
Basile  Giambattista  IL  127. 


*  A  II.  kötetre  utaló  arab  számok  előtt  római  Il-es  van.  Ahol  csak  arab 
szám  van,  ez  az  I.  kötetre  utal.  Munkák  czimei,  irodalmi  .társulatok  nevei  dSlt  bettlk- 
kel  yannak  szedve. 

Beceadelli  Antonio  286. 
Beccari  Antonio  ^50. 
Beccaria  Oesare  U.  255. 
Beloari  Feo  312. 
Belli  Ginseppe  II.  á83. 
Bellineioni  Bernardo  315. 
Bello  Franceseo  H63 
Bembo  Pietro  456.  500. 
Bentivoglio  Guido  II.  64. 
Bene  (del)  Sennuccio  250. 
Benedetti  Franceseo  II.  323. 
Beolco  Angelo  482. 
Eerchet  Giovanni  IL  387. 
Berni  Franceseo  464. 
Bersezio  Vittorio  II.  512. 
Bessarion  273. 
Bettinelli  Saverio  II.  232. 
Bianchi  Bninone  II.  532. 
Biada  Samuele  II.  399. 
Biondi  Luigl  II.  324. 
Biondo  FIeyío  283. 
Bisticei  Vespasiano  316. 
Boccaccio   Giovanni    193—246. 
Boecalini  Trajano  II.  66. 
Boétius  2. 

Bojardo  Matteo  Maria  324-331. 
Bonghi  Ruggiero  II.  533. 
Bonichi  Bindo  250. 
Bonsignori  Michele  363. 
Botero  Giovanni  398. 
Bottá  Carlo  II.  465. 
Breseiani  Antonio  II.  521. 
Bracciolini  Franceseo  II.  24. 
Braeciolini  Poggio  280. 
Bruni  Leonardo  279.  292. 
Brano  Giordano  II.  53. 
Buonarroti  Michelangelo  459. 
>  »  az  ifjab- 

bik 459.  II.  39.  43.  77. 


Buovo  (d')  Antona  19. 
Burchiello  294. 

Calenzoli  Ginseppe  II.  512. 
Oalmo  Andrea  482. 
Calvo  7. 

Cammelli  Antonio  314'. 
Campanella  Tonimaso  II.  53. 
Cantú  Oesare  II.  399. 
Caporali  Oesare  465. 
Oapponi  Gino  II.  530. 
Oaraeciolo  Pietro  Antonio   322. 
Caroano  Giulio  11.483. 
Oardano  Girolamo  11.53. 
Oariteo  319. 
Caro  Annibale  502. 
Oarovana  (della)  Pier  7. 
Oarrer  Luigi  II  398. 
Garrera  Valentiné  II.  512. 
Casa  (da)  Giovanni  458.  498. 
Oasola  (da)  Nicoolö  12. 
Oassi  Franceseo  II  324. 
Oassiodorus  2. 
Cassoli  Franceseo  II.  122. 
Oasti  Giambattiste  11.  239. 
Oastiglione  Baldassare  495. 
Oavalca  Domenieo  250.  256. 
Oavalcanti  Guido  57. 
Oecehi  Giovan  Maria  474. 
Cellini  Benvenuto  493. 
Oesari  Antonio  II.  458. 
Oesarotti  Melchiorre  II.  123. 
CMabrera  Gábriellé  IF.  29. 
Chiari  Pietro  II.  149. 
Chitarra  (della)  Oene  65. 
Ohrysoloras  271. 
Oolletta  Pietro  II.  468. 
Colonna  Vittoria  460. 
Colonne  (delle)  Guido  34. 

35* 

Colonne  (delle)  Odo  63. 
Commedia  delVarte  üli. 
Compagní  Dino  Ö2.  2ö8. 
Oomparetti  Domenico  II.  532. 
Conti  Augusto  II.  533. 
Conti  (de')  Giusto  293. 
Gonti  di  Antichi  Cavalieri  68. 
Conti  Morali  69. 
Correnti  Cesare  II.  531. 
Oorsini  Bartolommes  II.  27. 
Costanzo  (di)  Angiolo  400. 
Gostettí  Giuseppe  H.  512. 
Orescimbeni  Giammaria  11.82. 
Croce  Giulio  Cesare  II.  126. 
Oriideli  Tommaso  II.  24:2. 

Dante  Alighieri  72—148. 

»      Jaeopo  248. 
Dati  Carlo  II.  69. 
Davanzatl  Bernardo  503. 
Davanzati  Ohiaro  56. 
Davila  Enríco  Caterino  II.  64. 
Denina  Carlo  II  251. 
Dolce  Lodovieo  364. 
Doni  Anton  Prancesco  502. 
Dovizi  Bernardo  476. 
Dueehi  Gregorio  467. 
Dupré  Giovanni  II.  531. 

Lnzo  király  34. 

Este  (dO  Lionello  278. 

Fabbii  Edoardo  11.510. 
Fambri  Paolo  II.  512. 
Fantoni  Giovani  II.  122. 
Farina  Salvatore  II.  521. 
Farse  Cavaiuole  322. 
Fasani  Ranieri  23. 
Fatti  di  Cesare  69. 


Fazio  Bartolommeo  286. 
Ferrari  Antonio  290. 
Ferrari  (maestro)  7. 
Ferrari  Paolo  11.  612. 
Fiacehi  Luigi  II.  242. 
Filangicrí  Gaetano  IL  257. 
Fileifo  Franeesco  275.  292. 
Filieaja  Vincenzo  II.  33. 
Filippo  (di)  Rustieo  65. 
Fiore  di  Filosofi  69. 
Fiorentino  Franeesco  II.  533. 
Fioretti  di  Croniche  265. 
Fioretti  di  San  Franeesco  256. 
Firenzuola  Agnolo  492. 
Plavio  Biondo  283. 
Folcaechiero  (de')  Foleacehieri  14. 
Folengo  Teofilo  364. 
Folgore.  da  San  Gemignano  65. 
Forteguerri  Niccolo  II.  237. 
Foseolo  Ugo  II.  292. 
Franeo  Niceoló  463. 
Fraticelli  Pietro  II.  532. 
Frescobaldi  Dino  61. 
Frezzi  l'ederigo  249. 
II.  Frigyes  30. 
Frugoni  Carlo  Innocenzo  II.  86. 

(jaleotto  Marzio  274. 
Galiani  Ferdinando  II.  263. 
Galilei  Galileo  II.  54. 
Galluppi  Pasquale  II.  532. 
Gambara  Veronica  461. 
Gaza  Teodoros  273. 
Gelli  Giambattista  499. 
Gemistos  Georgios  272. 
Gennaro  (de)  Pierjacopo  319. 
Genovesi  Antonio  II.  252. 
Giacomino  (^Fra)  15. 
GiambuUari  Pier  Franeesco  40O. 

Gianni  Lapo  61. 
Giannone  Pietro  II.  247. 
Giannotti  Donato  398. 
Giglí  Girolamo  II.  49. 
Gimma  Giacinto  II  251. 
Gioberti  Vineenzo  II  522. 
Gioia  Melohiorre  II.  ö33. 
Giordani  Pietro  lí.  408. 
Giorgi  Bertola(di)  Aurelio  II.  1 23. 
Giovanni  di  Domenico  294. 
»         Fiorentino  253. 
»         da  Prato  254. 
Giraldi  Ointio  Giambaltista  470. 

492. 
Giraad  Giovanni  II.  ölO. 
Giuliani  Giambattista  II.  532. 
Giusti  Giuseppe  II.  484. 
Giustiniani  Lipnardo  293. 
Goldoni  Oarlo  II.  131—185. 
Gozzi  Carlo  II.  150.  178. 
Gozzi  Gasparo  II.  230. 
Gravina  Gianvineenzo  II.  82. 
Grazzini  Anton   Francesco  490. 
Gregorio  Rosario  II.  öSl. 
Grossi  Tommaso  II.  392. 
Guarini  Battista  48i. 
Guarino  da  Verona  274. 
Gubbio  (da)  Bosone  254. 
Gruerino  ü  Meschino  264. 
Gnerrazzi  Francesco   Domenico 

11.517. 
Guieciardini  Francesco  393. 
Guidi  Alessandro  II.  32. 
Guidiccioni  Giovanni  458. 
Guido  d'Arezzo  48. 

>      da  Pisa  255. 
Guinieelli  Guido  38. 

Hungarus  Paulus  38. 


Istorietta  Trojana  69. 

Janus  Pannonius  274. 
Jonata  Marino  318. 

Lalii  Giambattista  II.  26. 
Lamento  delta  sposa  padovana 

19. 
Landino  Cristoforo  288.  292. 
Lanfranco  Cigala  7. 
Lasearis  Constantin  273. 
Laiini  Brunetto  12.  50.  74. 
Laudák  295. 
Lemene  Francesco  II.  84. 
Lentino  (da)  Giacomo  34. 
Leopardi  Giacomo  II.  402—457. 
Leto  Pompinio  (Pomponius  Laé- 

tus)  289. 
Lihro  de'  Sette  Savi  68. 
Lihro  di  Fioravante  264. 
Lihro  Imperiale  255. 
Lippi  Lor.enzo  II.  25. 
Lodi  (da)  üguccione  18. 
Lombardi  Bernardino  482. 
Loredano  Giovan    Francesco  II. 

51. 
Lorenzi  Hartolommeo  II.  242. 
Giambattista  II.  253. 
Lucca  (da)  Buonagiunta  34. 

Machiavelli  374-401. 
Macinghi-Strozzi  Alessandra  296. 
Maffei  Andrea  II.  483. 
Maffei  Scipione  11.  187. 
Magaloiti  Lorenzo  II.  60. 
Maggi  Carlo  Maria  II.  34.  127, 
Mai  Angelo  II.  5H3. 
Malaspina  Alberto  6. 
Malaspini  Giacotto  71. 

Malaspini  Ricordano  71. 
Mameii  Goffredo  lí.  4:77. 
Mamiani  Ter«iizio  II.  528. 
ÜMietti  Antonio  317. 
Manettí  Griannozzo  281. 
Manl'redi  Eustachio  II.  85. 
Manno  Giuseppe  II.  531. 
Manzoni  Alessandro  II.  334. 
Marcbetti  Alessandro  II   3é. 
Marehetti  Giovanni  11.  324 
Marenco  Carlo  II.  509. 
Mafjni   Giovanni   Ambrogio  II. 

51. 
Marini  Giambattista  II.  7. 
Maronoelli  Pietro  II.  581. 
Marsigli  Luigi  270. 
Marsüio  Ficino  287.  292. 
Maseheroni  Lorenzo  II.  242. 
MasuQcio  de'  Guardati  318. 
Martelli  Jacopo  II.  50. 
Martini  Perdinando  11.  512. 
Mauro  Giovanni  465. 
Mázza  Angelo  II.  122. 
Mazzini  Giuseppe  II.  526. 
Mazzuehelii  Giovanni  Maria  II. 

251. 
Medici  Lőrincz  292.   297—302. 
Meli  Giovanni  11.  128. 
Menzini  Benedetto  II.  88. 
Merlino  Coccaio  364. 
Metastasio  Pietro  II.  89. 
Milione  {IV)  70. 
Molza  Francesco  Maria  459. 
Montemagno    (dl)    Buonaccorso 

250. 
JHonti  Vineenzo  II.  266. 
Mostacoi  Jacopo  34. 
Muratori   Lodovico   Antonio   II. 

250.        . 


Murtola  Gasparo  II.  8. 
Muzio  Girolamö  467.  501. 

J^agy  Károly- mondakör  10. 
Nardi  Jacopo  399. 
Narni  (da)  Oassio  363. 
Neri  degli  Strinati  263. 
Nerli  Filippo  400. 
Niocoli  Niccolö  270. 
Nicoolini  Giovan  Battista  II.  498. 
Nóta  Alberto  II.  510. 
Novellino  (ü)  67. 

Olimpio  Baldassare  463. 
Orcagna  Andrea  252. 

Pagano  Franc.  Mario  II.  258. 
Pallavicino  Sforza  II.  63. 
Palmieri  Matteo  316. 
Pandoifíni  Agnolo  316. 
Panormita  286. 
Paolino  (Pra)  70. 
Papi  Lazzaro  II.  531. 
Paradisi  Agostino  II.  121. 
Giovanni  11.  323. 
Parini  Giuseppe  II.  105. 
Paruta  Paolo  397. 
Pas savanti  Fra  Jacopo  2n6. 
Hastori  Antellesi  II.  77. 
Patecchio  Glierardo  18. 
Pellico  Silvio  II.  380. 
Perfetti  Bernardo  U.  86. 
Peri  Jacopo  11.  41. 
Pertieari  Giulio  II.  460. 
Petrarca  Francesco  149—192. 
Piccolomini  Enea  Silvio  284. 
Pico  della  Mirandola  288. 
Pieri  Paolino  263. 
Pignotti  Lorenzo  II.  242. 

Pindemonte  Ippdite  II.  320. 

Pistoja  (da)  Oino  59. 

Pitti  Jaoopo  400. 

Platina  285. 

Poexio  Ale88andro  II.  477. 

Poliziano  302-306. 

Pontano  Giovanni  286. 

Porta  Carlo  II.  400. 

Porta  (della)  Giambattista  474. 

Portó  (da)  Luigi  ^00. 

Porzio  Camillo  401. 

Prati  Giovanni  II.  478. 

Prato  (da)  Compagnetto  63. 

Preti  Girolamo  II.  28. 

Pucci  Antonio  251. 

• 

Pugliese  Giacomino  63. 
Pulci  Antónia  307. 
Pulci'Bernardo  307. 
Pulci  Luca  307. 
Pulei  Luigi  ap2— 12 

•iuadriö  ^jrane^sco   Saverio  II. 
,251.       ' 

ftambaldoni  ^Vittorino  278. 
y^Rüjppresentaziani  sacre  296. 

Itéuli  {I)di  Fi-ancia  264. 
l^Meuli  (2)  di  NapoU  250. 

K^\  Franeesco   II.  Ö3.   II.  59. 

^}'^naTd  19. 

R«$zi8  (De)  Franceíco  II.  612. 
^'kí^  (di)  Mazeo  34. 

Ri^e  genovesi  18. 

Biuhiecini  Ottavio  II.  42. 

V^'vk,  (da)  Buonvicino  16. 

Hivplto  (da)  Giordano  256. 

H^lli  Paolo  Antonio  JI.  84. 

Roilagnosi  GiandomenicoII.  533. 

Kjiani  Felice  II.  510. 


Rosa  Salvatore  II.  34. 
Rosini  Giovanni  II.  620.    . 
Rosmini  Antonio  II.  533. 
Rossetti  Gábrielé  11.  473. 
Rosso  (del)  Paolo  50a      . 
Rota  Bernardino  469. 
Rózsa  (a)  Megenye  49. 
Bozzi  (I)  II.  43. 
Rueellai  Giovanni  467.  469. 
Rnsticiano  da  Pisa  12. 

Saechetti  Franco  251.  262. 
Saccbi  Bartolommeo  285. 
Salutati  Coluccio  269. 
Salviati  Leonardo  öOl. 
San   Goneordio   (di)    Bartolom- 
meo 268. 
Sanctis  (De)  Franeesco  II.  532. 
Sannazaro  Jacopo  290.  321. 
Sanuto  Marin  II.  126. 
Sarpi  Fra  Paolo  II.  61. 
Sassetti  Filippo  491. 
Savioli  Lodovico  II.  121. 
Savonarola  Girolamo  317. 
Seal  a  Flaminio  482. 
Scalvini  Giovita  II.  398. 
Scrofa  Cammillo  II.  28. 
Segneri  Paolo  II.  69. 
Segni  Bernardo  400. 
Serafino  d'Aquila  320. 
Sercambi  Giovanni  254. 
Sergardi  Lodovico  II.  39. 
Serra  Girolamo  II.  531. 
Sestini  Bartolommeo  II.  397. 
Settembrini  Luigi  II.  631. 
Settimello  (di)  Arrigo  258. 
Soldani  Jacopo  11.  39. 
Sordello  7. 
Spaveuta  Bertrando  II.  538. . 


552 


NÉVMUTATÓ. 


Spolverini  Giambattista  II  242. 
Speroni  Sperone  -470.  502. 
Stabili  Francesco  248. 
Stampa  Gasparo  461. 
Stigiiani  Tommaso  II.  3. 
Stroechi  Dionigi  II.  324. 
Strozzi  (de')  Palla  271. 
Szent  Ferencz,  assisi  24. 
Szent  Katalin  256. 

Tansillo  Luigi  462. 
Tarsia  (di)  Galeazzo  463. 
Tasso  Bernardo  367.  404. 
Tasso  Torquato  402—454.  502. 
Tassoni  Alessandro  II.  15. 
Távola  {Lá)ritonda  69. 
Tebaldeo  Antonio  320. 
Tedaldi  Pieraccio  250. 
Teiesio  Bernardo  II.  53. 
Tesauro  Alessandro  467. 
Testa  Arrigo  34. 
Testi  Fulvio  II.  30. 
Teza  Emilio  lí.  532. 
Tirabosehi  Girolamo  II.  251. 
Todi  (da)  Jaoopone  24. 
Tolóméi  Olaudio  463. 
Tommaseo  Niccolö  II.  529. 
Torelli  Aehille  II.  512. 
Torricelli    Evangélista    II.    57. 

n.  59. 
Torti  Giovanni  II.  396. 
Trapezunti  György  272. 
Tra versari  Ambrogio  271. 


Trissino  Giangiorgio   366.  468. 
Troya  Carlo  II.  531. 

Uberti  (degli)  Fazio  250. 

Válla  Lorenzo  282. 
Valvasone  (da)  Erasmo  467. 
Yanini  Giulio  Cesare  11.  53. 
Vannacei  Atto  II.  531. 
Varano  Alfonsf  II.  120. 
Varohi  Benedetto  399.  501. 
Vasari  Giorgio  493.  494. 
Vera  Augasto  II  533. 
Verri  Alessandro  11.  254. 
Verri  Pietro  II.  254. 
Viaggio   di   Carlo   Magnó  in 

Spagna  264. 
Vico  Giambattista  II.  245. 
Vidal  Pierre  5. 
Vigna  (della)  Piec?^3. 
Viflani  Filippo  201.  y 

Villani  Giovanni  261.   ^  '' 
Villani  Matteo  261. 
Viliari  Pasquale  II.  631. 
Vinci  (da)  Leonardo^  317. 
Viseonti  Enrieo  Quirino  11.533. 
Viviani  Vineenzo  II.  57.  II.  59. 

Zanella  Giacomo  II.  432. 
Zappi  Giambattista  II.  83. 
Zeno  Apostolo  II.  90.  II.  251. 
Zendrini  Bernardino  II.  483. 
Zorzi  Bartolommeo  7. 


Sajtóhiba. 


I.  köt.  114.  Up  19.  sor  :.  veszteglők  helyett  olv. :   vdgtegetök 

